|  |
| --- |
| 32. SJEDNICA GRADSKOG VIJEĆA GRADA POŽEGE  IZVOD IZ ZAPISNIKA  SA 31. SJEDNICE GRADSKOG VIJEĆA  ODRŽANE 25. STUDENOG 2024. GODINE  Prosinac, 2024. |

|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*dzi\*lro\*ily\*oDl\*jus\*zew\*- +\*eDs\*lyd\*lyd\*lyd\*lyd\*gxy\*zCu\*aay\*Ayo\*Amj\*zfE\*- +\*ftw\*lBD\*hwi\*Dbg\*rnm\*iyg\*xFw\*koa\*wwf\*lAn\*onA\*- +\*ftA\*Djm\*nDu\*wcF\*xDg\*sra\*czr\*jug\*zDp\*Cjn\*uws\*- +\*xjq\*wlx\*bAn\*iAn\*rEi\*frw\*blB\*rBb\*jnE\*qFw\*uzq\*- |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 024-02/24-01/ 6

URBROJ: 2177-1-02/01-24-3

Požega, 25. studenog 2024.

IZVOD IZ ZAPISNIKA

sa 31. sjednice Gradskog vijeća Grada Požege, održane dana, 25. studenog 2024. godine (ponedjeljak), s početkom u 16,00 sati, u Gradskoj vijećnici, Trg Sv. Trojstva 1, Požega.

Sjednicu otvora i sjednicom predsjedava Matej Begić, mag.ing.šum., predsjednik Gradskog vijeća.

Pročelnica Upravnog odjela za samoupravu po abecednom redu proziva vijećnike i konstatira da je na sjednici od ukupno 19 vijećnika nazočno 14 vijećnika.

NAZOČNI VIJEĆNICI: Matej Begić, Ivana Bouček, Miroslav Crnjac, Stjepan Golić, Tomislav Hajpek,, Dijana Krpan, , Valentina Matijašević Devčić, Mitar Obradović, , Ivan Peharda, Miroslav Penava, Silvija Sertić, Antonio Šarić, Martina Vlašić Iljkić i dr.sc. Dinko Zima.

SJEDNICI NISU NAZOČNI: Hrvoje Ceranić, Ante Kolić, Josip Matković, Ivana Pavličević i Luka Samardžija.

OSTALI NAZOČNI: dr.sc. Željko Glavić, gradonačelnik, dr.sc. Borislav Miličević, zamjenik gradonačelnika, Ljiljana Bilen, pročelnica Upravnog odjela za samoupravu, Maja Petrović, pročelnica Upravnog odjela za imovinsko-pravne poslove, Klara Miličević, pročelnica Upravnog odjela za imovinsko-pravne poslove, Jelena Vidović, službenica ovlaštena za privremeno obavljanje poslova pročelnika Upravnog odjela za komunalne djelatnosti i gospodarenje, Anita Papoušek, službenica ovlaštena za privremeno obavljane poslova pročelnika Upravnog odjela za financije i proračun, Ivana Šimunović, voditeljica Službe za unutarnju reviziju, te predstavnici sredstava za informiranje

PREDSJEDNIK - konstatira da je na sjednici Gradskog vijeća Grada Požege postignut kvorum i da se može nastaviti s radom sjednice.

**VIJEĆNIČKA PITANJA (u trajanju od 1/2 sata)**

1. ANTONIO ŠARIĆ postavlja pitanje gradonačelniku, vezano za adventsko kićenje grada od strane privatnih tvrtki. Zanima ga, je li se razmišljalo da gradske službe kupe vozila, obuče ljude za rad na visinama i da se ti poslovi obavljaju unutar grada. Smatra da se kod outsourcinga troši mnogo više novca nego kada se to radi od strane gradskih službi.

GRADONAČELNIK:  
 Odgovara vijećniku Šariću kako je outsourcing itekako skuplja opcija te da je problem u nedostatku potrebne opreme za kićenje grada i isto je ovisno o cijeni i dostupnosti privatnih tvrtki. Smatra kako bi puno bolje bilo kada bi se navedeni poslovi povjerili tvrtki Komunalac Požega d.o.o., o čemu je obavljen razgovor s direktom tvrtke te se došlo do zaključka da tvrtka treba nabaviti odgovarajuću opremu s kojom bi mogla obavljati i druge potrebne poslove.

Vijećnik Mitar Obradović u 16,10 sati izlazi iz gradske vijećnice.

PREDSJEDNIK – konstatira da je na sjednici sada nazočno 13 vijeća Gradskog vijeća Grada Požege.

Vijećnik Mitar Obradović u 16,12 sati se vraća u gradsku vijećnicu.

PREDSJEDNIK – konstatira da je na sjednici sada nazočno 14 vijećnika Gradskog vijeća Grada Požege.

Vijećnica Ivana Pavličević i vijećnik Hrvoje Ceranić u 16,13 sati dolaze na sjednicu Gradskog vijeća Grada Požege.

PREDSJEDNIK – konstatira da je na sjednici sada nazočno 16 vijećnika Gradskog vijeća Grada Požege.

Vijećnik Ante Kolić u 16,14 sati dolazi na sjednicu Gradskog vijeća Grada Požege.

PREDSJEDNIK – konstatira da je na sjednici sada nazočno 17 vijećnika Gradskog vijeća Grada Požege.

2. MARTINA VLAŠIĆ ILJKIĆ postavlja pitanje koje se odnosi na održavanje cesta prema Ćosinim Lazama, Vasinim Lazama, Lazama Prnjavor, te Komušini koje su lošem stanju i neasfaltirane. Vijećnicu zanima planira li se asfaltiranje cesta i izgradnja vodovodne u spomenutim naseljima kao u naseljima Gradski i Crkveni Vrhovci.

GRADONAČELNIK:

Gradonačelnik odgovara vijećnici Vlašić Iljkić da je asfaltiranje do Komušine dogovoreno prije dvije godine te je istaknuo sljedeće: „Mi smo asfaltirali do Komušine kako smo i dogovorili s tadašnjom potpredsjednicom Vlade, gđom. Šimpraga, još prije dvije godine sve sukladno Odluci Vlade RH prema njenom prijedlogu iz sredstava za nacionalne manjine, a sad je na njima da oni riješe ostalo. Na tome se radi. Što se vode tiče, odnosno Tekije, paralelno s asfaltiranjem radit će se i vodovod.“ Potom dodaje, da spomenutim projektom nisu obuhvaćena naselja Gradski i Crkveni Vrhovci.

3. MARTINA VLAŠIĆ ILJKIĆ postavlja pitanje vezano za nasipavanje ceste u Crkvenim Vrhovcima, jer su mještani izjavili kako je situacija na neasfaltiranom dijelu ceste jako loša i da nije dosta dugo nasipavana.

GRADONAČELNIK:  
Gradonačelnik odgovara vijećnici kako će pročelnica Upravnog odjela za komunalne djelatnosti i gospodarenje provjeriti navedeno.

4. DIJANA KRPAN pita gradonačelnika hoće li Radnička ulica u Požegi nakon izmjene vodovodnih cijevi ići u rekonstrukciju.

GRADONAČELNIK:

Gradonačelnik odgovara vijećnici potvrdno i pojašnjava kako je provedena javna nabava za rekonstrukciju Radničke ulice i da je paralelno Tekija provela javnu nabavu za vodovodnu i kanalizacijsku mrežu, te da će nakon završetka radova na vodovodnoj mreži grad nastaviti s radovima kompletne ulice.

5. TOMISLAV HAJPEK pita zašto je ukinuta spomen soba Domovinskog rata u Gradskom muzeju Požega i koje je daljnje postupanje gradske uprave s materijalima i građom koja se nalazila u spomen sobi, s obzirom da je prvotni plan bio da se isto smjestiti u prostor Vojarne 123. brigade.

Vijećnica Silvija Sertić u 16,20 sati izlazi iz gradske vijećnice.

PREDSJEDNIK – konstatira da je na sjednici sada nazočno 16 vijećnika Gradskog vijeća Grada Požege.

Vijećnica Silvija Sertić u 16,25 sati se vraća i gradsku vijećnicu.

PREDSJEDNIK – konstatira da je na sjednici sada nazočno 17 vijećnika Gradskog vijeća Grada Požege.

GRADONAČELNIK:

Gradonačelnik se zahvaljuje na pitanju, i izjavljuje kako nije upoznat tko i zašto je ukinuo spomen sobu Domovinskom ratu. Naglašava da je rekonstrukcija i dogradnja Muzeja dovršena početkom godine i da su obavljeni razgovori s ravnateljicom Muzeja kao i sa predstavnicima braniteljskih udruga, posebice s Udrugom veterana Domovinskog rata i Kluba časnika 123. brigade te je dogovoren opseg postava kao i prostor.

6. ANTONIO ŠARIĆ postavlja pitanje gradonačelniku u svezi ceste koja će povezati Požegu na autoput. Naglašava kako je javni natječaj završen u trećem mjesecu, o.g. te je odobren najekonomičniji ponuditelj, i rečeno je da će se u roku od dva mjeseca potpisati ugovor s izvođačem, što znači da je to trebalo biti u šestom mjesecu, a sada je već jedanaesti. Zanima ga kakva je trenutna situacija s tim projektom.

GRADONAČELNIK:

Gradonačelnik odgovara vijećniku Šariću kako se zadnja prepreka odnosila na potrebna sredstva iz međunarodnih kredita i ista prepreka je riješena. Potom dodaje, da izgradnja spomenute ceste nije upitna, ugovor je potpisan, rok za izvođenje radova je 48 mjeseci od potpisa ugovora, ali dinamika kojom će se raditi nije mu poznata

7. IVANA BOUČEK postavlja pitanje; „Je li nadzor nad novim nogostupom Drškovci - Novo selo obavljen ? Tko ga je obavio, jer je nogostup pun lokvi i vode koja se zadržava.“

GRADONAČELNIK:

Gradonačelnik odgovara vijećnici kako taj nogostup nije dovršen budući je ugovorena izgradnja nogostupa od kružnog toka kod Supernove do Ulice sv. Josipa. Potom dodaje da Tekija izvodi radove vezane uz vodovodnu i kanalizacijsku mrežu dok je asfaltiranje izvedeno od sv. Josipa do salona namještaja. Ističe da radovi na nogostupu nisu završeni te će „struka procijeniti što ne valja i neće se posao preuzeti sve dok ne bude završen onako kako treba“.

8. MITAR OBRADOVIĆ postavlja pitanje koje je postavio prije dvije godine, a vezano je za kazneni postupak koji je vođen protiv zaposlenika grada, bivšeg gradonačelnika i odnosi se na izgradnju sportske dvorane u OŠ Dobriše Cesarića. Napominje, da ga posebno zanima: „Koje su financijske i druge posljedice za grad, odnosno je li je grad morao do sada vratiti određena sredstva i koliko, je li nešto najavljeno vezano uz povrat sredstava i ima li kakvih zapreka za nove natječaje.“

GRADONAČELNIK:

Gradonačelnik odgovara vijećniku niječno i ističe: „Grad nije platio ništa, nije nitko ništa tražio te nema nikakvog troška, jer je presuda trenutno nepravomoćna. Žalba je na Visokom kaznenom sudu i kada sud donese presudu onda se mogu dogoditi financijske posljedice i neke druge. Zasad je nepravomoćno, stoga nema posljedica.“

9. ANTONIO ŠARIĆ postavlja pitanje koje je postavio na samom početku saziva ovog Gradskog vijeća, kada je tadašnju pročelnicu Upravnog odjela za komunalne djelatnosti i gospodarenje, Andreju Menđel, pitao planira li Grad uvesti aplikaciju kojom će uključiti sve građane za prijavak određenih komunalnih jednostavnih problema, i tada je rečeno da se to planira. Nadalje navodi: „ Građani imaju žalbe, ali ne znaju kome se obratiti i bilo bi puno jednostavnije da se ljude kroz portale upozori na prijavu putem aplikacije, nakon koje će se delegirati djelatnik grada koji će obraditi problem, ali dosada nema ništa.“

GRADONAČELNIK:

Gradonačelnik odgovara vijećniku Šariću: „Grad se prijavio na poziv za projekte radnog naslova Smart city. Provedena je javna nabava i izabran izvođač, a rok za izradu projektne dokumentacije je do kraja godine. Projekt Smart city obuhvatit će kontrolu potrošnje vode i struje kao i aplikacije koje će omogućiti građanima bolju komunikaciju s gradskom upravom, Komunalcem i Tekijom. U okviru projekta realizirati će se i kupovina kazališnih karata, nadzor parkirališta, kupnja parkirnih karata i niz tema koje idu u radni naslov pametnog grada. Logični početak je u projektu, dalje je modularno rješavanje, nešto ide na projekte, manje tehnički zahtjevi se financiraju od strane grada te će se skuplje stavke prijavljivati na projekte.“ Na kraju dodaje, da se nada dobrom početku koji će predstavljati model kako će se u budućnosti postupati.

**IZVOD IZ ZAPISNIKA**

PREDSJEDNIK - stavlja na glasovanje Izvod iz zapisnika sa 30. sjednice Gradskog vijeća Grada Požege koja je održana 19. rujna 2024.godine te konstatira da je isti zapisnik jednoglasno usvojen (17 glasova za).

**DNEVNI RED**

PREDSJEDNIK - predlaže dnevni red, pita ima li prijedloga da se nešto izostavi iz dnevnog reda, a potom pita da li ima prijedloga za nadopunu dnevnog reda.

PREDSJEDNIK - daje na glasovanje predloženi dnevni red (prema dostavljenom pozivu) te konstatira da je jednoglasno usvojen (17 glasova za) sljedeći:

**D N E V N I R E D:**

1. Izvješće o korištenju proračunske zalihe za razdoblje od 1. srpnja do 30. rujna 2024. godine
2. Prijedlog IV. izmjena i dopuna Prostornog plana Grada Požege
3. Prijedlog Odluke o prijenosu prava vlasništva nekretnine k.č.br. 2124 upisane u z.k.ul.br. 6842 u k.o. Požega
4. Prijedlog Odluke o osnivanju Gradskog kazališta Požega
5. Prijedlog Odluke o osnivanju Savjeta mladih Grada Požege
6. Prijedlog Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za period od 1. siječnja do 30. travnja 2025. godine
7. Prijedlog Odluke o izmjenama i dopunama Odluke o komunalnim djelatnostima na području grada Požege
8. Prijedlog Odluke o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o.
9. a) Rješenje o razrješenju predsjednika i članova Povjerenstva za procjenu šteta od prirodnih nepogoda

b) Rješenje o imenovanju Povjerenstva za procjenu šteta od prirodnih nepogoda.

UTVRĐIVANJE KVORUMA

PREDSJEDNIK - utvrđuje da je sjednici i nadalje nazočno 17 vijećnika od ukupno 19 vijećnika.

Nakon utvrđenog kvoruma i usvojenog Dnevnog reda prelazi se na rad po točkama dnevnog reda.

**Ad. 1.**

**Izvješće o korištenju proračunske zalihe za razdoblje od 1. srpnja do 30. rujna 2024. godine**

PREDSJEDNIK - daje riječ gradonačelniku koji potom daje riječ Aniti Papoušek, službenici ovlaštenoj za privremeno obavljanje poslove pročelnika kako bi obrazložila ovu točku dnevnog reda.

ANITA PAPOUŠEK **-** daje kratko obrazloženje.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Zaključak o korištenju proračunske zalihe za razdoblje od 1. srpnja do 30. rujna 2024. godine i konstatira da je Gradsko vijeće Grada Požege, bez rasprave, jednoglasno (17 glasova za) usvojilo.

Z A K L J U Č A K

o usvajanju Izvješća o korištenju proračunske zalihe za razdoblje od 1. srpnja do 30. rujna 2024. godine

I.

Gradsko vijeće Grada Požege usvaja Izvješće o korištenju proračunske zalihe za razdoblje od 1. srpnja do 30. rujna 2024. godine.

II.

Ovaj će se Zaključak objaviti u Službenim novinama Grada Požege.

**Ad. 2.**

**Prijedlog IV. izmjena i dopuna Prostornog plana Grada Požege**

PREDSJEDNIK - daje riječ gradonačelniku koji potom poziva gđu. Gordanu Boban (ispred Zavoda za prostorno planiranje Požeško-slavonske županije kao izrađivača predmetnog Prostornog plana) kako bi dala detaljno obrazloženje ove točke dnevnog reda.

Gđa. Gordana Boban – daje kratko obrazloženje.

PREDSJEDNIK - otvara raspravu.

U raspravi su sudjelovali: vijećnici Mitar Obradović, vijećnik Dinko Zima i vijećnik Antonio Šarić.

vijećnica Martina Vlašić Iljkić u 17,20 sati izlazi iz gradske vijećnice.

PREDSJEDNIK – konstatira da je na sjednici sada nazočno 16 vijećnika Gradskog vijeća Grada Požege.

Vijećnica Martina Vlašić Iljkić u 17,22 sati vraća se u gradsku vijećnicu.

PREDSJEDNIK – konstatira da je na sjednici sada nazočno 17 vijećnika Gradskog vijeća Grada Požege.

PREDSJEDNIK - zaključuje raspravu, daje na glasovanje Odluku o IV. Izmjeni i dopuni Prostornog plana Grada Požege i konstatira da je Gradsko vijeće Grada Požege, većinom glasova (10 glasova za, 1 glas protiv i 6 suzdržanih glasova) usvojilo

ODLUKU

o donošenju IV. Izmjena i dopuna Prostornog plana uređenja Grada Požege

**I. TEMELJNE ODREDBE**

Donose se IV. izmjene i dopune Prostornog plana uređenja Grada Požege ("Službene novine Grada Požege“, br. 16/05, 27/08, 19/13 i 11/17), u nastavku teksta: Izmjene i dopune Plana.

IV. izmjene i dopune Prostornog plana uređenja Grada Požege izradio je Zavod za prostorno uređenje Požeško-slavonske županije.

Sastavni dio ove Odluke je elaborat pod nazivom IV. izmjene i dopune Prostornog plana uređenja Grada Požege koji se sastoji tekstualnog i grafičkog dijela, a sadrži:

UVOD

I. TEKSTUALNI DIO:

* Odredbe za provedbu

1. GRAFIČKI DIO:

• Kartografski prikazi u mjerilu 1:25.000

1. Korištenje i namjena površina/prostora

2.A. Prometna infrastruktura

Pošta i elektroničke komunikacije

2.B. Infrastrukturni sustavi i mreže

Elektroenergetika

Plinoopskrba

2.C. Infrastrukturni sustavi i mreže

Vodnogospodarski sustavi

Uređenje vodotoka i voda

Melioracijska odvodnja

3.A. Uvjeti korištenja i zaštite prostora

Područja posebnih uvjeta korištenja

Natura 2000/ekološka mreža

3.B. Uvjeti korištenja i ograničenja u prostoru

Područja posebnih ograničenja u korištenju,

Uređenje zemljišta, zaštita posebnih vrijednosti i obilježja**,**

Područja i dijelovi primjene planskih mjera zaštite

* Kartografski prikazi u mjerilu 1:5.000

4. Građevinska područja

* 1. Požega
  2. Požega i Alaginci
  3. Požega, Seoci i Komušina
  4. Vidovci i Dervišaga
  5. Novo Selo i Drškovci
  6. Stara Lipa, Emovački Lug, Donji Emovci i Gornji Emovci
  7. Nova Lipa, Ugarci i Kunovci
  8. Krivaj i Bankovci
  9. Novi Štitnjak, Marindvor, Štitnjak i Golobrdci
  10. Mihaljevci i Novi Mihaljevci
  11. Turnić i Šeovci
  12. Gradski Vrhovci i Crkveni Vrhovci
  13. Škrabutnik
  14. Ćosine Laze, Vasine Laze i Laze Prnjavor
* Kartografski prikazi u mjerilu 1:2.000

4.2.1. UVJETI UREĐENJA IZDVOJENOG GRAĐEVINSKOG PODRUČJA GOSPODARSKE ZONE „POŽEGA - ISTOK"

Korištenje i namjena površina

4.2.2A. UVJETI UREĐENJA IZDVOJENOG GRAĐEVINSKOG PODRUČJA GOSPODARSKE ZONE „POŽEGA - ISTOK"

Prometa, ulična i komunalna infrastrukturna mreža - promet

4.2.2B. UVJETI UREĐENJA IZDVOJENOG GRAĐEVINSKOG PODRUČJA GOSPODARSKE ZONE „POŽEGA - ISTOK"

Prometna, ulična i komunalna infrastrukturna mreža

- energetski sustav, telekomunikacije, vodoopskrba i odvodnja

4.2.3. UVJETI UREĐENJA IZDVOJENOG GRAĐEVINSKOG PODRUČJA GOSPODARSKE ZONE „POŽEGA - ISTOK"

Načini i uvjeti gradnje

1. OBVEZNI PRILOZI:

* Obrazloženje IV. Izmjena i dopuna PPUG Požega
* Popis stručnih podloga na kojima se temelje prostorno planska rješenja
* Popis sektorskih dokumenata i propisa poštivanih u izradi Plana
* Postupak Ocjene o potrebi strateške procjene utjecaja na okoliš IV. Izmjena i dopuna PPUG Požega
* Zahtjevi sukladno članka 90. Zakona o prostornom uređenju („Narodne novine“, br. 153/13, 65/17, 114/18, 39/19, 98/19, 67/23) i ostali pojedinačni zahtjevi zaprimljeni prije i nakon odluke o izradi v. Izmjena i dopuna PPUG Požege
* Izvješće o javnoj raspravi

(u privitku Mišljenja iz članka 101. Zakona o prostornom uređenju („Narodne novine“, br. 153/13 65/17, 114/18, 39/19, 98/19, 67/23)

* Sažetak za javnost
* Evidencija postupka izrade i donošenja



Svi članci Odredbi za provođenje Prostornog plana uređenja Grada Požege ("Službene novine Grada Požege", broj 16/05, 27/08, 19/13 i 11/17) u cijelosti se zamjenjuju Odredbama za provođenje iz elaborata koji je naveden u članku 3. ove Odluke.

Svi kartografski prikazi Prostornog plana uređenja Grada Požege ("Službene novine Grada Požege", broj 16/05, 27/08, 19/13 i 11/17) u cijelosti se zamjenjuju kartografskim prikazima iz elaborata koji je naveden u članku 3. ove Odluke.

Sukladno navedenom u stavku 1. i 2. ovog članka, ove izmjene i dopune se mogu smatrati pročišćenim tekstom PPUG Požega.

**II. ODREDBE ZA PROVEDBU**

**1. Uvjeti za određivanje namjena površina na području Grada**

**1.1. NAMJENA POVRŠINA**

U PPUG-u Požega površine za razvoj i uređenje prikazane su u kartografskom prikazu br. 1. "Korištenje i namjena prostora/površina" i određuju se za slijedeće namjene:

1. Površine za razvoj i uređenje naselja:

* izgrađeni, neizgrađeni i/ili neuređeni dio građevinskih područja 31 naselja (Alaginci, Bankovci, Crkveni Vrhovci, Ćosine Laze, Dervišaga, Donji Emovci, Drškovci, Emovački Lug, Golobrdci, Gornji Emovci, Gradski Vrhovci, Komušina, Krivaj, Kunovci, Laze Prnjavor, Marindvor, Mihaljevci, Nova Lipa, Novi Mihaljevci, Novi Štitnjak, Novo Selo, Požega, Seoci, Stara Lipa, Šeovci, Škrabutnik, Štitnjak, Turnić, Ugarci, Vasine Laze, Vidovci)
* izgrađeni i/ili neizgrađeni dio izdvojenog dijela građevinskog područja naselja

Požega, Bankovci i Novo Selo

1. Površine za razvoj i uređenje izvan/unutar naselja:

A) Izdvojena građevinska područja izvan naselja

* građevinsko područje gospodarske zone poslovne namjene „Luka“ u Požegi
* građevinsko područje gospodarske zone „Požega - istok“ u Požegi
* građevinsko područje gospodarske zone poljoprivredno-poslovne namjene i rekreacijske zone „Požega – sjever“ u Požegi
* građevinsko područje gospodarske zone „Alaginci – Požega“
* građevinsko područje gospodarske zone „Alaginci 1“
* građevinsko područje gospodarske zone „Donji Emovci“
* građevinsko područje ugostiteljsko - turističke namjene „Sokolovac“
* građevinsko područje ugostiteljsko - turističke namjena „Veliki kamen“
* građevinsko područje ugostiteljsko - turističke namjene „Emovački lug 1“
* građevinsko područje ugostiteljsko - turističke namjene „Emovački lug 2“
* građevinsko područje ugostiteljsko - turističke namjene „Mihaljevci“
* građevinsko područje ugostiteljsko – turističke namjene „Požega Praulje sjever“
* građevinsko područje ugostiteljsko - turističke namjene „Marindvor“
* građevinsko područje ugostiteljsko - turističke namjene „Golobrdci“
* građevinsko područje ugostiteljsko - turističke namjene „Seoci“
* građevinsko područje ugostiteljsko - turističke i sportsko – rekreacijske namjene „Turnić - Šeovci“
* građevinsko područje ugostiteljsko - turističke i sportsko - rekreacijske namjene „Sovinjak“
* građevinsko područje sportsko – rekreacijske namjene „Villare“
* građevinsko područje sportsko - rekreacijske namjene „Drškovci“
* građevinsko područje sportsko - rekreacijske namjene „Strelište Gradski Vrhovci“
* građevinsko područje sportsko - rekreacijske namjene „Turnić“
* građevinsko područje javne i društvene namjene „Požeška gora - Thallerov hram“
* građevinsko područje obrazovne namjene edukacijskog centra „Marindvor“
* građevinsko područje javne i društvene namjene „ Alaginci 2“
* građevinsko područje posebne namjene vojarna „123. brigade HV“
* građevinsko područje posebne namjene vježbališta „Glavica“
* građevinsko područje posebne namjene strelište „Novo selo“
* izdvojeno građevinsko područje za gospodarenje otpadom „Vinogradine“
* građevinska područja groblja

**B)** **Površine za istraživanje i iskorištavanje mineralnih sirovina te za istraživanje i eksploataciju ugljikovodika i geotermalnih voda u energetske svrhe:**

* + - eksploatacijsko polje i istražni prostor tehničkog građevnog kamena "Jegerova livada"
* prostor za istraživanje (istražni prostor) i eksploataciju geotermalne vode "Tekić" (dijelom)

**C) Poljoprivredno zemljište isključivo osnovne namjene**

* + osobito vrijedno obradivo zemljište – **P1**
  + vrijedno obradivo zemljište – **P2**
  + ostala obradiva zemljište– **P3**

**D) Šuma isključivo osnovne namjene**

* gospodarske šume - **Š1**
* zaštitne šume – **Š2**
* šume posebne namjene – **Š3**

**E) Ostalo poljoprivredno zemljište, šume i šumsko zemljište – PŠ**

**F) Vodne površine - V**

* vodotoci,
* melioracijski kanali
* ribnjaci,
* retencije, akumulacije i/ili mikroakumulacije

**G) Površine infrastrukturnih sustava**

* prometnisustav (ceste sa pratećim građevinama, željeznička pruga, pošta i javne elektroničke komunikacije),
* energetski sustav (električna energija, proizvodnja, cijevni transport plina i plinoopskrba, obnovljivi izvori energije),
* vodnogospodarski sustav (vodoopskrba, odvodnja, uređenje vodotoka i voda, melioracijska odvodnja).

1. Groblje – +
2. Posebna namjena

* Vojarna „123. brigade HV“
* Vojno strelište „Novo Selo“
* Vojni kompleks – vježbalište „Glavica“

1. Odlagalište otpada

Površine određene u kartografskom prikazu br. 1. - "Korištenje i namjena prostora/površina" detaljnije se razgraničavaju na slijedeći način:

* Sva građevinska područja (izgrađeni, neizgrađeni i/ili neuređeni dio) prikazana su u kartografskim prikazima br. 4.1. do 4.14., na katastarskim podlogama u mjerilu 1:5000. Detaljna namjena građevinskih područja utvrđuje se prostornim planovima užih područja ili na temelju Odredbi za provođenje PPUG-a Požega (u daljnjem tekstu: Odredbe), odnosno na temelju uvjeta provedbe zahvata u prostoru s detaljnošću propisanom za urbanistički plan uređenja.
* Granice izdvojenih građevinskih područja ugostiteljsko – turističke, ugostiteljsko turističke i sportsko – rekreacijske te sportsko – rekreacijske namjene prikazane su na kartografskim prikazima br. 4.1., 4.3., 4.5., 4.6., 4.9., 4.10., 4.11. i 4.12. na katastarskim podlogama u mjerilu 1:5000.
* Granice izdvojenih građevinskih područja javne i društvene te obrazovne namjene prikazane su na kartografskim prikazima br. 4.2, 4.3. i 4.9. na katastarskim podlogama u mjerilu 1:5000.
* Granice izdvojenih građevinskih područja posebne namjene prikazane su na kartografskim prikazima br. 4.1., 4.2. i 4.5.na katastarskim podlogama u mjerilu 1:5000.
* Granica izdvojenog građevinskog područja za gospodarenje otpadom prikazana je na kartografskom prikazu br. 4.10. na katastarskim podlogama u mjerilu 1:5000.
* Granice izdvojenih građevinskog područja gospodarskih zona prikazane su na kartografskim prikazima br. 4.1., 4.2. i 4.6. na katastarskim podlogama u mjerilu 1:5000.
* Površina za iskorištavanje mineralnih sirovina (eksploatacijsko polje) utvrđuje se sukladno Prostornom planu Požeško-slavonske županije - u daljem tekstu PPPSŽ) i "Studiji potencijala i osnove gospodarenja mineralnim sirovinama na području Požeško-slavonske županije" koja definira potencijalnost mineralnih sirovina za pojedina područja, na osnovi detaljnijih istraživanja te na temelju odobrenja nadležnog tijela i u granicama koje ono odredi.
* Površina za istraživanje i eksploataciju ugljikovodika i geotermalnih voda u energetske svrhe utvrđuje se sukladno Prostornom planu Požeško-slavonske županije na osnovi Strategije energetskog razvoja Republike Hrvatske do 2030. sa pogledom na 2050., Strategije niskougljičnog razvoja Republike Hrvatske do 2030. s pogledom na 2050. godinu, Integriranog nacionalnog energetskog i klimatskog plana za Republiku Hrvatsku za razdoblje od 2021. do 2030. godine, Okvirnog plana i programa istraživanja i eksploatacije ugljikovodika na kopnu te Plana razvoja geotermalnog potencijala Republike Hrvatske za razdoblje do 2030. godine.
* Osobito vrijedno i vrijedno poljoprivredno zemljište detaljnije se određuje na temelju podataka o klasi poljoprivrednog zemljišta (pri čemu se I i II klasa smatraju osobito vrijednim obradivim tlom, a III, IV i V vrijednim obradivim tlom) ili specijaliziranom studijom ili elaboratom kojim se detaljnije definira bonitetna vrijednost zemljišta.
* Šume gospodarske namjene i ostalo šumsko zemljište isključivo osnovne namjene utvrđuju se na temelju podataka o šumskom zemljištu tijela Državne uprave nadležnog za katastarske poslove.
* Zaštitne šuma utvrđuju se na temelju Odluke o proglašenju zaštitne šume temeljem posebnih propisa.
* Prirodni vodni tokovi, akumulacije i retencije određeni su obalnom crtom koju utvrđuje ustanova s javnim ovlastima nadležna za vodno gospodarstvo, ili crtom vodnog dobra kojeg utvrđuje Državna uprava za vode ili Županijski ured nadležan za upravljanje vodama.
* Prometne površine određuju se sukladno člancima 7. i 8. ovih Odredbi,
* Područje posebne namjene je prostor od interesa za obranu, a utvrđuje se granicama vojnog kompleksa kojeg određuje nadležno tijelo obrane,
* Granice izdvojenih građevinskih područja groblja izvan naselja utvrđuju se granicom katastarske čestice, a detaljno su određena na kartografskim prikazima građevinskih područja pripadajućih naselja, u mjerilu 1 : 5000.

**1.2. PROMETNI I INFRASTRUKTURNI SUSTAVI I MREŽE**

Prometne, energetske i vodnogospodarske građevine određene su funkcijom i kategorijom, a prikazane su na kartografskim prikazima br. 1. te 2.A. do 2.C., pri čemu je, sukladno nivou razrade ovog Plana, unesena samo osnovna/glavna infrastrukturna mreža.

Prostor za prometne i infrastrukturne građevine utvrđuje se na slijedeći način:

* Za postojeće građevine prostor je utvrđen stvarnom katastarskom česticom i pojasom primjene posebnih uvjeta prema posebnim propisima.
* Sve postojeće građevine, bilo da se zadržavaju ili uklanjaju, mogu se rekonstruirati pri čemu su moguće izmjene trase u cilju poboljšanja funkcioniranja građevine. Izmjena trase moguća je u širini pojasa primjene posebnih uvjeta prema posebnim propisima.
* Trase novih infrastrukturnih građevina su orijentacijske i moguće ih je mijenjati unutar koridora čija ukupna širina iznosi:
* za prometne građevine – brze ceste – **1000,0 m**
* za planiranu/definiranu brzu cestu Pleternica – Požega – Brestovac – **150,0 m, odnosno na temelju studijsko - projektne dokumentacije** (što se osobito odnosi na ranije definirane dijelove trase te na dijelove trase koji prolaze kroz građevinsko područje)
* za prometne građevine – državne ceste – **1000,0 m**
* za ostale prometne građevine
* županijske ceste – **100,0 m**
* ostale ceste – **50,0 m**
* za magistralni plinovod - **200,0** m
* za međumjesni (srednjetlačni) plinovod - **50,0** m
* za nadzemni dalekovod prijenosa električne energije 110 kV i više – **500,0** m
* za ostale elektrovodove – **100,0 m**
* za vodove vodoopskrbnog sustava i sustava odvodnje - **500,0 m**
* za vodove elektroničkih komunikacija - **500,00 m**
* vodovi do objekata prikazanih simbolima - **vezano na stvarni smještaj objekata**
* za vodove na reguliranju vodotoka - **prema projektnoj dokumentaciji**

Širina navedenih koridora utvrđuje se simetrično u odnosu na os infrastrukturne građevine prikazane u kartografskom prikazu.

* + Lokacije novih građevina prometa i infrastrukture, koje su u PPUG-u Lipika prikazane simbolom, su orijentacijske, a detaljnije se utvrđuju na slijedeći način:

- za trafostanice naponskog nivoa 110/35 kV i više – u radijusu **500,0 m** od predložene načelne lokacije

- za ostale trafostanice (u daljnjem tekstu TS) - u radijusu **500,0 m** od predložene načelne lokacije

- za redukcijsku stanicu (u daljnjem tekstu : RS) - u radijusu **100,0 m** od predložene načelne lokacije

- za crpilište/vodozahvat - **na temelju vodoistražnih radova**,

- za precrpne stanice - u radijusu **100,0 m** od predložene načelne lokacije, ili obzirom na podatke iz detaljnije projektne dokumentacije i geodetske izmjere,

- lokacije uređaja za pročišćavanje otpadnih voda - u radijusu **500,0** m ili obzirom na podatke iz detaljnije projektne dokumentacije i geodetske izmjere

- za planirane akumulacije/mikroakumulacije/retencije - **na temelju projektne dokumentacije**

* za građevine namijenjene odlaganju otpada i viška iskopa **- na temelju projektne dokumentacije**
* za ostale građevine - na temelju projekta

Za područja za koja je ovim planom određena obaveza izrade detaljnijih dokumenata prostornog uređenja primjenjivat će se odredbe za provedbu tih planova, a u skladu s ovim planom.

U koridorima planiranih prometnica i infrastrukturnih građevina, čije širine su utvrđene u članku 7. ovih Odredbi ne mogu se do utvrđivanja točne trase i lokacije planirati i graditi stambene i gospodarske građevine koje se sukladno Odredbama PPUG-a Požege mogu graditi izvan građevinskih područja.

Iznimno, u koridorima nadzemnih elektroenergetskih građevina moguća je gradnja gospodarskih građevina, sukladno uvjetima pravne osobe s javnim ovlastima nadležne za gospodarenje elektroenergetskim građevinama.

Na prostoru određenom za koridore i lokacije prometnih i drugih infrastrukturnih građevina, a koji preostane nakon izgradnje građevine, prestaje ograničenje iz stavka 1. ovog članka.

**1.3. UVJETI KORIŠTENJA I ZAŠTITE PROSTORA**

Na kartografskom prikazu broj 3.A. – "Uvjeti korištenja i zaštite prostora, područja posebnih uvjeta korištenja, Natura 2000/Ekološka mreža“ zaštićeni prostor je razgraničen na:

* + područja posebnih uvjeta korištenja

A) graditeljska baština – kulturno – povijesna cjelina, arheološki lokaliteti, civilne i sakralne građevine, graditeljski sklopovi, memorijalna baština na temelju akata o

zaštiti i Konzervatorske podloge (sustava mjera zaštite) za izradu Plana izrađene od strane Konzervatorskog odjela u Požegi Uprave za zaštitu kulturne baštine Ministarstva kulture

B) prirodna baština

- dijelovi prirode predviđeni za zaštitu sustavom prostorno – planskih mjera ovog Plana

* područje vrijednog krajobraza Požeške gore
* parkovi grada Požege - park Pod gradom ili tzv. „Stari grad“, park Strossmayerovo šetalište, park na Ratarnici i park uz Orljavu

- područja ekološke mrežeznačajna za vrste istanišne tipove (POVS) HR 2001509 Donji Emovci i 2001329 Potoci oko Papuka,

Moguća naknadna izmjena ili dopuna posebnih uvjeta korištenja prostora, koja se odnosi graditeljsku baštinu ne smatra se izmjenom Plana, osim ako to nije predviđeno posebnim propisom.

Izmjena posebnih propisa i odluka koje donosi Sabor, pojedina ministarstva ili Županija, uključivo dokumente prostornog uređenja širih područja, promjena kategorije razvrstavanja javnih cesta i slično ne smatraju se izmjenom plana.

U slučaju da se donesu posebni zakoni ili propisi, stroži od normi iz ove Odluke, kod izdavanja lokacijskih uvjeta primijenit će se strože norme.



Na kartografskom prikazu broj 3.B. – "Uvjeti korištenja i ograničenja u prostoru, područja posebnih mjera ograničenja u korištenju, uređenje zemljišta, zaštita posebnih vrijednosti i obilježja, područja i dijelovi primjene planskih mjera zaštite", zaštićeni prostor je razgraničen na:

* + područja posebnih ograničenja u korištenju
* točke i poteze značajne za panoramske vrijednosti krajobraza prema lokalnim uvjetima
* područja najvećeg intenziteta potresa prema PPPSŽ-a
* područja istražnih prostora ugljikovodika za istraživanje i eksploataciju ugljikovodika
* istražni prostor ugljikovodika "Sava-08" čija se granica određuje prema odluci Vlade RH (dijelovi istražnih prostora obuhvaćaju u cijelosti područje Grada Požege)
  + istražni prostor ugljikovodika u pripremi
* površine planirane za istraživanje i eksploataciju geotermalnih voda u energetske svrhe
* istražni prostor geotermalnih voda u energetske svrhe na cijelom području Grada Požege
* područja namijenjene istraživanju mineralnih sirovina i otvaranju novih istražnih prostora prema PPPSŽ-u i "Studiji potencijala i osnove gospodarenja mineralnim sirovinama na području Požeško-slavonske županije" koja definira potencijalnost mineralnih sirovina za pojedina područja
* područja zabrane gradnje građevina za iskorištavanja obnovljivih izvora energije prema PPPSŽ-u
* područje zabrane gradnje gospodarskih i drugih građevina u funkciji obavljanja poljoprivrednih djelatnosti i seoskog turizma prema PPPSŽ-u
* vodonosno područje temeljem PPPSŽ-a
* vodozaštitna područja temeljem Odluka o zonama sanitarne zaštite izvorišta donesene sukladno posebnim propisima, odnosno temeljem PPPSŽ-a, tamo gdje Odluke o zonama izvorišta, sukladno važećim propisima, nisu donesene
* poplavna područja i inundacijski pojas (koji će biti naknadno definiran) temeljem stručne podloge ustanove s javnim ovlastima nadležne za vodno gospodarstvo/Hrvatskih voda
  + područja uređenja zemljišta

- ozelenjavanje u sklopu sanacije i sanacija planiranih eksploatacijskih polja mineralnih sirovina čije se granice određuju prema projektu sanacije, a u skladu s granicama koje je odredilo nadležno tijelo državne uprave

* + područja zaštite posebnih vrijednosti i obilježja
* napušteno eksploatacijsko polje prema podacima Grada Požege
* područje ugroženo bukom prema posebnim propisima
  + područja i dijelovi primjene planskih mjera zaštite
* obuhvat obvezne izrade prostornog plana
* Generalni urbanistički plan grada Požege /Generalni urbanistički plan (GUP) Požege - izrađen
* Urbanistički plan uređenja izdvojenog građevinskog područja gospodarske zone poslovne namjene „Luka“ u Požegi /Urbanistički plan uređenja „Luka“ - izrađen
* Urbanistički plan uređenja izdvojenog građevinskog područja gospodarske zone poljoprivredne namjene i rekreacijske zone „Požega – sjever“ u Požegi /Urbanistički plan uređenja gospodarske zone poljoprivredno-poslovne namjene i rekreacijske zone Požega – sjever - izrađen
* Urbanistički plan uređenja izdvojenog građevinskog područja ugostiteljsko - turističke namjene „Emovački lug 1“ /Urbanistički plan uređenja „Emovački lug 1“ - izrađen
* Urbanistički plan uređenja izdvojenog građevinskog područja ugostiteljsko - turističke namjene „Emovački lug 2“ /Urbanistički plan uređenja „Emovački lug 2“ – izrađen
* Urbanistički plan uređenja izdvojenog građevinskog područja ugostiteljsko -turističke i sportsko - rekreacijske namjene „Sovinjak“

Izrađeni urbanistički planovi uređenja koji nisu usklađeni s obuhvatom određenim ovim Planom, primjenjivat će se u dijelu u kojem nisu u suprotnosti s istim te unutar obuhvata određenog ovim Planom, a prilikom izrade izmjena i dopuna istih u cijelosti će se izvršiti usklađenje (obuhvatom i sadržajem).

Gospodarska zona „Alaginci – Požega“, ima na snazi važeći „Detaljni plan uređenja zone izdvojene gospodarske namjene Alaginci – Požega“ koji trenutno, sukladno članku 200. važećeg Zakona o prostornom uređenju, ima status urbanističkog plana uređenja, ali se ovim Planom planira njegovo stavljanje izvan snage.

Uvjeti korištenja zaštićenih prirodnih vrijednosti, kulturnih dobara, vodozaštitnog područja crpilišta, poplavnog područja i inundacijskog pojasa te uvjeti gradnje u odnosu na intenzitet potresa utvrđuju se na temelju posebnih propisa.

Na području zaštićenom temeljem posebnih propisa o zaštiti prirode ili prostorno planskih mjera ovog Plana te na području koje se predlaže za zaštitu primjenjuju se uvjeti utvrđeni u članku 828. ovih Odredbi..

Uvjeti korištenja i gradnje za sve intervencije i zahvate na poljoprivrednim površinama, a u cilju zaštite istih, utvrđuju se sukladno ovim Odredbama i odredbama posebnih zakona i propisa.

Na području pojačane erozije zabranjuje se:

- uklanjanje grmlja i visokog zelenila,

- obrada poljoprivrednih površina i sađenje kultura okomito na slojnice terena,

- izgradnja kojom se narušava stabilnost tla.

Projekti za gradnju na ovom području moraju sadržavati dokaz da se gradnjom ne narušava stabilnost tla.



Potrebno je što hitnije donijeti Odluke o zonama sanitarne zaštite izvorišta, odnosno postojeće Odluke uskladiti s trenutno važećim posebnim propisima o utvrđivanju zona sanitarne zaštite izvorišta.

Na vodonosnim područjima i na vodozaštitnim područjima za koje do sada nije donesena nova Odluka o zonama sanitarne zaštite izvorišta (na području rezerviranom za zone sanitarne zaštite izvorišta sukladno PPSŽ-u), do donošenja valjane Odluke, uvjeti korištenja i gradnje utvrđuju se sukladno uvjetima utvrđenim posebnim propisom za III. zonu sanitarne zaštite.

Nakon donošenja i usklađivanja Odluka iz stavka 1., granice obuhvata područja potrebno je revidirati sukladno novim propisima te novonastalim saznanjima i promjenama u načinu korištenja pojedinih izvorišta/crpilišta. Na područjima koja će se, sukladno novim Odlukama, naći izvan zona sanitarne zaštite, primjenjivat će se Odredbe PPUG-a Požege, sukladno postojećem načinu korištenja, tj. prostor koji, sukladno novim Odlukama, više neće ulaziti u zone sanitarne zaštite izvorišta moći će se koristiti bez ograničenja iz tog segmenta koja je imao ranije.

Unutar područja od interesa za vodno gospodarstvo nije dozvoljena izgradnja građevina koje se po ovim Odredbama mogu graditi van građevinskog područja.

Korisnik izvorišta, druga poduzeća, individualni poljoprivrednici i drugi građani, korisnici i vlasnici zemljišta i objekata u zaštitnim zonama, dužni su koristiti takvo zemljište i objekte na njemu, te vršiti radnje na način da ne ugroze kvalitetu vode crpilišta, izvorišta i zahvata, u skladu sa zakonom, posebnim propisima i Odlukama o zonama sanitarne zaštite izvorišta s kojima moraju biti usklađeni i svi zahvati u prostoru na predmetnom području, pri čemu se dopustivom gradnjom smatra samo ona koja nije u suprotnosti s navedenim dokumentima i propisima.

**2. Uvjeti za uređenje prostora**

**2.1. GRAĐEVINE OD VAŽNOSTI ZA DRŽAVU I ŽUPANIJU**

Posebnim propisima određeni su zahvati u prostoru (gradnja novih ili rekonstrukcija postojećih građevina) od važnosti za Republiku Hrvatsku.

Građevine od važnosti za Požeško-slavonsku županiju određene su prema PPPSŽ-u.

**2.1.1. Građevine od važnosti za Republiku Hrvatsku**

Na području Grada Lipika izgrađene su ili se planira gradnja slijedećih građevina od važnosti za Državu:

**A)** **PROMETNE GRAĐEVINE S PRIPADAJUĆIM OBJEKTIMA, UREĐAJIMA I INSTALACIJAMA**

**A1) Cestovne građevine s pripadajućim objektima i uređajima:**

1. **postojeće**

* **DC 51** Gradište (D53) – Požega (D38) – Brestovac (D38) – Rešetari (A3),
* **DC 38** Pakrac (D5) – Požega – Pleternica - Đakovo (D7/Ž4147)

1. **Planirane**

* A3 (Staro Petrova Selo) – Brestovac – Požega (obilaznica) – Pleternica – Čaglin – Našice
* Požega (obilaznica) - Velika

Na postojećim i planiranim državnim cestama, uz rekonstrukciju, održavanje i uređenje, moguće su i određene promjene u funkcionalnom smislu (promjena kategorije) i prostornom smislu (promjena trase).

Za planirane priključke na državnu cestu ili rekonstrukciju postojećih priključaka potrebno je izraditi projektnu dokumentaciju u skladu s Pravilnikom o uvjetima za projektiranje i izgradnju priključaka i prilaza na javnu cestu („Narodne novine, br. 95/14) te ishoditi suglasnosti Hrvatskih cesta d.o.o. u skladu s člankom 51. Zakona o cestama („Narodne novine“, br. 84/11, 22/13, 54/13, 148/13, 92/14, 110/19, 144/21, 114/22 i 04/23).

**A2) Pošta i elektroničke komunikacije:**

* međunarodni i međužupanijski elektronički komunikacijski vodovi s pripadajućim

građevinama,

* koridori elektroničke komunikacijske infrastrukture radijskih i televizijskih operatora

elektroničkih komunikacija državnog značaja,

* građevine namijenjene zaštiti i kontroli radiofrekvencijskog spektra Republike Hrvatske.

**B) ENERGETSKE GRAĐEVINE**

**B1) Elektroenergetske građevine:**

* elektrane (postrojenja) iz obnovljivih izvora energije (vjetar, sunce, biomasa, geotermalna energija, kogeneracija, i dr. ) snage veće od 20 MW

**B2) Plinoopskrbne građevine:**

* postojeći magistralni plinovod Čaglin -Požega DN 150/50
* postojeći magistralni plinovod Nova Kapela - Požega DN 300/50.

**B3)** **Građevine za istraživanje i iskorištavanje mineralnih sirovina,** ugljikovodika i geotermalnih voda u energetske svrhe**:**

* + istražni prostor ugljikovodika "Sava - 08"
  + istražni prostor ugljikovodika u pripremi
* istražni prostor geotermalnih voda u energetske svrhe na cijelom području Grada Požege
* prostor za istraživanje (istražni prostor) i eksploataciju geotermalne vode "Tekić" (dijelom)
* istražni prostor i planirano eksploatacijsko polje Jegerova livada
  + svi ostali istražni prostori

**C) VODNE GRAĐEVINE S PRIPADAJUĆIM OBJEKTIMA, UREĐAJIMA I INSTALACIJAMA:**

* regulacijske i zaštitne vodne građevine na vodama I. reda
* brane s akumulacijom ili retencijskim prostorom s pripadajućim građevinama koje zadovoljavaju kriterije velikih brana
* vodne građevine za navodnjavanje i drugo zahvaćanje voda kapaciteta 500l/s i više
* vodne građevine za korištenje voda za potrebe javnog vodoopskrbnog sustava Požeštine kapaciteta 500 l/s i više.

**D) Ostale građevine**

**D1)** **Građevine posebne namjene**

* vojna građevina i građevina od posebnog značaja za obranu države, sukladno posebnim propisima
* vojarna Požega
* Vojno strelište „Novo Selo“
* Vojni kompleks – vježbalište „Glavica“
* građevine Ministarstva unutarnjih poslova
* zatvori, kaznionice i odgojni zavodi

**D2) Gospodarske građevine**

* građevine za proizvodnju i preradu metala
* građevine za proizvodnju i preradu stakla

**2.1.2. Građevine od važnosti za Požeško-slavonsku županiju**

Na području Grada izgrađene su ili se planira gradnja slijedećih građevina od važnosti za Županiju:

**A) PROMETNE GRAĐEVINE S PRIPADAJUĆIM OBJEKTIMA, UREĐAJIMA I INSTALACIJAMA, A KOJE SU U FUNKCIJI DVIJE ILI VIŠE JEDINICA LOKALNE SAMOUPRAVE**

**A1) Cestovne građevine s pripadajućim objektima i uređajima:**

* 1. **postojeće**
* **ŽC 4100** Kamenski Vučjak(D 69) –A.G. Grada Požege (Krivaj) – A.G. Grada Požege (Crkveni Vrhovci) - Nova Kapela (Ž 4158)
* **ŽC 4115** Kaptol (Ž 4101) - A.G. Grada Požege (Turnić)
* **ŽC 4253** Čeralije (D 69) – Slatinski Drenovac – A.G. Grada Požege (Novi Mihaljevci)
* **LC 41023** Oljasi (ŽC4113) – A.G. Grada Požege (Ugarci)
* **LC 41027** Trenkovo (Ž4253) – A.G. Grada Požege (Bankovci)
* **LC 41049** Skenderovci (L41022) **-** A.G. Grada Požege (Stara Lipa)
* **LC 41050** A.G. Grada Požege (Šeovci) – Treštanovci (L41033)
* **LC 41054** A.G. Grada Požege (Vasine Laze) – Pleternica (D38)

Sve prethodno navedene županijske i lokalne ceste, kada prolaze administrativnim područjem Grada Požege ulaze u kategoriju i nadležnost Grada Požege te se njihova oznaka, sukladno zakonskim odredbama, ne nalazi unutar obuhvata, već se nastavlja po napuštanju područja Grada.

* 1. **Planirane**
* Koridor u istraživanju prometnice D38 (Novo Selo/Drškovci) – unutar A.G.Grada Požega - Ž 4100

Na postojećim i planiranim županijskim cestama, uz rekonstrukciju, održavanje i uređenje, moguće su i određene promjene u funkcionalnom smislu (promjena kategorije) i prostornom smislu (promjena trase).

**A2) Željeznički pravci:**

* Željeznička pruga za lokalni promet L206 Pleternica - Požega – Velika

**A3) Pošta i elektroničke komunikacije:**

* odašiljači nepokretnih i pokretnih elektroničkih komunikacijskih mreža izvan građevinskog područja,
* županijski elektronički komunikacijski vodovi s pripadajućim građevinama.
  + - 1. **ENERGETSKE GRAĐEVINE:**

**B1)** **Elektroenergetske građevine:**

* postojeći DV 110 kV Požega - Slavonski Brod
* postojeći DV 110 kV Požega - Nova Gradiška
* planirani otcjepni DV/KB 2x110 kV TS Požega 2 na postojeći DV 110 kV TS Nova Gradiška – TS Požega 1
* planirani DV 2x110 kV PL TS Požega 2 – PL TS Kutjevo
* planirana dionica KB 110 kV TS Požega 1 – Nova Gradiška (rekonstrukcija postojeće trase DV 110 kV)
* planirana dionica KB 110 kV TS Požega 1 – TS Slavonski Brod (rekonstrukcija postojeće trase DV 110 kV)
* postojeće TS prijenosnog omjera 110/35/10(20) kV Požega 1
* planirana TS prijenosnog omjera 110/x kV Požega 2
* postojeća TS prijenosnog omjera 35/20/10 kV
* planirana TS prijenosnog omjera 35/20/10 kV Požega zapad
* postojeći i planirani dalekovodi zračne i podzemne izvedbe nazivnog napona 35 kV
* omogućeno planiranje novih TS prijenosnog omjera 35/20/10 kv ovisno o potrebama
* objekti dviju malih hidrocentrala (MAHE) na rijeci Orljavi - snage manje od 20 MW - Požega-Luka, Požega-ind. Zona - te su moguće na drugim lokacijama gdje se izgradnja MAHE ocijeni opravdanim kroz posebne zahtjeve, projekte i prateću dokumentaciju te gdje za to postoje tehničke mogućnosti
* elektrane (postrojenja) iz obnovljivih izvora energije (vjetar, sunce, biomasa, geotermalna energija, kogeneracija, i dr. ) snage od 10 MW do 20 MW s pripadajućim građevinama

**C) VODNE GRAĐEVINE S PRIPADAJUĆIM OBJEKTIMA, UREĐAJIMA I INSTALACIJAMA:**

* regulacijske i zaštitne vodne građevine na vodama, osim građevina iz članka 18. točke C) podstavka 1. ovih Odredbi
* brane s akumulacijom ili retencijskim prostorom s pripadajućim građevinama izvan granica građevinskog područja, osim građevina iz članka 18. točke C) podstavka 2. ovih Odredbi
* vodne građevine za:   
  – melioracijsku odvodnju površine do 10.000 ha7za detaljnu melioracijsku odvodnju,   
  – navodnjavanje i drugo zahvaćanje voda kapaciteta do 500 l/s,   
  – zaštitu voda kapaciteta do 100.000 ekvivalentnih stanovnika u dvije ili više jedinica lokalne samouprave
* svi postojeći i budući bunari mineralno - termalnih voda, osim već navedenih u članku 18. točki B3) ovih Odredbi
* lateralni i sabirni kanali na rijeci Orljavi

**D) Ostale građevine**

**D1) Sportske građevine**

* športski i rekreacijski centar, površine 5 ha i više

**D2) Ugostiteljske i turističke građevine**

* ugostiteljsko-turistička cjelina površine 5 ha i više,

**D3) Građevine za gospodarenje otpadom**

* + kazete za zbrinjavanje azbesta

**D4) Gospodarske građevine**

* trgovački centar površine 5 ha i više
* svi ostali industrijski, proizvodni i prerađivački pogoni površine 5 ha i više

**D5) Ostalo**

* površine izdvojenih građevinskih područja područnog (regionalnog) značaja gospodarske i/ili javne namjene,
* površine druge namjene područnog (regionalnog) značaja veće od 5 ha,

**2.2. GRAĐEVINSKA PODRUČJA NASELJA**

**2.2.1. Namjena građevina u građevinskom području naselja**

U građevinskom području naselja ne smiju se graditi građevine koje bi svojim postojanjem i uporabom neposredno ili posredno ugrožavale život, zdravlje i rad ljudi u naselju, odnosno vrijednosti čovjekova okoliša, niti se zemljište smije uređivati ili koristiti na način koji bi izazvao takve posljedice.

U stambenim zonama ne mogu se smještati one proizvodne građevine za koje je prema odredbama posebnih propisa određena provedba postupka procjene utjecaja zahvata na okoliš.

Formiranje građevnih čestica i parcelacija u svrhu formiranja građevnih čestica provodit će se u skladu s Odredbama ovog Plana ili planovima užih područja.

Postojeći prostori i građevine, čija namjena nije u skladu sa Planom mogu se zadržati sve do trenutka privođenja prostora ili građevina planiranoj namjeni, ali je ne smiju onemogućavati.

Građevinsko područje na području Grada Požege čini izgrađeni i neizgrađeni dio građevinskog područja.

Izgrađeni dio građevinskog područja je područje određeno prostornim planom koje je izgrađeno.

Neizgrađeni dio građevinskog područja je područje određeno prostornim planom planirano za daljnji razvoj.

Neizgrađeni dio građevinskog područja je samostalna površina ili proširenje izgrađenog dijela, a koje može biti uređeni ili neuređeni dio građevinskog područja.

Neuređeni dio građevinskog područja je neizgrađeni dio građevinskog područja određen prostornim planom na kojemu nije izgrađena planirana osnovna infrastruktura.

Neizgrađeni i neuređeni dio građevinskog područja određuje se za područja za koje se ne donosi generalni urbanistički plan, dok će na područjima koja se nalaze u njegovom obuhvatu, isto biti riješeno tim GUP-om.

Na katastarskoj čestici u građevinskom području može se graditi ukoliko je istu moguće definirati kao građevnu te ukoliko se nalazi na izgrađenom ili neizgrađenom dijelu građevinskog područja. Na neuređenom dijelu građevinskog područja, na građevnoj čestici je moguća gradnja ukoliko je za to područje donesen urbanistički plan uređenja ili su za njega ovim Planom propisani uvjeti provedbe zahvata u prostoru s detaljnošću propisanom za urbanistički plan uređenja, odnosno ako se radi o gradnji zamjenskih ili rekonstrukciji postojećih građevina.

Građevna čestica je, u pravilu, jedna katastarska čestica čiji je oblik, smještaj u prostoru i veličina u skladu s ovim Planom te koja ima pristup na prometnu površinu sukladno Planu, a iznimke se odnose na slučajeve navedene u člancima 32. – 34. ovih Odredbi.

Građevnom česticom smatra se kod vrlo dubokih parcela, zemljište dubine 50 - 150 m od regulacijske linije ovisno o tipologiji naselja (do 50 m kod brdskih naselja i do 150 m kod ravničarskih naselja).

U slučajevima kad je postojeća izgradnja na većoj dubini, građevinskom parcelom smatra se zemljište do dubine 10 m iza zadnje izgrađene zgrade.

Iznimno, kod zona gospodarske, javne i društvene, sportsko - rekreacijske i slične namjene, dubina građevnih čestica uz izgrađenu prometnicu i postojeću infrastrukturu, može biti i veća, obzirom da su u pitanju namjene koje zahtijevaju znatno veću površinu.

Sukladno navedenom, slijedi da se na isti način određuje i uređeni (izgrađeni i neizgrađeni) dio građevinskog područja naselja, odnosno njegova dubina u odnosu na postojeće prometnice i infrastrukturu, ali uzimajući u obzir specifičnosti svakog naselja, dubinu susjednih uređenih čestica i analizu pojedinačnih slučajeva, kada iznimno, u pojedinim slučajevima, dubina može biti i veća od navedene u stavku 3. i 4., odnosno kao u stavku 5. ovoga članka. Pri tome propisana dubina uređenog dijela građevinskog područja iz prethodnih stavaka može obuhvaćati i više čestica od kojih neke nemaju pristup na javnu prometnu površinu, niti se isti rješava putem prava služnosti ili preko površina u vlasništvu vlasnika građevne čestice. Tada se propisuje da je obavezno izvršiti preparcelaciju te formirati jedinstvene građevne čestice sukladno ovim Odredbama i s direktnim pristupom na javnu prometnu površinu. U takvim se slučajevima navedeno područje, pod uvjetima opisanim u ovom i prethodnim stavcima ovog članka, ne smatra neuređenim.

Građevna čestica planirane građevine mora imati zajedničku među s prometnom površinom minimalne duljine 3,0 m.

Iznimno, dok je to omogućeno važećim Zakonom o prostornom uređenju, pristup je moguće dozvoliti i putem prava služnosti ili površine u vlasništvu vlasnika građevne čestice na kojoj se izvodi zahvat, ukoliko je ta čestica postojeća.

U tom slučaju, ukoliko se prometna površina na koju je povezana građevna čestica rješava putem prava služnosti ili površine u vlasništvu vlasnika građevne čestice na kojoj se vrši gradnja, a ne direktnom vezom na površinu javne namjene, pristup do iste s površine javne namjene može se dopustiti najviše preko jedne čestice, u suprotnom treba izvršiti spajanje ili preparcelaciju kako bi se navedeni uvjet zadovoljio i kako je propisano u stavku 6. ovoga članka.

Postojeći pristupi na čestice na kojima su postojeće legalno izgrađene građevine, a koji su osigurani na drugi način (prava služnosti ili površine u vlasništvu vlasnika građevne čestice na kojoj se vrši gradnja.) ovim se Odredbama zadržavaju u smislu mogućosti rekonstrukcije građevina. Nova gradnja na postojećim česticama temeljem postojećih ili novih takvih pristupa dozvoljava se dok je isto dozvoljeno važećim Zakonom. No pri tome se ne dozvoljava osnivanje novih građevnih čestica iza građevnih čestica uz ulicu (prometnu površinu), kao ni nova gradnja na takvim česticama, a temeljem pristupa putem prava služnosti ili površine u vlasništvu vlasnika građevne čestice, odnosno ne dozvoljava se plansko osnivanje drugog reda gradnje, a parcelacija/preparcelacija je moguća u svrhu formiranja (proširenja, korekcije, spajanja) građevnih čestica uz javnu prometnu površinu (prvi red gradnje).

Kada pristup do čestica nije moguće riješiti niti na jedan od načina propisanih u prethodnim stavcima, do tih je čestica moguće formirati i nove pristupne prometne površine koje nisu prikazane na kartografskim prikazima ovog Plana, a sukladno uvjetima propisanim člancima 31., 84. te 612. - 621. ovih Odredbi.

Na neuređenom dijelu jedne građevne čestice koji se neuređenim smatra zbog svoje dubine koja prelazi dubine propisane stavcima 3. i 4. ovog članka, pod uvjetom da se namjerava koristiti povezano s namjenom na uređenom dijelu iste čestice te u opsegu izgradnje koja je ovim Odredbama dozvoljena na jednoj građevnoj čestici, moguće je dozvoliti gradnju temeljem postojećih priključaka elektroopskrbe, vodovoda i odvodnje te pristupa preko uređenog dijela građevne čestice, što je u skladu, kako s gospodarskom te javnom, tako i s tradicionalnom poljoprivrednom djelatnošću i s tradicijom vrlo dubokih parcela i načinom organiziranja sadržaja nastavno jedan iza drugog u ruralnim naseljima ovog područja.

Građevinsko područje je područje određeno prostornim planom na kojemu je izgrađeno naselje i područje planirano za uređenje, razvoj i proširenje naselja, a sastoji se od građevinskog područja naselja, izdvojenog dijela građevinskog područja naselja i izdvojenog građevinskog područja izvan naselja.

Izdvojeni dio građevinskog područja naselja je odvojeni dio postojećega građevinskog područja istog naselja nastao djelovanjem tradicijskih, prostornih i funkcionalnih utjecaja, određen prostornim planom.

Izdvojeno građevinsko područje izvan naselja je područje određeno prostornim planom kao prostorna cjelina izvan građevinskog područja naselja planirana za sve namjene, osim za stambenu.

U građevinskom području zadovoljavaju se funkcije stanovanja i svih drugih spojivih funkcija sukladnih važnosti i značenju naselja kao što su: javna i društvena, gospodarska (proizvodna i poslovna), sportsko-rekreacijska, komunalna, prometna namjena, površine infrastrukturnih sustava, javne zelene površine, groblja te ostale građevine u funkciji razvoja i uređenja naselja, a prema uvjetima utvrđenim ovim Planom.

U građevinskim područjima naselja predviđena je gradnja novih i zamjenskih građevina, te rekonstrukcija postojećih građevina.

U građevinskim područjima naselja mogu biti izgrađene slijedeće građevine:

* + građevine za stanovanje
  + obiteljske stambene građevine
  + višestambene građevine
  + građevine mješovite namjene
  + pomoćne građevine
  + gospodarske građevine
  + poslovne građevine
  + proizvodne građevine
  + građevine za poljoprivrednu djelatnost uz obiteljske stambene građevine
  + građevine za poljoprivrednu djelatnost na vlastitim građevnim česticama
  + sve druge gospodarske građevine (skladišta, trgovine, servisi, uredske i sve druge građevine u kojima se odvijaju gospodarske aktivnosti)
  + javne i društvene građevine
  + vjerske građevine
  + građevine za potrebe športa i rekreacije
  + prometne, infrastrukturne i komunalne građevine i uređaji
  + groblja
  + urbana oprema
  + građevine mješovite namjene

Površine za izgradnju stambenih građevina, građevina mješovite namjene, poslovnih, javnih i vjerskih te gospodarskih građevina (osim onih koje se smještaju u zasebne gospodarske zone) nisu ovim Planom diferencirane već se određuju sukladno ovim Odredbama.

*Jednobiteljska stambena građevina* (obiteljska kuća) je slobodnostojeća, dvojna građevina ili građevina u nizu čija površina iznosi najviše do 500 m2 građevinske bruto površine (GBP) i koja ima najviše 3 stana.

*Višeobiteljska stambena građevina* (višeobiteljska kuća) je građevina za stanovanje čija površina iznosi najviše do 750 m2 građevinske bruto površine (GBP) i koja ima najviše 5 stanova.

*Višestambena građevina* je stambena ili stambeno - poslovna građevina sa više od 5 stanova. Na građevnoj čestici višestambene građevine u pravilu ne mogu biti smještene pomoćne građevine, tako da se neizgrađeni dio građevinske čestice u javnom korištenju koristi za potrebe zelenih površine i smještaj potrebnog broja parkirališnih mjesta.

*Pomoćna građevina* je građevina čija je namjena u funkciji osnovne građevine. Pomoćna građevina može biti u funkciji stanovanja (garaže, spremišta, drvarnice, ljetne kuhinje, nadstrešnice i slično) ili u funkciji uređenja okućnice (vrtni paviljon, sjenica, bazen i slično).

*Gospodarske građevine* služe za odvijanje različitih gospodarskih aktivnosti, a dijele se u slijedeće grupe:

A. Poslovne građevine su građevine uslužne, trgovačke, komunalno-servisne, ugostiteljsko-turističke i slične namjene.

B. Proizvodne građevine su građevine industrijske, zanatske i slične namjene u kojima se odvija proces proizvodnje, prerade ili dorade kao i objekti i postrojenja (građevine) za istraživanje i eksploataciju geotermalnih voda u energetske svrhe

B.1. Proizvodne građevine koje se grade na vlastitoj građevnoj čestici

* u građevinskom području naselja
* u građevinskom području naselja, u sklopu zasebne gospodarske zone
* u izdvojenom građevinskom području gospodarske zone

B.2. Proizvodne građevine koje se grade na građevnoj čestici druge namjene

C. Građevine namijenjene za poljoprivrednu djelatnost

C.1. Građevine bez izvora zagađenja

* građevine za smještaj poljoprivrednih proizvoda i mehanizacije
* građevine za uzgoj poljoprivrednih kultura (staklenici, plastenici)
* objekti i postrojenja (građevine) za istraživanje i eksploataciju geotermalnih voda u energetske svrhe u poljoprivredne svrhe (za zagrijavanje plastenika, staklenika i dr.)

C.2. Građevine s potencijalnim izvorima zagađenja

* građevine za uzgoj životinja
* građevine za preradu poljoprivrednih proizvoda (mlinovi, sušare, pušnice, mješaonice stočne hrane i slično)

*Javne građevine* su građevine upravne, socijalne, zdravstvene, predškolske, obrazovne, kulturne i slične namjene.

*Vjerske građevine* služe za održavanje vjerskih skupova i drugih potreba vjernika.

*Sportsko-rekreacijske građevine* su građevine koje služe potrebama održavanja sportskih natjecanja ili rekreacije (dvorane, igrališta i slično).

*Prometne, infrastrukturne i komunalne građevine* i uređaji su namijenjene za potrebe prometa, pošte, elektroničkih komunikacija, energetike, vodnog gospodarstva, te neke oblike trgovine (sajmišta, tržnice i sl.) kao i za obradu, skladištenje i odlaganje otpada.

*Groblja* ulaze u kategoriju komunalnih objekata, a služe za ukope, te smještaj mrtvačnica i vjerskih građevina i obilježja.

*Elementi urbane opreme* su kiosci, reklamni panoi/stupovi, reklame, klupe, spomenici, spomen obilježja, uređaji za savladavanje urbanističko-arhitektonskih barijera, elementi dječjih igrališta, zaštitni stupići i sl.

*Objekti i postrojenja (građevine) za istraživanje i eksploataciju geotermalnih voda u energetske svrhe* znače sve objekte, postrojenja, opremu, alate, uređaje i instalacije koji se koriste prilikom izvođenja istraživanja i eksploatacije geotermalnih voda u energetske svrhe.

U građevinskim područjima naselja propisuje se zabrana izgradnje na poplavnim područjima, osim za izgradnju vodno gospodarskih i infrastrukturnih građevina.

Izuzetno, u građevinskim područjima naselja na poplavnim područjima se dozvoljava izgradnja pod uvjetom da se prije izgradnje izvrši ispitivanje i/ili nasipavanje terena prema posebnim uvjetima Hrvatskih voda, ili se izgradnjom regulacijskih i zaštitnih građevina građevinsko područje naselja zaštiti od poplava, odnosno da se zgrade kompletnim rješenjem zaštite od velikih voda.

U građevinskom području naselja pojedina područja mogu imati pretežitu namjenu te se može smatrati zonom pretežite namjene u kojoj se gradi kako slijedi:

* Zona obiteljskog stanovanja je područje koje je izgrađeno ili na kojem se planira izgradnja pretežito obiteljskih stambenih građevina.

/zona obiteljskog stanovanja može biti određena kao:

1. zona jednoobiteljskog stanovanja - područje veće od 0,5 ha, na kojem je izgrađeno ili se planira gradnja jednoobiteljskjh građevina
2. zona višeobiteljskog stanovanja - područje veće od 0,5 ha, na kojem je izgrađeno ili se planira gradnja višeobiteljskjh građevina

* Zona višestambene gradnje je područje veće od 0,5 ha, na kojem je izgrađeno ili se planira gradnja višestambenih građevina.
* Proizvodna zona u građevinskom području naselja je područje veće od 0,5 ha, na kojem je izgrađeno ili se planira gradnja pretežito proizvodnih građevina.
* Poslovna zona je područje veće od 0,5 ha, na kojem je izgrađeno ili se planira gradnja gospodarskih građevina pretežito poslovne namjene.
* Ugostiteljsko-turistička zona je područje veće od 0,5 ha, na kojem je izgrađeno ili se planira gradnja građevina turističko-ugostiteljske namjene.
* Trgovačko-uslužna zona je područje veće od 0,5 ha, na kojem je izgrađeno ili se planira gradnja građevina pretežito trgovačke namjene, trgovačkih centara, građevina maloprodaje i veleprodaje i sl.
* Zona malog i srednjeg poduzetništva je područje veće od 0,5 ha, na kojem je izgrađeno ili se planira gradnja različitih gospodarskih građevina za malo i srednje poduzetništvo.
* Mješovita gospodarska zona je područje veće od 0,5 ha, na kojem je izgrađeno ili se planira gradnja različitih gospodarskih djelatnosti, a niti jedna od njih nije obvezno pretežita.
* Športsko-rekreacijska zona je područje veće od 0,5 ha na kojem je izgrađeno ili se planira gradnja pretežito športskih i rekreacijskih sadržaja.
* Zona građevina javnih i društvenih djelatnosti je zona u kojoj je izgrađeno ili se planira gradnja više od jedne osnovne građevine različitih društvenih djelatnosti.

Zona pretežite namjene određuje se postojećom kvalitetnom, novijom gradnjom u prostoru (ili starijom gradnjom koja se planira zadržati te rekonstruirati i/ili prenamijeniti uz dokaz o istom – projekt, poslovni plan, apliciranje na natječaje i sl.), kada je to određeno ovim Planom, pri čemu se pretežitom namjenom u svrhu definicije zone smatra namjena ostvarena na više od 60% izgrađenih čestica ili površine u obuhvatu od minimalno 0,5 ha od građevine koja s namjerava izgraditi.

Ukoliko područje do sada nije izgrađeno, građevina se može izraditi po zahtjevu investitora, pri čemu će ta građevina u budućnosti predstavljati namjenu prema kojoj će se određivati pretežitost zone kada je to potrebno i propisano ovim odredbama.



Pretežitu izgradnju čini većina građevina u uličnom potezu izgrađena na određeni način. Nova gradnja u potezu se u pravilu određuje u skladu s postojećom (novijom) kvalitetnom gradnjom ili starijom gradnjom kako je definirano u prethodnom članku, a uzimajući u obzir pretežitu izgradnju po pitanju građevinskog pravca, načina gradnje (samostojeća, dvojna, ugrađena), bliža/dalja udaljenost od granice građevne čestice, visina, etažna visina, kosina i orijentacija krova te drugi prostorno-urbanistički pokazatelji koji su važni za stvaranje slike uličnog poteza.

Manja odstupanja (visina i ukupna visina do ± 1,0 m, odstupanja u nagibu krova do ± 15o) dozvoljena su samo ukoliko ne narušavaju postojeću uličnu perspektivu.

Ukoliko se u uličnom potezu započinje izgradnja novih građevina kvalitetnije izgradnje, pretežita izgradnja se uzima u odnosu na novu gradnju te se dalje razvija u skladu s isključivo tom gradnjom.

Iznimno, javne i društvene građevine te građevine u već izgrađenim uličnim potezima u kojima je od ranije prisutna raznolika izgradnja i ne može odrediti prevladavajuća gradnja po pitanju visine, etažne visine, kosine, orijentacije krova i slično, dozvoljeno je graditi samo sukladno odredbama ovoga Plana za pojedinu vrstu i namjenu građevine.

Navedeni kriteriji iz stavaka 1. – 3. ovog članka ne odnose se na građenje u zonama iz prethodnog članka, stavka 1., točke 3. – 10. ovih Odredbi.

Detaljna namjena površina i građevina utvrđuje se u dokumentima uređenja užih područja, u kojima se mogu utvrditi i drugačiji uvjeti gradnje od uvjeta utvrđenih u PPUG-u Požega, ako je to njegovim Odredbama dozvoljeno.

Za područja za koja se ne donose dokumenti prostornog uređenja užih područja, pretežita namjena određuje se sukladno članku 27. ovih Odredbi, a uvjeti gradnje u zonama većim od 0,5 ha iz prethodnog članka, može se utvrditi obzirom na pretežitu namjenu.

Na građevinskom području grada Požege obuhvaćenom GUP-om gradit će se u skladu s Odredbama za provedbu GUP-a grada Požege, a koje su usklađene s Odredbama ovog Plana.

**2.2.2. Opći uvjeti gradnje i uređenja prostora u građevinskom području naselja**

Opći uvjeti gradnje primjenjuju se na sve građevne čestice i građevine u građevinskom području naselja.

**2.2.2.1. Građevne čestice**

Građevna čestica je zemljište koje omogućuje gradnju i korištenje čestice te koja ima pristup sa prometne površine, sukladno zakonskim odredbama te Odredbama PPUG Požega, osobito članku 22. ovih Odredbi, a formira se prema postupku utvrđenom posebnim zakonom.

Prometna površina je površina javne namjene, odnosno površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice sukladno važećem Zakonu.

Prometnom površinom smatra se ulični koridor širine utvrđene u člancima 612. - 621. ovih Odredbi, koji je kao površina javne namjene u javnom korištenju spojen na sustav uličnih koridora u naselju i za koji su riješeni imovinsko - pravni odnosi. Iznimno, čestica može imati osiguran pristup na drugi način naveden u prethodnom stavku, a sukladno stavku 8. - 12. članka 22. ovog Plana.

Postojeće i planirana prometne površine u građevinskim područjima prikazane su na kartografskim prikazima "Građevinska područja" u MJ 1 : 5.000. Pravci tih prometnih površina su orijentacijski, a prometnice se mogu izvoditi u koridorima određenim člankom 7. ovih Odredbi, sukladno njihovim završnim projektima.

Prometne površine koje zadovoljavaju uvjete iz članka 84., stavka 2, podstavka 1. i članaka 612. – 621. ovih Odredbi te se u naravi koriste kao prometne površine, smatraju se postojećima i kada nemaju riješene imovinsko-pravne odnose, odnosno određenu katastarsku česticu. U tom slučaju obveza je jedinice lokalne samouprave da što hitnije postupi sukladno posebnom zakonu o cestama koji omogućava njihovo evidentiranje u katastru i upis u zemljišne knjige.

Prometne površine koje se u katastarskim planovima razlikuju od stvarnog stanja na terenu, također se sukladno prethodnom stavku smatraju postojećima te se mogu usklađivati temeljem istog zakona o cestama što se ne smatra odstupanjem od ovog Plana.

Nerazvrstane ceste, a osobito pristupne prometnice koje nisu prikazane u kartografskim prikazima moguće je formirati kao nove prometne površine, sukladno uvjetima propisanim ovim Odredbama.

U građevinskim područjima, osobito u izdvojenim dijelovima građevinskih područja naselja, koja su evidentirana kao izgrađena, a u ovom trenutku nemaju pristupnu prometnu površinu, niti je ista planirana na kartografskom prikazu, omogućava se formiranje puta prema projektu izrađenom na temelju dodatne analize traženja najpovoljnije pozicije puta.

Za građevine privremenog karaktera koje se postavljaju na javne površine (kiosci, nadstrešnice za sklanjanje ljudi u javnom prometu, tende, ljetni vrtovi i slično) ne formiraju se građevne čestice nego se iste postavljaju na građevnu česticu javne površine.

Za linearne infrastrukturne građevine (osim cesta) ne formiraju se građevne čestice nego se iste vode po postojećim česticama osim za pojedinačne građevine na trasi, kada je zbog funkcioniranja građevine potrebno formirati građevnu česticu.

Građevna čestica za ceste i druge javno-prometne površine ne mora se formirati kao jedinstvena katastarska čestica.

Ako je postojeća zgrada izgrađena na više katastarskih čestica može se rekonstruirati, dograđivati i nadograđivati uz obavezno formiranje građevne čestice s minimalnim udaljenostima i postotkom izgrađenosti u skladu s ovim Odredbama. Površina ovako formirane građevne čestice iznimno može biti i veća od maksimalno dozvoljene za novu gradnju. Iznimno, u povijesnoj jezgri Požege mora se zadržati postojeće zatečeno stanje katastarskih čestica.

Postojećom se građevinom smatra građevina izgrađena na temelju građevinske dozvole ili drugog odgovarajućeg akta te svaka druga građevina koja je prema posebnom zakonu s njom izjednačena.

Građevna čestica infrastrukturne građevine koja je u funkciji prometa, veza, energetike, vodoopskrbe, odvodnje, vodoprivrede, (trafostanice, mjerno redukcijske stanice - MRS, antenski stupovi i sl.), može imati minimalnu površinu jednaku tlocrtnoj veličini građevine i ne mora imati regulacijsku liniju.

Ukoliko se ta vrsta građevina postavlja na javnu površinu ili na građevnu česticu neke druge građevine ne mora se formirati posebna građevna čestica.

Zajednička međa građevne čestice i javne površine je regulacijska linija, a dvorišne međe su međe građevne čestice sa susjednim katastarskim česticama, koje nisu javne.

Koeficijent izgrađenosti građevne čestice (kig) predstavlja odnos izgrađene površine zemljišta svih građevina na građevnoj čestici i ukupne površine građevne čestice, pri čemu je zemljište pod građevinom površina dobivena vertikalnom projekcijom određenom prema vanjskim mjerama obodnih zidova s oblogama svih zatvorenih, otvorenih i natkrivenih konstruktivnih nadzemnih dijelova građevine osim balkona na građevnu česticu, uključujući i terase u prizemlju kada su one konstruktivni dio podzemne etaže).

Koeficijent iskorištenosti građevne čestice (kis) je odnos ukupne građevinske (bruto) površine građevine i površine građevne čestice.

Građevinska bruto površina (GBP) građevine je zbroj površina mjerenih u razini podova svih dijelova (etaža) zgrade (Po, S, Pr, K, Pk) određenih prema vanjskim mjerama obodnih zidova s oblogama, osim površina vanjskog dizala koje se dograđuje na postojeću zgradu, a koja se izračunava na način propisan važećim zakonom o prostornom uređenju i posebnim propisima.

Izgrađenost građevne čestice i koeficijent iskorištenosti građevne čestice izračunavaju se na temelju svih građevina izgrađenih na jednoj građevnoj čestici.

U izgrađenost građevne čestice ne ulaze parkirališta, igrališta, dječja igrališta, bazeni kao ni slobodne te uređene zelene površine na građevnim česticama.

**2.2.2.2. Način i uvjeti gradnje građevina**

Način gradnje građevine određen je položajem građevine u odnosu na regulacijski pravac i dvorišne međe građevne čestice. S obzirom na način gradnje sve građevine mogu biti: samostojeće, poluugrađene i ugrađene (niz).

Samostojeće građevine su one građevine koje se grade na udaljenosti min. 3,0 m od svih dvorišnih međa.

Iznimno od stavka 1., samostojeće građevine mogu se jednom svojom stranom približiti dvorišnoj međi i na manju udaljenost, ali ne manju od 1,0 m (osim za postojeće građevine), , pod uvjetom da način izvedbe i udaljenost tog zida od najbliže građevine na susjednoj građevnoj čestici zadovoljava važeće vatrogasne i sigurnosne propise.

Također, susjedna neizgrađena građevna čestica, od koje je samostojeća građevina udaljena manje od 3,0 m, mora imati širinu min. 12,0 m, a udaljenost samostojeće građevine od postojeće građevine na susjednoj čestici mora biti min. 3,0 m.

Poluugrađene građevine se jednom svojom stranom prislanjaju na dvorišnu među, a udaljenosti drugih strana građevine od ostalih dvorišnih međa je min. 3,0 m.

Ugrađenim građevinama (niz) smatraju se građevine čije se dvije ili tri strane prislanjaju uz dvorišne međe.

Krajnje građevine u nizu trebaju se graditi kao poluugrađene.

Osiguranja kolnog prolaza kroz ugrađenu građevinu (niz) nije obvezno, ali se eventualna potreba ili obveza istog može utvrditi u postupku izdavanja lokacijske dozvole ili drugog odgovarajućeg akta*,* aovisno o lokalnim uvjetima, mogućnosti smještaja potrebnog broja parkirališnih mjesta na vlastitu građevnu česticu ispred građevine, vatrogasnim pristupima i propisima i sl.

Polougrađene i ugrađene građevine planiraju se samo uz uvjet pretežite izgradnje takvog tipa te ovisno o lokalnim uvjetima, kada je ulični potez ili blok riješen na isti način ili u slučaju rekonstrukcije ili zamjenske gradnje. U slučaju započinjanja novog uličnog poteza, ukoliko se isti započne kao poluugrađeni ili ugrađeni način gradnje, potrebno je nastavkom gradnje u potezu slijediti započeti način gradnje.



Kod poluugrađenih i ugrađenih građevina, zidovi koji se nalaze na samoj međi sa susjednom građevnom česticom, obavezno se izvode kao protupožarni zidovi minimalne požarne otpornosti dva sata.

Ukoliko se izvodi goriva krovna konstrukcija protupožarni zid mora presijecati krovište po cijeloj dužini te mora biti izveden sukladno posebnim propisima iz segmenta zaštite od požara.

Udaljenost građevine od međe je udaljenost vertikalne projekcije svih nadzemnih dijelova građevine na građevnu česticu, u točki koja je najbliža toj međi.

Udaljenost se uvijek mjeri okomito na među i to od vanjske završno obrađene plohe koja zatvara građevinu.

Sve građevine koje se grade južno od dječjeg vrtića, jaslica ili osnovne škole moraju biti od njih udaljene minimalno 3 svoje visine.

Na pročelju građevine koja je udaljena manje od 3,0 m od dvorišne međe, ne mogu se projektirati niti izvoditi otvori.

Otvorima iz prethodnog stavka ne smatraju se ostakljenja neprozirnim staklom maksimalne veličine do 60x60 cm koji se otvaraju samo oko horizontalne osi s otklonom do najviše 15 cm i parapeta višeg od 160 cm, kao ni potpuno fiksna ostakljenja neprozirnim staklom te dijelovi zida od neprozirnog stakla i ventilacijski otvori promjera do 15 cm, odnosno 15x20 cm ako su pravokutnog oblika.

Ukoliko su na pročelju zgrade na susjednoj čestici izvedeni otvori, udaljenost horizontalnog gabarita građevine od susjedne granice građevne čestice mora iznositi najmanje 3,0 m.

Kod manje udaljenosti obvezno se izvodi protupožarni zid ako je zgrada okrenuta zabatom prema susjednoj granici građevne čestice. Ako je krovna ploha izvedena s padom prema bočnoj granici građevne čestice, a zgradaje od granice građevne čestice udaljena manje od 3,0 m, obavezna je izvedba snjegobrana.

Udaljenost ležećih krovnih otvora od međe mjeri se od najbliže točke plohe krova, uz sam rub otvora, a kod stojećih krovnih otvora od najbliže točke okvira ili drugog elementa koji zatvara taj otvor.

Otvori i balkoni paralelni s dvorišnom međom ili koji su položeni pod kutom manjim od 45º u odnosu na dvorišnu među moraju od nje biti udaljeni min. 3,0 m.

Bočna strana balkona, lođe, terase i otvorenih pristupnih stuba koja se nalazi na udaljenosti manjoj od 3,0 m od dvorišne međe mora se zatvoriti neprozirnim materijalom u visini min. 1,80 m od gornje plohe poda.

Ukoliko na zidu postojeće građevine izgrađene uz dvorišnu među ili na udaljenosti manjoj od 1,0 m od međe, postoje legalno izgrađeni otvori, isti se, prilikom gradnje građevine na susjednoj građevnoj čestici koja se prislanja na među postojeće građevine, moraju zaštititi na način da se oko otvora izvede svjetlarnik.

Ako zgrada prislonjena uz granicu građevne čestice ima svjetlarnik, prilikom gradnje na susjednoj građevnoj čestici obavezno je izvesti svjetlarnik najmanje istih dimenzija na istom mjestu.

Svjetlarnik mora biti širi od otvora za 0,10 m sa svake strane, ali ne uži od 1,0 m. Udaljenost nasuprotnog zida svjetlarnika od prozora postojeće građevine iznosi min. 1,0 m.

Ukoliko na zidu postojeće građevine postoje legalno izvedeni ventilacijski otvori, isti se moraju zaštititi samo ako se nalaze na samoj međi i to svjetlarnikom dimenzije min. 1,0 x 1,0 m ili ventilacijskim kanalom koji će izlaziti u vanjski prostor i na koji će se spojiti ventilacijski otvor.

Udaljenost građevnog pravca od regulacijske linije za novu gradnju mora biti 5,0 m.

Gospodarske građevine planirane u poslovnim, gospodarskim, servisnim i sličnim zonama, sportsko-rekreacijske te javne i društvene građevine mogu se graditi i na udaljenosti većoj od navedene u prethodnom članku.

U ulicama u kojima postojeća gradnja definira građevni pravac nova ga gradnja mora poštovati, a građevinski pravac se tada definira u odnosu na navedeni kriterij pretežite izgradnje iz članka 28. ovih Odredbi, ali se, samo iznimno, zbog lokalnih uvjeta iz stavka 6., ovog članka, udaljenost građevinskog pravca od regulacijske linije za novu gradnju može se odrediti i manjom ili većom.

Za interpolaciju, gradnju, zamjensku gradnju, odnosno gradnju građevina na mjestu prethodno uklonjenih postojećih građevina, u već izgrađenim dijelovima naselja, a gdje za to postoje javni interes i/ili uvjeti (već izgrađeni ulični pravci), također je potrebno dozvoliti gradnju građevina na postojećem građevinskom pravcu ili na građevinskom pravcu susjednih građevina koji se mogu, ali ne moraju poklapati sa regulacijskim pravcem. Isto se osobito odnosi na usklađivanje građevinskog pravca sa susjednom, kvalitetnom, novom gradnjom.

Građevinski pravac obiteljskih, stambenih, višestambenih, gospodarskih, javnih i drugih građevina u slučajevima navedenim u prethodnim stavcima određuje upravno tijelo nadležno za prostorno uređenje u postupku izdavanja lokacijske dozvole, odnosno drugog odgovarajućeg akta propisan važećim zakonom, pri čemu se uzimaju u obzir lokalni uvjeti mikrolokacije, pod kojima se podrazumijeva:

* + konfiguracija terena i druge prirodne osobitosti i ograničenja
  + udaljenost građevine od regulacijskog pravca na susjednim građevnim česticama, osobito u odnosu na noviju kvalitetnu gradnju
  + prevladavajuća udaljenost građevine od regulacijskog pravca u uličnom potezu
  + pretežita izgradnja
  + lokacija u naselju, osobito u odnosu na zaštitu slike grada i zona ekspozicije
  + prometna situacija
  + oblikovanje i radijusi zakrivljenosti postojećih ulica
  + druge specifičnosti.

Građevine koje će se graditi uz državnu, županijsku i lokalnu cestu ne smiju biti od nje udaljene manje od udaljenosti određene posebnim uvjetima i propisima o javnim cestama.

Građevinski pravac određuje se, u pravilu, za glavnu građevinu. Iznimno građevinski pravac može se odrediti u odnosu na bilo koju građevinu koja se na parceli planira izgraditi najbliže regulacijskom pravcu, a pod uvjetom da pročelje iste formira kvalitetno ulično pročelje koje se uklapa u sliku građevinskog pravca postojeće ulice.

Građevinski pravac na parceli stambenih građevina određuje se obavezno za stambenu građevinu kao glavnu građevinu.

Već izgrađene građevine mogu zadržati svoj građevinski pravac, udaljenost od ostalih međa, visinu, ukupnu i etažnu visinu te postotak izgrađenosti prilikom rekonstrukcije ili zamjenske gradnje.

Iznimno, kod zamjenske gradnje građevinski pravac je potrebno uskladiti s uvjetima navedenima u stavku 10. prethodnog članka.



Građevine mogu imati istake do 30,0 cm izvan građevne čestice na javnu površinu i to:

a) u nadzemnim etažama: profilacije u žbuci i druge ukrasne elemente na pročelju te jednu stubu na ulazu u građevinu

b) u podzemnim etažama: temelje i zaštitu hidroizolacije

Streha građevine može biti konzolno istaknuta do 1,0 m od regulacijske linije na javnu površinu, a njena visina na najnižem dijelu mora biti min. 3,0 m od javne površine.

Građevine mogu imati pojedine istaknute dijelove izvan građevne čestice na javnu

pješačku, kolno - pješačku ili zelenu površinu i to:

a) konzolno izvedene balkone, loggie, erkere i pojedinačne zatvorene dijelove građevine pod uvjetom da svijetla visina između uređene javne površine i donjeg ruba istaka ne bude manja od 3,0 m, da istak ne bude više od 1,5 m u javnu površinu i da se odvodnja istaknutog dijela ne smije izvesti na javnu površinu. Maksimalna bruto građevinska površina istaknutih dijelova pojedine etaže ne smije biti veća od 5% bruto građevinske površine etaže

b) konzolno izvedene nadstrešnice i sl., i to u dijelu pročelja između gornjeg ruba otvora prizemlja i donjeg ruba otvora etaže iznad prizemlja građevine pod uvjetom da svijetla visina između uređene javne površine i donjeg ruba istaka ne bude manja od 3,0 m i da vertikalna projekcija istaka bude udaljena minimalno 0,5 m od ruba kolnika

c) pristupne stube ispod nivoa terena do ulaza u poslovni prostor u podrumu maksimalno zajedno s ogradom istaknute 1,3 m od regulacijskog pravca pod uvjetom da preostala slobodna širina pješačke komunikacije bude minimalno 2,25 m i da se oko stuba izvede ograda visine 1,0 m;

d) pristupne stube do ulaza u prizemlje građevine, rampe i uređaji za pristup invalida pod uvjetom da preostala slobodna širina pješačke komunikacije bude minimalno 2,25 m i da se oko stuba izvede ograda visine 1,0 m;

e) rezervne izlaze iz skloništa ukoliko ih nije moguće izvesti unutar građevne čestice pod uvjetom da izlaz bude unutar javne površine i da ne bude unutar zone urušavanja okolnih građevina te da preostala slobodna širina pješačke komunikacije bude minimalno 2,25 m i da se oko stuba izvede ograda visine 1,0 m;

f) svjetlarnike za podrumske prozore maksimalno istaknute 1,0 m, pod uvjetom da budu odozgo pokriveni staklenom opekom, drugim prozirnim materijalom ili metalnom rešetkom u ravnini pješačke komunikacije;

g) liftovi za pristup do podrumske etaže istaknuti max. 1,5 m pod uvjetom da budu u ravnini pješačke staze te da preostala slobodna širina pješačke komunikacije bude minimalno 2,25 m i da se oko stuba izvede ograda visine 1,2 m;

h) priključke i priključne vodove na komunalnu infrastrukturu.



Elementi kojima se određuje veličina građevine u ovome Planu su: građevinska bruto površina građevine (m²), visina i ukupna visina građevine (m), etažna visina građevine (oznaka i broj etaža).

Građevinska bruto površina građevine utvrđuju se sukladno stavku 3. članka 36. ovih Odredbi, odnosno sukladno važećem Zakonu o prostornom uređenju.

Visina građevine mjeri se od konačno poravnanog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjega kata, odnosno vrha nadozida potkrovlja građevine na istom pročelju, čija visina ne može biti viša od 1,2 m.

Ukupna visina građevine mjeri se od konačno poravnanog i uređenog terena na njegovom najnižem dijelu uz pročelje građevine do najviše točke krova (sljemena). Dimnjaci, antene, ventilacijski elementi i drugi slični istaci unutar kojih se ne nalaze zatvorene prostorije ne uračunavaju se u visinu građevine.

Etažna visina građevine je visina građevine izražena u broju etaža.

Etaže građevine su: podrum (Po), suteren (S), prizemlje (P), katovi i potkrovlje (Pk) ili uvučeni kat (Uk).

Podrum (Po je dio zgrade, odnosno građevine koji je potpuno ukopan ili je ukopan više od 50 % svoga obujma u konačno uređeni teren i čiji se prostor nalazi ispod poda prizemlja, odnosno suterena.

Suteren (S) je dio građevine čiji se prostor nalazi ispod poda prizemlja i ukopan je do 50% svoga volumena u konačno uređeni i zaravnani teren uz pročelje građevine.

Prizemlje (P) je dio građevine čija se razina završne plohe konstrukcije poda nalazi na koti konačno uređenog terena ili najviše 1,5 m iznad najniže kote konačno uređenog terena ili dio zgrade koji se nalazi iznad podruma i/ili suterena.

Kat (K) je dio građevine čiji se prostor nalazi između dva poda iznad prizemlja.

Potkrovlje (Pk) je dio građevine koji se nalazi iznad suterena, prizemlja ili zadnjega kata i neposredno ispod kosog ili zaobljenog krova, čija visina nadozida nije viša od 1,2 m mjereno od gornje kote međukatne konstrukcije,

Prozori potkrovlja mogu biti izvedeni na zabatnom zidu, u kosini krova ili kao stojeći krovni prozori.

Krovne kućice tlocrtno ne mogu biti veće od jedne trećine dužine pročelja zgrade na kojoj se nalaze. Visina vijenca krovne kućice je max. 1,0 m od krovne plohe.

Uvučena etaža/kat je najviši kat čija je visina određena ravnim krovom ili krovom malog nagiba (do 10%) te čiji zatvoreni ili natkriveni dio iznosi najviše 75% površine dobivene vertikalnom projekcijom svih zatvorenih nadzemnih dijelova građevine, a uvučeni dio se uvlači obavezno od vijenca, odnosno od glavnih pročelja ulične fasade.

Ravni krov može biti izveden kao neprohodan, prohodan i/ili zeleni krov.



Tavan je dio neuređenog prostora građevine ispod krovne konstrukcije, bez namjene, s minimalnim otvorima za svjetlo i prozračivanje, bez nadozida i s nagibom krovišta do 350. U smislu ovih Odredbi tavan se ne smatra etažom.

Za potrebe osvjetljenja ili prozračivanja tavana dozvoljena je izvedba otvora u kosini krova, odnosno otvora na zabatnoj strani tavana, ukupne površine 5,0 m2 na svakih 100 m2 tlocrtne površine tavana.

Građevine se moraju oblikovati u kontekstu ambijenta, okolnog područja i krajolika u kojem se iste nalaze i sukladno osobitostima lokacije i tradiciji graditeljstva ovog kraja, ali i uz uvažavanje vremena nastajanja te suvremenog načina gradnje i arhitektonskog oblikovanja, pri čemu je moguća primjena suvremene arhitekture, ali ista mora biti kvalitetno uklopljena i usklađena s okolnim postojećom izgradnjom i urbanističkom slikom naselja.

U slučajevima gdje je cijeli potez ulice izgrađen jednoobrazno, osobito uzimajući u obzir sljedeće pokazatelje: vertikalne gabarite zgrada, orijentaciju te oblikovanje pročelja i krovišta, isti ti navedeni pokazatelji trebaju se primijeniti i prilikom nove gradnje ili rekonstrukcije te, u pravilu, trebaju biti usklađeni s okolnim građevinama, pri čemu treba sačuvati potez i sliku ulice. Manja odstupanja (visina i ukupna visina do ± 1,0 m, odstupanja u nagibu krova do ± 15o) dozvoljena su samo ukoliko ne narušavaju postojeću uličnu perspektivu.

U starim dijelovima naselja s vrijednom arhitekturom obavezno je korištenje građevnih elemenata karakterističnih za tu arhitekturu – naročito kosog dvostrešnog krovišta, dvostrešnog krovišta s lastavicom i sl.

Zgrade koje se izgrađuju na poluugrađeni ili ugrađeni način moraju s zgradom na koju su prislonjene činiti vizualnu cjelinu, naročito u pogledu nagiba krovnih ploha, vrste pokrova, vertikalnih gabarita (visine nadozida) i visine vijenca .

Prethodne dvije odredbe ne odnose se na veličinu, oblik građevne čestice i način lociranja stambene, pomoćne i poslovne zgrade koje se interpoliraju u postojeću građevnu strukturu ili koje su izgrađene prije stupanja na snagu ovog Plana.

Kod interpolacija veličina građevne čestice može biti i manja od minimalne za novu gradnju, ali ne manja od 100,0 m2, uz obavezu da se moraju postizati udaljenosti od granice građevne čestice, građevni pravac i koeficijent izgrađenosti

Oborinske vode s krova ne smiju se odvoditi na štetu susjednih građevnih čestica i građevina, već na način opisan u člancima 76. i 77. ovih Odredbi. Na krovnu konstrukciju obavezno je postaviti žljebove i oluke, a na krov u nagibu obavezno je postaviti snjegobrane.



Etažne visine građevina kao i koeficijenti izgrađenosti (kig) utvrđeni ovim Odredbama ne mogu se mijenjati, dok se maksimalna visina može preispitati kroz dokumente prostornog uređenja užih područja.

Zgrade ne smiju svojom lokacijom ometati ili ugrožavati pješački kolni promet, odnosno s aspekta osunčanja i prozračenja negativno utjecati na zaštićene uvjete stanovanja i rada na susjednim česticama.

**2.2.2.3. Uvjeti uređenja građevnih čestica**

Na međama građevne čestice za gradnju građevina mogu se podizati ograde, ako planovima užih područja nije drugačije određeno. Uz regulacijsku liniju se izvode ulične ograde, a uz dvorišne međe dvorišne ograde.

Ulična ograda podiže se iza regulacijskog pravca u odnosu na javnu prometnu površinu i postavlja se sa unutrašnje strane međe.

Ograda se mora tako izvesti da leži na zemljištu vlasnika građevne čestice te da niti jednim dijelom ne prelazi zamišljenu vertikalnu ravninu, položenu na među između susjednih građevnih čestica.

Najveća visina ograde prema ulici ili prema susjedima može biti 2,2 m.

Iznimno ograde mogu biti i više od 2,0 m kada je to nužno radi zaštite građevine ili njenog korištenja te kada je to određeno posebnim uvjetima, posebnim propisom ili lokalnom tradicijom, povijesnim naslijeđem ili iznimnom potrebom zbog vrste djelatnosti (kod javnih, poslovnih, društvenih i sličnih sadržaja).

Uličnu ogradu i dio dvorišne ograde do dubine od min. 5 m od regulacijskog pravca potrebno je izvesti jednim dijelom ili u potpunosti providno. Kameno ili betonsko podnožje ulične ograde ne može biti više od 50 cm. Dio ulične ograde iznad punog podnožja može biti izvedeno od drveta, pocinčane žice ili drugog materijala sličnih karakteristika, ovisno o uobičajenom načinu gradnje u pripadajućem uličnom potezu.

Ulazna vrata na uličnoj ogradi moraju se otvarati na česticu, tako da ne ugrožavaju promet na javnoj površini.

Dvorišne ograde na preostaloj dubini građevne čestice mogu se cijelom svojom visinom izvoditi kao zeleni nasad/živica, transparentne ili pune koristeći materijale navedene u stavku 1.

Teren oko zgrade, potporne zidove, terase i sl., treba izvesti na način da se ne narušava izgled naselja te da se ne promijeni prirodno otjecanje vode na štetu susjednog zemljišta i susjednih građevina.

Terase i potporni zidovi grade se u skladu s reljefom i oblikovnim obilježjima naselja, pri čemu se potporni zidovi mogu koristiti kao podnožja uličnih ograda.

Najveća visina potpornog zida ne može biti veća od 1,5 m. U slučaju da je potrebno izgraditi potporni zid veće visine tada je isti potrebno izvesti u terasama s horizontalnom udaljenošću zidova od min. 1,5 m, a teren svake terase ozeleniti. Prilazne stepenice terase u nivou terena ili do max. 60 cm iznad nivoa terena, potporni zidovi i sl. mogu se graditi i izvan površine za razvoj tlocrta građevine, ali na način da se na jednoj strani građevne čestice osigura nesmetan prilaz na stražnji dio građevne čestice minimalne širine 3 m.

Građevna čestica ili dio građevne čestice organiziran kao gospodarsko dvorište na kojem slobodno borave domaće životinje mora se ograditi ogradom koja onemogućava njihov izlaz.

Zabranjuje se postavljanje ograde i potpornih zidova kojima bi se sprečavao slobodan prolaz uz vodotoke, te koji bi smanjili propusnu moć vodotoka ili na drugi način ugrozili korištenje vodotoka i područja uz vodotok.

Odvodnja voda s građevne čestice ne smije se riješiti na štetu susjednih čestica i građevina, a dio građevne čestice oko građevine, potporne zidove, terase i slično, treba urediti na način da se ne promijeni prirodno otjecanje vode. Prilazna stubišta, terase u razini terena ili do najviše 0,6 m iznad razine terena, potporni zidovi i slično smatraju se uređenjem okućnice.

Odvodnja oborinskih voda mora se riješiti na vlastitu građevnu česticu ili na javnu površinu, uz uvjet da se kontrolirano odvode u oborinsku kanalizaciju, odvodni jarak ili sl., sukladno rješenju odvodnje oborinskih voda s javnih površina na nivou naselja.

Na građevnoj čestici mogu se izvoditi popločenja, staze, parkirališta, manipulativne i interne prometne površine, tende, pergole, ograde, metalne ili drvene konstrukcije za pridržavanje biljaka, zidani roštilji, bazeni, vrtne sjenice drvene konstrukcije i slični uobičajeni elementi uređenja okućnice.

Tende, pergole, ograde, metalne ili drvene konstrukcije za pridržavanje biljaka i sl. ne smiju biti više od 3,0 m, a moraju se odmaknuti minimalno 1,0 m od susjedne međe, osim ako je na toj međi izveden puni ogradni zid, odnosno ako postoji ili se planira zid susjedne pomoćne građevina.

Bazeni se od susjednih međa moraju odmaknuti min 1,0 m.

Vrtne sjenice i slični elementi koji zatvaraju određeni volumen ne smiju biti više od 3,0 m, a moraju se odmaknuti minimalno 3,0 m od susjedne međe, osim ako je na toj međi izveden puni ogradni zid, odnosno ako postoji ili se planira zid susjedne pomoćne građevine te ako krovne plohe nemaju pad prema susjednoj čestici.

Zidani roštilji i/ili pecala moraju se odmaknuti minimalno 3,0 m od susjedne međe, osim ako je na toj međi izveden puni ogradni zid, odnosno ako postoji ili se planira zid susjedne pomoćne građevine kada se, uz suglasnost susjeda, takvi elementi mogu izvoditi na samoj međi. Zidani roštilj i/ili pecala se mogu graditi na manjoj udaljenosti ili na samoj međi susjedne građevne čestice i uz uvjet izgradnje protupožarnog zida iz članka 42. i članka 927. ovih Odredbi.

Prilikom izvođenja ovih radova odvodnja se rješava kako je opisano u člancima 76. i 77. ovih Odredbi, a ukoliko se kota terena podiže mora se izvesti puni ogradni/potporni zid uz među minimalno 50 cm iznad kote višeg terena, ali se pri tome maksimalna visina ograde računa od niže kote terena.

Slobodne površine građevnih čestica između građevina i regulacijskog pravca (predvrtove) obavezno je urediti u smislu hortikulturnog rješenja te zelenila, u površini od minimalno 50%, dok se ostatak predvrta može koristiti kao uređeni kolni i pješački pristup te za smještaj parkiranja za potrebe te građevine.

**2.2.2.4. Način i uvjeti priključenja građevne čestice odnosno građevine**

**na javnu prometnu površinu i komunalnu infrastrukturu**

Neizgrađene dijelove građevinskih područja naselja treba opremiti komunalnom i prometnom infrastrukturom u skladu s Odredbama ovog Plana.

Građevna čestica mora imati pristup s prometne površine, sukladno članku 31. ovih Odredbi.

Mostovi preko vodotoka smatraju se, uz prethodno pribavljene uvjete ustanove s javnim ovlastima nadležne za vodno gospodarstvo, neposrednim pristupom na prometnu površinu.

Kolni pristup od ceste do građevne čestice mora biti širine min. 3,0 m.

Prilikom izgradnje kolnih pristupa preko površina javne namjene ne smiju se ugrožavati postojeće građevine na tim površinama ili onemogućavati njihovo korištenje.

Prilaz s građevne čestice na javnu prometnu površinu treba odrediti tako da se ne ugrožava javni promet.

Na neizgrađenom i neuređenom dijelu građevinskog područja, koje je prikazano na kartografskim prikazima građevinskog područja, ne može se graditi ako zemljište nije uređeno, odnosno komunalno opremljeno na minimalnoj razini ili čije je uređenje započeto na temelju programa gradnje građevina i uređaja komunalne infrastrukture prema posebnom propisu.

Minimalna razina komunalne opremljenosti u građevinskim područjima naselja je slijedeća:

* pristup s prometne površine - kolnik izveden minimalno u kamenom materijalu (makadam) (u prvoj fazi izvedeni barem zemljani radovi) ili potvrdu da je Grad Požega preuzeo obvezu izrade kolnika
* odvodnja otpadnih voda.

Minimalna razina komunalne opremljenosti ne propisuje se za linijske infrastrukturne građevine i prometnice.



Ako na dijelu građevinskog područja na kojem će se izvoditi građevina postoji javni vodoopskrbni sustav, ona se obvezno mora priključiti na isti, na način propisan od nadležnog distributera.

U slučajevima kada ne postoji izgrađen vodoopskrbni sustav, opskrba pitkom vodom se rješava na higijenski način prema mjesnim prilikama, sve do izgradnje istog.

U slučajevima kada ne postoji mogućnost priključenja na elektroenergetsku mrežu, opskrba električnom energijom može se osigurati i putem osobnog agregata ili vlastite proizvodnje temeljem nekog od obnovljivih izvora energije.

Spajanje na elektroenergetski i vodovodni priključak nije obvezno za građevine koje za svoju funkciju isti ne trebaju.

Ako na dijelu građevinskog područja na kojem će se izvoditi građevina postoji javni odvodni sustav, ona se obavezno mora priključiti na isti, na način propisan od nadležnog distributera.

U slučajevima kada ne postoji izgrađen javni odvodni sustav, otpadne vode iz domaćinstva moraju se ispuštati u nepropusne sabirne jame.

Otpadne vode iz proizvodno-poslovnih, gospodarskih i drugih sličnih građevina koje kroz svoju djelatnost mogu biti potencijalni ili stvarni izvor zagađenja, moraju se prethodno pročistiti, odnosno stručno dokazati da svojom agresivnošću ne utječe na zagađivanje čovjekova okoliša.

Kruti otpad se može odlagati samo na za to određena mjesta.

Priključivanje građevina na elektroenergetsku, elektroničku, komunikacijsku i plinsku mrežu obavlja se na način propisan od nadležnog distributera.

**2.2.3. Neposredna provedba**

Neposrednom provedbom mogu se u građevinskim područjima naselja izvoditi zahvati pod uvjetom ako se:

* + nalaze u izgrađenom ili neizgrađenom dijelu građevinskog područja, određenog temeljem članka 22., odnosno ako imaju minimalnu razinu komunalne opremljenosti propisanu člankom 84. ovih Odredbi
  + nalaze u neuređenom dijelu građevinskog područja naselja za koje su ovim Odredbama propisani uvjeti provedbe zahvata u prostoru s detaljnošću propisanom za urbanistički plan uređenja ili ako se radi o rekonstrukciji postojećih ili gradnji zamjenskih građevina

sukladno odredbama važećeg zakona o prostornom uređenju.

**2.2.3.1. Uvjeti gradnje stambenih građevina**

Stambenom građevinom smatraju se obiteljske (jednoobiteljske i višeobiteljske) i višestambena građevine.

Poslovni prostor u stambenoj građevine može biti smješten u sklopu same građevine ili može biti smješten u manjoj poslovnoj građevini na istoj građevnoj čestici. Na isti način se može smjestiti i javna i društvena ili sportsko - rekreacijska namjena.

Pomoćna građevina - garaža, kotlovnica, drvarnica, spremište i druge građevine iz poglavlja 2.2.3.5. ovih Odredbi, mogu se graditi na istoj čestici sukladno odredbama tog poglavlja.

Jednoobiteljska građevina

1. građevina stambene ili stambeno-poslovne namjene, s najviše 3 stana, odnosno jedan ili dva stana i jednim poslovnim prostorom (ukupno max 3 jedinice)
2. etažnost do podrum i/ili suteren, prizemlje, kat i potkrovlje ili uvučena etaža
3. ukupni nadzemni GBP osnovne i pomoćnih građevina na građevnoj čestici je najviše 500 m2, a za zamjensku se gradnju ne određuje
4. jednoobiteljska građevine mogu se graditi kao samostojeće, poluugrađene ili ugrađene
5. na neizgrađenom i neuređenom građevinskom zemljištu minimalna veličina građevne čestice određuje se za jednoobiteljsku stambenu izgradnju:

* za izgradnju građevina na samostojeći način minimalna površina građevne čestice određuje se 400 m2, minimalna širina građevne čestice 15 m i minimalna dubina 20 m; udaljenost građevine od susjedne granice građevne čestice ne može biti manja od 1,0 m, odnosno za istak strehe, ako se ne izvode otvori na zidu, odnosno 3,0 m ako se izvode otvori
* za izgradnju poluugrađenih građevina minimalna površina građevne čestice određuje se 300 m2, minimalna širina građevne čestice je 10,0 m, a minimalna dubina 22,0 m
* za izgradnju ugrađenih građevina minimalna površina građevne čestice određuje se 200 m2, minimalna širina građevne čestice je 8,0 m, a minimalna dubina 25,0 m
* poluugrađene i ugrađene građevine mogu se graditi pod uvjetom da se na susjednoj građevnoj čestici također gradi poluugrađena/ugrađena građevina pri čemu se obje građevine prislanjaju jedna na drugu protupožarnim zidom,

Višeobiteljska građevina:

1. građevina stambene ili stambeno-poslovne namjene, s 3 - 5 stanova (jedinica)
2. ukoliko se gradi stambeno-poslovna građevina, broj stanova se umanjuje za broj poslovnih prostora te se ukupno može izgraditi maksimalno 5 jedinica
3. u stambeno-poslovnoj građevini udio poslovnog prostora je do 40% ukupnog GBP-a, a broj stanova najmanje 3
4. minimalna širina građevne čestice višeobiteljske stambene građevine na regulacijskom pravcu za novu parcelaciju i gradnju mora iznositi najmanje 18,0 m
5. udaljenost višeobiteljske građevine od susjednih međa mora biti min. 4,0 m za samostojeće građevine, dok se, ovisno o lokalnim uvjetima, iste mogu graditi još i kao:

* poluugrađene, pod uvjetom da se na susjednoj građevnoj čestici također gradi poluugrađena građevina pri čemu se obje građevine prislanjaju jedna na drugu protupožarnim zidom,

1. udaljenosti drugih strana poluugrađenih građevine od ostalih dvorišnih međa iznosi min. 4,0 m.

* ugrađene, pod uvjetom da se i na susjednim česticama grade ugrađene građevine, pri čemu niz treba završavati poluugrađenom građevinom ukoliko se u nastavku planira samostojeća ili poluugrađena građevina koja se od građevne čestice predmetne završne poluugrađene građevine niza odmiče min. 4,0 m
* poluugrađene ili ugrađene građevine mogu se graditi uz uvjet pretežite izgradnje takvog tipa u uličnom potezu ili bloku,

1. ukupne dužina kontinuiranog pročelja prema ulici kod samostojećih, polugrađenih (prislonjenih) ili građevina u nizu može iznositi do 80 m
2. etažnost do podrum i/ili suteren, prizemlje, kat i potkrovlje ili uvučena etaža
3. ukupni GBP osnovne i pomoćnih građevina na građevnoj čestici je najviše 750 m2, a za zamjensku se gradnju ne određuje,

Unutar obuhvata GUP-a Požege, prilikom određivanja nove namjene za višeobiteljske građevine, iste se ne mogu planirati, niti graditi na pojedinačnim građevnim česticama u pretežito jednoobiteljskoj namjeni, već se grade u zonama koje se GUP-om određuju kao višeobiteljsko stanovanje, odnosno u zonama određenim sukladno članku 27. ovih Odredbi, a uvažavajući pretežitu namjenu, odnosno pretežitu izgradnju iz članka 28. ovih Odredbi.

Višestambena građevina:

1. građevina s više od 5 stanova
2. etažnost višestambenih građevina određuje se sukladno članku. 117. ovih Odredbi
3. višestambena stambeno-poslovna zgrada mora imati stanove najmanje u dvije posljednje etaže, a njihov udio u ukupnom GBP-u ne smije biti manji od 50%
4. zgrada može imati više razina podruma i suteren.
5. na postojećim se višestambenim građevinama može izgraditi koso, bačvasto, polukružno ili slično krovište, odnosno potkrovlje u svrhu saniranja ravnog krova, bez obzira na postojeću etažnost, ali uz uvjet oblikovne usklađenosti,
6. udaljenost višestambenih građevina od bočnih i/ili stražnje međe mora iznositi minimalno h/2, ali ne manje od 5,5 m.

Ove se zgrade u pravilu izgrađuju kao slobodnostojeće, dužine pročelja prema ulici do 30 m i do 50 m okomito na ulicu.

Iznimno, višestambene građevine ovisno o lokalnim uvjetima, mogu biti poluugrađene ili ugrađene, ukupne dužine pročelja prema ulici do 90 m, a pod istim uvjetima kao stavku 1. podstavku 5. prethodnog članka, osim što udaljenost od ostalih dvorišnih međa u slučaju poluugrađenih građevina, odnosno krajnjih građevina u nizu, mora biti kao u podstavku 6. stavka 1. ovog članka.

Iznimno, za stambene građevine unutar zaštićene povijesne cjeline se, na osnovi konzervatorskih propozicija ili konzervatorske studije za urbanistički plan, može se predvidjeti veći nadzemni GBP na građevnoj čestici i etažnost podrum i/ili suteren, prizemlje, 2 kata i potkrovlje ili uvučena etažu.

Za rekonstrukciju građevina se ne propisuje, već je istoj moguće pristupiti na osnovu svih trenutnih prostornih pokazatelja, ali ih se ne smije povećavati.

U zonama ekspozicije te na lokacijama, u zonama i potezima koji mogu narušiti sliku ulaza u grad ili čine važan reper za područje grada, visina, etažna visina i ukupna visinu može se odrediti i kao manja od propisane, a određuje je upravno tijelo nadležno za prostorno uređenje u postupku izdavanja lokacijske dozvole, odnosno drugog odgovarajućeg akta propisan važećim zakonom, pri čemu se uzimaju u obzir lokalni uvjeti ili dokument prostornog uređenja užeg područja.

Za stambene građevine obavezno je formirati ulično pročelje koje kreira sliku ulice, odnosno do ulice mora biti uređeno reprezentativno pročelje građevine, neovisno je li u pitanju glavno ili zabatno pročelje. Do ulice (regulacijske linije) se ne može postavljati slijepo pročelje.

2.2.3.1.1. Obiteljske stambene građevine

Obiteljska stambena građevina može biti jednoobiteljska ili višeobiteljska. Jednoobiteljska stambena građevina je građevina s najviše 3 stana. Višeobiteljska stambena građevina je građevina s najviše 5 stanova/jedinica. Broj jedinica određuje se sukladno člancima 91. i 92. ovih Odredbi.

Obiteljskom stambenom građevinom iz prethodnog stavka smatra se i građevina mješovite namjene, čija je osnovna i pretežita namjena stanovanje. Osnovna namjena građevina utvrđuje se sukladno članku 224. ovih Odredbi.

Obiteljska stambena građevina ne može se graditi u gospodarskim zonama.

Na jednoj građevnoj čestici obiteljske stambene građevine može se, sukladno ovim Odredbama, graditi jedna stambena ili stambeno-poslovna (mješovita) građevina te uz nju, manje poslovne/gospodarske građevine i/ili građevine javne i društvene i/ili sportsko- rekreacijske namjene, kao i pomoćne građevine te gospodarske građevine namijenjene za poljoprivrednu djelatnost.

Glavna građevina na zasebnoj građevnoj čestici u području obiteljskog stanovanja može biti i građevina poslovne/gospodarske, javne i društvene te sportsko-rekreacijske i poljoprivredne namjene.

Uz građevine iz prethodnog stavka mogu se graditi i ostale građevine navedene u prethodnom članku.

Iznimno, ako na građevnoj čestici ima više postojećih obiteljskih stambenih građevina, moguća je njihova rekonstrukcija, pod uvjetom da se ne povećava postojeći koeficijent izgrađenosti (kig), ako je veći od dozvoljenog u člancima 103. i 104. ovih Odredbi.

Također, u slučaju da je postojeća stambena građevina zaštićena sukladno posebnom zakonu (ili je u PPUG-u Požege utvrđena kao posebno vrijedna), na jednoj građevnoj čestici može se dozvoliti gradnja dvije stambene obiteljske građevine, pod uvjetom da se zaštićena (ili osobito vrijedna) građevina zadrži u izvornom obliku.

Gospodarske građevine koje se mogu graditi na građevnoj čestici obiteljskog stanovanja utvrđene su u člancima 142. i 143. ovih Odredbi.

Manji proizvodni i poslovni sadržaji za tihe i čiste djelatnosti, javni i društveni sadržaji te pomoćni sadržaji – garaže mogu se smještati i unutar samih obiteljskih stambenih građevina, pod uvjetom da stambena namjena zauzima više od 50 % ukupne bruto površine građevine, pri čemu vrijede svi uvjeti utvrđeni odredbama ovog poglavlja, dopunjeni odredbama za gradnju druge namjene.

***Veličina i način korištenja građevne čestice***

U građevinskom području naselja utvrđuju se slijedeće najmanje veličine i najveći koeficijenti izgrađenosti građevnih čestica za obiteljsku stambenu gradnju:

**Tablica br. 1.**

|  |  |  |
| --- | --- | --- |
| **NAJMANJA VELIČINA I NAJVEČI KOEFICIJENT IZGRAĐENOSTI**  **GRAĐEVNIH ČESTICA ZA OBITELJSKE STAMBENE GRAĐEVINE** | | |
| NAČIN GRADNJE | NAJMANJA VELIČINA  GRAĐEVNE ČESTICE (m²) | NAJVEĆI KOEFICIJENT  IZGRAĐENOSTI (kig) |
| Samostojeći | 400 | 30% |
| Poluugrađeni | 300 | 40% |
| Ugrađeni | 200 | 50% |

Ako je postojeća parcela dubine veće od 100,0 m, najveći koeficijent izgrađenosti izračunava se na temelju površine koju čini dio parcele dubine 100 m.

Iznimno od članka 103. ovih Odredbi, veličina parcele i koeficijent izgrađenosti mogu se utvrditi i drugačije u slijedećim slučajevima:

* kod zamjene postojeće obiteljske građevine novom, (u slučaju da nisu ispunjeni uvjeti za veličinu građevne čestice iz članka 103. ovih Odredbi), nova se građevina može graditi na postojećoj građevnoj čestici manje veličine, a koeficijent izgrađenosti može biti veći, ali ne veći od postojećeg
* za uglovne građevne parcele čija površina je manja od 260,0 m², na kojima se gradi građevina na ugrađeni način gradnje, koeficijent izgrađenosti (kig) može biti i veći, ali ne veći od 75%
* kada je to uvjetovano posebnim uvjetima zaštite kulturnih dobara
* unutar granica GUP-a kada je to GUP-om posebno propisano

Kod građevina obiteljskih stambenih građevina, kao i kod drugih građevina koje se mogu graditi na čestici obiteljskog stanovanja, ukoliko uglovna građevna čestica ima dvije regulacijske linije, duža regulacijska linija se može smatrati dvorišnom međom.

Obiteljske stambene građevine mogu se graditi do najviše 50 m dubine građevne čestice, mjereno od regulacijske linije.

Iznimno, građevine se mogu graditi i na većoj dubini, ako je tako riješeno planovima užih područja ili su lokalni uvjeti specifični.

***Uvjeti gradnje građevina***

Minimalna građevinska bruto površina obiteljske stambene građevine mora biti tolika da zadovoljava osnovne uvjete suvremenog stanovanja, podrazumijevajući i sve higijensko-tehničke standarde.

Etažna visina obiteljske stambene građevine ne može biti veća od podruma i/ili suterena, prizemlja, kata i potkrovlja ili uvučene etaže, pri čemu visina građevine iznosi najviše 9,0 m, a ukupna visina građevine najviše 12,0 m od završne kote uređenog terena.   
 Kod jednoobiteljske gradnje, visinu i etažnost građevina potrebno je određivati temeljem pretežite izgradnje u uličnom potezu kako pojedina građevina ne bi odstupala u odnosu na okolnu obiteljsku izgradnju i uređenje uličnog poteza.

Iznimno, na istaknutim ekspozicijama Požeške gore na dijelu koje se jasno ističu iz vizure gradskog područja grada Požege, moguće je graditi građevine etažne visine do maksimalno podruma i/ili suterena, prizemlja i potkrovlja ili uvučene etaže, pri čemu visina građevine iznosi najviše 7,0 m, a ukupna visina građevine najviše 10,0 m.

Unutar obuhvata GUP-a Požega preporuča se određivanje takvih zona GUP-om.

Krovišta građevina izgrađenih na građevnoj čestici obiteljske stambene građevine moraju se izvesti, u pravilu, kao kosa pri čemu je nagib krova definiran tehničkim normativima za određenu vrstu pokrova. Maksimalni nagib kosih krovišta je do 45o

Iznimno, ukoliko se građevine grade u duhu vremena nastanka te suvremenim oblikovanjem i/ili u novim dijelovima naselja, krovišta se mogu izvesti i kao ravna ili drugih slobodnih oblika krova.

Na lokacijama iz stavka 3. prethodnog članka krovišta se obavezno grade kao kosa.

2.2.3.1.2. Višestambene građevine

Višestambena građevina je građevina s više od 5 stanova.

Višestambenom građevinom smatra se i građevina mješovite namjene, čija je osnovna namjena stanovanje. Osnovna namjena građevine utvrđuje se sukladno članku 224. ovih Odredbi.

Višestambene građevine se mogu graditi na građevnim česticama površine do 2.000 m2 unutar građevinskog područja naselja, a na području obuhvata GUP-a Grada Požege samo u područjima određenim tim GUP-om.

Na jednoj građevnoj čestici može se graditi samo jedna višestambena građevina i pomoćne građevine u funkciji višestambene građevine.

Pomoćne građevine koje se mogu graditi na građevnoj čestici višestambene građevine uz osnovnu građevinu, mogu biti samo pomoćne građevine s garažama stanara, kotlovnice ili sl. te spremnici goriva.

Manji proizvodni i poslovni sadržaji za tihe i čiste djelatnosti te sadržaji javne i društvene namjene mogu se smještati unutar samih višestambenih građevina, pod uvjetom da stambena namjena zauzima više od 70 % ukupne bruto površine građevine, pri čemu vrijede svi uvjeti utvrđeni odredbama ovog poglavlja, dopunjeni odredbama za gradnju građevina druge namjene.

***Veličina i način korištenja građevne čestice***

Površina građevne čestice višestambenih građevina utvrđuje se sukladno potrebama te građevine i u pravilu obuhvaća zemljište ispod te građevine i zemljište potrebno za njezinu redovitu uporabu.

Ako se višestambena građevina gradi kao samostojeća građevina u javnom zelenilu, površina njene čestice može biti jednaka tlocrtnoj površini građevine, uz uvjet da je osigurano:

* parkiranje na površini javne namjene uz građevinu,
* pristup građevine do prometne površine,
* požarni pristupi prema posebnom zakonu

te da su pomoćni prostori riješeni unutar građevine (ostave, smeće, kotlovnice, spremišta stanara i sl.).

Ako se višestambena građevina gradi na način da ima osiguranu građevnu česticu, na njoj mora biti osigurano:

* parkiranje za potrebe stanara i poslovnih prostora, kao i prostora javne i društvene namjene, ako ih ima,
* pristup na prometnu površinu širine minimalno 5,5 m,
* požarne pristupe zgradama prema posebnom propisu,
* minimalno 20% čestice prirodnog terena za uređene zelene površine.

Na čestici moraju biti smještene potrebne pomoćne i druge građevine ako ti prostori nisu smješteni unutar građevina osnovne namjene.

Koeficijent izgrađenosti građevne čestice (kig) za novu višestambenu izgradnju iznosi najviše 40 %

Iznimno, u prostornim planovima užih područja može se utvrditi i veći koeficijent izgrađenosti od koeficijenta utvrđenog u prethodnom stavku.

Izgrađenost čestice može biti i do 100%, kod rekonstrukcija postojećih višestambenih građevina, ako se građevna čestica nalazi u zoni višestambene gradnje, s naslijeđenom parcelacijom, s pomoćnim sadržajima u sklopu građevine i parkiranjem riješenim u sklopu javne površine te ako su sve granice građevne čestice istovremeno i regulacijske linije.

U zoni obiteljske stambene gradnje višestambena građevina se može graditi u dubini do max. 60 m. mjereno od regulacijske linije, dok se u zoni višestambene gradnje dubina ne određuje.

***Uvjeti gradnje građevina***

U građevinskom području naselja unutar obuhvata GUP-a Požege, etažna visina višestambene građevine može biti maksimalno podrum i/ili suteren te do 4 nadzemne etaže, -+

,0 ako je građevina isključivo stambena, odnosno do 5 nadzemnih etaža, ako je stambeno-poslovne ili neke druge namjene uz stambenu, i to isključivo u zonama gdje je gradnja višestambenih građevina određena tim GUP-om. U nadzemnu je etažnost uključeno potkrovlje ili uvučena etaža, odnosno zadnji kat oblikovan kao potkrovlje ravnog krova.

U građevinskom području naselja izvan granica GUP-a Požega etažna visina višestambene građevine može biti maksimalno podrum i/ili suteren, prizemlje, kat i potkrovlje ili uvučena etaža.

Visina se može ograničiti sukladno stavku 2. i 3. članka 107. ovih Odredbi.

Građevina može imati više razina podruma te suteren.

Građevina koja ukupno ima 4 ili više nadzemnih etaža mora imati ugrađen lift.

Krovišta višestambenih građevina mogu se izvesti kao ravna, s blagim nagibom, polukružna, bačvasta i drugih modernih oblika, ili kao kosa, max. nagiba do 35o,pri čemu je nagib krova definiran tehničkim normativima za određenu vrstu pokrova.

**2.2.3.2. Uvjeti gradnje građevina javne i društvene namjene**

Građevine javne i društvene namjene su građevine zdravstvene, predškolske, obrazovne, kulturne, vjerske, upravne, odgojne, socijalne i slične namjene.

Građevine društvenih djelatnosti mogu se graditi na području cijelog naselja, na zasebnim građevnim česticama i u sklopu građevnih čestica druge namjene, osim prometa, infrastrukture i komunalne i poljoprivredne djelatnosti, a sukladno ovim odredbama te odredbama za gradnju na česticama drugih namjena.

Građevine javne i društvene namjene ne mogu se graditi i samostalno na zajedničkim građevnim česticama sa višestambenim građevinama, ali se mogu smještati unutar višestambenih građevina ili na zasebnim građevnim česticama unutar zona višestambene namjene, sukladno ovim odredbama te odredbama o gradnji višestambenih građevina.

U sklopu zona gospodarskih, poslovnih i mješovitih djelatnosti mogu se graditi građevine javne i društvene namjene isključivo za potrebe radnika koji rade na tom području.

U sklopu građevnih čestica za gradnju gospodarskih i poslovnih građevina mogu se graditi građevine javne i društvene namjene isključivo za potrebe radnika koji rade na tim građevnim česticama.

Na jednoj građevnoj čestici može se više zgrada javne i društvene namjene te više pomoćnih i pratećih građevina.

***Veličina i način korištenja građevne čestice***

Površina potrebnog zemljišta, za izgradnju školske zgrade i školske dvorane te formiranje školskog trga, školskih igrališta, prostora za rekreaciju i školskog vrta, zelenih površina i drugog iznosi 30-40,0 m²/učeniku. Iznimno, u izgrađenim područjima kada postoje prostorna ograničenja ili kada postoji mogućnost korištenja slobodnih površina u blizini i sl., veličina građevne čestice može biti i manja, ali ne manja od 20,0 m²/učeniku.

Površina potrebnog zemljišta za izgradnju zgrade dječjeg vrtića i formiranje prilaznih putova, igrališta, slobodnih površina, gospodarskoga dvorišta i parkirališta treba biti najmanje 30 m2 po djetetu, a ako se zemljište dječjeg vrtića nalazi uz postojeće slobodne zelene površine, najmanje 15 m2 po djetetu.

Iznimno, u izgrađenim područjima kada postoje prostorna ograničenja veličina građevne čestice, kao i kada se vrtić gradi na čestici obiteljskog stanovanja ili na čestici i/ili u sklopu građevine neke druge namjene dozvoljene ovim Planom, površina iz prethodnog stavka može biti i manja, ukoliko to dozvoljava važeći posebni propis iz segmenta pedagoških standarda.

Veličina građevne čestice za javne i društvene namjene utvrđuje se sukladno namjeni građevine na način da se omogući njezino normalno korištenje i sukladno posebnim propisima.

Najveći koeficijent izgrađenosti (kig) za zasebne građevne čestice javne i društvene namjene u području obiteljskog stanovanja, utvrđuje se sukladno člancima 103. i 104. ovih Odredbi.

Najveći koeficijent izgrađenosti (kig) za zasebne građevne čestice javne i društvene namjene u sklopu višestambene gradnje utvrđuje se sukladno članku 115. ovih Odredbi.

Najveći koeficijent izgrađenosti (kig) za zasebne građevne čestice javne i društvene namjene u ostalim slučajevima iznosi 50%.

Površine građevina javne i društvene namjene koje se grade na građevnim česticama građevina druge namjene uračunavaju se u izgrađenost građevnih čestica glavnih građevina uz koje se grade, a najveći koeficijent izgrađenosti (kig) utvrđuje se prema odredbama o izgrađenosti za namjenu glavne građevine.

Iznimno, od stavka 1., 2. i 3., ovog članka koeficijent izgrađenosti građevne čestice (kig) javne i društvene namjene može biti i veći ako se tako odredi prostornim planom užih područja.

Kod gradnje dječjeg vrtića, jaslica ili osnovne škole mora se osigurati nesmetana insolacija učionica i prostorija za boravak djece na način da se građevina gradi na dovoljnoj udaljenosti od postojećih građevina, uz obvezu da su građevine koje su izgrađene s južne strane od dječjeg vrtića, jaslica ili osnovne škole od njih udaljene min. 3 njihove visine.

***Uvjeti gradnje građevina***

Maksimalna etažna visina zgrade javne i društvene namjene utvrđuje se kao podrum i/ili suteren, prizemlje, kat i potkrovlje ili uvučena etaža, izvan granica GUP-a. Unutar granica GUP-a isto će biti određeno GUP-om, a preporuka je da visinom ne prelazi 4 nadzemne etaže i 15,0 m.

U ostalim slučajevima, etažna visina građevina javne i društvene namjene koje se grade na građevnim česticama ili u područjima druge namjene utvrđuje se sukladno uvjetima gradnje za namjenu određenu glavnom građevinom na čestici ili zonom u kojoj se gradi.

Krovišta građevina javne i društvene namjene mogu se izvesti sukladno uvjetima iz članka 118. ovih Odredbi.

Na građevnim česticama javne i društvene namjene potrebno je osigurati športske i rekreacijske površine i igrališta za korisnike, kada je to sukladno konkretnoj detaljnoj namjeni građevine i posebnim propisima.

**2.2.3.3. Uvjeti gradnje građevina gospodarske namjene**

Građevine gospodarske namjene su proizvodne, poslovne i građevine namijenjene za poljoprivrednu djelatnost.

Proizvodne građevine su građevine industrijske, zanatske, i slične namjene u kojima se odvija proces proizvodnje, prerade ili dorade kao i objekti i postrojenja (građevine) za istraživanje i eksploataciju geotermalnih voda u energetske svrhe.

Poslovne građevinesu građevine uslužne, trgovačke, komunalno-servisne, ugostiteljsko-turističke i slične namjene.

Građevine namijenjene za poljoprivrednu djelatnost su građevine za smještaj poljoprivrednih proizvoda i mehanizacije, uzgoj poljoprivrednih kultura i životinja, te građevine za preradu poljoprivrednih proizvoda i objekti i postrojenja (građevine) za istraživanje i eksploataciju geotermalnih voda u energetske poljoprivredne svrhe (za zagrijavanje plastenika, staklenika i dr.)

* + - * 1. Građevine proizvodne i poslovne namjene

Građevine proizvodne i poslovne namjene mogu se graditi u slijedećim područjima naselja:

* u području obiteljskog stanovanja, u sklopu građevne čestice za obiteljsko stanovanje ili na zasebnoj građevnoj čestici
* u zoni višestambene gradnje na zasebnoj građevnoj čestici
* u proizvodnoj, poslovnoj i mješovitoj gospodarskoj zoni
* u zoni športsko-rekreacijske namjene

Na području obuhvata ovog Plana, unutar građevinskih područja naselja, nalaze se:

* gospodarska zona u naselju Marindvor,
* gospodarska zona u naselju Požega – „Luka 1“
* gospodarske zone u gradu Požegi unutar obuhvata GUP-a,

Gospodarske zone u naselju Marindvor označena je na kartografskom prikazu br.4.9. "Građevinska područja" - za naselja Novi Štitnjak, Marindvor, Štitnjak i Golobrdci, dok je gospodarska zona „Luka 1“ označena na kartografskom prikazu br.4.1. "Građevinska područja" - Požega, a sve u mjerilu 1 : 5.000.

Gospodarska zona u Marindvoru te gospodarske zona „Luka 1“ rješavat će se neposrednom provedbom temeljem odredbi ovog poglavlja, obzirom da se gospodarska zona "Marindvor" smatra izgrađenim dijelom građevinskog područja, dok se gospodarska zona „Luka 1“ smtra uređenim dijelom istoga..

Gospodarske zone unutar grada Požege rješavat će se temeljem GUP-a Požege te se ne prikazuju ovim Planom.

Na području obuhvata ovog Plana, unutar građevinskih područja naselja moguće je, uređivati i planirati i druge gospodarske zone sukladno potrebama i uvjetima propisanim ovim poglavljem, kao i dokumentima prostornog uređenja užeg područja, uz uvjet da zadovoljavaju minimalnu površinu propisanu člankom 27. ovih Odredbi.

Za navedene zone, kao i za eventualne novoplanirane zone iz prethodnog stavka, izrada zasebnog urbanističkog plana uređenja može se odrediti odlukom o izradi, a temeljem odredbi važećeg zakona o prostornom uređenju kad one propisuju da se obuhvat izrade nekog plana može odrediti i za područje za koje obuhvat nije određen prostornim planom lokalne razine šireg područja.

Gospodarske zone iz prethodnog članka Odredbi mogu biti jednonamjenske (poslovne, proizvodne, ugostiteljsko-turističke, energetske, trgovačko-uslužne zone te zone malog i srednjeg poduzetništva i sl.) ili mješovite.

Unutar mješovitih gospodarskih zona mogu se osnivati i pojedinačne, manje, namjenske (specijalizirane) gospodarske zone određene jednom od namjena navedenih u prethodnom stavku.

U svim proizvodnim, poslovnim i mješovitim gospodarskim zonama dozvoljena je gradnja poslovnih i proizvodnih građevina (građevine uslužne, trgovačke, komunalno-servisne, ugostiteljsko – turističke, industrijske, prerađivačke, energetske, zanatske i sve slične namjene te one koje zbog prostornih i drugih ograničenja ne mogu biti smještene unutar drugih područja naselja) kao i njihove različite kombinacije u sklopu jedne građevine.

U proizvodnim i mješovitim gospodarskim zonama mogu se smještati i građevine za poljoprivrednu djelatnost, samostalno ili uz druge namjene, dok se u poslovnim zonama poljoprivredne građevine mogu smještati samo kao sastavni ili prateći dio funkcija ostalih gospodarskih namjena u samoj zoni. Za gradnju građevina namijenjenih za poljoprivrednu djelatnost, u tom se slučaju, primjenjuju odgovarajući uvjeti iz poglavlja 2.2.3.3.2 ovih Odredbi, dopunjeni uvjetima propisanim ovim poglavljem.

U zonama iz prethodna dva stavka dozvoljena je i gradnja svih građevina za iskorištavanje obnovljivih izvora energije sukladno Odredbama poglavlja 5.7. i ovog poglavlja.

Gradnja sunčanih elektrana te postava fotonaponskih modula na stupovima unutar granica građevinskog područja, u pravilu se može dozvoliti samo unutar gospodarskih zona koje će planovima užih područja definirati takvu namjenu.

Uz navedeno, određuje se u ovom trenutku prepoznata lokacija za gradnju građevina iz prethodnog stavka, i to na k.č.br. 39/3, 4044/1, 4057/1, 4056/1, 4052/1. 4052/2 i 4051/1 k.o. Požega.

Ostale zone mogu se odrediti planova užih područja.

Gospodarskom, proizvodnom, poslovnom, ugostiteljsko – turističkom, mješovitom ili drugom zonom smatra se svako područje naselja na kojem je izgrađeno ili se planira gradnja građevina iz stavka 1. ovog članka, a zauzima površinu veću od 5.000 m2.

Unutar istražnih prostora i postojećih eksploatacijskih polja geotermalnih voda u energetske svrhe koje se mogu planirati unutar naselja mogu se graditi:

* bušotine u fazi istraživanja
* bušotinski prostor u fazi eksploatacije
* cjevovodi od bušotina do spoja na postojeći sabirno-transportni sustav, te ostali cjevovodi unutar i izvan eksploatacijskih polja
* priključne ceste
* otpremne, mjerne, sabirne i kompresorske stanice i slična postrojenja,
* signalne kablove, ograde
* visokonaponske 10 kV i niskonaponske energetske vodove, uključivo trafostanice 10/04 kV
* svi ostali objekti u funkciji eksploatacije, npr. trafostanice, kotlovnice, pumpaonice slane vode, stanica slane vode i drugo,
* energane

poštujući sljedeće uvjete:

- moraju imati osiguran pristup na javnu prometnu površinu (izuzev prometne i linijske infrastrukture)

- se sva potrebna parkirališta moraju se riješiti unutar obuhvata zahvata i/ili na način utvrđen odlukama odnosne jedinice lokalne samouprave

- instalacije vodovoda i odvodnje otpadnih voda moraju se priključiti na javnu mrežu, ako ista nije izvedena, riješiti izgradnjom alternativnih sustava (bunara, cisterni, internih pročistača, nepropusnih septičkih jama i sl.)

- instalacije niskog napona mogu se priključiti na javnu niskonaponsku elektroenergetsku mrežu ili riješiti putem vlastitog izvora.

Nakon dovršetka radova investitor je dužan provesti sanaciju istražnog prostora ili eksploatacijskog polja geotermalnih voda u energetske svrhe na kojem su smješteni objekti i postrojenja u skladu sa Zakonom o istraživanju i eksploataciji ugljikovodika (NN 52/18, 52/19, 30/21), posebnim propisima koji se odnose na zaštitu okoliša i prirode, sigurnost ljudi i imovine i zaštitu zdravlja.



U gospodarskim zonama iz članaka 133. ovih Odredbi ne mogu se graditi stambene građevine, kao ni građevine gospodarske namjene za djelatnosti koje ugrožavaju područja druge namjene bukom, vibracijama i onečišćenjem zraka preko graničnih vrijednosti utvrđenih posebnim propisima, ili na drugi način štetno utječu ili onemogućavaju korištenje susjednih građevnih čestica ili sadržaja druge namjene koji se nalaze u blizini.

Na građevnoj čestici gospodarske namjene mogu se graditi slijedeće građevine:

* proizvodne i poslovne građevine
* građevine obnovljivih izvora energije
* pomoćne građevine
* prometne i infrastrukturne građevine
* športske i rekreacijske građevine za potrebe zaposlenih
* objekti i postrojenja (građevine) za istraživanje i eksploataciju geotermalnih voda u energetske svrhe

Iznimno, ako za to postoji potreba i prostorne mogućnosti, osim građevina iz prethodnog stavka mogu se graditi i građevine javnih i društvenih djelatnosti za potrebe radnika.

Na građevnoj čestici gospodarske namjene može se graditi više gospodarskih, pomoćnih i drugih građevina navedenih u člancima 135. i 138. ovih Odredbi, zasebno, ili kao kombinacija u sklopu građevina mješovite namjene.

Proizvodne, poslovne i druge građevine s potencijalno nepovoljnim utjecajem na okoliš, posebice u smislu onečišćavanja zraka, potrebno je ispravno locirati u prostore gospodarskih zona u odnosu na stambene zone i građevine te zone i građevine javne i društvena namjene, uzimajući u obzir smjer i intenzitet dominantnih vjetrova.

U postojećim neodgovarajuće lociranim gospodarskim zonama treba izbjegavati sadržaje koji onečišćuju zrak, a ako to nije moguće onda je potrebno poduzimati dodatne zaštitne mjere kroz ugradnju uređaja za pročišćavanje zraka.

Proizvodne građevine koje svojom veličinom ne prelaze 500 m2 i čije parcele nemaju veću površinu od 0,25 ha smatraju se manjim proizvodnim objektima. Manji proizvodni objekti mogu se graditi i u okviru stambenih zona.

Pod manjim proizvodnim objektima podrazumijevaju se objekti tihe i čiste industrijske ili zanatske djelatnosti, manja skladišta i servisi, te drugi objekti male privrede koji svojim postojanjem i radom ne ugrožavaju ostale funkcije i čovjekovu okolinu u naselju (proizvodnja gotovih tekstilnih proizvoda, papirne ambalaže, sitnih elemenata i od plastične mase, dječjih igračaka, predmeta od metala, elektrotehničkih proizvoda).

Dozvoljena razina buke u boravišnim prostorijama zona namijenjenih stalnom stanovanju i pretežito stambene namjene ne smije prijeći 25 dBA noću i 35 dBA danju.

Na građevnoj čestici obiteljskog stanovanja i zasebnoj građevnoj čestici u području obiteljskog stanovanja te višestambene gradnje mogu se graditi slijedeće gospodarske građevine:

* proizvodne i poslovne građevine za tihe i čiste djelatnosti iz članka 226. ovih Odredbi,
* ostale proizvodne i poslovne građevine koje ne ugrožavaju stanovanje bukom, vibracijama i onečišćenjem zraka preko graničnih vrijednosti utvrđenih posebnim propisom, koje nisu požarno opasne i eksplozivne, a dnevni transport roba i sirovina nije veći od 1,5 t pri čemu se potrebe za dnevnim transportom moraju obrazložiti projektnom dokumentacijom.

Manje proizvodne i poslovne građevine iz podstavka 2. prethodnog članka su:

* sve vrste radionica za popravak i servisiranje vozila
* sve vrste radionica za obradu metala i drveta
* praonice vozila
* ugostiteljski objekti tipa noćni bar, noćni klub, disko bar, disko klub i dvorane za vjenčanja
* druge koje odgovaraju uvjetima navedenim u stavku 2. prethodnog članka

U zoni športsko-rekreacijske namjene dozvoljena je gradnja gospodarskih građevina isključivo trgovačke i ugostiteljsko – turističke namjene.

Za gradnju pomoćnih građevina i građevina za poljoprivrednu djelatnost primjenjuju se odgovarajući uvjeti iz poglavlja 2.2.3.5. i 2.2.3.3.2. ovih Odredbi, dopunjeni uvjetima propisanim ovim poglavljem.

***Veličina i način korištenja građevne čestice***

Zasebna građevna čestica na kojoj se gradi građevina gospodarske namjene u području stanovanja (obiteljskog i višestambenog) može biti površine max. 5.000 m².

Iznimno, postojeće građevne čestice i/ili novoformirane građevne čestice na kojima su postojeće građevine gospodarske namjene mogu biti i veće od utvrđenih u stavku 1. ovog članka.

Za gospodarske namjene za tihe i čiste djelatnosti - vinska kuća ili podrum, vinarija, kušaona, drugi degustacijsko – enološki sadržaji i sl., u smislu turističke djelatnosti - dozvoljava se gradnja i na većim novoformiranim građevnim česticama od 5.000 m² uz poštivanje propisanih uvjeta građenja.

Minimalna površina građevne čestice u gospodarskim zonama iznosi:

* za proizvodne građevine industrijske namjene – 1.500 m2
* za proizvodne građevine zanatske namjene – 500 m2
* za poslovne i ostale građevine – 500 m2

pri čemu širina građevne čestice ne može biti manja od 20,0 m na ulaznom dijelu građevne čestice.

* za postrojenja za iskorištavanje sunčeve energije površina građevne čestice može biti maksimalno jednaka površini zone, a unutar zone može se osnovati i čestica za trafostanicu, rasklopno postrojenje, odnosno neku drugu infrastrukturnu građevinu.

Postojeće legalne proizvodne, poslovne i druge gospodarske građevine, izgrađene na vlastitoj građevnoj čestici, mogu se u, postojećoj tlocrtnoj površini, rekonstruirati na toj građevnoj čestici, neovisno o njenoj veličini ili položaju, ali u skladu s drugim uvjetima propisanim ovim Planom.

Gradnja građevina gospodarskih djelatnosti u gospodarskim zonama moguća je tako da izgrađenost građevne čestice ne bude veća od 80 % pri rekonstrukciji na postojećim građevnim česticama sa sadržajima gospodarskih namjena te do 60 % za novu gradnju.

Za građevne čestice namijenjene sunčanim elektranama, ukoliko budu planirane planovima užih područja, izgrađenost ne može iznositi više od 70%.

Površine građevina gospodarske namjene koje se grade na građevnim česticama građevina druge namjene ili na zasebnim česticama u zonama druge namjene uračunavaju se u izgrađenost građevnih čestica glavnih građevina uz koje se grade, a najveći koeficijent izgrađenosti (kig) utvrđuje se prema odredbama o izgrađenosti za namjenu glavne građevine.

Najmanje 10% površine građevne čestice mora biti uređeno kao zelena površina na prirodnom tlu.

Na građevnim česticama građevina druge namjene ili na zasebnim česticama u zonama druge namjene na kojima se grade građevina gospodarske namjene postotak minimalnog zelenila mora odgovarati postotku propisanom za namjenu glavne građevine na čestici, odnosno za zonu u kojoj se gradi.

Sve ozelenjene i zatravljene površine u funkciji gospodarske namjene, smatraju se uređenim zelenilom te se ne uračunavaju u ukupnu izgrađenost građevne čestice.

Iznimno, prilikom korištenja građevne čestice u svrhu izgradnje poslovnih građevina ugostiteljsko - turističke namjene, minimalno 30% građevne čestice potrebno je urediti kao zelenu površinu. Pri tome je uređenje građevne čestice i izgradnju pripadajućih sadržaja potrebno provoditi primjereno namjeni te na način da se građevine uklope na optimalan način u vrijednost prirodnog i kulturno-povijesnog okruženja poštujući gradnju okolnog područja, tj. lokalnog ambijenta, kao i da se stvori prostran i ugodan ugostiteljsko – turistički sadržaj.

Iznimno, na česticama kč.br. 4527/5, 4527/7, 4536 k.o. Požega dozvoljava se maksimalna izgrađenost čestice 80% bez obaveze uređenja zelene površine na prirodnom tlu.

Također, prilikom rekonstrukcije, gradnje ili nekog drugog zahvata na postojećoj čestici, zelene površine mogu biti i manje kod zatečenog stanja te kod djelatnosti koje za svoje funkcioniranje zahtijevaju otvorenu slobodnu površinu koja nije nužno uređena zelenilom.

Građevine sunčanih elektrana su građevine obnovljivih izvora energije koje se smatraju infrastrukturnim građevinama.

U gospodarskim zonama, na površinama na kojima se grade sunčane elektrane, najmanje 30 % građevne čestice treba biti uređeno kao zelenilo.

Građevine sunčanih elektrana moraju biti udaljene 8,0 - 15,0 m od građevina stambene, ugostiteljsko – turističke, javne i društvene ili sportsko-rekreacijske namjene, osim ako se ista gradi unutar same zone, a za potrebe radnika te zone. Također mora biti odijeljena zelenim pojasom najmanje širine 5,0 m ili javnom prometnom površinom, ozelenjenim zaštitnim infrastrukturnim koridorom i slično.

Sve ozelenjene i zatravljene površine za gospodarsku namjenu, kao i površine ispod fotonaponskih modula na stupovima ukoliko su ozelenjenje, zatravljene ili zasađene kulturama ili uređenim zelenilom, smatraju se uređenim zelenim površinama te se uračunavaju u ukupni postotak uređenog zelenila na čestici.

Proizvodne i poslovne građevine iz podstavka. 2. članka 142. i članka 143. ovih Odredbi moraju biti udaljene najmanje 5,0 m od obiteljske stambene građevine.

Navedene minimalne udaljenosti odnose se na same dijelove građevina u kojima se obavlja djelatnost, dok se ostale prostorije i građevine u kojima će se odvijati čiste i tihe namjene mogu smjestiti i bliže.

Odredbe iz stavka 1. ovog članka ne odnose se na dvorane za vjenčanja koje moraju biti izgrađene i korištene na način da ne ometaju korištenje susjednih građevina.

Proizvodne i poslovne građevine koje se grade izvan ili unutar gospodarskih zona, moraju biti udaljene min. 3,0 m od svih dvorišnih međa.

Iznimno, građevine koje se grade u rubnim dijelovima građevinskog područja mogu se graditi i bliže od udaljenosti navedene u prethodnom stavku ili na dvorišnoj međi koja je istovremeno i granica građevinskog područja.

Također, udaljenost može biti manja i prilikom rekonstrukcije postojećih građevina.

Poluugrađene građevine mogu se graditi samo pod uvjetom da se na susjednoj građevnoj čestici također gradi poluugrađena građevina pri čemu se obje građevine prislanjaju jedna na drugu protupožarnim zidom.

Uvjeti za gradnju na međi ili na udaljenosti manjoj od 3,0 m od međe, a koji se odnose na izgradnju vatrootpornog zida i otvora jednaki su uvjetima iz poglavlja 2.2.2.2. ovih Odredbi.

U gospodarskim zonama, na površinama namijenjenim sunčanim elektranama, ukoliko budu planirane planovima užih područja, udaljenost građevina od svih međa mora iznositi min. 3,0m, a udaljenost od regulacijskog pravca iznosi min. 8,0 m.

Udaljenosti iz prethodnog stavka ne odnose se na gradnju infrastrukturnih građevina i zgrada (npr. trafostanica, rasklopnih postrojenja, crpnih stanica i svih drugih sličnih građevina za potrebe osiguravanja opskrbe područja). Njihova površina i širina može biti i manja, ali ne manja od one potrebne za nužni, pristup, funkcioniranje i upotrebu tih građevina. Udaljenost od regulacijskog pravca također može biti manja od propisane u prethodnom stavku, pri čemu je u slučaju izgradnje na udaljenosti manjoj od 10,0 m, potrebno sačuvati preglednost prometnice te objekt uklopiti u okolno zelenilo.

One proizvodne i poslovne građevine koje ne udovoljavaju uvjetima iz članaka 142. i 143. ovih Odredbi te koje se mogu graditi isključivo u gospodarskim zonama, moraju biti udaljene min. 3,0 m od dvorišnih međa koje čine granicu zone.

Na građevnim česticama na kojima se grade gospodarske građevine s potencijalno nepovoljnim utjecajem na okoliš potrebno je prema građevinama i građevinskim česticama drugih namjena, osigurati tampon zaštitnog zelenila najmanje širine 3,0 m.

Istovremeno, građevine iz prethodna dva stavka moraju biti udaljene od stambenih i javnih građevina najmanje 30 m i odijeljene zelenim pojasom, pri čemu proizvodne građevine i vanjski prostori na kojima će se odvijati djelatnosti koje razinom buke, stupnjem onečišćenja ili na neki drugi način opterećuju okolinu moraju od navedenih građevina biti udaljeni najmanje 100 m.

Navedene minimalne udaljenosti u člancima 153. - 156.. odnose se na građevine i/ili prostore u kojima se obavlja djelatnost s potencijalno nepovoljnim tj. nepovoljnim utjecajem na okoliš, dok se ostale građevine i prostori u kojima će se odvijati čiste i tihe djelatnosti, odnosno građevine iz članaka 142. i 143. ovih Odredbi, u gospodarskim zonama ili izvan njih, mogu smještati i na manjim udaljenostima sukladno uvjetima ovog poglavlja te uvjetima propisanim u poglavlju 2.2.2.2. ovih Odredbi.

***Uvjeti gradnje građevina***

Maksimalna tlocrtna veličina građevine proizvodne i poslovne namjene, koja se gradi kao zasebna građevina na građevnoj čestici obiteljskog stanovanja, je 250,0 m² bruto.

Maksimalna tlocrtna veličina građevine proizvodne i poslovne namjene, koja se gradi na zasebnoj građevnoj čestici u području stanovanja (obiteljskog i višestambenog) je 1.500,0 m² bruto.

Maksimalna etažna visina građevine iz prethodna dva članka Odredbi može biti podrum ili suteren i dvije nadzemne etaže tako da ukupna visina iste ne može prelaziti ukupnu visinu glavne građevine, odnosno visinu građevina u zoni, pri čemu visina građevine iznosi najviše 9,0 m, a ukupna visina najviše 12,0 m od završne kote uređenog terena.

Visina građevina proizvodne i poslovne namjene koje se grade u gospodarskim zonama unutar granica građevinskih područja naselja može iznositi najviše 12,0 m od završne kote uređenog terena te mogu imati max. podrum i/ili suteren i tri nadzemne etaže.

Iznimno, visina građevina iz stavka 1. može, u skladu s namjenom i funkcijom građevine, zbog tehnološkog procesa ili drugih razloga te uz dokaz o proizvodno - tehnološkom procesu koji zahtjeva veću visinu, iznositi i više od 12,0 m.

Visina reklamnih panoa/stupova je najviše 25,0 m.



Visina građevina za iskorištavnje sunčeve energije/samostalnog postrojenja neintegrirane fotonaponske sunčane elektrane /fotonaponskih modula na stupovima sukladna je tehnologiji izvedbe.



Krovišta građevina poslovne i proizvodne namjene mogu se izvesti kako je propisano člankom 118. ovih Odredbi.

Kod sunčanih elektrana, za predaju električne energije u elektroenergetsku mrežu, odnosno za osiguranje opskrbe, dozvoljena je izgradnja rasklopnog postrojenja/rasklopišta i/ili trafostanice prema uvjetima HEP-a na najprihvatljivijoj lokaciji unutar obuhvata predmetne zone, pod uvjetom da opskrbu električnom energijom nije moguće osigurati bez izgradnje iste.

2.2.3.3.2. Građevine namijenjene za poljoprivrednu djelatnost

U građevinskom području naselja, građevine namijenjene za poljoprivrednu djelatnost mogu se graditi u slijedećim područjima naselja:

* na građevnoj čestici obiteljske stambene gradnje
* zasebnoj građevnoj čestici izvan proizvodne, poslovne i mješovite gospodarske zone
* u gospodarskoj zoni, sukladno stavku 2. članku 135. ovih Odredbi.

Poljoprivredna građevina se ne može graditi u zoni višestambene, športsko – rekreacijske namjene te u zoni javnih i društvenih djelatnosti.

Na građevnoj čestici građevine namijenjene za poljoprivrednu djelatnost može se graditi više poljoprivrednih i pomoćnih te prometnih i infrastrukturnih građevina.

Gospodarske zgrade u funkciji obavljanja poljoprivrednih djelatnosti mogu biti:

* zgrade za intenzivnu poljoprivrednu proizvodnju, uzgoj poljoprivrednih kultura i životinja (stoke, peradi i krznaša) te ribnjaci,
* građevine za smještaj poljoprivrednih proizvoda
* zgrade za smještaj i sklanjanje poljoprivredne mehanizacije i oruđa te njihovo održavanje,
* ugostiteljsko-turističke zgrade za smještaj i prehranu seoskom turizmu
* pojedinačne zgrade u funkciji poljoprivredne proizvodnje, ostale pomoćne zgrade za potrebe obavljanja poljoprivredne djelatnosti ili seoskog turizma,
* obiteljska poljoprivredna gospodarstva

Sukladno pretežitoj poljoprivrednoj djelatnosti i djelatnosti agroturizma, moguće je na građevnim česticama iz stavka 1. ovog članka, planirati i

* gospodarske proizvodno-obrtničke građevine za primarnu doradu i preradu u funkciji osnovne poljoprivredne proizvodnje (skladišta hrane, silosi, mješaonica stočne hrane i sl.), hladnjače i klaonice te građevine za prerada mesa i proizvodnju suhomesnatih proizvoda te druge djelatnosti unutar kojih su smješteni svi potrebni i mogući sadržaji namijenjeni prezentaciji proizvoda poljoprivrednog gospodarstva i proizvodnje (vinograd - prerada, vinarija, vinoteka, vinski podrumi, degustacijsko-enološki sadržaj, građevine za čuvanje i skladištenje proizvoda te kušaonice i drugi degustacijski i slični sadržaji), a koje se mogu graditi u zasebnim građevinama ili u sklopu građevina druge namjene
* obiteljska poljoprivredna gospodarstva

Osim navedenog, na građevnim česticama građevina namijenjenih za poljoprivrednu djelatnost, mogu se graditi i poslovne te manje proizvodne građevine koje se nadovezuju na osnovnu poljoprivrednu djelatnosti.

Sve navedene građevine mogu se na jednoj građevnoj čestici graditi zasebno ili kao različite kombinacije u sklopu jedne građevine.

Sve navedeno može se planirati i na građevnoj čestici obiteljske stambene gradnje sukladno propozicijama za takvu gradnju navedenim u ovim Odredbama.

***Veličina i način korištenja građevne čestice***

Površina zasebne građevne čestice za gradnju građevine namijenjene za poljoprivrednu djelatnost ne može biti manja od 1.000 m2, niti veća od 5.000 m2.

Širina građevne čestice ne može, pri tome, biti manja od 20,0 m, mjereno na građevinskom pravcu građevine.

Iznimno, postojeće građevne čestice na kojima su postojeće poljoprivredne građevine mogu biti i drugačije od utvrđenih u stavku 1. ovog članka.

Građevne čestice u proizvodnim, poslovnim ili mješovitim zonama unutar naselja te na zasebnim građevnim česticama u drugim područjima naselja na kojima se grade građevine za smještaj poljoprivrednih proizvoda i mehanizacije te uzgoj poljoprivrednih kultura mogu imati izgrađenost max. 60%, dok građevne čestice za gradnju građevine za uzgoj životinja i preradu poljoprivrednih proizvoda imaju izgrađenost (kig) max 30 %.

Iznimno, ako se katastarska čestica na kojoj je planirana gradnja građevina poljoprivredne namjene nalazi djelomično izvan građevinskog područja, izgrađenost (kig) iz prethodnog stavka računa se na cijelu površinu katastarske čestice uz uvjet da se sve građevine smjeste na dio katastarske čestice koji se nalazi u sklopu građevinskog područja.

Najveća izgrađenost građevne čestice (kig) obiteljskog stanovanja na kojoj se gradi građevina poljoprivredne namjene iznosi 50%.

Ako se katastarska čestica obiteljskog stanovanja na kojoj se gradi građevina poljoprivredne namjene nalazi djelomično izvan građevinskog područja, izgrađenost (kig) se računa na cijelu površinu katastarske čestice uz uvjet da se sve građevine smjeste na dio katastarske čestice koji se nalazi u sklopu građevinskog područja.

Najmanje 20% zasebne građevne čestice za gradnju građevine poljoprivredne namjene treba biti uređeno kao zaštitno zelenilo.

Na građevnim česticama na kojima se grade građevine poljoprivredne namjene s potencijalnim izvorima zagađenja potrebno je, prema građevinama i građevnim česticama drugih namjena, osigurati tampon zaštitnog zelenila najmanje širine 3,0 m.

Građevina namijenjenih za poljoprivrednu djelatnost unutar građevnih područja naselja mogu se graditi kao samostojeće, prislonjene uz glavnu zgradu ili prislonjene uz susjednu pomoćnu ili gospodarsku građevinu, osim građevina sa potencijalnim izvorima zagađenja koje se grade po uvjetima propisanim za udaljenosti u člancima 173., 174. i 175. ovih Odredbi.

Građevine za poljoprivrednu djelatnost koje se grade na zasebnim građevnim česticama unutar naselja ili u gospodarskim zonama mogu se smještati na udaljenost min. 5,0 m od regulacione linije ili u građevinski pravac ostalih građevina u uličnom pravcu, pod uvjetom da zadovoljavaju ostale uvjete sa smještaj građevina iz članaka 173., 174. i 175. ovih Odredbi.

Iznimno, kod uglovnih građevnih čestica, udaljenost građevina namijenjenih za poljoprivrednu djelatnost od regulacijske linije iz stavka 1. i 2. ovog članka odnosi se na kraće regulacijske linije, dok od duže regulacijske linije navedene građevine moraju biti udaljene kao u članku 173. ovih Odredbi.

Minimalne udaljenosti građevina poljoprivredne namjene s potencijalnim izvorima zagađenja, gospodarskih zgrada u kojima se sprema sijeno ili slama te građevina izgrađenih od drveta, iznose na mjestu gradnje građevine min 3,0 m od međe susjednih građevnih čestica (ili od duže regulacijske linije kod uglovnih građevnih čestica).

Građevine bez izvora zagađenja i bez potencijalno nepovoljnog utjecaja na okoliš, kao i bez opasnosti od požara, mogu se graditi, odnosno rekonstruirati, na manjim udaljenostima od propisanih u prethodnom stavku, pod uvjetom da na toj strani nemaju izvedene otvore, da su izrađene od vatrootpornog materijala, a u slučaju da se grade na samoj međi i da imaju izgrađen protupožarni zid sukladno posebnom propisu.

Najmanja udaljenost građevina namijenjenih za poljoprivrednu djelatnost s potencijalnim izvorima zagađenja od stambenih, poslovnih, sportsko – rekreacijskih te građevine javne i društvene namjene iznosi:

* za građevine za uzgoj svinja: 2x broj uvjetnih grla, izražena u m, ali ne manja od 15,0 m
* za ostale građevine za uzgoj životinja: broj uvjetnih grla, izražena u m, ali ne manja od 15,0 m
* za ostale poljoprivredne građevine s potencijalnim izvorima zagađenja – 15,0 m

Uvjeti iz stavka 1. ovog članka odnose se na dio građevne čestice u dubini od 80,0 m od regulacijske linije, a kod uglovnih građevnih čestica u dubini od 80,0 m od kraće regulacijske linije.

Udaljenost građevina namijenjenih za poljoprivrednu djelatnost s potencijalnim izvorima zagađenja od građevina za snabdijevanje vodom (bunara, cisterni i sl.) iznosi min 20,0 m.

Udaljenost gospodarskih građevina u kojima se sprema sijeno ili slama, kao i onih izgrađenih od drveta, od građevina iz stavka 1. ovog članka mora iznositi min. 15,0 m.

Iznimno, postojeće poljoprivredne zgrade mogu biti na manjoj udaljenosti ali se dogradnja i nova izgradnja treba planirati na određenoj minimalnoj udaljenosti.

Za potrebe voćnjaka, vinograda, cvjetnjaka, povrtnjaka i sl. pomoćne građevine te sve druge gospodarske građevine namijenjene za poljoprivrednu djelatnost bez izvora zagađenja može biti prislonjena na stambenu uz uvjet da je prislanjajući zid izgrađen od vatrootpornog materijala. U protivnom ova udaljenost ne može biti manja od 3,0 m.

Najmanja udaljenost pčelinjaka od stambenih građevina, građevina javne i društvene, proizvodne, poslovne, turističko-ugostiteljske i sportsko – rekreacijske namjene, te građevina za uzgoj stoke određuje se prema posebnom propisu, ali ne smije biti manja od 10,0 m.



Za prikupljanje gnoja tovnih životinja i tekućine iz građevina za smještaj životinja planiraju se gnojišta, platoi za kruti stajski gnoj, gnojišne jame, jame za gnojnicu ili gnojovku, lagune ili drugi spremnici, kao i sabirne jame te jame ili silosi za osoku i sl., kapaciteta ovisnog o broju uvjetnih grla.

Građevine iz prethodnog članka lociraju se, u pravilu, uz tovilišta i, po mogućnosti, niz dominantan vjetar, a mogu se locirati unutar granica građevinskog područja na zajedničkoj građevinskoj čestici s tovilištem/građevinom za uzgoj životinja ili na drugoj čestici istog vlasnika. Ove građevine mogu se locirati i izvan granica građevinskog područja u, isključivo u produžetku građevinske parcele unutar granica građevinskog područja na kojoj se nalazi tovilište, gdje se pristup rješava preko građevinske parcele istog vlasnika ili putem prava služnosti. To se osobito odnosi na tradicijski način lociranja sadržaja kod vrlo dubokih parcela u ruralnim naseljima ovog područja.

Iznimno, navedene građevine mogu biti locirane i dalje od postojećih tovilišta, i to izvan granica građevinskog područja na građevnim česticama istog vlasnika pod uvjetom da zadovoljavaju udaljenosti propisane člankom 444. ovih Odredbi.

Gnojišne jame, jame za gnojnicu ili gnojovku, lagune ili drugi spremnici te jame ili silosi za osoku moraju biti u cijelosti betonirani i vodonepropusni, a ako su izgrađeni u zemlji, moraju imati nepropusan, betonski pokrov sa odzračnicima i otvorom za pražnjenje. Iznimno, ako su predmetni objekti izgrađeni iznad zemlje, pokrov ne mora biti betonski već od materijala koji će osigurati odgovarajuće anaerobne uvjete u objektu. Pražnjenje istih smije se vršiti samo vakuum cisternom.

Dno i stijene tih građevina do visine 50 cm iznad terena moraju biti izvedeni od nepropusnog materijala, a zabranjeno je ispuštanje tekućina na okolni teren

Dimenzije građevina iz stavka 1. ovog članka određuju se sukladno posebnom propisu.

Pod u građevinama za smještaj, uzgoj i držanje životinja također mora biti nepropustan za tekućinu i mora imati rigole za odvodnju osoke u gnojišnu jamu.

Najmanja udaljenost gnojišta, platoa za kruti stajski gnoj, gnojišnih jama, jama za gnojnicu ili gnojovku, laguna ili drugih spremnika, kao i sabirnih jama te jama ili silosa za osoku i sličnih građevina od stambenih građevina te građevina javne i društvene, poslovne, turističko - ugostiteljske i sportsko – rekreacijske namjene iznosi 15,0 m te od građevina za snabdijevanje vodom (bunari, cisterne i sl.) 20,0 m.

Udaljenost građevina iz prethodnog članka od susjednih međa ne mogu biti manje od 3,0 m, a od regulacione linije ne manje od 30,0 m.

Udaljenost od susjedne granice građevne čestice može iznimno biti i manja, ali ne manja od 20,0 m, ukoliko se građevine iz prethodnog stavka izgrade kao nepropusne.

Uvjeti o udaljenosti od stambenih građevina te građevina javne i društvene, poslovne, turističko - ugostiteljske i sportsko – rekreacijske namjene iz članka 179. odnose se na dio građevne čestice u dubini od 80,0 m od regulacijske linije, a kod uglovnih građevnih čestica u dubini od 80,0 m od kraće regulacijske linije.

Navedene minimalne udaljenosti odnose se na same građevine i prostore u kojima se obavlja poljoprivredna djelatnost s izvorima zagađenja, dok se ostale prostori čiste i tihe namjene mogu smjestiti i bliže.

***Uvjeti gradnje građevina***

U građevinskom području naselja, osim grada Požege u obuhvatu GUP-a, mogu se graditi gospodarske građevine za uzgoj životinja do 50 uvjetnih grla te isključivo ribnjaci u smislu rekreacijske namjene (sportski ribolov) sukladno člancima 525. – 529. ovih Odredbi. Ribnjaci u smislu gospodarske namjene iz članaka 464. – 470. ovih Odredbi ne predviđaju se graditi u granicama građevinskog područja naselja

Mogućnost uzgoja životinja u gradu Požegi, kao i dozvoljeni broj uvjetnih grla određuje se komunalnom odlukom Grada.

Uvjetna grla se utvrđuju sukladno članku 434. ovih Odredbi.

Maksimalna etažna visina građevina namijenjenih za poljoprivrednu djelatnost koje se grade na građevnoj čestici obiteljske stambene građevine može biti podrum i/ili suteren, prizemlje i potkrovlje, pod uvjetom da se potkrovlje koristi za skladištenje poljoprivrednih proizvoda i hrane za životinje, i to na način da da ukupna visina poljoprivredne građevine ne može prelaziti ukupnu visinu glavne građevine, pri čemu visina građevine iznosi najviše 6,0 m, a ukupna visina najviše 9,0 m od završne kote uređenog terena.

Visina zida poljoprivredne građevine iz prethodnog članka može biti najviše 6,0 m od kote terena susjedne građevne čestice mjereno neposredno uz tu među, uvećanih za udaljenost građevine od međe.

Građevine namijenjene za poljoprivrednu djelatnost koje se grade u proizvodnim, poslovnim ili mješovitim zonama unutar naselja te na zasebnim građevnim česticama u drugim područjima naselja, mogu biti visine najviše 9,0 m i ukupne visine najviše 15,0 m od završne kote uređenog terena te mogu imati max. podrum ili suteren i tri nadzemne etaže.

Iznimno od članaka 184., 185. i 186. ovih Odredbi, visina gospodarskih građevina namijenjenih za poljoprivrednu djelatnost može, u skladu s namjenom i funkcijom građevine te uz dokaz o proizvodno - tehnološkom procesu koji zahtjeva veću visinu, iznositi i više (npr. građevine silosa, sušara. mlinova i sl.).

Krovišta građevina namijenjenih za poljoprivrednu djelatnost mogu se izvesti kao ravna, s blagim nagibom i drugih modernih oblika, ili kao kosa, max. nagiba do 45o,pri čemu je nagib krova definiran tehničkim normativima za određenu vrstu pokrova te nije dozvoljeno izvođenje kosog krova strmijeg nagiba (tzv. "alpskog krova").

**2.2.3.4. Uvjeti gradnje športsko-rekreacijskih građevina**

Sportsko-rekreacijske građevine su različite vrste građevina namijenjenih sportu i rekreaciji kao što su sportske dvorane, tereni, otvoreni i zatvoreni bazeni i sl., a uz koje je moguće planirati i različite pomoćne i prateće sadržaje u funkciji sporta (klupske prostorije, garderobe sanitarije, tribine, manji ugostiteljski sadržaji i sl.).

Sportsko-rekreacijske zone se uređuju u skladu s potrebama stanovništva, na temelju prostornih uvjeta, standarda i normativa koji vrijede za gradnju sportskih građevina.

Broj jedinica sportskih građevina za Grad Požegu određuje se temeljem starosne strukture stanovništva i broja jedinica pojedinih građevina na 1.000 stanovnika kao što je prikazano u priloženoj tablici:

**Tablica br. 2.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | | **Dobne skupine** | | | | | | | | | **Postojeći broj jedinica sportskih objekata** | **Broj jedinica sportskih objekata koji nedostaje** |
| **7 do**  **10** | **11 do 14** | **15 do 18** | **19 do 24** | **25 do 34** | **35 do 44** | **45 do 59** | **60 i više** | **Ukupno** |
| **Broj**  **stanovnika planske godine 2021.** |  | **1.964** | **1.077** | **1.146** | **1.312** | **2.480** | **2.772** | **4.694** | **6.849** | **22.294** |
| **Dvorane** | Jedinica na | 1,3 | 1,65 | 1,8 | 0,85 | 0,48 | 0,3 | 0,15 | 0,03 |  |  |  |
| 1000 stanovnika |
| Broj jedinica | 2,5532 | 1,7771 | 2,0628 | 1,1152 | 1,1904 | 0,8316 | 0,7041 | 0,2055 | **10,44** | **7** | **3,44** |
| **Zatvoreni bazeni** | Jedinica na | 0,08 | 0,065 | 0,075 | 0,045 | 0,02 | 0,0135 | 0,01 | 0,005 |  |  |  |
| 1000 stanovnika |
| Broj jedinica | 0,1571 | 0,0700 | 0,0860 | 0,0590 | 0,0496 | 0,0374 | 0,0469 | 0,0342 | **0,54** | **0** | **0,54** |
| **Otvoreni bazeni** | Jedinica na | 0,165 | 0,18 | 0,195 | 0,045 | 0,027 | 0,017 | 0,0125 | 0,008 |  |  |  |
| 1000 stanovnika |
| Broj jedinica | 0,3241 | 0,1939 | 0,2235 | 0,0590 | 0,0670 | 0,0471 | 0,05868 | 0,0548 | **1,03** | **2** | **-0,97** |
| **Zračne streljane** | Jedinica na | 0 | 0,9 | 0,95 | 0,75 | 0,75 | 0,65 | 0,45 | 0,08 |  |  |  |
| 1000 stanovnika |
| Broj jedinica | 0 | 0,9693 | 1,0887 | 0,9840 | 1,8600 | 1,8018 | 2,1123 | 0,5479 | **9,36** | **1** | **8,36** |
| **Streljane ostale** | Jedinica na | 0 | 0,165 | 0,45 | 0,045 | 0,35 | 0,165 | 0,12 | 0,008 |  |  |  |
| 1000 stanovnika |
| Broj jedinica | 0 | 0,1777 | 0,5157 | 0,5904 | 0,8680 | 0,4574 | 0,5633 | 0,0548 | **3,23** | **1** | **2,23** |
| **Kuglane** | Jedinica na | 0 | 0,125 | 0,145 | 1 | 1 | 1 | 0,8 | 0,1 |  |  |  |
| 1000 stanovnika |
| Broj jedinica | 0 | 0,1346 | 0,1662 | 1,3120 | 2,4800 | 2,7720 | 3,7552 | 0,6849 | **11,30** | **4** | **7,30** |
| **Klizališta** | Jedinica na | 0,02 | 0,03 | 0,04 | 0,015 | 0,005 | 0,003 | 0,0015 | 0,001 |  |  |  |
| 1000 stanovnika |
| Broj jedinica | 0,0393 | 0,0323 | 0,0458 | 0,0197 | 0,0124 | 0,0083 | 0,0070 | 0,0068 | **0,17** | **0** | **0,17** |
| **Ostali zatvoreni prostori** | Jedinica na | 0 | 0,125 | 0,14 | 0,2 | 0,14 | 0,13 | 0,05 | 0,025 |  |  |  |
| 1000 stanovnika |
| Broj jedinica | 0 | 0,1346 | 0,1604 | 0,2624 | 0,3472 | 0,3604 | 0,2347 | 0,1712 | **1,67** | **0** | **1,67** |
| **Atletika** | Jedinica na | 0 | 0,085 | 0,095 | 0,035 | 0,006 | 0,003 | 0 | 0 |  |  |  |
| 1000 stanovnika |
| Broj jedinica | 0 | 0,0915 | 0,1089 | 0,0459 | 0,0149 | 0,0083 | 0 | 0 | **0,27** | **0** | **0,27** |
| **Nogomet** | Jedinica na | 0 | 0,43 | 0,48 | 0,72 | 0,43 | 0,12 | 0,03 | 0 |  |  |  |
| 1000 stanovnika |
| Broj jedinica | 0 | 0,4631 | 0,5501 | 0,9446 | 1,0664 | 0,3326 | 0,1408 | 0 | **3,50** | **6** | **-2,50** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mali sportovi – mali nogomet, rukomet i sl.** | Jedinica na | 5,1 | 8,6 | 8,9 | 2 | 1,4 | 0,9 | 0,3 | 0 |  |  |  |
| 1000 stanovnika |
| Broj jedinica | 10,0164 | 9,2622 | 10,1994 | 2,6240 | 3,4720 | 2,4948 | 1,4082 | 0 | **39,48** | **44** | **-4,52** |
| **Tenis** | Jedinica na | 0 | 0,4 | 0,5 | 0,75 | 0,75 | 0,85 | 0,75 | 0,22 |  |  |  |
| 1000 stanovnika |
| Broj jedinica | 0 | 0,4308 | 0,5730 | 0,9840 | 1,8600 | 2,3562 | 3,5205 | 1,5068 | **11,23** | **14** | **-2,77** |
| **Boćanje** | Jedinica na 1000 stanovnika | 0 | 0 | 0 | 0,3 | 0,35 | 0,55 | 0,6 | 0,22 |  |  |  |
| Broj jedinica | 0 | 0 | 0 | 0,3936 | 0,8680 | 1,5246 | 2,8164 | 1,5068 | **7,11** | **1** | **6,11** |
| **Ostali otvoreni prostori** | Jedinica na 1000 stanovnika | 0,13 | 1,15 | 1,25 | 0,55 | 0,27 | 0,14 | 0,07 | 0,045 |  |  |  |
| Broj jedinica | 0,2553 | 1,2386 | 1,4325 | 0,7216 | 0,6696 | 0,3881 | 0,3286 | 0,3082 | **5,34** | **5** | **0,34** |
| **Skijanje** | Jedinica na | 0,09 | 0,145 | 0,155 | 0,13 | 0,06 | 0,04 | 0,015 | 0,003 |  |  |  |
| 1000 stanovnika |
| Broj jedinica | 0 | 0,1562 | 0,1776 | 0,1706 | 0,1488 | 0,1109 | 0,0704 | 0,0205 | **0,86** | **0** | **0,86** |

IZVOR PODATAKA: Popis stanovništva 2021, DZS, i Zavod za prostorno uređenje Požeško-slavonske županije

Jedinice se mogu grupirati, a njihov konačni razmještaj se utvrđuje sukladno prostornim mogućnostima i specifičnim potrebama stanovništva u pojedinom naselju.

U PPUG-u Požega utvrđuje se mreža športskih objekata na području Grada, sukladno posebnom propisu. Postojeće sportske zgrade potrebno je dopuniti sadržajima koji čine jedinicu sportskih zgrada, sukladno posebnom propisu. Mrežu športskih objekata čine slijedeće postojeće i planirane športske građevine:

**Tablica br. 3.**

|  |  |  |  |  |
| --- | --- | --- | --- | --- |
| **MREŽA ŠPORTSKIH GRAĐEVINA** | | | | |
| Rb. | GRAĐEVINE | BROJ POSTOJEĆIH  JEDINICA | UKUPNI BROJ JEDINICA | BROJ JEDINICA KOJI NEDOSTAJE ILI IMA VIŠE |
| 1. | Dvorane | 7 | 10 | -3 |
| 2. | Zatvoreni bazeni | 0 | 1 | -1 |
| 3. | Otvoreni bazeni | 2 | 1 | 1 |
| 4. | Zračne streljane | 1 | 9 | -8 |
| 5. | Streljane ostale | 1 | 3 | -2 |
| 6. | Kuglane | 4 | 11 | -7 |
| 7. | Klizališta | 0 | 0 | 0 |
| 8. | Ostale zatvorene  građevine | 0 | 2 | -2 |
| 9. | Atletika | 0 | 0 | 0 |
| 10. | Nogomet | 6 | 3 | 3 |
| 11. | Mali nogomet, ruko-  met, odbojka, košarka | 44 | 39 | 5 |
| 12. | Tenis | 14 | 11 | 3 |
| 13. | Boćanje | 1 | 7 | -6 |
| 14. | Ostali otvoreni tereni | 5 | 5 | 0 |
| 15. | Skijanje | 0 | 1 | -1 |

IZVOR PODATAKA: Grad Požega i Zavod za prostorno uređenje Požeško-slavonske županije

Postojeće športske građevine moguće je dopunjavati sadržajima drugih sportsko-rekreativnih namjena i građevina.

Unutar naselja Mihaljevci, Dervišaga, Golobrdci, Marindvor, Bankovci, Ugarci, Nova Lipa, Stara Lipa i Vidovci nalaze se sportsko - rekreacijske zone, a koja su prikazane na kartografskim prikazima br. 4.4, 4.6, 4.7., 4.8., 4.9. i 4.10., u mjerilu 1:5000.

Unutar grada Požege nalaze se i druge sportsko - rekreacijske površine, ali one će se razraditi GUP-om Požega te će se za njih istim Planom propisati uvjeti gradnje.

U naseljima Mihaljevci, Golobrdci, Marindvor, Bankovci, Ugarci, Nova Lipa, Stara Lipa, i Vidovci na površinama označenima u kartografskim prikazima iz stavka 1. prethodnog članka, sportsko – rekreacijske površine čine otvorena igrališta uz koje je moguće uređivati manje prateće prostore.

Na tim se površinama mogu urediti pristupni putevi, pješačke staze, nadstrešnice, dječja igrališta, slobodne zelene površine, a graditi se mogu građevine u funkciji športa na otvorenom te, kao prateći sadržaji: tribine, svlačionice, sanitarni čvor, manji ugostiteljski prostor i sl., i to na način da zauzimaju najviše do 5 % površine zemljišta, te imaju visinu jedne nadzemne etaže (osim tribina).

U naselju Vidovci, na označenoj sportsko – rekreacijskoj površini dozvoljena je gradnja svih građevina iz članka 189. ovih Odredbi, kao i prateće građevine te uređenje prostora iz prethodnog stavka.

Najveća ukupna površina prostora koji upotpunjuje osnovnu namjenu iznosi 30% ukupne građevinske bruto površine iste.

Sportsko - rekreacijske građevine i površine mogu se graditi i na drugim područjima građevinskog područja naselja, na cijelom području naselja, a u skladu s ovim Odredbama i posebnim propisima.

Dvorane za različite sportove mogu imati i veću visinu sukladno posebnim propisima i standardima za takve vrste građevina.

Moguća je i gradnja dodatnih sportskih građevina i površina koje nisu navedene u tablicama 2. i 3. te članku 193. ovih Odredbi.

Uz njih je moguće graditi potrebne pomoćne i prateće građevine te građevine javne i društvene namjene ili poslovne namjene u smislu pratećih sadržaja sportsko-rekreacijskoj namjeni (kulturni sadržaji, ugostiteljsko turistički sadržaji u vidu manjih ugostiteljskih objekata za potrebe zone, manje trgovine za potrebe zone i sl.).

Otvorene sportske terene potrebno je orijentirati u pravcu sjever-jug, a otklon od ovog pravca može biti max. 20º.

Iznimno, odstupanje od ovog pravila navedenog u prethodnom stavku, moguće je ako se tereni planiraju na postojećim parcelama u svrhu amaterskog i rekreativnog sporta ili uz škole te uz uvjet da njihovo postavljanje nije moguće nikako riješiti na propisani način. U tom slučaju tereni moraju imati postavljenju rasvjetu kako bi se mogli koristiti duži vremenski period, odnosno i u večernjim terminima te kako bi se mogli osvjetljavati i na drugi način osim sunčevom svjetlošću kada je ona nepovoljna.

Ako su od kolnika udaljeni manje od 10,0 m potrebno ih je ograditi ogradom visine min. 2,0 m.

U svim naseljima je potrebno graditi dječja igrališta, sukladno potrebama stanovništva.

Razmještaj dječjih igrališta je potrebno uskladiti s prostornom organizacijom naselja i osigurati odgovarajuću dostupnost u zavisnosti o dobnoj skupini djece za koju se igralište gradi.

Za djecu od 3 – 6 godina starosti veličina dječjeg igrališta mora iznositi 150 do 450 m2**,** a udaljenost od građevine stambene namjene može biti najviše 100 m.

Za djecu od 7 do 12 godina starosti veličina dječjeg igrališta mora biti veća od 500 m2, a udaljenost od stambene namjene može biti najviše 500 m.

Za gradnju sportsko-rekreacijskih i pratećih građevina primjenjuju se odredbe za gradnju javnih i društvenih građevina iz poglavlja 2.2.3.2. "Uvjeti gradnje građevina javne i društvene namjene" dopunjeni odredbama ovog poglavlja te posebni propisi.

Za gradnju pomoćnih građevina primjenjuju se odgovarajući uvjeti iz poglavlja 2.2.3.5. "Uvjeti gradnje pomoćnih građevina" ovih Odredbi, dopunjeni uvjetima propisanim ovim poglavljem.

Najmanje 40% građevne čestice treba biti uređeno kao parkovno, pejzažno ili zaštitno zelenilo. U zelenilo se uračunavaju ozelenjene i zatravljene površine za sport i rekreaciju, površine dječjih igrališta i sl.

**2.2.3.5. Uvjeti gradnje pomoćnih građevina**

Pomoćne građevine su garaže (osim javnih garaža), drvarnice, spremišta, nadstrešnice, ljetne i zimske terase/vrtovi, bazeni za vlastite potrebe, sunčani kolektori i fotonaponski moduli, kotlovnice za kruto i tekuće gorivo, podzemni i nadzemni spremnici goriva, ljetne kuhinje i slične građevine koje su u funkciji građevine na čijoj se čestici nalaze.

Pomoćne građevine mogu se graditi na građevnim česticama svih glavnih građevina s kojima čine jednu funkcionalnu cjelinu te se ne mogu graditi na zasebnim građevnim česticama.

Iznimno od prethodna dva članka, na zasebnoj građevnoj čestici se mogu graditi garaže uz višestambene građevine, kotlovnice i spremnici goriva uz glavnu građevinu na susjednoj građevnoj čestici, a u funkciji glavne građevine.

***Veličina i način korištenja građevne čestice***

Površine pomoćnih građevina uračunavaju se u izgrađenost građevnih čestica glavnih građevina uz koje se grade, a najveća izgrađenost građevne čestice (kig) utvrđuje se prema odredbama o izgrađenosti za namjenu glavne građevine.

Zasebna građevna čestica na kojoj se može graditi garaža uz višestambenu građevinu ne može imati površinu manju od 15,0 x 5,0 m, niti regulacijsku liniju kraću od 3,0 m.

Najveći koeficijent izgrađenosti zasebne građevne čestice (kig) za gradnju garaža je 1,0. Koeficijent izgrađenosti (kig) za ostale građevine koje se mogu graditi na zasebnoj građevnoj čestici uz glavnu građevinu ne smiju biti veći od max. dozvoljenog koeficijenta izgrađenosti glavne građevine na susjednoj građevnoj čestici čijoj svrsi služe.

Na građevnoj čestici stambene, kao i na, ili uz građevne čestice poslovne, proizvodne, ugostiteljsko-turističke, sportsko- rekreacijske te javne i društvene namjene, pomoćna građevina ne može se graditi ispred građevinskog pravca na kojem je izgrađena osnovna građevina.

Pomoćna građevina može locirati na dvorišnim međama, kao ugrađena, poluugrađena, odnosno kao slobodnostojeća građevina. Uvjeti za gradnju na međi ili na udaljenosti manjoj od 3,0 m od međe, a koji se odnose na izgradnju vatrootpornog zida i otvora jednaki su uvjetima iz poglavlja 2.2.2.2. ovih Odredbi.

Kod uglovnih građevnih čestica, kraća regulacijska linija se smatra uličnom međom, a pomoćna građevina mora od duže regulacijske linije biti udaljena min. 3,0 m, uzevši obzir uvjete iz stavka 5. i 7. članka 49. ovih Odredbi.

Pomoćne građevine mogu se graditi kao slobodnostojeće, prislonjene uz glavnu zgradu ili prislonjene uz pomoćnu zgradu na susjednoj građevnoj čestici.

Udaljenost od granice građevne čestice za pomoćne zgrade ako su slobodnostojeće i ako su prislonjene uz glavnu zgradu iznosi 3,0 m.

Iznimno, stavak 1. prethodnog članka ne mora se odnositi na gradnju garaža jer se iste mogu graditi i u dvorišnom dijelu građevne čestice i na regulacijskoj liniji (ali samo ukoliko ne ugrožavaju prometnu preglednost te sliku i potez ulice), a navedeno je moguće samo u slučajevima iz stavka 5. i 7. članka 49. ovih Odredbi).

***Uvjeti gradnje građevina***

Maksimalna tlocrtna veličina pomoćne građevine, koja se gradi kao zasebna građevina na građevnoj čestici obiteljskog stanovanja, je 150,0 m² bruto.

Maksimalna površina sunčanih kolektora i/ili fotonaponskih modula te druge potrebne opreme, kada se kao pomoćne građevine grade/postavljaju na građevnoj čestici glavne građevine, može biti maksimalno onolika kolika je nužna da se zadovolji potreba za energijom građevine na čijoj se čestici gradi.

Također, navedeno u stavku 1. ovoga članka se ne odnosi na bazene za vlastite potrebe, niti njihova površina ulazi u izgrađenost parcele.

Maksimalna tlocrtna veličina pomoćne građevine, koja se gradi na zasebnoj građevnoj čestici uz građevnu česticu na kojoj je izgrađena glavna građevina, ne može biti veća od 250,0 m² bruto.

Najveća etažna visina pomoćne građevine može biti podrum i prizemlje pri čemu ukupna visina iste ne prelazi ukupnu visinu glavne građevine, i/ili nije viša od 6,0 m, dok visina građevine nije viša od 4,0 m, od završne kote uređenog terena.

Maksimalna ukupna visina pomoćne građevine koja se gradi na dvorišnoj međi može biti 4,5 m, neposredno uz tu među. Visina zida odmaknutog od međe može biti najviše 4,5 m uvećanih za udaljenost od međe.

Krovišta pomoćnih građevina moraju se izvesti kao u članku 188. ovih Odredbi.

Ukoliko se izvodi ravni krov, isti može biti izveden i kao prohodan, zeleni ili kao krovna terasa.

**2.2.3.6. Uvjeti gradnje komunalnih građevina**

Komunalne građevine unutar granica građevinskog područja naselja su groblja, tržnice na malo i reciklažna dvorišta.

U ovom Planu sva se postojeća groblja zadržavaju na postojećim lokacijama uz mogućnost proširenja do 20% njihove površine.

Prilikom izrade ovih Izmjena i dopuna PPUG Požega, a obzirom na dostupnost najnovijih digitalnih ortofoto karata, uzelo se u obzir stanje na terenu pri čemu se za pojedina groblja pokazalo da imaju širi obuhvat od same građevne čestice na kojoj je upisano groblje, ili od prikaza u prethodnim izmjenama i dopunama ovog Plana, odnosno u samom osnovnom Planu. Stoga se njihova površina prikazana u ovom Planu kao izgrađeni dio groblja, a koja je veća od površine u prethodnim Izmjena i dopunama Plana ili u osnovnom Planu, ne smatra proširenjem groblja.

Uvjeti gradnje i uređenja groblja utvrđuju se sukladno posebnim propisima.

Unutar područja groblja dozvoljena je gradnja građevina i površina za ukop (sve vrste grobnica), oproštajnih prostora (mrtvačnica, oproštajnih dvorana i pomoćnih prostorija), memorijalnih obilježja i vjerskih građevina te pogonskih radnih i službenih sadržaja.

Najveća etažna visina građevina iz stavka 2. ovog članka je prizemlje, osim za mrtvačnice i kapele na groblju koje se mogu graditi unutar područja groblja u skladu sa Zakonom o grobljima i Pravilnikom o grobljima do visine prizemlje i potkrovlje bez nadozida u površini do maksimalno 200 m2 za postojeća groblja izvan GUP-a Požege.. Zvonik na grobljima može imati i veću visinu.

Najveća visina izražena u metrima, kao i nagib te vrsta krovišta i pokrova, određuje se sukladno specifičnom načinu oblikovanja i posebnim potrebama takve vrste građevina.

Uvjeti za gradnju na grobljima unutar GUP-a Požega propisuju se propozicijama istog.

Tržnice na malo grade se na zasebnim građevnim česticama uz koje je u neposrednoj blizini obvezno izgraditi parkirališta za opskrbu i korisnike, sukladno uvjetima iz članaka 635. – 637. i 640. ovih Odredbi.

Tržnice na malo grade se na zasebnoj građevnoj čestici unutar granica građevinskog područja naselja, koja ne može biti manja od 1.000 m2.

U sastavu tržnica na malo, u jednoj ili više odvojenih građevina, mogu se planirati sadržaji zatvorene i/ili otvorene tržnice, upravna zgrada (uredski prostori), skladišni i spremišni prostori, trgovački prostori te sanitarni i pomoćni sadržaji i sl.

Najveća izgrađenost (kig) građevne čestice tržnice na malo može iznositi do 60%.

Tržnica na malo može imati najviše podrum ili suteren, prizemlje, kat i potkrovlje, pri čemu visina građevine ne smije prelaziti 9,0 m, a najveća visina, odnosno ukupna visina građevine 12,0m.

Krovišta građevina tržnica na malo mogu se izvesti sukladno uvjetima propisanim u članku 118. ovih Odredbi.



Reciklažno dvorište jest građevina namijenjena odvojenom prikupljanju i privremenom skladištenju posebnih vrsta otpada (papir, staklo, metal, PVC i drugi) i/ili građevinskog otpada. Tako sakupljen otpad prerađuje se i plasira kao sekundarna sirovina.

Reciklažno dvorište se gradi na zasebnoj građevnoj čestici, veličine min. 500,0 m², u pravilu uz gospodarske sadržaje. Reciklažno dvorište se mora ograditi te koristiti na način da se njegovim korištenjem ne ugrožava ili onemogućava korištenje susjednih građevnih čestica.

Ovim Planom određene su lokacije za gradnju reciklažnih dvorišta, od kojih se jedna nalazi unutar granica građevinskog područja grada Požege. Na području ovog Plana mogu se odrediti i druge lokacije za reciklažna dvorišta.

Reciklažna dvorišta je potrebno izraditi na lokacijama i pod uvjetima navedenim u člancima 884. i 885. ovih Odredbi.

Reciklažno dvorište se mora ograditi te koristiti na način da se njegovim korištenjem ne ugrožava ili onemogućava korištenje susjednih građevnih čestica.

**2.2.3.7. Uvjeti gradnje građevina privremenog karaktera**

Građevine privremenog karaktera su kiosci, nadstrešnice za sklanjanje ljudi u javnom prometu, tende, ljetne terase, oglasni panoi, građevine za potrebe sajmova i javnih manifestacija, kontejneri za otpad (eko-otoci) i sl.

Građevine privremenog karaktera mogu se postavljati i na javnu površinu, i tada ne smiju ometati ili ugrožavati odvijanje prometa, održavanje infrastrukture, površinsku odvodnju i dr.

Ako se građevine privremenog karaktera postavljaju uz ili na pješačku površinu, mora se osigurati kontinuirani pješački prolaz širine min. 2,25 m.

**2.2.3.8. Uvjeti gradnje građevina mješovite namjene**

Građevine mješovite namjene su građevine s više namjena, pri čemu niti jedna namjena ne smije ograničavati ili onemogućavati korištenje građevine za potrebe njezinih drugih namjena.

Građevine mješovite namjene grade se sukladno uvjetima utvrđenim odredbama za osnovnu namjenu građevine. Osnovna namjena građevine mješovite namjene je ona namjena koja ima najveći udio u građevinskoj bruto površini građevine.

U višestambenim građevinama komunikacijski prostori za pristup stanovima moraju biti potpuno odvojeni od prostora za pristup ostalim namjenama.

Iznimno od prethodnog stavka, prostori onih namjena koje se prema posebnim propisima mogu obavljati u stambenim prostorima mogu imati pristup iz komunikacijskih prostora za pristup stanovima.

Gospodarska namjena unutar građevine mješovite namjene može biti samo za tihe i čiste djelatnosti.

Gospodarske namjene za tihe i čiste djelatnosti su:

* trgovine maloprodaje, pekarne i sl.
* uslužne zanatske djelatnosti (krojačka, frizerska, postolarska, fotografska, popravak kućanskih aparata, popravak elektronskih uređaja i sl.),
* ugostiteljsko-turistički i smještajni objekti različitih kapaciteta smještaja, osim tipova noćni bar, noćni klub, disko bar/ klub te dvorane za vjenčanja,
* vinske kuće i/ili podrumi, vinarije, kušaone, enološki i degustacijski sadržaji vezani za predstavljanje poljoprivrednih proizvoda i sl. u smislu turističke i poslovne djelatnosti
* ljekarne i liječničke ordinacije,
* poljoprivredne ljekarne,
* uredi,
* skladišta do 50,0 m2 građevinske bruto površine,
* spremišta i servisi,
* sve namjene koje se prema posebnom propisu mogu obavljati u stambenim prostorijama,
* sve druge namjene koje prema posebnom propisu ne podliježu sanitarnom nadzoru
* sve namjene koje nisu navedene, a za koje se uz zahtjev za lokacijsku dozvolu, odnosno drugi odgovarajući akt propisan važećim zakonom, priloži pisano očitovanje sanitarne inspekcije, inspekcije za zaštitu od požara i inspekcije za zaštitu okoliša da nemaju nepovoljnih utjecaja na stanovanje (potrebno je pozitivno očitovanje svih navedenih inspekcija).

**2.2.3.9. Uvjeti gradnje jednostavnih građevina**

Jednostavne građevine su one građevine čijem se građenju može pristupite bez akata kojim se odobrava građenje, a određene su posebnim propisom o jednostavnim građevinama i radovima.

Jednostavne građevine grade se sukladno propisu iz prethodnog članka, posebnim propisima te Odredbama ovog Plana koje se odnose na pojedinu vrstu/namjenu građevine.

**2.2.3.10. Uvjeti gradnje ostalih građevina**

Ostale građevine koje se grade u građevinskim područjima naselja grade se sukladno uvjetima gradnje za zone u kojima se grade.

**2.2.3.11. Uvjeti uređenja naselja**

Postojeće uređene parkovne površine ne smiju se smanjivati.

U javnom prostoru naselja moraju se zadržati sve građevine male sakralne arhitekture (kapelice, poklonci, raspela) u izvornom obliku.

Iznimno, ako to zahtijeva rekonstrukcija prometnica, isti se mogu izmjestiti u neposrednu blizinu postojeće lokacije.

Uz obje strane ulica u naseljima, osobito glavnih, gdje god je to moguće treba podizati tradicijske bjelogorične drvorede, dok postojeće crnogorične treba postupno uklanjati i također zamjenjivati bjelogoričnim.

Postojeće površine parkova ne smiju se smanjivati, a u njima se dozvoljava gradnja isključivo građevina privremenog karaktera, urbane opreme i infrastrukture.

**2.2.3.12. Uvjeti provedbe zahvata u prostoru s detaljnošću propisanom za urbanistički plan uređenja za neuređene dijelove građevinskih područja naselja**

Na kartografskim prikazima br. 4.2. i 4.4. "Građevinska područja" - za naselja Alaginci i Vidovci utvrđeni su obuhvati neuređenih dijelova građevinskih područja naselja za koja su određeni uvjeti provedbe zahvata u prostoru s detaljnošću propisanom za urbanistički plan uređenja, kako bi se ta područja mogla komunalno opremiti te, po realizaciji komunalne i prometne infrastrukture, pristupiti gradnji ostalih građevina.

Neizgrađeni i neuređeni dijelovi građevinskog područja grada Požege nalaze se u obuhvatu GUP-a te se ovim Planom ne prikazuju.

Za neuređene dijelove naselja Alaginci i Vidovci propisuju se uvjeti provedbe zahvata u prostoru s detaljnošću propisanom za urbanistički plan uređenja.

Za dijelove naselja navedene u prethodnom članku primjenjuju se svi uvjeti propisani poglavljima 2.2.1. – 2.2.3.11. ovih Odredbi dopunjeni odredbama ovog poglavlja

Građenje građevina u ovom dijelu građevinskog područja može se dozvoliti pod uvjetom da građevne čestice imaju primjerenu veličinu i oblik sukladno poglavljima navedenim u prethodnom članku te pristup s prometne površine sukladno važećem zakonu o prostornom uređenju.

Neuređene dijelove građevinskih područja Alaginci i Vidovci potrebno je opremiti javnom prometnom infrastrukturom.

Građevine unutar građevinskih područja naselja priključuju se, u pravilu, na postojeće ili planirane državne, gradske (županijske i lokalne) te nerazvrstane ceste i pristupne putove, a njihov raspored prikazan je na kartografskim prikazima pripadajućih građevinskih područja naselja.

U neizgrađenim i neuređenim dijelovima naselja moguće je formirati i druge pristupne prometnice, osim prikazanih u kartografskim prikazima iz prethodnog stavka, a u svrhu uređenja novih dijelova naselja te sukladno uvjetima propisanim ovim Odredbama.

Za neuređene dijelove građevinskih područja naselja planiraju se sabirne ili pristupne prometnice (ulice).

Prometne površine planiraju se kao sabirne ili pristupne ulice unutar područja na način da osiguraju pristup građevnim česticama koje su postojeće ili se formiraju sukladno ovim Odredbama.

Građevna čestica mora se nalaziti uz javno-prometnu površinu čiji je kolnik širine minimalno 5,5 metara.

Kolnik može biti i uži od 5,5 m, ali samo na pristupnim slijepim prometnicama koje završavaju okretištem i nisu duže od 200 m.

Koridor prometnice mora biti imovinsko-pravno riješen, te povezan sa javnim prometnim sustavom.

Mreža prometnih površina i njihova širina postavlja se uvažavajući zatečeno stanje, pretežitu namjenu u područja i konfiguraciju terena, gdje god je to moguće.

Iznimno, dok je to omogućeno važećim Zakonom o prostornom uređenju, pristup je moguće dozvoliti i putem prava služnosti ili površine u vlasništvu vlasnika građevne čestice na kojoj se izvodi zahvat, ukoliko je ta čestica postojeća.

Na neuređenom dijelu jedne građevne čestice koji se neuređenim smatra zbog svoje dubine koja prelazi dubine propisane stavcima 3. i 4. članka 22. ovih Odredbi, može se postupiti sukladno stavku 9. istog članka.

Na neuređenim dijelovima građevinskih područja naselja Alaginci i Vidovci planira se elektroenergetski sustav te sustav vodovoda i odvodnje sukladno kratografskim prikazima br. 2.B.i 2.C. na koji se moraju priključiti sve građevine.

Priključak na građevine elektroopskrbe, vodoopskrbe i odvodnje, kao i na druge infrastrukturne sustave, utvrđuje se na osnovi posebnih uvjeta komunalnih i javnih poduzeća te temeljem odredbi ovog poglavlja i poglavlja 5. Uvjeti utvrđivanja koridora ili trasa i površina prometnih i drugih infrastrukturnih sustava, a koje nisu u suprotnosti s odredbama ovog poglavlja.

U svrhu osiguranja kvalitetne elektroopskrbe ovog područja, moguće je izgraditi trafostanice za potrebe ovih područja, pod uvjetom i na dijelovima gdje opskrbu električnom energijom nije moguće osigurati bez izgradnje iste.

Trafostanice koje se mogu planirati za potrebe ovih područja su trafostanice 10(20)/0,4 kV kapaciteta 1600 kVA, s pripadajućim srednjenaponskim priključkom i niskonaponskom kabelskom mrežom. Trafostanice će se izgraditi kao montažne slobodnostojeće građevine, na zasebnoj čestici minimalne dimenzije 5,0 x 7,0 m. Najmanja dopuštena udaljenost samostojeće trafostanice od granice prema susjednim parcelama iznosi 1,0 m, a prema regulacijskoj liniji 2,0 m.

Vodoopskrba područja planira se riješiti izgradnjom novih cjevovoda s priključkom na postojeću vodoopskrbni sustav. Za naselja Alaginci i Vidovci vodoopskrba će biti priključena na već postojeće cijevovode vodoopskrbnog sustava.

U svrhu odvodnje otpadnih voda na području ovih zona planira se izgradnja zajedničkog kolektora komunalno otpadnog sustava odvodnje otpadnih voda. Novi odvodni cjevovodi izvesti će se u koridoru planiranih i postojećih prometnica.

Na neuređenim dijelovima građevinskih područja naselja Alilovci, i Vidovci planira se izgradnja sustava odvodnje otpadnih voda na slijedeći način za naselje:

Alaginci: Izgradnjom dijela novog kolektorskog sustava i povezivanje sa postojećim sustavom 250 S u gradu Požega, i povezivanje sa aglomeracijom Požege putem i priključivanje na postojeće sustave za prečišćavanje u Požegi.

Vidovci: Izgradnjom dijela novog sustava odvodnje otpadnih voda za dio naselja neuređenog naselja i povezivanje sa postojećim sustavom 300 i 500 S u naselju Vidovci, te povezivanje sa aglomeracijom Požege putem i priključivanje na postojeće sustave za prečišćavanje u Požegi.

Oborinske vode s prometnica i uređenih površina zone prihvatit će se uličnim slivnicima i rigolima.

Prostornim planom uređenja za područje obuhvata također se predviđa plinifikacija svih ovih područja, kada za to budu stvoreni preduvjeti.

**2.2.4. Posredna provedba**

**2.2.4.1. Smjernice za izradu Generalnog urbanističkog plana**

**Grada Požege (GUP-a Požege)**

Ovim Planom ja za područja unutar granica građevinskih područja naselja određena obveza izrade generalnog urbanističkog plana za grad Požegu.

Granice obuhvata GUP-a prikazane su na kartografskim prikazima br. 3.B. – "Uvjeti korištenja i ograničenja u prostoru, područja posebnih ograničenja u korištenju, uređenje zemljišta, zaštita posebnih vrijednosti i obilježja, područja i dijelovi primjene planskih mjera zaštite", u MJ 1 : 25.000 te na kartografskim prikazima br. 4.1., 4.2. i 4.3. - "Građevinska područja" u MJ 1 : 5.000.

2.2.4.1.1. Smjernice za izradu Generalnog urbanističkog plana grada Požega

Urbanistički plan uređenja grada Požege (u daljem tekstu: GUP grada Požege/GUP) u izrađen je i na snazi te se smjernice daju rado izrade njegovih izmjena i dopuna, odnosno u slučaju izrade novog GUP-a koji bi zamijenio trenutno važeći.

Izrada GUP-a grada Požege određena je za gotovo cijelo područje grada Požege, a njegov obuhvat određuje se dijelom za izgrađeni i neizgrađeni, ali dijelom i za neuređeni dio građevinskog područja.

Osnovni cilj izrade GUP-a grada Požege je razvoj centralnog naselja kroz smještaj svih funkcija nužnih za ostvarenje uloge gradskog središta vezano na urbani i gospodarski razvoj, uključivo i druge komplementarne sadržaje koji bi zadovoljili njegove potrebe, ali i ostalih naselja koja gravitiraju Požegi kao glavnom središnjem naselju Grada Požega.

Osnovne smjernice za budući razvoj naselja obuhvaćaju daljnje povećanje broja i raznolikosti sadržaja javne namjene i usluga vezano uz značaj gradskog središta, s naglaskom na daljnji razvoj primarnog, sekundarnog i tercijarnog sektora gospodarstva – industrije, proizvodnje, zanatstva, male privrede te uslužnih i ugostiteljsko-turističkih djelatnosti koji bi osobito omogućili povećanje broja zaposlenih, pri čemu treba uvažiti prirodne i povijesne vrijednosti ovog i okolnog područja.

Za neizgrađeni i neuređeni dio građevinskog područja, osnovni je cilj da se regulacijom tog dijela naselja putem planiranja prometne, komunalne i druge infrastrukture te detaljnijim određivanjem namjena površina i/ili izradom urbanističkih planova uređenja osigura mogućnost realizacije gradnje te dovršenje područja.

GUP-om grada Požege mogu se planirati stambene, javne i društvene, sportsko – rekreacijske, gospodarske, pomoćne, infrastrukturne i sve druge građevine predviđene ovim planom za neposrednu provedbu u građevinskim područjima naselja, a sukladno odredbama poglavlja 2.2.1. – 2.2.3.11. ovih Odredbi pri čemu treba:

- planiranom dispozicijom i tipologijom izgradnje sačuvati oblikovne vrijednosti naselja te u najvećoj mogućoj mjeri sačuvati okoliš;

- planski odrediti zone koje je potrebno upotpuniti centralnim sadržajima te zone za gradnju stambenih (obiteljskih, višeobiteljskih te višestambenih) građevina te drugih sadržaja, sukladno potrebama i mogućnostima;

- planirati izgradnju i upotpunjavanje prometne i infrastrukturne mreže u cilju urbanog formiranja naselja;

- planirati vrstu, mogući način korištenja te stupanj uređenja javnih zelenih površina u cilju podizanja kvalitete i standarda svih stanovnika;

- zaštititi prirodne osobitosti i vrijednosti krajolika.

Ovim GUP-om rubni dijelovi grada trebali bi se razvijati u cilju kvalitetnije stanogradnje i razvitka drugih sadržaja, ali i prometno usmjeravati i povezivati ka središnjim sadržajima grada Požege. Potrebno je omogućiti kvalitetne pješačke, kolne i biciklističke pristupe novim sadržajima, te neuređenim područjima naselje koja nemaju potrebnu prometnu i drugu infrastrukturu, kao i riješiti parkiranje sukladno člancima 635. - 637. i 640. ovih Odredbi. Osobiti akcent staviti na javne društvene (školsko, zdravstvo, kultura, sport) te gospodarske namjene, kao i prostore te površine za šetnice, trgove, odmor i javne manifestacije građana.

Svi javni dijelovi građevine odnosno građevne čestice moraju biti pristupačni osobama sa invaliditetom i smanjene pokretljivosti sukladno Pravilniku o osiguranju pristupačnosti građevina osobama s invaliditetom i smanjene pokretljivosti ("Narodne novine" broj 78/13).

Način i uvjeti priključenja građevne čestice, odnosno građevine na prometnu površinu i komunalnu infrastrukturu, uvjeti za uređenje i zadovoljenje parkirališnih potreba se temelje na odredbama poglavlja 2.2.2.4., odnosno odredbama o minimalnoj komunalnoj opremljenosti građevne čestice te odredbama poglavlja 5. ove Odluke.

Potrebe za parkiranjem trebaju se riješiti sukladno članku 635. ovih Odredbi.

Za planiranje građevina unutar obuhvata GUP-a grada Požege potrebno je primjenjivati odredbe za neposrednu provedbu unutar građevinskog područja naselja ovog Plana pri čemu se omogućuje da se za GUP grada Požege odrede i stroži uvjeti sukladno važećem zakonu o prostornom uređenju.

Način sprječavanja nepovoljna utjecaja na okoliš, uvjeti zaštite i drugi elementi važni za zahvat u prostoru, prema posebnim propisima sukladno odredbama poglavlja 6., 7. i 8. ove Odluke.

**2.3. IZGRAĐENE STRUKTURE VAN NASELJA**

Izvan građevinskih područja naselja u ovom Planu se dozvoljava gradnja na slijedećim područjima:

* **Građevinska područja izvan naselja**
* građevinsko područje gospodarske zone poslovne namjene „Luka“ u Požegi
* građevinsko područje gospodarske zone „Požega - istok“ u Požegi
* građevinsko područje gospodarske zone poljoprivredno-poslovne namjene i rekreacijske zone „Požega – sjever“ u Požegi
* građevinsko područje gospodarske zone „Alaginci – Požega“
* građevinsko područje gospodarske zone „Alaginci 1“
* građevinsko područje gospodarske zone „Donji Emovci“
* građevinsko područje ugostiteljsko - turističke namjene „Sokolovac“
* građevinsko područje ugostiteljsko - turističke namjena „Veliki kamen“
* građevinsko područje ugostiteljsko - turističke namjene „Emovački lug 1“
* građevinsko područje ugostiteljsko - turističke namjene „Emovački lug 2“
* građevinsko područje ugostiteljsko - turističke namjene „Mihaljevci“
* građevinsko područje ugostiteljsko – turističke namjene „Požega Praulje sjever“
* građevinsko područje ugostiteljsko - turističke namjene „Marindvor“
* građevinsko područje ugostiteljsko - turističke namjene „Golobrdci“
* građevinsko područje ugostiteljsko - turističke namjene „Seoci“
* građevinsko područje ugostiteljsko - turističke i sportsko – rekreacijske namjene „Turnić - Šeovci“
* građevinsko područje ugostiteljsko - turističke i sportsko - rekreacijske namjene „Sovinjak“
* građevinsko područje sportsko – rekreacijske namjene „Villare“
* građevinsko područje sportsko - rekreacijske namjene „Drškovci“
* građevinsko područje sportsko - rekreacijske namjene „Strelište Gradski Vrhovci“
* građevinsko područje sportsko - rekreacijske namjene „Turnić“
* građevinsko područje javne i društvene namjene „Požeška gora - Thallerov hram“
* građevinsko područje obrazovne namjene edukacijskog centra „Marindvor“
* građevinsko područje javne i društvene namjene „ Alaginci 2“
* građevinsko područje posebne namjene vojarna „123. brigade HV“
* građevinsko područje posebne namjene vježbališta „Glavica“
* građevinsko područje posebne namjene strelište „Novo selo“
* izdvojeno građevinsko područje za gospodarenje otpadom „Vinogradine“
* građevinska područja groblja
* **Područje Grada izvan građevinskih područja**

Za gradnju građevina izvan građevinskog područja naselja primjenjuju se odgovarajući uvjeti iz poglavlja 2.2.2. "Opći uvjeti gradnje i uređenja prostoru u građevinskom području naselja" ovih Odredbi.

**2.3.1. Uvjeti gradnje u građevinskim područjima izvan naselja**

Na području obuhvata ovog Plana, unutar izdvojenih građevinskih područja, planira se uređenje građevinskih područja izvan naselja navedenih u članku 252. ovih Odredbi.

Izdvojena građevinska područja izvan naselja iz prethodnog stavka označene su na kartografskim prikazima br. 4.1., 4.2., 4.3., 4.4., 4.5., 4.6., 4.7., 4.8., 4.9., 4.10., 4.11. i 4.12., 4.13. i 4.14. u MJ 1 : 5.000.

Građevinsko područje ugostiteljsko - turističke namjene „Emovački lug 1“ i „Emovački lug 2“, gospodarske zone poslovne namjene „Luka“, gospodarske zone poljoprivredno-poslovne namjene i rekreacijske zone „Požega – sjever“ planiraju se temeljem urbanističkih planova koji su izrađeni i na snazi. Za područje ugostiteljsko – turističke i sportsko – rekreacijske zone „Sovinjak“ planira se novi urbanistički plan uređenja. Ovi planovi izrađuju se ili mijenjaju sukladno smjernicama iz poglavlja 2.3.1.2.1. te se moraju uskladiti s ovim Planom pri prvoj Izmjeni i dopuni.

Gospodarska zona „Alaginci – Požega“, ima na snazi važeći „Detaljni plan uređenja zone izdvojene gospodarske namjene Alaginci – Požega“ koji trenutno, sukladno članku 200. važećeg Zakona o prostornom uređenju, ima status urbanističkog plana uređenja te je, u slučajupotrebe, moguće izvršiti njegovu izmjenu i dopunu sukladno važećim zakonskim odredbama, ali se ovim Planom trenutno planira njegovo stavljanje izvan snage, a gospodarska zona „Alaginci - Požega" planira se riješiti neposrednom provedbom, slijedom čega se za njega ne daju smjernice za izradu u poglavlju 2.3.1.2.,a predmetni DPU se ne prikazuje u grafičkom prikazu.

Granice izrađenih urbanističkih planova iz stavka 2, ovog članka koji nisu u skladu s ovim Planom moraju se što hitnije uskladiti s istim, a do tada se planovi primjenjuju u granicama koje su određene ovim Planom i u tim planiranim granicama prikazani u pripadajućim grafičkim prikazima, sve u skladu s člankom 61. važećeg Zakona o prostornom uređenju.

Gospodarske zone „Donji Emovci" i „Alaginci 1“, kao i dio gospodarske zone poljoprivredno – poslovne namjene i rekreacijske zone „Požega – sjever“ koji se nalazi izvan obuhvata UPU-a te ugostiteljsko - turističke zone „Sokolovac“, „Veliki kamen“, „Mihaljevci“, „Požega Praulje sjever, „Marindvor“, „Golobrdci“, „Seoci“, ugostiteljsko - turistička i sportsko – rekreacijska zona „Turnić - Šeovci“, sportsko – rekreacijske zone „Villare“, „Strelište Gradski Vrhovci“, „Drškovci“ i „Turnić“, zone javne i društvene namjene „Požeška gora – Thallerov hram“ i „Alaginci 2“, zona obrazovne namjene edukacijskog centra „Marindvor" te zone posebne namjene vojarne „123 brigade HV-a", vježbališta „Glavica" te strelišta „Novo selo" rješavat će se neposrednom provedbom temeljem odredbi poglavlja 2.3.1.1.1. - 2.3.1.1.9.

Gospodarska zone „Požega – istok“ rješavat će se neposrednom provedbom temeljem uvjeta za provedu zahvata u prostoru s detaljnošću propisanom za urbanistički plan uređenja, a sukladno odredbama poglavlja 2.3.1.1.12.

Građevinsko područje za gospodarenje otpadom „Vinogradine“ rješavat će se neposrednom provedbom temeljem odredbi poglavlja 2.3.1.1.10., odnosno poglavlja 7.

Građevinsko područje groblja rješavat će se neposrednom provedbom temeljem odredbi poglavlja 2.3.1.1.11.

**2.3.1.1. Neposredna provedba**



Neposrednom provedbom mogu se u izdvojenim građevinskim područjima izvan naselja izvoditi zahvati pod uvjetom da se:

* + nalaze u izgrađenom ili neizgrađenom dijelu izdvojenog građevinskog područja izvan naselja, određenog temeljem članka. 22., odnosno da imaju minimalnu razinu komunalne opremljenosti propisanu kao u članku 84. ovih Odredbi
  + nalaze u neuređenom dijelu izdvojenog građevinskog područja izvan naselja za koje su ovim Odredbama propisani uvjeti provedbe zahvata u prostoru s detaljnošću propisanom za urbanistički plan uređenja ili ako se radi o rekonstrukciji postojećih ili gradnji zamjenskih građevina sukladno odredbama važećeg zakona o prostornom uređenju.

**2.3.1.1.1.** Uvjeti gradnje u izdvojenim građevinskim područjima

gospodarskih zona **„Alaginci – Požega“, „Alaginci 1“ i „Donji Emovci“** te **u dijelu** uređenja gospodarske zone poljoprivredno – poslovne namjene

i rekreacijske zone **„Požega – sjever“**

Na području obuhvata ovog Plana, unutar izdvojenog građevinskog područja, neposrednom provedbom, planira se uređenje:

* gospodarske zone **„Donji Emovci“,** ukupne površine cca **0,36 ha**
* gospodarske zone **„Alaginci – Požega“**, ukupne površine cca **19,61 ha**
* gospodarske zone **„Alaginci 1“**, ukupne površine cca **1,83 ha**
* gospodarske zone poljoprivredno – poslovne namjene i rekreacijske zone **„Požega – sjever“** (*dijela gospodarske namjene koji se nalazi izvan obuhvata UPU-a izdvojenog građevinskog područja gospodarske zone poljoprivredne namjene i rekreacijske zone „Požega – sjever“*), površine cca **19,15 ha**



U sklopu zona gospodarskih djelatnosti u izdvojenim građevinskim područjima izvan naselja dozvoljena je izgradnja manjih i većih poslovnih i proizvodnih građevina (građevine uslužne, trgovačke, energetske, komunalno-servisne, ugostiteljsko-turističke, industrijske, prerađivačke, zanatske, objekti i postrojenja (građevine) za istraživanje i eksploataciju ugljikovodika i geotermalnih voda u energetske i druge svrhe ili slične namjene te one koje zbog prostornih i drugih ograničenja ne mogu biti smještene unutar granica građevinskih područja naselja), pomoćnih, prometnih i infrastrukturnih građevina te športsko-rekreacijskih građevina za potrebe zaposlenih, kao i kombinacije različitih navedenih namjena u sklopu jedne građevine.

U ovim zonama dozvoljena je i gradnja svih građevina za iskorištavanje obnovljivih izvora energije sukladno Odredbama poglavlja 5.7. i ovog poglavlja.

Pod većim proizvodnim zgrada podrazumijevaju se industrijske zgrade, veća skladišta, servisi i zanatska proizvodnja koji zahtijevaju veće površine ili otpremanje većih količina robe i sirovina, kao i onih koji su potencijalni izvori različitih zagađenja čovjekove okoline ili prouzrokuju prekomjernu buku, pa se moraju graditi u posebnim zonama gospodarske namjene.

Proizvodne zgradekoje svojom veličinom ne prelaze 500 m2 i čije čestice nemaju veću površinu od 0,25 ha smatraju se manjim proizvodnim zgradama. Pod manjim proizvodnim zgradama podrazumijevaju se zgrade tihe i čiste industrijske ili zanatske djelatnosti, manja skladišta i servisi, te druge zgradee male privrede koje svojim postojanjem i radom ne ugrožavaju ostale funkcije i čovjekovu okolinu u naselju (proizvodnja gotovih tekstilnih proizvoda, papirne ambalaže, sitnih elemenata i od plastične mase, dječjih igračaka, predmeta od metala, elektrotehničkih proizvoda).

***Veličina i način korištenja građevne čestice***

Najveći koeficijent izgrađenosti (kig) za građevnu česticu u izdvojenom građevinskom području gospodarske zone iznosi 60 % kod nove gradnje te 80% kod rekonstrukcijepostojećim građevnim česticama sa sadržajima gospodarskih namjena., dok najmanji koeficijent izgrađenosti iznosi 10%.

Najmanje 20 % građevne čestice u izdvojenom građevinskom području gospodarske zone treba biti uređeno kao parkovno, pejzažno ili zaštitno zelenilo.

Na građevnim česticama na kojima se grade gospodarske građevine s potencijalno nepovoljnim utjecajem na okoliš potrebno je, prema građevinama i građevnim česticama drugih namjena, osigurati tampon zaštitnog zelenila najmanje širine 3,0 m.

Proizvodne i poslovne građevine koje se, inače, unutar granica građevinskog područja naselja mogu graditi samo u proizvodnoj, poslovnoj ili mješovitoj gospodarskoj zoni, moraju biti udaljene min. 3,0 m od dvorišnih međa koje čine granicu izdvojenog građevinskog područja gospodarske zone

Istovremeno, građevine iz prethodnog stavka moraju biti udaljene od stambenih i javnih građevina najmanje 30 m i odijeljene zelenim pojasom, pri čemu proizvodne građevine i vanjski prostori na kojima će se odvijati djelatnosti koje razinom buke, stupnjem onečišćenja ili na neki drugi način opterećuju okolinu moraju od navedenih građevina biti udaljeni najmanje 100 m.

***Uvjeti gradnje građevina***

Građevina proizvodne i poslovne u izdvojenom građevinskom području gospodarske zone grade se najviše do ukupne visine 12,0 m od završne kote uređenog terena, a mogu imati max. podrum ili suteren i tri nadzemne etaže.

Iznimno, visina proizvodnih građevina iz stavka 1. ovog članka, može, u skladu s namjenom i funkcijom građevine te uz dokaz o proizvodno - tehnološkom procesu koji zahtjeva veću visinu, iznositi i više od 12,0 m.



U svrhu iskorištavanja sunčeve energije na krov je moguće postavljati sunčane kolektore i/ili fotonaponske module te drugu potrebnu opremu na način da ne opterećuje vizualni identitet i pejzažnu cjelovitost okolnog krajolika i same zone.



Sve građevine u ovim zonama moraju se locirati na način da se uklope u prirodni krajolik te da svojim položajem, oblikom, visinom i materijalima gradnje odgovaraju lokalnom kontekstu, ne narušavaju krajobrazne i prirodne vrijednosti te ne budu vizualna dominanta u okolici.

Okolicu građevina i parcele potrebno je krajobrazno urediti u skladu s lokalnim konte-kstom i pravilima struke.

Kod arhitektonskog oblikovanja građevina unutar ovih zona mogu se zasnivati na principima suvremenog industrijskog oblikovanja i najnovijim saznanjima, uz uporabu postojanih materijala sukladnih autohtonoj izgradnji, podneblju i krajobrazu.



Prigodom planiranja, projektiranja, i odabira pojedinih sadržaja i tehnologija treba osigurati propisane mjere zaštite okoliša, te će biti isključene one djelatnosti koje ne mogu osigurati propisane mjere zaštite okoliša i kvalitetu života i rada u prostoru dosega negativnih utjecaja.



Ostali uvjeti koji se primjenjuju za gradnju u ovoj zoni primjenjuju se kao u člancima 118., 134., 137., 138., 139., 140., 141., 147, 148., 157., 162.,164. i 198. ovih Odredbi.

**2.3.1.1.2.** Uvjeti gradnje u izdvojenim građevinskim područjima

ugostiteljsko – turističke namjene „**Veliki kamen“ i „ Sokolovac“, „Seoci“, „Požega Praulje sjever“, „Golobrdci“, „Marindvor“ i „Mihaljevci“** te ugostiteljsko - turističke i sportsko – rekreacijske zona **„Turnić - Šeovci“**

Na području obuhvata ovog Plana, unutar izdvojenih građevinskih područja izvan naselja, planira se uređenje zona ugostiteljsko – turističke namjene „Veliki kamen“ i „Sokolovac“ te zona „Požega Praulje sjever“, „Mihaljevci“, „Marindvor“, „Golobrdci“ i „Seoci“, kao i ugostiteljsko - turističke i sportsko – rekreacijske zona „Turnić - Šeovci“.

Zone „Veliki kamen“ i „Sokolovac“ nalaze se na području vrijednog krajobraza vinograda Požeške gore, štićenog prostorno-planskim mjerama ovog Plana. Zona **„Veliki kamen“** nalazi se na području jugoistočno od glavnog gradskog Trga Sv. Trojstva uz tradicionalni Vinogradarski i Vincelovski put, a površina zone iznosi cca **0,47 ha**. Zona **„Sokolovac“** nalazi se jugozapadno od glavnog gradskog Trga Sv. Trojstva, južno od gradskog predjela Tabašnica neposredno uz plato na kojem se nalazi spomen obilježje „Domovinski križ“ uz tradicionalni Fratarski put, a površina zone iznosi cca **0,66 ha**.

Zona **„Požega Praulje sjever“** nalazi se sjeverno od puta za Gornje Emovce te zapadno od Hanžekovićebe ulice u Požegi, a njena površina iznosi cca **1,43 ha**.

Zona **„Seoci“** nalazi se na samom izlazu iz naselja Seoci te obuhvaća padinu s uređenim vinogradarskim površinama koje će u budućnosti integrirati djelatnost seoskog turizma. Površina zone iznosi cca **1,07** ha.

Zona **„Golobrdci“** nalazi se na ulazu u naselje, s lijeve strane, iz smjera Mihaljevaca te zauzima površinu cca **2,32 ha**.

Zona **„Marindvor“** uvučena je s glavne prometnice koja spaja Novi Štitnjak i Marindvor te se prilaznom cestom ulazi u prostor koji se nalazi u prirodnom okruženju u neposrednoj blizini izletničkih vodenih površina – rekrativnih ribnjaka. Zona zauzima površinu od cca **1,24 ha**.

Zona **„Mihaljevci“** nalazi se uz prometnicu Alagici - Kaptol u površini cca **4,86 ha**.

Zona **„Turnić - Šeovci“** nalazi se na potezu između naselja Turnić i Šeovci, u zaklonjenom prirodnom predjelu te obuhvaća prostor za ugostiteljstvo i turizam, ribnjake, različita igrališta za sport i rekreaciju, prostore za šetnju, odmor i rekreaciju, a sve u površini cca **2,10 ha**.

Zone su prikazane na kartografskom prikazu br. 1. „Korištenja i namjene površina/prostora“ te kartografskim prikazima br. 4.1. „Građevinska područja“ – za naselje Požega, br. 4.3. „Građevinska područja“ – Požega, Seoci, Komušina, br. 4.9. „Građevinska područja“ – Novi Štitnjak, Marindvor, Štitnjak i Golobrdci, br. 4.10. „Građevinska područja“ – za naselje Mihaljevci i Novi Mihaljevci te br. 4.11. „Građevinska područja“ – za naselje Turnić i Šeovci, a sve u MJ 1 : 5.000.

U izdvojenom građevinskim područjima ugostiteljsko-turističkih zona dozvoljena je gradnja slijedećih građevina:

* + ugostiteljsko-turističkih smještajnih građevina (apartmani, bungalovi, kuće za odmor, ruralne kuće za odmor, obiteljski hotel ili pansion ili sl. kapaciteta do 10 smještajnih jedinica) vezane uz dugogodišnju tradiciju, običaje, izletništvo, seoski turizam ili gospodarsku djelatnost poljoprivredne proizvodnje (vinarstvo, vinogradarstvo i voćarstvo uz mogućnost drugih vrsta poljoprivredne djelatnosti i uzgoja kao dodatne ponude u seoskom turizmu)
  + ugostiteljsko-turističkih građevina za pružanje usluga prehrane i pića (vinska kuća i/ili podrum, doručkovaonica, kušaonica, degustacijsko – enološki sadržajite ili manji restoran ili sl., kao sastavni dio ponude seoskog turizma i smještaja gostiju te obogaćivanja i upotpunjavanja ponude vinogradarstva, vinarstva i voćarstava i sl.),
  + površina i staza za šetnju, trčanje, vožnju biciklom i slično
  + poljoprivredno-gospodarskih građevina za potrebe poljoprivredne proizvodnje, držanje i uzgoj životinja (do 5 uvjetnih grla za potrebe turističke djelatnosti) te preradu, čuvanja, skladištenja i spremanja poljoprivrednih proizvoda, mehanizacije, oruđa, hrane i sl., a sve u svrhu podržavanja djelatnosti seoskog turizma, a kao prateće građevine za poljoprivrednu djelatnost na kojoj se bazira ponuda seoskog turizma zone (vinogradarstvo, vinarstvo, voćarstvo, uzgoj životinja i dr.)
  + ribnjaka i pratećih građevina u funkciji obavljanja djelatnosti akvakulture, u svrhu turističkog, sportskog i rekreativnog ribolova i/ili sporta i rekreacije te drugih vodenih površina
* sportsko – rekreacijskih sadržaja, igrališta, dječijih igrališta, bazena, sauna, spa i wellness sadržaja, šetnica, vidikovaca, sunčalište, privezište za čamce i dr.
* uslužno-posjetiteljske infrastrukture (postavljanje urbane opreme, info i edukativnih ploča, putokaza, nadstrešnica, prostora za ložišta/roštilj, nadstrešnica, odmorišta, drvenih stolova i klupa te druge opreme i elemenata uređenja.)
* pomoćnih i pratećih građevine
* infrastrukturnih građevina u funkciji zone, prometnica, pješačkih i drugih rekreativnih staza, kolnih prilaza i parkirališta te manipulativnih površina čiji će se točan položaj definirati će se projektnom dokumentacijom
* svih drugih sadržaja koji su u funkciji osnovne namjene.

Uz namjene iz stavka 1 ovog članka, dozvoljeno je i sljedeće:

* U ugostiteljsko – turističkoj zoni „Požega Praulje sjever“ dozvoljeni je smještanje te izgradnja zahvata u prostoru i građevina namijenjenih robinzonskom smještaju u kojem se pruža usluga smještaja u prostorijama ili na prostorima pod neuobičajenim okolnostima i uvjetima.
* U ugostiteljsko-turističkoj zoni „Marindvor“ dozvoljena je izgradnja hotela većeg kapaciteta koji može iznositi do 20 smještajnih jedinica postavljenih unutar jednog ili više objekata.
* U ugostiteljskoj – turističkoj zoni „Mihaljevci“ dozvoljena je izgradnja ugostiteljsko – turističke građevina tipa noćni bar, noćni klub, disko bar i disko klub.
* U zonama „Golobrdci“, Mihaljevci“, „¸Marindvor“ te “Turnić – Šeovci” dozvoljeno je izgradnja sala za svečanosti i restorana većeg kapaciteta od navedenog u podstavku 2. prethodnog stavka.

Na građevnoj čestici u ovoj zoni može se graditi više ugostiteljsko-turističkih, pomoćnih, poljoprivredno-gospodarskih i drugih građevina navedenih u prethodnom članku, a više namjena se može kombinirati unutar jedne građevine.

Za gradnju pomoćnih građevina primjenjuju se odgovarajući uvjeti iz poglavlja 2.2.3.5. "Uvjeti gradnje pomoćnih građevina" ovih Odredbi, dopunjeni uvjetima propisanim ovim poglavljem.

***Veličina i način korištenja građevne čestice***

Površina građevne čestice“ iznosi min. 500 m2, a može biti i jednaka ukupnoj površini zone, odnosno jedna funkcionalna cjelina.

Građevne čestice unutar izdvojenih građevinskih područja ugostiteljsko – turističkih zona priključuju se na postojeći put koji prolaze uz njihov rub.

Za potrebe nove gradnje potrebno je formirati građevne čestice, od kojih svaka ima pristup na put iz prethodnog stavka.

Postojeće građevine mogu se rekonstruirati na vlastitoj građevinskoj čestici, neovisno o njenoj veličini, a pristup se može riješiti posredno, putem prava služnost ili preko vlastite građevne čestice sukladno važećem zakonu o prostornom uređenju.

Za ostvarivanje pristupa iz prethodna dva stavka ovog članka primjenjuju se uvjeti iz članka 22., stavka 6. – 8. ovih Odredbi.

Izgrađenost pojedinačne građevne čestice nije veća od 40%, a koeficijent iskoristivosti nije veći od 1,2.

Najmanje 40 % građevne čestice treba biti uređeno kao parkovno, pejzažno ili zaštitno zelenilo. U zelenilo se uračunavaju ozelenjene i zatravljene površine za sport i rekreaciju, površine dječjih igrališta i sl.

Sve ozelenjene i zatravljene površine za gospodarsku namjenu, smatraju se uređenim zelenilom te se ne uračunavaju u ukupnu izgrađenost građevne čestice.

***Uvjeti gradnje građevina***

Sve građevine unutar ugostiteljsko-turističkih zona moraju se graditi kao samostojeće, dvojne i/ili građevine u nizu, pri čemu se dvojna građevina i građevina u nizu u ovim zonama ne definira isključivo udaljenošću od susjednih međa, već i udaljenošću od susjedne građevine. Tako se u ovim zonama dvojnim građevinama i građevinama u nizu smatraju, osim građevina navedenih u člancima 39. i 40. ovih Odredbi., i građevine koje se grade prislonim zidom uz susjednu građevinu na zajedničkoj parceli, ako to nije u suprotnosti s ostalim odredbama ovoga Plana (npr. dvojni bungalovi, apartmani u nizu i druge građevine.). Takve građevine moraju se graditi sukladno vatrogasnim i protupožarnim propisima.

Ne može se graditi manje od tri građevine u nizu kada su krajnje građevine u nizu poluugrađene.

Pri tome se sve građevine grade isključivo na udaljenosti najmanje 5,0 m od regulacijskog pravca, odnosno najmanje 3,0 m od granice susjednih parcela, osim pomoćnih.

Građevine poljoprivredno-gospodarske namjene s potencijalnim izvorima zagađenja moraju se graditi na minimalnoj udaljenosti od 15,0 m od ugostiteljsko – turističkih građevina.

Za prikupljanje gnoja i tekućine iz građevina za smještaj životinja mogu se planirati građevine navedene su u članku 176. ovih Odredbi.

Za gradnju građevina iz stavka 1. ovog članka primjenjuju se uvjeti navedeni u člancima 178. – 180. ovih Odredbi.

U ovim zonama dozvoljena je izgradnja otvorenih bazena tlocrtne površine do 80 m2.

Za gradnju ribnjaka primjenjuju se minimalni uvjeti propisani člancima 525. – 529. ovih Odredbi.



Etažna visina građevina koje se grade u ovoj zoni može biti maksimalno podrum ili suteren te dvije nadzemne etaže, pri čemu visina građevine iznosi najviše 8,0 m, a ukupna visina građevine najviše 12,0 m mjereno od završne kote uređenog terena.

Iznimno od prethodnog stavka, visina vidikovaca i građevina drugih sličnih namjena koje svojom namjenom zahtijevaju veću visinu, može iznositi i više.



Krovišta građevina mogu se izvesti kao kosa, nagiba do 45o, te se ne može izvesti krov strmijeg nagiba („alpski“) kao ni ravni krov, pri čemu je nagib krova definiran tehničkim normativima za određenu vrstu pokrova. Na terenu s nagibom sljeme ovakve građevine mora biti položena paralelno sa slojnicama.

Sve građevine u ovim zonama moraju se locirati niže od sljemena brežuljka najmanje toliko da se ne ocrtavaju na njihovoj silueti.

Građevine namijenjenih robinzonskom turizmu u kojem se pruža usluga smještaja u prostorijama ili na prostorima pod neuobičajenim okolnostima i uvjetima, imaju drukčiji režim i mogu biti zgrade od drveta ili drugog lokalnog i prirodnog materijala (stare kuće od kamena ili drva, kolibe od trstike, slame ili granja, pećine i sl.), zgrade na drvetu ili drugim prostorima neuobičajnog oblika ili postavljenih na neuobičajni način (pod zemljom, na stupovima, stablu, vodi, stijeni i slično) te šatori od platna i drugih laganih savitljivih materijala. Građevine iz prethodnog stavka mogu ili ne moraju biti priključene na infrastrukturu (struju, vodu, odvodnju otpadnih voda, plin, telefon i sl.), ali se higijenski ispravna pitka i sanitarna vode mora osigurati prema lokalnim uvjetima (iz boca, cisterni, prirodnih izvora, vodovoda i sl), isto kao i korištenje sanitarija prema mogućnostima te odstranjivanje komunalnog otpada. Za građevine robinzonskog turizma, inspektor zaštite od požara može zahtijevati provedbu dodatnih mjera zaštite od požara.

Kod arhitektonskog oblikovanja građevina unutar ove zone moraju se koristiti tradicionalni arhitektonski elementi i prirodni građevinski materijali sukladni autohtonoj izgradnji, podneblju i krajobrazu (npr. drvo, kamen, opeka i sl.).

U svrhu definiranja ostalih uvjeti oblikovanja građevina iz ove zone primjenjuju se uvjeti iz članaka 264. i 265. ovih Odredbi.



Za potrebe gradnje moguće je formirati i jedinstvenu građevnu česticu ili više njih, od kojih svaka ima pristup na nerazvrstanu prometnicu. Za postojeće čestice koje nemaju izlaz na prometnu površinu izvršit će se preparcelacija ili spajanje, odnosno tretirat će se kao u članku 22. ovih Odredbi.

Priključak ove zone na građevine vodovoda, odvodnje, elektroopskrbe i na elektroničku komunikacijsku mrežu utvrdit će se na osnovi planova i posebnih uvjeta komunalnih i javnih poduzeća kada ona osiguraju mogućnost priključka na iste.

Unutar zona u kojima nije izgrađen i omogućen javni sustav vodoopskrbe i odvodnje, a do izgradnje istog, uvjetuje se gradnja cisterne ili bunara i nepropusne sabirne jame, a prema posebnim uvjetima nadležnih službi ovisno o zoni sanitarne zaštite.

Za zone u kojima trenutno nije omogućen niti elektroenergetski priključak na javnu elektroenergetsku mrežu, elektroopskrba građevina unutar zone će se, do omogućavanja priključka na javni sustav, osiguravati putem agregata ili iz sunčeve energije putem sunčanih kolektora i fotonaponskih modula.

Potreban broj parkirnih mjesta utvrđen je člankom 635. ovih Odredbi. Parkirališta se rješavaju unutar zone, na vlastitim česticama.

**2.3.1.1.3.** Uvjeti gradnje u izdvojenom građevinskom području

sportsko – rekreacijske namjene **„Villare“**

Na području obuhvata ovog Plana, unutar izdvojenog građevinskog područja izvan naselja planira se uređenje zone sportsko - rekreacijske namjene **„Villare**“, ukupne površine cca **3,29 ha**.

Zona se nalazi sjeverozapadno od centra grada Požege, u blizini naselja Donji Emovci, a prikazana je naa kartografskom prikazu br. 1. „Korištenja i namjene prostora“ i br. 4.6. . „Građevinska područja“ – za naselja Stara Lipa, Emovački Lug, Donji Emovci i Gornji Emovci u MJ 1 : 5.000.

Na području zone sportsko - rekreacijske namjene „Villare“ omogućava se izgradnja, sljedećih građevina i sadržaja:

* staza za održavanje auto i moto cross utrka
* dodatni prostor za potrebe kluba ili ugostiteljski i sl
* građevine u funkciji osnovne namjene potrebne za funkcioniranje moto cross staze

(sanitarni čvorovi, svlačionice, praonica, kupaonica, spremišta, oprema, najam opreme i dr.) − dvostrane tribine / svlačionica s tuševima i sanitarnim čvorom/sala za okupljanje i/ili ugostiteljski sadržaj – u

* manjeg ugostiteljskog objekta za okrjepu - bez mogućnosti planiranja smještajnih kapaciteta
* pomoćnih i pratećih građevina,
* kotlovnice za kruto i tekuće gorivo, podzemni i nadzemni spremnici goriva i sl.
* prometnih i infrastrukturnih građevina
* nadstrešnica, parkirališnih i manipulativnih površina
* zaštitnih ograda
* postavljanje urbane opreme, info i edukativnih ploča, drvenih nadstrešnica, sjenica, odmorišta sa stolovima i klupama, uređenih staza, površina i sl. čiji će se točan položaj definirati projektnom dokumentacijom.
* kombinacije različitih navedenih namjena u sklopu jedne građevine ili u više različitih građevina.

Na građevnoj čestici u ovoj zoni može se graditi više građevina navedenih u prethodnom članku, a više namjena se može kombinirati unutar jedne građevine.

***Veličina i način korištenja građevne čestice***

Površina građevne čestice je minimalno 2.000 m2, a može biti i jednaka je ukupnoj površini zone, odnosno čini jednu funkcionalnu cjelinu, uz moguće eventualnog izuzimanje čestice potrebnih za infrastrukturne građevine, ako za tim bude potrebe.

Najmanje 30% građevne čestice treba biti uređeno kao parkovno, pejzažno ili zaštitno zelenilo. U zelenilo se uračunavaju i ozelenjene i zatravljene površine parkirališta te površine uz staze.

***Uvjeti gradnje građevina***

Sve građevine moraju se graditi kao samostojeće, na udaljenosti min 3,0 m od granica građevne čestice, odnosno zone te od regulacijske linije.

Iznimno za već izgrađene građevine, navedena udaljenost može biti i manja od propisane u prethodnom stavku.

Etažna visina svih zgrada koje se grade u ovoj zoni može biti maksimalno podrum ili suteren, prizemlje i potkrovlje, pri čemu visina građevine iznosi najviše 7,0 m, a ukupna visina najviše 10,0 m mjereno od završne kote uređenog terena.

Sve zgrade moraju imati priključak na komunalnu infrastrukturu prema uvjetima nadležnih komunalnih tvrtki.

Do izgradnje javnog sustava odvodnje otpadnih voda postupat će se sukladno stavku 3. članka 286. ovih Odredbi.

Potreban broj parkirnih mjesta utvrđen je člankom 635. Odredbi, za sportske i rekeracijske namjene. Parkirališta se rješavaju unutar zone, na vlastitim česticama, a mogu se planirati i uz sabirnu prometnicu, ukoliko ista bude planirana za gradnju.

Sve zgrade u ovoj zoni moraju se graditi, oblikovati i locirati sukadno člancima 264., 265., 281. i 284. ovih Odredbi.

**2.3.1.1.4.** Uvjeti gradnje u izdvojenom građevinskom području

sportsko - rekreacijske namjene **„Strelište Gradski Vrhovci"**

U blizini naselja Gradski Vrhovci, planirano je i izdvojeno građevinsko područje sportsko - rekreacijske namjene **„Strelište Gradski Vrhovci“** ukupne površine cca **0,76 ha**.

Zona se nalazi se nalazi uz gradsku prometnicu koja se nastavlja na županijsku cestu ŽC 4100, a vodi prema Novoj Kapeli u susjednoj Brodsko-posavskoj županiji.

Izdvojeno građevinsko područje sportsko-rekreacijske namjene "Strelište Gradski Vrhovci“ prikazano je na kartografskom prikazu br. 1. „Korištenje i namjena prostora/površina“, kartografskom prikazu za građevinska područja br. 4.12. Gradski Vrhovci i Crkveni Vrhovci u MJ 1 : 5.000 .

Na lokaciji „Strelišta Gradski Vrhovci“ moguće je smjestiti:

* strelišta/pucališta za leteće mete
  + rovovi i piste za strijelce, streljačke staze, streljačka mjesta, grudobran
* građevine koje služe za ispuštanje meta
* nadstrešnice za strijelce, odlaganje oružja i potrebne opreme te smještaj pucačkih mjesta i sl.
* građevine nužne za sklanjanje te smještanje računalne, audiovizualne i druge opreme potrebe za upravljanje mehanikom i samim natjecanjima
* parkirališta i manualne površine nužne za funkcioniranje područja.

Na područja „Strelišta Gradski Vrhovci“ obavezno je hortikulturno uređenje krajobraza uz mogućnost gradnje pristupnih puteva, pješačkih i drugih staza, postavljanje urbane opreme, odmorišta sa drvenim stolovima i klupama, drvenih nadstrešnica i sl.

Na građevnoj čestici u ovoj zoni može se graditi više građevina navedenih u prethodnom članku, a više namjena se može kombinirati unutar jedne građevine.

***Veličina i način korištenja građevne čestice***

Površina građevne čestice iznosi minimalno 2.000 m2 ili može biti jednaka ukupnoj površini zone, odnosno jedna je funkcionalna cjelina.

Ukupna tlocrtna bruto površina zatvorenih i natkrivenih građevina u ovim zonama ne može iznositi više od 10%, dok minimalna zelena površina, u koje se uračunavaju i sve ozelenjene i zatravljene površine za sport i rekreaciju, iznosi 60%.

***Uvjeti gradnje građevina***

Građevine iz podstavaka 1. - 4. članka 297. ovih Odredbi grade se sukladno posebnim propisima i standardima, a mogu imati najviše jednu etažu (može biti i ukopana, ili dijelom ukopana u zemlju), pri čemu visina građevina iznosi najviše 5,0 m, a ukupna visina najviše 7,0 m, dok minimalna udaljenost od granice parcele iznosi 3,0 m.

Priključak na građevine elektroopskrbe, vodoopskrbe i odvodnje, kao i na druge infrastrukturne sustave, utvrdit će se obzirom na potrebe zone te na osnovi planova i posebnih uvjeta komunalnih i javnih poduzeća kada ona osiguraju mogućnost priključka na iste te temeljem odredbi ovog poglavlja i poglavlja 5. „Uvjeti utvrđivanja koridora ili trasa i površina prometnih i drugih infrastrukturnih sustava“.

Priključak ove zone na građevine vodovoda, odvodnje, elektroopskrbe, plinsku i na elektroničku komunikacijsku mrežu nije obavezan ukoliko korisnici nemaju potrebe za istim.

Ukoliko na tom području ne bude omogućen priključak na elektroenergetsku mrežu, dok se ista ne stavi u planove i ne izgradi, potrebno je osigurati opskrbu električnom energijom putem agregata ili putem postavljanja sunčanih kolektora ili fotonaponskih modula.

Ukoliko u zonama iz stavka 1. ovog članka nije izveden javni sustav vodoopskrbe i odvodnje, a za njim bude postojala potreba, do izgradnje istog se uvjetuje gradnja cisterne ili bunara i nepropusne sabirne jame, a prema posebnim uvjetima nadležnih službi.

Parkirališni prostor potrebno je osigurati unutar zone, odnosno građevnih čestica građevina.

Broj parkirnih mjesta utvrđen je člankom 635. ovih Odredbi.

Sve građevine u ovoj zoni moraju se graditi, oblikovati i locirati sukadno člancima 188., 198., 264., 265. i 266. ovih Odredbi.

**2.3.1.1.5.** Uvjeti gradnje u izdvojenim građevinskim područjima

sportsko – rekreacijske namjene **„Drškovci“ i „Turnić“**



Na području obuhvata ovog Plana, unutar izdvojenog građevinskog područja izvan naselja, planira se uređenje sportsko – rekreacijskih zona **„Drškovci“**, površine cca **0,54 ha** i **„Turnić“,** površine cca **11,89 ha**.

Sportsko – rekreacijska zone su na kartografskom prikazu br. 1. „Korištenja i namjene prostora/površina“ označena kao sportsko – rekreacijska namjene (R).

Izdvojena građevinska područja zona sportsko – rekreacijske namjene „Drškovci“, „Turnić“ i „Golobrdci“ prikazane su i na kartografskim prikazima br. 4.5., 4.9. i 4.11. „Građevinska područja“ u MJ 1 : 5.000.



U izdvojenom građevinskom području sportsko – rekreacijskih zona iz prethodnog članka dozvoljena je gradnja sljedećih građevina:

* sportsko – rekreacijskih građevina, igrališta, dječjih igrališta, bazena
  + površina i staza za šetnju, trčanje, vožnju biciklom i slično
* ribnjaka i pratećih građevina u funkciji obavljanja djelatnosti akvakulture, u svrhu sportskog i rekreativnog ribolova i/ili sporta i rekreacije te drugih vodenih površina
* ugostiteljsko-turističkih građevina za pružanje usluga prehrane i pića kao pratećih građevina uz sportsko-rekreacijske sadržaje
* uslužno-posjetiteljske infrastrukture (postavljanje urbane opreme, info i edukativnih ploča, putokaza, šetnica, vidikovaca, nadstrešnica, prostora za ložišta/roštilj, nadstrešnica, odmorišta, drvenih stolova i klupa te druge opreme i elemenata uređenja, sunčalište, privezište za čamce.)
* pomoćnih i pratećih građevine
* infrastrukturnih građevina u funkciji zone, prometnica, pješačkih i drugih rekreativnih staza (biciklističke, jahačke, trim i dr.), kolnih prilaza i parkirališta te manipulativnih površina čiji će se točan položaj definirati će se projektnom dokumentacijom
* svih drugih sadržaja koji su u funkciji osnovne namjene.

Na građevnoj čestici u ovoj zoni može se graditi više građevina navedenih u prethodnom članku, a više namjena se može kombinirati unutar jedne građevine.

Građevine i sadržaji ugostiteljsko-turističke namjene mogu se graditi isključivo ako je izgrađena ili se istovremeno gradi neka od građevina osnovne namjene namijenjena sportu i rekreaciji.

***Veličina i način korištenja građevne čestice***

Površina građevne čestice“ iznosi min. 1.000 m2, a najveći koeficijent izgrađenosti (kig) je 40 %.

Površina građevne čestice može biti i jednaka ukupnoj površini zone, odnosno jedna funkcionalna cjelina.

Najmanje 40% građevne čestice treba biti uređeno kao parkovno, pejzažno ili zaštitno zelenilo. U zelenilo se uračunavaju ozelenjene i zatravljene površine za sport i rekreaciju, površine dječjih igrališta i sl.

***Uvjeti gradnje građevina***

Sve zgrade moraju se graditi kao samostojeće, na udaljenosti min 5,0 m od susjednih međa i regulacijskog pravca.

Visina građevina u ovoj zoni, osim pomoćnih, iznosi najviše 6,0 m, a ukupna visina građevine iznosi najviše 9,0 m od završne kote uređenog terena.

Iznimno građevine namijenjene sportu i rekreaciji kao što su dvorane za sportove mogu imati i veću visinu sukladno posebnim propisima i standardima za takve vrste građevina.

Za gradnju ribnjaka primjenjuju se minimalni uvjeti propisani člancima 525. – 529. ovih Odredbi.

Krovišta zgrada izvode se kao u članku 281. ovih Odredbi.

Priključak sportsko-rekreacijskih zona iz članka 303. ovih Odredbi na prometnu i komunalnu infrastrukturu realizirat će se sukladno članku 301. Ovih Odredbi.

Sve građevine u ovoj zoni moraju se graditi, oblikovati i locirati sukadno člancima 198,, 264., 265., 281. i 284. ovih Odredbi.

**2.3.1.1.6.** Uvjeti gradnje u izdvojenom građevinskom području

javne i društvene namjene **„Požeška gora – Thallerov hram“** u Požegi

Na području obuhvata ovog Plana, unutar izdvojenog građevinskog područja javne i društvene namjene **„Požeška gora – Thallerov hram“** planira se uređenje zone u površini cca **0,68 ha**.

Navedeno područje na obroncima Požške gore, neposredno ispod kapelice sv. Vida, na mjestu gdje je nekoć bila tzv. „Thallerova koliba“ – koliba ljekarnika i kemičara čija je obitelj u Požegi obitavala i djelovala. Zona je vidljiva na kartografskom prikazu br. 1. „Korištenje i namjena površina/prostora“ te kartografskom prikazu br. 4.3. „Građevinska područja“ – Požega, Seoci i Komušina u MJ 1:5 000.



Na području iz prethodnog članka omogućava se izgradnja, rekonstrukcija, odnosno uređenje sljedećih građevina i sadržaja:

* javna i društvena namjena
  + muzej
  + prostori za izložbe
  + edukacijske i multifunkcionalni prostori za radionice, predavanja i terapijski program
  + prezentacijski sadržaji
  + ljekoviti vrt
  + laboratorij
  + ulazni prostor, prijem, blagajna, recepcija, knjižara, knjižnica, suvenirnica ili specijalizirana prodavaonica, cafe, mali restoran, garderobe, sanitarije i sl.
  + prostori za radionice za djecu i dječje igraonice i igrališta
  + uredi, uprava i prostora za sastanke i sl.
* svih drugih pratećih građevina i sadržaja u funkciji osnovne namjene
* pomoćnih građevina (spremišta, nadstrešnice, kotlovnice, podzemni i nadzemni spremnici goriva i svih drugih građevina koje imaju pomoćnu funkciju u odnosu na glavne građevine,)
* žičare s pratećim objektima i sadržajima, kao veze s požeškim Starim gradom, ili gradskim središtem i/ili nekom drugom lokacijom u gradskoj strukturi
* gradnja žičare je omogućena na trasama koje nisu označene na kartografskim prikazima, jer će se lokacije točne trase i stanice žičare te pratećih sadržaja, kao i uvjeti za takvu gradnju, utvrdit detaljnim prostorno - prometnim istraživanjima, a uzimajući u obzir namjenu prostora unutar kojeg se planira smještaj
* internih prometnica i staza, parkirališta, manipulativnih površina, infrastrukturnih građevina i sl.
* uređivanje staza, šetnica, vidikovaca, atrija, prolaza, trgova
* uređivanja vanjskih prostora (postavljanje urbane opreme, info i edukativnih ploča, putokaza, odmorišta, nadstrešnica te druge opreme i elemenata uređenja.)

U sklopu jedne građevine ili prostora moguće je kombinacija više namjena navedenih u prethodnom stavku. Građevine mogu biti polivalentne, a polivalentne namjene mogu poslužiti i za razne druge seminare, izložbe, radionice, edukacije, predstave, koncerte i sve druge kompatibilne namjene.

Na jednoj građevnoj čestici unutar ove zone može se graditi više građevina navedenih u stavku 1. ovog članka.

***Veličina i način korištenja građevne čestice***

Površina građevne čestice u ovoj zoni iznosi min. 1.000 m2 ili može biti jednaka ukupnoj površini zone, odnosno jedna je funkcionalna cjelina.

Najveći koeficijent izgrađenosti (kig) je 40 %, a također, najmanje 40% građevne čestice u izdvojenom građevinskom području ove javne i društvene namjene treba biti uređeno kao parkovno, pejzažno ili zaštitno zelenilo.

***Uvjeti gradnje građevina***



Sve građevine unutar izdvojenog građevinskog područja javne i društvene namjene “Požeška gora - Thallerov hram” , osim pomoćnih, moraju se graditi kao samostojeće, na udaljenosti min 5,0 m od susjedne međe pri čemu minimalna udaljenost od regulacijske linije mora biti 8,0 m.

Etažna visina građevina koje se grade u ovom području mogu biti prizemlje i kat, uz mogućnost izgradnje dvije etaže podruma ili suterena, pri čemu uvisina građevine iznosi majviše 8,0 m, a ukupna visina građevine iznosi najviše 12,0 m.

Iznimno, visina građevina u ovoj zoni može, u skladu s namjenom i funkcijom građevine koja zahtjeva veću visinu, iznositi i više (primjerice vidikovac ili sl.)

Etažna visina pomoćnih građevina, ukoliko se budu gradile, ne može biti veća od prizemlja uz mogućnost izgradnje jedne etaže podruma ili suterena. pri čemu visina građevine iznosi najviše 6,0 m, a ukupna visina građevine najviše 10,0 m mjereno od završne kote uređenog terena na nižem dijelu.

Ostali uvjeti koji se odnose na gradnju u ovoj zoni primjenjuju se kao u člancima 198,, 264., 265., 281., 282. i 284. ovih Odredbi.

Prilikom gradnje mogu se koristiti i noviji moderni materijali od onih navedenih u članku 284. ovih Odredbi, ali na način da se ukupna vizura uklopi u sliku vrijednog krajobraza Požeške gore, tradicije i konteksta izgradnje.

Građevna čestica ili građevne čestice unutar građevinskog područja javne i društvene namjene „Požeška gora – Thallerov hram“ priključuje se na postojeće ceste koje prolaze rubom zone.

Planira se priključak ove zone na građevine vodovoda, odvodnje, elektroopskrbe i na elektroničku komunikacijsku mrežu, a utvrdit će se na osnovi planova i posebnih uvjeta komunalnih i javnih poduzeća kada ona osiguraju mogućnost priključka na iste.

Potreban broj parkirnih mjesta utvrđen je člankom 635. ovih Odredbi. Parkirališta se rješavaju unutar zone, na vlastitoj čestici.

**2.3.1.1.7.** Uvjeti gradnje u izdvojenom građevinskom području

javne i društvene namjene **„Alaginci 2“**



Na području obuhvata ovog Plana, unutar izdvojenog građevinskog područja izvan naselja planira se uređenje zone javne i društvene namjene **„Alaginci 2“**, ukupne površine cca **1,91 ha**.

Zona se nalazi sjeveroistočno od centra grada Požege, u blizini gospodarske zone poljoprivredno-poslovne namjene i rekreacijske zone „Požega – sjever“, a južno od naselja Alaginci., a prikazana je na kartografskom prikazu br. 1. „Korištenja i namjene prostora“ i br. 4.2. . „Građevinska područja“ – za naselja Požega i Alaginci u MJ 1 : 5.000.

Na području iz prethodnog članka omogućava se izgradnja, rekonstrukcija, odnosno uređenje sljedećih građevina i sadržaja:

* građevina namijenjene smještaju starijih osoba – domu za starije
  + jedna ili više građevina za smještaj i boravak
  + građevine u funkciji doma koje u svom sastavu mogu objedinjavati sve potrebne sadržaje - kuhinju, blagovaonicu, prostor za zajedničko druženje, knjižnicu, njegovateljice, spremačice, medicinsko osoblje, liječničku ordinaciju, stomatološku ordinaciju, prostor za fizikalnu terapiju, stacionar, muški i ženski frizer, pediker, prodavaonicu mješovite robe, prodaju novina i časopisa, eventualno poslovnicu banke, pošte, kapelu ili druge slične sadržaje potrebne za navedenu funkciju visoke kvalitete života osoba starije dobi
* uređivanje staza, šetnica, vidikovaca, atrija, prolaza, trgova
* vanjskih uređenih prostora (postavljanje urbane opreme, info ploča, prostora za odmor s klupama i stolovima, nadstrešnica, sjenica, pecala te druge opreme i elemenata uređenja)
* pratećih građevina i sadržaja u funkciji smještaja i boravka osoba starije životne dobi
* pomoćnih građevina/namjena (spremišta, skladišta, sanitarnih čvorova, kotlovnice za kruto i tekuće gorivo, podzemni i nadzemni spremnici goriva i svih drugih građevina koje imaju pomoćnu funkciju u odnosu na glavne građevine),
* internih prometnica i staza, parkirališta, manipulativnih površina, infrastrukturnih građevina i sl.

U sklopu jedne građevine ili prostora moguće je kombinacija više namjena navedenih u prethodnom stavku. Građevine mogu biti polivalentne, a na jednoj građevnoj čestici unutar ove zone može se graditi više građevina navedenih u prethodnom stavku.

Za gradnju pomoćnih građevina primjenjuju se odgovarajući uvjeti iz poglavlja 2.2.3.5. "Uvjeti gradnje pomoćnih građevina" ovih Odredbi, dopunjeni uvjetima propisanim ovim poglavljem.

***Veličina i način korištenja građevne čestice***

Površina građevne čestice u ovoj zoni iznosi min. 1.000 m2 ili može biti jednaka ukupnoj površini zone, odnosno jedna je funkcionalna cjelina.

Najveći koeficijent izgrađenosti (kig) je 40 %, a također, najmanje 40% građevne čestice u izdvojenom građevinskom području ove javne i društvene namjene treba biti uređeno kao parkovno, pejzažno ili zaštitno zelenilo.

**Uvjeti gradnje građevina**

Sve građevine unutar zone javne i društvene namjene „Alaginci 2“ moraju se graditi na minimalnoj udaljenosti od 8,0 m od regulacijske linije.

Nove građevine moraju biti smještene kao samostojeće na minimalnoj udaljenosti od 3,0 m od granica susjednih čestica. Iznimno, za već izgrađene građevine te prilikom rekonstrukcije postojećih građevina, može se dozvoliti i manja udaljenost.

Etažna visina građevina koje se grade u ovom području mogu biti maksimalno prizemlje, kat i potkrovlje, uz mogućnost izgradnje podruma i/ili suterena, pri čemu visina građevine iznosi najviše 10,0 m, a ukupna visina građevine najviše 14,0 m mjereno od završne kote uređenog terena.

Krovišta, odnosno pokrovi mogu se izvoditi u duhu vremena nastanka, modernim ili tradicionalnim načinom gradnje i oblikovanja, kao kosa ili s blagim nagibom, te iznimno ravna, pri čemu je nagib ili zakrivljenost krova definirana tehničkim normativima za određenu vrstu pokrova, odnosno krovne konstrukcije.

Kod arhitektonskog oblikovanja građevina unutar ove zone moraju se koristiti tradicionalni arhitektonski elementi i prirodni građevinski materijali sukladni autohtonoj izgradnji, podneblju i krajobrazu (npr. drvo, kamen, opeka i sl.), ali se djelomično mogu kombinirati sa modernijim materijalima i suvremenim načinom gradnje te arhitektonskog izričaja sukladno vremenu nastanka, ali na način da se ukupna vizura uklopi u širu sliku područja, okoliša i pretežite izgradnje.

Okolicu građevina i parcele potrebno je krajobrazno urediti u skladu s lokalnim kontekstom i pravilima struke.

Priključak ove zone na građevine vodovoda, odvodnje, elektroopskrbe i na elektroničku komunikacijsku mrežu utvrdit će se na osnovi planova i posebnih uvjeta komunalnih i javnih poduzeća kada ona osiguranja mogućnost priključka na iste.

Potreban broj parkirnih mjesta utvrđen je člankom 635. Parkirališta se rješavaju unutar zone, na vlastitim česticama.

Ostali uvjeti koji se primjenjuju za izgradnju u ovoj zoni primjenjuju se kao u člancima 198. i 264.,. ovih Odredbi.

**2.3.1.1.8.** Uvjeti gradnje u izdvojenom građevinskom području

obrazovne namjene edukacijskog centra **„Marindvor“**

Na području obuhvata ovog Plana, unutar izdvojenog građevinskog područja obrazovne namjene edukacijskog centra **„Marindvor“** planira se uređenje zone koja obuhvaća površinu cca **1,24 ha**.

Navedeno područje se nalazi uz naselje Marindvor te se do njega dolazi skretanjem s gradske prometnice koja se nastavlja na županijsku cestu ŽC 4100 te je vidljivo na kartografskom prikazu br. 1. „Korištenje i namjena površina/prostora“ te kartografskom prikazu br. 4.9. „Građevinska područja“ – Novi Štitnjak, Marindvor, Štitnjak i Golobrdci u MJ 1:5 000.

U izdvojenom građevinskom području obrazovne namjene edukacijskog centra "Marindvor" dozvoljena je gradnja slijedećih građevina i sadržaja:

* *građevina za obrazovanje i edukaciju*

*/predavaonice, kabineti, učionice, knjižnica, atriji, laboratoriji, unutarnji bazen, specijalizirani prostori za pojedina područja edukacije, sportski sadržaji, radni i poslovni prostori, uredski administrativni prostori i drugi sadržaji u funkciji osnovnog/*

* vanjskih uređenih prostora za edukaciju (didaktičko – motoričkih poligona, zvjezdarnica, prostori za školu u prirodi, amfiteatar/učionice na otvorenom i drugi slični sadržaji u funkciji osnovne namjene)
* građevina za smještaj i prehranu učenika, nastavnika i ostalih sudionika u procesu
* kampa za smještaj sudionika iz prethodnog podstavka
* pratećih građevina i sadržaja u funkciji sporta i rekreacije
* pratećih građevina i sadržaja u funkciji obrazovanja i edukacije
* pomoćnih građevina/namjena (spremišta, sanitarnih čvorova, nadstrešnica, pecala, kotlovnice za kruto i tekuće gorivo, podzemni i nadzemni spremnici goriva i svih drugih građevina koje imaju pomoćnu funkciju u odnosu na glavne građevine),
* internih prometnica i staza, parkirališta, manipulativnih površina, infrastrukturnih građevina i sl.
* vanjskih sportskih terena, biciklističkih i pješačkih staza, umjetnih penjališta, šetnica, adrenalinski park i sl.
* uređivanja izletničkih prostora (postavljanje urbane opreme, info i edukativnih ploča, putokaza, odmorišta sa drvenim stolovima i klupama, drvenih nadstrešnica, mjesta za ognjišta/ložišta za piknik u prirodi te druge opreme i elemenata uređenja.)

U sklopu jedne građevine ili prostora moguće je kombinacija više namjena navedenih u prethodnom stavku. Građevine mogu biti polivalentne, a polivalentne namjene mogu poslužiti i za razne seminare, izložbe, radionice, festivale, edukacije, predstave, koncerte i sve druge kompatibilne namjene.

**Veličina i način korištenja građevne čestice**

Površina građevne čestice na ovom području iznosi min. 400 m2, a najveća izgrađenost (kig) je 40 %.

Najmanja širina građevne čestice iznosi 15,0 m.

Najmanje 40% zasebne građevinske čestice za gradnju građevina u ovom području treba biti uređeno kao parkovno, pejzažno ili zaštitno zelenilo.

Sve ozelenjene i zatravljene kampa i površine koje služe za sport i rekreaciju, edukaciju, kamp ili sl. smatraju se uređenim zelenilom te se ne uračunavaju u ukupnu izgrađenost građevne čestice.

**Uvjeti gradnje građevina**

Sve građevine unutar zone obrazovne namjene edukacijskog centra „Marindvor“ na vlastitoj građevinskoj čestici moraju se graditi kao samostojeće, i isključivo na udaljenosti najmanje 8,0 m od regulacijskog pravca, odnosno najmanje 3,0 m od granice susjednih parcela, osim pomoćnih koje se grade sukladno odredbama iz poglavlja 2.2.3.5. ovih Odredbi.

Etažna visina građevina koje se grade u ovom području mogu biti maksimalno prizemlje i potkrovlje ili kat, uz mogućnost izgradnje podruma i/ili suterena, pri čemu visina građevine iznosi najviše 8,0 m, a ukupna visina građevine najviše 12,0 m mjereno od završne kote uređenog terena.

Iznimno, visina građevina u ovoj zoni može, u skladu s namjenom i funkcijom građevine koja zahtjeva veću visinu, iznositi i više (primjerice zvjezdarnica, amfiteatar, vidikovac, umjetna stijena za penjanje i sl.)

Visina pomoćnih građevina određuje se sukladno člancima 210. – 212. ovih Odredbi.

Priključak ove zone na građevine vodovoda, odvodnje, elektroopskrbe i na elektroničku komunikacijsku mrežu utvrdit će se na osnovi planova i posebnih uvjeta komunalnih i javnih poduzeća kada ona osiguraja mogućnost priključka na iste.

Unutar ove zone nije izgrađen i omogućen javni sustav vodoopskrbe i odvodnje, a do izgradnje istog, uvjetuje se gradnja cisterne ili bunara i nepropusne sabirne jame, a prema posebnim uvjetima nadležnih službi ovisno o zoni sanitarne zaštite.

Za zonu trenutno nije omogućen niti elektroenergetski priključak na javnu elektroenergetsku mrežu te će se elektroopskrba građevina unutar zone, do omogućavanja priključka na javni sustav, osiguravati putem agregata ili iz sunčeve energije putem sunčanih kolektora i fotonaponskih modula.

Priključak na plinsku mrežu se ne uvjetuje.

Potreban broj parkirnih mjesta utvrđen je člankom 635. Parkirališta se rješavaju unutar zone, na vlastitim česticama.

Zona, odnosno sve građevine u zoni obavezno se moraju priključiti na komunalnu infrastrukturu čim ona bude osigurana. Isto se ne odnosi na građevine za čije funkcioniranje neki od komunalnih priključaka nije potreban.

Način i uvjeti priključenja građevne čestice, odnosno građevine na prometnu površinu i komunalnu infrastrukturu, uvjeti za uređenje i zadovoljenje parkirališnih potreba se temelje na odredbama poglavlja 2.2.2.4., odnosno odredbama o minimalnoj komunalnoj opremljenosti građevne čestice te odredbama poglavlja 5. ove Odluke.

Ostali uvjeti koji se primjenjuju za izgradnju u ovoj zoni primjenjuju se kao u člancima 198., 264., 327. i 328. ovih Odredbi.

**2.3.1.1.9.** Uvjeti gradnje u izdvojenim građevinskim područjima posebne namjene

**vojarne „123 brigade HV“, vježbališta „Glavica“ i strelišta „Novo Selo“**

Na području obuhvata ovog Plana, unutar izdvojenih građevinskih područja izvan naselja, planira se uređenje zona posebne namjene od interesa za obranu.

Postojeće lokacije prostora od interesa obrane na području Grada Požege su:

1. Vojarna „123 brigade HV“ Požega
2. Vojno vježbalište „Glavica“
3. Vojno strelište „Novo Selo“

Izdvojena građevinska područja zona posebne namjene vojarne „123 brigade HV“, vježbališta „Glavica“ i strelišta „Novo Selo“ prikazano je na kartografskom prikazu br. 1. „Korištenje i namjena prostora/površina“ u MJ 1 : 25.000 te kartografskim prikazima za građevinska područja br. 4.1. „Požega“, 4.2. „Požega i Alaginci“ te 4.5. „Novo Selo i Drškovci“ u MJ 1 : 5.000 .

Zone od interesa za obranu određuju se granicama vojnog kompleksa i građevinama, u suradnji s nadležnim tijelima obrane. Razgraničenjem treba odrediti vojni kompleks i građevine, te zaštitni pojas oko vojnih kompleksa. Zaštitni pojas je dio vojnih kompleksa koji se određuje ovisno o vrsti, namjeni i položaju zgrada u prostoru. Pod zaštitnom i sigurnosnom zonom podrazumijevaju se područja s posebnim režimom korištenja, radi zaštite interesa obrane na određenom području i funkcionalnog održavanja vojnog objekta, povećanja njegove sigurnosti kao i opće sigurnosti ljudi i imovine.

Nužno je uskladiti s potrebama obrane uvjete korištenja prostora: šumskih, poljoprivrednih i vodnih površina, površine za razvoj naselja, površine izvan naselja za izdvojene namjene i zaštićena područja. Osnovna usmjerenja prostornog razvitka i uređenja prostora radi određivanja interesa obrane su:

* usmjeriti prostorno-razvojne prioritete za zaštitu interesa obrane,
* uskladiti potrebe osiguranja prostora od interesa za obranu s drugim korisnicima prostora,
* odrediti prostorne elemente, smjernice i kriterije za utvrđivanje prostora i sustava od interesa za obranu.

Pojedine postojeće lokacije građevina obrane mogu se prenamijeniti u površine naselja ili površine izvan naselja za izdvojene namjene ili druge namjene (sportske, poljoprivredne, javne, poslovne i sl.), uz suglasnost nadležnog tijela obrane.

U postupku definiranja namjene i načina korištenja prostora obvezno je ugraditi zaštitne i sigurnosne zone vojnih kompleksa, a u postupku donošenja tih planova potrebno je od nadležnog tijela obrane ishoditi suglasnost, odnosno mišljenje.

Pod zaštitnom i sigurnosnom zonom podrazumijevaju se područja s posebnim režimom korištenja, radi zaštite interesa obrane na određenom području i funkcionalnog održavanja vojnog objekta, povećanja njegove sigurnosti kao i opće sigurnosti ljudi i imovine.

U prostornim planovima užih područja obvezno je planirati mjere zaštite stanovništva od ratnih opasnosti u skladu s posebnim propisima.

Zaštitne i sigurnosne zone određuju se sukladno važećem Pravilniku o zaštitnim i sigurnosnim zonama vojnih objekata, a sukladno sljedećim smjernicama:

**Zona posebne namjene vojarne „123 brigade HV“**

ZONA ZABRANJENE IZGRADNJE

Definicija zaštitne zone:

Potpuna zabrana bilo kakve izgradnje, osim objekata za potrebe obrane.

ZONA OGRANIČENE GRADNJE

Definicija zaštitne zone:

1. Zabrana izgradnje industrijskih i energetskih objekata, dalekovoda, antena, skladišta metalnih konstrukcija, elektronskih uređaja i drugih objekata, koji emitiranjem elektromagnetskih valova ili na drugi način mogu ometati rad vojnih uređaja,
2. Zabrana izgradnje zgrada koji svojom visinom nadvisuju vojni kompleks (građevine više od P+1) i time predstavljaju fizičku zapreku koja bi ometala rad vojnih uređaja.

Zabrana izgradnje skladišta goriva i opasnih tvari, te ostalih sličnih građevina koje bi mogle negativno utjecati na sigurnost vojnog kompleksa,

1. Postojeća stambena naselja mogu se širiti i u njima graditi ako namjena građevina nije protivna točkama a) i b) definicije ove zaštitne zone.
2. Za izgradnju bilo koje vrste zgrada potrebno je prethodno pribaviti suglasnost MORH-a ako Prostornim planom nije drugačije određeno.

**Zona posebne namjene vojnog vježbališta "Glavica"**

Nema zaštitne zone ni ograničenja izgradnje.

**Zona posebne namjene vojnog strelišta „Novo Selo“**

ZONA OGRANIČENE GRADNJE

Definicija zaštitne zone:

Zabrana izgradnje stambenih, gospodarskih i sličnih zgrada. Za ostale zgrade potrebno je tražiti suglasnost MORH-a kako bi se mogao prosuditi utjecaj na sigurnost od djelovanja pješačkog naoružanja na određenu vrstu građevina.

Granica obuhvata zahvata zaštitnih zona prikazane su na kartografskom prikazu br. 3.B. „Uvjeti korištenja i ograničenja u prostoru“ u MJ 1 : 25.000 te kartografskim prikazima za građevinska područja br. 4.1. „Požega“, 4.2. „Požega i Alaginci“ te 4.5. „Novo Selo i Drškovci“ u MJ 1 : 5.000 .

**2.3.1.1.10.** Uvjeti gradnje u izdvojenim građevinskom području za gospodarenje otpadom **„Vinogradine“**

Na području obuhvata ovog Plana, unutar izdvojenog građevinskog područja za gospodarenje otpadom **„Vinogradine**“ planira se uređenje zone koja obuhvaća površinu cca **33,88 ha**.

Navedeno područje nalazi se s lijeve strane na ulazu u naselje Alilovci (Općina Kaptol), iz smjera grada Požeget, a na potezu šprema naselju Mihaljevc te se do njega dolazi skretanjem s prometnice Požega – Kaptol. Navedena zona opznačena je na kartografskom prikazu br. 1. „Korištenje i namjena površina/prostora“ u MJ 1 : 25 000 te kartografskom prikazu br. 4.10. „Građevinska područja“ – Mihaljevci i Novi Mihaljvci u MJ 1:5 000.

Uređenje i gradnja u ovoj zoni utvrđuje se sukladno poglavlju 7. Gospodarenje otpadom ovih Odredbi te sukladno zakonima i posebnim propisima.

**2.3.1.1.11.** Uvjeti gradnje u izdvojenim građevinskim područjimagroblja

Od 27 groblja koja su u funkciji u Gradu Požegi, 17 se nalaze izvan naselja i ona su ucrtana u kartografskim prikazima "Korištenje i namjena prostora/površina" u mj. 1:25.000 te u "Građevinskim područjima naselja" u MJ 1 : 5.000.

Groblja koja se nalaze izvan naselja locirana su uz naselja Alaginci, Bankovci, Ćosine Laze, Donji Emovci, Drškovci, Gradski Vrhovci (2), Komušina, Krivaj, Kunovci, Nova Lipa, Novo Selo, Stara Lipa, Šeovci, Škrabutnik, Štitnjak i Ugarci te su za njih određena izdvojena građevinska područja za izgradnju groblja.

Na područjima groblja dozvoljena je izgradnja:

- građevina za ukop (sve vrste grobnica)

- mrtvačnica

- vjerskih građevine,

- memorijalnih obilježja.

Uvjeti gradnje i uređenja groblja u izdvojenim građevinskim područjima utvrđuju se kao u člancima 214. i 215. ovih Odredbi.

**2.3.1.1.12.** Područja primjene uvjeta provedbe zahvata u prostoru **s detaljnošću propisanom za urbanistički plan uređenja** za izdvojena građevinska područja izvan naselja

***2.3.1.1.12.1.****Uvjeti provedbe zahvata u prostoru s detaljnošću propisanom za urbanistički plan uređenja za izdvojeno* građevinsko *područje gospodarske zone*

***„Požega - istok“*** *u Požegi*

Na području obuhvata ovog Plana, unutar izdvojenog građevinskog područja izvan naselja, planira se uređenje gospodarske zone **„Požega - istok“**, ukupne površine cca **15,68 ha**.

Zona se nalazi na sjeveroistočnom izlazu iz grada Požege prema naselju Eminovci, omeđena s jedne strane obilaznicom Požege, Šokčakom cestom, DC 38, a s druge strane Osječkom ulicom, DC 51 te je označena kao gospodarska namjena (I). To je većim dijelom neuređeno građevinsko područje te se stoga za isto propisuju uvjeti provedbe zahvata u prostoru s detaljnošću propisanom za urbanistički plan uređenja.

Izdvojeno građevinsko područje gospodarske zone „Požega - istok“ prikazano je na kartografskom prikazu br. 1. „Korištenje i namjena površina/prostora“, kartografskom prikazu br. 4.2. „Građevinska područja“ – Požega i Alaginci u MJ 1:5 000 te kartografskim prikazima br. 4.2.1., 4.2.2.A., 4.2.2.B. i 4.2.3. Uvjeti uređenja izdvojenog građevinskog područja gospodarske zone „Požega – istok“ u MJ 1 : 2000.

U izdvojenom građevinskom području gospodarske zone "Požega - istok" dozvoljena je izgradnja poslovnih i proizvodnih građevina te građevina namijenje kako su definirane člankom 131. ovih Odredbi (građevine uslužne, trgovačke, komunalno - servisne, ugostiteljsko - turističke, industrijske, prerađivačke, poljoprivredne, zanatske ili slične namjene te one koje zbog prostornih i drugih ograničenja ne mogu biti smještene unutar granica građevinskih područja naselja), pomoćnih i pratećih građevina u funkciji osnovnih građevina, prometnih i infrastrukturnih građevina, nadstrešnica, parkirališnih i manipulativnih površina te športsko-rekreacijskih građevina za potrebe zaposlenih, kao i kombinacije različitih navedenih namjena u sklopu jedne građevine.

U ovoj zoni dozvoljena je i gradnja svih građevina za iskorištavanje obnovljivih izvora energije sukladno Odredbama poglavlja 5.7. i ovog poglavlja.

Na građevnoj čestici gospodarske namjene može se graditi više gospodarskih, pomoćnih i drugih građevina navedenih u prethodnom članku, a više namjena se može kombinirati unutar jedne građevine.

U ovim gospodarskim zonama ne mogu se graditi stambene građevine, kao ni građevine gospodarske namjene za djelatnosti koje ugrožavaju područja druge namjene bukom, vibracijama i onečišćenjem zraka preko graničnih vrijednosti utvrđenih posebnim propisima, ili na drugi način štetno utječu ili onemogućavaju korištenje susjednih građevnih čestica.

Proizvodne i poslovne građevine s potencijalno nepovoljnim utjecajem na okoliš, posebice u smislu onečišćavanja zraka, potrebno je ispravno locirati u prostore gospodarskih zona u odnosu na stambene zone i građevine, te zone i građevine javne i društvena namjene, uzimajući u obzir smjer i intenzitet dominantnih vjetrova.

**Veličina i način korištenja građevne čestice**

Minimalna površina građevne čestice u izdvojenom građevinskom području gospodarskih zona iznosi:

* za proizvodne građevine industrijske namjene 1500 m2,
* za ostale građevine 1000 m2

Širina građevne čestice ne može biti manja od 20,0 m osim iznimno za građevine i postrojenja namijenjena iskorištavanju sunčeve energije. Udaljenost građevina od regulacijskog pravca u svim tim zonama mora iznositi najmanje 10,0 m.

Udaljenosti, površine, tj. dimenzije navedene u prethodnim stavcima ovog članka ne odnose se na gradnju infrastrukturnih građevina i zgrada (npr. trafostanica, crpnih stanica i svih drugih sličnih građevina za potrebe osiguravanja opskrbe područja). Njihova površina i širina može biti i manja, ali ne manja od one potrebne za nužni, pristup, funkcioniranje i upotrebu tih građevina. Udaljenost od regulacijskog pravca također može biti manja od propisane u prethodnom stavku, pri čemu je, u slučaju izgradnje udaljenosti manjoj od 10,0 m, potrebno sačuvati preglednost prometnice te objekt uklopiti u okolno zelenilo.

Najveća izgrađenost (kig) za građevnu česticu u izdvojenom građevinskom području ove gospodarske zone iznosi 60%, dok najmanja iznosi 10%.

Najmanje 20% građevne čestice u ovoj zoni treba biti uređeno zelenilo, dok se prema drugim namjenama trebaju izvesti parkovni, pejzažni ili zaštitni vegetacijski tamponi, u skladu s uvjetima zaštite okoliša.

Sve ozelenjene i zatravljene površine za gospodarsku namjenu, smatraju se uređenim zelenilom te se ne uračunavaju u ukupnu izgrađenost građevne čestice.

Na građevnim česticama na kojima se grade gospodarske građevine s potencijalno nepovoljnim utjecajem na okoliš potrebno je, prema građevinama i građevnim česticama drugih namjena, osigurati tampon zaštitnog zelenila najmanje širine 3,0 m.

Proizvodne i poslovne građevine koje ne udovoljavaju uvjetima iz članka 142. i 143. ovih Odredbi te koje se inače mogu graditi samo u gospodarskim zonama, moraju biti udaljene min. 3,0 od dvorišnih međa koje čine granicu izdvojenog građevinskog područja gospodarske zone.

Građevine iz prethodnog stavka moraju biti udaljene od najbližih stambenih i javnih građevina najmanje 30 m i odijeljene zelenim pojasom, pri čemu proizvodne građevine i vanjski prostori na kojima će se odvijati djelatnosti koje razinom buke, stupnjem onečišćenja ili na neki drugi način opterećuju okolinu moraju od navedenih građevina biti udaljeni najmanje 100 m.

U ovoj zoni moguće je graditi samostalna postrojenja i građevine za iskorištavanje sunčeve energije, kao što su sunčane elektrane i/ili fotonaponski moduli na stupovima snage manje od 10 MW te prateće i pomoćne građevina, a grade se sukladno članku 152., te člancima 834. i 835., kao i poglavlju 5.7.2. ovih Odredbi.

**Uvjeti gradnje građevina**

Građevine koje se grade u ovoj zoni, mogu biti visine najviše 9,0 m i ukupne visine najviše 15,0 m od završne kote uređenog terena te mogu imati max. podrum ili suteren i tri nadzemne etaže.

Iznimno od prethodnog članka, visina gospodarskih građevina može iznositi i više, a u skladu s namjenom i funkcijom građevine te uz dokaz o proizvodno - tehnološkom procesu koji zahtjeva veću visinu (npr. za građevine silosa, sušara. mlinova i sl.).



Sve građevine u ovim zonama moraju se projektirati, locirati i graditi sukladno člancima 264. – 268. ovih Odredbi.



Zona ima prometni pristup s dvije strane, državnih cesta DC 38 i DC 51 tj. s Osječke i Šokačke ulice, no zbog velike dubine čestica planira se prometnica kroz središnji dio zone, a kako je prikazano na na kartografskim prikazima br. 4.2.1. i 4.2.2A. Uvjeti uređenja izdvojenog građevinskog područja gospodarske zone „Požega - istok". Na taj način se preparcelacijom i/ili objedinjavanje čestica postiže da svaka ima pristup sa javnoprometne površiNe - ili s rubnih prometnica oko zone ili sa centralne nove prometnice koja se planira središtem zone.

Koridor središnje prometnice određuje se temeljem članka 612. – 621. ovih Odredbi te sukladno kartografskom prikazu br. 4.2.2A. iz stavka 1. ovog članka, a isti treba biti imovinsko-pravno riješen i povezan sa javnim prometnim sustavom.

Preporuča se da koridor bude i širi od navedenog u prethodnom stavku te ga je moguće i dodatno proširiti gdje je to potrebno zbog parkiranja ili manipulativnih površina.

Točna širina, kao i trasa koridora konačno će se definirat projektom. Trasa koridora moguće je mijenjati sukladno pravilima struke i konfiguraciji terena, osobito kada je to u interesu manjeg zadiranja u pojedinačne parcele privatnih vlasnika.

U području izdvojenog dijela građevinskog područja ne mogu se graditi javne garaže niti javna parkirališta, osim duž prometnica, ako njihov koridor to dozvoljava.

Parkirališni prostor potrebno je osigurati unutar zone, odnosno građevnih čestica građevina.

Broj parkirnih mjesta utvrđen je člankom 635. ovih Odredbi.

U gospodarskoj zoni „Požega - istok“ planira se elektroenergetski sustav te sustav vodovoda i odvodnje sukladno kratografskim prikazima br. 2.B., 2.C. i 4.2.2B.

Područja gospodarske zone planira se riješiti putem nadogradnje postojećeg cjevovoda koji prolazi sredinom gospodarske zone DN 150 mm, kao projekta razvoja vodoopskrbe grada Požege. Projekt podrazumjeva izgradnju spojnog cijevovoda dužine cca 500 m1 i priključkom na postojeći magistralni cjevovod koji prolazi koridorom državne ceste D51. Područje zone planira se i izgradnja novog vodovodnog sistema s cijevima od 150 mm, ista mreža će se koristiti i kao protupožarna mreža sa sistemom vanjskih hidranata.

Za području zone planira se izgradnja novog zajedničkog kolektora komunalnih otpadnih voda kanalizacije 250 mm, s priključkom na postojeći sustav koji prolazi dijelom zapadnog dijela gospodarske zone promejra 600 mm koji pripada aglomeracije koji obuhvaća i naselje Požega, čije se otpadne vode putem gravitacijskih kolektora dovode do glavnog kolektora(CUPOV) u naselju Vidovci~~.~~

Do izgradnje javnog sustava odvodnje otpadnih voda, ista se u ovoj zoni mora riješiti sukladno stavku 3. članka 286. ovih Odredbi.

Novi cjevovodi sustava odvodnje otpadnih voda izvesti će se u koridoru planiranih prometnica.

Oborinske vode s prometnica i uređenih površina zone prihvatit će se uličnim slivnicima i rigolima.

Priključak ove zone na građevine vodovoda, odvodnje, elektroopskrbe, plinoospkrbe i na elektroničku komunikacijsku mrežu utvrdit će se na osnovi planova i posebnih uvjeta komunalnih i javnih poduzeća kada ona osiguraju mogućnost priključka na iste.

Sve građevine za čije funkcioniranje je to potrebno, moraju se priključiti na elektroenergetski sustav te sustav vodovoda i odvodnje čim se isti osiguraju, a temeljem odredbi ovog poglavlja i poglavlja 5. „Uvjeti utvrđivanja koridora ili trasa i površina prometnih i drugih infrastrukturnih sustava“.

Ovu zona, priključke i infrastrukturne građevine iz ovog članka, a obzirom na prostornu povezanost tog područja s građevinskim područjem naselja Požega, moguće je rješavati pod istim uvjetima i u nastavku tog naselja.

Za osiguranje opskrbe, odnsono za predaju električne energije u elektroenergetsku mrežu, dozvoljena je izgradnja rasklopnog postrojenja i/ili trafostanice prema uvjetima HEP-a na najprihvatljivijoj lokaciji unutar obuhvata predmetne zone, pod uvjetom da opskrbu električnom energijom nije moguće osigurati bez izgradnje iste.

**2.3.1.2. Posredna provedba**

**2.3.1.2.1.** **Smjernice za izradu urbanističkih planova uređenja** za izdvojena građevinska područja izvan naselja

Ovim Planom ja za izdvojena građevinska područja izvan granica građevinskih područja naselja određena obveza izrade urbanističkih planova uređenja za gospodarsku zone poslovne namjene „Luka“, gospodarsku zone poljoprivredno-poslovne namjene i rekreacijsku zonu „Požega – sjever“ te za zone ugostiteljsko - turističke namjene „Emovački lug 1“ i „Emovački lug 2.

Njihove granice obuhvata prikazane su na kartografskom prikazu br. 3.B. – "Uvjeti korištenja i ograničenja u prostoru, područja posebnih ograničenja u korištenju, uređenje zemljišta, zaštita posebnih vrijednosti i obilježja, područja i dijelovi primjene planskih mjera zaštite", u MJ 1 : 25.000 te na kartografskim prikazima 4.1., 4.2. i 4.6. "Građevinska područja" – Požega, Požega i Alaginci i Stara Lipa, Emovački Lug, Donji Emovci i Gornji Emovci u MJ 1 : 5.000.

Urbanistički plan uređenja gospodarske zone poslovne namjene „Luka“, gospodarske zone poljoprivredno-poslovne namjene i rekreacijske zone „Požega – sjever“ te zone ugostiteljsko - turističke namjene „Emovački lug 1“ i „Emovački lug 2“ izrađeni su i na snazi te se smjernice za iste daju radi izrade njihovih izmjena i dopuna, odnosno u slučaju izrade novih UPU-a koji bi zamijenili neki od trenutno važećih, a to se osobito odnosi na usklađivanje granice onih urbanističkih planova koje nisu u skladu s ovim Planom te se prilikom prve sljedeće izmjene i dopune moraju uskladiti s istim. Do tada se primjenjuje ona površina, obuhvat i Odredbe navedenih Planova u dijelu u kojem nisu u suprotnosti s ovim PPUG-om.

***2.3.1.2.1.1.*** *Smjernice za izradu Urbanističkog plana uređenja gospodarske zone poslovne namjene* ***„Luka“*** *u Požegi*

Urbanistički plan uređenja gospodarske zone poslovne namjene **„Luka“** obuhvaća područje od cca **4,99** ha i nalazi se na zapadnom izlazu iz grada Požege, s jedne strane omeđen vodnim dobrom rijeke Orljave, s duge s nekoliko građevinskih parcela, dok se s treće strane nalazi požeška obilaznica, tzv. Šijačka cesta, koja se preko kružnog toka nastavlja na Zagrebačku ulicu, kao državna cesta DC 38.

Obuhvat UPU-a „Luka“ određen je u cijelosti kao izgrađeni dio građevinskog područja trgovačkog centra.

Osnovni cilj izrade UPU-a „Luka“ je detaljno i konačno definiranje prostora za poslovnu djelatnost trgovačkog centra za potrebe grada Požege, ali i šireg prostora, kako Županije tako i gravitirajućih područja. Svrha ovog područja je smislena, uređena i lako dostupna poslovna zona s uređenom infrastrukturom, prometom i pristupima, s naglaskom na trgovačku djelatnost, ali uz mogućnost korištenja i u druge poslovne djelatnosti i namjene.

Zona je namijenjena stvaranju predispozicija za razvoj svih funkcija u službi trgovačkih i sličnih djelatnosti na širem području gradskog i županijskog središta, za različite vrste korisnika i različite potrebe stanovnika, kako grada tako i ostalih naselja koje mu gravitiraju.

Osnovni uvjet za budući razvoj i realizaciju gradnje u ovoj zoni bila je regulacija tog područja putem planiranja prometne, komunalne i druge infrastrukture potrebne za kvalitetan i sveobuhvatan razvoj poslovne i trgovačke djelatnosti te lako dostupan pristup velikom broju korisnika, kao i kvalitetno rješenog parkiranja za velik broj vozila.

Urbanističkim planom uređenja „Luka“ bilo je potrebno odrediti namjenu prostora, kao i razmještaj djelatnosti u prostoru, osnovnu prometnu mrežu te osigurati prostorne preduvjete za komunalno opremanje zona, kao i utvrditi mjere za zaštitu i očuvanje prirodnih i kulturnih vrijednosti te mjere sprječavanja negativnog utjecaja na okoliš.

U zoni poslovne, -o trgovačke namjene „Luka“ moguće je graditi:

* trgovačke sadržaje maloprodaje i uslužnih djelatnosti različitih veličina
* prateća skladišta
* uredske građevine i prostore
* servisne radionice, kao prateći sadržaj trgovine
* kavane, restorane i slične ugostiteljske prostore
* poslovne prostore za pružanje osobnih usluga
* komunalno-servisne sadržaje, infrastrukturu i prometne površine, pakirališta
* građevine za zaštitu od štetnog djelovanja voda, građevine za uređenje vodotoka
* javne sadržaje te sve druge građevine koje mogu služiti poslovnoj namjeni i funkcioniranju glavnih gospodarskih djelatnosti

Za namjene i građevine iz prethodnog stavka potrebno je koristiti slijedeće smjernice:

* planski odrediti z gradnju pojedinih namjena te drugih sadržaja, sukladno potrebama i mogućnostima,

- planirati izgradnju i upotpunjavanje prometne i infrastrukturne mreže u cilju urbanog formiranja zone,

- omogućiti kvalitetne pješačke, kolne i biciklističke pristupe novim sadržajima, te neuređenim područjima koja nemaju potrebnu prometnu i drugu infrastrukturu,

- planirati vrstu, moguci nacin korištenja te stupanj uređenja javnih zelenih površina u cilju podizanja kvalitete i standarda svih stanovnika;

- zaštititi prirodne osobitosti i vrijednosti krajolika kao i zone sanitarne zaštite „Zapadno polje“ u blizini.

Na jednoj građevnoj čestici poslovne zone "Luka" može se graditi više samostojećih ili međusobno povezanih građevina koje čine tehnološko-funkcionalnu cjelinu građevina navedenih u prethodnoj točki.

Gospodarska zona poslovne namjene "Luka" mora se pejzažno urediti te svi neizgrađeni dijelovi građevne čestice moraju biti parterno i hortikulturno uređeni.

Minimalna površina nove građevne čestice iznosi za:

- poslovno-trgovačke namjene i prateće sadržaje minimalno 5000 m2,

- uredske građevine i ugostiteljstvo minimalno 1000 m2,

- komunalno-servisne sadržaje - ne određuje se.

Maksimalna površina građevne čestice se ne određuje pa je u zoni poslovne namjene moguće formirati samo jednu građevnu česticu gospodarske namjene.

Sve čvrste građevine u ovoj zoni moraju se graditi kao samostojeće.

Najmanja udaljenost nove građevine od međe susjedne građevne čestice (osim od javnoprometne površine) je pola visine građevine prema toj međi, ali ne manje od 5,5 m.

Udaljenost novih građevina od regulacijskog pravca D 38/51 najmanje 10,0 m ili više, a prema posebnim uvjetima i uz suglasnost nadležnog tijela za upravljanje državnim cestama.

Udaljenost novih građevina od postojećeg zemljišnog pojasa vodnog dobra rijeke Orljave iznosi 20,0 m, dok udaljenost prometnih i manipulativnih površina od istog iznosi najmanje 10,0 m ili sukladno posebnim uvjetima nadležnog tijela za upravljanje i raspolaganje vodnim dobrom RH.

Najmanje 20 % građevne čestice u izdvojenom građevinskom području turističko – rekreacijsko - gospodarske zone treba biti uređeno kao parkovno, pejzažno ili zaštitno zelenilo.

Zelenilo građevne čestice na prirodnom tlu mora biti uređeno kao parkovno, pejsažno ili zaštitno zelenilo, pretežito zasađeno stablašicama autohtonih vrsta u slobodnoj formi, bez podzemne ili nadzemne gradnje i bez natkrivanja.

Parkiralište izvedeno travnim opločnikom ne uračunava se u ovo zelenilo.

Svi neizgrađeni dijelovi građevne čestice moraju biti parterno i hortikulturno uređeni.

Uz regulacijski pravac prema državnoj cesti D38 – Zagrebačkoj ulici, poželjna je mjestimična sadnja drvoreda, a prema rijeci Orljavi obvezna je sadnja sklopova visokog autohtonog zelenila u slobodnoj formi. U dijelovima štetnih koridora infrastrukture i vodotoka, u kojima je sadnja visokog zelenila zabranjena, sadi se nisko zelenilo ili samo trava, a zaštitno se zelenilo uračunava u postotak obveznog zelenila građevne čestice.

Najveća ukupna visina građevina u ovoj zoni je 12,0 m , a najveća nadzemna etažnost je P+1K. Izuzetak su dimnjaci i drugi tehnološki uvjetovani dijelovi građevine te uređaji u sustavu elektroničkih komunikacija koji mogu biti viši.

Visina reklamnih stupova je najviše 25,0 m.

Iznimno, visina građevina iz stavka 1. ove točke može, u skladu s namjenom i funkcijom građevine te uz dokaz o načinu korištenja koji zahtjeva veću visinu, iznositi i više od 15,0 m.

Za planiranje građevina unutar obuhvata UPU-a gospodarske zone poslovne namjene „Luka“ potrebno je primjenjivati odredbe poglavlja 2.2.1. i 2.2.2. ovih Odredbi, pri čemu se omogućuje da se uz odgovarajuće obrazloženje za UPU predmetne zone odrede i stroži/drugačiji uvjeti.

Osim općih uvjeta propisanih odredbama navedenim u prethodnom članku, na izgradnju u ovim zonama se osobito primjenjuju uvjeti iz poglavlja 2.2.3.3. koji se odnose na gradnju u gospodarskim zonama unutar granica građevinskog područja naselja, kao i uvjeti propisani poglavljem 2.3.1.1.1. za gradnju u izdvojenim građevinskim područjima gospodarskih zona izvan naselja.

Ostali uvjeti koji se propisuju kao smjernice za izradu UPU-a "Luka" primjenjuju se kao u člancima 118., 248., 249., 251., 264., 265 i 266. ovih Odredbi.

***2.3.1.2.1.2.*** *Smjernice za izradu Urbanističkog plan uređenja gospodarske zone poljoprivredno-poslovne namjene i rekreacijske zone*

***„Požega – sjever“*** *u Požegi*

Urbanistički plan uređenja gospodarske zone poljoprivredno-poslove namjene i rekreacijske zone "Požega - sjever" obuhvaća područje od cca 44,19 ha i nalazi se na sjevernom izlazu iz grada Požege, s južne strane planirane obilaznice, dok je sa zapadne strane omeđen postojećom Mlinskom ulicom.

Dio gospodarske zone poljoprivredno-poslove namjene i rekreacijske zone "Požega - sjever" ne ulazi u obuhvat ovog UPU-a već je riješen temeljem poglavlja 2.3.1.1.1. ovih Odredbi.

Osnovni cilj izrade UPU-a „Požega - sjever“ je detaljno i konačno definiranje prostora za specifične poljoprivredno i poslovne namjene i rekreacijske zone te dijelom sportske i rekreacijske aktivnosti. Svrha ovog plana je stvaranje preduvjeta za uređenje prostora koji bi imao svrhu smještanja gospodarskih djelatnosti, s naglaskom na gospodarsko-poljoprivredno-servisne aktivnosti te u drugom dijelu sportsko rekreacjske aktivnosti koje nedostaju gradu Požegi. Na taj način omogućit će se razvoj i objedinjavanje potrebnih funkcija u dosegu centra grada, a uz mogućnost planiranja zahvata za jednog ili više različitih vrsta korisnika te različite potrebe razvitka koje će ti korisnici postaviti.

Osnovni uvjet za budući razvoj i realizaciju gradnje u zoni „Požega – sjever“ je regulacija tog područja putem planiranja prometne, komunalne i druge infrastrukture potrebne za kvalitetan i sveobuhvatan razvoj te daljnje detaljnije određivanje namjene površina koje osigurava mogućnost realizacije gradnje te dovršenje područja, obzirom da je isto neuređeno te nema postavljenu osnovnu prometnu i infrastrukturnu mrežu.

U izdvojenom građevinskom području gospodarske zone poljoprivredno-poslove namjene i rekreacijske zone "Požega - sjever" mogu se graditi nove građevine prostori za gospodarske djelatnosti poljoprivredno prehrambene proizvodnje i prehrambeno prerađivačke industrije koji ne smetaju okolišu ili koji mogu osigurati zakonima propisane mjere zaštite okoliša, kao i poslovne, upravne uredske, trgovačke građevine, robne kuće, trgovački centri, sajmišta, tržnice i veletržnice te kompleksi u funkciji poljoprivredne proizvodnje.

Uz osnovnu namjenu, na površinama proizvodne i poslovne namjene mogu se graditi i prateći objekti kompatibilni sa pretežitom namjenom zone:

- prodavaonice, izložbeno - prodajni saloni i slični prostori i građevine,

- ugostiteljske građevine i građevine za zabavu

- sportske površine, prometne građevine, javne garaže

- uredski prostori, istraživački centri, građevine državnih uprava, inspekcije, školstvo-specijalizirane škole i drugi sadržaji koji upotpunjuju osnovnu namjenu,

- građevine za malo poduzetništvo.

Unutar Plana određuju se površine namijenjene sportsko-rekreacijskoj namjeni za smještaj građevina u funkciji sporta na otvorenom s pratećim sadržajima, zatvorenih sportskih terena i rekreacijskih građevina:

- otvorena, natkrivena i zatvorena športsko rekreacijska igrališta, površine i građevine te gledališta

- prateće građevine koje služe osnovnoj djelatnosti koja se na tim površinama obavlja i koji upotpunjuju osnovnu djelatnost (svlačionice, sanitarije, klupski prostori, teretane, manji ugostiteljski i trgovački sadržaji, spremišta, infrastrukturne građevine i uređaji i slično) i to kao građevine najviše do 5 % površine zemljišta

- montažne konstrukcije za sezonsko natkrivanje športskih terena, igrališta i gledališta (balon i slično)

Osim navedenog mogu se planirati i zelene površine te površine prometnih, komunalnih i infrastrukturnih građevina, kao i pomoćne i prateće građevine.

Zelene površine predviđaju se kao zaštitne zelene površine, javne zelene površine i zelenilo uz melioracijske kanale.) Dijelovi površina određenih za drugu osnovnu namjenu mogu se uređivati kao parkovne i zelene površine.

Unutar obuhvata Plana nije moguća gradnja:

- industrijskih ili obrtničkih pogona koji bukom, mirisom, onečišćenjem zraka ili opasnošću od zagađivanja podzemnih i površinskih voda i sl. ugrožavaju okoliš,

- farmi.

U sklopu jedne građevine moguće je kombinacija više namjena navedenih u prethodnom stavku. Građevine polivalentne namjene i polivalentni prostori mogu poslužiti i za razne seminare, izložbe, radionice i druge slične namjene.

Na jednoj građevnoj čestici unutar gospodarske zone poljoprivredno-poslove namjene i rekreacijske zone "Požega - sjever" može se graditi više građevina navedenih u prethodnom članku.

Za gradnju pomoćnih građevina primjenjuju se članak 198. ovih Odredbi.



Gospodarska zona poljoprivredno-poslove namjene i rekreacijska zona "Požega - sjever" mora se pejzažno urediti, a na slobodnim, sportsko-rekreacijskim i zelenim površinama moraju se urediti pristupni putevi, pješačke staze, nadstrešnice i slobodne zelene površine.

Površina građevne čestice u zoni "Požega - sjever" iznosi min. 1500 m2, a najveća izgrađenost (kig) je 60%.

Širina građevne čestice ne može biti manja od 20,00 m, mjereno na mjestu građevnog pravca građevine.

Sve ozelenjene i zatravljene površine koje služe za sport i rekreaciju bez izgradnje zgrada smatraju se uređenim zelenilom te se ne uračunavaju u ukupnu izgrađenost građevne čestice.

Sve građevine u gospodarskoj zoni poljoprivredno-poslove namjene i rekreacijskoj zoni "Požega - sjever", osim pomoćnih, moraju se graditi kao samostojeće, pri čemu minimalna udaljenost građevine od susjednih međa iznosi (h/2)+3m, ali ne smije biti manja od 5,00 m te od regulacijske linije mora iznositi min. 5,0 m.

Najmanje 20 % građevne čestice u izdvojenom građevinskom području gospodarske zone poljoprivredno-poslove namjene i rekreacijske zone treba biti uređeno kao parkovno, pejzažno ili zaštitno zelenilo.

Visina gospodarskih građevina može iznositi najviše 12,0 m, a građevine mogu imati do 3 nadzemne etaže uz mogućnost gradnje podruma/suterena.

Iznimno, visina građevina iz stavka 1. ovog članka može, u skladu s namjenom i funkcijom građevine, zbog tehnološkog procesa ili drugih razloga te uz dokaz o načinu korištenja koji zahtjeva veću visinu, iznositi i više od 12,0 m.

Visina zatvorenih sportsko-rekreacijskih građevina također iznosi 12,0 m s etažnom visinom od tri nadzemne etaže, ali, također iznimno, može iznositi i više, osobito za sportske dvorane, bazene i zatvorena, natkrivena igrališta i slične građevine koje svojim načinom uporabe ili izvedbe (npr. nadsvođenja) zahtijevaju veću visinu.



Za planiranje građevina unutar obuhvata UPU-a gospodarske zone poljoprivredno-poslove namjene i rekreacijske zone "Požega - sjever" potrebno je primjenjivati odredbe poglavlja 2.2.1. i 2.2.2. ovih Odredbi, pri čemu se omogućuje da se uz odgovarajuće obrazloženje za UPU predmetne zone odrede i stroži/drugačiji uvjeti.

Ostali uvjeti koji se propisuju kao smjernice za izradu UPU-a "Požega-sjever" primjenjuju se kao u člancima 118., 248., 249., 251., 264., 265 i 266. ovih Odredbi

***2.3.1.2.1.3.*** *Smjernice za izradu Urbanističkih planova uređenja*

*zona ugostiteljsko - turističke namjene*

***„Emovački Lug 1“ i „Emovački Lug 2“***

Urbanistički plan uređenja ugostiteljsko – turističke namjene **"Emovački Lug 1"** obuhvaća područje od cca **3,68 ha** koje se nalazi istočno od naselja , dok urbanistički plan uređenja ugostiteljsko – turističke zone **„Emovački Lug 2“** obuhvaća površinu od cca **3,27 ha**, a nalazi se u nastavku putem iz zone „Emovački Lug 1“ te sjeverno od samog naselja Emovački Lug.

Obje ugostiteljsko – turističke zone, kao i samo naselje Emovački Lug nalaze se sjeverno/sjeverozapadno od grada Požege

Osnovni cilj izrade UPU-a "Emovački Lug 1" i „Emovački Lug 2“ je definiranje prostora koji se bazira na ugostiteljsko - turističkim i rekreacijskim aktivnostima koje se nastavljaju na aktivnosti unutar naselja Emovački Lug u kojem se nalazi smještajni i restoranski kapaciteti. . Svrha ovog plana je uređenje visokokvalitetnog područja za ugostiteljstvo, turizam, sport i rekreaciju smještajnih iju te osiguranje dodatne turističke ponude i kvalitetnih smještajnih kapaciteta.

Osnovni uvjet za razvoj i realizaciju gradnje u ugostiteljsko – turističkim zonama „Emovačkui Lug 1“ I „Emovački Lug 2“ je regulacija tog područja probijanjem putova te dovršetkom prometne mreže, kao i komunalne i druge infrastrukture te realizacijom namjene površina potrebne za stvaranje preduvjeta za uređenje prostora u svrhu postizanja razvitka prostora za sport, rekreaciju, turizam i smještajne kapacitete te objedinjavanje svih funkcija ovog prostora.



U izdvojenom građevinskom ugostiteljsko – turističke zone "Emovački Lug 1“ dozvoljena je gradnja slijedećih građevina i sadržaja:

* hotela i građevina u njegovoj funkciji
* ostalih ugostiteljsko - turističkih građevina
* sportsko-rekreacijskih građevina (squash, teniska igrališta, igrališta za male sportove, dječja igrališta, sunčališta, kupališta, bazena i drugo)
* pratećih i pomoćnih građevina i sadržaja u funkciji ugostiteljstva, turizma, sporta i rekreacije (svlačionica, spremišta, nadstrešnica, strojarnica, kotlovnice za kruto i tekuće gorivo, podzemni i nadzemni spremnici goriva i svih drugih građevina koje imaju pomoćnu funkciju u odnosu na glavne građevine),
* internih prometnica i staza, parkirališta, manipulativnih površina, infrastrukturnih građevina i sl.
* vanjskih sportskih terena, biciklističkih i pješačkih staza, šetnica i sl.
* uređivanja izletničkih prostora (postavljanje urbane opreme, info i edukativnih ploča, putokaza, odmorišta sa drvenim stolovima i klupama, pecala, drvenih nadstrešnica, mjesta za ognjišta/ložišta za piknik u prirodi te druge opreme i elemenata uređenja.)

U izdvojenom građevinskom ugostiteljsko – turističke zone "Emovački Lug 2“ dozvoljena je gradnja slijedećih građevina i sadržaja:

* Ugostiteljsko - turističkih građevina namijenjenih seoskom turizmu (ruralne kuće, apartmani, bungalovi i sl.)
* ostalih ugostiteljsko - turističkih građevina sukladnih seoskom turizmu (doručkovaonica, kušaonica, restorana i sl.)
* građevina u funkciji seoskog imanja (građevina za smještaj stoke, mehanizacije, hrane za stoku i sl.)
* pratećih građevina i sadržaja u funkciji seoskog turizma
* pomoćnih građevina (spremišta, nadstrešnice, pecala, bazena, kotlovnice za kruto i tekuće gorivo, podzemni i nadzemni spremnici goriva i svih drugih građevina koje imaju pomoćnu funkciju u odnosu na glavne građevine)
* internih prometnica i staza, parkirališta, manipulativnih površina, infrastrukturnih građevina i sl.
* vanjskih sportskih terena, biciklističkih i pješačkih staza, šetnica, pašnjaka, trgova, i sl.
* uređivanja izletničkih prostora (postavljanje urbane opreme, info i edukativnih ploča, putokaza, odmorišta sa drvenim stolovima i klupama, drvenih nadstrešnica, mjesta za ognjišta/ložišta za piknik u prirodi te druge opreme i elemenata uređenja.)

Na jednoj građevnoj čestici unutar ugostiteljsko – turističke zone "Emovački Lug 1" i „Emovački Lug 2“ može se graditi više građevina navedenih u točki 315. i 316. ovih Odredbi.

U sklopu jedne građevine ili prostora moguće je kombinacija više namjena navedenih u prethodnim stavcima.

Obje zone moraju se pejzažno urediti, a prema uvjetima i na način kako to propišu provedbeni planovi same zone.

Najmanje 40% građevne čestice u obje zone treba biti uređeno kao parkovno, pejzažno ili zaštitno zelenilo.

Površina građevne čestice u ugostiteljsko – turističkim zonama "Emovački Lug 1" i „Emovački Lug 2“ iznosi min. 500 m2, a najveći koeficijent izgrađenosti (kig) je 40 %.



Sve građevine u ugostiteljsko – turističkim zonama "Emovački Lug 1" i „Emovački Lug 2“, osim pomoćnih, moraju se graditi kao samostojeće, na udaljenosti min 3,0 m od susjedne međe pri čemu minimalna udaljenost od regulacijske linije mora biti 5,0 m.

U zoni „Emovački Lug 1“ etažna visina građevina hotela može biti iznosi podrum, prizemlje, kat i potkrovlje, dok ostale građevine mogu imati podrum i prizemlje, te po potrebi potkrovlje.

Visina građevine hotela iznosi najviše 10,0 m, a ukupna visina najviše 14,0 m, dok ostale građevine mogu imati visinu najviše 7,0 m te ukupnu visinu najviše 12,0 m.

U zoni „Emovački Lug 2“ etažna visina ugostiteljsko – turističkih građevina namijenjenih smještaju u seoskom turizmu može biti podrum, prizemlje i potkrovlje, pri čemu je visina građevine najviše 7, 0 m, a ukupna visina 12,0 m

U okviru namjene za ugostiteljsko – turističku građevinu tipa restoran ili sl., etažna visina može biti podrum, prizemlje i kat, dok visina iznosi najviše 8, 0 te ukupna visina 12,0 .

Za građevine u funkciji poljoprivrede i sve preostale građevine maksimalna etažna visina je podrum i prizemlje, pri čemu visina iznosi max. 5,0 m, a ukupna visina max. 8,0 m.

Visina građevine hotela iznosi najviše 10,0 m, a ukupna visina najviše 14,0 m, dok ostale građevine mogu imati visinu najviše 7,0 m te ukupnu visinu najviše 12,0 m.

Visina pojedinih etaža građevina iz prethodna dva članka, odnosno njihova visina i ukupna visina može, uz dokaz o načinu korištenja koji zahtjeva veću visinu, iznositi i više, a ovisno o namjeni, funkciji i načinu korištenja koji će biti prikazana projektom.

Pri izgradnji i uređenju sadržaja posebno obratiti pažnju na karakteristični pitomi ambijent te izbjegavati krupnije gabarite građevina i nastojati ostvariti autohtoni ruralni arhitektonski izraz.



Ostali uvjeti koji se primjenjuju kao smjernice za izradu UPU-a "Emovački Lug 1“ i „Emovački Lug 2", odnosno za izgradnju u ovoj zoni primjenjuju se kao u člancima 248., 249., 251., 264., 327. i 328. ovih Odredbi ovih Odredbi.

***2.3.1.2.1.4****.* *Smjernice za izradu Urbanističkog plana uređenja*

*ugostiteljsko - turističke i sportsko - rekreacijske namjene* ***„Sovinjak“***

Na području obuhvata ovog Plana, unutar izdvojenog građevinskog područja izvan naselja, planira se uređenje izdvojenog građevinskog područja ugostiteljsko-turističke i sportsko – rekreacijske namjene **„Sovinjak“**, ukupne površine cca **8,58 ha**. Na navedenom području koje je neuređeno, obavezna je izrada urbanističkog plana uređenja.

Ugostiteljsko – turistička i sportsko – rekreacijska zona „Sovinjak“ je prikazana na kartografskom prikazu br. 1. „Korištenja i namjene površina/prostora“, kartografskom prikazu br. 4.9. „Građevinska područja“ - za naselja Novi Štitnjak, Marindvor, Štitnjak i Golobrdci u MJ 1 : 5.000.

Osnovni cilj izrade UPU-a "Sovinjak“ je definiranje prostora koji se bazira na ugostiteljsko - turističkim i sportsko - rekreacijskim aktivnostima koje su tradicionalno prisutne u tom obuhvatu i koje se vežu na prostor oko vodene površine. Svrha ovog plana je uređenje toga prostora uz rješavanje imovinsko-pravnih odnosa, okrupnjavanje čestica, preparcelacija i rješenje pristupnih putova te osmišljavanje visokokvalitetnog područja za ugostiteljstvo, turizam, sport i rekreaciju kao i proširenje izletničke, rekreativne i turističke ponude, kao i kvalitetnih smještajnih kapaciteta u Gradu Požegi.

Osnovni uvjet za realizaciju mogućnosti gradnje u ugostiteljsko – turističkoj i sportsko rekreacijskoj zoni „Sovinjak“ je regulacija tog područja probijanjem putova te dovršetkom prometne mreže, kao i komunalne i druge infrastrukture te rješavanjem parcelacije na način da područje postane uređeno i uporabljivo s dovoljno velikim građevnim česticama za gradnju. Određivanje namjena površina potrebnih za stvaranje uvjeta za daljnji razvoj turističke, ugostiteljske, rekreativne, izletničke i sličnih djelatnosti.

Na području iz prethodnog članka dozvoljena je gradnja sljedećih građevina i sadržaja:

* + ugostiteljsko-turističke smještajne građevine (apartmani, bungalovi, glamping, kuće za odmor, mali obiteljski hotel ili pansion ili sl.)
  + ugostiteljsko-turističke građevine za pružanje usluge prehrane i pića (vinska kuća i/ili podrum, doručkovaonica, kušaonica, degustacijsko – enološki sadržaji, manji restoran, kafić ili sličan manji ugostiteljski objekt)
  + površine za šetanje, vožnju biciklom, jahanje i slično
* uređenje sportsko – rekreacijskih sadržaja, površina i igrališta, ribnjaka i drugih vodenih površina, dječijih igrališta, sunčališta, šetnica, vidikovaca, sunčalište i privezište/pristaništa za čamce i sl.
* uređivanje nužne uslužno-posjetiteljske infrastrukture (postavljanje urbane opreme, info i edukativnih ploča, putokaza, nadstrešnica, prostora za ložišta/roštilj, drvenih stolova i klupa, pristaništa za čamce te druge opreme i elemenata uređenja.)
* pomoćne i prateće građevine
* prometne građevine te infrastrukturne građevine u funkciji zone
* svi drugi sadržaji koji su u funkciji osnovne namjene.

Na građevnoj čestici u ovoj zoni može se graditi više građevina navedenih u prethodnom članku, a više namjena se može kombinirati unutar jedne građevine.

Za gradnju pomoćnih građevina primjenjuju se članak 198. ovih Odredbi.

Ugostiteljsko – turistička i sportsko – rekreacijska zona "Sovinjak" mora se pejzažno urediti uz uređenje puteva, pješačkih i drugih staza, postavljanje urbane opreme, odmorišta sa drvenim stolovima i klupama, drvenih nadstrešnica i sličnih sadržaja.

Površina građevne čestice na ovom području iznosi min. 500 m2, a najveća izgrađenost (kig) je 40%.

Unutar zone mora se izvršiti preparcelacija kako bi pojedine građevine (npr. ribnjak, ali i sve ostale građevine) bile na jednoj čestici.

Površina građevne čestice može biti i jednaka ukupnoj površini zone, odnosno jedna funkcionalna cjelina.

Najmanja širina građevne čestice iznosi 15,0 m.

Najmanje 50% zasebne građevinske čestice za gradnju građevina u ovom području treba biti uređeno kao parkovno, pejzažno ili zaštitno zelenilo.

Sve građevine unutar ugostiteljsko-turističke zone na vlastitoj građevinskoj čestici moraju se graditi kao samostojeće, i isključivo na udaljenosti najmanje 8,0 m od regulacijskog pravca, odnosno najmanje 3,0 m od granice susjednih parcela, osim pomoćnih koje se grade sukladno odredbama poglavlja 2.2.3.5. ovih Odredbi.

Etažna visina građevina koje se grade u ovom području mogu biti maksimalno prizemlje i potkrovlje, uz mogućnost izgradnje podruma i/ili suterena, pri čemu visina građevine iznosi najviše 8,0 m, a ukupna visina građevine najviše 12,0 m mjereno od završne kote uređenog terena.

Krovišta građevina u ovoj zoni mogu se izvesti kao ravna, s blagim nagibom ili kao kosa, max. nagiba do 45o,pri čemu je nagib krova definiran tehničkim normativima za određenu vrstu pokrova, a na terenu s nagibom sljeme ovakve građevine mora biti položena paralelno sa slojnicama.

Ostali uvjeti koji se primjenjuju kao smjernice za izradu UPU-a "Sovinjak", odnosno za izgradnju u ovoj zoni primjenjuju se kao u članku 248., 249., 251., 264. i 284. ovih Odredbi ovih Odredbi.

**2.3.2. Uvjeti gradnje izvan građevinskih područja**

Izvan granica građevinskih područja mogu se graditi sljedeće građevine:

* gospodarske građevine namijenjene poljoprivrednoj proizvodnji, stambene, pomoćne i prateće građevine te obiteljska gospodarstava u funkciji obavljanja poljoprivrednih djelatnosti i seoskog turizma, sukladno važećim zakonskim odredbama,
* sportsko-rekreacijska igrališta i građevine te ostale građevine u funkciji posjećivanja (planinarski domovi, planinarske kuće i skloništa za izletnike, promatračnice, vidikovci, igrališta, dječja igrališta, odmorišta i sl.)
* građevine u funkciji gospodarenja i korištenja šuma te lovstva
* manje vjerske građevine (raspela, poklonci, kapelice) i spomenici i spomen-obilježja
* građevine infrastrukture (prometne, vodno gospodarske, elektroničke komunikacijske infrastrukture i povezane opreme, energetske, obnovljivi izvori energije, komunalne i dr.)
* građevine za iskorištavanje obnovljivih izvora energije
* građevine za istraživanje i eksploataciju mineralnih sirovina
* građevine, objekti i postrojenja za istraživanje i eksploataciju ugljikovodika i geotermalnih voda u energetske svrhe
* građevine obrane
* zahvata u prostoru za robinzonski smještaj smještajnog kapaciteta sukladno važećim zakonskim odredbama
* reciklažnih dvorišta za građevinski otpad s pripadajućim postrojenjima, asfaltnih baza,, betonara i drugih građevina u funkciji obrade mineralnih sirovina, unutar određenih eksploatacijskih polja
* rekonstrukcija postojećih građevina

Gradnja građevina koje se grade izvan granica građevinskog područja vrši se u skladu s posebnim zakonom o poljoprivrednom zemljištu i srodnim propisima.

Za gradnju izvan građevinskog područja potrebno je poštivati nekoliko posebnih kriterija, a koji se odnose na slijedeće:

* sve pojedinačne građevine moraju imati riješenu infrastrukturu koja se odnosi na vlastitu vodoopskrbu, odvodnju i pročišćavanje otpadnih voda te energetski sustav (plinski spremnik ili agregat, odnosno obnovljivi izvor energije), osim za građevine koje za svoju funkciju ne trebaju elektroenergetski i vodovodni priključak
* katastarska čestica na kojoj se grade građevine van građevinskog područja mora imati pristup sa prometne površine, pri čemu se pod prometnom površinom podrazumijevaju površine javne namjene, površine u vlasništvu vlasnika građevne čestice ili površine na kojima je osnovano pravo služnosti prolaza u svrhu pristupa do građevne čestice, što uključuje i postojeće ceste i poljske puteve
* svaka građevina mora biti u funkciji korištenja prostora ili osnovne namjene kao što je rekreacijska, infrastrukturna, eksploatacijske, poljoprivredna, šumarska, stočarska, planinarska, lovačka, ribička i dr.
* posebnu pažnju treba posvetiti očuvanju krajobraza, zaštite prirode, vrednovanja krajobraznih vrijednosti i autohtonog graditeljstva

Postojeće građevine izvan granica građevinskog područja koje se nalaze na površinama Planom predviđenim za drugu namjenu, ili nisu izgrađene sukladno ovim Odredbama, mogu se rekonstruirati temeljem članka 416. podstavka 12. ovih Odredbi i postojećeg Zakona o prostornom uređenju.

Rekonstrukcija može obuhvaćati rekonstrukciju u istim gabaritima i/ili promjenu namjene sukladno namjenama dozvoljenim za gradnju izvan granica građevinskog područja i/ili povećanje bruto površine do 20%. Pri tome nadzemna etažna visina ne može prilikom rekonstrukcije preći prizemlje i potkrovlje.

Iznimno, prilikom rekonstrukcije pojedinačnih građevina u funkciji poljoprivredne proizvodnje i njima sličnih građevina, iste se mogu koristiti, održavati te rekonstruirati samo na način da se ne mijenja njihova namjena i ne povećavaju gabariti.

Izvan građevinskih područja naselja mogu se prilikom izgradnje novih javnih cesta graditi građevine koje se u skladu sa posebnim propisima i ovim Odredbama ne određuju posebna građevinska područja, kao:

* svi prateći sadržaji javne ceste koji su predviđeni projektom ceste
* benziske, plinske i druge energetske postaje, odmorišta i parkirališta te postavljanje reklamnih panoa uz postojeće javne ceste

Građevine koje se mogu ili moraju graditi izvan građevinskog područja naselja trebaju se locirati, projektirati, izvoditi i koristiti na način da ne ometaju poljoprivrednu i šumsku proizvodnju te korištenje drugih građevina izvan građevinskog područja naselja kao i da ne ugrožavaju vrijednosti čovjekove okoline, naročito krajobraza.

Građevine i sklopovi u svrhu obavljanja intenzivne poljoprivredne djelatnosti, obiteljska poljoprivredna gospodarstva i sl., kao i stambene te gospodarske građevine za vlastite potrebe i potrebe seoskog turizma u funkciji obavljanja poljoprivredne djelatnosti, mogu se graditi izvan granica građevinskog područja u zonama dozvoljenim Prostornim planom Požeško slavonske Županije - prikazanim na kartografskom prikazu 3.B. „Uvjeti korištenja i ograničenja u prostoru, Područja posebnih ograničenja u korištenju, Uređenje zemljišta, zaštita posebnih vrijednosti i obilježja**,** Područja i dijelovi primjene planskih mjera zaštite“ u MJ 1 : 25.000.

**2.3.2.1. Gospodarske i stambene građevine**

**te** **obiteljska gospodarstva van građevinskog područja**

Gospodarske građevine u funkciji obavljanja poljoprivrednih djelatnosti i seoskog turizma su:

* građevine za intenzivnu poljoprivrednu proizvodnju te uzgoj poljoprivrednih kultura i životinja (stoke, peradi i krznaša) te ribnjaci,
* građevine za smještaj poljoprivrednih proizvoda,
* građevine za smještaj i sklanjanje poljoprivredne mehanizacije i oruđa te njihovo održavanje,
* gospodarske proizvodno-obrtničke građevine za primarnu doradu i preradu u funkciji osnovne poljoprivredne proizvodnje,
* stambene građevine pod uvjetom da se grade na građevnim česticama od 20 ha i više za osobne potrebe te na česticama od 2 ha i više za potrebe seoskog turizma,
* ugostiteljsko-turističke građevine za smještaj i prehranu u seoskom turizmu, pod uvjetom da se grade na građevnim česticama od 2 ha i više za potrebe seoskog turizma,
* pojedinačne građevine u funkciji poljoprivredne proizvodnje
* ostale pomoćne građevine za potrebe obavljanja poljoprivredne djelatnosti, stanovanja ili seoskog turizma
* obiteljska poljoprivredna gospodarstva

Građevine i sklopovi u svrhu obavljanja intenzivne poljoprivredne djelatnosti, obiteljska poljoprivredna gospodarstva i slično, kao i stambene te gospodarske građevine za vlastite potrebe i potrebe seoskog turizma u funkciji obavljanja poljoprivredne djelatnosti, mogu se graditi izvan granica građevinskog područja u zonama određenim ovim Planom – prikazanim na kartografskom prikazu 3.B.– "Uvjeti korištenja i ograničenja u prostoru, područja posebnih mjera ograničenja u korištenju, uređenje zemljišta, zaštita posebnih vrijednosti i obilježja, područja i dijelovi primjene planskih mjera zaštite".

Poljoprivredne građevine van građevinskog područja mogu se graditi na poljoprivrednom zemljištu osnovne namjene i ostalom poljoprivrednom zemljištu, sukladno posebnom zakonu i propisima, ako su zadovoljeni uvjeti u pogledu minimalne veličine posjeda, udaljenosti od građevinskog područja i javnih prometnica te minimalnog broja uvjetnih grla koja se mogu uzgajati van građevinskog područja.

Dopustivu izgradnju zgrada izvan građevinskog područja, u funkciji obavljanja poljoprivrednih djelatnosti, moguće je dozvoliti na posjedu primjerene veličine, a za stočarsku i peradarsku proizvodnju iznad minimalnog broja uvjetnih grla.

Na posjedu, odnosno građevnoj čestici gospodarske građevine u funkciji obavljanja poljoprivrednih djelatnosti i seoskog turizma može se graditi jedna stambena te više gospodarskih i pomoćnih građevina navedenih u članku 423. ovih Odredbi.

Posjedom se smatra zemljište čije su katastarske čestice fizički povezane najmanje 60% ukupne površine posjeda. Čestice se smatraju fizički povezane i ako ih dijele melioracijski kanali ili poljski putovi.

Građevine u funkciji obavljanja poljoprivrednih djelatnosti mogu po načinu izgradnje biti:

* montažno i montažno-demontažni
* polumontažni
* čvrsti

Minimalna veličina posjeda na kojem se mogu graditi poljoprivredne građevine van građevinskog područja je slijedeća:

* 15,0 ha za građevine u funkciji intenzivne ratarske proizvodnje
* 4,0 ha za građevine u funkciji uzgoja voća
* 3,0 ha za građevine u funkciji uzgoja povrća
* 4,0 ha za građevine u funkciji uzgoja vinove loze
* 1,0 ha za građevine u funkciji uzgoja cvijeća i sadnica

Iznimno, pojedinačne građevine u funkciji poljoprivredne proizvodnje mogu se graditi i na manjim posjedima od navedenih u prethodnom stavku.

Gospodarskom građevinom za uzgoj životinja (tovilišta, farme, konjušnice) smatra se funkcionalno povezana grupa građevina s pripadajućim poljoprivrednim zemljištem, koja se isključivo gradi izvan površina naselja.

Gospodarske građevine za intenzivan uzgoj životinja (farme, tovilišta) mogu se graditi na posjedu čija je veličina određena najmanjim brojem od 10 uvjetnih grla.

Iznimno, ako je osnovna namjena posjeda intenzivna ratarska proizvodnja na posjedu površine min. 3,0 ha, kao i ako se radi o obiteljskom poljoprivrednom gospodarstvu opisanom u članku 489. stavku 2. ovih Odredbi, u sklopu takvih obiteljskih poljoprivrednih gospodarstava, moguća je gradnja poljoprivrednih građevina za uzgoj životinja manjeg kapaciteta.

Minimalna udaljenost svih građevina, osim infrastrukturnih priključaka te pristupnih, parkirališnih i manipulativnih površina, od svih međa iznosu 3,0.

Čestica na kojoj se grade građevine mora imati osiguran pristup na prometnu površinu, min širine od 3,0 m.

Krovišta gospodarskih građevina u funkciji obavljanja poljoprivrednih djelatnosti i seoskog turizma mogu se izvesti kao ravna, s blagim nagibom ili kao kosa, max. nagiba do 45o, te se ne može izvesti krov strmijeg („alpski“),pri čemu je nagib krova definiran tehničkim normativima za određenu vrstu pokrova.

Kod terena u nagibu građevine iz prethodnog stavka moraju biti položene paralelno sa slojnicama, niže od sljemena brežuljka najmanje toliko da se ne ocrtavaju na njihovoj silueti.

Do svih građevina u svakom trenutku mora biti omogućen pristup vatrogasnih vozila.

Oko gospodarskih i stambenih građevina koje se grade van građevinskog područja obvezna je sadnja visokog zelenila, a ograđivanje građevne čestice je dozvoljeno isključivo transparentnom ogradom ili živicom.

Gospodarske i uz njih stambene zgrade građene izvan građevinskog područja naselja treba graditi na tragu lokalne tradicije izdvojenih ratarskih i stočarskih gospodarstava.

U prostornoj koncepciji organizacije gospodarstva i oblikovanju zgrada te upotrijebljenih materijala, treba slijediti principe uklopivosti u ambijent pejzaža.

***Gospodarske građevine za intenzivan uzgoj životinja (farme, tovilišta)***

Građevine za uzgoj životinja moraju se udaljiti od građevinskog područja na minimalnu udaljenost, zavisno o kapacitetu građevine. Kapacitet građevine iskazuje se u uvjetnim grlima (Ug), a izračunava se na način da se broj životinja u jednom turnusu pomnoži s koeficijentom K iz slijedeće tablice koja je određena unutar posebnog propisa. Uvjetnim grlom podrazumijeva se grlo težine 500 kg i obilježava koeficijentom 1.

**Određivanje broja uvjetnih grla**

**Tablica br. 4.**

|  |  |
| --- | --- |
| **VRSTA STOKE** | **koeficijent K** |
| Domaća životinja | UG/domaćoj životinji |
| Odrasla goveda starija od 24 mjeseca | 1,0 |
| Goveda starosti od 12 do 24 mjeseca | 0,6 |
| Goveda starosti od 6 do 12 mjeseca | 0,3 |
| Rasplodni bikovi | 1,4 |
| Telad | 0,15 |
| Konji | 1,2 |
| Ždrebad | 0,5 |
| Ovce i koze | 0,10 |
| Janjad, jarad | 0,05 |
| Krmače | 0,3 |
| Nerasti | 0,4 |
| svinje u tovu od 25 do 110 kg | 0,15 |
| Odojci | 0,02 |
| Kokoši nesilice | 0,004 |
| Tovni pilići | 0,0025 |
| Purani | 0,02 |
| Kunići i pernata divljač | 0,002 |

Za sve ostale životinje koje nisu navedene u tablici broj uvjetnih grla utvrđuje se na način da se broj grla u jednom turnusu pomnoži s prosječnom težinom životinje i podijeli s 500.

Osim minimalnog broja uvjetnih grla na tovilištima za uzgoj stoke i peradi trebaju biti ispunjeni svi propisani uvjeti zaštite okoliša i očuvanja krajobraza.

Gospodarske građevine za intenzivnu stočarsku i peradarsku proizvodnju moraju biti odgovarajuće udaljene od građevinskih područja naselja kako bi se spriječili mogući negativni utjecaji (buka, neugodni mirisi).

Minimalna udaljenost građevine za uzgoj životinja od građevinskih područja naselja te od ruba zemljišnog posjeda razvrstane ceste:

**Tablica br. 5.**

|  |  |  |  |  |
| --- | --- | --- | --- | --- |
| **MINIMALNA UDALJENOST GRAĐEVINE ZA UZGOJ ŽIVOTINJA OD GRAĐEVINSKIH**  **PODRUČJA I RAZVRSTANIH CESTA** | | | | |
| Broj uvjetnih grla | Minimalna udaljenost  od građevinskog  područja (m) | Minimalna udaljenost od ruba zemljišnog posjeda  razvrstane ceste (m) | | |
| Državne ceste | Županijske ceste | Lokalne ceste |
| 10 - 50 | 30 | 50 | 25 | 10 |
| 51 - 100 | 50 | 75 | 40 | 15 |
| 101 - 200 | 100 | 100 | 50 | 20 |
| 201 - 300 | 150 | 125 | 75 | 30 |
| 301 - 500 | 200 | 150 | 100 | 35 |
| 501 - 800 | 300 | 175 | 125 | 40 |
| > od 800 | 400 | 200 | 150 | 50 |

Iznimno od stavka 1. ovoga članka, udaljenost tovilišta – farme za životinje od stambene građevine na usamljenoj izgrađenoj građevinskoj čestici može biti i manja ako je s tim suglasan vlasnik stambene građevine, pod uvjetom da je tovilište propisno udaljeno od drugih površina naselja i prometnica.

Građevine za intenzivan uzgoj životinja, te sve s potencijalnim izvorom zagađenja iz prethodnog stavka treba ispravno locirati u prostoru u odnosu na stambene te javne i društvene građevine, kao i stambene i slične zone, uzimajući u obzir smjer i intenzitet dominantnih vjetrova.

Građevine za intenzivan uzgoj životinja kapaciteta iznad 50 grla mogu se graditi isključivo izvan građevinskog područja ili u primjerenim gospodarskim zonama.

Sve navedene minimalne udaljenosti odnose se na same prostorije u kojima se obavlja poljoprivredna djelatnost, dok se ostale građevine, prostorije i prostori za čiste i tihe namjene mogu smjestiti i bliže.

Građevine za uzgoj životinja van građevinskog područja ne mogu se graditi u vodozaštitnim zonama, u kojima je zabrana gradnje takvih građevina utvrđena posebnim propisom i odlukama o zaštiti sanitarnih zona crpilišta, donesenim na temelju tog propisa te važećim Prostornim planom županije.

Također, na određenom zemljištu neće se moći graditi ako to zemljište nije pogodno za izgradnju u smislu faktora navedenih ograničenja. Zgrade za industrijski tov stoke i peradi moraju se graditi na ocjeditom terenu na kojem je visina podzemne vode najmanje 1,00 m ispod dna temelja, a s obzirom na dominantne vjetrove, moraju se nalaziti niz vjetar.

Građevine moraju biti tako locirane da im se u slučaju požara može prići sa svih strana i da je onemogućeno brzo širenje požara.

Navedene građevine ne mogu se graditi na katastarskoj čestici koja nema osiguran pristup s javne prometne površine te na područjima vrijednog krajobraza, zaštićenim dijelovima prirode te području ekološke mreže.

Građevine za uzgoj životinja moraju se graditi od čvrstog građevnog materijala (beton, opeka, drvo i dr.).

Temelji građevine za uzgoj životinja moraju biti nepropusni za vlagu i izvedeni 50 cm iznad površine tla, a zidovi do visine 1,5 m moraju biti presvučeni tankim slojem cementnog morta i zaglađeni. Prijelaz zida u pod mora se izvesti zaobljeno radi lakšeg čišćenja i održavanja prostora u kojem borave životinje.

Strop mora biti izoliran kako ne bi dolazilo do kondenzacije vlage. Pod mora biti trajan, topao, nepropustan, ne smije biti sklizav i mora omogućiti brzo oticanje vode. Nagib poda staje mora iznositi najmanje 1 cm na 1 m dužine i biti izveden prema kanalu za oticanje mokraće. Kanali za oticanje mokraće u zgradi mogu biti otvoreni ili zatvoreni moraju biti izvedeni od nepropusnog materijala, imati plitko dno, a stjenke kanala moraju biti glatkih površina. Ukoliko se kanali izvode kao otvoreni, moraju imati zaobljene rubove, a ako su zatvoreni, moraju biti četverokutnog oblika. Zatvoreni kanali moraju imati pokrov izveden od daske ili pomičnih željeznih rešetaka.

Nagib kanala za oticanje mokraće prema glavnom sabirnom kanalu i gnojničnoj jami mora iznositi najmanje 1%.

Na građevnoj čestici građevine za uzgoj životinja (u dijelu zgrade ili kao posebne zgrade) mogu se graditi još i:

* staklenici i plastenici za uzgoj biljaka
* podna skladišta i uređena površine za privremeno prikupljanje i privremeno skladištenje poljoprivrednih proizvoda
* otvorene i poluotvorene nadstrešnice i zatvorena skladišta za čuvanje plodova, sjemena, ambalaže i sl.
* građevine za potrebe pakiranja proizvoda koji su u cijelosti ili pretežno proizvedeni na pripadajućem posjedu
* gospodarske proizvodno – obrtničke građevine komplementarne tovilištu za primarnu doradu i preradu u funkciji osnovne poljoprivredne proizvodnje (skladišta hrane, silosi, mješaonica stočne hrane i sl.), hladnjače i klaonice te prerada mesa i proizvodnja suhomesnatih proizvoda, kušaonice kao i druge gospodarske građevine
* građevine za smještaj poljoprivrednih proizvoda u funkciji osnovne poljoprivredne proizvodnje
* građevine za smještaj i sklanjanje poljoprivredne mehanizacije i oruđa te njihovo održavanje, garaže i sl.
* gnojišta, platoi za kruti stajski gnoj, gnojišne jame, jame za gnojnicu i gnojovku, lagune ili drugi spremnici, kao i, sabirne jame te jame ili silosi za osoku i sl.
* parkirališta, manipulativne površine i nadstrešnice
* infrastrukturne građevine
* uredi i prostorije za boravak djelatnika
* kušaone poljoprivrednih proizvoda, prezentacijske dvorane, vinoteke, vinski podrumi i drugi degustacijski i slični sadržaji
* ugostiteljsko-turističke građevine za smještaj i prehranu u seoskom turizmu te jedna stambena građevina s najviše dva stana za potrebe stanovanja vlasnika ili zaposlenika, odnosno za potrebe agroturizma ukoliko su zadovoljeni uvjeti navedeni u članku 423., podstavku 5. i 6. ovih Odredbi.

Uvjetuje se izgradnja prvenstveno osnovnih građevina, a istovremeno ili u slijedećim etapama omogućava se izgradnja prateće stambene i drugih građevina.

Prateći sadržaji mogu biti samo u funkciji djelatnosti uzgoja životinja, a prostori za boravak djelatnika samo garderobno-sanitarni te prostori za dnevni odmor.

Površina uredskih prostora mogu iznositi do 5% bruto građevinske površine građevina za smještaj životinja.

Prostori za boravak uposlenih te uredski i drugi prateći prostori mogu se graditi u sastavu i prema uvjetima gradnje gospodarskih ili stambenih, a ukoliko se grade kao zasebne mogu imati max. podrum/suteren te prizemlje i potkrovlje, pri čemu visina građevine iznosi najviše 6,0 m, a ukupna visina građevine najviše 9,0 m mjereno od završne kote uređenog terena na nižem dijelu.

Površina i raspored građevina iz prethodna dva članka utvrđuju se u skladu s potrebama tehnologije pojedine vrste djelatnosti, pri čemu udaljenost građevina za uzgoj stoke ne može biti manja od 10 m od stambene građevine odnosno bunara.

Visina gospodarskih građevina za uzgoj životinja te pratećih gospodarskih građevina, može iznositi najviše 15,0 m od završne kote uređenog terena.

Iznimno, visina gospodarskih građevina može iznositi i više, sukladno uvjetima iz članka 187. ovih Odredbi.

Za prikupljanje gnoja i tekućine iz građevina za smještaj životinja mogu se planirati građevine navedene u članku 176. ovih Odredbi koje trebaju biti određenog kapaciteta ovisne o broju tovnih životinja

Građevine iz prethodnog stavka moraju biti locirane uz tovilišta i, po mogućnosti, niz dominantan vjetar.

Navedene je građevine moguće locirati i na zasebnim građevnim česticama u sklopu primjerenog posjeda istog vlasnika, na vlastitoj građevnoj čestici, a u svrhu rješavanja i skladištenja gnoja, gnojnice ili gnojovke kao nusproizvoda tovilišta toga vlasnika koje se može nalaziti na drugoj (zasebnoj) građevnoj čestici unutar ili izvan granica građevinskog područja.

Ove građevine mogu se izvan granica građevinskog područja locirati i u produžetku građevinske parcele koja se nalazi unutar granica građevinskog područja, a na kojoj se nalazi tovilište, gdje se pristup rješava preko građevinske parcele istog vlasnika ili putem prava služnosti. To se osobito odnosi na tradicijski način lociranja sadržaja kod vrlo dubokih parcela u ruralnim naseljima ovog područja.

Udaljenost građevina iz prethodnog članka od granice građevinskog područja naselja i od susjednih međa ne smije iznositi manje od 3,0 m, a od regulacione linije i od stambenih te ugostiteljsko-turističkih građevina koje se, sukladno ovim odredbama mogu graditi izvan granica građevinskog područja, ne manje od 10,0 m. Udaljenost od građevina za snabdijevanje vodom (bunari, cisterne i sl.) mora iznositi min 20,0 m.

Za gradnju građevina iz prethodnog članka primjenjuju se uvjeti navedeni u člancima 177. - 182. ovih Odredbi.



Pražnjenje gnojničnih jama smije se vršiti samo vakuum cisternom.

U tovilištu stoke i peradi mora biti osigurano dovoljno higijenski ispravne vode u količini 20-30 l/dan po tovljeniku, odnosno 40-50 l/dan po grlu krupne stoke.

Vodoopskrbna građevina za potrebe tovilišta mora biti izvedena u skladu sa sanitarnim propisima i locirana uzvodno od stočnih nastambi.

Uz vodotoke, osim nizinskih, mogu se urediti površine za uzgoj posebnih životinjskih vrsta (nutrije i sl.), u skladu s posebnim vodoprivrednim i sanitarnim uvjetima, na način da se ne ometaju susjedni korisnici prostora.

Tovilišta stoke i peradarnici te površine za uzgoj posebnih životinjskih vrsta ne mogu se graditi ni u kom slučaju unutar zone značajnog krajobraza.

***Gospodarske građevine za uzgoj poljoprivrednih kultura,***

***smještaj poljoprivrednih proizvoda i mehanizacije***

U sklopu gospodarskih građevina namijenjenih za poljoprivrednu djelatnost (u dijelu zgrade ili kao posebne zgrade), izuzev stočarstva i peradarstva, mogu se graditi:

* staklenici i plastenici za uzgoj biljaka
* podna i nadzemna skladišta i uređene površine za privremeno prikupljanje i privremeno skladištenje poljoprivrednih proizvoda
* otvorene i poluotvorene nadstrešnice i zatvorena skladišta i spremišta za čuvanje plodova, sjemena, ambalaže i slično
* građevine za potrebe pakiranja proizvoda koji su u cijelosti ili pretežno proizvedeni na pripadajućem posjedu
* građevine za smještaj i sklanjanje poljoprivredne mehanizacije i oruđa te njihovo održavanje te garaže i sl.
* gospodarske proizvodno-obrtničke građevine za primarnu doradu i preradu u funkciji osnovne poljoprivredne proizvodnje (skladišta hrane, silosi, mješaonica stočne hrane i sl.), hladnjače i klaonice te prerada mesa i proizvodnja suhomesnatih proizvoda, kušaonice kao i druge gospodarske građevine
* parkirališta i manipulativne površine i nadstrešnice
* infrastrukturne građevine
* objekti i postrojenja (građevine) za istraživanje i eksploataciju geotermalnih voda za energetske poljoprivredne svrhe
* uredi i prostorije za boravak djelatnika, prostori za dnevni boravak i prehranu djelatnika na gospodarstvu
* kušaone poljoprivrednih proizvoda, prezentacijske dvorane, vinoteke, vinski podrumi i drugi degustacijski i slični sadržaji
* ugostiteljsko-turističke građevine za smještaj i prehranu u seoskom turizmu te jedna stambena građevina s najviše dva stana za potrebe stanovanja vlasnika ili zaposlenika, odnosno za potrebe agroturizma ukoliko su zadovoljeni uvjeti navedeni u članku 423. podstavku 5. i 6. ovih Odredbi.
* građevine za smještaj poljoprivrednih proizvoda u funkciji osnovne poljoprivredne proizvodnje
* gnojišta, platoi za kruti stajski gnoj, gnojišne jame, jame za gnojnicu i gnojovku, lagune ili drugi spremnici, kao i, sabirne jame te jame ili silosi za osoku i sl.

Površina i raspored građevina iz stavka 1. ovog članka utvrđuju se u skladu s potrebama tehnologije pojedine vrste poljoprivredne djelatnosti.

Uz gospodarske građevine namijenjene za poljoprivrednu djelatnost dozvoljena je izgradnja jedne stambene građevine vlasnika, a može se koristiti i za potrebe agroturizma, sukladno člancima 451. i 465. ovih Odredbi.

Prateći sadržaji mogu biti samo u funkciji poljoprivredne djelatnosti, a prostori za boravak djelatnika samo garderobno-sanitarni te prostori za dnevni odmor.

Prostori za boravak uposlenih te uredski i drugi prateći prostori mogu se graditi u sastavu i prema uvjetima gradnje gospodarskih ili stambenih, a ukoliko se grade kao zasebne mogu imati max. podrum/suteren te prizemlje i potkrovlje, pri čemu visina građevine iznosi najviše 6,0 m, a ukupna visina građevine najviše 9,0 m mjereno od završne kote uređenog terena na nižem dijelu.

Uvjetuje se izgradnja prvenstveno osnovnih građevina, a istovremeno ili u slijedećim etapama omogućava se izgradnja stambenih građevina i građevina ugostiteljsko-turističke namjene, uz uvjete prema posebnim propisima.

Gospodarske građevine za smještaj poljoprivrednih proizvoda i mehanizacije te uzgoj poljoprivrednih kultura smještaju se na udaljenosti najmanje 30,0 m od građevinskog područja naselja.

Minimalne udaljenosti gospodarskih zgrada namijenjenih intenzivnoj poljoprivrednoj djelatnosti (osim uzgoja životinja) od ruba zemljišnog pojasa razvrstanih javnih cesta iznose:

* 30,0 m od državnih cesta
* 20,0 m od županijskih cesta
* 10,0 m od lokalnih cesta.

Odredbe o minimalnoj udaljenosti od građevinskog područja ne odnose se na staklenike i plastenike.

Visina gospodarskih građevina za uzgoj poljoprivrednih kultura, smještaj poljoprivrednih proizvoda i mehanizacije te pratećih gospodarskih građevina, može iznositi najviše 15,0 m od završne kote uređenog terena.

Iznimno, visina gospodarskih građevina može iznositi i više, sukladno uvjetima iz članka 187. ovih Odredbi.

***Stambene građevine***

Izvan građevinskog područja (u dijelu gospodarskog poljoprivrednog kompleksa - stana, salaša, farme ili slično) mogu se graditi samo obiteljske stambene građevine i to isključivo kao prateće građevine gospodarskih građevina u funkciji poljoprivrednih građevina iz članka 423., podstavka 1. - 4. ovih Odredbi, na građevnim česticama od 20 ha i više za osobne potrebe te na česticama od 2 ha i više za potrebe seoskog turizma.

Stambene zgrade te građevine i sadržaji seoskog turizma u funkciji su poljoprivredne proizvodnje, pa se ne mogu graditi na čestici na kojoj nisu ranije izgrađene (ili se istovremeno ne grade) zgrade i sadržaji gospodarske namjene.

Bruto površina stambene građevine može iznositi najviše 20% od bruto tlocrtne površine izgrađenih zatvorenih gospodarskih građevina.

Iznimno, ukoliko je površina gospodarskih građevina manja od 500 m2, tada bruto površina stambene građevine može iznositi i do 50% bruto tlocrtne površine izgrađenih zatvorenih gospodarskih građevina.

U sastavu stambene građevine mogu se predvidjeti i ugostiteljsko-turistički sadržaji, te drugi gospodarski sadržaji koji nemaju štetan utjecaj na stanovanje (uredi i prostorije za boravak djelatnika, vinski podrumi, vinoteka, kušaona i sl.), pri čemu se dozvoljena površina stambene građevine uvećava za dozvoljenu površinu drugih predviđenih sadržaja.

Etažna visina stambenih građevina koje se grade van građevinskog područja može biti max. podrum/suteren te prizemlje i potkrovlje, pri čemu visina građevine iznosi najviše 6,0 m, a ukupna visina građevine najviše 9,0 m mjereno od završne kote uređenog terena.

***Gospodarske proizvodno-obrtničke građevine za primarnu***

***doradu i preradu u funkciji osnovne poljoprivredne proizvodnje***

Gospodarske građevine za primarnu doradu i preradu (skladišta hrane, silosi, sušare, mlinovi, prerada grožđa - vinarije i vinski podrumi, prerada mesa i proizvodnja suhomesnatih proizvoda, kušaonice, mješaonica stočne hrane, klaonice, hladnjača i sl.) mogu biti isključivo u funkciji osnovne proizvodnje i mogu se graditi pod slijedećim uvjetima:

* na posjedima minimalne površine utvrđene u člancima 428. i 429. ovih Odredbi
* uz građevine za uzgoj životinja čiji kapacitet iznosi min. 50 uvjetnih grla.

Izgradnja građevina za primarnu doradu i preradu može se odobriti samo uz ranije ili u isto vrijeme građenu građevinu iz članka 423., podstavka 1. i 2. ovih Odredbi, s kojom čini jedinstvenu funkcionalnu i/ili tehnološku cjelinu.

Izgradnja klaonice za vlastite potrebe u funkciji tovilišta stoke može se odobriti samo uz ranije izgrađenu (ili u isto vrijeme građenu) građevinu tovilišta, s kojom čini jedinstvenu tehnološku cjelinu. Minimalni kapacitet tovilišta uz koje se može izgraditi klaonica je 100 uvjetnih grla godišnje.

Maksimalna površina klaonice može iznositi 0,6 m2 po jednom uvjetnom grlu kapaciteta tovilišta.

Visina gospodarskih građevina za primarnu dorado i preradu, može iznositi najviše 15,0 m od završne kote uređenog terena na višem dijelu.

Iznimno, visina gospodarskih građevina može iznositi i više, sukladno uvjetima iz članka 187. ovih Odredbi.

***Ugostiteljsko-turističke građevine za smještaj i prehranu u seoskom turizmu***

Gospodarske građevine u funkciji seoskog turizma su ugostiteljsko-turističke građevine za smještaj i prehranu, a mogu se graditi isključivo ako je izgrađena ili se istovremeno gradi gospodarska građevina osnovne namjene i to na građevnim česticama minimalne površine 2 ha sukladno Zakonu.

Ukupna površina građevina iz prethodnog članka može biti jedinstvena, raspodijeljena i na više manjih pojedinačnih ugostiteljsko-turističkih građevina za smještaj i prehranu (bungalovi, apartmani, kuće za odmor, centralna građevina ili raspoređeno na drugi način) ili može biti dodana u sastav stambene ili druge građevine ukoliko se ugostiteljsko-turistički sadržaj gradi zajedno sa stambenim.

Maksimalni smještajni kapacitet građevina namijenjenih seoskom turizmu je 10 smještajnih jedinica.

Etažna visina gospodarske građevine u funkciji seoskog turizma može biti max. podrum/ suteren, prizemlje i potkrovlje, pri čemu visina građevine iznosi najviše 7,0 m, a ukupna visina građevine najviše 10,0 m mjereno od završne kote uređenog terena na nižem dijelu.

***Pomoćne građevine za potrebe obavljanja***

***poljoprivredne djelatnosti, stanovanja ili seoskog turizma***

Pomoćne građevine su garaže (osim javnih garaža), drvarnice, spremišta, nadstrešnice, bazeni za vlastite potrebe, sunčani kolektori i fotonaponski moduli, kotlovnice za kruto i tekuće gorivo, podzemni i nadzemni spremnici goriva, ljetne kuhinje, i slične građevine koje su u funkciji gospodarskih i stambenih građevina te građevina seoskog turizma.

Pomoćne građevine mogu se graditi isključivo ako je izgrađena ili se istovremeno gradi gospodarska građevina osnovne namjene te stambena ili ugostiteljsko-turistička građevina s kojima pomoćne građevine čine jednu funkcionalnu cjelinu na zajedničkoj građevnoj čestici.

Maksimalna tlocrtna veličina pomoćne građevine, koja se gradi kao zasebna građevina uz stambene, ugostiteljsko-turističke odnosno gospodarske građevine u funkciji poljoprivredne djelatnosti, je 150,0 m² bruto.

Maksimalna površina sunčanih kolektora i/ili fotonaponskih modula te druge potrebne opreme, kada se kao pomoćne građevine grade/postavljaju na građevnoj čestici glavne građevine, može biti maksimalno onolika kolika je nužna da se zadovolji potreba za energijom građevine na čijoj se čestici gradi.

Najveća etažna visina pomoćne građevine može biti podrum i prizemlje, pri čemu ukupna visina iste ne prelazi ukupnu visinu osnovnih građevina, odnosno nije viša od 6,0 m, dok visina građevine nije viša od 4,0 m, od završne kote uređenog terena.

***Ribnjaci***

Ribnjakom, u smislu gospodarske namjene, smatraju se bazeni i prateće građevine za uzgoj akvakulture.



Izgradnja novih ribnjaka moguća je izvan građevinskih područja naselja samo na zemljištu katastarskih kultura: močvara, trstik, neplodno tlo i u napuštenim koritima ili rukavcima vodotoka, odnosno ostalom poljoprivrednom zemljištu bogatom podzemnom vodom, označenom na kartografskom prikazu br. 1. – "Korištenje i namjena prostora/površina", kao ostalo poljoprivredno zemljište, šume i šumsko zemljište.

Individualni ribnjaci, manjih kapaciteta uzgoja do 1 ha, mogu se, uz navedene u prethodnom članku, realizirati i na površinama kategoriziranim kao ostala obradiva zemljišta.

Na vrijednom obradivom tlu zemljišta izgradnja ribnjaka moguća je samo u sklopu obiteljskog poljoprivrednog gospodarstva.

Ribnjak mora biti u vezi s protočnom, tekućom vodom koja može biti neupotrebljiva za javnu vodoopskrbu, ali ipak odgovarajuće kvalitete i u dovoljnim količinama za potrebe u svim fazama uzgoja.

Udaljenost ribnjaka od susjednih čestica treba biti takva da ne utječe na vodni režim susjednog obradivog zemljišta, a ovisno o strukturi tla te ne manja od 5,0 m.

Maksimalni iskop za bazene ribnjaka je do dubine 2,5 m.

Uz ribnjake se mogu graditi pomoćne ili prateće građevine za potrebe uzgoja ribe, čija se površina određuje normativom od 12 m2/ha vodene površine ribnjaka, a koji je određen temeljem prostorno planske procjene stručnog izrađivača te pri čemu ukupna visina građevine nije viša od 6,0 m, a visina građevine nije viša od 4,0 m od završne kote uređenog terena na nižem dijelu, dok je prizemlje jedina etaža koju je dozvoljeno graditi.

U građevine iz prethodnog stavka moraju se smjestiti sve namjene potrebne za funkcioniranje ribnjaka (spremišta hrane, prostorije za boravak uposlenih, garaže i sl.). Ove građevine trebaju biti udaljene od susjedne građevne čestice najmanje 3,0 m, a od ruba ribnjaka sukladno posebnim propisima, ali ne manje od 5,0 m .

Materijal koji nastaje prilikom iskopa ribnjaka treba u pravilu deponirati uz lokaciju ribnjaka, te oblikovati okolni teren, kako bi se po prestanku njegovog korištenja iskoristio za sanaciju iskopa.

***Pojedinačne građevine u funkciji poljoprivredne proizvodnje***

Pojedinačne građevine u funkciji poljoprivredne proizvodnje su:

* vinogradarske kućice u vinogradima (klijeti)
* vinske kuće i podrumi
* spremišta voća u voćnjacima
* staklenici i plastenici
* spremišta alata
* ostale slične vrste poljoprivrednih građevina

Pojedinačne građevine određene su jednom građevnom česticom.

Klijet građevinske bruto površine do 70 m2 (ukupna površina svih etaža) može se graditi u vinogradima površine od najmanje 1.000 m2 i to, ako je zasađeno najmanje 85% površine vinograda.

Građevinska bruto površina iz stavka 1. ovog članka može se uvećati za 20 m2 za svakih daljih 1.000 m2 vinograda, ali najviše do 120 m2.

Dio građevine koji služi za sklanjanje ljudi ne može biti veći od 30 m2.

Etažna visina građevina u vinogradima i voćnjacima ne može biti veća od podruma i prizemlja (bez mogućnosti izvedbe potkrovlja).

Maksimalna visina građevine iz stavka 1. ovog članka iznosi 4,0 m, a ukupna visina građevine 6,0 m od završne kote uređenog terena na nižem dijelu.

Građevina može imati i samo etažu podruma, ako se ista smješta u kosinu terena, a krov se izvodi kao zeleni koji se nastavlja na okolni teren.

Za spremišta voća u voćnjacima vrijede uvjeti gradnje iz članaka 472. i 473. ovih Odredbi koje se odnose i na klijeti.



Vinske kuće i podrumigrađevinske bruto površine do 120 m2 (ukupna površina svih etaža) može se graditi samo u već podignutim vinogradima, čija površina nije manja od 4.000 m2 i to, ako je zasađeno najmanje 85 % površine vinograda.

Građevinska bruto površina iz stavka 1. ovog članka može se uvećati za 20 m2 za svakih daljih 1.000 m2 vinograda, ali najviše do 160 m2.

Dio građevine koji služi za sklanjanje ljudi ne može biti veća od 60 m2.

Etažna visina građevina vinskih kuća u vinogradima i voćnjacima ne može biti veća od prizemlja (s mogućnosti izvedbe potkrovlja), te uz mogućnost izvedbe podruma.

Maksimalna visina građevine iznosi 6,0 m, a ukupna visina građevine 9,0 m od završne kote uređenog terena na nižem dijelu.

Građevina može imati i samo etažu podruma, ako se ista smješta u kosinu terena, a krov se izvodi kao zeleni koji se nastavlja na okolni teren.

Izuzetno, ukoliko je površina vinograda i voćnjaka manja od 1.000 m2, može se u postojećem vinogradu, odnosno voćnjaku odobriti gradnja prizemnog drvenog spremišta alata i pribora, površine najviše 12,0 m2.

Na površinama namijenjenim za uzgoj poljoprivrednih kultura moguće je graditi spremišta alata, oruđa, pribora i kultivatora te ostale slične vrste građevina, površine do 12,0 m2.

Površina spremišta ne može se proporcionalno povećavati u odnosu na površinu zemljišta. Ove građevine ne moraju imati priključak na komunalnu infrastrukturu.

Etažna visina građevina iz prethodnog stavka je prizemlje bez mogućnosti izvođenja potkrovlja ili podruma, pri čemu visina građevine može biti max. 4,0 m, a ukupna visina građevine max. 7,0 m od završne kote uređenog terena na nižem dijelu.

Na površinama namijenjenim za poljoprivredu, a u svrhu uzgoja povrća, cvijeća, sadnica i drugog sličnog bilja omogućava se postavljanje staklenika i plastenika.

Staklenici i plastenici se kao privremene građevine postavljaju na poljoprivredno zemljište na način da ne ometaju poljoprivrednu proizvodnju na susjednim česticama.

U voćnjacima, vinogradima i povrtnjacima moguća je i postava nadstrešnica za potrebe skladištenja poljoprivrednih proizvoda.

Udaljenost pojedinačnih građevina u funkciji poljoprivredne proizvodnje od ostalih međa ne može biti manja od 3,0 m, osim staklenika i plastenika čija udaljenost može biti minimalno 1,0 m. Međusobna udaljenost klijeti, odnosno spremišta voća, koje su izgrađene na susjednim česticama ne može biti manja od 6,0 m.

Kada se klijet, vinska kuća i/ili podrum, odnosno spremište voća lociraju u blizini sjeverne međe do susjednog vinograda ili voćnjaka, udaljenost građevine od te međe ne može biti manja od srednje visine građevine u odnosu na završnu kotu uređenog terena, a nikako manja od 3,0 m.

Izuzetno, kad susjedi sporazumno zatraže izdavanje lokacijske dozvole, odnosno drugog odgovarajućeg akta propisanog važećim zakonom za gradnju klijeti ili spremišta voća na poluugrađeni način, građevina se može graditi na toj susjednoj međi.

Ostale gospodarske građevine u funkciji poljoprivredne proizvodnjesurasadnici, pčelinjaci i sl.

Rasadnici se mogu graditi samo kao montažne građevine na poljoprivrednom zemljištu minimalne površine 2000 m2. Ove građevine mogu imati maksimalnu površinu od 500 m2 i udaljeni od susjedne čestice minimalno 3,0 metra.

Lokacija i udaljenost pčelinjaka od ostalih gospodarskih građevina te stambenih, ugostiteljsko-turističkih i drugih građevina te građevina za uzgoj stoke određuje se prema posebnom propisu.

Sve pojedinačne građevine trebaju biti smještene i oblikovane na način da ne narušavaju krajobrazne i prirodne vrijednosti.

Preporuka je da oblikovanje pojedinačnih građevina bude u skladu s lokalnom tradicijom u gradnji ove vrste građevina te da se pri projektiranju i gradnji pridržava sljedećih smjernica:

* krovište mora biti izvedeno kao koso, nagiba do 45o te se ne može izvesti krov strmijeg nagiba ("alpski") kao ni ravni krov
* krovište se na stropnu konstrukciju postavlja direktno bez nadozida (osim u slučaju vinske kuće koja može imati potkrovlje)
* gornja kota podne ploče prizemlja, odnosno stropne konstrukcije podruma, ne može biti viša od 120 cm od kote konačno zaravnatog terena,
* svijetla visina prizemlja ne može biti veća od 320 cm,
* moguće je izvesti samo etažu podruma, ako se ista smješta u kosinu terena, a krov se izvodi kao zeleni koji se nastavlja na okolni teren
* moguće je izvesti zeleni krov zajedno s njegovom tehničkom konstrukcijom, osobito ako je isti uklopljen u okolni teren

Na terenu s nagibom sljeme ovakve građevine mora biti položena paralelno sa slojnicama.

Pojedinačne gospodarske građevine moraju se locirati niže od sljemena brežuljka najmanje toliko da se ne ocrtavaju na njihovoj silueti.

Pojedinačne gospodarske zgrade ne mogu se graditi na katastarskoj čestici koja nema pristup s prometne površine.

Poljoprivredno zemljište koje je služilo kao osnova za utvrđivanje akta temeljem koje se može graditiza klijeti u vinogradima i spremišta voća u voćnjacima ne može se parcelirati na manje dijelove. Parcelacija poljoprivrednog zemljišta vršit će se u skladu sa zakonskom regulativom iz oblasti o poljoprivrednom zemljištu. Poljoprivredno zemljište na kojem postoje pojedinačne gospodarske zgrade, čija je veličina i vrsta takova da to zemljište u smislu ovih Odredbi ne bi bilo dovoljno veliko za izgradnju dvaju gospodarskih zgrada ne može se parcelirati u manje dijelove, bez obzira u koje vrijeme i po kojoj osnovi je ta građevina podignuta.

Ako na određenom poljoprivrednom zemljištu postoje uvjeti za gradnju pojedinačne gospodarske zgrade, akt temeljem kojeg se može graditiza gradnju takove zgrade se ne može utvrditi, ako je to zemljište nepodesno za gradnju u smislu faktora ograničenja.



Sve legalno izgrađene pojedinačne građevine u funkciji poljoprivredne djelatnosti koje se nalaze na površinama Planom predviđenim za drugu namjenu, ili nisu izgrađene sukladno ovim Odredbama, mogu se do privođenja planiranoj namjeni koristiti, održavati te rekonstruirati na način da se ne mijenja njihova namjena i ne povećavaju gabariti.

***Obiteljska poljoprivredna gospodarstva***



Obiteljsko poljoprivredno gospodarstvo je oblik proizvodnog organiziranja u poljoprivredi, namijenjeno obavljanju intenzivne poljoprivredne djelatnosti, s proizvodnjom dva ili više poljoprivrednih proizvoda (ratarskih, stočarskih, voćarskih, vrtlarskih, vinogradarskih, peradarskih i drugih), odnosno jednog ili više poljoprivrednih proizvoda uz organiziranje agroturističke djelatnosti.

Obiteljsko poljoprivredno gospodarstvo je poljoprivredni posjed kojeg čini funkcionalno povezana grupa zgrada s pripadajućim poljoprivrednim zemljištem, u sklopu kojeg se nalaze gospodarske građevine za potrebe poljoprivredne proizvodnje i koji se nalazi izvan građevinskog područja naselja te čija je minimalna veličina određena člancima 428. i 429. ovih Odredbi, a obzirom na vrstu pretežite poljoprivredne djelatnosti.

Iznimno, obzirom da se obiteljska poljoprivredna gospodarstva u Gradu Lipiku često bave s nekoliko različitih poljoprivrednih djelatnosti manjeg kapaciteta, za slučajeve kada registrirano obiteljsko poljoprivredno gospodarstvo objedinjava više poljoprivrednih djelatnosti, a niti jedna nije značajno prevladavajuća, veličina posjeda ili broj uvjetnih grla temeljem kojeg se mogu graditi gospodarske građevine u funkciji obavljanja poljoprivrednih djelatnosti i seoskog turizma navedene u članku 423. može biti i manji od propisanog u člancima 428. i 429. ovih Odredbi, ali posjed svakako mora objediniti 2 ha minimalno dvije različite kulture ili, umjesto druge kulture, hektar jedne kulture i minimalno 5 UG grla životinja.

U sklopu obiteljskog gospodarstva iz stavka 1. i 2. ovog članka moguće je graditi i stambenu te, osobito poželjno i ugostiteljsko-turističke građevine u funkciji seoskog turizma, ukoliko su ispunjeni uvjeti propisani člancima 450. i 457. ovih Odredbi.

Obiteljsko poljoprivredno gospodarstvo može objedinjavati sve gospodarske građevine u funkciji obavljanja poljoprivrednih djelatnosti i seoskog turizma navedene u članku 423. ovih Odredbi, osim pojedinačnih građevina u funkciji poljoprivredne djelatnosti, a pod uvjetima utvrđenim za pojedine vrste građevina (u člancima od 423. do 470. ovih Odredbi).

Oblikovanje građevina obiteljskog poljoprivrednog gospodarstva, odabir građevnog materijala, te koncepcija prostorne organizacije građevina na građevnoj čestici moraju biti u skladu s uobičajenim načinom gradnje na određenom prostoru, te s okolnim krajobrazom.

U sklopu posjeda iz članaka 428. i 429. ovih Odredbi moguće je graditi samo jedno obiteljsko gospodarstvo ili jedan kompleks gospodarskih građevina koje moraju činiti tehničko-tehnološku i funkcionalnu cjelinu.

Sukladno pretežitoj poljoprivrednoj djelatnosti i djelatnosti agroturizma, moguće je izgraditi građevine unutar kojih su smješteni svi potrebni i mogući sadržaji namijenjeni prezentaciji proizvoda poljoprivrednog gospodarstva i proizvodnje (vinograd - prerada, vinarija, vinoteka, vinski podrumi, degustacijsko-enološki sadržaj, građevine za čuvanje i skladištenje proizvoda te kušaonice i drugi degustacijski i slični sadržaji).

Uz navedeno u sklopu ovakvog posjeda moguće je graditi i sve druge sadržaje kao što su: vidikovci, pecala, sjenice, izletnički prostori s klupama, nadstrešnicama i ložištima, sanitarni prostori, dječja igrališta i druga područja te sadržaji za rekreaciju iz poglavlja 2.3.2.3 ovih Odredbi.

**2.3.2.2. Građevine za istraživanje i eksploataciju mineralnih sirovina, ugljikovodika i geotermalnih voda u energetske svrhe**

Ovim planom predložene su zone/područja rezervirana za istraživanje mineralnih sirovina određene na temelju izrađene Studije o potencijalnosti mineralnih sirovina.

Eksploatacija mineralnih sirovina vezana je na iskorištenje prirodnih resursa i te se djelatnosti smještavaju uz ležišta sirovina.

Iskorištavanje geotermalne vode i mineralnih sirovina (treset, metali, nemetali, kamen) vezana je na područja na kojima se utvrdi stupanj potencijalnosti pojedinih struktura u podzemlju koji sadrže ekonomski iskoristive količine.

Na području Grada Požege dozvoljeno je otvaranje novih istražnih prostora u zonama koje su PPPSŽ-om predviđena za istraživanje mineralnih sirovina te koje definiraju potencijalnost mineralnih sirovina i to za slijedeće sirovine:

* cementna (S1),
* tehničko - građevni i arhitektonsko-građevni kamen (S6),

Područja namijenjena istraživanju mineralnih sirovina i otvaranju novih istražnih područja iz prethodnog stavka, označena na kartografskom prikazu 3.B. „Uvjeti korištenja i ograničenja u prostoru, Područja posebnih ograničenja u korištenju, Uređenje zemljišta, zaštita posebnih vrijednosti i obilježja**,** Područja i dijelovi primjene planskih mjera zaštite“ u MJ 1 : 25.000, nisu konkretni istražni prostori sa svojim granicama i posebnom dokumentacijom, već su samo područja koja imaju potencijalnost u odnosu na određene sirovine te na kojima je moguće podnijeti zahtjev za potrebnu dokumentaciju za konkretan istražni prostor.

Istraživanja mineralnih sirovina te određivanje istražnih prostora kroz granice i potrebnu dokumentaciju, dopušta se na svim područjima koja su kao prevladavajuća sirovina određena prethodnim stavkom.

Ukoliko se na nekom od područja iz prethodnog stavka nakon provođenja postupka istraživanja utvrdi postojanje rezerve mineralnih sirovina koja omogućava eksploataciju, potrebno je provesti postupak izmjena i dopuna PPPSŽ-a te ovog Plana kojim će se odrediti budući prostorni obuhvat planiranog eksploatacijskog polja.

Na području Grada Požege nalaze se istražni prostori ugljikovodika „Sava-08“, istražni prostor ugljikovodika u pripremi, prostor za istraživanje (istražni prostor) i eksploataciju geotermalne vode "Tekić" te istražni prostor geotermalne vode u energetske svrhe na području cijelog Grada. Aktivnosti koje se provode za potrebe istraživanja ugljikovodika mogu se provoditi u skladu s posebnim propisima, unutar utvrđenih istražnih prostora.

Istražni prostori ili dijelovi istražnog prostora ugljikovodika „Sava-08“ mogu se prenamijeniti u odgovarajuća eksploatacijska polja ugljikovodika te unutar istog istražnog prostora može biti formirano više eksploatacijskih polja, bez izmjene ovog Plana, ako je to u skladu s posebnim propisima i Prostornim planom Požeško-slavonske županije.

Nova eksploatacijska polja geotermalnih voda u energetske svrhe moguće je utvrditi u okviru istražnih prostora geotermalnih voda u energetske svrhe bez izmjene ovog Plana, a u skladu s posebnim propisima i Prostornim planom Požeško-slavonske županije.

Na cijelom području Grada Požege moguće je izvoditi istražne radove i aktivnosti u svrhu utvrđivanja mogućnosti eksploatacije ugljikovodika ili geotermalnih voda.

Područja za istraživanje i eksploataciju mineralnih sirovina te istražni prostori i eksploatacijska polja ugljikovodika i geotermalnih voda u energetske svrhe utvrđuju se konkretno:

* za istražni prostor i eksploatacijsko polje tehničkog građevinskog kamena - Jegerova livada
* za istražni prostor ugljikovodika "Sava-08" koji obuhvaćaju cijelo područje Grada Požege te na kojem se, ukoliko istraživanja pokažu opravdanost, te uz uvjete određene posebnim zakonima i propisima, može planirati eksploatacija, a u skladu s posebnim propisima i Prostornim planom Požeško-slavonske županije
* za istražni prostor ugljikovodika u pripremi (dijelom)
* za površine planirane za istraživanje i eksploataciju geotermalnih voda u energetskesvrhe, a obuhvaća cijelo područje Grada Požege
* prostor za istraživanje (istražni prostor) i eksploataciju geotermalne vode "Tekić" (dijelom)

Površine, odnosno mogućnost i opseg obuhvata eksploatacijskih polja određene su Prostornim planom Požeško-slavonske županije.



Novi prostori i polja za istraživanje i iskorištavanje mineralnih sirovina, te ugljikovodika i geotermalnih voda u energetske svrhe, određuju se na temelju sljedećih kriterija:

* istraživanje i eksploatacija mineralnih sirovina ne može se obavljati na mjestima i na način koji ugrožava podzemne vode
* ne smiju se ugrožavati krajobrazne vrijednosti područja, a posebice:
  + područja s karakterističnim uzorcima naselja
  + područja uz naselja
  + područja s naglašenim značenjem kulturnih krajolika (tradicionalni oblici poljodjelstva, voćnjaci i vinogradi itd.)
  + područja izuzetnih, svojstvenih vizualnih oblika s velikom raznolikošću prirodnih i kulturnih elemenata te značajnih vizura
  + područja većeg značenja za zaštitu prirode (prirodni vodotoci, šume itd.)
  + područja prirodnih biotopa (posebna staništa itd.)
* nije dopušteno istraživanje i eksploatacija mineralnih u/na područjima predloženim/evidentiranim za zaštitu prema bilo kojem osnovu i njihovom neposrednom okruženju/blizini,
* nije dozvoljeno istraživanje i eksploatacija ugljikovodika te mineralnih sirovina na prostoru na kojem se nalaze gradska naselja, javne prometnice, vodoprivredni objekti i uređaji, vojni objekti, spomenici kulture, posebno zaštićeni objekti prirode i groblja, na prostorima iznad i ispod elektroenergetskih vodova i postrojenja, te na prostoru gdje se nalaze drugi objekti od općeg značenja određeni posebnim propisima,
* nije dozvoljeno istraživanje i eksploatacija mineralnih sirovina te ugljikovodika i geotermalnih voda u energetske svrhe na prostoru ispod zgrada koje se nalaze izvan gradskih naselja i na prostoru do 40 metara oko tih zgrada, te na prostoru koji obuhvaća dvorište i vrtove izvan gradskih naselja, bez suglasnosti vlasnika
* sve aktivnosti eksploatacije mineralnih sirovina koje generiraju više razine buke i vibracija, provoditi na udaljenosti većoj od 500 m od stambenih objekata unutar građevinskih područja naselja, a ovisno o reljefu, topografiji, vegetaciji te pedološkim i geološkim strukturama, iznimno je moguće radove izvoditi na manjoj udaljenosti, a navedeno potvrditi prilikom postupka procjene utjecaja na okoliš.
  + lokacija za istraživanje i eksploataciju mineralnih sirovina te ugljikovodika, geotermalnih voda u energetske svrhe mora biti na sigurnoj udaljenosti od ugostiteljsko-turističkih i sportsko-rekreativnih područja,
  + izuzetno, u slučaju postojećih istražnih prostora i eksploatacijskih polja, kao i slučaju postojanja ugljikovodika i geotermalnih voda u energetske svrhe te mineralnih sirovina od većeg interesa moguće je dopustiti istražne i eksploatacijske radove na zaštićenom području sukladno važećim zakonskim odredbama
* transport sirovine predvidjeti izvan područja naselja,
* na postojećim istražnim prostorima na kojima se utvrde količine pojedinih struktura u podzemlju za koje je ekonomski opravdano iskorištavanje moguće je, uz uvjete propisane zakonom, započeti eksploataciju,
* smještaj zahvata planirati na vizualno najmanje moguće istaknutom te uz minimalno zadiranje u okolni pokrov prilikom izgradnje

Postojeća eksploatacijska polja moguće je koristiti uz uvjete propisane zakonom i prostorno-planskom dokumentacijom, a dijelove i cjeline koji se napuštaju i zatvaraju potrebno je sanirati, revitalizirati ili prenamijeniti u skladu s izrađenom dokumentacijom na načelima zaštite okoliša. Postojeća i planirana eksploatacijska polja u građevinskim područjima ne mogu se proširivati na dijelove namijenjene za razvoj naselja.

Sve zahvate izvoditi po najvišim ekološkim kriterijima zaštite.

U postojećim eksploatacijskim poljima, također je dozvoljeno i istraživanje te eksploatacija ugljikovodika i geotermalnih voda.

Istražni prostori ili dijelovi istražnih prostora ugljikovodika i geotermalnih voda mogu se bez izmjene ovog Plana, a samo sukladno utvrđivanju u prostornom planu više razine (PPPSŽ-u), prenamijeniti u eksploatacijska polja ukoliko istražni prostor ispunjava odgovarajuće propisane zahtjeve, pod uvjetom da je u skladu s posebnim propisima, kao i propisima o istraživanju i eksploatacije ugljikovodika te osnovnim smjernicama iz ovog Plana.

Uvjeti provedbe i lokacijski uvjeti mogu se utvrditi za sljedeće zahvate u prostoru na području obuhvata ovog Plana:

* buduća eksploatacijska polja te za objekte i postrojenja, kao i sve građevine unutar površina planiranih za eksploataciju ugljikovodika
* buduća eksploatacijska polja za objekte i postrojenja, kao i sve građevine unutar površina planiranih za eksploataciju geotermalnih voda u energetske svrhe unutar
* predloženog prostora za istraživanje i eksploataciju geotermalne vode "Požega"

za koja ovim planom nisu određeni oblik i veličina, ali će biti predložena provjerenim elaboratom o rezervama ili određeni kroz Prostorni plan Požeško-slavonske županije.

* cjevovode od planiranih bušotina do spoja na postojeći sabirno-transportni sustav unutar i izvan eksploatacijskih polja,
* infrastrukturne, pomoćne i prateće građevine, sve što je u funkciji naftno-rudarskih radova istraživanja i eksploatacije.

Na području za istraživanje i eksploataciju ugljikovodika i geotermalnih voda za energetske svrhe dozvoljena je gradnja za objekte i postrojenja te građevine i cjevovode unutar površina planiranih za istraživanje i eksploataciju ugljikovodika i geotermalnih voda u energetske svrhe, a u svrhuistraživanja i eksploatacije ugljikovodika i geotermalnih voda u energetske svrhe.

Unutar EPU iz prethodnog članka mogu se izdavati akti za građenje i/ili rekonstrukciju zgrada te građevina naftno-rudarskih objekata i postrojenja i izvođenje zahvata u prostoru koji se ne smatraju građenjem:

- bušotinskih radnih prostora i priključnih cjevovoda sa pripadajućim tornjevima, njihalicama i vijčastim pumpama, te ostalom potrebnom opremom (spremnicima kapljevine do 50 m3, razvodno upravljačkim jedinicama, rasvjetnim stupovima, separatorima, punilištima autocisterni, bakljama, nadzemnom bušotinskom opremom, erupcijskim uređajima itd.)

- priključnih cesta

- visokonaponskih 10 kV i niskonaponskih energetskih vodova, uključivo trafostanice 10/04 kV

- signalnih kablova

- ograda

- drugih infrastrukturnih, pomoćnih i pratećih građevina, a koji su u funkciji naftno-rudarskih radova istraživanja i eksploatacije te skladištenja ugljikovodika i geotermalnih voda u energetske svrhe.

- naftno-rudarske objekte i postrojenja unutar bušotinskih radnih prostora za izradu bušotina u fazi istraživanja

- naftno-rudarske objekte i postrojenja unutar bušotinskih radnih prostora u fazi eksploatacije

- cjevovoda od bušotina do spoja na postojeći sabirno-transportni sustav te ostale cjevovode unutar i izvan eksploatacijskih polja

- plinske, otpremne, centralne-plinske, mjerne, sabirne i kompresorske stanice

- ostalih objekata u funkciji eksploatacije ugljikovodika: trafostanice, kotlovnice, pumpaonice slane vode, stanice slane vode, rezervoare tehnološke kanalizacije RPK, energane, centralne otpadne jame, pretakališta auto-cisterni, vatrogasnice i drugo,

a koji su u funkciji naftno-rudarskih radova istraživanja i eksploatacije, skladištenja ugljikovodika i geotermalnih voda te trajnog zbrinjavanja plinova u geološkim strukturama istoga.

Neposrednom provedbom ovog Plana ne mogu se izdavati akti za građenje i/ili rekonstrukciju zgrada.

Pojedini zahvati u prostoru iz stavka 1. mogu biti u funkciji više eksploatacijskih polja.

Sve građevine i zahvati unutar i izvan EPU i geotermalne vode mogu se povezivati međusobno kao i na ostalu magistralnu infrastrukturu.

Provedbom ovog Plana mogu se izdavati akti za građenje i/ili rekonstrukciju zahvata u prostoru iz članka 504. ovih Odredbi:

- najveće površine pojedinačnog zahvata 3,0 ha (osim prometne i druge infrastrukture)

- maksimalne visine 10 m (osim tornjeva bušaćeg postrojenja i baklji koji mogu biti maksimalne visine 52 m odnosno 15 m)

- unutar površine zahvata smještenih tako da se do svakog objekta i/ili postrojenja osigura prolaz minimalne širine 2,5 m

- maksimalnog koeficijenta izgrađenosti 0,3

- maksimalnog koeficijenta iskoristivosti 0,7.

Građevna čestica formira se iznimno, unutar građevinskih područja gospodarske namjene/proizvodne za ugljikovodike te za eksploataciju geotermalnih voda kada se ista odvija unutar građevinskih područja, a kada je potrebno osigurati jednoznačno korištenje prostora.

Svi zahvati u prostoru (izuzev prometne i linijske infrastrukture) moraju imati osiguran pristup na javnu prometnu površinu.

Sva potrebna parkirališta moraju se riješiti unutar obuhvata zahvata u prostoru i/ili na način utvrđen odlukama odnosne jedinice lokalne samouprave.

Instalacije vodovoda i odvodnje otpadnih voda moraju se priključiti na javnu mrežu, a ukoliko ista nije izvedena riješiti izgradnjom alternativnih sustava (bunara, cisterni, internih pročistača, nepropusnih sabirnih jama i sl.).

Instalacije niskog napona mogu se priključiti na javnu niskonaponsku elektroenergetsku mrežu ili riješiti putem vlastitog izvora.



Na području za istraživanje i eksploataciju ugljikovodika i geotermalnih voda za energetske svrhe dozvoljena je gradnja za objekte i postrojenja te građevine i cjevovode unutar površina planiranih za istraživanje i eksploataciju ugljikovodika i geotermalnih voda u energetske svrhe, a u svrhuistraživanja i eksploatacije ugljikovodika i geotermalnih voda u energetske svrhe.

U sklopu eksploatacijskog polja dozvoljena je isključivo gradnja građevina u funkciji eksploatacije, dok je u sklopu istražnog polja dozvoljena samo gradnja građevina u funkciji istraživanja mineralnih sirovina.

Navedene namjene ne uključuju proizvodne i poslovne građevine za preradu ili tretman mineralnih sirovina kao ni upravne, uredske i slične građevine.

Skladišta eksplozivnih materijala potrebnih za miniranje moraju biti smještena u sklopu eksploatacijskog polja/istražnog prostora, na sigurnoj udaljenosti od naselja i infrastrukturnih koridora.

Svako eksploatacijsko polje mora imati definiran postupak sanacije u tijeku eksploatacije polja i po njegovom zatvaranju, a sanacija devastiranog područja istraživanja i eksploatacije ugljikovodika i geotermalnih voda u energetske svrhe, te istraživanja i iskorištavanja mineralnih sirovina mora, sukladno Zakonu propisima, biti sastavni dio projektnog rješenja na osnovu kojeg je dodijeljena rudarska koncesija za izvođenje rudarskih radova ili sklopljeni ugovori ili dozvole sukladno važećem Zakonu o istraživanju i eksploataciji ugljikovodika. Svako eksploatacijsko polje ugljikovodika i geotermalnih voda u energetske mora imati definiran postupak sanacije koji je definiran u Projektu razrade i eksploatacije koji sadržava dio koji se odnosi na plan sanacije sukladno Zakonu o istraživanju i eksploataciji ugljikovodika te propisima kojima se uređuje zaštita okoliša i prirode te štete u prirodi i okolišu.

Napuštena eksploatacijska polja ili pozajmišta koja trenutno nisu u iskorištavanju ili u postupku pokretanja ponovnog iskorištavanja nužno je sanirati,a u svrhu sanacije se može dopustiti eksploatacija u prostornom obuhvatu i količinama koje će se odrediti kroz zakonom propisane postupke koji se odnose na procjenu utjecaja na okoliš.

Sanacija mora obuhvatiti osiguranje stabilnosti kosina i okolnog terena eksploatacijskih polja, te ozelenjavanje, uklapanja u okoliš, prenamjenu u površine druge namjene ili neki drugi postupak sanacije.

Smještaj zahvata planirati na vizualno najmanje moguće istaknutom uz minimalno zadiranje u okolni pokrov prilikom izgradnje.

Nakon prestanka rada potrebno je osigurati izradu projekta sanacije za sva eksploatacijska polja mineralnih sirovina te naftno – rudarske objekte i postrojenja koji su rezultat aktivnosti istraživanja i eksploatacije ugljikovodika, geotermalnih voda u energetske svrhe, kao i provedbu tehničke i biološke sanacije te obnovu staništa nalik onom koje je bilo na tom prostoru prije početka eksploatacije.

Potrebno je osigurati da drugi zahvati potrebni za funkcioniranje eksploatacijskih polja (npr. pristupne prometnice) u najmanjoj mogućoj mjeri uzrokuju prenamjenu ili fragmentaciju staništa. U tu svrhu, prilikom planiranja potrebne infrastrukture za funkcioniranje istražnih prostora i eksploatacijskih polja potrebno je prvenstveno koristiti postojeće prometnice i ostalu šumsku infrastrukturu.

U sklopu eksploatacijskog polja dozvoljena je gradnja reciklažnih dvorišta za građevinski otpad s pripadajućim postrojenjima, asfaltnih baza, betonara i drugih građevina u funkciji obrade mineralnih sirovina iz članka 416. podstavka 11. ovih Odredbi.

Nakon dovršetka naftno-rudarskih radova investitor je dužan provesti sanaciju istražnog prostora ili eksploatacijskog polja ugljikovodika, odnosno geotermalnih voda u energetske svrhe na kojem su smješteni naftno-rudarski objekti i postrojenja u skladu s važećim Zakonom o istraživanju i eksploataciji ugljikovodika, posebnim propisima koji se odnose na zaštitu okoliša i prirode, sigurnost ljudi i imovine, zaštitu zdravlja ljudi, kao i međunarodnom dobrom praksom pri naftno-rudarskim radovima.

***Uvjeti neposredne provedbe zahvata u prostoru državnog značaja za istraživanje i eksploataciju ugljikovodika i geotermalnih voda za energetske svrhe***

1. *Površine i zahvati za koje se mogu izdavati provedbeni akti*

Temeljem neposredne provedbe ovog Plana, a usklađeno s Prostornim planom županije, mogu se izdavati provedbeni akti za istraživanje i eksploataciju ugljikovodika i to:

- za objekte i postrojenja te sve građevine unutar površina planiranih za istraživanje i eksploataciju (dijelovi istražnog prostora Sava-08)

- površine planirane za eksploataciju (istražni prostori) geotermalnih voda u energetske svrhe na području cijelog Grada

- predloženog prostora za istraživanje i eksploataciju geotermalne vode „Požega“

- za nova eksploatacijska polja ugljikovodika i geotermalnih voda u energetske svrhe, za koja ovim planom nisu određeni oblik i veličina, ali će biti predložena provjerenim elaboratom o rezervama i/ili Prostornim planom Požeško-slavonske županije

- za objekte i postrojenja, te građevine sve unutar budućih eksploatacijskih polja

- cjevovode od planiranih bušotina do spoja na postojeći sabirno-transportni sustav unutar i izvan eksploatacijskih polja

- infrastrukturne, pomoćne i prateće građevine, sve što je u funkciji naftno-rudarskih radova istraživanja i eksploatacije.

Nova eksploatacijska polja iz prethodnog stavka moguće je, bez izmjene ovoga Plana, a sukladno Prostornom planu županije, utvrditi temeljem propisa koji uređuju istraživanje i eksploataciju ugljikovodika, geotermalnih voda u energetske svrhe, podzemno skladištenje plina te trajno zbrinjavanje ugljikova dioksida i ovih Odredbi.

Zahvati u prostoru iz prethodna dva stavka mogu se dozvoliti pod uvjetima navedenim u sljedećim stavcima ovog članka.

1. *Uvjeti za izdavanje provedbenih akata za bušotinske radne prostore*

Neposrednom provedbom ovog Plana mogu se izdavati provedbeni akti za naftno-rudarske objekte i postrojenja, ako se osi bušotine planiraju:

- na udaljenosti većoj od visine tornja uvećane za 10% od zaštitnog pojasa plovnog kanala, željeznice, dalekovoda

- na udaljenosti većoj od 30 m od ruba pojasa autoceste, državne i lokalne ceste, osim za geotermalne vode čija udaljenost može biti manja

- na udaljenosti većoj od 15 m od industrijskih, šumskih i nerazvrstanih cesta, osim za geotermalne vode čija udaljenost može biti manja

1. *Uvjeti za izdavanje provedbenih akata za cjevovode koji su u funkciji ugljikovodika*

Neposrednom provedbom ovog Plana mogu se izdavati provedbeni akti za cjevovode (naftovodi, plinovodi i produktovodi), kada su:

- izvan građevinskih područja, osim građevinskih područja gospodarske namjene proizvodne planiranih ovim Planom

- izvan površina posebne namjene, postojećih infrastrukturnih koridora, te područja posebnih uvjeta korištenja i posebnih ograničenje u korištenju i primjene posebnih mjera uređenja i zaštite, osim iznimno, uz suglasnost i u skladu s posebnim uvjetima nadležnog javnopravnog tijela

- izvan šuma posebne namjene, osim iznimno ako ne utječu na razloge zbog kojih su proglašene, odnosno prema uvjetima nadležnog tijela

- izvan područja ciljnih staništa ekološke mreže i staništa ciljnih vrsta, osim iznimno, ako ne ugrožavaju očuvanje staništa i vrsta, te cjelovitost ekološke mreže

- pri izboru trase cjevovoda, projektiranju i izgradnji osigurani stabilnost cjevovoda, zaštita okoliša i prirode minimalne udaljenosti cjevovoda navedene su u točki G. ovog članka

Neposrednom provedbom ovog Plana mogu se izdavati provedbeni akti za naftno-rudarske objekte, građevine i postrojenja, bez obzira nalaze li se na formiranim zasebnim česticama ili u sklopu površina druge namjene.

Pojedini zahvati u prostoru iz mogu biti u funkciji više eksploatacijskih polja.

*D. Površine izuzete od lociranja naftno-rudarskih objekata i postrojenja tijekom istraživanja i eksploatacije*

Neposrednom provedbom ovog Plana ne mogu se izdavati provedbeni akti za naftno-rudarske objekte i postrojenja i izvođenje zahvata u prostoru koji se ne smatraju građenjem, unutar površina planiranih za eksploataciju i eksploatacijskih polja, ako se planiraju na sljedećim područjima:

- vodotocima i jezerima

- inundacijskom pojasu unutar 250 m uz vodotoke i jezera

- inundacijskom pojasu unutar 1 000 m uz rijeke, osim za geotermalne vode

- I. zoni sanitarne zaštite izvorišta

- građevinskom području, osim ako se to omogući postupcima procjene/ocjene utjecaja zahvata na okoliš; od ove odredbe izuzimaju se geotermalne vode

Minimalna udaljenost građevina, naftno-rudarskih objekata i postrojenja od područja i površina iz prethodnog stavka utvrđuje se temeljem smjernica i kriterija posebnih propisa i posebnih uvjeta nadležnih javnopravnih tijela.

*E. Ograničenja za istraživanje i eksploataciju*

Neposrednom provedbom ovog Plana mogu se izdavati akti za građenje i/ili rekonstrukciju naftno-rudarskih objekata i postrojenja i izvođenje zahvata u prostoru koji se ne smatraju građenjem, ali uz određena ograničenja, a to su:

- unutar područja ekološke mreže koja su manja od 10.000 ha ne provoditi istražno bušenje i eksploataciju ugljikovodika,

- unutar područja ciljnih staništa ekološke mreže i staništa ciljnih vrsta ne provoditi istražno bušenje i eksploataciju, osim ako ne ugrožavaju očuvanje staništa i vrsta, te cjelovitost ekološke mreže

Neposrednom provedbom ovog Plana mogu se izdavati akti za naftno-rudarske objekte, građevine i postrojenja izvan površina posebne namjene, izvan postojećih i planiranih infrastrukturnih koridora, te izvan područja posebnih uvjeta korištenja i posebnih ograničenja u korištenju i primjene posebnih mjera uređenja i zaštite, osim iznimno, uz suglasnost i u skladu s posebnim uvjetima nadležnog javnopravnog tijela.

Detaljni uvjeti smještaja pojedinih naftno-rudarskih objekata i postrojenja te trasa cjevovoda, temeljem zakonskih i podzakonskih odredaba, utvrđuju se u postupcima procjene utjecaja zahvata na okoliš ili u postupcima ocjene o potrebi procjene utjecaja zahvata na okoliš.

Ne planirati naftno-rudarske objekte i postrojenja (osim objekata i postrojenja namijenjenih istraživanju i eksploataciji geotermalnih voda) unutar granica postojećih i/ili planiranih gospodarskih zona ugostiteljsko turističke i sportsko rekreacijske namjene.

*F. Infrastrukturni objekti za zahvate koji se odnose na naftno-rudarske aktivnosti*

Svi zahvati koji se odnose na naftno-rudarske aktivnosti:

- moraju imati osiguran pristup na javnu prometnu površinu (izuzev prometne i linijske infrastrukture)

- sva potrebna parkirališta moraju se riješiti unutar obuhvata zahvata i/ili na način utvrđen odlukama odnosne jedinice lokalne samouprave

- instalacije vodovoda i odvodnje otpadnih voda moraju se priključiti na javnu mrežu, ako ista nije izvedena, riješiti izgradnjom alternativnih sustava (bunara, cisterni, internih pročistača, nepropusnih septičkih jama i sl.)

- instalacije niskog napona mogu se priključiti na javnu niskonaponsku elektroenergetsku mrežu ili riješiti putem vlastitog izvora.

*G. Udaljenosti naftno-rudarskih objekata i postrojenja od drugih zahvata u prostoru*

Najmanja udaljenost bušotinskih radnih prostora te otpremnih, centralnih, mjernih, sabirnih i kompresorskih stanice (osim za geotermalne vode) mora iznositi:

- najmanje 200 m od građevinskih područja naselja, izdvojenih građevinskih područja naselja, izdvojenih građevinskih područja izvan naselja, osim od izdvojenih građevinskih područja izvan naselja gospodarske namjene-proizvodne planiranih ovim planom,

- najmanje 200 m od sportske, sportsko-rekreacijske i sl. namjene određene ovim planom izvan građevinskih područja,

- najmanje 200 m od površina posebne namjene, postojećih i planiranih infrastrukturnih koridora, te područja posebnih uvjeta korištenja i posebnih ograničenja u korištenju i primjene posebnih mjera uređenja i zaštite, osim iznimno, uz suglasnost i u skladu s posebnim uvjetima nadležnog javnopravnog tijela,

- najmanje 100 m od šuma posebne namjene, osim iznimno, ako ne utječu na razloge zbog kojih su proglašene.

Najmanja udaljenost cjevovoda (spojnih, otpremnih i magistralnih) unutar i izvan planiranih i novih eksploatacijskih polja (osim za geotermalne vode) mora iznositi:

- najmanje 50 m od građevinskih područja naselja, izdvojenih građevinskih područja naselja, izdvojenih građevinskih područja izvan naselja, osim od izdvojenih građevinskih područja izvan naselja gospodarske namjene-proizvodne planiranih ovim planom ,

* najmanje 50 m od sportske, sportsko-rekreacijske i sl. namjene određene ovim planom izvan građevinskih područja,
* najmanje 30 m od površina posebne namjene, postojećih i planiranih infrastrukturnih koridora, te područja posebnih uvjeta korištenja i posebnih ograničenja u korištenju i primjene posebnih mjera uređenja i zaštite, osim iznimno, uz suglasnost i u skladu s posebnim uvjetima nadležnog javnopravnog tijela,
* najmanje 50 m od šuma posebne namjene, osim iznimno, ako ne utječu na razloge zbog kojih su proglašene

Izuzetak čine cjevovodi koji su u funkciji korištenja geotermalne vode jer se na njih ne primjenjuju navedene udaljenosti.

*H. Zaštitni i sigurnosni prostori*

Zaštitni sigurnosni prostor oko pojedinih naftno-rudarskih objekata i postrojenja unutar eksploatacijskih polja ugljikovodika, spojnih plinovoda između plinskih stanica, priključnih plinovoda od bušotina do plinskih stanica, otpremnih kondenzatovoda i otpremnih tehnoloških plinovoda između plinskih stanica određen je Zakonom o osnovama sigurnosti transporta naftovodima i plinovodima, Pravilnikom o tehničkim normativima pri istraživanju i eksploataciji nafte, zemnih plinova i slojnih voda i Pravilnikom o tehničkim uvjetima i normativima za siguran transport tekućih i plinovitih ugljikovodika magistralnim naftovodima i plinovodima te naftovodima i plinovodima za međunarodni transport.

Ograničenja prema drugim zahvatima čija svrha nije iskorištavanje ugljikovodika:

* za izgradnju zahvata koji nisu u svezi s iskorištavanjem ugljikovodika, a planiraju se u pojasu 100 m lijevo i desno od izgrađenog cjevovoda potrebno je zatražiti posebne uvjete, a u cilju sigurnosti i zaštite
* nakon izgradnje cjevovoda zabranjeno je graditi građevine namijenjene stanovanju ili boravku ljudi u pojasu širine od po 30 m lijevo i desno od osi cjevovoda, osim ako su primijenjene posebne zaštitne mjere, tada udaljenost može biti manja, ali ne manja od 10 m
* oko izgrađene bušotine zaštitna i požarna zona iznosi 7,5 m u polumjeru oko osi bušotine. Kod trajno napuštenih bušotina (likvidirane – kanal bušotine se nalazi od 1,5 do 2 m pod zemljom), sigurnosna zaštitna zona u kojoj je zabranjeno graditi građevine za boravak i rad ljudi iznosi 3 m u polumjeru oko osi kanala trajno napuštene bušotine
* u „zelenom pojasu“ (pojasu služnosti) širokom 5 m lijevo i desno od osi cjevovoda zabranjeno je saditi biljke čije korijenje raste dublje od 1 m, odnosno za koje je potrebno obrađivati zemljište dublje od 0,5 m
* međusobne udaljenosti različitih instalacija i način njihova križanja definirani su posebnim propisima i sastavni su dio posebnih uvjeta.

**2.3.2.3. Rekreacijske građevine van građevinskog područja**

Rekreacijske građevine van građevinskog područja su: trim, biciklističke, planinarske, konjičke, automobilističke, moto-cross i slične staze, vidikovci, ribnjaci za sportski ribolov, kupališta i sunčališta s pratećim sadržajima, plaže, paintball, skate i adrenalinski parkovi/igrališta, promatračnice, igrališta, dječja igrališta, sportski tereni, odmorišta, šumske, ribičke i izletničke kuće, lovački i planinarski domovi, kuće ili skloništa te druge građevine u funkciji rekreacije.

Rekreacijske građevine izvan granica građevinskog područja mogu se graditi u sklopu lokacije izletničko – rekreacijskih područja ili izvan njih.

Navedene zone mogu sadržavati jednu ili više vrsta građevina iz prethodnog članka, pri čemu za njih nije potrebno određivati izdvojeno građevinsko područje.

Sve vrste rekreacijskih staza uređuju se postavljanjem adekvatne opreme, oznaka, putokaza, odmorišta i slično (bez mogućnosti čvrste gradnje), pri čemu oblikovanje i materijali koji se koriste moraju biti u skladu s okolinom, podnebljem te tradicionalnim načinom oblikovanja prostora, a posebno se preporuča uporaba drveta.

Rekreativne staze, osim onih koje su predviđene za cestovni biciklizam ili automobilizam nije dozvoljeno asfaltirati ili betonirati.

Ribičke, šumske i izletničke kuće te planinarski i lovački domovi, kuće i skloništa grade se u funkciji i u sklopu korištenja prostora pripadajuće namjene.

Ribičke i izletničke kuće ili skloništa mogu se graditi tako da vertikalna projekcija svih zatvorenih dijelova građevine na ravninu tla iznosi najviše 40,0 m2 bruto, dok za planinarske, šumske i lovačke kuće ili skloništa vertikalna projekcija svih zatvorenih dijelova građevine može iznositi do 80,0 m2, a za planinarske i lovačke domove ta projekcija može iznositi do 200,0 m2. Sve navedene građevine ne mogu se graditi na udaljenosti manjoj od 3,0 m od susjedne međe.

U površine određene prethodnim stavkom ne uračunava se površina nadstrešnica, pecala i terasa u ravnini tla ili prizemlja.

Etažna visina građevina izletničkih i ribičkih kuća ili skloništa ne može biti veća od prizemlja (bez mogućnosti izvedbe podruma i potkrovlja).

Maksimalna visina tih građevina iznosi 4,0 m, a ukupna visina 6,0 m od završne kote uređenog terena na nižem dijelu.

Etažna visina građevina lovačkih, šumskih i planinarskih kuća ili skloništa ne može biti veća od prizemlja i potkrovlja (bez mogućnosti izvedbe podruma).

Maksimalna visina tih građevina iznosi 6,0 m, a ukupna visina 9,0 m od završne kote uređenog terena na nižem dijelu.

Planinarski i lovački domovi, koji imaju smještajne kapacitete veće od 10 ležajeva mogu osim prizemlja i potkrovlja sadržavati i kat te podrum.

U tom slučaju, maksimalna visina tih građevina iznosi 8,0 m, a ukupna visina 12,0 m od završne kote uređenog terena na nižem dijelu.

Ribnjakom, u smislu rekreacijske namjene, smatraju se bazeni za uzgoj ribe u svrhu sportskog ribolova.

Ribnjak mora biti u vezi s protočnom, izvorskom vodom neupotrebljivom za javnu vodoopskrbu, ali ipak odgovarajuće kvalitete i u dovoljnim količinama .

Maksimalni iskop za bazene ribnjaka je do dubine 2,5 m.

Udaljenost ribnjaka od susjednih čestica treba biti takva da ne utječe na vodni režim susjednog zemljišta, ali ne manja od 5,0 m.

Uz ribnjake se mogu graditi pomoćne ili prateće građevine za potrebe uzgoja ribe, a njihova površina može iznositi najviše 20 m2 bruto. Pri tome visina tih građevina nije viša od 4,0 m, dok ukupna visina nije viša od 6,0 m od završne kote uređenog terena na nižem dijelu te je prizemlje jedina etaža koju je dozvoljeno graditi.

U građevine iz prethodnog stavka moraju se smjestiti sve namjene potrebne za funkcioniranje ribnjaka (spremišta hrane, pribora za održavanje i sl.). Ove građevine trebaju biti udaljene od susjedne građevne čestice najmanje 3,0 m, a od ruba ribnjaka sukladno posebnim propisima, ali ne manje od 5,0 m.

Materijal koji nastaje prilikom iskopa ribnjaka treba, u pravilu, deponirati uz lokaciju ribnjaka, te oblikovati okolni teren, kako bi se po prestanku njegovog korištenja iskoristio za sanaciju iskopa.

Sve rekreacijske građevine moraju se locirati na način da se uklope u prirodni krajolik i da svojim položajem ne sprečavaju vrijedne vizure.

Sve rekreacijske građevine trebaju biti smještene i oblikovane na način da ne narušavaju krajobrazne i prirodne vrijednosti.

Oblikovanje pojedinačnih građevina mora biti u skladu s lokalnom tradicijom u gradnji ove vrste građevina i to naročito:

* krovište mora biti izvedeno kao koso nagiba do 45o te se ne može izvesti krov strmijeg nagiba ("alpski") kao ni ravni krov
* svijetla visina etaže ne može biti veća od 2,70 m

Uvjeti lociranja ovih građevina moraju biti u skladu s člankom 485. ovih Odredbi.

Kod arhitektonskog oblikovanja rekreacijskih građevina moraju se koristiti arhitektonski elementi i prirodni građevinski materijali sukladni autohtonoj izgradnji, podneblju i krajobrazu (npr. drvo).

**2.3.2.4. Građevine u funkciji gospodarenja i korištenja šuma, lovstva**

**te druge građevine građene u šumi i na šumskom zemljištu**

Građevine u funkciji gospodarenja šumama, kao i sve druge građevine koje se grade u šumi ili na šumskom zemljištu moraju biti izgrađene prema uvjetima koje utvrdi nadležno tijelo za gospodarenje šumama i šumskim zemljištem, odnosno tijelo nadležno za zaštitu prirode i zaštitu okoliša, kako je to propisano posebnim propisima.

Šumske površine koriste se u okviru osnovne namjene (gospodarske, zaštitne i posebne namjene) te za lovstvo i rekreaciju.

Šume i šumsko zemljište moraju se koristiti sukladno šumskogospodarskim planovima te Zakonu o šumama i drugim posebnim propisima.

U šumama i na šumskom zemljištu moguća je izgradnja jedino na način utvrđen u Zakonu o šumama.

Sukladno tom zakonu, u šumi i na šumskom zemljištu, može se graditi samo šumska infrastruktura, lovnogospodarski i lovnotehnički objekti, građevine za potrebe obrane i nadzora državnih granica, spomenici kojima se obilježavaju mjesta masovnih grobnica žrtava rata i mjesta stradavanja te građevine koje su planirane prostornim planovima.

Tako se, osim građevina iz prethodnog stavka ovog članka propisanim Zakonom o šumama, ovim Planom u šumi i na šumskom zemljištu, a sukladno Zakonu o prostornom uređenju, može planirati mogućnost izgradnje građevina infrastrukture (komunalne, prometne, energetske, iskorištavanje obnovljivih izvora energije, sportske i dr.), igrališta i pratećih građevina sporta i rekreacije, građevine za istraživanje i iskorištavanje mineralnih sirovina, građevina za istraživanje i eksploataciju ugljikovodika i geotermalnih voda u energetske svrhe, manjih vjerskih građevina (raspela, poklonci, kapelice) i spomen-obilježja, zahvata u prostoru za robinzonski smještaj te građevina u funkciji gospodarenja i korištenja šuma i lovstva - šumarske i lovačke kuće, lugarnice, nastambe radnika, građevine za smještaj konja, spremišta drva, prihranjivanje divljači i sl. - sve građevine šumske infrastrukture.

Građevine iz prethodnog stavka mogu se u šumi i na šumskom zemljištu graditi samo ako to iz tehničkih i ekonomskih uvjeta nije moguće planirati izvan šume i šumskog zemljišta. U sastojinama I. i II. dobnog razreda, sastojinama koje su u fazi oplodnih sječa i sjemenskim objektima ne može se prostornim planovima planirati izgradnja kampova, igrališta za golf i drugih sportsko-rekreativnih područja.

Sve navedene građevine moraju se odmaknuti najmanje 3,0 m od svih međa.

Infrastrukturne građevine u šumi i na šumskom zemljištu grade se sukladno poglavlju 2.3.2.6. i poglavlju 5. ovih Odredbi, dopunjenom odredbama ovog poglavlja, te sukladno posebnim propisima.

Ostali uvjeti pod kojima se grade građevine u funkciji gospodarenja i korištenja šuma te rekreacijske i druge građevine građene u šumi i na šumskom zemljištu grade se sukladno odredbama poglavlja 2.3.2.3. ovih Odredbi, dopunjenim odredbama ovog poglavlja.

**2.3.2.5. Manje vjerske građevine i spomen-obilježja**

Na području Grada Požege mogu se van građevinskog područja, na prostorima primjerenim za tu namjenu, graditi manje vjerske građevine kao što su raspela, poklonci, kapelice i sl. te spomen obilježja različitog karaktera, a najveće građevinske bruto površine do 30,0 m2.

Manje vjerske građevine i spomen obilježja moraju se locirati na način da se uklope u prirodni krajolik i da svojim položajem ne sprečavaju vrijedne vizure.

Kod arhitektonskog oblikovanja manjih vjerskih građevina i spomen obilježja moraju se koristiti arhitektonski elementi i građevinski materijali sukladni podneblju i krajobrazu te tradicijskoj autohtonoj izgradnji takve vrste građevina na ovim prostorima.

Ostali uvjeti gradnje određuju se sukladno specifičnom načinu oblikovanja, posebnim uvjetima te posebnim potrebama tih građevina.

**2.3.2.6. Prometne, elektroničke komunikacijske i**

**ostale infrastrukturne građevine van građevinskog područja**

Prometne, elektroničke komunikacijske i ostale infrastrukturne građevine van građevinskog područja grade, se sukladno člancima 7. i 8. te poglavlju 5. ovih Odredbi, izuzev onih odredbi koje se odnose isključivo na gradnju u građevinskom području.

Infrastrukturnimgrađevinama smatraju se vodovi izgradeu funkciji prometnog sustava, sustava veza i elektroničke komunikacije, vodoopskrbe i odvodnje, elektroenergetike i slično.

Izvan građevinskih područja mogu se, kao građevine infrastrukture, graditi i građevine za iskorištavanje obnovljivih izvoraenergije te prateće građevine u funkciji osnovne djelatnosti sukladno uvjetima propisanim ovim Odredbama te Odredbama Prostornog plana Požeško-slavonske županije.

Izvan granica građevinskog područja, uz postojeće i planirane javne ceste, mogu se graditi benzinske, plinske, elektro ili druge energetske postaje, odmorišta, stajališta, parkirališta te reklamni panoi visine do 25 m i druge građevine u funkciji prometa.

Benzinske, plinske, elektro ili druge energetske postaje mogu se graditi u pojasu dubine max. 150,0 m od osi ceste, sukladno posebnom propisu.

Izgrađenost građevne čestice benzinske, plinske, elektro ili druge energetske postaje (kig) može biti najviše 50% ukupne površine građevinske čestice. Na građevnoj čestici benzinske, plinske ili druge energetske postaje mogu se graditi prateći sadržaji (prostorije za boravak djelatnika, uredi, infrastruktura, parkirališta, manipulativne površine i sl.).

Dodatni sadržaji koji se mogu graditi na građevnoj čestici benzinske, plinske, elektro ili druge postaje su ugostiteljski, trgovački, servisni i smještajni (moteli) te drugi sadržaji u funkciji tranzitnog prometa pri čemu izgrađenost građevne čestice tim sadržajima ne može biti veća od 30%.

Izvan granica građevinskih područja mogu se, prilikom izgradnje novih javnih cesta graditi svi prateći sadržaji javne ceste koji su predviđeni projektom ceste.



Prigodom gradnje infrastrukturnih zgrada, a koje se grade izvan građevinskog područja naselja, osobito većih trafostanica, eventualnih uređaja za pročišćavanje otpadnih voda, vodosprema i sl., potrebno je voditi računa o njihovu smještaju i izgledu, osobito u slici bližeg naselja i okolnog krajobraza.

**2.3.2.7. Građevine za iskorištavanje obnovljivih izvora energije**

Građevine za iskorištavanje obnovljivih izvora energije koje se mogu graditi izvan granica građevinskog područja su građevine za iskorištavanje energije sunca, vjetra, geotermalne energije, energije nastala iz drvnog, biljnog (prerada biomase) ili komunalnog otpada te malih hidroelektrana (MAHE).

Građevine iz prethodnog stavka kao i njihove prateće građevine u funkciji osnovne djelatnosti mogu se smatrati infrastrukturnim građevinama te se grade sukladno uvjetima propisanim ovim Odredbama te Odredbama Prostornog plana Požeško-slavonske županije.

Građevine za iskorištavanje obnovljivih izvora energije grade se sukladno odredbama poglavlja 5.7.2., člancima 834. i 835. te odredbama ovog poglavlja.

Građevine za iskorištavanje obnovljivih izvora energije vjetra i sunca trebaju se graditi na lokacijama koje imaju prirodne predispozicije za optimalno iskorištavanje.

U svrhu iskorištavanje sunčeve energije, izvan granica građevinskog područja, dozvoljeno je koristiti postojeće i planirane građevine drugih namjena na koje se može postavljati oprema potrebna za iskorištavanje obnovljive energije sunca.

Samostalna postrojenja i građevine za iskorištavanje sunčeve energije, kao što su sunčane elektrane i/ili fotonaponski moduli na stupovima, moguće je planirati ovim Planom u svojstvu infrastrukturnih građevina snage manje od 10 MW - unutar granica građevinskog područja u gospodarskim proizvodnim zonama gdje je to planirano planovima užih područja, unutar izdvojenih građevinskih područja gospodarskih zona te izvan granica građevinskog područja kao infrastrukturne građevine, sukladno Zakonu.

Građevine za iskorištavanje geotermalnih izvora energije mogu se graditi na lokacijama na kojima se istražnim radovima potvrdi postojanje rezervi - sukladno uvjetima i kriterijima propisanim ovim Planom.

Preporuka je da se građevine za preradu biomase smještaju u blizini izvora (proizvođača) biootpada kao što su farme, obiteljska i poljoprivredna gospodarstva, odnosno zemljišta namijenjena proizvodnji kojoj je nusproizvod dovoljna količina biootpada – kako bi činila jednu vizurnu cjelinu s postojećim kompleksima ili građevinama jednake tipologije (silosi, bazeni za biootpad i sl.). Takve građevine mogu biti sastavni dio poljoprivrednog gospodarstva te se mogu graditi na zajedničkoj građevnoj čestici, odnosno kao jedna funkcionalna cjelina s građevinama namijenjenim poljoprivrednoj proizvodni i obiteljskim gospodarstvima na posjedu primjerene veličine u skladu s ovim Odredbama.

Građevine za preradu biomase koje u svom radu koriste i/ili skladište sirovine koje mogu biti potencijalni izvor zagađenja (neugodni mirisi, zagađenje tla ili vode) treba ispravno locirati u prostoru u odnosu na stambene te javne i društvene građevine, kao i stambene i slične zone, uzimajući u obzir smjer i intenzitet dominantnih vjetrova, smjer i položaj vodotoka i sl.

Sve građevine za iskorištavanje obnovljivih izvora energije izvan građevinskog područja moraju se locirati na način da se uklope u prirodni krajolik i da svojim položajem ne sprečavaju vrijedne vizure, a od svih međa moraju se odmaknuti najmanje 3,0 m.

Ostali uvjeti gradnje određuju se sukladno specifičnom načinu oblikovanja, posebnim uvjetima te posebnim potrebama tih građevina.

**2.3.2.8. Građevine u funkciji robinzonskog turizma**



Građevine namijenjene robinzonskom turizmu u kojem se pruža usluga smještaja u prostorijama ili na prostorima pod neuobičajenim okolnostima i uvjetima mogu se graditi izvan granica građevinskog područja.

Takve građevine mogu se graditi u onim slučajevima kada su za njih određene zone namijenjene robinzonskom turizmu koje se prostorno trebaju odrediti, iako ne moraju biti određene granicama građevinskog područja.

U zonama namijenjenim robinzonskom turizmu, izvan granica građevinskog područja, moguće je graditi građevine do 20 m2 za koje nije potrebna građevinska dozvola te koje se grade temeljem posebnog propisa, odnosno pravilnika koji rješava pitanje gradnje jednostavnih građevina.

Građevine iz prethodnog stavka mogu biti zgrade od drveta ili drugog lokalnog i prirodnog materijala (stare kuće od kamena ili drva, kolibe od trstike, slame ili granja, pećine i sl.), zgrade na drvetu ili drugim prostorima neuobičajnog oblika ili postavljenih na neuobičajni način (pod zemljom, na stupovima, stablu, vodi, stijeni i slično) te šatori od platna i drugih laganih savitljivih materijala.

Građevine namijenjene robinzonskom smještaju mogu ili ne moraju biti priključene na infrastrukturu (struju, vodu, odvodnju otpadnih voda, plin, telefon i sl.), ali se higijenski ispravna pitka i sanitarna vode mora osigurati prema lokalnim uvjetima (iz boca, cisterni, prirodnih izvora, vodovoda i sl), isto kao i korištenje sanitarija prema mogućnostima te odstranjivanje komunalnog otpada.

Ukupni kapacitet robinzonskog smještaja za pojedinu zonu iznosi 30 gostiju.

Za građevine i zone robinzonskog turizma, inspektor zaštite od požara može zahtijevati provedbu dodatnih mjera zaštite od požara.

U zahvatima u prostoru za robinzonski smještaj izvan granica građevinskog područja ne može se planirati građenje građevina za čije je građenje potrebna građevinska dozvola.

U ovom Planu trenutno nisu određene zone namijenjene robinzonskom turizmu te se iste mogu odrediti narednim izmjenama i dopunama ovog Plana pri čemu će se primjenjivati Odredbe ovog poglavlja.

**3. Uvjeti smještaja gospodarskih djelatnosti**

Gospodarske djelatnosti su slijedeće:

* poljoprivreda, šumarstvo, lovstvo i ribogojstvo,
* eksploatacija mineralnih sirovina,
* eksploatacija mineralnih i termalnih voda,
* istraživanje i eksploatacija ugljikovodika i geotermalnih voda u energetske svrhe
* industrija,
* malo i srednje poduzetništvo,
* obrtništvo,
* graditeljstvo,
* trgovina i sajam,
* ugostiteljstvo i turizam,
* promet, elektroničke komunikacije i skladištenje,
* proizvodnja i opskrba strujom, plinom i vodom,
* iskorištavanje obnovljivih izvora energije,
* financijsko poslovanje,
* ostale usluge.

Gospodarske djelatnosti se smještaju prostor uz uvjet da:

* racionalno koriste prostor (bolje iskoriste i popunjavaju postojeće zone namijenjene ovim djelatnostima, kako bi se spriječilo neopravdano zauzimanje novih površina)
* nisu energetski zahtjevne i prometno su primjerene
* nisu u suprotnosti sa zaštitom okoliša
* zasnovane na modernim sektorima, temeljenim na novim tehnologijama i sektoru usluga
* najbolje valoriziraju ljudski rad
* zadovoljavaju propisane mjere zaštite okoliša (zaštita od buke, mirisa, onečišćavanja zraka, zagađivanja podzemnih i površinskih voda i sl.)

Prostor za gospodarske djelatnosti određuje se u građevinskim područjima naselja, u građevinskim područjima izvan naselja te izvan građevinskih područja.



Razlikuju se tri osnovne namjene gospodarskih djelatnosti:

* Proizvodne – pretežno industrijski sadržaji te zanatske i slične namjene (proizvodnja, prerađivačka industrija i sl.)
* Poslovne – pretežno uslužne, trgovačke, komunalno-servisne, ugostiteljsko-turističke namjene te manji zanatski, proizvodni i skladišni kompleksi i sadržaji, (trgovina, manji proizvodni pogoni-obrtništvo, skladišta, servisi, usluge, komunalne usluge i slične namjene)
* Poljoprivredne – građevine za uzgoj poljoprivrednih kultura i životinja, smještaj poljoprivrednih proizvoda i mehanizacije te njihovo održavanje, proizvodno-obrtničke građevine za primarnu doradu i preradu, ugostiteljsko-turističke građevine za smještaj i prehranu u seoskom turizmu, pojedinačne građevine u funkciji poljoprivredne proizvodnje, pomoćne građevine, pomoćne građevine za potrebe obavljanja poljoprivredne djelatnosti, stanovanja ili seoskog turizma i slično.

Određivanje namjene proizlazi iz procjene utjecaja na onečišćenje okoliša, ugrožavanja krajobraza, učestalosti količine i vrste prometa, vrste i kapaciteta infrastrukture, broja radnih mjesta i dr.

Temeljem navedenih kriterija obavlja se razgraničenje gospodarske namjene na proizvodnu, poslovnu i poljoprivrednu pri čemu se u proizvodne namjene smještaju prvenstveno djelatnosti koje mogu imati nepovoljniji utjecaj na okoliš.

Određuju se slijedeća načela osnovnog rasporeda gospodarskih kapaciteta i sadržaja u prostoru:

* veće gospodarske sadržaje funkcionalno povezati s razvojem prometnog sustava i druge infrastrukture
* u izdvojene gospodarske zone (izvan ili unutar građevinskog područja naselja) treba smjestiti veće proizvodne i poslovne pogone, skladišta, robne terminale, veće radionice i slično
* ostale manje, tihe i čistije proizvodne i poslovne sadržaje planirati disperzivno i decentralizirano
* posebno sačuvati izrazito vrijedne prostore za poljoprivrednu i stočarsku djelatnost

U naseljima se građevine gospodarskih djelatnosti mogu graditi na slijedećim područjima:

* na građevnim česticama drugih namjena,
* na zasebnim građevnim česticama izvan zone gospodarskih djelatnosti,
* u izdvojenom građevinskom području gospodarske zone.

Građevine gospodarskih djelatnosti unutar građevinskog područja grade se sukladno uvjetima gradnje u građevinskim područjima, utvrđenim ovim Odredbama.

Objekti i postrojenja (građevine) za istraživanje i eksploataciju ugljikovodika i geotermalnih voda u energetske svrhe grade se sukladno uvjetima navedenih u člancima 136. i 515. ovih Odredbi.



U PPUG-u Požega utvrđene su izdvojena građevinska područja gospodarskih zona u kojima se mogu graditi građevine gospodarske, odnosno ugostiteljsko/turističko/ poljoprivredno te komunalne namjene, sukladno uvjetima gradnje iz poglavlja 2.3.1.1.1. i 2.3.1.1.2., 2.3.1.1.10. 2.3.1.1.11., 2.3.1.1.12. te 2.3.1.2.1. ovih Odredbi.



Površine izvan granica građevinskog područja naselja te ostalih građevinskih područja, namjenjuju se djelatnostima poljoprivrede, šumarstva, lovstva, ribarstva, seoskog turizma, eksploataciji mineralnih sirovina, eksploataciji ugljikovodika i geotermalnih voda, iskorištavanju obnovljivih izvora energije, prometu, elektroničkim komunikacijama i opskrbi strujom, plinom i vodom, te odvodnji voda, sukladno ovim Odredbama i posebnim propisima.

**4. Uvjeti smještaja društvenih djelatnosti**



Prostori namijenjeni društvenoj djelatnosti u pravilu nisu posebno označeni i mogu se graditi i uređivati unutar građevinskog područja naselja sukladno propozicijama u ovim Odredbama za takvu gradnju.

Iznimno, kada je za neki prostor u ovom Planu označena društvena namjena onda je ona jednoznačno određena kao glavna namjena na tom prostoru.

U ovome Planu društvenim djelatnostima se smatraju slijedeće djelatnosti:

* uprava i pravosuđe,
* socijalna zaštita,
* predškolski odgoj,
* obrazovanje,
* zdravstvo,
* kultura i udruge,
* financijske i slične usluge,
* opskrba i usluge,
* vjerske aktivnosti.

te je moguća je gradnja građevina sa sadržajima kulture, socijalne i zdravstvene zaštite, vjerskih zgrada dvorana za sport, komunalnih zgrada, dječjih vrtića, osnovnih škola i ostalih obrazovnih ustanova i slično.

Planirana mreža društvenih djelatnosti sadrži osnovne sadržaje koji moraju biti zastupljeni u središnjim naseljima, a moguće ju je proširivati bez ograničenja (osim tamo gdje je to ograničeno posebnim propisima). U naseljima na području Grada, za potrebe društvenih djelatnosti, osiguravaju se minimalno prostori za sljedeće sadržaje:

**Tablica br. 6.**

|  |  |  |
| --- | --- | --- |
| NASELJA | POSTOJEĆE STANJE | PLANIRANO STANJE |
| *Požega* | Lokalna samouprava  osnovna škola  dječji vrtić  ambulanta opće/obiteljske medicine (2 tima)  stomatološka ambulanta (2 tima)  ambulanta zdravstvene zaštite predškolske djece (1 tim)  djelatnost zdravstvene njege (2)  ljekarna  veterinarska ambulanta/stanica  vatrogasni dom  knjižnica i čitaonica  muzej/galerija, kino  više sakralnih građevina (crkava, kapela, poklonaca)  ispostava organa državne uprave,  županijska izvršna tijela, gradska izvršna tijela, fakultet, srednje škole, osnovne škole, učenički dom, studentski dom, studentski centar,  dom umirovljenika,  kazalište, muzeji, galerija, radio postaje, knjižnica,  županijska bolnica, dom zdravlja, zdravstvene ustanove, ljekarne, veterinarska ambulanta, centar za socijalnu skrb, kaznionica/zatvor  dječji vrtići i jaslice,  trgovine, diskonti , trgovački lanci, specijalne trgovine, tržnica,  financijsko posredovanje, banke, osiguravajući i mirovinski fondovi, središnja i manja pošta, biskupsko središte, katedrala, crkve, kapele, samostani | Osnovna škola  Dječji vrtići,  Sakralna građevina (crkva, kapela) |
| *Alaginci* | Mjesni odbor, Sakralna građevina (manja crkva) | Mjesni dom |
| *Bankovci* | Mjesni odbor, Sakralna građevina (kapelica) |  |
| *Crkveni Vrhovci* | Mjesni odbor | - |
| *Ćosine Laze* | *Mjesni odbor* | - |
| *Dervišaga* | Mjesni odbor, Društveni dom, Sakralna građevina (kapelica) | - |
| *Donji Emovci* | Mjesni odbor, Sakralna građevina (kapelica) | - |
| *Drškovci* | Mjesni odbor, Društveni dom | - |
| *Emovački Lug* | - | - |
| *Golobrdci* | Mjesni odbor, Društveni dom, poslovno-sportska zgrada, Sakralna građevina (kapelica) | - |
| *Gornji Emovci* | Mjesni odbor, Društveni dom, Vatrogasni dom | - |
| *Gradski Vrhovci* | Sakralna građevina (crkva) | - |
| *Komušina* | Mjesni odbor, Sakralna građevina (kapelica) | - |
| *Krivaj* | Mjesni odbor | Sakralna građevina (kapelica) |
| *Kunovci* | Mjesni odbor | - |
| *Laze Prnjavor* | - | - |
| *Marindvor* | Mjesni odbor | Društveni dom |
| *Mihaljevci* | Mjesni odbor, Društveni dom, i poslovno sportsku zgradu, Područna škola-Trenkovo, Sakralna građevina (Crkva) | Dječji vrtić |
| *Nova Lipa* | Mjesni odbor, Društveni dom, Područna škola, Sakralna građevina (kapelica) | - |
| *Novi Mihaljevci* | *Mjesni odbor, Društveni dom, Sakralna građevina (toranj)* | - |
| *Novi Štitnjak* | Mjesni odbor, | Društveni dom |
| *Novo Selo* | Mjesni odbor, Društveni dom | - |
| *Seoci* | Mjesni odbor, Društveni dom, Sakralna građevina (kapelica) | - |
| *Stara Lipa* | Mjesni odbor, Društveni dom |  |
| *Šeoci* | Mjesni odbor | - |
| *Škrabutnik* | Mjesni odbor | - |
| *Štitnjak* | Mjesni odbor, Sakralna građevina (kapelica) | - |
| *Turnić* | Mjesni odbor |  |
| *Ugarci* | Mjesni odbor, Društveni dom, | Sakralna građevina (kapelica) |
| *Vasine Laze* | - | - |
| *Vidovci* | Mjesni odbor, Područna škola, Društveni dom i poslovno-sportska zgrada, Sakralna građevina (crkva, kapelice) |  |

Za vjerske građevine, udruge i sl. prostor se osigurava sukladno potrebama.

Osim minimalne mreže javnih i društvenih djelatnosti propisanih u prethodnoj tablici, moguće je planirati i druge javne i društvene namjene temeljeno na potrebama prostora, a sukladno ovim Odredbama.

Ovim Planom nisu posebno izdvojene površine za javne i društvene djelatnosti, kako se ne bi ograničila izgradnja u pogledu izbora lokacije. Površine za javne i društvene namjene mogu se određivati planovima užeg područja.

Sve ostale građevine za javne i društvene djelatnosti mogu se graditi unutar granica građevinskih područja na zasebnim građevnim česticama kao glavne građevine ili na zajedničkim građevnim česticama sa stambenim te gospodarskim građevinama (isključivo za potrebe uposlenih na tom području), a u sklopu glavnih građevina osnovne namjene ili u zasebnoj građevini, sukladno uvjetima gradnje propisani za glavne građevine osnovne namjene.



Za potrebe društvenih djelatnosti koristit će se postojeće građevine ili graditi nove u građevinskim područjima naselja, sukladno uvjetima utvrđenim u člancima 119. – 130. ovih Odredbi.

Parkiralište za automobile uredit će se prvenstveno na građevnoj čestici prema kriterijima iz odredbi ovog plana - normativa za zadovoljenje potreba za parkiranjem. Iznimno se detaljnijom planskom dokumentacijom može predvidjeti da se dio potrebnih parkirališno-garažnih mjesta može zadovoljiti na javnom parkiralištu ili u javnoj garaži.

U postojećim zgradama društvene djelatnosti u pravilu se može zadržati postojeća društvena djelatnost. Prenamjena jedne u drugu društvenu djelatnost je moguća.

Treba težiti izgradnji koja predstavlja arhitekturu sa skladnom i logičnom postavom u odnosu na ulicu, okolnu izgradnju i reljef.

**4.1. PREDŠKOLSKE USTANOVE I OSNOVNE ŠKOLE**

Predškolske ustanove (dječje jaslice i vrtići), osnovne škole (središnje škole i građevine područnih razrednih odjela), smještene su na način da zadovoljavaju potrebe Grada Požege, te stvore primjerena gravitacijska područja za svaku građevinu.

Potrebe za predškolskim ustanovama i osnovnim školama određuju se na temelju pretpostavljenog udjela djece u ukupnom stanovništvu:

* za predškolske ustanove 8%, s tim da je obuhvat u predškolskim ustanovama 30%,
* za osnovne škole 10%.

Školske i predškolske ustanove mogu se graditi ili prenamijeniti i iz drugih izvora i osnivača, pri čemu standardi mogu biti i veći od navedenih u prethodnom stavku.

Planom se predviđa izgradnja nove lokacije za građevinu novog vrtića u prigradskom naselju Mihaljevci, na lokaciji između prostora postojećeg vodotoka „Kiseli potok – Kišeljevac“ i postojećeg nogometnog igrališta u Mihaljevcima, kao i proširenje postojeće predškolske ustanove u gradu Požega.

Predviđa se i nova lokacija za gradnju građevine osnovne škole, (gradsko područje grada Požege – naselje „Babin Vir“ , a obzirom da postojeće građevine zgrade Osnovne škole: „Dobriše Cesarića“ ne zadovoljava potrebe prema broju korisnika i gravitacijskom području kao i proširenje postojeće predškolske ustanove u gradu Požega.

Na području obuhvata ovog Plana, moguće je planirati i druge nove lokacije za smještaj osnovnoškolskih ili predškolskih ustanova mogu se planirati unutar granica građevinskog područja naselja, a sukladno Odredbama ovog Plana.

U gradu Požegi su osim predškolskih ustanova i osnovnih škola, postojeće i srednje škole sukladno potrebama i posebnim propisima te jedna visokoškolska ustanova, jedan đački i jedan studentski dom te osnovna i srednja glazbena škola.

U gradu se mogu naći i privatne škole i vrtići, škole za cjeloživotno obrazovanje, škole stranih jezika, autoškole i druge slične obrazovne i kulturne ustanove.

Postojeće građevine iz prethodnih članaka ovog poglavlja, mogu se rekonstruirati, dograđivati ili nadograđivati te se mogu graditi nove potrebne građevina na njihovim građevnim česticama, a ovisno o potrebama i mogućnostima, mogu se graditi i nove građevine srednjih škola, visokih učilišta, fakulteta, studentskih i đačkih domova te svih drugih građevina u funkciji obrazovanja, djece, učenika, studenata ili odraslih osoba na novim lokacijama.

Ovaj Plan ne ograničava gradnju novih osnovnih i srednjih škola, fakulteta visokih učilišta i domova ili većeg broja predškolskih ustanova, kao ni rekonstrukciju postojećih ili prenamjenu drugih građevina u obrazovne ukoliko se za tim pokaže potreba i/ili mogućnost izgradnje.

U gradu Požegi, unutar obuhvata GUP-a, lokacije obrazovnih ustanova određivat će se tim GUP-om, a prema odrednicama ovog Plana.

**4.2. KULTURNI SADRŽAJI**

Prostorni raspored, vrsta i površine kulturnih sadržaja nije ograničen ovim Planom, a kulturni sadržaji će se graditi unutar građevinskih područja naselja.

Sadržaji za potrebe odvijanja kulturnih aktivnosti u Gradu Požegi su sljedeći:

1. kazalište i manji scenski prostori koji bi omogućili kvalitetan rad kazališnih djelatnosti,
2. knjižnica i čitaonica,
3. muzeji, galerije, zbirke, izložbe
4. otvoreno ili pučko učilište
5. glazbena škola/koncertna djelatnost

Ostale kulturne aktivnosti i sadržaji mogu se dodavati bez ograničenja.

**4.3. SPORT I REKREACIJA**

Površine namijenjene sportsko-rekreacijskim djelatnostima su sportsko – rekreacijske i slične zone, sportski tereni, igrališta, dvorane, bazeni, kupališta, sunčališta, plaže, staze, izletničko – sportsko – rekreacijska područja, ribnjaci za športski ribolov, strelišta te različite vrste kuća, domova i skloništa u funkciji rekreacije.

Na površinama za sport i rekreaciju planiraju se predvidjeti potrebe sporta koje obuhvaćaju:

* sport djece i mladeži u procesu odgoja i obrazovanja,
* natjecateljski sport,
* sportsku rekreaciju građana do najstarije dobi,
  + - * kineziterapija i sport osoba oštećenog zdravlja i osoba s psihofizičkim smetnjama

u razvoju

Prostori za rekreacijske namjene mogu se planirati unutar, ali i izvan građevinskog područja, u naseljima, u zasebnim zonama, u vidu različitih sportskih i rekreacijskih građevina i sadržaja kao što su staze, kuće, domovi i skloništa, ribnjaci te u okviru izletničko – sportsko - rekreacijskog područja "Emovački lug 3“, i drugih takvih područja ako se za njima pokaže potreba, ali i pojedinačno te, izuzetno, i uz posebno obrazloženje, kao sastavni dio mreže objekata društvenih djelatnosti (ponajprije škola).

Površine unutar kojih se uređuju otvorena i natkrivena igrališta i druge građevine za sport i rekreaciju unutar i izvan granica građevinskog područja označene su na kartografskim prikazima oznakom zone R, sa ili bez granica građevinskog područja.

Na površinama unutar granica građevinskog područja moguće je planirati i uređivati i druge građevine i zone rekreacije koje nisu označene oznakom R u grafičkom dijelu ovog Plana, a sukladno Odredbama ovog Plana.

Na područjima za sport i rekreaciju navedenih u ovom poglavlju, moraju se urediti pristupni putevi, pješačke staze, nadstrešnice, slobodne zelene površine, ali moguće je urediti i druge građevine iz članka 516. ovih Odredbi.

Na površinama unutar granica građevinskog područja, označenim oznakom R, a namijenjenim igralištima, graditi se mogu građevine u funkciji sporta na otvorenom, u smislu različitih vrsta igrališta i slično te, kao prateći sadržaji: svlačionice, sanitarni čvor, manji ugostiteljski prostor i sl. i to kao građevine najviše do 5 % površine zemljišta, visine jedne do dvije nadzemne etaže s mogućom izgradnjom podruma.

Podrum može biti izdignut iznad kote uređenog terena max. 1,0 m, a nadozid na potkrovlju max. visine do 1,2 m. Visinu građevine od kote uređenog terena do vijenca max. 6,0 m. Udaljenost građevne linije od regulacijske linije ulice određuje se min. 8,0 m.

Udaljenost građevine od susjedne građevne čestice min. 5,0 m.

Oblikovanje zgrade uklopiti u okoliš.

U građevinskim područjima sporta i rekreacije parkiralište treba riješiti na građevnim česticama, a dimenzionirati ih u skladu s normativima iz ovog plana, osim iznimno ako se detaljnom planskom dokumentacijom predvidi da se dio potrebnih parkirališno-garažnih mjesta može zadovoljiti na javnom parkiralištu ili u javnoj garaži.

Zatvoreni sportski tereni i građevine mogu se graditi samo unutar granica građevinskog područja naselja te izdvojenih građevinskih područja ugostiteljsko – turističke i/ili sportsko – rekreacijske namjene, ako je to propisano odredbama za izgradnju u tim zonama, i to kao zasebne građevine te kao školske dvorane.

Sportske dvorane i druge zatvorene i otvorene sportske građevine, sa ili bez gledališta, te drugi prostori što upotpunjuju i služe osnovnoj djelatnosti koja se obavlja na tim površinama i građevinama mogu se graditi unutar građevinskog područja, na površinama primjerenih obilježja, karakteristika ili onima koje se planovima užih područja odrede za tu namjenu.

Za gradnju sportskih građevina se primjenjuju odredbe poglavlja 2.2.3.2. za gradnju javnih i društvenih građevina dopunjene odredbama poglavlja 2.2.3.4. o izgradnji športsko - rekreacijskih građevina, građevina u pripadajućim zonama, odredbama ovog poglavlja te posebnim propisima. Moguća je i gradnja dodatnih sportskih građevina koje nisu navedene u tablicama 2. i 3. ovih Odredbi.

Sportsko – rekreacijske te ugostiteljsko – turističke i sportsko – rekreacijske zone se uređuju u skladu s potrebama stanovništva i planovima razvoja, a na temelju prostornih uvjeta, standarda i normativa koji vrijede za gradnju sportskih građevina.

Sportsko – rekreacijske jedinice se mogu grupirati, a njihov konačni razmještaj se utvrđuje sukladno prostornim mogućnostima i specifičnim potrebama stanovništva u pojedinom naselju.

a lokaciji izletničko – sportsko - rekreacijskog područja "Emovački lug 3“ planira se hortikulturno uređenje krajobraza uz mogućnost gradnje pristupnih putova, pješačkih i drugih staza, postavljanje urbane opreme, info i edukativnih ploča, putokaza, odmorišta sa drvenim stolovima i klupama, drvenih nadstrešnica, određena mjesta za ognjišta/ložišta za piknik u prirodi i sl.

Na ovoj lokaciji nalazi se/planira i ribnjak koji se koristi za sportski ribolov, ali i različite druge rekreacijske aktivnosti. Ovdje se mogu planirati i druga sportsko-rekreacijska igrališta i tereni, a u zoni se mogu planirati sve građevine navedene u članku 516. ovih Odredbi. izgradnja, kao i proširenje postojećih kapaciteta ribnjaka i drugo, a sve sukladno poglavlju 2.3.2.3. ovih Odredbi te Odredbama ovog poglavlja.



Na području obuhvata PPUG Požega moguće je uređivati i druga izletničko – sportsko – rekreacijska područja izvan granica građevinskog područja. Na novim lokacijama predviđa se mogućnost gradnje građevina iz članka 516. ovih Odredbi, kao i postavljanje urbane opreme, info i edukativnih ploča, putokaza, odmorišta sa drvenim stolovima i klupama, određena mjesta za ognjišta/ložišta za piknik u prirodi, i sl.

**4.4. ZDRAVSTVO I SOCIJALNA SKRB**

Postojeće građevine namijenjene primarnoj, sekundarnoj i tercijarnoj zdravstvenoj zaštiti mogu se rekonstruirati u skladu s potrebama te prostornim mogućnostima i ograničenjima.

Djelatnosti primarne zdravstvene zaštite (obiteljske (opće) medicine, dentalne zdravstvene zaštite, zaštite predškolske djece, školske medicine, javnog zdravstva, zdravstvene zaštite žena, higijensko-epidemiološke zdravstvene zaštite, medicine rada i sporta, zdravstvene njege u kući, patronažne zdravstvene zaštite, hitne medicine, sanitetskog prijevoza, palijativne skrbi, ljekarništva, laboratorijske dijagnostike, sanitarnog inženjerstva i dr.) planirane su u gradu Požegi te se mogu smještati u građevinama namijenjenim primarnoj zdravstvenoj zaštiti, ali i u sklopu građevina drugih namjena, a prema potrebi se mogu graditi i nove građevine te namjene na površinama na kojima je dozvoljena gradnja zdravstvenih i sličnih ili, općenito, javnih i društvenih građevina.

Djelatnost sekundarne i tercijarne zdravstvene zaštite planiraju se, uz mogućnost rekonstrukcije i proširenja postojećih kapaciteta, na postojećim lokacijama u Gradu Požegi te mogu zauzimati širi obuhvat od trenutnog. Istovremeno, na svim područjima na kojima je moguća gradnja zdravstvenih i sličnih ili, općenito, javnih i društvenih građevina, moguće je, ukoliko se ukaže potreba, planirati i nove građevine navedene djelatnosti.

Na sekundarnoj razini djeluje Opća županijska bolnica Požega koja treba osiguravati one djelatnosti sekundarne i eventualno tercijarne razine zdravstvene zaštite predviđene posebnim propisom.

Na području grada djeluju i Dom zdravlja Požeško-slavonske županije na više lokacija, kao i privatne klinike i ordinacije te ljekarne. Nema zapreka za njihovu rekonstrukciju kao i izgradnju te otvaranje novih, kada je to u skladu s posebnim propisima.

U sklopu sustava socijalne skrbi na području Grada Požege djeluju Centar za socijalnu skrb, Obiteljski centar, Dom za starije i nemoćne osobe (javni i nekoliko privatnih) te kaznionica (ženski, muški i maloljetnički zatvor). Na području grada omogućuje se rekonstrukcija i proširenje građevina socijalne Skrbi te gradnja novih građevina takve vrste, ovisno o potrebama.

Za rekonstrukciju i gradnju novih zdravstvenih građevina i građevina socijalne skrbi primjenjuju se odredbe poglavlja 2.2.3.2.

**4.5. VJERSKE GRAĐEVINE**

Vjerske građevine mogu se graditi sukladno Odredbama ovog Plana koje se odnose na gradnju javnih i društvenih sadržaja u građevinskim područjima naselja te izvan naselja sukladno poglavljima 2.2.3.2. i 2.3.2.5. ovih Odredbi.

Postojeće vjerske građevine uređuju se i adaptiraju u skladu s prostornim mogućnostima i posebnim propisima (spomenici kulture), a nove se grade prema potrebama vjernika u skladu s Odredbama ovog Plana.

U sklopu vjerskih građevina, uz sakralni prostor za vjerske obrede, moguća je gradnja pomoćnih prostora potrebnih za njihovo cjelovito funkcioniranje kao i građevina vrtića, škola, učilišta, drugih zavoda, socijalnih i dobrotvornih ustanova te stambenih i drugih pratećih sadržaja uz iste.

Najmanja udaljenost građevine od regulacijskog pravca (građevinski pravac) za vjerske građevine se određuje na udaljenosti od 10,0 m.

Za interpolaciju ili gradnju zamjenskih građevina te za rekonstrukciju u već izgrađenim dijelovima naselja, a gdje za to postoje uvjeti (već izgrađeni ulični pravci, prostorna ograničenja i sl.), može se dozvoliti gradnja kako je propisano člankom 49., stavcima 3., 4., 5 i 6. ovih Odredbi.

Spomenici, spomen-obilježja, kapelice, tornjevi, poklonci, križevi i slično mogu se graditi unutar građevinskih područja naselja, odnosno izvan građevinskih područja, također u skladu poglavljem 2.2.3.2. i 2.3.2.5. ovih Odredbi.

**5. Uvjeti utvrđivanja koridora ili trasa i površina**

**prometnih i drugih infrastrukturnih sustava**

Planom su osigurane površine infrastrukturnih sustava kao linijske i površinske infrastrukturne građevine državnog, županijskog i lokalnog značaja, i to za:

* promet (cestovni, željeznički, pješački, biciklistički, poštanski i elektroničke komunikacije),
* vodnogospodarski sustav (korištenje voda, odvodnja otpadnih voda, uređenje vodotoka i voda, zaštita, hidromelioracije, navodnjavanje),
* energetski sustav (opskrba električnom energijom i plinom).

Trase i površine novih prometnih i infrastrukturnih građevina prikazane su u kartografskim prikazima br.1. te 2.A. – 2.C. te u kartografskim prikazima građevinskih područja 4.1. - 4.14., a osnovni uvjeti utvrđivanja koridora i površina definirani su u člancima 7. i 8. ovih Odredbi.

Infrastrukturni sustavi iz stavka 1. grade se prema posebnim propisima i pravilima struke, te sukladno Odredbama ove Odluke.

Generalno, prometne površine niže kategorizacije (nerazvrstane ceste, putovi, prilazi i sl.) te druge infrastrukturne sustave i građevine koji nisu magistralnog karaktera moguće je planirati, graditi, rekonstruirati ili uređivati na cjelokupnom prostoru unutar granica obuhvata Plana izvan i/ili unutar GP, u svim zonama, i onda kada nisu planirane, niti ucrtane u kartografskim prilozima Plana, osim unutar neuređenih dijelova građevinskog područja i izgrađenih dijelova građevinskog područja planiranog za urbanu preobrazbu ili urbanu sanaciju za koje je Planom utvrđena obveza izrade UPU-a.

Postojeće prometne i infrastrukturne građevine u PPUG Požega mogu se rekonstruirati, a kada se planiraju za uklanjanje ili zamjenu novima, mogu se održavati i rekonstruirati do izgradnje nove mreže, građevina ili sustava.

U prostoru planiranih koridora i lokacija, za građevine prometnih i drugih infrastrukturnih sustava, ne mogu se do utvrđivanja točne trase i površine, planirati i graditi građevine izvan građevinskog područja.



Prikazani smještaj planiranih građevina i uređaja javne i komunalne infrastrukturne mreže u grafičkom dijelu Plana usmjeravajućeg su značenja i dozvoljene su odgovarajuće prostorne prilagodbe koje bitno ne odstupaju od koncepcije rješenja.

Detaljno određivanje trasa i lokacija prometne, energetske i druge infrastrukture, unutar koridora koji su određeni Planom utvrđuje se projektnom dokumentacijom, odnosno dokumentima prostornog uređenja užeg područja, vodeći računa o konfiguraciji tla, tehničkim i sigurnosnim zahtjevima za pojedine građevine, potrebama potrošača, zaštiti okoliša, posebnim uvjetima i drugim okolnostima.

Prostor planiranih koridora i lokacija se do izgradnje prometnih i drugih infrastrukturnih građevina koristi na postojeći način, bez mogućnosti gradnje trajnih građevina izuzev građevina infrastrukture.

Na prostorima određenim za koridore i lokacije planiranih prometnih i drugih infrastrukturnih građevina, a koji preostane nakon izgradnje građevine, prestaje ograničenje iz prethodnog stavka, i isto se mora privesti najbližoj namjeni.

Vodovi infrastrukture u pravilu se polažu u javne površine. Iznimno, mogu se polagati i na ostalim otvorenim površinama uz osigurani stalni pristup. U pravilu je potrebno voditi ih uličnim koridorima u skladu s planiranim rješenjima izgradnje novih ili rekonstrukcije postojećih prometnica, ali kada to nije moguće, građevine prometa i infrastrukture moguće je graditi unutar svih namjena planiranih prostornim planom, ovisno o potrebama.

Građevine prometa i infrastrukture potrebno je planirati prema najstrožim kriterijima zaštite okoliša i na način da se prilikom gradnje novih infrastrukturnih vodova teži njihovom objedinjavanju u infrastrukturne koridore gdje god je to moguće.

Pri projektiranju i izvođenju pojedinih građevina i uređaja infrastrukture potrebno se pridržavati važećih propisa, kao i propisanih udaljenosti od ostalih infrastrukturnih građevina i uređaja, te pribaviti suglasnost ostalih korisnika infrastrukturnih koridora.

Za pojedine planirane infrastrukturne koridore i uređaje ucrtane u Plan potrebno je izvesti dodatna istraživanja u cilju utvrđivanja točnih koridora, kroz koja je potrebno usuglasiti različite interese pojedinih korisnika u prostoru, s težištem na zaštiti kulturne i prirodne baštine i okoliša.

Potrebno je težiti objedinjavanju i zajedničkom vođenju infrastrukturnih koridora, a u cilju zaštite i očuvanja prostora i sprječavanja nepotrebnog zauzimanja novih površina.

Pri konačnom određivanju novih trasa magistralne komunalne infrastrukture potrebno je nastojati zaobići postojeća i planirana građevinska područja, šume i šumska zemljišta, te voditi računa o bonitetu poljoprivrednih površina radi mogućeg utjecaja na smanjenje poljoprivredne proizvodnje.

Prilikom rekonstrukcije pojedinih infrastrukturnih sustava moguća su odstupanja od postojećih trasa zbog promijenjenih posebnih uvjeta, zaštite okoliša i drugih okolnosti koja će se obrazložiti projektnom dokumentacijom i konačno definirati lokacijskim uvjetima.

**5.1. PROMETNI SUSTAV**

**5.1.1. Cestovni promet**

Mreža postojećih razvrstanih javnih cesta utvrđena je u PPUG-u Požega, a kategorija prometnica utvrđena je na temelju Odluke nadležnog Ministarstva.

Kategorija svih prometnica na području Grada može se mijenjati sukladno izmjenama Odluke iz stavka 1. ovog članka bez promjene PPUG-a Požega. Od dana stupanja na snagu Odluke, na tu prometnicu i okolni prostor primjenjuju se uvjeti gradnje utvrđeni ovim Odredbama, sukladno novoj kategoriji prometnice.

Rekonstrukcija dionice korigiranjem prometno-tehničkih elemenata postojeće trase ceste ne smatra se promjenom trase.

U slučaju da prometnica nije naznačena u kartografskim prikazima, uvjeti se odnose na postojeću trasu na terenu, a moguće je izgraditi i nove prometne površine nerazvrstanih prometnica, osobito pristupnih prometnica i prometnica u naselju, sukladno članku 31. te drugim Odredbama ovog Plana.

Minimalna širina kolnika i koridora za državne, županijske i lokalne cesta određuje se sukladno uvjetima i propisima iz segmenta zakonske regulative o cestama te pravilima struke.

Rekonstrukcija i korekcija trase moguća je na svim prometnicama, ako se za tim ukaže potreba.

Koridori cestovne mreže u naselju namijenjeni su za izgradnju cesta i cestovnih građevina, kolnika, parkirališta, kolno-pješačkih prilaza građevinskoj parceli, prometnih površina pješačkog, biciklističkog i javnog prometa, građevina namijenjenih pružanju prometnih usluga (benzinskih i sličnih postaja, odmorišta, stajališta, parkirališta, motela, praonica i sl.), reklamnih panoa/stupova visine do 25 m te drugih građevina u funkciji prometa kao i ostalih infrastrukturnih vodova, uključujući i odvodni sustav oborinske odvodnje, te uređenju zelenih površina i zaštitnog zelenila, postavljanju urbane opreme i sl., a u skladu s uvjetima i propisima iz segmenta zakonske regulative o cestama te pravilima struke.

Svi ulični koridori u građevinskom području na koje postoji neposredan pristup s građevnih čestica, ili su uvjet za formiranje građevnih čestica, moraju se projektirati, graditi i uređivati na način da se omogući vođenje komunalnih instalacija, i druge infrastrukture, a moraju biti vezane u jedinstveni prometni sustav.

Minimalna širina uličnih koridora u građevinskom području mora biti takva da omogući smještaj svih postojećih i planiranih prometnih površina (kolnik, kolno-pješačka površina, pješačka staza, biciklistička staza i sl.), svih postojećih i planiranih infrastrukturnih vodova (naročito sustava odvodnje oborinskih voda iz uličnog profila), te da zadovolji uvjete za vatrogasni pristup prema posebnom propisu.

Minimalna širina uličnog koridora planiranih cesta u građevinskom području naselja mora biti:

1. 8,0 m za dvosmjeran promet

2. 6,0 m za jednosmjeran promet,

Minimalna širina kolnika planiranih nerazvrstanih cesta izvan građevinskog područja naselja mora biti:

1. 5,5 m za dvosmjeran promet

2. 3,5 m za jednosmjeran promet

Iznimno, širina koridora/kolnika, može biti i manja od širina navedenih u člancima 616. i 617. ovih Odredbi uz uvjet da se radi o već formiranoj čestici puta, odnosno da minimalna širina kolnika odgovara minimalnoj širini određenoj temeljem posebnog propisa o vatrogasnim pristupima.

U slučaju otežanih terenskih uvjeta ili ograničenja već postojećom izgradnjom, parcelacijom, postojećim trajnim nasadima, vegetacijom, odnosno nekim prirodnim i drugim specifičnim prostornim ograničenjima, novi koridori mogu se formirati i kao manji od navedenih u člancima 616. – 618. ovih Odredbi, također uz uvjet da njihova širina kolnika odgovara minimalnoj širini određenoj temeljem posebnog propisa o vatrogasnim pristupima.

Kod izgradnje novih ili rekonstrukcije postojećih prometnica, trase i koridori predviđeni ovim Planom mogu se opravdano mijenjati i radi prilagodbe tehničkim rješenjima ili jednostavnijem rješavanju imovinsko-pravnih odnosa.

Ulicom se smatra svaka cesta ili javni put unutar građevinskog područja uz kojega se izgrađuju ili postoje stambene ili druge građevine, te na koji te građevine imaju izravan pristup.

Ulice u naselju s funkcijom državne, županijske ili lokalne ceste smatraju se tom vrstom ceste (javna cesta). Ulica iz stavka 1. ovog članka mora imati najmanju širinu kolnika 5,5 m (za dvije vozne trake), odnosno 3,5 m (za jednu voznu traku).

Sve ulice uže od 3,5 m moraju se urediti kao kolno-pješačke površine.

Slijepe ulice, tamo gdje se planiraju, moraju na kraju imati okretište za komunalna i druga vozila.

Iznimno, pod uvjetima te u slučajevima navedenim u člancima 618. i 619. ovih Odredbi, dvosmjerni promet može se organizirati i na prometnim koridorima užim od propisanih, pod uvjetom da se na preglednim dijelovima prometnice osiguraju ugibališta za mimoilaženje na minimalno svakih 250 m, a po potrebi i manje (nepregledni dijelovi i sl.).

Za gradnju građevina i komunalnih instalacija na čestici ili u zaštitnom pojasu ceste moraju se zatražiti uvjeti nadležnog tijela za upravljanje pojedinom cestom.

Zaštitni pojas iz prethodnog članka utvrđuje se sukladno posebnom propisu, a mjeri se od vanjskog ruba zemljišnog pojasa tako da je, u pravilu, širok sa svake strane za:

* ceste namijenjene isključivo za promet motornih vozila ili brze ceste 40 m
* državne ceste ….. 25 m
* županijske ceste 15 m
* lokalne ceste 10 m

U cilju zaštite državnih, županijskih i lokalnih cesta potrebno je poštivati zaštitni pojas uz cestu u skladu s člankom 55. Zakona o cestama.

Gradnja na građevinskoj čestici benzinske, plinske elektro ili druge energetske postaje utvrđuje se prema uvjetima određenim u članku 542. ovih Odredbi.

Građevine izgrađene na čestici iz prethodnog stavka moraju imati osigurane površine za promet u mirovanju u okviru vlastite građevne čestice.

Gradnja navedenih sadržaja mora biti u skladu s odredbama posebnih zakona i propisa o javnim cestama i sigurnosti prometa na cestama te ni u kom slučaju ne smije ugroziti postojeći nivo prometne usluge.

Uz državne ceste sve građevine moraju se graditi za svaki smjer posebno, ili mogu imati priključke na državnu cestu koji ne ugrožavaju sigurnost nivoa usluge državne ceste, što se mora dokazati odgovarajućim prometnim projektom.

Izgradnjom i eksploatacijom pratećih uslužnih građevina iz članaka 541. i 542. ovih Odredbi ne smije se ugroziti sigurnost prometa na cesti, niti sniziti nivo usluge i kapacitet ceste.

U blizini raskrižja dviju javnih cesta u razini poželjno je proširenje kolnika (a time i minimalnog koridora) za traku za skretače. Prometnice po kojima se odvija javni autobusni promet moraju imati ugibališta za autobuse i nadstrešnice.

Na cestovnom križanju u nivou, nije dozvoljena sadnja drveća niti bilo kakva izgradnja na visini iznad 1,0 m od kolnika u zoni trokuta preglednosti križanja.

Na križanju ceste i željezničke pruge, na željezničko-cestovnom prijelazu, također se mora osigurati trokut preglednosti u skladu s postojećim zakonom i pravilnikom.

Širina regulacijskih profila cesta - ulica unutar građevinskog područja mora osigurati izgradnju svih prometnih površina u skladu s rangom i funkcijom ceste u naselju, te mora osigurati kvalitetnu odvodnju.



Na području Grada Požege, na državnoj cesti D 38 koja prolazi kroz Grad, planiraju se rekonstruirati sljedeća raskrižja u raskrižja sa kružnim tokom:

* raskrižje Cerničke ulice i Frankopanske
* raskrižje Frankopanske ulice, Ulice Pavla Radića i Zrinske ulice
* raskrižje Ulice kralja Krešimira i Ulice kralja Zvonimira

Na području Grada Požege, uz lokacije navedene u prethodnom stavku, omogućavaju se rekonstrukcije raskrižja i rekonstrukcije raskrižja u raskrižja s kružnim tokom i na drugim mjestima gdje za tim postoji potreba i gdje to omogućavaju tehnički uvjeti, zakonski i podzakonski propisi te pravila struke.

Na području Grada Požege izgrađen je autobusni kolodvor za veći broj autobusa

s ulazno – izlaznim peronima te je moguća njegova rekonstrukcija i proširenje ovisno o potrebama.

Uvjeti gradnje i rekonstrukcije za predmetni zahvat određuju sukladno poglavlju 2.2.3.3.1. "Građevine proizvodne i poslovne namjene" ovih Odredbi te sukladno posebnim propisima i specijaliziranim projektima.

Na prostoru obuhvata grada Požege postoje autobusna stajališta i ugibališta, a dio je izveden s izgrađenim i postavljenim nadstrešnicama s jednim ili dva ugibališta i to, uglavnom, u naseljima uz glavnu prometnu infrastrukturu koja se nadovezuje na postojeće županijske prometnice.

Planiraju se izgraditi ugibališta i nadstrešnice na svim redovnim autobusnim postajama u naseljima na području Grada.

Na području Grada organiziran je javni prijevoz cestovnim (autobusnim) prijevozom putnika.

Postojeća i planirana autobusna stajališta su sljedeća:

|  |  |  |  |
| --- | --- | --- | --- |
| **NASELJE** | **NATKRIVENA** | **NENATKRIVENA** | **UKUPNO** |
| Požega | 26 | 49 | **75** |
| Alaginci | 1 |  | **1** |
| Crkveni Vrhovci | - | 2 | **2** |
| Dervišaga | 2 | 3 | **5** |
| Donji Emovci | 1 | 2 | **3** |
| Drškovci | 1 | 1 | **2** |
| Golobrdci | 1 | - | **1** |
| Gornji Emovci | 1 | - | **1** |
| Komušina | 1 | - | **1** |
| Krivaj | 1 | - | **1** |
| Laze Ćosine | 1 | - | **1** |
| Marindvor | 1 | - | **1** |
| Mihaljevci | 2 | 1 | **3** |
| Nova Lipa | 1 | 1 | **2** |
| Novi Mihaljevci | 1 | - | **1** |
| Novi Štitnjak | 2 | - | **2** |
| Novo Selo | 1 | 2 | **3** |
| Seoci | 1 | - | **1** |
| Stara Lipa | 1 | 1 | **2** |
| Šeovci | 1 | - | **1** |
| Štitnjak | 1 | 1 | **2** |
| Turnić | 1 | - | **1** |
| Vidovci | 2 | - | **2** |
|  | **51** | **63** |  | |
|  |  | **UKUPNO** | **114** | |

Potrebno je planirati izgradnju i uređenje stajališta i ugibališta pri čemu se sva stajališta i ugibališta trebaju opremiti nadstrešnicama, oznakama i ostalom urbanom opremom na svim redovnim autobusnim postajama i naseljima na području Grada. Dinamika izgradnje autobusnih stajališta ovisit će o potrebama i mogućnostima.

Stajališta i ugibališta moguće je planirati i na drugim lokacijama uz prometnice i autobusne linije ako se za tim ukaže potreba.

Radi omogućavanja spašavanja osoba iz građevina kao i gašenja požara moraju se predvidjeti vatrogasni prilazi čija je nosivost i širina određena posebnim propisom.

Sve ceste namijenjene javnom prometu na području Grada moraju biti opremljene horizontalnom i vertikalnom signalizacijom, prema Hrvatskim normama te izvedene bez arhitektonskih barijera tako da na njima nema zapreke za kretanje niti jedne kategorije stanovništva.

Nije dozvoljena gradnja građevina, zidova i ograda, te podizanje nasada koje zatvaraju vidno polje vozača i time ugrožavaju promet. Određivanje polja preglednosti utvrđuje se na temelju posebnog propisa.

Lokacije čvorišta na planiranim prometnicama moguće je korigirati, kao i definirati nova na istima, temeljem plana užeg područja ili projektnom dokumentacijom, uz suglasnost nadležne Uprave za ceste.

U svim naseljima Grada mora se uz sve stambene građevine, građevine javne i društvene te poslovne i proizvodne namjene, izgraditi minimalni broj parkirališnih mjesta prema slijedećim normativima:

**Tablica br. 7.**

|  |  |  |
| --- | --- | --- |
| **MINIMALNI BROJ PARKIRALIŠNIH MJESTA** | | |
| **Namjena građevina** | Jedinica | **Broj parkirališnih mjesta** |
| Obiteljske stambene građevine | 1 stan | 2,00 |
| Višestambene građevine | 1 stan | 2,00 |
| Trgovački (maloprodaja) | 25 m² GBP | 1,00 |
| Robne kuće, trgovački centri | 25 m² GBP | 1,00 |
| Tržnice na malo | 25 m² GBP | 1,00 |
| Poslovne građevine, uredi, agencije i sl. | 100 m² GBP | 3,00 |
| Uslužne djelatnosti – banke, pošte, poslovnice i sl. | 100 m² GBP | 4,00 |
| Proizvodne građevine, infrastrukturni objekti, sunčane elektrane, skladišta i sl. | 100 m² GBP | 1,5 |
| 5 zaposlenih |
| Servisi i obrt | 100 m² GBP | 2,00 |
| 6 zaposlenih |
| Ugostiteljstvo | 15 m² GBP | 2,00 |
| 1 stol |
| 2 sobe |
| Sportski tereni i dvorane | 18 sjedala | 2,00 |
| 400 sjedala | 1,00 autobus |
| Sportsko – rekreacijske površine | 100 m² GBP | 1,00 |
| Škole i vrtići | 1 učionica/grupa | 2,0 |
| Fakulteti i znanstvene ustanove,  Učenički i studentski domova | 100 m² GBP | 3,00 |
| Učenički i studentski domovi | 4 sobe | 1,0 |
| Zdravstveni i socijalni objekti | 100 m² GBP | 4,0 |
| 6 zaposlenih |
| Kina, kazališta, koncertne dvorane i sl. | 5 sjedala | 1,00 |
| Muzeji, knjižnice, čitaonice, interpretacijski i kulturni centri i sl. | 60 m² GBP | 1,00 |
| Vjerske građevine | 5 sjedala | 1,00 |
| Groblja | 100 m² GBP | 1,00 |
| Građevine mješovite namjene | Suma jedinica za sve namjene u sklopu građevine | Suma parkirališnih mjesta za  sve namjene u sklopu građevine |

Osim navedenih namjena, propisani normativi se primjenjuju za sve slične vrste građevina, a koje nisu navedene u tablici.

Pri određivanju parkirališnih potreba za građevine ili grupe građevina sa različitim sadržajima može se predvidjeti isto parkiralište za različite vrste i namjene građevina, ako se koriste u različito vrijeme.

Na javnim parkiralištima potrebno je osigurati 5% parkirališnih odnosno garažnih mjesta za invalide.

Sukladno namjeni građevine izgradnja parkirališta se mora riješiti na slijedeći način:

* obiteljske stambene građevine
  + - na vlastitoj građevnoj čestici
* višestambene građevine koje se grade u sklopu zone obiteljskog stanovanja
  + na vlastitoj građevnoj čestici
* višestambene građevine u zoni višestambene gradnje
* na vlastitoj građevnoj čestici
* u području zone, na udaljenosti max. 100,0 m od građevine
* poslovne građevine (trgovačke i ugostiteljske i poslovne zgrade, uredi, agencije, servisi i obrt i dr.)
* na vlastitoj građevnoj čestici,
* robne kuće i trgovački centri
* na vlastitoj građevnoj čestici
* proizvodne građevine i skladišta
* na vlastitoj građevnoj čestici
  + građevine namijenjene za poljoprivrednu djelatnost
    - na vlastitoj građevnoj čestici
* javne i društvene te športsko-rekreacijske građevine
* na vlastitoj građevnoj čestici
* u uličnom koridoru u širini regulacijske linije građevne čestice
* na parkiralištu ili garaži udaljenoj max. 200,0 m od građevine
  + groblja – sukladno posebnom propisu
    - na vlastitoj građevnoj čestici
* na drugoj vlastitoj čestici udaljenoj do max. 100,0 m od građevine
* na parkiralištu ili garaži udaljenoj do max. 200,0 m od građevine
* građevine mješovite namjene
* sukladno načinu rješavanje izgradnje parkirališta za osnovnu namjenu

Iznimno, ukoliko se unutar obuhvata GUP-a Požega, u dovršenim dijelovima naselja, prilikom gradnje, rekonstrukcije i prenamjene, ne može osigurati potreban broj parkirališnih mjesta, za nedostajući se broj istih može, prema posebnom gradskom propisu, platiti izgradnju tih mjesta u javnoj garaži ili parkiralištima. Do donošenja takvog propisa moguće je uz suglasnost Grada Požege potrebe za parkiranjem (što ne stane na parceli) zadovoljiti na javnim parkiralištima.

Pod parkiralištem se podrazumijeva i prostor u garaži.

U prethodnom članku, pod pojmom "vlastita građevna čestica" podrazumijeva se građevna čestica na kojoj je izgrađena osnovna građevina.

Pod pojmom "druga vlastita čestica" podrazumijeva se druga izgrađena ili neizgrađena građevna čestica u vlasništvu investitora osnovne građevine.

Pod pojmom "ulični koridor u širini regulacijske linije" podrazumijeva se neizgrađeni prostor između regulacijske linije i kolnika na onoj strani ulice na kojoj se nalazi građevna čestica, pod uvjetom da se u tom prostoru osigura pješački prolaz širine kao u ostalom dijelu ulice, a najmanje 1,60 m.

Pod pojmom "parkiralište ili garaža" podrazumijeva se vlastito ili javno parkiralište ili garaža koji se grade ili su izgrađeni za potrebe predmetne građevine.

Potvrdu da su postojeće javno parkiralište ili garaža izgrađeni za potrebe građevine izdaje Grad.

Način rješavanja izgradnje parkirališta utvrđen u člancima 635. – 637. ovih Odredbi obvezno se primjenjuje i u slučaju prenamjene postojećih građevina, ako je zbog prenamjene potreban veći broj parkirališnih mjesta od broja potrebnog za postojeću namjenu.

Minimalne dimenzije parkirališnih mjesta na javnim i privatnim površinama, ovisno o načinu parkiranja, moraju biti usklađene s važećim Pravilnikom o prometnim znakovima, signalizaciji i opremi na cestama ili drugim važećim propisom koji bude regulirao tu tematiku.

Sva parkirališna mjesta na građevnim česticama na kojima su izgrađene građevine s više od jedne stambene jedinice moraju biti izvedena na način da svi automobili parkirani na građevnoj čestici mogu u svakom trenutku, neometano i sigurno, imati pristup do svog parkirnog mjesta kao i obrnuto, na javnoprometnu površinu.

Parkirališta i parkirališna mjesta na javnim površinama i na vlastitim građevnim česticama moraju biti izvedena u tvrdom materijalu (asfalt, kocka, kamen, beton ili neki sličan materijal) te se ne mogu izvoditi u sipini, zemlji, mljevenom kamenu (makadamu), zelenoj površini, tucaniku i sl.) i/ili se mogu planirati u garaži..

Parkirališna mjesta moraju biti projektirana i označena sukladno propisu iz stavka 1. ovog članka, osim iznimno u slučaju jednoobiteljskih građevina s jednim ili maksimalno dva stana.

Parkirališna mjesta na česticama na kojima su izgrađene građevine iz prethodnog stavka mogu se, osim u tvrdom materijalu (asfalt, kocka, kamen, beton ili neki sličan materijal) izvoditi još i u sipini, tucaniku ili makadamu i/ili, također, planirati i u garaži.

U građevinskim područjima naselja potrebno je dati prednost pješačkom i biciklističkom prometu.

Minimalna udaljenost regulacijske linije od ruba kolnika treba osigurati mogućnost izgradnje obostranih nogostupa i svih potrebnih elemenata komunalne infrastrukture, odvodnog jarka te usjeka ako su potrebni.

Pješački promet osigurava se gradnjom nogostupa s obje strane kolnika.

Izuzetno uz kolnik slijepe ulice može se osigurati gradnja nogostupa uz samo jednu stranu kolnika, a kolno – pješački pristup može se odrediti u slučajevima propisanim člankom 620. ovih Odredbi.

Ne može se dozvoliti izgradnja zgradei ograda, te podizanje nasada koji bi sprječavali proširenje suviše uskih ulica, uklanjanje oštrih zavoja, odnosno koji bi zatvarali vidno polje i time ometali promet. Na kraju slijepe ulice potrebno je osigurati okretište ako je ulica dulja od 100 m.

Uz ulice se predviđa uređenje pločnika za kretanje pješaka u širini ne manjoj od 1,6 m. Iznimno, na mjestima na kojima je intenzitet pješačkog prometa manji te u urbanistički

izgrađenim prostorima, nogostup može biti uži.

Također, planom užeg područja ova širina može se propisati i drugačije, ali sve sukladno posebnim zakonima i propisima.

Širina pješačkih i biciklističkih prometnica utvrđuje se sukladno broju korisnika, prostornim uvjetima i ambijentalnim obilježjima, ali ne može biti manja od 1,2 m za pješački promet te 1,0 m za jednosmjerni, odnosno 2,0 m za dvosmjerni biciklistički promet.

Biciklističke prometnice projektiraju se i grade sukladno važećem Pravilniku i biciklističkoj infrastrukturi.

Pješačke i biciklističke prometnice grade se, u pravilu, odvojeno od kolnika - bilo kao fizički ili prometnom signalizacijom odvojeni od kolnika.

Gdje god nema prostornih ograničenja, pješačke i biciklističke prometnice se od kolnika odvajaju i zelenim zaštitnim pojasom i/ili zaštitnom ogradom kada je to propisano Pravilnikom.

Pristupni put do građevne čestice smatra se put min. š = 3,0 m, max. dužine 50,0 m.



Ovim Planom potrebno je obuhvatiti, omogućiti, poticati i stvoriti preduvjete za održive oblike prometovanja poput biciklističkog prometa i elektromobilnosti. Za navedene načine prometovanja treba planirati odgovarajuću infrastrukturu u skladu s propisima i prometnim potrebama.

U Gradu Požegi potrebno je razvijati mrežu biciklističkog prometa te se na području Grada planira izgradnja mreže biciklističkih staza. kao i biciklističko-pješačkih prometnica kojom bi grad Požega povezala sa susjednim jedinicama lokalne samouprave.

* Požega -Brestovac,
* Požega – Velika,
* Požega-Kaptol,
* Požega-Jakšić
* Požega-Pleternica

Analizom postojeće infrastrukture biciklističkog prometa ustanovljeno je da na području Grada Požege u ovom trenutku postoji tek manji broj izgrađenih biciklističkih ili biciklističko-pješačkih staza unutar gradskog područja te kako je u najavi izgradnja biciklističko-pješačke staze koja bi povezivala Grad Požegu i Općinu Jakšić, a ovim Planom je omogućen njen nastavak, kao i planiranje te izgradnja ostalih biciklističkih i biciklističko – pješačkih staza prema drugim jedinicama lokalne samouprave navedenim u prethodnom stavku, ali i prema svim drugim naseljima te unutar naselja, osobito jer se korištenje bicikala i biciklističkog prometa potiče na svim razinama.

Biciklistička infrastruktura mora se graditi sukladno odredbama Pravilnika o biciklističkoj infrastrukturi. Mrežu biciklističkih staza ili traka potrebno je opremiti prometnom signalizacijom.

Područjem Požeško-slavonske županije te Grada Požege prolazi i jedna od državnih glavnih biciklističkih ruta DG8 – Jadran – Drava ruta (Gr. Mađarske (Terezino Polje) – Suhopolje – Voćin – Požega – Nova Kapela – Stara Gradiška – gr. BiH – (Banja Luka – Livno) – gr. BiH (Aržano) – Trilj – Split). Radi se ujedno i o jedinoj državnoj cikloturističkoj ruti koja prolazi ovim područjem te je prikazana na kartografskom prikazu br. 1. Korištenje i namjena prostora/površina u M 1 : 100 000.

Rute državnog značenja su u nadležnosti Hrvatskih cesta d.o.o., a rute županijskog značenja su u nadležnosti županijskih uprava za ceste, gradova i općina.

Osim glavne državne biciklističke rute opisane u prvom stavku ovog članka, na području Grada Požege nalaze se i :

* PSŽ2 – „Požeška kružna ruta“ - ide smjerom Požega – Pasikovci – Biškupci – Velika – Kaptol – Kutjevo – Bektež – Latinovac – Čaglin – Ruševo – Pleternica – Požega
* Vezna ruta Slatina - Jankovac - Požega

Područjem Grada Požege prolaze i turističke biciklističke rute koje su imenovane kao:

* Zlatna dolina – Požeška kotlina kružna
* Požeška gora Plava
* Požeška – gora Domovinski križ
* Požega – Kaptol - Požega
* Požega – Bike & Wine Zlatni lug
* Požeška gora – Sveti Vid
* Požeška gora 2
* Pakrac - Požega
* Papuk
* Požega – Velika - Požega
* Požeška gora - Zelena
* Pleternica – Bike & Wine Klikun
* Požeško-slavonska ruta – Slavonija Outdoor

Navedene rute prikazane su na kartografskom prikazu 2.A. Prometna infrastruktura u MJ 1 : 25.000

Duž trasa svih biciklističkih staza i ruta omogućava se uređenje pojedinačnih biciklističkih odmorišta, a sve u svrhu poboljšavanja prometne biciklističke i cikloturističke infrastrukture.

Odmorišta se pretežito trebaju smještati unutar granica naselja, ali je u slučaju povoljnijeg odabira, ista moguće smještati i izvan granica naselja uz biciklističke staze.

Ostali uvjeti gradnje biciklističkih staza ili traka utvrđeni su posebnim propisom i/ili pravilima struke.

Pri planiranju biciklističke infrastrukture u obzir je potrebno uzeti državne rute sukladno „Pravilniku o funkcionalnim kategorijama za određivanje mreže biciklističkih ruta“, odnosno drugog trenutno važećeg propisa te je za sva veća naselja i povijesno-turistička odredišta potrebno osigurati povezanost s mrežom državnih, županijskih ili lokalnih biciklističkih ruta, kao i planirati koridore za biciklističke staze.

Prilikom planiranja biciklističke infrastrukture potrebno je voditi se načelima za planiranje i projektiranje biciklističke infrastrukture sukladno „Pravilniku o biciklističkoj infrastrukturi“, odnosno drugog trenutno važećeg propisa iz tog djelokruga, ali po načelima sigurnosti, ekonomičnosti, cjelovitosti, izravnosti i atraktivnosti. Pri tom je poželjno koristiti postojeću infrastrukturu kada je to moguće (nasipi i servisne ceste uz rijeke i kanale, servisne ceste uz željezničke pruge, autoceste, brze ceste i sl., poljoprivredne i šumske putove) kako bi se smanjile potrebe za zauzimanjem novih površina u prostoru.

Ovim Planom omogućava se gradnja infrastrukture za vozila na alternativni pogon te je pri tom u obzir potrebno uzeti obvezujuću Uredbu (EU) 2023/1804 Europskog parlamenta i Vijeća od 13.rujna 2023. o uvođenju infrastrukture za alternativna goriva i stavljanju izvan snage Direktive 2014/94/EU, kao i ciljeve propisane navedenom Uredbom.

Predlaže se, prilikom voditi brigu i o povezanosti infrastrukture za punjenje električnih vozila s važnijim turističkim atrakcijama, biciklističkim i pješačkim stazama.

**5.1.2. Željeznički promet**



U ovome Planu omogućava se rekonstrukcija željeznička pruga za lokalni promet **L206 Pleternica – Požega - Velika** i zadržava se u postojećoj trasi.

U svrhu povećanja učinkovitosti i sigurnosti željezničkog prometa neophodno je izvršiti rekonstrukciju ovog poteza tako da se poveća osovinski pritisak kojim se omogućuje normalizacija prometa kako za potrebe gospodarstva tako i za putnički prijevoz.

Potrebno je obaviti odgovarajuću zahvate u svrhu održavanja pruge i mostova te za potrebe teretnog i putničkog prometa, kao i urediti postojeća stajališta.

U prvoj fazi na pruzi se planira polaganje pružnog TK kabela, a svi daljnji radovi na rekonstrukciji i održavanju pruge planirat će se i izvoditi prema stvarnim potrebama.

Uz željezničku prugu mogu se izvoditi zahvati gradnje, rekonstrukcije i obnove građevina u funkciji željezničkog prometa. U koridoru željezničke pruge, izvan građevinskog područja i u građevinskom području naselja mogu se rekonstruirati i dograđivati postojeće građevine kolodvora ili graditi nove.

Na području samog grada Požege izgrađen je željeznički kolodvor te je te je moguća njegova rekonstrukcija i proširenje ovisno o potrebama.

Zahvati navedeni u prethodna dva članka izvode se sukladno uvjetima gradnje propisanim u poglavlju 2.2.3.3.1. "Građevine proizvodne i poslovne namjene" ovih Odredbi te sukladno posebnim propisima i specijaliziranim projektima.

Na križanjima željezničke pruge i ceste obvezno je osigurati željezničko – cestovne prijelaze s modernom signalizacijom i osiguranjem, sukladno posebnim propisima.

Planira se konačno uređenje i rješenje svih željezničko-cestovnih prijelaza koji do sada nisu definitivno riješeni i to na način da se predviđaju:

* za osiguranje svjetlosnim i zvučnim signalom te, na nekim prijelazima i polubranicima,
* za ukidanje bez svođenja,
* za ukidanje sa svođenjem.

Sva križanja željezničke pruge i ceste moraju se riješiti u skladu s programom rješavanja željezničko - cestovnih prijelaza u RH.

Građevinski pravac novih građevina stambene namjene mora biti udaljene od osi krajnjeg postojećeg kolosijeka min. 25,0 m, a građevine javne i društvene namjene moraju biti udaljene min. 50,0 m od osi krajnjeg postojećeg kolosijeka.

Planom se utvrđuju posebni uvjeti za građenje u zaštitnom pružnom pojasu koji su određeni Pravilnikom o općim uvjetima za građenje u zaštitnom pružnom pojasu („Narodne novine“, br. 93/10).

Za izgradnju građevina, postrojenja, uređaja i svih vrsta vodova za potrebe vanjskih korisnika u zaštitnom pružnom pojasu (pojas koji čini zemljište s obje strane željezničke pruge odnosno kolosijeka širine po 100 m, mjereno vodoravno od osi krajnjeg kolosijeka, kao i pripadajući zračni prostor), potrebno je zatražiti posebne uvjete gradnje od HŽ Infrastrukture d.o.o. u skladu s posebnim propisima.

**5.1.4. Poštanski promet**

U sklopu građevinskih područja omogućen je razvoj svih postojećih poštanskih ureda te gradnja novih u skladu s potrebama, a predstojeća je zadaća, u prvom redu, tehničko-tehnološki napredak, tj. pružanje bržih i kvalitetnijih te šireg spektra raznovrsnijih usluga.

Osim navedenog, zahvati vezani za poštansku djelatnost odnosit će se i na rekonstrukciju postojećih poslovnih prostora u naseljima, kao i mogućnost uređenja eksterijera (pristup, pločnik, parkirališna mjesta i sl.), te se PPUG-om Požega kao i dokumentima prostornog uređenje užeg područja, u istima moraju osigurati prostorne pretpostavke za nesmetani razvoj.

Zahvati navedeni u prethodna dva članka izvode se sukladno uvjetima gradnje propisanim u poglavlju 2.2.3.3.1. "Građevine proizvodne i poslovne namjene" ovih Odredbi te sukladno posebnim propisima i specijaliziranim projektima.

**5.1.5. Elektroničke komunikacije**

Razvoj elektroničke komunikacijske mreže obuhvaća građenje elektroničke komunikacijske infrastrukture i povezane opreme neophodne za pružanje elektroničkih komunikacijskih usluga.

Uvažavanjem Strategije razvoja širokopojasnog pristupa internetu razvoj elektroničke komunikacijske infrastrukture proglašen je od interesa za Republiku Hrvatsku i jedan je od preduvjeta razvoja suvremenog gospodarstva.

Ciljevi razvoja elektroničke komunikacijske infrastrukture su:

* + razvoj gospodarstva utemeljenog na znanju i inovacijama,
  + promicanje gospodarstva koje učinkovitije iskorištava resurse, koje je „zelenije“ i konkurentnije
  + održavanje gospodarstva s visokom stopom zaposlenosti koje donosi društvenu i teritorijalnu povezanost

U cilju međuregionalnog povezivanja unutar hrvatskog prostora te učinkovitog integriranja hrvatske elektroničke komunikacijske mreže s europskim glavnim pravcima, nužno je pojačavanje koridora elektroničke komunikacijske infrastrukture koji Hrvatsku povezuju na regionalnoj i međunarodnoj razini.

Zaštititi i osigurati cjelovitosti i sigurnosti svih mreža, osiguravanjem dodatnih kapaciteta rekonstrukcijom u postojećim koridorima s ciljem smanjenja troškova realizacije pristupne i jezgrene telekomunikacijske mreže u skladu s načelima ostvarivanja slobodnog prostora.

Elektronička komunikacijska infrastruktura mora zadovoljiti cjelokupni spektar komunikacijskih potreba modernog društva i održivog razvoja. Planiranim razvojem elektroničke komunikacijske infrastrukture na cjelovit i održiv način oblikuje se informacijsko društvo.

Sukladno potrebama za kvalitetan i human razvoj gradskih i ruralnih naselja, znanje i informacije postaju strateški resurs transformacije u daljnjem razvoju ljudskih zajednica.

Telekomunikacije i informatika osnova su za željene promjene u urbanom i ruralnom prostoru pa njihov razvoj treba posebno podupirati.

Novu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova, odrediti planiranjem koridora primjenjujući slijedeće načela:

* omogućiti da se na brz i jednostavna način svi postojeći i budući objekti, priključe na elektroničku komunikacijsku mrežu,
* elektronička komunikacijska infrastruktura i povezana oprema može se graditi unutar i izvan građevinskih područja,
* pri izgradnji elektroničkih komunikacijskih vodova unutar građevinskih područja iste graditi u javnim površinama gdje god je to moguće, a što je moguće detaljnije razraditi kroz prostorne planove užih područja,
* za grad Požegu i naselja gradskog obilježja (u svim urbanim dijelovima): podzemno u zoni pješačkih staza ili zelenih površina,
* za ostala naselja: podzemno i/ili nadzemno u zoni pješačkih staza ili zelenih površina,
* utvrditi koridore elektroničke komunikacijske infrastrukture na regionalnoj i međunarodnoj razini sukladno razvoju lokalnih i regionalnih prometnica,
* za međunarodno, magistralno i međumjesno povezivanje: podzemno slijedeći koridore prometnica ili željezničkih pruga. Iznimno kada je to moguće, samo radi bitnog skraćivanja trasa, koridor se može planirati i izvan koridora prometnica ili željezničkih pruga vodeći računa o pravu vlasništva,
* primijeniti smjernice programa prostornog uređenja RH kojim se preporuča istovremena izgradnja kabelskih mreža i cestovne te željezničke infrastrukture,
* pojačati koridore elektroničke komunikacijske infrastrukture koji Hrvatsku povezuju (kabelski) sa susjednim zemljama,
* pojačati koridore elektroničke komunikacijske infrastrukture koji povezuju gradove i županije
* pri planiranju i izgradnji svih cestovnih i željezničkih građevina potrebno je planirati polaganje cijevi za kabelsku kanalizaciju ili osiguranje koridora za izvedbu iste te, po mogućnosti, povezivanje na postojeći EKI, kao i razmještaj antenske mreže novih telekomunikacijskih tehnologija,
* omogućiti korištenje površina i pojaseva – koridora svih lokalnih, županijskih i državnih cesta za rekonstrukciju postojeće kabelske kanalizacije i elektroničke komunikacijske mreže, kao i izgradnja nove,
* omogućiti zaštitu i korištenje površina i pojaseva – koridora postojeće EKI (kabelske kanalizacije) i elektroničke komunikacijske mreže za pojačavanje elektroničkih komunikacijskih kapaciteta u svrhu pružanja naprednih širokopojasnih usluga i osiguranje suvremenog infrastrukturnog standarda,
* u definiranom području planirati uvjete za razvoj infrastrukture te njihov razmještaj u prostoru,
* za sve nove poslovne, stambeno- poslovne i stambene zgrade, kao i poslovne, rekreacijske i druge urbane zone, odnosno na područjima na kojima se održavaju sve društvene, gospodarske i druge aktivnosti, nužno je predvidjeti izgradnju kabelske kanalizacije do najbliže točke konekcije s postojećom,
* distribucijsku mrežu treba planirati kao jedinstvenu na način da se osigura pružanje elektroničkih komunikacijskih usluga kao i daljinsko upravljanje, mjerenja i nadzor komunikacijskih sustava,
* osigurati razvoj širokopojasnog pristupa s ciljem revitalizacije ruralnih područja definiranjem sustava telekomunikacijskih veza pomoću koridora, trasa kroz građevinska područja naselja i površina za izdvojene namjene te kroz ostala područja šumskih i poljoprivrednih površina kako bi se i ruralnom stanovništvu osigurao suvremeni infrastrukturni standard,
* omogućiti rekonstrukciju i izgradnju kabelske kanalizacije i elektroničke komunikacijske mreže, tj. bakrene mreže u xDSL tehnologiji ili svjetlovodne mreže u topologijama P2P i P2MP kao pouzdanog medija za implementaciju naprednih elektroničkih komunikacijskih usluga,
* omogućiti postavljanje svjetlovodnih razdjelnih ormara, vanjskih za na stup ili sa postoljem, za smještaj pasivne opreme (svjetlovodna pristupna mreža topologije P2MP).
* stvoriti preduvjete za razvoj i ulaganja u izgradnju nove infrastrukture, naročito svjetlovodnih pristupnih mreža, te na taj način omogućiti ultrabrzi pristup internetu (>100 Mbit/s), kao i daljnji razvoj telekomunikacijskog tržišta na području Grada i Županije, pri čemi je glavni cilj osiguravanje pametnog, održivog i uključivog rasta
* osigurati razvoj širokopojasnog pristupa s ciljem revitalizacije ruralnih područja definiranjem sustava telekomunikacijskih veza pomoću koridora, trasa kroz građevinska područja naselja i površina za izdvojene namjene te kroz ostala područja šumskih i poljoprivrednih površina,
* ruralnom stanovništvu treba osigurati suvremeni infrastrukturni standard,
* za razvoj naselja, turističke ponude, uspostavljanja visokog stupnja kontrole zaštite, upravljanja i dr., od izuzetne je važnosti poboljšati i obnoviti postojeću EKI te predvidjeti izgradnju nove EKI na područjima na kojima se planira turizam, održavaju sportska natjecanja, društvene aktivnosti te na rubnim područjima PP u sklopu osiguravanja suvremenog infrastrukturnog standarda.

Svi zahvati moraju se izvoditi po sukladno važećim zakonskim i podzakonskim propisima te prema najvišim ekološkim kriterijima zaštite.

Razvoj nepokretne elektroničke komunikacijske mreže u obuhvatu PPUG-a Požega planira se kroz povećanje kapaciteta, tako da se osigura dovoljan broj telefonskih priključaka svim kategorijama korisnika, kao i najveći mogući broj spojnih veza.

Mjesne mreže razvijat će se sukladno potrebama gospodarskog, društvenog i prostornog razvitka Grada.

Planom je, u skladu s posebnim razvojnim programima, omogućena gradnja novih i rekonstrukcija postojećih elektroničkih komunikacijskih mreža i objekata na području Grada Lipika, ako se za tim ukaže potreba.

U tom slučaju, novu elektroničku komunikacijsku infrastrukturu za pružanje komunikacijskih usluga putem elektromagnetskih valova, bez korištenja vodova, odrediti planiranjem postave baznih stanica i njihovih antenskih sustava na antenskim prihvatima na izgrađenim građevinama i rešetkastim i/ili jednocjevnim stupovima u gradovima, naseljima i izvan njih, bez detaljnog definiranja (točkastog označavanja) lokacija različito za:

* gradove i gusto naseljena područja ili njihove dijelove i to posebno za brdovita i posebno za ravničasta područja,
* ostala naselja i to posebno za brdovita i posebno za ravničasta područja,

vodeći računa o mogućnosti pokrivanja tih područja radijskim signalom koji će se emitirati radijskim sustavima smještenim na antenske prihvate (zgrade i/ili stupove) uz načelo zajedničkog korištenja od strane svih operatora – koncesionara, gdje god je to moguće, a u skladu s racionalnim korištenjem i zaštitom prostora. Stoga se obvezuju korisnici istih da se jedan antenski stup koristi za više korisnika gdje god je to moguće, u svrhu očuvanja prirode i okoliša.

Kod uvođenja planirane 5G mreže upućuje se na izgradnju mreže baznih stanica na bazi izgradnje tzv. mreža malih ćelija, koristeći pri tome mrežu nižih postojećih stupova visine do 15 m (npr. stupovi ulične rasvjete i sl., kao i postojeće više zgrade), prvenstveno u urbanim područjima Grada, čime bi se povećala bolja pokrivenost i minimalizirao gubitak signala na mreži, a izbjegavajući pri tome potrebu za izgradnjom pojedinačnih visokih tornjeva za postavljanje baznih stanica velike snage.

Izgradnja potpune komunikacijske infrastrukture planira sukladno odredbama Uredbe o mjerilima razvoja elektroničke komunikacijske infrastrukture i druge povezane opreme („Narodne novine“ br. 131/12 i 92/15) te njegovim eventualnim izmjenama ili dopunama, odnosno drugog odgovarajuće zakonskog ili podzakonskog propisa koji će biti na snazi u budućnosti. Ukoliko se Plan bude razlikovao od odredbi važećih zakonskih i podzakonskih propisa, postupa se u skladu s navedenim propisima.

Uredbom je utvrđeno da se gradnja elektroničke komunikacijske infrastrukture planira, u načelu, u koridoru ili trasi komunalne infrastrukture što obuhvaća usklađenje planiranih trasa elektroničke komunikacijske infrastrukture i druge povezane opreme s trasama komunalne infrastrukture u odnosu na smještaj u prostoru i rokove gradnje.

Kod donošenja Prostornog plana potrebno je planirati izgradnju potpune komunikacijske infrastrukture u koridorima javnih površina širine 1, m s obje strane prometnice, uz sljedeće napomene:

* postojeće telekomunikacijske kapacitete treba predvidjeti u novoizgrađenoj komunikacijskoj infrastrukturi
* privode komunikacijske infrastrukture planirati za sve građevne čestice na području obuhvata Plana
* kapacitete i trasu komunikacijske infrastrukture, veličine zdenaca komunikacijske infrastrukture i broj cijevi planirati sukladno koncentraciji stambenih i poslovnih građevina

Javnu i komunalnu infrastrukturnu mrežu zone čine prometna i ulična mreža, mreža plinoopskrbe, elektroopskrbe, vodoopskrbe i odvodnje otpadnih sanitarnih i oborinskih voda te elektronička komunikacijska infrastruktura i druga povezana oprema.

Potrebno je planirati usklađenje planiranih trasa elektroničke komunikacijske infrastrukture i druge povezane opreme s trasama komunalne infrastrukture u odnosu na smještaj u prostoru i rokove gradnje.

U naseljima gradskog obilježja elektronički komunikacijski vodovi će se graditi podzemno, u zoni pješačkih staza ili zelenih površina, a u ostalim naseljima podzemno i/ili nadzemno također u zoni pješačkih staza ili zelenih površina.

Mjesna elektronička komunikacijska mreža u građevinskim područjima, u pravilu se gradi u zelenom pojasu ulica, a u ulicama s užim profilom polaže se ispod nogostupa sustavom distribucijske kanalizacije i mrežnim kabelima. Minimalna širina pojasa je 1,0 m.

Prvenstveno je potrebno koristiti postojeće infrastrukturne koridore, te težiti njihovom objedinjavanju u cilju zaštite i očuvanja prostora te sprječavanja nepotrebnog zauzimanja novih površina.

Glavnu trasu novoplanirane komunikacijske infrastrukture treba usmjeriti na postojeću komutaciju, treba predvidjeti mogućnost za montažu komunikacijsko distributivnih čvorova kabinetskog tipa, neposredno uz koridore EKI, dimenzija 2x1x2 m za koju lokaciju je potreban EE priključak, ali nije potrebno formirati zasebnu katastarsku česticu. Potrebno je predvidjeti i mogućnost za realizaciju zračne distributivne Cu i FTTx mreže uz zajedničko korištenje postojećih EE stupova kao i ugradnju novih TK stupova.

U slučaju potrebe izgradnje magistralnih EKI kapaciteta za povezivanje susjednih područja, potrebno je omogućiti formiranje koridora za kapacitete koji nisu u funkciji samog područja iz obuhvata Plana.

Ovim Planom omogućava se i planiranje izgradnja svjetlovodnih kabela u svim gradskim i prigradskim naseljima, te gradskim četvrtima u kojima svjetlosna mreža trenutno nije izgrađena, ukoliko se za njima ukaže interes i potreba.

Za izgrađenu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova, moguće je planirati dogradnju, odnosno rekonstrukciju te eventualno proširenje radi implementacije novih tehnologija i/ili kolokacija odnosno potreba novih operatora, vodeći računa o pravu zajedničkog korištenja od strane svih operatora.

Elektronička komunikacijska infrastruktura (EKI) i povezana oprema u pokretnoj mreži prema načinu postavljanja, dijeli se na elektroničku komunikacijsku infrastrukturu i povezanu opremu na postojećim građevinama (antenski prihvati) i elektroničku komunikacijsku infrastrukturu i povezanu opremu na samostojećim antenskim stupovima.

Samostojeći antenski stupovi za postavljanje elektroničke komunikacijske infrastrukture i povezane opreme po konstrukciji izvode se kao rešetkasti antenski stupovi i štapni stupovi.

U razvoju postojećih javnih sustava pokretnih komunikacija planira se daljnje poboljšanje pokrivanja, povećanje kapaciteta mreža prema planiranom povećanju broja korisnika i uvođenje novih usluga.

Planira se uvođenje novih mreža i sustava pokretnih komunikacija slijedeće generacije (UMTS i sustavi slijedećih generacija).

Za izradu grafičkog prikaza samostojećih antenskih stupova koriste se podaci iz Dodatka 2. „Objedinjeni plan razvoja pokretne komunikacijske infrastrukture „ Uredbe Vlade Republike Hrvatske o izmjenama uredbe o mjerilima razvoja elektroničke komunikacijske infrastrukture i druge povezane opreme, NN br. 92/2015.

Raspored antenskih stupova prikazan je na kartografskom prikazu 2.A. na slijedeći način:

* postojeći antenski stupovi, simbolom na lokaciji prema stvarnim koordinatama istog,
* područjem za smještaj antenskog stupa s radijusom 1000 do 3000 m.

Za izradu grafičkog prikaza samostojećih antenskih stupova koriste se podaci iz Dodatka 2. „Objedinjeni plan razvoja pokretne komunikacijske infrastrukture „ Uredbe Vlade Republike Hrvatske o izmjenama uredbe o mjerilima razvoja elektroničke komunikacijske infrastrukture i druge povezane opreme, NN br. 92/2015.

U kartografskom prikazu navedenom u prethodnom članku određena su područja planiranih zona elektroničke komunikacijske infrastrukture za smještaj samostojećih antenskih stupova u radijusu od 1000 m do 3000 m unutar kojih je moguće locirati samostojeći antenski stup, kao i položaji aktivnih lokacija, koje predstavljaju EKI zone radijusa 100 m.

Područja su omeđena kružnim prstenom, a granicom područja smatra se os nacrtanog kružnog prstena.

Planom se omogućuje poboljšanje pokrivanja, povećanje kapaciteta mreže i uvođenje novih usluga i tehnologija, u cilju razvoja sustava pokretnih komunikacija.

Unutar zone elektroničke komunikacijske infrastrukture uvjetuje se gradnja samostojećeg antenskog stupa takvih karakteristika da može prihvatiti više operatora.

Iznimno, ukoliko lokacijski uvjeti ne dozvoljavaju izgradnju jednog stupa koji ima takve karakteristike da može primiti sve zainteresirane operatore (visina i/ili sl.) dozvoljava se izgradnja nekoliko nižih stupova koji na zadovoljavajući način mogu pokriti planirano područje signalom.

Ukoliko je unutar planirane elektroničke komunikacijske zone već izgrađen samostojeći antenski stup/stupovi, tada je moguće planirati izgradnju još samo jednog dodatnog zajedničkog stupa za ostale operatore/operatora.

Unutar granica građevinskog područja naselja gradskog karaktera i u izdvojenim građevinskim područjima ugostiteljsko-turističke, odnosno sportsko-rekreacijske namjene, nije dozvoljena izgradnja rešetkastih antenskih stupova već samo štapnih stupova visine do 38 m. U slučaju da na taj način nije moguće osigurati kvalitetnu pokrivenost signalom mobilne mreže, iznimno je dopušteno postavljanje stupova visine iznad 38 m i u prethodno spomenutim područjima.

Nije dopušteno postavljanje samostojećih antenskih stupova unutar zaštitnog pojasa postojećih kao niti unutar koridora planiranih državnih cesta, željeznica i trasa dalekovoda naponskog nivoa 110 kV i više.

Do lokacije baznih postaja obvezno je osigurati kolni pristup s javno-prometne površine, no pri tome se pristup prometnom površinom može rješavati direktno, putem prava služnosti ili površine u vlasništvu vlasnika građevne čestice, sukladno trenutno važećem Zakonu.

Dopušteno je postavljanje elektroničke komunikacijske infrastrukture i povezane opreme na postojećim građevinama (antenski prihvati) u skladu s posebnim uvjetima tijela i/ili osoba određenim posebnim propisima koji propisuju posebne uvjete gradnje prilikom ishođenja lokacijske dozvole, odnosno drugog odgovarajućeg akte propisanog Zakonom, a u skladu s ovim Planom, kao i predviđanje njihovog postavljanja na planiranim građevinama.

Antenski prihvati, koji se postavljaju na postojeće građevine, ne planiraju se u dokumentima prostornog uređenja, ali se ovim Planom predviđa mogućnost njihova postavljanja.

Bazne postaje se moraju graditi sukladno posebnim propisima o sigurnosti te zaštiti od neionizirajućih zračenja.

Pri određivanju detaljnog položaja samostojećeg antenskog stupa primjenjuju se mjere zaštite kulturnih dobara i prirode.

Građevine za smještaj povezane opreme treba oblikovati u skladu s obilježjima arhitekture okolnog prostora, a pristupne putove antenskom stupu ne treba nužno asfaltirati.

Lokacijske dozvole, odnosno drugi odgovarajući akti propisani Zakonom za samostojeće antenske stupove izdaju se na temelju Prostornog plana Požeško - slavonske županije pri čemu se za određivanje detaljnog položaja samostojećih antenskih stupova primjenjuju mjere zaštite prirode i kulturne baštine te Odredbe ovog Plana.

Pri određivanju detaljnog položaja samostojećeg antenskog stupa preporuča se primjena sljedećih uvjeta:

* poštivanje zatečenih prirodnih vrijednosti i ograničenja;
* poštivanje karakterističnih i vrijednih vizura, slika mjesta i ambijentalnih vrijednosti;
* izbjegavanje mjesta okupljanja.

Prilikom planiranja mreže baznih postaja obvezno je usklađivanje s istim ili srodnim djelatnostima radi zajedničkog korištenja prostora i dijela građevina.

Stoga se obvezuju korisnici istih da jedan antenski stup koriste što više korisnika gdje god je to moguće, a u svrhu očuvanja prirode i okoliša.

Izgled antenskog stupa, na način kako je to dopušteno posebnim propisima, mora biti takav da se što bolje uklapa u postojeći ambijent, uz obveznu prilagodbu bojom te sadnjom visokog (puzavog) zelenila oko stupa ili sličnim postupkom.

Detaljni položaj samostojećih antenskih stupova unutar zone moguće gradnje odredit će se lokacijskom dozvolom, odnosno drugim odgovarajućim aktom propisanim Zakonom, ili prema projektu izrađenom od strane operatora prema posebnim propisima i pravilima struke, a u skladu s odredbama Prostornog plana Požeško - slavonske županije, U postupku izdavanja lokacijske dozvole, odnosno drugog odgovarajućeg akta propisanog Zakonom, za samostojeći antenski stup potrebno je zadovoljiti sve uvjete propisane posebnim propisima i pravilima struke u odnosu na sigurnost, zaštitu zdravlja stanovništva, zaštitu okoliša, zaštitu prirodnih vrijednosti, kulturnih dobara, krajobraza i očuvanja biološke raznolikosti.

Na istaknutim reljefnim točkama koje predstavljaju krajobraznu vrijednost ne mogu se postavljati antenski stupovi. Pojas hrpta Požeške gore na kojem nije dozvoljeno postavljati antenske stupove prikazan je u grafičkom prilogu. Postaja na lokaciji Kalvarija se zadržava u prostoru uz obaveznu promjenu boje i sadnju visokog zelenila oko stupa. U slučaju potrebe za zamjenskim stupom obavezno se mora izmjestiti s lokacije Kalvarija.

Za razvoj radio-komunikacijskih sustava osigurane su mogućnosti rada postojećih i gradnja novih pretvarača i odašiljača na za to odgovarajućim lokacijama.

Kućne telekomunikacijske instalacije (unutar objekata) treba projektirati ili izvoditi prema Pravilniku o tehničkim uvjetima za elektroničku komunikacijsku mrežu poslovnih i stambenih zgrada.

Potrebno je omogućiti korištenje javnih površina za postavu javnih telefonskih govornica (JTG) u svim naseljima ukoliko se za tim nekada pokaže potreba. Omogućiti postavu jedne JTG prilagođene za potrebe osoba s invaliditetom (osigurati nesmetan pristup JTG bez zapreka – stepenice, stupići i slične barijere). JTG se smještaju prvenstveno uz sadržaje društvenih djelatnosti i glavna prometna raskrižja u naseljima.

Potrebu proširenja i razradu elektroničke komunikacijske infrastrukture predvidjeti Urbanističkim planom uređenja za zone za koje se taj plan izrađuje, ovisno o konkretnim namjenama unutar zone i sukladno tehničkim uvjetima za uređenje građevinskog zemljišta.

U područjima gdje je definirana obveza izrade UPU-a iz prethodnog stavka s granicama obuhvata definirati koridore elektroničke komunikacijske infrastrukture koje povezuju navedena područja sa postojećom elektroničkom komunikacijskom infrastrukturom.

Prilikom planiranja koridora na javnim i privatnim nekretninama utvrditi gdje se točno u prostoru koridor nalazi i kolika je njegova širina i duljina. Upisom koridora u katastar vodova (infrastrukture) određuju se svi uvjeti kojima mora udovoljiti buduća elektronička komunikacijska infrastruktura.

Provedbom ovog Plana, kao i propisanih Urbanističkih planova uređenja za područja za koja je njihova izrada određena ovim Planom, potrebno je osigurati uporabu postojećeg slobodnog prostora u izgrađenoj kabelskoj kanalizaciji, primjenom tehnologije mikrocijevi namijenjenih za mikro-svjetlovodne kabele. Cijevi malog promjera i cijevi promjera od 50 mm predstavljaju uobičajeno rješenje pri gradnji kabelske kanalizacije. Mikrocijevi se polažu kao mikrocijevna struktura u rov pored cijevi malog promjera, ili umjesto njih, kao uobičajeno rješenje pri gradnji kabelske kanalizacije. Gradnja kabelske kanalizacije može se izvesti i tehnologijom minirovova i mikrorovova.

Konačni smještaj i broj površinskih infrastrukturnih građevina (transformatorskih stanica, elektroničke komunikacijske infrastrukture i druge povezane opreme, odašiljača i sl.) utvrdit će se sukladno tehničkim i sigurnosnim zahtjevima za pojedinu građevinu te potrebama potrošača tako da broj i smještaj tih građevina prikazan u grafičkom dijelu Plana nije obvezatan.

Prikazani smještaji planiranih građevina i uređaja (cjevovodi, kabeli, elektronička komunikacijska infrastruktura i druga povezana oprema, trafostanice i sl.) javne i komunalne infrastrukturne mreže u grafičkom dijelu Plana, usmjeravajućeg su značenja i dozvoljene su odgovarajuće prostorne prilagodbe koje bitno ne odstupaju od koncepcije rješenja.

**5.2.** **PROIZVODNJA, CIJEVNI TRANSPORT**

**NAFTE I PLINA I PLINOOPSKRBA**

Plinoopskrbne građevine na području Grada su:

a) Objekti Državnog značaja iz članaka 18. ovih Odredbi

b) Lokalni plinovodi koji obuhvaćaju:

* međumjesni srednjetlačni plinovod,
* mjesnu srednjetlačnu plinovodnu mrežu.

Na području Grada Požege plinificirana su slijedeće naselja: Požega, Novo Selo, Drškovci, Vidovci, Dervišaga, Alaginci, Šeovci, Turnić, Mihaljevci, Golobrdci, Novi Štitnjak, Emovački Lug i Donji Emovci.

Plinska distributivna mreža planira se izgraditi u svim ostalim naseljima.

Plinofikacija preostalih naselja vršit će se u skladu s procjenom o isplativosti takvog ulaganja, odnosno u skladu s razvojnim programima Grada Požege.



Trase planiranih plinovoda prikazane su na kartografskom prikazu br. 2.B., a točne trase, kako magistralnih i srednjetlačnih, tako i lokalnih plinovoda, bit će određene projektnom dokumentacijom te se u narednom razdoblju planira redovito održavanje plinoopskrbnog sustava unutar granica građevinskih područja naselja, sukladno potrebama razvoja Grada Požege, potrebama stanovništva, kao i tehničkim mogućnostima postojećeg plinskog sustava, s mogućnošću proširenja sustava.

Za plinovode iz članka 18. ovih Odredbi utvrđuje se sigurnosni pojas od 100 m lijevo i desno od istih unutar kojeg je potrebno zatražiti posebne uvjete vlasnika cjevovoda prilikom bilo kakvih zahvata u tom prostoru. Posebnim uvjetima određuju se zaštitni pojasevi oko instalacija radi sigurnosti ljudi, te objekata u kojima žive ili borave ljudi.

Zaštitni pojasevi definiraju se prilikom izdavanja posebnih uvjeta kod gradnje stabilnih objekata koji nisu u funkciji samih instalacija.

Zaštitni sigurnosni prostor oko pojedinih građevina i instalacija određen je posebnim zakonima i propisima iz domene eksploatacije i transporta ugljikovodika.

Koridor magistralnog i međunarodnog plinovoda je širine 60 m (30 m lijevo i 30 m desno od osi plinovoda), unutar kojeg je zabranjena bilo kakva gradnja namijenjena stanovanju ili boravku ljudi, osim u dijelu prolaska kroz naselja, odnosno ako je gradnja već bila predviđena prostornim planom prije projektiranja plinovoda, gdje se širina koridora određuje sukladno posebnim propisima te, uz primjenu posebnih mjera zaštite, može biti i manja.

Za sve zahvate u prostoru vezane uz gradnju u blizini plinovoda, nužno je zatražiti posebne uvjete gradnje od vlasnika/upravitelja voda.

Uz primjenu posebnih mjera zaštite, zaštitni pojas može biti

• za promjer cjevovoda do 125 mm - 10,0 m

• za promjer cjevovoda od 125 mm do 300 mm - 15,0 m

• za promjer cjevovoda od 300 mm do 500 mm - 20,0 m

• za promjer cjevovoda veći od 500 mm - 30,0 m

Općenito, zaštitni pojasevi ovise o promjeru i radnom tlaku cjevovoda, a generalno zaštitni pojas za cjevovode magistralnog i međunarodnog karaktera je kao u stavku 1. ovog članka. Unutar zaštitnog pojasa zabranjeno je graditi stabilne objekte namijenjene stalnom ili privremenom boravku ljudi bez suglasnosti vlasnika cjevovoda, odnosno objekte koji nisu u funkciji proizvodnje nafte i plina.

Oko izgrađene bušotine zaštitna i požarna zona iznosi u polumjeru 30,0 m od osi bušotine. Za trajno napuštenu bušotinu sigurnosna zona, u kojoj je zabranjeno graditi objekte za život ili boravak ljudi, iznosi u polumjeru 3,0 m od osi bušotine.

Plinovodi moraju biti udaljeni od drugih objekata prema važećim stručnim standardima i posebnim uvjetima nadležnih tijela, a koji će proizaći iz suvremenih tehničkih rješenja i pristupa razvoju tehnologije.

Zaštitni pojasi definiraju se prilikom izdavanja posebnih uvjeta kod gradnje stabilnih objekata koji nisu u funkciji instalacija ili infrastrukturnih instalacija (prometnica, vodovoda, distributivnih ili priključnih plinovoda, odvodnje otpadnih voda, instalacija HEP-a, telefonskih instalacija i sl.)

Orijentacijski, cjevovod (plinovod ili produktovod) mora biti udaljen od drugih objekata kod paralelnog vođenja najmanje:

* 1,0 m od ruba cestovnog pojasa državnih, županijskih i lokalnih cesta, tamo gdje je to moguće, odnosno čak i u sam pojas navedenih cesta, ili u bankinu, ali uz uvjet prethodnog rješavanja imovinsko-pravnih odnosa
* 10,0 m od ruba cestovnog pojasa državnih cesta
* 20,0 m od ruba cestovnog pojasa brze državne ceste i željeznice
* 10,0 m od nožice nasipa reguliranog vodotoka i kanala *(od ruba pokosa kanala ili rijeke)*



Iznad plinovoda u širini od 2,0 m lijevo i desno, nije dopuštena sadnja grmolikog raslinja i drveća.

U pojasu širokom 5,0 m s jedne i druge strane od osi plinovoda zabranjeno je saditi biljke čije korijenje raste dublje od 1,0 m, odnosno za koje je potrebno obrađivanje zemlje dublje od 0,5 m.

Na mjestima križanja i paralelnog hoda prometnica, željezničkih pruga, vodotoka kanalske mreže i dr. s cjevovodima (plinovodima, naftovodima, produktovodima) međusobna udaljenost definirana je također posebnim propisima i sastavni je dio posebnih uvjeta.

Kod paralelnog vođenja infrastrukturnih instalacija (odvodnja otpadnih voda, vodovod, plinovod, elektroenergetski kabeli, kabeli elektroničkih komunikacija i ostalo) s cjevovodima iz prethodnog stavka, minimalna međusobna udaljenost mora biti 5,0 m računajući međusobnu udaljenost vanjskog ruba infrastrukturnih instalacija do vanjskog ruba cjevovoda.

Infrastrukturne instalacije (odvodnja otpadnih voda, vodovod, plinovod, elektroenergetski kabeli, kabeli elektroničkih komunikacija i ostalo) na mjestima križanja moraju biti položene ispod ovih cjevovoda (plinovod, naftovod i produktovod), pri čemu međusobna vertikalna udaljenost mora biti najmanje 0,5 m računajući od donje kote cjevovoda (plinovod, naftovod i produktovod) do gornja kote cjevovoda ili kabela koji se polažu. Kut križanja mora biti između 90o i 60o. Iznad mjesta križanja obavezno se postavlja pocinčana rešetka kao oznaka da ispod postojećeg cjevovoda prolazi najmanje još jedan cjevovod ili kabel.

Prilikom svakog novog zahvata u prostoru unutar granica postojećih proizvodnih naftnih polja, planiranih istražnih prostora, odnosno u blizini instalacija sabirno transportnog sustava za eksploataciju nafte i plina izvan granica proizvodnih polja potrebno je zatražiti posebne uvjete građenja, odnosno suglasnost za namjeravani zahvat u prostoru od nadležnog tijela odnosno pravne osobe.

Distribucijska plinska mreža gradit će se unutar granica građevinskog područja sukladno potrebama razvoja i tehničkim mogućnostima distribucijskog sustava.

Kućne redukcijske stanice u građevinskim područjima ne mogu se graditi u uličnom profilu.

Razvoj distribucijske plinoopskrbne mreže u građevinskim područjima mora se planirati na način da se vodovi dimenzioniraju tako da zadovoljavaju sve planirane potrebe za plinom svih korisnika na kraju planskog razdoblja. Planirani distribucijski plinovod će biti srednjetlačni s tlakom plina 0,1-0,3 MPa (1,0-3,0 bara).

Međumjesne i mjesne srednjetlačne plinovode graditi uz prometnice.

Plinovode treba polagati u prvom podzemnom sloju unutar koridora javnih prometnih površina.

Za njih je potrebno predvidjeti koridor trase za distribucijski plinovod po javnoj površini, dvostrano po uličnom profilu.

Plinovodi moraju biti izvedeni od čeličnih cijevi i postavljeni u zemlju na dubinu 0,8 - 1,6 m nadsloja, položeni na posteljicu od pijeska ili zemlje bez kamenih primjesa, te moraju imati antikorozivnu zaštitu.

Za njih je osiguran pojas širine min. 1,0 m, prije svega kao površine za kolnike: zelenilo, pješački hodnici, biciklističke staze i sl.

Plinovodi se ne smiju polagati u kanale i šahtove drugih instalacija, ali je potrebno težiti zajedničkom korištenju koridora s drugim infrastrukturnim vodovima, i to u cilju zaštite i očuvanja prostora te sprječavanja nepotrebnog zauzimanja novih površina.

Koridor je potrebno dimenzionirati tako da bude moguće u horizontalnom odmjeravanju ostvariti međusobnu udaljenost plinovoda od ostalih instalacija minimalno 1,0. Paralelno vođenje trase distributivnih plinovoda od visokonaponskih elektroinstalacija, vodovoda i kabela mora biti min. 1,0 m, a od kanalizacije min. 1,5 m (ili prema uvjetima pojedinih nadležnih javnih/komunalnih poduzeća).

Prijelazi plinovoda ispod prometnica i vodotoka trebaju se izvoditi u zaštitnim cijevima.

Kod srednjetlačnih plinovoda (ST) radnog tlaka do 4 bar predtlaka, u budućim javnim prometnicama predvidjeti koridore za iste. Kod distribucijskih plinovoda potrebno je predvidjeti koridor trase po javnoj površini dvostrano po uličnom profilu.

Kod izrade svih prostornih planova te projekata koji slijede za pojedinačne zahvate, potrebno je uzeti u obzir postojeći raspored komunalnih instalacija na distribucijskom području (sustavu) koji je većinom usklađen s primjerice DIN 1998, što u ovom slučaju znači da koridore za ST plinovode treba u projektima u pravilu zadržati izvan kolnika.

U pravilu, udaljenost od ostalih komunalnih instalacija treba biti najmanje 1,0 m. Sigurnosne udaljenosti od energetskih, komunikacijskih i ostalih komunalnih instalacija i građevina potrebno je planirati sukladno važećim posebnim propisima.

Novi plinovodi trebaju se nastavljati na plinovode u putevima i ulicama koji omeđuju određeno područje, prema posebnom projektu za izgradnju plinovoda koji se izrađuje nakon što budu ispunjeni uvjeti koji se traže prema odgovarajućim zakonima, pravilima i tehničkim propisima za plinofikaciju.

Za sva naselja na području Grada Požege u kojima je izvršena plinofikacija, u narednom se razdoblju planira mogućnost rekonstrukcije plinske mreže, sukladno potrebama razvoja Grada Požege te potrebama stanovništva i tehničkim mogućnostima postojećeg plinskog sustava, uz mogućnost njegovog proširenja.

Prilikom projektiranja i izvođenja treba primjenjivati odredbe posebnih zakona i propisa koji se odnose na transport naftovodima i plinovodima te na tehničke uvjete i normative za siguran transport tekućih i plinovitih ugljikovodika.

**5.3. ELEKTROENERGETIKA**



Elektroenergetski sustav na razini ovog Prostornoga plana obuhvaća građevine za proizvodnju, transformaciju, prijenos, distribuciju i skladištenje električne energije.

Opskrba grada Požege električnom energijom osigurati će se vodovima prijenosne elektroenergetske mreže Republike Hrvatske, transformacijom električne energije u trafostanicama, te dalje vodovima distribucijske mreže. Za prijenos električne energije, osim postojećih trafostanica TS110/35/10 kV, te postojećih dalekovoda s njihovim koridorima, planiraju se također i nove TS 110/x kV te novi dalekovodi za čiju je lokaciju i koridore potrebno osigurati prostor.

Lokacija nove TS 110/x i novih 110 kV dalekovoda su u istraživanju, stoga je moguće odstupanje od ucrtane lokacije ili trase zbog usklađenja sa zaštitom prostora i s ostalim korisnicima prostora, te infrastrukturnih građevina.

Izgradnja elektroenergetskih vodova (nadzemnih ili pod zemnih) kao i potrebnih trafostanica izvodit e se sukladno planovima HOPS d.o.o. (prijenosna mreža) i HEP ODS d.o.o. (distribucijska mreža).

Pri odabiru lokacije trafostanica treba voditi računa o tome da u budućnosti ne budu ograničavaju i čimbenik izgradnji naselja, odnosno drugim infrastrukturnim građevinama.

Planirane trafostanice graditi će se u skladu sa posebnim propisima i uvjetima, na način koji će zahtijevati dinamika izvođenja planirane nove elektroopskrbne mreže te rekonstrukcija postojeće. Za trafostanice treba u detaljnijoj prostorno-planskoj dokumentaciji osigurati čestice propisane veličine te odgovarajućeg kolnog prilaza.

Dozvoljava se izgradnja i uključenje u elektroenergetsku mrežu HEP-a proizvodnih postrojenja električne energije koja koriste obnovljive izvore energije te izgradnja i postavljanje priključnih vodova za njihovo povezivanje s postojećom elektroenergetskom mrežom sukladno propisima.

Prihvatljivo je i preporučeno zajedničko vođenje telekomunikacijskih vodova i elektroenergetske mreže niskog napona, tamo gdje se izračunom dokaže da je to moguće. U tom slučaju, poslovne odnose uređuju zainteresirane strane ugovorom sukladno propisima.

Na području GUP-a grada Požega detaljnije uvjete građenja i uređenja određuje GUP Požega.

Razvoj elektroenergetskog sustava na području Grada planira se kroz slijedeće građevine:

A) GRAĐEVINE PRIJENOSA SU:

* Objekti Državnog značaja iz članka 18. podtočke B1)
* Objekti Županijskog značaja članka 19. podtočke B1), stupnja prijenosa 110 kV

B) GRAĐEVINE DISTRIBUCIJE SU:

* Objekti Županijskog značaja iz članka 19. podtočke B1), stupnja prijenosa 35 kV
* Elektroenergetske građevine i radovi na 10(20) kV naponskoj razini su:
* postojeće stupne, montažne i zidane TS prijenosnog omjera 10(20)/0,4 KV u privatnom ili vlasništvu DP Požega
* planirane/nove trafostanice prijenosnog omjera 10(20)/0,4 KV
* postojeći i planirani/novi dalekovodi zračne i podzemne izvedbe nazivnog napona 10(20) kV
* omogućava se rekonstrukcija postojećih DV 10(20) kV, TS 10(20)/0,4 kV i niskonaponskih mreža te gradnja manjih odcjepnih i priključnih DV.
* omogućava se zamjena postojećih zračnih DV kabelskom izvedbom
* planirana je izgradnja kabelske mreže zbog izgradnje novih TS 10/0,4 kV u gradskom području grada Požege (priključni kabelski vodovi), te rekonstrukcija postojećih postrojenja
* izgradnja novih trafostanica prijenosnog omjera 10(20)/0,4 kV i dalekovoda zračne i podzemne izvedbe nazivnog napona 10(20) kV u skladu s potrebama razvoja, procesa urbanizacije i razvoja gospodarstva, a koje se za sada ne mogu predvidjeti, što se posebno odnosi na potrebe koje će se javiti u gospodarskim zonama i drugim izdvojenim građevinskim područjima
* Elektroenergetske građevine niskonaponske mreže (NNM) zračne i kabelske izvedbe

Rekonstrukcija niskonaponske mreže planirat će se ovisno o potrebama.

Lista objekata navedenih u ovom članku može biti proširena ovisno o razvoju novih tehnologija, ovisno o eventualnim promjenama u načinu financiranja takvih objekata ili ovisno o najnovijim informacijama s terena o stanju pojedinih dijelova elektroenergetskih postrojenja, sukladno odredbama ovog Plana.

Lokacija nove TS 110/x i novih 110 kV dalekovoda su u istraživanju, stoga je moguće odstupanje od ucrtane lokacije iii trase zbog usklađenja sa zaštitom prostora i s ostalim korisnicima prostora, te infrastrukturnih građevina.

Za stabilnu i sigurnu opskrbu stanovništva i gospodarstva električnom energijom planirana je izgradnja više transformatorskih stanica prijenosnog omjera 10(20)/0,4 KV i srednjenaponskih dalekovoda.

Pri određivanju novih trasa dalekovoda za prijenos i značajnih distribucijskih dalekovoda treba nastojati zaobići postojeća i planirana građevinska područja, šume i šumska zemljišta te područja vrijednih krajobraza.

Prostor ispod postojećeg zračnog dalekovoda može se koristiti i u druge namjene u skladu s važećim tehničkim propisima, uz suglasnost HEP-Operator prijenosnog sustava d.o.o., Prijenosno područje Osijek.

Na prostoru iznad položenog kabelskog dalekovoda nije dozvoljeno građenje, postavljanje nadzemne infrastrukture, prometnih znakova, reklamnih panoa, sađenje drveća i raslinja niti strojna obrada tla.

Za trase postojećih dalekovoda koji prolaze kroz šumska područja formiraju se posebni koridori u kojima se širina prosjeka definira prema visini drveća, kako u slučaju pada drvo ne bi doseglo vodič.

U zaštićenim je koridorima do završetka gradnje zabranjeno planiranje i građenje građevina druge namjene.

Pri izgradnji dalekovoda treba obratiti pozornost na uređenje zaštitnog vjetrobranog / suncobranog pojasa na novostvorenim rubovima sastojina sadnjom autohtonih vrsta drveća i grmlja, a pristupne putove održavati upotrebljivim i redovito čistiti radi učinkovite zaštite od požara, jednako kao i koridor dalekovoda iz istog razloga.

Svi postojeći i/ili planirani dalekovodi mogu se kablirati što se ne smatra odstupanjem od ovog Plana.

Elektroenergetski objekti naponskih razina (110, 35 – postojeći i planirani, ucrtani su na kartografskom prikazu broj 2.B. „Infrastrukturni sustavi i mreže; Elektroenergetika, plinooskrba“ u MJ 1 : 25.000.

Ovim planom je predviđeno, uz prethodnu valorizaciju tehničkog rješenja:

* mogućnost izmještanja manjeg dijela trase postojećeg zračnog DV 110 kV Požega - Nova Gradiška na dijelu koji prolazi obroncima Požeške gore,
* izmještanje postojećeg zračnog 35 kV dalekovoda koji se proteže preko novog groblja u Požegi, odnosno njegovo kabliranje na tom dijelu,
* kabliranje novih 2x110 kV dalekovoda na dijelovima trasa koji do nove trafostanice 110/35/10(20) kV prolaze kroz građevinsko područje grada Požege,
* kabliranje postojećih 110 kV dalekovoda na dijelovima trasa koji do postojeće trafostanice 110/35/10 kV prolaze kroz građevinsko područje grada Požege, tj. izmještanje dva zračna dalekovoda čije trase danas prolaze preko groblja i koridora prometnica.

Prilikom određivanja konačne trase nadzemnih dalekovoda u okviru utvrđenih koridora, moraju se poštovati slijedeći uvjeti:

* dalekovod ne može prolaziti preko građevinskog područja utvrđenog u PPUG-u Požege, ako postoji druga mogućnost,
* potrebno je voditi računa o bonitetu poljoprivrednog zemljišta te po mogućnosti koristiti područja slabijih bonitetnih klasa,
* prilikom prijelaza preko poljoprivrednog zemljišta trasu treba voditi na način da utjecaj na poljoprivrednu proizvodnju bude što manji,
* položaj stupova ne smije ograničavati funkcioniranje postojećih i potencijalnih sustava za navodnjavanje poljoprivrednog zemljišta,
* izbjegavati prolaz dalekovoda kroz šume i preko šumskog zemljišta,
* dalekovodi moraju u potpunosti zaobići evidentirana područja kulturno-povijesne i prirodne baštine
* trasu dalekovoda položiti na način da se u najvećoj mogućoj mjeri smanji mortalitet ptica,
* za izgradnju dalekovoda nije potrebno formirati građevnu česticu, a prostor ispod dalekovoda može se koristiti. a prostor ispod dalekovoda može se koristiti i u druge svrhe u skladu s važećim propisima,
* prilikom rekonstruiranja cestovnih prometnih poteza, postojećih zračnih vodova ili pri planiranju novih uređaja za prijenos električne energije, za polaganje kabela treba koristiti prvi podzemni sloj unutar javnih prometnih koridora obavezno izvan pojasa kolnika

Moguća su odstupanja od zacrtane trase u ovom Prostornom planu, a sukladno ovim Odredbama, ali u pravilu, uz već zauzete infrastrukturne koridore.

Prostor unutar koridora i ispod nadzemnih dalekovoda može se koristiti za osnovnu namjenu prikazanu na kartografskom prikazu br. 1. "Korištenje i namjena prostora/površina". Korištenje zemljišta i gradnja u koridorima elektroenergetskih građevina vrši se sukladno posebnim propisima, uz suglasnost ustanove s javnim ovlastima nadležne za elektroenergetiku.

Postojeći nadzemni DV 10(20) kV koji se nalaze u građevinskim područjima naselja (ili koji prolaze kroz građevinsko područje i kontaktnu zonu naselja) moraju se postupno zamijeniti kabelskim. Pri utvrđivanju trase kabelskog dalekovoda, novu trasu je obvezno uskladiti s urbanom matricom naselja na način da u najmanjoj mogućoj mjeri ograničava korištenje zemljišta i gradnju u naselju.

Ne dozvoljava se otvaranje novih prosjeka kroz šume za gradnju 10(20) kV elektroenergetske mreže, osim u iznimnim slučajevima kada nema drugih mogućnosti.

Uz sve prometnice potrebno je planirati koridor za polaganje elektroenergetskih srednjenaponskih kabela, odnosno koridor za izgradnju kabelske srednjenaponske ili niskonaponske mreže.

Ovim planom utvrđuju se širine zaštitnih koridora visokonaponskih prijenosnih vodova:

Postojeći dalekovodi:

* DV 2x110 kV - zaštitni koridor 50 m (25 + 25 od osi DV-a)
* DV 110 kV - zaštitni koridor 40 m (20 + 20 od osi DV-a)

Planirani dalekovodi:

* DV 2x110 kV - zaštitni koridor 60 m (30 + 30 od osi DV-a)
* DV 110 kV - zaštitni koridor 50 m (25 + 25 od osi DV-a).

Postojeći kabelski vodovi:

* KB 1 x 3 x 110 kV - zaštitni koridor 5 m (2,5 + 2,5 od osi KB-a)
* KB 2 x 3 x 110 kV - zaštitni koridor 6 m (3 + 3 od osi KB-a)

Planirani kabelski vodovi:

* KB 1 x 3 x 110 kV - zaštitni koridor 7 m (3,5 + 3,5 od osi KB-a)
* KB 2 x 3 x 110 kV - zaštitni koridor 8 m (4 + 4 od osi KB-a).

Unutar koridora posebnog režima korištenja nadzemnih i podzemnih elektroenergetskih vodova nije dozvoljena gradnja zgrada, niti je dozvoljena sadnja raslinja, koje bi svojom visinom ili korijenjem moglo ugroziti pogon elektroenergetskih vodova.

U zaštitnim koridorima elektroenergetskih vodova iznimno je dozvoljeno građenje uz poštivanje posebnih propisa i dostavu Idejnog projekta na uvid i suglasnost u nadležno i javno elektroprivredno poduzeće.

Tijelo koje vodi postupak izdavanja dozvola/rješenja za pojedini zahvat u prostoru (provođenje dokumenata prostornog uređenja) i dozvola za gradnju građevina u zaštitnom koridoru dalekovoda ili u prostoru u okruženju transformatorske stanice dužno je zatražiti posebne uvjete gradnje od nadležnog elektroprivrednog poduzeća/tvrtke (operator prijenosnog sustava ili operator distribucijskog sustava) u čijoj se nadležnosti nalazi postojeći ili planirani dalekovod/kabel ili transformatorska stanica, a odredit će se uvažavajući odredbe „Pravilnika o tehničkim normativima za izgradnju nadzemnih elektroenergetskih vodova nazivnog napona od 1 do 400 kV („Službeni list“, br. 65/88; Narodne novine“, br. 53/91 i 24/97), osobito poglavlja VIII – Prelazak vodova i njihovo približavanje objektima, kao i primjenom drugih propisa.

Posebni uvjeti građenja izdaju se pojedinačno, ovisno o vrsti objekta, a prema postojećim tehničkim propisima.

Posebni uvjeti gradnje u dijelu koji se odnosi na primjenu tehničkih propisa iz područja elektroenergetike moraju se zatražiti od nadležnog elektroprivrednog poduzeća nadležnog za izgradnju, pogon i održavanje prijenosnih vodova i transformatorskih stanica.

Prostor unutar koridora u pravilu je rezerviran isključivo za potrebe izgradnje, redovnog pogona i održavanja dalekovoda. U koridoru posebnog režima dalekovoda, odnosno u prostoru kojeg zauzimaju vodiči dalekovoda (prostor između horizontalne projekcije vanjskih vodiča) ne mogu se graditi nadzemni objekti, ali uz posebne uvjete dopuštena je gradnja kada se isti presijeca razizemnim ili podzemnim infrastrukturnim objektima (prometnice, plinovodi, vodovodi, elektroničke komunikacije, odvodnja) samo temeljem pribavljenih posebnih uvjeta gradnje kojima se određuje udaljenost pasivnih (konstruktivnih) i aktivnih dijelova (pod naponom) dalekovoda i građevina koji se namjeravaju graditi u njegovoj okolini.

U zaštitnom koridoru iznimno je dozvoljena gradnja uz poštivanje posebnih propisa iz oblasti elektroenergetike i dostavu Idejnog projekta na uvid i suglasnost u nadležno elektroprivredno poduzeće.

Gradnja nadzemnih objekata može se odvijati u rubnom području koridora ili, kada se isti presijeca razizemnim ili podzemnim infrastrukturnim objektima (prometnice, plinovodi, vodovodi, telekomunikacije, odvodnja), samo temeljem pribavljenih posebnih uvjeta građenja kojima se određuje udaljenost pasivnih (konstruktivnih) i aktivnih (pod naponom) dijelova dalekovoda i građevina koje se namjeravaju graditi u njegovoj okolini. Isto postupanje potrebno je provesti i za prostore koji se nalaze u okruženju transformatorskih stanica.

Zamjena i rekonstrukcija postojećih objekata i vodova zbog dotrajalosti ne smatraju se kao novi objekti i koridori.

Koridor nadzemnih dalekovoda 10(20) kV elektroenergetske mreže potrebno je predvidjeti u propisanoj širini, dok se u urbanim sredinama te na potezima prema novim gospodarskim zonama taj koridor predviđa u cestovnom pojasu, u širini od 40 cm, na dubini 80 – 100 cm.

Novi distribucijski dalekovodi u građevinskim područjima moraju se izvoditi podzemnim kabelskim vodovima. U PPUG-u Požege se predviđa sukcesivna zamjena postojećih nadzemnih distribucijskih dalekovoda kabelskim vodovima.

Iznimno je nove dalekovode moguće izvoditi i kao zračne, i to zbog specifičnih lokacijskih uvjeta te kada je kabelsko vođenje tehnički znatno teže izvesti, odnosno kada to iziskuje znatna financijska sredstva.

Također i elektroenergetski vodovi koji se izmiču, odnosno grade, po potrebi mogu biti u kabelskoj (KDV), odnosno zračnoj (ZDV) izvedbi, a što će se definirati u sklopu izdavanja posebnih uvjete od nadležnih javnopravnih tijela. Na taj način će biti definirana i izgradnja trafostanica u kabelskoj (KTS) ili stupnoj izvedbi (SBTS, ŽSTS ili sl.)

Niskonaponska mreža također može biti u zračnoj, odnosno kabelskoj izvedbi. Ukoliko se gradi u zračnoj izvedbi, mreža treba biti u izvedbi na betonskim ili nekim drugim, tehničkom izvedbom prihvatljivim stupovima, koji ne ugrožavaju sliku naselja ili krajolika, a koje je ovješen SKS odgovarajućeg presjeka.

Izvan naseljenih mjesta uređaji za prijenos električne energije mogu ostati i planirati se kao zračni vodovi. Uvjet je poštivanje minimalnih sigurnosnih udaljenosti i visina u skladu s postojećim propisima ovisno o vrsti građevina koju vodiči prelaze ili joj se u horizontalnom smislu približavaju (naseljena mjesta, zgrade, ceste, pristupačna ili nepristupačna mjesta i sl.).

U građevinskim područjima naselja, gdje to još nije učinjeno, planira se gradnja nove i rekonstrukcija postojeće niskonaponske 0,4 kV mreže.

Za potrebe energetike na tom naponskom nivou, planira se izgradnja elektroenergetskih objekata (dalekovoda, trafostanica i niskonaponskih distributivnih mreža) uz prethodno izmještanje postojećih dalekovoda koji prelazi preko samih zona i/ili objekata. Sama izvedba elektroenergetskih objekata (trafostanica i sl.) definirat će se za svaku pojedinu lokaciju. Na područjima koja se rješavaju urbanističkim planovima uređenja istima je propisan način na koji se treba izvesti elektroenergetska mreža (uklanjanje, izmještanje i kabliranje postojećeg KDV gdje god je to moguće te izgradnja novih trafostanica).

Unutar građevinskog područja grada Požege niskonaponsku 0,4 kV mrežu (gdje god je to moguće) graditi podzemnim kabelskim vodovima položenim u zeleni pojas ulica. Mrežu graditi sustavom ulaz-izlaz pomoću samostojećih kabelskih ormara postavljenih na javnoj površini ili ugradbenih ormara postavljenih na fasade postojećih građevina.

Samo u slučaju nemogućnosti samostojeće ormare moguće je locirati u površine javne namjene. Pri izgradnji kabelske mreže u postojećim ulicama naselja kabelske samostojeće ormare u pravilu postavljati na fasade građevina ili na pogodno odabrane građevine čestice, a samo u iznimnom slučaju zbog nemogućnosti lokacije na građevnu česticu locirati ih u površinu javne namjene tako da ne zaklanja kut preglednosti, da ne ograničavaju kolni pristup građevnih čestica, te da što manje ograničavaju izgradnju ostale podzemne infrastrukture.

Za ostala naselja Grada na isti način graditi kabelsku mrežu samo za glavni prometni pravac s dozvoljenim brzinama prometa većim od 50 km/h. U ostalim ulicama svih naselja Grada može se graditi SKS na stupovima, ili po krovovima s krovnim stalcima. No pri tome treba voditi računa da se razvoj mreže u naseljima, gdje god je to moguće izvodi podzemnim kabliranjem.

Prilikom razvoja zračne mreže 10(20)/0,4 kV treba maksimalno uvažavati izgled krajobraza koristeći tehnološka iskustva primjerena sredini u kojoj se izvode.

Ovim Planom se omogućava izgradnja cjelokupne kabelske NN mreže i u ostalim naseljima Grada.

Do izgradnje planirane kabelske mreže može se koristiti postojeća zračna mreža uz rekonstrukcije i priključenje ponekog novog potrošača.

Niskonaponsku (NN) mrežu u gospodarskim zonama obvezno graditi podzemnim kabelskim vodovima KB 0,4 KV, a samostojeće kabelske ormare graditi na građevinskoj čestici svakog kupca električne energije i/ili na površinama javne namjene.

Uz sve prometnice iz stavka 2. i 3. u kojima je planirana gradnja kabelske mreže potrebno je planirati koridor širine 0,4 m i dubine 0,9 m za polaganje elektroenergetskih kabela. Udaljenost temelja objekata od kabelske instalacije mora biti najmanje 1,0 m.

Ispod postojeće nadzemne niskonaponske mreže iz stavka 3. nije dozvoljena gradnja u pojasu od 3,0 m za nepristupačne dijelove građevine (krov, dimnjak i dr.), odnosno od 4,0 m za pristupačne dijelove građevine (terase, skele i dr.) od vodiča niskonaponske mreže.

Javna rasvjeta se u pravilu planira izvoditi kao samostalna, izvedena na zasebnim stupovima, ili dograđivati u sklopu postojeće i buduće nadzemne niskonaponske mreže.

Niskonaponska 0,4 kV mreža planira se unutar građevinskog područja. Planom je predviđena rekonstrukcija i/ili napuštanje pojedinih dijelova nadzemne mreže niskog napona,kao i izgradnja nove niskonaponske mreže (sve u skladu s potrebama i širenjem građevnog područja, odnosno stvaranjem uvjeta za priključenje novih kupaca električne energije) na sljedeći način, gdje god je to moguće:

* U ulicama naselja gdje postoji izgrađena javna rasvjeta na vlastitim stupovima, nadzemna mreža niskog napona izvedena vodičima Al Če po krovnim stalcima zamijeniti će se samonosivim kabelskim snopom (u daljnjem tekstu SKS) na istim krovnim stalcima i/ili podzemnim kabelom niskog napona s pripadajućim samostojećim razvodnim ormarima;
* U ulicama gdje je postojeća mreža niskog napona izvedena vodičima Al Če po krovnim stalcima i javna rasvjeta zidnim kracima, visilicama ili gdje javna rasvjeta nije izgrađena, mreža niskog napona će se zamijeniti SKS-om na istim krovnim stalcima, podzemnim kabelom niskog napona s pripadajućim samostojećim razvodnim ormarima ili iznimno novom mrežom niskog napona na samostojećim stupovima sa SKS-om (izgradnja niskonaponske mreže sa SKS na samostojećim stupovima vršit će se u dogovoru i uz suglasnost Grada Požege);

U povijesnim dijelovima naselja, trgovima i parkovima mrežu niskog napona izvesti isključivo podzemnim kabelima; Ovisno o koncepciji mreže niskog napona iz prethodnih točaka, priključke izvesti nadzemnim i/ili podzemnim vodovima s osnovne mreže niskog napona do objekata kupaca električne energije.

Na područjima naselja, u kojima će se graditi podzemne niskonaponske mreže ili gdje se gradi po krovnim stalcima, javna rasvjeta se mora graditi podzemnim kabelskim vodovima i čeličnim cijevnim stupovima postavljenim uz prometnice. Na ostalim područjima, u slučaju da se niskonaponska mreža gradi sa SKS na betonskim stupovima, rasvjetna tijela se mogu postaviti na iste stupove.

Kabeli niskonaponske elektroenergetske mreže i javne rasvjete grade se u pravilu u uličnim koridorima, u zelenom pojasu, a stupovi se moraju graditi na dovoljnoj sigurnosnoj udaljenosti od kolnika, utvrđenoj posebnim propisom.

Sve trafostanice moraju imati uređen kolni pristup s javne površine, no pri tome se pristup prometnom površinom rješava direktno, putem prava služnosti ili površine u vlasništvu vlasnika građevne čestice, sukladno važećem zakonu.

Sva zastarjela transformatorska postrojenja, kao i ona kod kojih je instalirana snaga blizu graničnih vrijednosti mogućeg opterećenja, postupno treba zamijeniti.

Sve transformatorske stanice grade se kao samostojeći tipski objekti.

Za izgradnju kabelskih transformatorskih stanica potrebnoje formirati građevnu česticu čija je veličina uvjetovana tipom transformatorske stanice, a ukoliko se transformatorska stanica gradi na javnoj površini nije potrebno formiranje nove građevne čestice, ali se ista ne može graditi u uličnom profilu. Za transformatorske stanice u stupnoj izvedbi nije potrebno formiranje građevne čestice.

Transformatorske stanice mogu se graditi i unutar drugih građevina uvažavajući tehničke uvjete i pravila struke.

Za izgradnju kabelskih transformatorskih stanica koje se koriste u programu izgradnje distributera električne energije treba osigurati potreban prostor ovisno o instaliranoj snazi. Minimalna površina građevne čestice za tu namjenu iznosi 5,0 X 7,0 m.

Na svim lokacijama postojećih i planiranih transformatorskih stanica naponskih razina 35/10(20) kV potrebno je osigurati prostorno planske preduvjete za gradnju mreža elektroničke pokretne komunikacije za potrebe daljinskog vođenja pogona.

Izgradnju transformatorskih stanica unutar zgrada treba izbjegavati, a planirati se može samo izuzetno u opravdanim slučajevima uz posebne uvjete građenja.

Konačna verzija transformatorskih stanica određuje se lokacijskom dozvolom ili drugim odgovarajućim zakonskim aktom kojim se omogućava gradnja, polazeći od definiranja elektroenergetskog opsega izgradnje (broj energetskih polja), tehnoloških zahtjeva i mogućnosti priključenja/interpolacija na/u elektroenergetsku mrežu u okruženju.

Nova elektroenergetska postrojenja za transformaciju napona treba planirati na optimalnim pozicijama u odnosu na konzum, kako bi bili minimalizirani gubici u mreži. Tehnološki zastarjela postrojenja potrebno je zamijeniti novim.

Za potrebe izgradnje energetskih građevina na obnovljive izvore, omogućuje se izgradnje susretnih objekata i spojne elektroenergetske infrastrukture (dalekovoda) između tih objekata i postrojenja u nadležnosti javnog elektroprivrednog poduzeća.



Povezivanje, odnosno priključak planiranih proizvođača iz obnovljivih izvora energije (vjetar, energane na biomasu, sunčane elektrane i dr.) na elektroenergetsku mrežu, odnosno novih korisnika elektroenergetske mreže, sastoji se od: pripadajuće trafostanice (TS) smještene u granicama obuhvata planiranog zahvata i priključnog dalekovoda(DV)/kabela(KB) na postojeći ili planirani dalekovod/kabel (DV/KB) ili na postojeću ili planiranu trafostanicu u nadležnosti operatora elektroenergetske mreže. Prostor između granica obuhvata elektrane – obnovljivog izvora energije i postojeće elektroenergetske mreže je prostor trase i lokacije u istraživanju građevina priključka.

Točno definiranje trase priključnog dalekovoda(DV)/kabela(KB) i lokacije transformatorske stanice (TS) koje čine priključak biti će ostvarivo samo po prethodno dobivenim posebnim uvjetima i uvjetima priključenja izdanim od strane nadležnog operatora elektroenergetske mreže (operator prijenosnog sustava ili operator distribucijskog sustava) , a na osnovi nadležnosti nad mjestom priključka na elektroenergetsku mrežu visokog ili srednjeg napona i prihvaćenog Elaborata mogućnosti priključenja na mrežu i ishođenog Energetskog odobrenja (EO).

Posebni uvjeti za gradnju objekata obnovljivih izvora energije izdaju se pojedinačno, ovisno o vrsti objekta, a prema postojećim tehničkim propisima.

Lokacije i trase novih energetskih građevina su orijentacijske i moguće ih je mijenjati unutar koridora, odnosno radijusa za lokacije prikazane simbolom, navedenih članku 7., stavku 2., podstavcima 3. i 4. ovih Odredbi.

Lokacija nove TS 35/10(20) kV i novih 35 kV kabelskih dalekovoda definirat će se projektnom dokumentacijom uz dozvoljeno odstupanje u radijusu od 500 m od ucrtane lokacije, ali se, u pravilu, treba pridržavati već ranije zauzetih koridora te lokacija za elektroenergetske građevine.

Prilikom provedbe ovog Plana moguća su manja odstupanja u pogledu rješenja trasa i koridora planiranih dalekovoda i lokacija transformatorskih stanica utvrđenih samim Planom, a radi usklađenja s planovima drugih Gradova i Općina, trasa brzih cesta, preciznijim geodetskim podlogama te radi drugih opravdanih razloga što se također neće se smatrati izmjenama ovog Plana.

Trase vodova i lokacije trafostanica ucrtane na kartografskom prikazu usmjeravajućeg su značenja i dozvoljene su odgovarajuće prostorne prilagodbe i rješenja koja ne remete osnovno koncepcijsko rješenje dano u Planu, a koja su ekonomski, tehnički i tehnološki prihvatljiva.

Lokacije i trase (koridori) novih/planiranih elektroenergetskih objekata distributivnih napona 0,4, 10, 20 i 35 kV utvrdit će se detaljno prostornim planovima užih područja i/ili razradom projektne dokumentacije u skladu s dobivenim posebnim uvjetima, uz dozvoljeno odstupanje trase/lokacije do 100 m.

Omogućava se i izgradnja trafostanica 10(20)/0,4 kV i priključnih dalekovoda 10(20) kV koje nisu označene u Prostornom planu ukoliko su potrebni zbog priključenja korisnika mreže veće priključne snage, većeg broja korisnika mreže ili zbog povećanja pouzdanosti napajanja pojedinih dijelova elektroenergetske mreže .

Postupak ishođenja akta kojim se odobrava gradnja provodit će se temeljem idejnog projekta ili urbanističkog plana uređenja u čijem obuhvatu je njihova izgradnja potrebna.

Predviđa se mogućnost izgradnje istih bez dodatnih ograničenja u smislu udaljenosti od prometnica i granica čestice.

Svi postojeći i/ili planirani dalekovodi mogu se kablirati što se također ne smatra odstupanjem od ovog Plana.

U slučaju potrebe, iznimno je moguće planirati izmicanje pojedinih elektroenergetskih objekata (dalekovoda, NN mreža i sl.). pri čemu je neophodna prethodna izgradnja novih elektroenergetskih objekata koji će u cijelosti preuzeti konzum objekata koji se uklanjaju.

Dalekovodi napona 30/35 kV, mogu se graditi, izmjestiti ili demontirati te rekonstruirati po njihovim postojećim trasama, ukoliko postoje tehničke pretpostavke izvedivosti, preoblikovati u dalekovod ili kabele više naponske razine (35 kV, 110 kV, ) te povećane prijenosne moći (2x35 kV, 2x110 kV ). Pri tome je važno da se njihove trase na pojedinim dijelovima, ovisno o zatečenoj razvijenosti i stanju u prostoru, mogu kroz postupak ishođenja lokacijske dozvole, odnosno drugog odgovarajućeg akta propisanog Zakonom prilagoditi novom stanju prostora i izgraditi sukladno tehničkim propisima koji reguliraju način i uvjete izgradnje elektroenergetskih građevina.

Dozvoljava se izgradnja proizvodnih postrojenja električne energije koja koriste obnovljive izvore energije i priključenje u elektroenergetsku mrežu HEP-a izgradnjom susretnih objekata i spojne elektroenergetske infrastrukture.

Osim toga unutar područja obuhvata ovog Plana na rijeci Orljavi predviđena je izgradnja malih hidroelektrana prema programu „MAHE“ (male hidroelektrane) sukladno članku 19. ovih Odredbi, ili manjih na drugim lokacijama.

**5.4. VODOOPSKRBA[[1]](#footnote-1)**

Izgradnju i proširenje javnog vodoopskrbnog sustava naselja na području Grada Požege potrebno je razvijati na temelju osnovnih postavki danih u Prostornom planu županije i na temelju izrađene Studije razvitka vodoopskrbe na području Požeško-slavonske županije.

Rješenje vodoopskrbe Grada Požege planira se u sklopu funkcioniranja dijela "Regionalnog vodoopskrbnog sustava Požeštine", koji se za Grad Požegu bazira na dva izvorišta (Stražemanka, kapaciteta 35 – 40 l/s, Veličanka, kapaciteta 15 – 110 l/s), crpilištu Dubočanka, kapaciteta 10 – 30 l/s te površinskim zahvatom Kutjevačka rika, kapaciteta 10 l/s, kao i manjim vodozahvatima /izvorištima /kaptažama (Božji zdenac i zahvat Striježevica zajedno s izgradnjom crpilišta, vodospreme i cjevovoda).

Među najvažnijim, dio sustava javne vodoopskrbe grada Požege čine i crpilište "Luke" i "Zapadno Polje", koja se nalaze na području grada Požege. Sustav sa postojećim izvorištima / kaptažama i zahvatima Stažemanke, Veličanke, Kutjevačke rike, Dubočanke i Striježevice ( plan ), na južnim obroncima Papuka i Krndije, raspolaže kapacitetom od 150 l/s do 200 l/s, te vodospremnicima "Sv.Vid" ( 3.000 m3), te "Glavica" (2400 m3) i magistralnim cjevovodima koji povezuju glavne objekte i veća naselja. Ukupna dužina cjevovoda (glavni, magistralni, sekundarni) iznosi cca 200 km. (na prostoru grada Požege)

Kapaciteti postojećih crpilišta i izvorišta su sljedeći:

* crpilište "Zapadno polje" - 50 l/s
* crpilište "Luka" - 30 l/s
* (crpilište "Istočno polje" - 10 l/s; tehnološka voda UPOV-a Požega, izvan sustava vodoopskrbe)
* crpilište Dubočanka – 10 do 30 l/s
* izvorište Veličanke - 15 do 110 l/s
* izvorište Stražemanke - 35 do 40 l/s
* površinski zahvat Kutjevačka rika - 10 l/s (zamućenje kod obilnijih kiša)
* crpilište Striježevica – 30-40 l/s (nije uključeno u sustav vodoopskrbe)
* (te niz manjih lokalnih izvorišta/kaptaža izdašnosti od 0,5 do 5 l/s koji će se izgradnjom i proširenjem Požeškog vodoopskrbnog sustava napustiti zbog neadekvatne izgradnje zahvatnih građevina i češćeg zamućivanja kod obilnijih padalina)

U cilju osiguranja rezervi pitke vode za vodoopskrbu stanovništva i osiguranje funkcije vodoopskrbe uz postojeća vodocrpilišta i izvorišta planira se povezivanje u širi cjeloviti vodoopskrbni sustav.

Također treba razvijati sustav vodoopskrbe koji će povećati strategijsku i pogonsku sigurnost vodoopskrbe.

Vodonosnike i izvorišta vode odnosno crpilišta treba zaštititi od mogućih zagađivanja. Stoga je oko svih postojećih izvorišta vode, u okviru provođenja općih zaštitnih mjera za osiguranje higijenski ispravne vode za piće i zaštite od namjernog ili slučajnog zagađenja, te drugih utjecaja koji mogu nepovoljno djelovati na zdravstvenu ispravnost vode ili izdašnost izvorišta za javnu vodoopskrbu, kao i otklanjanje vanjskih čimbenika, koji mogu utjecati na fizikalne, kemijske i bakteriološke osobine vode, nužno postojanje zona sanitarne zaštite s ciljem osiguranja prirodne kvalitete vode.

Opskrba vodom za piće ima prioritet u odnosu na korištenje voda u druge svrhe.

Na svim postojećim građevinama moguće je planirati rekonstrukciju postojećih građevina i/ili sustava.

Kod izgradnje novih te zamjenskih građevina ili sustava tei rekonstrukcije postojećih građevina za javnu vodoopskrbu, trase, koridori i površine određeni ovim Planom mogu se mijenjati radi prilagodbe tehničkim rješenjima, imovinsko-pravnim odnosima i stanju na terenu. Promjene ne mogu biti takve da onemoguće izvedbu cjelovitog rješenja predviđenog ovim Planom.

Vodoopskrbna javna distributivna mreža izgrađena je u slijedećim naseljima: Požega, Vidovci, Dervišaga, Alaginci, Šeovci, Turnić, Mihaljevci, Novi Mihaljevci, Golobrdci, Štitnjak, Novi Štitnjak, Marindvor, Bankovci, Kunovci, Krivaj, Donji Emovci, Gornji Emovci, Nova Lipa, Ugarci, Stara Lipa, Novo Selo, Drškovci i Seoci. Naselje Komušina je u planu izgradnje. Ostala naselja vodom se opskrbljuju iz vlastitih bunara i to naselja (ukupno 6) : Gradski Vrhovci, Crkveni Vrhovci, Škrabutnik, Laze Prnjavor, Ćosine Laze i Vasine Laze.

Na području Grada Požege određena su vodozaštitna područja, a njihove se Odluke moraju uskladiti s važećim posebnim propisima o utvrđivanju zona sanitarne zaštite.

Za oba aktivna crpilišta: Zapadno polje i Luke, donesene su Odluke o vodozaštitnim područjima izvorišta vode za piće.

Crpilište Istočno polje (Vidovci) zbog zagađenja vode nije u funkciji, ali se voda koristi u tehnološke svrhe centralnog uređaja za pročišćavanje, međutim kao vodozaštitno područje treba biti ukinuto od strane Skupštine Požeško-slavonske županije kao i vodozaštitno područje crpilišta Stara Lipa.

Skupština Požeško-slavonske županije na 5. sjednici održanoj 15. studenog 1996. godine donijela je Odluku o vodozaštitnom području crpilišta "Luke" JP komunalnih djelatnosti "Tekija", Požega.

Skupština Požeško-slavonske županije na 3. sjednici održanoj 18. srpnja 1997. godine donijela je Odluku o vodozaštitnim područjima izvorišta voda za piće: "Zapadno polje", "Vidovci" ("Istočno polje") i "Stara Lipa" JP komunalnih djelatnosti "Tekija" s p.o., Požega.

Odluke o vodozaštitnim područjima trebaju u zakonskom roku biti usklađene s važećim posebnim propisima o utvrđivanju zona sanitarne zaštite, a do tada se provode i primjenjuju u obliku u kojem su donesene.

Na području plana nalaze se podzemni vodonosnici s međuzrnskom poroznošću i za njih se utvrđuju tri zaštitne zone:

- zona ograničenja i kontrole - III. zona

- zona strogog ograničenja - II. zona

- zona strogog režima - I. zona

III. zona se utvrđuje osobito radi smanjenja rizika onečišćenja podzemne vode od teško razgradivih kemijskih i radioaktivnih tvari. U III. zoni se zabranjuje:

- ispuštanje nepročišćenih otpadnih voda,

- deponiranje otpada,

- građenje kemijskih industrijskih postrojenja,

- građenje prometnica bez sustava kontrolirane odvodnje i pročišćavanja oborinskih voda.

II. zona se utvrđuje radi smanjenja rizika od onečišćenja podzemnih voda patogenim mikroorganizmima i drugih štetnih utjecaja.

U II. zoni, uz zabrane iz III. zone, zabranjuje se:

- površinska i podzemna eksploatacija mineralnih sirovina.

- poljodjelska proizvodnja osim zdrave hrane,

- stočarska proizvodnja osim za potrebe pojedinačnih gospodarstava,

- građenje pogona za proizvodnju, skladištenje i transport opasnih tvari,

- gradnja groblja i proširenje postojećih,

- građenje autocesta i magistralnih cesta (državnih i županijskih cesta) i

- građenje željezničkih pruga.

I. zona utvrđuje se radi zaštite uređaja za zahvat vode i njegove neposredne okolice od bilo kakvog onečišćenja i zagađenja voda, te drugih slučajnih ili namjernih negativnih utjecaja. Granica I. zone mora biti udaljena od građevina za zahvat vode najmanje 10 m na sve strane i mora biti ograđena. U I. zoni zabranjuju se sve aktivnosti osim onih koje su vezane za eksploataciju, pročišćavanje i transport vode u vodoopksrbni sustav.

Pravilnik o uvjetima za utvrđivanje zona sanitarne zaštite izvorišta obvezuje jedinice lokalne samouprave da Odluke donesene prije stupanja na snagu Pravilnika usklade s odredbama Pravilnika u roku pet godina od dana njegova stupanja na snagu.

U ovom slučaju za sva crpilišta potrebno je revidirati stanje i donijeti nove Odluke o zaštiti izvorišta usklađene s važećim Pravilnikom o uvjetima za utvrđivanje zona sanitarne zaštite za ona izvorišta koja i dalje služe ljudskoj potrošnji i uključuju se u jedinstveni cjeloviti vodoopskrbni sustav Požeštine.

Sva nova izvorišta i crpilišta, kao i ona za koje to još nije učinjeno, također moraju biti zaštićena sukladno posebnim propisima te se za njih moraju odrediti zone sanitarne zaštite s mjerama zaštite.

Pri tome se izvorišta vode moraju zaštititi od mogućih zagađivanja, sukladno mjerama sanitarne zaštite utvrđenim na temelju posebnog propisa kroz zone sanitarne zaštite.

Na vodonosnom području potrebno je provesti istraživanja s ciljem utvrđivanja pogodnosti za vodoopskrbu. Ako se područje utvrdi pogodnim za vodoopskrbu, mora se zaštiti od mogućeg zagađivanja mjerama zaštite utvrđenim na temelju posebnog propisa.

Svaka djelatnost na području vodozaštitnih zona (sanitarnih zona crpilišta) neophodna za normalan pogon, mora se provoditi tako da ne djeluje štetno na kapacitet i prirodnu kvalitetu zahvaćenih voda.

Korisnik izvorišta, poduzeća, individualni poljoprivrednici i drugi građani, korisnici zemljišta i objekata u zaštitnim zonama, dužni su koristiti svoje zemljište i objekte te vršiti radnje na način da ne ugroze kvalitetu vode crpilišta, izvorišta i zahvata, u skladu sa zakonom i Odlukom o vodozaštitnim područjima, odnosno Odlukom o zonama sanitarne zaštite izvorišta.

Prilikom izgradnje prometnica koje ulaze u neku od zona sanitarne zaštite izvorišta/crpilišta (ili preventivne zaštite) potrebno je planirati izgradnju kontrolirane odvodnje i odgovarajućeg pročišćavanja oborinskih onečišćenih voda prije ispuštanja u prirodni prijamnik.

U PPUG-u Požege utvrđuje se vodonosno područje koje je prikazano na kartografskom prikazu br. 3.B.

Na vodonosnom području potrebno je provesti istraživanja s ciljem utvrđivanja pogodnosti za vodoopskrbu. Ako se područje utvrdi pogodnim za vodoopskrbu, mora se zaštiti od mogućeg zagađivanja mjerama zaštite utvrđenim na temelju posebnog propisa.

Mrežu cjevovoda javnog vodoopskrbnog sustava u pravilu je potrebno polagati u javne površine, u postojeće ili nove infrastrukturne koridore uvažavajući načela racionalnog korištenja prostora.

Cjevovode za opskrbu pitkom vodom treba polagati ispod pješačkih hodnika ili u zelenoj površini gdje god je to moguće, a iznimno se može koristiti i prvi podzemni sloj ispod kolnika.

Tamo gdje zbog tehničkih razloga navedeno u prethodna dva stavka nije izvedivo, daje se mogućnost izvedbe cjevovoda za opskrbu pitkom vodom u rubnim dijelovima privatnih parcela.

Pojas za polaganje vodoopskrbnih cjevovoda treba biti širok minimalno 1,0 m.

Minimalne dimenzije cijevi vodoopskrbnog sustava radi zadovoljavanja protupožarnih uvjeta ne smiju bit manje od Ø 100 mm, a samo izuzetno i na kratkim dionicama Ø 80 mm.

Na svim postojećim građevinama moguće je planirati rekonstrukciju postojećih građevina i/ili sustava.

Položaj crpnih stanica određuje se prema hidrauličkim proračunima i projektnom dokumentacijom.

Kod izgradnje novih ili rekonstrukcije postojećih građevina za javnu vodoopskrbu, trase, koridori i površine određeni ovim Planom mogu se mijenjati radi prilagodbe tehničkim rješenjima, imovinsko-pravnim odnosima i stanju na terenu. Promjene ne mogu biti takve da onemoguće izvedbu cjelovitog rješenja predviđenog ovim Planom.

Ako se vodoopskrbni sustav rješava etapno, mora se dimenzionirati i izvoditi kao dio cjelovitog rješenja.

U svakoj točki vodoopskrbnog sustava moraju biti zadovoljeni protupožarni zahtjevi u pogledu količine vode i raspoloživog tlaka, sukladno posebnom propisu.

Potrebno je predvidjeti izgradnju, nadogradnju ili rekonstrukciju vanjske hidrantske mreže na području Grada Požege sukladno posebnom propisu (tamo gdje to još nije učinjeno).

Sve građevine koje se nalaze u naseljima (dijelovima naselja) u kojima postoji javni vodoopskrbni sustav, obvezno se moraju priključiti na isti, na način propisan od nadležnog distributera (JIVU-a).

**5.5. ODVODNJA OTPADNIH VODA**

Izgradnju i proširenje javnog odvodnog sustava naselja na području Grada Požege potrebno je razvijati sukladno Studiji zaštite voda Požeško - slavonske županije uz uvažavanje temeljnog koncepta zaštite kroz sakupljanje otpadnih voda, transporta do mjesta pročišćavanja i dispozicije, čišćenje do stupnja uvjetovanog lokalnim prilikama i zakonskim uredbama te dispozicije pročišćene vode u odgovarajući prijamnik.

Sustav javne odvodnje Požeštine sastoji se od mreže sustava odvodnje otpadnih voda duljine oko 365 km, 58 crpnih stanica i 9 uređaja za pročišćavanje otpadnih voda. Centralni uređaj za pročišćavanje otpadnih voda Grada Požege kapaciteta 33.500 ekvivalent stanovnika (ES) za sada se provodi samo mehaničkim pročišćavanjem otpadnih voda (I stupanj pročišćavanja). U tijeku je dogradnja uređaja na II i III stupanj pročišćavanja i poljima za ozemljavanje mulja.

Na području Grada Požege izgrađen je glavni odvodni kolektor koji je položen do centralnog uređaja za pročišćavanje otpadnih voda kapaciteta cca 33.500 Es. Recipijent pročišćenih otpadnih voda je rijeka Orljava.

S obzirom na konfiguraciju terena slivno područje središnjeg dijela sustava - grada Požege podijeljeno je na sliv: kolektor Česma, Sjeverni kolektor, Južni kolektor i Glavni kolektor.  
Glavni kolektor izgrađen je u duljini od 3,22 km od betonskih i azbestcementnih cijevi. Sjeverni kolektor je duljine 3,17 km od betonskih cijevi, izveden je sifonski prijelaz ispod rijeke Orljave, spojen je na transportni kolektor koji završava na uređaju za pročišćavanje. Kolektor Česma izgrađen je u duljini od 1,25 km, a Južni u duljini od 1,2 km od betonskih cijevi. Transportni kolektor je duljine 2,55 km od betonskih cijevi i završava na uređaju za pročišćavanje otpadnih voda - CUPOV "Požega" na lokaciji Vidovci.

Grad Požega i naselja Novo Selo, Drškovci, Vidovci ,Dervišaga, Mihaljevci, Novi Mihaljevci, Golobrdci, Alaginci, Gornji Emovci, Donji Emovci, Emovački Lug, Novi Štitnjak, Marindvor, Štitnjak, Kunovci i Bankovci imaju izgrađenu kanalsku mrežu za odvodnju otpadnih i oborinskih voda.

Mješoviti sustav odvodnje grada Požege proširit će se unutar svojeg gravitacijskog područja s odvođenjem svih otpadnih i oborinskih voda u glavni odvodni kolektor. Da bi mreža sustava odvodnje otpadnih voda u potpunosti zadovoljila svojim potrebama planirana je izgradnje više crpnih stanica.

Sustavi odvodnje otpadnih voda naselja Vidovci i Dervišaga planirani su tako da se otpadne vode odvode na UPOV Pleternica koji je u izgradnji.

Za naselja Krivaj i Seoci, planiran je sustav odvodnje samo za otpadne vode s priključkom na sustav odvodnje otpadnih voda Požege.

Na sustavu odvodnje grada Požege je ukupno izgrađeno 26 crpnih stanica, što sustav odvodnje čini sve složenijim u smislu upravljanja, ali i povećanja troškova pogona i održavanja.

Na mješovitom sustavu odvodnje otpadnih voda izvedeno je 32 kišna rasterećenja s 19 ispusta u vodotoke.

Za pojedina naselja predlaže se, ako je to ekonomski opravdano, izgradnja samostalnih sustava odvodnje otpadnih voda s priključkom na manje uređaje za pročišćavanje otpadnih voda.

Značajan problem u odvodnji otpadnih i oborinskih voda predstavlja postojeći mješoviti sustav odvodnje koji nije dimenzioniran za prihvat svih oborinskih voda. U slučajevima većih oborina dolazi do pojave tlačnog sustava i djelomičnog izlijevanja sadržaja odvodnog sustava. Jedan od razloga za ovu pojavu je nedovoljno održavanje postojećeg i neizgrađenost kanalskog sustava odvodnje oborinskih voda na području naselja, uz napomenu da Tekija d.o.o. nije nadležna za planiranje, projektiranje, izgradnju i održavanje kanalskog sustava za odvodnju oborinskih voda. Značajan problem u odvodnji otpadnih i oborinskih voda predstavlja postojeći mješoviti sustav odvodnje koji nije dimenzioniran za prihvat svih oborinskih voda.

Naselja u obuhvatu PPUG-a Požege odvodnju otpadnih voda rješavat će na sljedeći način:

|  |  |  |  |  |
| --- | --- | --- | --- | --- |
|  | Način rješavanja odvodnje i prečišćavanje otpadnih voda | | | |
|  | Postojeći sustav | Centralni sustav | Decentralizirani sustav | Individualni |
| Alaginci | + | - | - | - |
| Bankovci | + | - | - | - |
| Crkveni Vrhovci | - | - | - | + |
| Ćosine Laze | - | - | - | + |
| Dervišaga | + | - | - | - |
| Donji Emovci | + | - | - | - |
| Drškovci | + | - | - | - |
| Emovački Lug | + | - | - | - |
| Golobrdci | + | -+ | - | - |
| Gornji Emovci | + | - | - | - |
| Gradski Vrhovci | - | - | - | + |
| Komušina | - | + | - | - |
| Krivaj | - | + | - | - |
| Kunovci | + | - | - | - |
| Laze Prnjavor | - | - | - | + |
| Marindvor | + | - | - | - |
| Mihaljevci | + | - | - | - |
| Nova Lipa | - | + | - | - |
| Novi Mihaljevci | + | - | - | - |
| Novi Štitnjak | + | - | - | - |
| Novo Selo | + | - | - | - |
| Požega | + | - | - | - |
| Seoci | - | + | - | - |
| Stara Lipa | - | - | + | - |
| Šeovci | - |  | + | - |
| Škrabutnik | - | - | - | + |
| Štitnjak | + | -+ | - | - |
| Turnić | - |  | + | - |
| Ugarci | - | - | + | - |
| Vasine Laze | - | - | - | + |
| Vidovci | + | - | - | - |
| Sveukupno: | 17 | 12 | 4 | 6 |

* za sva ostala naselja – putem nepropusnih trodijelnih sabirnih jama.

Odvodnja otpadnih voda za izdvojena građevinska područja gospodarskih i drugih zona rješava se uz pripadajuće naselje.



Trase vodova i položaj uređaja za pročišćavanje iz kartografskog prikaza br. 2.C., su usmjeravajućeg značenja i moguće ih je mijenjati u tijeku detaljne razrade, pod slijedećim uvjetima:

* mora se zadržati osnovni princip rješavanja odvodnje (smjer odvodnje i vrsta sustava),
* vode se moraju upustiti u recipijente utvrđene u članku 741. ovih Odredbi.

Broj i položaj crpnih stanica te trase planiranih kolektora prikazane su načelno, a točan broj i položaj te točne trase će biti utvrđene nakon izrade geodetske snimke i idejnog rješenja planiranog zahvata u prostoru, a određuje se prema hidrauličnim proračunima i projektnom dokumentacijom.

Ovim Planom omogućuje se priključenja na uređaje za pročišćavanje otpadnih voda većih kolektorskih sustava i za ona naselja za koja to nije predviđeno ovim Planom, gdje god se to pokaže moguće i opravdano, što kao rješenje može zamijeniti pojedine samostalne ili zajedničke sustave za odvodnju otpadnih voda. Istovremeno, naselja planirana ovim Planom za priključenje na veće kolektorske sustave, a koja se iz opravdanih razloga ne mogu priključiti na iste, mogu pitanje odvodnje riješiti putem lokalnih ili zajedničkih sustava odvodnje dok se ne steknu preduvjeti za priključenje na kolektorski sustav.

Recipijenti za prihvat otpadnih voda sa područja Grada Požege je rijeka Orljava.

Do izgradnje i dovršenja odvodnih sustava iz članaka 736. i 737. ovih Odredbi, kao i u naseljima i kojima nije planirana izgradnja sustava odvodnje otpadnih voda, zbrinjavanje otpadnih voda može se riješiti putem nepropusnih sabirnih jama, separatora ulja i masti, pjeskolova, gnojnica i sl., uz obvezu pražnjenje jama, zabranu ispuštanja u okoliš i konačno zbrinjavanje otpadnih voda, sukladno posebnom propisu.

Oborinska odvodnja naselja Grada Požega riješena je kanalskom mrežom izgrađenom u dužini cca 23 km, otvorenim kanalima i cestovnim jarcima, kojima se oborinska voda odvodi do prijemnika iako većina oborinskih voda i dalje završava u mješovitom sustavu odvodnje otpadnih voda.

Ukoliko se u naseljima izgrade gospodarski pogoni, potrebno je njihovu otpadnu vodu pročistiti do potrebne razine prije ispuštanja u prijemnik.

Predviđeni sustavi odvodnje trebaju vodotoke zadržati na nivou zahtijevane kategorije, a to se odnosi i na sve potoke koji se koriste za odvodnju.



Nepropusne sabirne jame moraju biti locirane u skladu sa slijedećim uvjetima:

* min. 3,0 m od svih susjednih međa
* min. 15,0 m od svih stambenih objekata
* min. 20,0 m od bunara u funkciji

Iznimno, za građevine s količinom sanitarne i ostale otpadne vode iznad 2,0 m³/dnevno ne mogu se graditi vodonepropusne sabirne jame.

Samostalno rješavanje otpadnih voda putem izgradnje septičkih jama moguće je samo privremeno, do izgradnje javnog sustava odvodnje otpadnih voda, i to samo za građevine do najviše 15 ES.

Građevine kapaciteta većeg od 15 ES, dok se ne izgradi javni sustav odvodnje mora biti priključen na individualni uređaj za prečišćavanje otpadnih voda.

Svi proizvodni pogoni koji koriste vodu u tehnološkom procesu, trebaju imati svoje uređaje za predtretman otpadnih voda prije njihovog upuštanja u prijemnik, a isto se odnosi i na separaciju ulja i masti.

Odvodnja gnojovke, osoke i stajnjaka na farmi i obiteljskom poljoprivrednom gospodarstvu može se osigurati prema posebnim propisima.

Sistem odvodnje industrijskih otpadnih voda pojedinog područja treba u pravilu izvoditi kroz:

* razdjelni sustav odvodnje s odvojenim sustavima odvodnje tehnoloških, sanitarnih i oborinskih voda,
* prije spoja na javnu mrežu sustava odvodnje otpadnih voda tj. prije upuštanja u vodotok mora biti izgrađeno predtretmansko mjerno okno.

Za ostalu industrijsku vodu koja se ne može upustiti u sustav odvodnje otpadnih voda, odnosno zajednički uređaj za pročišćavanje te ostale građevine sa značajnim zagađivanjem korištenih voda koje nisu obuhvaćene sustavima za odvodnju i pročišćavanje voda, treba izgraditi vlastite sustave odvodnje i samostalne uređaje za pročišćavanje.

Biološki pročistači otpadnih voda, koji se mogu graditi za potrebe pojedinih naselja ili gospodarskih subjekata, moraju biti smješteni tako da nisu na dominantnom smjeru vjetra prema najbližem naselju, uz uvjet da su udaljeni najmanje:

* od građevinskih područja naselja 500 m
* od državne ceste 200 m
* od županijske i lokalne ceste 150 m
* od nerazvrstane ceste 50 m
* od željezničke pruge 200 m.

S ciljem očuvanja bioraznolikosti namjera je osigurati rješavanje problema odvodnje otpadnih voda na razini zone ili pojedinačnih sadržaja.

Lokacijom uređaja za pročišćavanje otpadnih voda nastojalo se, izmaknuti uređaj od vrijednih prirodnih staništa i stanišnih tipova.

Ukoliko je na pojedinim vodotocima predviđen veći broj uređaja za pročišćavanje otpadnih voda, potrebno je planirati važnost izgradnje, ovisno o utvrđenim potrebama i prioritetima za izgradnju pojedinih uređaja, kako bi se smanjio kumulativni pritisak na te vodotoke.

Uređaji za pročišćavanje otpadnih voda koji su smješteni na poplavnom području moraju se graditi na način da se zaštite od poplava.

U gradu Požega odvodnju otpadnih voda obvezno je riješiti pretežito mješovitim sustavom odvodnje. U ostalim naseljima moguće je oborinsku vodu odvoditi otvorenim kanalima.

Sustavi odvodnje mogu se graditi etapno, a etape realizacije moraju biti usklađene s krajnjim rješenjem.

Pojedini dijelovi postojeće mreže sustava odvodnje otpadnih voda ne zadovoljavaju u pogledu vodonepropusnosti, izradi kontrolnih okana, plitkim kanalima i sl. te se planira postupna rekonstrukcija istih.

Sve otpadne vode treba prije ispuštanja u prijemnik pročistiti u mjeri da se uklone sve štetne posljedice za okolinu, prirodu i prijemnik.

Sve onečišćene ili zagađene vode koje ne odgovaraju uvjetima za upuštanje u odvodni sustav, moraju se prije upuštanja pročistiti uređajem za prethodno pročišćavanje otpadnih voda.

Sve onečišćene ili zagađene vode koje ne odgovaraju uvjetima za ispuštanje u recipijente ili tlo moraju se prije upuštanja pročistiti uređajem za pročišćavanje otpadnih voda.

Nakon izgradnje odvodnog sustava postojeće građevine se moraju priključiti na novi odvodni sustav, sukladno uvjetima iz prethodnog članka.

Cjevovode u funkciji odvodnje otpadnih i oborinskih voda treba graditi u koridorima javnih površina, (radi jednostavnijeg rješavanja imovinsko – pravnih pitanja ili manjim djelom iza samih objekata što je uvjetovano osiguranjem zahtijevanih režima tečenja i mogućnošću međusobnog priključivanja pojedinih dijelova mreže sustava odvodnje otpadnih voda), u drugom podzemnom sloju, na način da se gdje god je to moguće koriste zajednički infrastrukturni koridori, uvažavajući načela racionalnog korištenja prostora.

Na dionicama gdje tehnički uvjeti dozvoljavaju, trase gravitacijskih kolektora i tlačnih vodova položeni su van asfaltne površine prometnica, bez da zadire u privatne parcele.

U dijelovima trase gdje neće biti moguće izmicanje van asfaltne površine, trasa će se položit po sredini jednog kolničkog traka. Ovakav položaj kolektora uvjetovan je položajem postojećih otvorenih kanala - jaraka, zacijevljene oborinske odvodnje i instalacija (telefonskih, plinskih, električnih i vodoopskrbnih) koje su u pravilu položene u zelenom pojasu između cestovnih odvodnih jaraka i ogradnih zidova privatnih parcela, odnosno stambenih i gospodarskih objekata s obje strane ceste. Ovakav položaj trase kolektora tehnički je najprihvatljiviji i zbog relativno velikih dubina kanala.

Cijevi će se ugraditi na dovoljnu dubinu da bi se zaštitile od utjecaja prometnog opterećenja. Ispod cijevi ugradit će se pješčana posteljica radi dodatne stabilnosti da ne dođe do eventualnog slijeganja cijevi, te radi preciznosti u izvedbi padova nivelete.

Iznimno gdje to iz tehničkih razloga nije moguće, daje se mogućnost izvedbe u rubnim dijelovima privatnih parcela.

Uzdužnim padovima te visinskim položajem cjevovoda treba nastojati omogućiti gravitacijsku odvodnju kao i minimalizirati moguću pojavu uspora u mreži.

Kanalizacijske cijevi moraju imati dobro mehaničko svojstvo (čvrstoću) i biti vodonepropusne, te omogućavati jednostavnu i brzu montažu. Minimalni profil kanalskih cijevi utvrđuje se hidrauličkim proračunima i projektnom dokumentacijom, a ne smije biti manji od 20,0 cm.

Radi pravilnog i lakog održavanja sustava odvodnje otpadnih voda, na svim mjestima priključenja cjevovoda (glavnih i sekundarnih), promjenama trase (vertikalni → nagib nivelete; horizontalnih → pravac), na svim mjestima visinskih i situativnih lomova te u slučaju da nema nikakvih priključenja cjevovoda i promjena pravca trase, na samim potezima u pravcu, na prosječnom razmaku 40 do 60 m ugradit će se vodonepropusna revizijska kontrolna okna.

Pristup trasi dionica gravitacijskih kolektora/kanala i tlačnih vodova bit će ostvaren preko cestovnih prometnica ili putova, po kojima trase cjevovoda će u najvećem dijelu i prolaziti.

Obzirom da je postojeća mreža sustava odvodnje otpadnih voda mješovitog tipa na sustavu će se izgraditi rasteretne građevine (kišni preljevi) i retencijski bazeni.

Prilikom gradnje kolektorske mreže, posebnu pažnju treba posvetiti vodonepropusnosti sustava odvodnje otpadnih voda (cijevi i okna), odnosno sprječavanju infiltracije oborinske i podzemne vode u sustav odvodnje tijekom budućeg korištenja istoga.

Oborinska odvodnja također mora biti riješena sukladno važećem zakonu o vodama, a sukladno sljedećim smjernicama:

* građevine oborinske odvodnje iz stambenih zgrada, poslovnih i drugih prostora grade i održavaju njihovi vlasnici,
* građevine oborinske odvodnje s javnih površina i iz građevina iz prethodnog podstavka koje se na njih imaju priključiti, u građevinskim područjima, grade i održavaju jedinice lokalne samouprave iz svog proračuna (građevine urbane oborinske odvodnje),
* na vodotoke i sušna korita koji prolaze kroz građevinska područja gradova i općina, natkriveni su i služe ujedno i namjenama oborinske odvodnje primjenjuje se odredba iz prethodnog podstavka,
* kanale oborinske odvodnje s prometnica, koji su izgrađeni na cestovnom zemljištu ili željezničkom zemljištu, luka i lučkih područja, zračnih luka i zrakoplovne infrastrukture, održavaju osobe koje su posebnim propisima određene za gospodarenje prometnicom.

Grad Požega je donio Odluku o odvodnji i pročišćavanju otpadnih voda na području aglomeracije Požega, Pleternica i Eminovci na Županijskoj skupštini od 8.3.2023. godine, Požeško-slavonski Službeni glasnik broj 3/2023 od 9. ožujka 2023. godine.

Za rješenje odvodnje otpadnih voda potrebno je izraditi Studiju odvodnje otpadnih voda s područja Grada, vodeći računa o širem području utjecaja prigradskih naselja na sustav odvodnje.

**5.6. VODOTOCI, VODE I MELIORACIJSKA ODVODNJA[[2]](#footnote-2)**

„Vodoprivredna osnova sliva rijeke Orljave" (VRO Zagreb, 1990. god.), studija "Hidrološke analize sliva Orljave s novelacijom rješenja zaštite od poplava" ("Vodoprivredno-projektni biro" d.d. Zagreb, srpanj 2012. god.) testudija – Projekt više struka „Projekt zaštite od poplave na slivu Orljave“ (Elektroprojekt d.d. Zagreb, Institut za elektroprivredu i energetiku, Zagreb, SL-Consult, Ljubljana, Institut IGH Zagreb i Projektni biro, Split, 2017. god.)su dokumenti uređivanja vodnog gospodarstva i stoga ih treba koristiti prilikom izrade prostorne dokumentacije kao i Studije razvitka vodoopskrbe na području Požeško-slavonske županije, Idejno rješenje zaštite i pročišćavanje otpadnih voda, Idejno rješenje zaštite Pleternice od velikih voda i Idejno rješenje zaštite Požege od velikih voda.

Vodno gospodarski sustav na području Grada:

* planirana retencija „Pakao“
* planirana retencija „Nakop“
* planirana retencija „Veliki Dol“
* planirana retencija „Vučjak“
* planirana akumulacija „Selište“
* planirana akumulacija „Kaptolka“
* planirana akumulacija / retencija „Emovački potok“
* planirana akumulacija / retencija „Perenački potok“
* planirane regulacije vodotoka Orljave – dužine 3,8 kmpodručja ugroženog poplavama
* jezero „Sovinjak“ (Marindvor)
* ribnjaci
* Turnić
* Turnić 2
* Turnić 3
* Turnić 4
* Turnić 5
* Turnić 6
* Štitnjak
* Alaginci 1
* Alaginci 2
* Alaginci 3
* Golobrdci
* Marindvor
* Emovački Lug 1
* Emovački Lug 2
* Gornji Emovci 1
* Gornji Emovci 2
* vodotoci (duljine)
* r. Orljava – 12,8 km
* p. Veličanka – 7,00 km
* p. Perenački – 2,00 km
* p. Racin – 3,90 km
* p. Emovački (Blatni) – 8,40 km
* p. Napolce (Studenjak) – 5,00 km
* p. Kljunovac – 3,10 km
* p. Gavanić – 1,40 km
* p. Suhi – 3,30 km
* p. Šternov jarak – 2,90 km
* p. Glogovac – 5,50 km
* p. Sovinjak – 4,80 km
* p. Ulama – 1,80 km
* p. Liščica – 2,70 km
* p. Kiseli (Kišeljevac) – 2,00 km
* p. Kaptolka – 4,20 km
* p. Bukovac – 1,60 km
* p. Fazlića dol – 1,80 km
* p. Franjin dol – 1,05 km
* p. Veliki dol – 3,20 km
* p. Nakop I – 3,60 km
* p. Nakop II (Didin p.) – 1,70 km
* p. Pakao (Kajin p.) – 4,00 km
* p. Bosanka – 2,10 km
* p. Gušavac – 1,60 km
* p. Komušanac – 5,50 km
* p. Vučjak – 6,80 km
* p. Drškovački – 2,00 km
* p. Bukovica – 5,00 km
* p. Krndija – 3,40 km
* p. Belenac – 2,00 km
* p. Duboki 2,10 km
* p. Bzenički – 4,50 km
* p. Lužnjački – 2,00 km
* p. Markovića – 2,00 km
* p. Krajni dol – 1,80 km
* p. Studenac – 1,00 km
* p. Mikolinac – 1,00 km
* p. Duboki dol – 0,70 km
* p. Curin dol – 1,10 km
* p. Slatina – 1,0 km
* p. Modri vrat – 1,00 km
* kanali (duljine)
* Lat. Kanal Stara Lipa – 5,00 km
* Lat. Kanal Veličanke – 0,75 km
* Sab. Kanal Ratarnice – 3,60 km
* Lat. Kanal Alaginački – 3,50 km
* Kanali Ratarnice (3. i 4. reda) – 8,60 km

Sveukupno: vodotoci I. i II. reda 134,35 km; kanali 1. i 2. reda 12,85 km; kanali 3. i 4. reda 8,60 km; jezera 2,950 ha i ribnjaci 8,805 ha.

Za zaštitu od štetnog djelovanja voda na vodotocima omogućavaju se i drugi regulacijski zahvati koje treba provoditi uz maksimalno uvažavanje prirodnih i krajobraznih obilježja te posebice ekološke ravnoteže. Planirani su zahvati na rijeci Orljavi i potocima: Veličanka, Glogovac, Sovinjak, Kaptolka, Suhi potok, Drškovački potok, Vučjak, Komušanac, Šternov jarak, Bukovica, Emovački potok, Pakao, Nakop I. i II., Veliki dol i Fazlića dol.

Postojeće regulacijske i zaštitne vodne građevine moguće je rekonstruirati.

Osim radova iz prethodnog članka dozvoljeni su i drugi vodnogospodarski zahvati, ukoliko se za njima ukaže potreba, a s ciljem unapređenja i poboljšanja vodnogospodarskog sustava.

U svrhu zaštite od bujičnih poplava i pripadnih erozijskih procesa mogu se također planirati i izvoditi zaštitne vodne građevine (pregrade, retencije i uređenje korita), izvoditi zaštitni radovi (pošumljavanje, održavanje vegetacije, trasiranje, krčenje raslinja čišćenje korita, i sl.), te provoditi mjere zaštite (ograničavanje sječe, zabrana i ograničavanje vađenja mineralnih sirovina, zabrana odlaganja otpadnih tvari, odgovarajući način korištenja poljoprivrednog i drugog zemljišta i druge odgovarajuće mjere).

Radovi na zaštiti od poplavljivanja obuhvaćat će gotovo sve značajnije površine sliva Orljave: naseljene zone, magistralne prometnice i ribnjake te, kao najvažnije vrijednosti na branjenom području – grad Požegu i prigradska naselja, željezničku prugu i cestovnu infrastrukturu. Zaštita od velikih voda svih vodotoka kroz naselja na području Grada Požege planira se za 100-godišnje velike vode, osim potoka Vučjak koji se štiti za 1000-godišnje velike vode.

Pregrade i retencije za potok Vučjak nakon detaljnih istraživanja obavezno je izvoditi izvan obuhvata GUP-a. Ovim građevinama potrebno je spriječiti poplavljivanje Vučjaka na području grada Požege. Za gradnju ovih građevina nije potrebna izmjena PPUG Požege.

Korito rijeke Orljave mora se sačuvati u približno prirodnom obliku, gdje god je to moguće, međutim pritom osigurati okolni prostor naselja da ne dođe do plavljenja i uništavanja obaloutvrda i nasipa, a uz obvezu održavanja i mogućnost uređenja okolnog prostora.

Iznimno, za korita vodotoka koja prolaze kroz naselje Požegu, Vidovce i Dervišagu moguće je predvidjeti uređenje te izgradnju obaloutvrda, kao i urbanističko – arhitektonsko uređenje prostora (šetnice, uređene javne zelene površine, urbana oprema i sl.).

Radi očuvanja i održavanja zaštitnih hidromelioracijskih i drugih vodno gospodarskih objekata i održavanja vodnog režima nije dozvoljeno obavljati aktivnosti navedene u članka 141. važećeg Zakona o vodama te odredbi drugih posebnih propisa, odnosno posebnih zakona i propisa koji će u budućnosti regulirati i određivati režim korištenja prostora vodnih građevina, u slučaju izmjene trenutno važećih.

Za svaki zahvat u prostoru koji je vezan uz vodni režim potrebno je projektnom dokumentacijom osigurati ekološki prihvatljiv minimum u vodotocima nizvodno od zahvata retencija/akumulacija kako bi se spriječile negativne posljedice uzduž toka.

U suradnji s nadležnom podružnicom "Hrvatskih šuma" d.o.o. potrebno je odrediti mjere za sprečavanje većih krčenja šuma te izgradnju akumulacija/retencija uskladiti sa šumskogospodarskim planovima na način da se tijekom uspostave akumulacija/retencija ne provode oplodne sječe, pogotovo dovršni sjekovi, kako bi se mogućnost erozije okolnog područja spriječila u najvećoj mogućoj mjeri.

Vodne građevine (retencije Pakao, Nakop i Veliki dol) isto tako planirati na najmanjoj funkcionalnoj razini uz omogućavanje ekološki prihvatljivog protoka koji će zadovoljiti specifične ekološke potrebe stanišnih tipova ovisnih o vodnom režimu nizvodno od vodne građevine te specifične ekološke potrebe ciljnih vrsta.

Pri paralelnom vođenju trase brze ceste, najmanja udaljenost od ruba vodotoka i/ili kanala je 6,0 m (eventualna odstupanja se pojedinačno mogu mijenjati isključivo uz suglasnost Hrvatskih voda, mjerodavne VGI za mali sliv Orljava Londža, Požega).

Za objekte u koritu u vidu mostova i propusta, usvojen je kriterij za dimenzioniranje koji propisuje raspon mosta definiran velikom vodom 5 godišnjeg povratnog perioda, uz nadvišenje 80 cm iznad v.v. 50 g.p.p., te dozvoljenim maksimalnim usporom (do 0,10 m pri protoci v.v. 100).

Na području Grada Požege postoji mogućnost natapanja poljoprivrednih površina, a posebice nakon izgradnje planiranih retencija/akumulacija/mikroakumulacija.

Potencijalni plan navodnjavanja na području Grada Požegte potrebno je provoditi sukladno projektu "Osnove navodnjavanja na području Požeško-slavonske županije".

Pri tome su područja melioracijskih sustava i njihovi obuhvati definirani te se prikazuju na kartografskim prikazima - "Namjena prostora" i "Vodnogodspodarski sustavi" - ovog Plana.

Potencijalnim površinama za navodnjavanje smatraju se sve površine koje su u funkciji poljoprivredne proizvodnje.

Zaštita od štetnog djelovanja podrazumijeva i odvodnju poljoprivrednih površina i snižavanje nivoa podzemnih voda radi ujednačavanja prinosa u poljoprivredi. Tako je melioracijsko područje ono područje na kojem je, radi unapređenja poljoprivredne proizvodnje, izgrađen ili planiran sustav melioracijske odvodnje.

Na području Grada Požege nalaze se meliorirane površina (melioracijske kazete - Ratarnice), a melioracijsko područje može se okarakterizirati kao djelomično izgrađeno, jer se na većem dijelu istog odvodnja odvija prirodnim vodotocima na kojima su izvršeni manji regulacijski zahvati, dok se tek na manjem dijelu poljoprivrednih površina unutarnja odvodnja može smatrati riješenom, jer su izgrađeni sustavi površinske ili kombinirane odvodnje.

Melioracijsku odvodnju potrebno je dalje razvijati kroz održavanje postojećih te planiranje i izgradnju novih sustava.

**5.7. OBNOVLJIVI IZVORI ENERGIJE**

Uz konvencionalne izvore, na području obuhvata ovog Plana omogućava se i potiče korištenje alternativnih izvora energije, gdje se osobito važnim ističe obnovljivost izvora te ekološka prihvatljivost i smanjenje zagađenja (osobito emisija CO2 i drugih stakleničkih plinova).

Otvorena je mogućnost izgradnje građevina za iskorištavanje sunčeve energije, energije vjetra, geotermalne energije, energije nastala iz otpada drvoprerađivačke industrije, kao i drugog vrsta drvnog, biljnog i komunalnog otpada, a zadovoljavajući pri tome sve uvjete zaštite prirode i okoliša te malih hidroelektrana (MAHE).

Građevine za iskorištavanje obnovljivih izvora energije su građevine za iskorištavanje energije sunca, vjetra, geotermalne energije, energije nastala iz drvnog ili biljnog otpada (prerada biomase).

Prostornim planovima uređenja gradova i općina moguće je planirati sva postrojenja koja koriste obnovljive izvore za proizvodnju energije i kogeneracijska postrojenja i to:

- postrojenja koja su priključena na javni energetski sustav

- postrojenja koja nisu priključena na javni energetski sustav (individualna postrojenja).

Općenito, lokacije postrojenja za proizvodnju energije korištenjem obnovljivih izvora energije i kogeneracije, tj. elektrane instalirane snage do 10 MW (osim malih hidroelektrana), određuju se prostornim planovima uređenja općina i gradova. Sve potencijalne lokacije takvih postrojenja/elektrana treba prije ugradnje u prostorni plan lokalne razine procjenjivati prema uvjetima navedenima u nastavku, osobito u članku 834., podstavku 31. i 32. te članku 835. kao i poglavlju 5.7. ovih Odredbi.

Postrojenja za proizvodnju energije korištenjem obnovljivih izvora energije i kogeneracije koja zauzimaju određenu površinu moguće je smjestiti:

* izvan građevinskog područja na površinama određenim kao infrastrukturne površine
* na izdvojenim građevinskim područjima gospodarske proizvodne namjene izvan naselja i na površinama gospodarske proizvodne namjene unutar građevinskih područja naselja
* na površinama odlagališta otpada /saniranih odlagališta otpada (elektrane na bioplin i sl.)
* u okviru uređaja za pročišćavanje otpadnih voda (elektrane na bioplin i sl.)
* unutar sklopa gospodarskih građevina u funkciji obavljanja poljoprivrednih djelatnosti (elektrane na biomasu, bioplin i sl.)
* na površine parkirališta sukladno članku 808. ovog Plana
* na umjetnim vodnim tijelima i ribnjacima koji zadovoljavaju tehničke uvjete

Sunčane elektrane mogu se smještati sukladno ovim Odredbama i odredbama važećeg Zakona o prostornom uređenju.



Unutar gospodarske namjene na području ovog Plana dozvoljava se gradnja energetskih objekata sa korištenjem obnovljivih izvora energije, te srednje naponskih rasklopnih postrojenja ili TS 10(20)/0,4 kV za prihvat viška proizvodne električne energije u elektroenergetski sustav.

Energetski objekti koji koriste obnovljive izvore energije za proizvodnju toplinske i/ili električne energije mogu se graditi za jednu ili za skupinu građevina. Energetski objekti za proizvodnju toplinske i/ili električne energije može se graditi kao:

* energetski objekt građen na vlastitoj građevinskoj čestici,
* energetski objekt građen na građevinskoj čestici korisnika toplinske i/ili električne energije,
* energetski objekt građen u sustavu građevine koja koristi toplinsku i/ili električnu energiju.

Izgradnja malih postrojenja i uređaja koji koriste obnovljive izvore za proizvodnju energije prvenstveno za vlastite potrebe može se planirati u građevinskim područjima naselja i izdvojenim građevinskim područjima izvan naselja svih namjena, kao i u okviru dozvoljene izgradnje izvan naselja i to kao pomoćne građevine uz građevinu osnovne namjene ili na građevini osnovne i sekundarne namjene i pomoćnoj građevini.

Kod planiranja malih postrojenja i uređaja koja koriste obnovljive izvore za proizvodnju energije treba voditi računa da se ne pojavljuju štetni utjecaji buke, širenje neugodnih mirisa, onečišćenja zraka, vode, tla i sl. u odnosu na okolne namjene u prostoru.

**5.7.1. Energetska postrojenja za iskorištavanje snage vjetra**

Energetska postrojenja za iskorištavanje energije vjetra na području Grada Požege moguće je planirati samo kao manje pogone/turbine, a ne kao velike vjetrofarme ili vjetroelektrane, i to:

* izvan granica građevinskog područja u sklopu gospodarskih poljoprivrednih djelatnosti, uz gospodarske građevine u funkciji obavljanja poljoprivrednih djelatnosti i seoskog turizma za potrebe istih kao manje pogone/turbine
* unutar granica građevinskog područja u sklopu gospodarskih zona za potrebe istih.

Svaka nova lokacija postrojenja za iskorištavanje snage vjetra mora zadovoljavati slijedeće uvjete:

* mora biti izvan ekološke mreže, međunarodno važnih područja za ptice, divlje svojte i dr.
* mora biti planirane na potrebnoj udaljenosti da razina buke za najbliže građevine za boravak ljudi ne prelazi 40 dB(A), a potrebno je voditi računa i o položaju najbližih telekomunikacijskih uređaja (radio i TV - odašiljači, navigacijski uređaji) radi izbjegavanja elektromagnetskih smetnji
* mora biti izvan infrastrukturnih koridora i zona visokih šuma
* mora biti izvan zona izloženih vizurama vrijednog krajolika
* mora biti usklađene u odnosu na elektroničke komunikacijske uređaje (radio i TV odašiljači, navigacijski uređaji i sl.) radi izbjegavanja elektromagnetskih smetnji,
* pristupni put do lokacije postrojenja za iskorištavanje snage vjetra sastavni je dio zahvata i jedan od važnijih elemenata ocjene utjecaja na vrijednost izvornog krajobraza
* na lokacijama na kojima se planira energetsko postrojenje za iskorištavanje snage vjetra moguće je istovremeno smjestiti i sunčane elektrane
* za vrijeme izgradnje objekta nužno je planirati izgradnju objekata i pripadajuće infrastrukture, pogotovo pristupnog puta, na način da se ne ugrožavaju vrste koje žive na području izgradnje
* prilikom planiranja i izgradnje energetskih infrastrukturnih objekata u najvećoj mjeri izbjegavati zaštitne šume i šume posebne namjene

**5.7.2. Sunčane elektrane**

Samostalna postrojenja i građevine za iskorištavanje sunčeve energije, kao što su sunčane elektrane i/ili fotonaponski moduli na stupovima, moguće je planirati ovim Planom u svojstvu infrastrukturnih građevina snage manje od 10 MW - unutar granica građevinskog područja u gospodarskim proizvodnim zonama gdje je to planirano planovima užih područja, u izdvojenim građevinskim područjima gospodarskih zona te izvan granica građevinskog područja kao infrastrukturne građevine, sukladno Zakonu.

Građevine iz prethodnog stavka smatraju se infrastrukturnim građevinama.

Sukladno važećem Zakonu o prostornom uređenju, ovim Planom se predviđaju površine za gradnju sunčanih elektrana kao površine na kojima je moguće graditi infrastrukturne građevine sunčanih elektrana, i to:

– površine koje su u prostornom planu grafički određene u kartografskom prikazu kao površine namjene za izgradnju sunčanih elektrana, neovisno o tome jesu li unutar ili izvan građevinskog područja, te se kod takvih površina ne primjenjuju ograničenja snage sunčane elektrane propisana prostornim planom

– površine koje su u prostornom planu određene kao površine izdvojenog građevinskog područja izvan naselja gospodarske i poslovne namjene (I i K)

– površine koje su prostornim planom određene kao poljoprivredno tlo oznake P3, a u neposrednom su kontaktu s izdvojenim građevinskim područjima izvan naselja gospodarskih i poslovnih namjena na kojima se nalaze postojeće gospodarske ili poslovne građevine, uz uvjet da ista površina ne može biti veća od 50% površine te gospodarske i poslovne zone, a dobivena električna energija koristi se za potrebe tih građevina

– vodne površine – jezera nastala eksploatacijom mineralnih sirovina, kao i ribnjaci i druga uzgajališta za obavljanje djelatnosti akvakulture na kopnu, uz suglasnost davatelja koncesije, odnosno davatelja zakupa ako je riječ o području pod koncesijom, odnosno zakupom

– površine odlagališta otpada

– površine eksploatacijskih polja čvrste mineralne sirovine uz suglasnost tijela nadležnog za rudarstvo

– površine koje se nalaze unutar građevnih čestica postojećih infrastrukturnih i vodnih građevina, uz suglasnost tijela koje upravlja predmetnim infrastrukturnim ili komunalnim sustavom i/ili građevinom.

Površine za gradnju agrosunčanih elektrana, također sukladno Važećem Zakonu o prostornom uređenju su površine koje su ovim planom bilo koje razine određene kao poljoprivredne površine, a na kojima se uspostavom poljoprivrednih trajnih nasada upisanih u evidenciju uporabe poljoprivrednog zemljišta (ARKOD) ili na kojima se uz postojeći prostor obuhvata farme, staklenika ili plastenika postavom agrosunčanih elektrana postižu ciljevi razvoja poljoprivredne djelatnosti, uz zadržavanje namjene poljoprivrednog zemljišta.

Agrosunčana elektrana predstavlja prostor na kojemu se paralelno odvija poljoprivredna proizvodnja i proizvodnja obnovljive električne energije pomoću fotonaponskih sustava, pri čemu je potrebno omogućiti poljoprivrednu proizvodnju na minimalno 60 % površine agrosunčane elektrane prema sljedećim smjernicama:

* Mora se osigurati da je najmanje 60 % površine parcela koje su predmet zahvata namijenjeno poljoprivrednoj djelatnosti u skladu s dobrom poljoprivrednom praksom (eng. Good Agricultural Practices – GAP)
* Na površini agrosunčane elektrane mora se uspostaviti poljoprivredna proizvodnja (biljna ili stočarska). Pri uporabi pojma uspostavljene poljoprivredne proizvodnje smatra se da su poduzete radnje koje omogućavaju optimalnu poljoprivrednu proizvodnju s obzirom na novonastale uvjete uzgoja stoke ili biljnih kultura uz prisutnost fotonaponskih sustava.
* Ispunjenje prethodnih preduvjeta potrebno je dokazati kroz stručni dokument koji izrađuje treća strana (ne nositelj poljoprivredne proizvodnje ili proizvođač električne energije) koja na raspolaganju ima adekvatne stručnjake odgovarajuće stručne spreme (VSS biotehničke struke), pri čemu u obzir treba uzeti i usporedbu prinosa s referentne površine.
* Potencijalna promjena vrste poljoprivredne proizvodnje npr. s uzgoja povrća na ekstenzivno pašarenje, ne smatra se kao zadovoljenje ovog podkriterija.
* Minimalna visina modula dizajnirana je da omogući kontinuitet poljoprivrednih (ili stočarskih) aktivnosti, čak i ispod fotonaponskih modula, izuzev površina koje se ne mogu upotrebljavati zbog tehničke sigurnosti solarnih panela i sigurnosti ljudi.
* Na površini agrosunčane elektrane potrebno je svake godine provoditi monitoring poljoprivredne proizvodnje, stanja tla, mikroklimatskih uvjeta te usporediti s očekivanim stanjem iz stručnog dokumenta. Usporedbu je potrebno informativno dostaviti nadležnom tijelu unutar županije koje će te podatke moći upotrebljavati za daljnje planiranje agrosunčane elektrane na svom prostoru.
* Prostor na kojem se ne obavlja poljoprivredna proizvodnja održavati košnjom ili ispašom, bez primjene kemijskih sredstava.
* Unutar idejnog i glavnog projekta agrosunčane elektrane potrebno je naznačiti prostor na kojem se planira poljoprivredna proizvodnja i izraziti postotak površine, u odnosu na ograđenu površinu zahvata, na kojoj će se odvijati poljoprivredna proizvodnja.
* Ovaj koncept nužno je implementirati kod planiranih sunčanih elektrana koje se planiraju na P1 i P2 zemljištima, budući da je iste zabranjeno koristiti u nepoljoprivredne svrhe. Međutim, ovime se ostvaruju preduvjeti za razvoj agrosolarstva što može biti primjenjivo na sve ostale potencijalne investitore zainteresirane za razvoj sunčanih elektrana.

Moguća izmjena Zakona koja bi se odnosila na definiciju sunčanih i agrosunčanih elektrana te površinama na kojima je planirana mogućnost gradnje istih, ne zahtijeva promjenu ovog Plana već se postupa sukladno novom Zakonu.

U svrhu korištenja sunčeve energije konkretno se na području Grada Požege dozvoljava izgradnja agrosunčane elektrane, odnosno pogona za korištenje energije sunca na području određenom za sunčanu elektranu kao infrastrukturnu građevinu u blizini naselja Štitnjak i Marindvor - **„SE Štitnjak“**, ***sunčane elektrane u građevinskom području gospodarske zone „Požega – istok“***, kao i ***sunčane elektrane u sklopu gospodarske zone unutar grada Požege na k.č.br. 39/3, 4044/1, 4057/1, 4056/1, 4052/1. 4052/2 i 4051/1 k.o. Požega.***

Obzirom na ubrzan razvoj tehnologija za korištenje sunčeve energije, ovim prostornim planom nije ograničen način korištenja energije sunca unutar planom predviđenog prostora, ukoliko su te nove tehnologije potpuno ekološki prihvatljive.

Unutar obuhvata GUP-a u gospodarskim zonama koje su određene istim, moguće je planirati sunčane elektrane tim Planom.

Izgradnju sunčanih elektrana trebalo bi potencirati u zonama gdje već postoji određena komunalna infrastruktura i infrastruktura transporta energije, odnosno gdje nema zahtjeva ili su minimalni zahtjevi za gradnjom novih objekata.

Pod sunčanom fotonaponskom elektranom podrazumijeva se cjelina sastavljena od fotonaponskih modula s pripadajućom samostojećom konstrukciju za njihovu montažu, fotonaponskih DC/AC izmjenjivača, trafostanice i susretnog postrojenja, svih pripadajućih spojnih i priključnih vodova unutar same elektrane ili za priključak na elektroenergetsku mrežu te pomoćnih i pratećih građevina u funkciji elektrane (kao npr. kontejner sa sustavom za nadzor i upravljanje radom sunčane elektrane).



Uvjeti i kriteriji za određivanje površine sunčane elektrane su:

- predmet zahvata u smislu građenja je izgradnja sunčane elektrane, pristupnog puta, kabliranja i TS ili rasklopnog postrojenja te pomoćni i prateći objekti

- nakon isteka roka amortizacije objekti se moraju zamijeniti ili ukloniti te zemljište privesti prijašnjoj namjeni.

Za potrebe izgradnje, montaže opreme i održavanja sunčane elektrane dozvoljava se izgradnja prilaznih i/ili makadamskih puteva unutar prostora elektrane. Priključak na javnu cestu moguć je u skladu s važećim propisima.

Povezivanje, odnosno priključak sunčane elektrane na elektroenergetsku mrežu sastoji se od: pripadajuće trafostanice ili rasklopnog postrojenja smještenih u granici obuhvata planirane sunčane elektrane i priključnog dalekovoda/kabela na postojeći ili planirani dalekovod ili na postojeću ili planiranu trafostanicu. Način priključenja i trasu priključnog dalekovoda/kabela treba uskladiti sa ovlaštenim operatorom prijenosnog ili distribucijskog sustava te ishoditi njegovo pozitivno mišljenje.

**SE „Štitnjak**“ se nalazi na potezu između naselja Novi Štitnjak, Marindvor i Štitnjak, uz postojeću županijsku cestu ŽC 4100., a vidljiva je na kartografskom prikazu br. 1. „Korištenje i namjena površina/prostora“, kartografskom prikazu br. 4.9. Novi Štitnjak, Marindvor, Štitnjak i Golobrdci u MJ 1 : 5.000.

Namjena zemljišta je izgradnja poljoprivredna proizvodnja (voćnjak) i građevine za proizvodnju električne energije – agrosunčane elektrane.

U ovoj zoni planira se uzgoj trajnog nasada u smislu uzgoja voća (voćnjaka koji bi bio smješten kao kultura ispod agrosunčanih fotonaponskih modula.

Na području SE „Štitnjak“ omogućena je izgradnja:

* građevina za iskorištavnje sunčeve energije /samostalnog postrojenja neintegrirane fotonaponske sunčane elektrane /fotonaponskih modula na stupovima visine minimalno 3,0 m (agrosolari)
* transformatorske stanice i/ili rasklopnog postrojenja
* svih ostalih građevina potrebnih za iskorištavaje sunčeve energije
* gospodarskih građevina u funkciji obavljanja poljoprivrednih djelatnosti komplementarnih uzgoju voća (voćnjacima) u funkciji osnovne poljoprivredne proizvodnje te svih drugih građevina čija je gradnja omogućena i propisana uvjetima iz poglavlja 2.3.2.1. ovih Odredbi kada nisu u suprotnosti s Odredbama ovog poglavlja
* prometnih i infrastrukturnih građevina u funkciji osnovnih namjena i djelatnosti,
* nadstrešnica, parkirališnih i manipulativnih površina
* zaštitnih ograda.

Na građevnoj čestici u ovoj zoni može se uzgajati trajni nasad samostalno ili u kombinaciji s agrosunčanim fotonaponskim panelima.

Unutar izdvojenog građevinskog područja gospodarske zone **„Požega – istok“** koja je definirana poglavljem 2.3.1.1.12. ovih Odredbi te na kartografskom prikazu br. 1. „Korištenje i namjena površina/prostora“, kartografskom prikazu br. 4.2. Požega i Alaginci u MJ 1 : 5.000 te kartografskim prikazima 4.2.1. – 4.2.3. Uvjeti uređenja izdvojenog građevinskog područja gospodarske zone „Požega – istok“ u MJ 1 : 2.000 također je planirana gradnja sunčane elektrane.

Na česticama namijenjenim izgradnji sunčanih elektrana, omogućena je izgradnja svih građevina iz prethodnog članka, osim gospodarskih i sličnih građevina namijenjenih poljoprivrednoj proizvodnji navedenih u podtočki 4. stavku 4..

Gospodarske građevine u funkciji obavljanja poljoprivrednih djelatnosti mogu se graditi kada se površina SE koristi kao agrosunčana elektrana i to za onu kulture/namjene koje se namjeravaju uzgajati paralelno namjeni agrosunčane elektrane.

Na građevnoj čestici u može se graditi više građevina navedenih u prethodnom članku, zasebno, ili kao kombinacija u sklopu građevina mješovite namjene.



Na česticama namijenjenim gradnji SE ne mogu se graditi stambene građevine, kao ni građevine gospodarske namjene za djelatnosti koje ugrožavaju područja druge namjene bukom, vibracijama i onečišćenjem zraka preko graničnih vrijednosti utvrđenih posebnim propisima, ili na drugi način štetno utječu ili onemogućavaju korištenje sadržaja druge namjene koji se nalaze u blizini.

Fotonaponski moduli SE na svom najnižem dijelu (visina donjeg ruba panela pri najvećem kutu) mogu biti postavljeni na najmanje 70 cm.

Fotonaponski moduli agropanela će biti postavljeni tako da je njihov najniži dio na visini najmanje 100 – 120 cm te na način da tlo ispod njih ne bude zasjenjeno u potpunosti i kroz cijeli dan. Trajni nasadi, trava i vegetacija ispod i između redova fotonaponskih modula održavat će se redovito u svrhu postizanja poljoprivrednih prinosa, izbjegavanja zasjenjenja modula te krajobraznog uređenja.

Udaljenost građevina od svih međa mora iznositi min. 3,0 m, a udaljenost od regulacijskog pravca iznosi min. 8,0 m.

Udaljenosti navedene u prethodnom stavku ovog članka ne odnose se na gradnju infrastrukturnih građevina i zgrada (npr. trafostanica, crpnih stanica i svih drugih sličnih građevina za potrebe osiguravanja opskrbe područja). Njihova površina i širina može biti i manja, ali ne manja od one potrebne za nužni, pristup, funkcioniranje i upotrebu tih građevina. Udaljenost od regulacijskog pravca također može biti manja od propisane u prethodnom stavku, pri čemu je, u slučaju izgradnje udaljenosti manjoj od 10,0 m, potrebno sačuvati preglednost prometnice te objekt uklopiti u okolno zelenilo.

Površina građevne čestice može biti jednaka površini zone (uz moguće izuzimanje čestice potrebnih za infrastrukturne građevine iz prethodnog stavka) te se na njoj osigurava mogućnost fazne i/ili etapne izgradnje.

Najveća izgrađenost (kig) za građevnu česticu u izdvojenom građevinskom području ove gospodarske zone iznosi 70%. U izgrađenost se računa i površina pod fotonaponskim modulima na stupovima.

Najmanje 30% građevne čestice u ovoj zoni treba biti uređeno zelenilo, dok se prema drugim namjenama trebaju izvesti parkovni, pejzažni ili zaštitni vegetacijski tamponi, u skladu s uvjetima zaštite okoliša, ali ne manje od 5,0 m ili odijeljenji javnom prometnom površinom.

Sve ozelenjene i zatravljene površine za gospodarsku namjenu, kao i površine ispod fotonaponskih modula na stupovima ukoliko su ozelenjenje, zatravljene ili zasađene kulturama ili uređenim zelenilom, smatraju se uređenim zelenim površinama te se uračunavaju u ukupni postotak uređenog zelenila na čestici.

Građevine sunčanih elektrana moraju biti udaljene najmanje 15,0 m od građevinskog područja naselja ili izdvojenog građevinskog područja izvan naselja turističko-ugostiteljske i sportsko-rekreacijske namjene, te odijeljene zelenim pojasom najmanje širine 5,0 m ili javnom prometnom površinom, ozelenjenim zaštitnim infrastrukturnim koridorom i slično.

Kada se građevine sunčanih elektrana grade u gospodarskim zonama unutar granica građevinskog područja, tada moraju biti udaljene najmanje 15,0 m od građevina stambene, ugostiteljsko – turističke, javne i društvene ili sportsko-rekreacijske namjene, osim ako se ista gradi unutar same zone, a za potrebe radnika te zone.

Visina i izgled građevina za iskorištavnje sunčeve energije /samostalnog postrojenja neintegrirane fotonaponske sunčane elektrane /fotonaponskih modula na stupovima/ agrosolara sukladna je tehnologiji izvedbe.

Uvjeti za arhitektonsko oblikovanje građevina moraju biti u skladu s funkcijom i tehnološkim procesom, uz upotrebu postojanih materijala i boja, uz maksimalnu prilagodbu okolnom prostoru.

Prostor na građevnoj čestici uređivat će se poštujući funkcionalne i oblikovne karakteristike krajobraza i namjene građevina, uz upotrebu autohtonih biljnih vrsta. Prirodna konfiguracija terena mora biti zadržana.

Prema potrebi se elektrana ograđuje, a ograda može biti metalna, ili iz drugog materijala, te djelomično zidana, a prednost se daje zelenim ogradama u kojima će se koristiti autohtona vegetacija. Ograde trebaju biti neupadljive, prozračne te mogu biti visoke najviše 2 m, a potrebno je ostavljati ogradu izdignutu iznad terena najmanje 20 cm ili je izvesti na neki drugi način da se ostavi prostor između ograde i tla ili razmak između dijelova ograde na toj visini, kako bi se osigurala povezanost ograđenog prostora i staništa za male životinje.

Tijekom izgradnje odnosno rekonstrukcije i pri korištenju građevina nužno je osigurati mjere zaštite okoliša (zrak, tlo, voda, buka), na građevnoj čestici i na građevnim česticama na koje građevina ima utjecaj sukladno odredbama poglavlja 6. Mjere zaštite krajobraznih i prirodnih vrijednosti i kulturno-povijesnih cjelina, 8. Mjere sprečavanja nepovoljna utjecaja na okoliš i ostalih odredbi ovog Plana.

Način i uvjeti priključenja građevne čestice na, komunalnu i drugu infrastrukturu određen je u poglavlju 5. Uvjeti utvrđivanja koridora ili trasa i površina prometnih i drugih infrastrukturnih sustava, ovog Plana.

Pristup na prometnu površinu rješava se sukladno članku 22. ovih Odredbi.

Parkirališni prostor potrebno je osigurati unutar građevnih čestica građevina.

Potreban broj parkirnih mjesta utvrđen je člankom 635. ovih Odredbi.

Mora se omogućiti dostupnost osobama s invaliditetom i smanjene pokretljivosti.

Sunčana elektrana mora biti priključena na elektroenergetsku mrežu radi distribucije električne energije.

Za predaju električne energije u elektroenergetsku mrežu, odnosno za osiguranje opskrbe, dozvoljena je izgradnja rasklopnog postrojenja i/ili trafostanice prema uvjetima HEP-a/

HOPS-a na najprihvatljivijoj lokaciji unutar obuhvata predmetne zone, pod uvjetom da opskrbu električnom energijom nije moguće osigurati bez izgradnje iste.

Interni rasplet elektroenergetske mreže u sunčanoj elektrani - mora biti kabliran.

Način priključenja i trasa priključnog dalekovoda/kabela sunčanih elektrana na elektroenergetsku mrežu za koje operator prijenosnog ili distribucijskog sustava nije mogao utvrditi uvjete priključka na postojeću infrastrukturu te nije grafički prikazan priključak u grafičkom dijelu PPSDŽ, utvrdit će se u postupku izdavanja lokacijske i/ili građevinske dozvole za izgradnju sunčanih elektrana planiranih ovim planom i u skladu s odredbama ovog plana, a na temelju projektne dokumentacije potrebne za ishođenje lokacijske i /ili građevinske dozvole. Za svaki pojedinačni zahvat potrebno je s operatorom prijenosnog i distribucijskog sustava odrediti način priključenja na postojeću ili planiranu infrastrukturu u smislu određivanja trase priključnog dalekovoda, položaja trafostanice pratećih sadržaja i pristupnih cesta.

Posebni uvjeti za izgradnju objekata obnovljivih izvora energije izdaju se pojedinačno, ovisno o vrsti objekta, a prema postojećim tehničkim propisima od strane nadležnog tijela iz prethodnog stavka.

Uz mjere zaštite okoliša i prirode iz članka u 834., podstavku 31. i 32. te članka 835. ovog plana, određuju se i slijedeći uvjeti i smjernice za određivanje površine/lokacije, te smještanje i gradnju sunčane elektrane:

* sunčanu elektranu planirati izvan aktivnih površina za iskorištavanje mineralnih sirovina, kako bi se spriječilo širenje čestica prašine koje smanjuju učinkovitost proizvodnje
* sunčanu elektranu planirati na način da se postrojenje smjesti što je moguće bliže potencijalnim potrošačima proizvedene energije
* ukoliko se fotonaponska postrojenja planiraju na vrijednom poljoprivrednom zemljištu (P2) sukladno Zakonu o prostornom uređenju i članku 787. ovih Odredbi , potrebno je osigurati njegovo produktivno korištenje u poljoprivredne svrhe, pri čemu je obavezna postava sunčane elektrane na agrosunčanim panelima umjesto na panelima koji se postavljaju na tlu, a agrosunčani paneli trebaju se montirati na stupove primjerene visine iznad tla kako bi se ispod agrosunčanih panela uzgajaju povrtlarske ili druge moguće poljoprivredne kulture, odnosno prostor je moguće koristiti kao pašnjake i livade za uzgoj i ispašu stoke te ih održavati (radi sprečavanja erozije)
* izbjegavati zauzimanje šumskog zemljišta za potrebe gradnje sunčevih elektrana, posebno na zemljištu namijenjenom šumi i šumskom zemljištu državnog značaja
* veličinu i oblik elektrane odnosno sklopova fotonaponskih modula treba u što većoj mjeri prilagoditi prirodnoj morfologiji terena i ostalim strukturnim elementima u prostoru (postojećoj parcelaciji, šumskom rubu, postojećoj i planiranoj prometnici)
* kao zaštitne pojaseve oko elektrane koristiti elemente karakteristične za okolni prostor (npr. autohtonu vegetaciju, živice i sl.)
* građevnu česticu sunčane elektrane moguće je podijeliti na više polja s panelima tako da se osiguraju koridori za prolaz životinja, tzv. „zeleni mostovi“
* potrebno je osigurati zamjenske puteve za pristup do poljoprivrednih čestica ukoliko će se isti ukinuti radi formiranja čestice/a sunčane elektrane
* rasvjetu je potrebno instalirati na način da se svjetlosno onečišćenje svede na najmanju moguću mjeru
* potrebno je koristiti fotonaponske module sa što nižim stupnjem odbljeska
* u slučaju planiranja fotonaponskih postrojenja u zoni 500 m od sportskih aerodroma (letjelišta) potrebno je sagledati moguće utjecaje bljeska i odsjaja i ometanja prostora letenja.
* treba osigurati potreban razmak između redova sunčanih panela / agropanela kako se površina ispod njih ne bi trajno zasjenila
* niži dio panela (visina donjeg ruba panela pri najvećem kutu) treba postaviti na visinu višu od 70 cm, a kod agropanela na visinu najmanje 100 – 120 cm.

Na pojedinačno zaštićenim građevinama upisanim u registar kulturnih dobara RH i iznimno vrijednim građevinama unutar zaštićenih povijesnih cjelina, nije moguće postavljanje sunčanih kolektora i/ili fotonaponskih modula, kao niti na arheološkim nalazištima.

U svrhu iskorištavanja sunčeve energije na sve je, postojeće i planirane građevine drugih namjena (unutar i izvan granica građevinskog područja), moguće postavljati sunčane kolektore i/ili fotonaponske module te drugu potrebnu opremu – kako za proizvodnju električne energije za vlastite potrebe, tako i u komercijalnu svrhu i dalju distribuciju.

Dozvoljeno je i postavljanje sunčanih kolektora i/ili fotonaponskih modula te druge potrebne opreme na građevnu česticu uz glavnu građevinu kada se isti grade kao pomoćne građevine za potrebe te građevine sukladno poglavlju 2.2.3.5. ovih Odredbi te osobito u zone parkirališta na visoke stupove, kako bi se potaknulo multifunkcionalno korištenje – parking i proizvodnja energije putem sunčanih kolektora/fotonaponskih modula koje će istovremeno služiti i kao zaštita od sunca.

S nadležnim javnopravnim tijelom potrebno je usuglasiti postavljanje sunčanih kolektora i/ili fotonaponskih modula na građevine koje se nalaze:

* unutar zaštićenih povijesnih cjelina (a građevine nisu zaštićene i osobito vrijedne), kao i unutar kontaktnog područja od 100 m od područja registrirane kulturne baštine
* unutar zaštićenih područja prirodne baštine i kontaktnog područja od 300 m od zaštićenih područja
* unutar šumskih površina, osobito onih državnog značaja.

**5.7.3. Bioenergetska postrojenja**

Biomasu osim ogrjevnog drveta, čine najrazličitiji (nus)produkti biljnog i životinjskog svijeta. Tako se biomasa može podijeliti na drvnu (ostaci iz šumarstva i drvne industrije, brzorastuće drveće, otpadno drvo iz drugih djelatnosti te drvo koje nastaje kao sporedni proizvod u poljoprivredi), nedrvnu (ostaci, sporedni proizvodi i otpad iz biljogojstva te biomasa dobivena uzgojem uljarica i trava) te biomasu životinjskog podrijetla (otpad i ostaci iz stočarstva).

Potrebno je omogućiti iskorištavanje biomase za energetske potrebe. Energija iz biomase može se proizvoditi na mnogo načina. Osim izravne proizvodnje električne energije ili topline (npr. spaljivanjem) moguće je biomasu konvertirati u veći broj krutih, tekućih ili plinovitih goriva i produkata koje se mogu upotrijebiti za dalju proizvodnju energije – biogoriva (biodizel, alkohol, bioplin).

Rasplinjavanje biomase u svrhu dobivanja plina koji se može dalje energetski iskorištavati je jedan od najisplativijih tehnologija, a plin se također može dobiti i preradom otpada (spalionice otpada) te otpadnih voda iz kućanstva.

Ocjenjujući visoku energetsku vrijednost, lakoću, dostupnost te ekološku prihvatljivost uporabe, potiče se ovaj način proizvodnje energije te se omogućava gradnja postrojenja za preradu i spaljivanje biomase, plinskih turbina te svih ostalih pratećih i transportnih vodova i potrebnih pogona – izvan ili unutar granica građevinskog područja u sklopu gospodarskih zona.

Razvoj bioenergetskih postrojenja potrebno je usmjeravati u ruralna područja, gdje je dostupnija energetska sirovina, manji su vizualni utjecaji, a mogu zadovoljiti veći relativni udio korisnika nego u urbanim sredinama.

Kod odabira lokacije za energetska postrojenja na biomasu, kao i njihovog korištenja, uz odgovarajuće uvjete određene za sunčane elektrane potrebno je uvažiti i uvjete, te mjere sprečavanja, smanjenja ili ublažavanja potencijalnih negativnih utjecaja na okoliš:

* energetska postrojenja na biomasu koja se mogu planirati na građevnoj čestici koja je u funkciji obavljanja poljoprivredne djelatnosti ili u sklopu gospodarske zone, te energetska postrojenja za korištenje deponijskog bioplina (u sklopu postojećeg odlagališta otpada ili u neposrednoj blizini postojećeg ili napuštenog odlagališta) treba planirati na način da se ne pojavljuju štetni utjecaji buke, onečišćenja zraka, vode, tla i sl. u odnosu na okolna naselja, a potrebno je uzeti u obzir smjer prevladavajućih vjetrova (kako bi se izbjeglo širenje neugodnih mirisa do naseljenih područja)
* postrojenja za sagorijevanje biomase moraju imati sustave za filtriranje plinovitih i krutih tvari koje nastaju prilikom sagorijevanja te njihovo sigurno zbrinjavanje
* veća bioenergetska postrojenja s proizvodnjom na komercijalnoj razini pogodno je planirati na brownfield lokacijama, u gospodarskim zonama industrijske i proizvodne namjene ili u njihovoj blizini, ili kolocirana s ostalim prikladnim industrijama (drvna industrija, ratarska ili stočarska proizvodnja, prehrambeno-prerađivačka industrija).
* zbog mogućih opterećenja lokalnih transportnih pravaca, u područjima bliže urbanim sredinama, bioenergetsko postrojenje je pogodno planirati u blizini prometnih i infrastrukturnih čvorišta, gdje se transport energetske sirovine može osigurati infrastrukturom odgovarajućih karakteristika (prikladne nosivosti i standarda prometnicama), uključujući prijevoz željeznicom gdje je to moguće
* preporuka je da lokacija postrojenja na biomasu, kad god je to moguće, bude u blizini mjesta proizvodnje poljoprivredne sirovine (stajski gnoj, gnojnica, energetski usjevi i sl.), odnosno u blizini ostalih sirovina (veliki šumski kompleksi i velike šumske površine), uz poljoprivredna gospodarstva, farme ili druge prerađivače ili proizvođače koji istu proizvode, a potrebno je izbjegavati da izvor biomase bude s područja ekološke mreže, odnosno s nekog od ključnih staništa za ciljnu vrstu ili ciljni stanišni tip, kako se ne bi ugrozila rijetka i ugrožena staništa te utjecalo na dovoljnu količinu „mrtvog drva“ u ekosustavu
* razvojem bioenergetskih postrojenja koja koriste poljoprivredno zemljište za proizvodnju biomase ne smije se ograničiti proizvodnja poljoprivrednih usjeva za prehrambene svrhe, niti utjecati na raspoloživost vode za vodoopskrbu ljudi
* nije dozvoljena prenamjena šumskih površina u poljoprivredne površine za podizanje energetskih nasada
* prilikom planiranja i izgradnje energetskih infrastrukturnih objekata u najvećoj mjeri izbjegavati zaštitne šume i šume posebne namjene
* nasadi energetskih kultura mogu se koristiti kao mjera sanacije degradiranog poljoprivrednog zemljišta, poput onog u blizini odlagališta otpada ili ostalih zemljišta koja nisu pogodna za prehrambenu proizvodnju, tla oštećenog erozijom, ili za regulaciju vodnih tokova.
* proizvodnju bioenergetskih usjeva ne planirati na područjima nedostatnih vodnih resursa.
* bioenergetska postrojenja zabranjeno je planirati na područjima zakonom zaštićene nacionalne kulturno-povijesne graditeljske baštine, te do udaljenosti od 500 m, zbog negativnih utjecaja tijekom gradnje, ali i narušavanja povijesnog integriteta područja
* kao izvor sirovine za biomasu ne mogu se upotrebljavati stara i srušena stabla kako bi se osiguralo stanište za saprofilne kornjaše, saprotrofne gljive i druge skupine organizam
* ne koristiti izvor biomase iz ciljnih staništa i staništa pogodnih za ciljne vrste područja ekološke mreže
* za dobivanje energije potrebno je izbjegavati sadnju monokultura na poljoprivrednim površinama, a prednost u sadnji potrebno je dati višegodišnjim usjevima te vrstama koje vežu više ugljika; u slučaju sadnje biomase za krmivo poticati sijanje međuusjeva i odabir sorti koje imaju veći udio stabljike u nadzemnom dijelu žitarice
* uz energetsko postrojenje na biomasu potrebno je osigurati i površine za privremeno skladištenje dobavljene količine biomase, u svim slučajevima, a osobito kada je postrojenje dislocirano ili na većoj udaljenosti od izvora sirovina
* energetsko postrojenje na biomasu trebalo bi biti udaljeno minimalno 500 m od najbližeg građevinskog područja, a od građevina drugih namjena unutar gospodarske zona, najmanje 100 m te odijeljena zelenim pojasom visokog i niskog zelenila širine najmanje 15,0 m.
* bioenergetska postrojenja ne smiju se planirati u zaštitnoj zoni, odnosno na površinama ograničenja prepreka oko aerodroma, suprotno zahtjevima koji se određuju za svaki aerodrom posebno
* prilikom planiranja bioenergetskih postrojenja, potrebno se pridržavati uvjeta propisanih Pravilnikom o zaštitnim i sigurnosnim zonama oko vojnih lokacija i građevina (NN 122/2015)
* bioenergetska postrojenja ne planirati na zaštićenim dijelovima prirode
* izbjegavati planiranje bioenergetskih postrojenja na područjima osobito vrijednih predjela – prirodnih i kulturnih krajobraza, odnosno, posebne prostorno planske uvjete odrediti u odnosu na njihove specifične karakteristike.

**5.7.4. Kogeneracija**

U svrhu prerade otpada nastalog industrijskom proizvodnjom i preradom moguće je predvidjeti i kogeneracije, odnosno mini kogeneracije.

Najviše drvnog (bio) otpada u gradu Požegi nastaje u sklopu pogona za preradu i obradu drveta ali za primjenu kogeneracije mogu se u budućnosti planirati drvna, kemijska, građevinska, metaloprerađivačka, mesna, farmaceutska, tekstilna, grafička, konditorska, duhanska, industrija papira, alkohola, nemetala, kože i obuće, pivovare, pekare, sušare, uljare, strojogradnja i dr.

Kogenerecija je proizvodnja energije bez odbacivanja neiskorištene topline (ukupni stupanj učinkovitosti i preko 90%). Radi se o postrojenjima u kojima se istovremeno proizvodi električna i toplinska energija. Instaliranje kogeneracijskih postrojenja izvodi se na onim lokacijama na kojima se istovremeno pojavljuje potreba za toplinskom (i/ili rashladnom) i električnom (mehaničkom energijom). Kogeneracijska postrojenja mogu varirati od malih jedinica snage 50 KW, pa sve do velikih industrijskih jedinica snage preko 100 MW. Posebno su zanimljiva mala kogeneracijska postrojenja (mini kogeneracije) koja se mogu smjestiti u neposrednoj blizini potrošača, u prvom redu toplinskog, kako bi se ostvarili što manji gubici prijenosa energije.

Kogeneracijska postrojenja se moraju planirati i organizirati vezano za osnovnu industrijsku proizvodnju.

Na području grada Požege predviđa se takva građevina i to unutar kruga nastanka velike količine otpada ili u njegovoj neposrednoj blizini gdje bi se skupljao i iskorištavao energetski potencijal drveta i otpada od raznih proizvođača, u sklopu postojeće tvornice namještaja, piljene građe i elemenata "Spin Valis" d.d.

Na području obuhvata Plana mogu se graditi i druge takve građevine pod uvjetima navedenim u ovom članku.

**5.7.5. Iskorištavanje mineralnih i termalnih voda**

Geotermalna energija može se iskorištavati lokalno, jer se koristi uglavnom na mjestima proizvodnje i to u balneološke svrhe, za sport i rekreaciju, poljoprivredu, proizvodnju električne energije i zagrijavanje.

Može se koristiti i šire ukoliko se javi interes i pokaže ekonomska opravdanost takvog korištenja, tim više, jer ne zahtijeva nepoznata tehnička i tehnološka rješenja, a predstavlja ekološki čist proces koji nema negativnog utjecaja na okoliš.

U tu svrhu ovim se Planom osigurava mogućnost formiranja istražnog prostora geotermalne vode u energetske svrhe na cijelom području Grada, te predloženog prostora za istraživanje i eksploataciju geotermalne vode „Požega“, kao i planiranja bušotina, toplinskih crpki, cjevovoda, toplovoda i svih drugih potrebnih postrojenja za iskorištavanje geotermalne energije. Ako se istraživanjem utvrdi geotermalni potencijal, na istom području može se formirati jedno ili više eksploatacijskih polja geotermalne vode u energetske svrhe koja mogu svojom površinom biti ista ili manja od površina istražnog prostora.

Objekti i postrojenja (građevine) za istraživanje i eksploataciju geotermalnih voda u energetske svrhe za potrebe poljoprivrede (grijanje staklenika i plastenika, ribnjaka i sl.) se mogu graditi izvan, kao i unutar granica građevinskog područja.



Na području Grada Požege nalaze se:

* istražni prostor geotermalnih voda u energetske svrhe na cijelom području Grada Požege
* prostor za istraživanje (istražni prostor) i eksploataciju geotermalne vode u energetske svrhe "Tekić"

a uvjeti za predmetne zahvate u prostoru određeni su u poglavlju 2.3.2.2. "Građevine za istraživanje i eksploataciju mineralnih sirovina, ugljikovodika i geotermalnih voda u energetske svrhe.

Kod odabira lokacije za energetska postrojenja za iskorištavanje geotermalnih izvora, kao i njihovog korištenja, uz odgovarajuće uvjete određene za sunčane elektrane potrebno je uvažiti i uvjete, te mjere sprečavanja, smanjenja ili ublažavanja potencijalnih negativnih utjecaja na okoliš:

* energetska postrojenja za iskorištavanje geotermalnih izvora mogu se planirati na lokacijama na kojima se istražnim radovima potvrdi postojanje rezervi, odnosno da je komercijalno isplativo
* geotermalna istraživanja i postrojenja ne smiju se planirati u zaštitnoj zoni, odnosno na površinama ograničenja prepreka oko aerodroma
* prilikom planiranja geotermalnih istraživanja i postrojenja, potrebno se pridržavati uvjeta propisanih Pravilnikom o zaštitnim i sigurnosnim zonama oko vojnih lokacija i građevina (NN 122/2015).
* u odnosu na postojeću i planiranu infrastrukturu, vodna tijela i zaštitnih i regulacijskih građevina, potrebno je poštivati propisane zaštitne koridore, ali i udaljenosti određene iz sigurnosnih razloga radi smanjenja rizika u slučaju urušavanja bušaćeg tornja, koja su propisana Pravilnikom, a ovise o visini tornja.
* U slučaju planiranja postrojenja na poljoprivrednom zemljištu mora se voditi računa da se rasporedom dijelova postrojenja i koridora pripadajuće infrastrukture obradiva tla očuvaju u što većoj mjeri.
* Potrebno je izbjegavati planiranje geotermalna istraživanja i postrojenja u obuhvatu zaštitnih šuma i šuma posebne namjene, zbog izrazito negativnih utjecaja koji nastaju u fazi pripreme za instalaciju istražne bušotine, te izgradnje priključne infrastrukture (promet i cjevovodi).
* U slučaju prenamjene dijela šumskog zemljišta, osigurati očuvanje općekorisnih funkcija šuma.
* U fazi razgradnje istraživačke bušotine potrebno je ukloniti sve podzemne elemente manipulativnog platoa do dubine od najmanje 1 metar, a u slučaju potrebe rekultivacije dugogodišnjim drvenastim vrstama i dublje, uključujući temelje i sl., ukoliko nisu potrebni za daljnje funkcioniranje proizvodne/utisne bušotine.
* Izbjegavati planiranje geotermalnih istraživanja i postrojenja na područjima osobito vrijednih predjela – prirodnih i kulturnih krajobraza, odnosno, posebne prostorno planske uvjete odrediti u odnosu na njihove specifične karakteristike
* Za područja ekološke mreže manja od 5000 ha (HR2001509 Donji Emovci, HR2001329 Potoci oko Papuka) ograničiti provedbu Plana na način da se unutar ovih područja ne provodi istražno bušenje i eksploatacija geotermalne vode, a snimanje 2D i 3D seizmike na područjima ekološke mreže provoditi samo na postojećim putovima
* Prilikom planiranja aktivnosti prostor za istraživanje (istražni prostor) i eksploataciju geotermalne vode u energetske svrhe "Tekić“, odnosno na razini zahvata, prikupiti podatke o rasprostranjenosti ciljnih vrsta na području i u blizini zahvata te u skladu s podacima istražno bušenje i eksploataciju geotermalne vode te snimanje 2D i 3D seizmike planirati izvan područja rasprostranjenosti staništa pogodnih za ciljne vrste.
* Nova geotermalna istraživanja i postrojenja zabranjeno je planirati na područjima zakonom zaštićene nacionalne kulturno-povijesne graditeljske baštine.
* Aktivnosti istraživanja i eksploatacije geotermalne energije ne planirati u poplavnim područjima i u I. zoni vodozaštite, te izbjegavati planiranje na područjima podzemnih vodnih tijela lošeg kemijskog i količinskog stanja.

U zonama postojećih i budućih crpilišta moguće je planirati one radove, zahvate i građevine koje su u funkciji eksploatacije i transporta mineralnih i termalnih voda, na način da izvođenje i korištenje istih ne djeluje štetno na kapacitet i prirodnu kvalitetu zahvaćenih voda, a u skladu sa zakonom i Odlukama o vodozaštitnim područjima/zonama sanitarne zaštite.

Sva nova izvorišta i crpilišta, moraju biti zaštićena sukladno posebnim propisima te se za njih moraju odrediti zone sanitarne zaštite.

Pri tome se crpilišta/izvorišta vode moraju zaštititi od mogućih zagađivanja, sukladno mjerama sanitarne zaštite utvrđenim na temelju posebnog propisa kroz zone sanitarne zaštite.

**6. Mjere zaštite krajobraznih i prirodnih vrijednosti**

**i kulturno-povijesnih cjelina**

**6.1. PRIRODNE I KRAJOBRAZNE VRIJEDNOSTI**

Na području Grada Požege ne nalazi se niti jedna prirodna vrijednost koja je zaštićena temeljem Zakona o zaštiti prirode.

Ostala područja i lokaliteti osobitih kulturno krajobraznih vrijednosti i mjere za njihovo očuvanje iskazani su u PP Požeško-slavonske županije po prostornim cjelinama.

Krajobrazne i prirodne vrijednosti od osobite važnosti na području Grada Požege su šumska područja, sjeverni obronci Požeške gore s vinogradima i voćnjacima, prirodni vodotoci rijeka i potoka te parkovi grada Požege.

Unutar obuhvata PPUG-a Požege nalazi se područje predviđeni za zaštitu sustavom prostorno – planskih mjera ovog Plana - područje vrijednog krajobraza Požeške gore - kontaktnog područja Požeške gore uz gradsku jezgru – područje vinograda požeškog gorja koje se proteže sjevernim, istočnim i zapadnim padinama Požeške gore, obogaćujući karakterističnu sliku gradskog središta u podnožju. Uz vinograde, u ovom prostoru nalaze se i voćnjaci te brojne šetnice s prepoznatljivim vizurama na grad Požegu. Protežući se još iz turskih vremena, ovo područje vinograda koje vizualno gotovo prodire u samu urbanu strukturu grada, nastavlja tradiciju vinogradarstva, vinarstva te izletničko-rekreativnog boravka u prirodi od vremena starih Požežana do danas.

Krajobraz Požeške gore tretira se kao osobito vrijedno područje predviđeno za zaštitu sustavom prostorno-planskih mjera sukladno odredbama ovog poglavlja. U dijelu navedenog područja, na sjevernoj ekspoziciji od hrpta koji se spušta prema glavnom Trgu i centru grada Požege, ovo područje štitit će se i temeljem Konzervatorskih podloga.

Za područje vrijednog krajobraza Požeške gore iz prethodne točke, koje je predviđeno za zaštitu temeljem sustava prostorno planskih mjera ovog Plana potrebno je izvršiti dodatna istraživanja, vrednovanja te izraditi potrebne studije i projekte, na temelju kojih bi se trebala odrediti njihova vrijednost te detaljan režim korištenja, zaštite i posjećivanja.

Padine Požeške gore - osobito vrijedan krajobraz predviđen za zaštitu sustavom prostorno-planskih mjera treba štititi:

• očuvanjem sadašnje namjene površina, načina korištenja i gospodarenja, te veličina čestica i građevina,

• očuvanjem estetskih i prirodnih kvaliteta međuodnosa kultiviranih krajobraza prema naseljima, vodotocima i naročito prema nepokretnim kulturnim dobrima, u zonama ekspozicije.



Parkovi grada Požege koji se štite temeljem sustava prostorno-planskih mjera ovog Plana su:

* Park pod Gradom ili tzv. „Stari grad“ posebno je zanimljiv zbog svog položaja na lokalitetu gdje je nekada stajala požeška tvrđava. Park je oblikovan u slobodnom stilu, a kružne staze u parku omogućavaju pogled na cijeli grad i okolicu.
* Park na Ratarnici bogat je vrijednim egzotama, a podignut je 1934. godine te je arhitektonski posebno zanimljiv zbog klasicističke koncepcije organizacije parka.
* Park uz Orljavu, u blizini Zvečeva, nema veće hortikulturne vrijednosti, ali daje značajan doprinos slici grada, kako kao tampon zona između industrijskih pogona, rijeke Orljave i urbane zone, tako i kao rekreativna površina.
* Park Strossmayerovo šetalište ima dugu tradiciju šetališta i sastajališta starih Požežana te je u prošlosti, zajedno s izvorom Tekija (iz turskog doba), predstavljalo jedno od središta društvenog života. Danas ima povijesnu vrijednost te hortikulturnu vrijednost kao urbano zelenilo značajno za život grada. Sačuvano je nekoliko starih stabala kestena zaostalih od nekadašnje aleje divljih kestena koja se nalazila u održavanom i uređenom gradskom parku.

Detaljni podaci o vrstama, staništima, zaštićenim i evidentiranim područjima i područjima ekološke mreže s kartografskim prikazima i prijedlogom mjere zaštite za područje grada Požege sadržani su u elaboratu Državnog zavoda za zaštitu prirode koji je izrađen kao podloga za Plan sastavni je dio PPUG Požega.

Cijelo područje Grada Požege treba dodatno istražiti i vrednovati te utvrditi postoje li i druge prirodne vrijednosti koje bi trebalo zaštititi temeljem posebnih zakona i propisa ili Prostornog plana. Na osnovu tog vrednovanja moguće pokrenuti postupak zaštite (utvrditi preventivnu zaštitu), te je potrebno izvršiti dodatna istraživanja, kao i izraditi potrebne elaborate, studije i projekte, na temelju kojih bi se trebala odrediti njihova vrijednost te detaljan režim korištenja, zaštite i posjećivanja.

Odredbama ovog Plana omogućava se zaštita i svih šumskih predjela i površina koje su, temeljem posebnog zakona o šumama, zaštićene i evidentirane, kao i onih za čijom će se zaštitom u budućnosti pojaviti potreba (zaštitne ili šume posebne namjene).

Naknadne izmjene ili dopune mjera zaštite pojedinih dijelova prirode, kao i izmjene upisa u upisnik zaštićenih prirodnih vrijednosti ne smatraju se izmjenom ovog Plana, već se za novoupisane zaštićene dijelove prirode postupa sukladno smjernicama i mjerama utvrđenim ovim Planom, odnosno uvjetima zaštite i mjerama koje propisuje nadležno tijelo.

Dijelovi prirode iz članaka 819., 822. i 829. ovih Odredbi označeni su na kartografskom prikazu br. 3.A., a sukladno članku 9. ovih Odredbi.

Za obuhvat ovog Plana propisuju se slijedeće mjere i uvjeti zaštite prirode:

* na osobitim prirodnim i kulturno krajobraznim vrijednostima zaštićenim prostorno planskim mjerama ovoga Plana, kao i na onima koji u budućnosti mogu biti u uvršteni u bilo koju kategoriju zaštite, potrebno je zabraniti sve one radnje kojima se umanjuje njihova prirodna vrijednost, odnosno kojima se narušavaju svojstva zbog kojih su zaštićeni ili ih se želi zaštititi,
* za dijelove prirode koji u budućnosti mogu steći status zaštićenih dijelova prirode sukladno posebnom zakonu o zaštiti prirode, obzirom da takvi trenutno nisu registrirani, potrebno je prije realizacije zahvata, odnosno izgradnje, u postupku izdavanja lokacijske dozvole ili drugog odgovarajućeg akta za gradnju, ishoditi uvjete zaštite prirode tijela uprave nadležnog za poslove zaštite prirode, te za sve druge zahvate i radnje, ishoditi dopuštenje istog tog tijela,
* za planirane zahvate u prirodi, koji sami ili sa drugim zahvatima mogu imati bitan utjecaj na ekološki značajno područje ili zaštićenu prirodnu vrijednost/prirodnu vrijednost predviđenu za zaštitu, treba ocijeniti, sukladno odredbama posebnih zakona, njihovu prihvatljivost za prirodu u odnosu na ciljeve očuvanja tog ekološki značajnog područja ili zaštićene prirodne vrijednosti,
* u što većoj mjeri treba zadržati prirodne kvalitete prostora, odnosno posvetiti pažnju očuvanju cjelokupnog prirodnog pejzaža i okruženja,
* prirodne krajobraze treba štititi od širenja neplanske izgradnje, a kao posebnu vrijednost treba očuvati šume, prirodne vodotoke i područja uz njih,
* u cilju očuvanja biološke raznolikosti treba očuvati krajobraznu raznolikost izmjenjivanja šuma, vlažnih livada, vodotoka, živica, a treba izbjegavati velike poljoprivredne površine zasijane jednom kulturom, kao i postojeće šumske površine, šumske rubove, živice koje se nalaze između obradivih površina te zabraniti njihovo uklanjanje,
* potrebno je očuvati područja prekrivena autohtonom vegetacijom, postojeće šumske površine, šumske rubove i živice koje se nalaze između obradivih površina,
* štititi područja prirodnih vodotoka i vlažnih livada kao ekološki vrijednih područja te očuvati vodena staništa u što prirodnijem stanju,
* potrebno je osigurati racionalno korištenje prirodnih dobara bez oštećivanja ili ugrožavanja njihovih dijelova i uz što manje narušavanje ravnoteže prirodnih faktora,
* potrebno je spriječiti štetne zahvate i poremećaje u prirodi koji su posljedica tehnološkog razvoja i drugih djelatnosti te osigurati što povoljnije uvjete održavanja i slobodnog razvoja prirode,
* pri planiranju gospodarskih djelatnosti treba, također, osigurati racionalno korištenje prirodnih dobara, te održivo korištenje obnovljivih prirodnih izvora,
* trase infrastrukturnih objekata treba usmjeriti i voditi tako da se koriste zajednički koridori te da se maksimalno isključe iz zona koje su osobito vrijedne, pri čemu dalekovode i ostale infrastrukturne koridore treba voditi trasama kojima se izbjegava krčenje šuma,
* uslijed izgradnje prometne infrastrukture, poučnih, pješačkih i biciklističkih staza osigurati očuvanje rijetkih i ugroženih šumskih stanišnih tipova, odnosno izvoditi samo nužno uklanjanje vegetacije,
* u urbanim područjima u cilju poboljšanja ekoloških i mikroklimatskih prilika mora se stvoriti kvalitetan zeleni sustav grada u vidu mreže parkova, drvoreda i tratina koja prožima grad te se povezuje sa prirodnim područjem izvan grada,
* ekološki vrijedna područja koja se nalaze na području obuhvata Grada treba sačuvati i vrednovati u skladu sa odredbama posebnih zakona i propisa,
* potrebno je zabraniti sve radnje kojima se lokalitetima umanjuje prirodna vrijednost, odnosno narušavaju svojstva zbog kojih su zaštićeni,
* za zahvate u područje ekološke mreže, koji sam ili s drugim zahvatima može imati značajan utjecaj na ciljeve očuvanja i cjelovitost područja ekološke mreže, ocjenjuje se prihvatljivost za ekološku mrežu sukladno posebnom zakonu o zaštiti prirode i drugim propisima
* za parkove je prilikom rekonstrukcije potrebno izraditi projekte uređenja koji će se temeljiti na planovima iz vremena nastanka istih te ih prilagoditi današnjim dosezima, ali ih je prije svega potrebno urediti i dalje održavati,
* na prostoru za istraživanje i eksploataciju geotermalne vode „Tekić“, u svrhu provođenja i analiziranja smještaja istražnih bušotina i prateće infrastrukture, potrebno je prethodno provesti krajobrazne analize kako bi se u najvećoj mogućoj mjeri sačuvala postojeća vrijedna vegetacija, a predispozicije zahvata prilagoditi reljefnim karakteristikama, te težiti što manjoj introdukciji nove prateće infrastrukture zahvata, a odabir lokaliteta birati prema postojećoj infrastrukturi,
* prilikom definiranja budućih istražnih i eksploatacijskih lokaliteta izbjegavati područja krajobraznih cjelina utemeljenih prirodnih, estetskih i kulturnih vrijednosti kao i pojedinačne elemente/čimbenike koji čine određeni krajobraz prepoznatljivim, a kako bi se izbjeglo narušavanje vrijednosti i cjelokupnog karaktera krajobraza gubitkom i raščlanjivanjem šumskog pokrova, kao i vrijednih antropogenih elemenata, izmjenama u konfiguraciji terena te fragmentacija vizualne cjelovitosti krajobraza usijecanjem u morfološke elemente,
* pripremne radove i eksploataciju na eksploatacijskim poljima mineralnih sirovina provoditi uz maksimalno očuvanje vodotoka i riparijske vegetacije,
* očuvati riparijsku vegetaciju uz rubove vodotoka,
* sadržaje u blizini vodotoka planirati na način da ne zahtijevaju uređenje obale s ciljem sprečavanja erozije i urušavanja obale (npr. izgradnju novih vodnih građevina, obaloutvrda i slično), odnosno potrebno je očuvati vegetaciju uz obale rijeka te prirodnu morfologiju vodotoka,
* prije bilo kakvih zahvata na zaštićenim prirodnim vrijednostima i prirodnim vrijednostima predviđenim za zaštitu potrebno je izvršiti potpunu inventarizaciju i valorizaciju staništa i posebno izdvojiti i zaštititi vrste i područja.

Unutar obuhvata ovog Plana nalaze se područja ekološke mreže – posebna područja očuvanja značajna za vrste istanišne tipove (PPOVS) HR 2001509 Donji Emovci i 2001329 Potoci oko Papuka, a sukladno posebnom propisu o ekološkoj mreži.

Područja ekološke mreže prikazana su u kartografskom prikazu 3.A.

Na području ekološke mreže potrebno je provoditi sve smjernice za mjere zaštite područja ekološke mreže propisane posebnim propisom, te donijeti i provoditi Plan upravljanja s ciljem očuvanja svakog područja ekološke mreže, te očuvanja biološke i krajobrazne raznolikosti i zaštite prirodnih vrijednosti.

Namjene prostora planirati na način da se izbjegne značajan negativan utjecaj pojedine namjene prostora na ciljeve očuvanja i cjelovitost područja ekološke mreže.

Za svaki plan, program ili zahvat, odnosno dijelove plana programa ili zahvata koji sam ili s drugim planovima programima ili zahvatima može imati značajan utjecaj na ciljeve očuvanja i cjelovitost područja ekološke mreže podliježu ocjeni prihvatljivosti zahvata za ekološku mrežu, a sukladno odredbama posebnih zakona i propisa vezanih uz tu tematiku.

Od zahvata koji mogu imati negativan utjecaj na područja ekološke mreže posebice treba izdvojiti planirane hidroelektrane, energetska postrojenja za iskorištavanje energije vjetra, sunčane elektrane, radove regulacije vodotoka, obuhvatne infrastrukturne koridore i razvoj turističkih zona.

Potrebno je izvršiti inventarizaciju vrsta i staništa te provoditi praćenje stanja (monitoring) kvalifikacijskih vrsta i stanišnih tipova u pojedinim područjima ekološke mreže.

U obuhvatu ovog Plana utvrđeno je nekoliko ugroženih i rijetkih staništa uz koje treba provoditi sljedeće mjere očuvanja:

* livadama i travnjacima potrebno je gospodariti putem ispaše i režimom košnje, treba spriječiti njihovo zarastanje, treba očuvati režim podzemnih voda o kojima ovise te ih se ne smije pretvarati u obradive površine ili građevinsko zemljište
* gospodarenje šumama provoditi sukladno načelima certifikacije šuma
* prilikom dovršnog sijeka većih šumskih površina, gdje god je to moguće i prikladno, ostavljati manje neposječene površine
* u gospodarenju šumama očuvati u najvećoj mjeri šumske čistine (livade, pašnjaci i dr.) i šumske rubove
* u gospodarenju šumama osigurati produljenje sječive zrelosti zavičajnih vrsta drveća s obzirom na fiziološki vijek pojedine vrste i zdravstveno stanje šumske zajednice
* u gospodarenju šumama izbjegavati uporabu kemijskih sredstava za zaštitu bilja i bioloških kontrolnih sredstava ('control agents'); ne koristiti genetski modificirane organizme
* očuvati biološke vrste značajne za stanišni tip; ne unositi strane (alohtone) vrste i genetski modificirane organizme
* u svim šumama osigurati stalan postotak zrelih, starih i suhih (stojećih i oborenih) stabala, osobito stabala s dupljama
* u gospodarenju šumama osigurati prikladnu brigu za očuvanje ugroženih i rijetkih divljih svojti te sustavno praćenje njihova stanja (monitoring)
* pošumljavanje, gdje to dopuštaju uvjeti staništa, obavljati autohtonim vrstama drveća u sastavu koji odražava prirodni sastav, koristeći prirodi bliske metode; pošumljavanje nešumskih površina obavljati samo gdje je opravdano uz uvjet da se ne ugrožavaju ugroženi i rijetki nešumski stanišni tipovi
* uklanjati strane invazivne vrste sa svih šumskih površina;
* osigurati povoljan vodni režim u poplavnim šumama;

Na području obuhvata Grada Požege potrebno provoditi slijedeće mjere očuvanja i zaštite staništa:

OPĆE SMJERNICE ZA PODRUČJA KOJA ULAZE U EKOLOŠKU MREŽU

* Građevinska i izdvojena građevinska područja te zahvate izvan građevinskih područja planirati na način da njihova izgradnja ne uzrokuje gubitak rijetkih i ugroženih stanišnih tipova te gubitak staništa strogo zaštićenih biljnih i životinjskih svojti,
* Uređenje postojećih i širenje građevinskih područja planirati na način da se očuvaju postojeće krajobrazne vrijednosti,
* Prilikom planiranja i uređenja građevinskih zona koristiti materijale i boje prilagođene prirodnim obilježjima okolnog prostora i tradicionalnoj arhitekturi,
* Pri odabiru trasa novih infrastrukturnih koridora voditi računa o prisutnosti ugroženih i rijetkih staništa i zaštičenih i/ili ugroženih vrsta flore i faune te ciljevima očuvanja ekološke mreže,
* Korekcije i ažuriranje područja istražnih prostora i eksploatacijskih polja planirati na način da ne zadiru u područje ekološke mreže,
* Prilikom preispitivanja i ažuriranja načina uvjeta, smjernica i/ili zona građenja građevina za iskorištavanje obnovljivih izvora energije uzeti u obzir prisutnost ugroženih i rijetkih stanišnih tipova, zaštičenih i/ili ugroženih vrsta flore i faune te ciljeve očuvanja ekološke mreže,
* Prilikom ozelenjavanja područja koristiti autohtone biljne vrste, a eventualne postojeće elemente autohtone flore sačuvati u najvećoj mogućoj mjeri te integrirati u krajobrazno uređenje,
* Očuvati biološke vrste značajne za stanišni tip i ne unositi strane (alohtone) vrste i genetski modificirane organizme,
* Postojeće šume zaštititi od prenamjene i krčenja, očuvati šumske čistine i šumske rubove,
* Gospodarenje šumama provoditi sukladno načelima certificiranja šuma te izbjegavati uporabu kemijskih sredstava za zaštitu bilja i bioloških kontrolnih sredstava,
* Očuvati vodena staništa u što prirodnijem stanju, štititi područja prirodnih vodotoka kao ekološki vrijedna područja te spriječiti njihovo onečišćenje,
* Izbjegavati regulaciju vodotoka, kanaliziranje i promjene vodnog režima vodenih staništa,
* Kod preispitivanja, ažuriranja i korekcije postojećih i planiranih akumulacija/retencija, ribnjaka i drugih vodnih površina i zahvata uzeti u obzir prisutnost ugroženih i rijetkih stanišnih tipova, zaštičenih i/ili ugroženih vrsta flore i faune te ciljeve očuvanja ekološke mreže,
* Očuvati raznolikost staništa na vodotocima i povoljnu dinamiku voda,
* Zbog prepoznatih problema uzrokovanih poplavama i sušama lokacije za akumulacije/retencije određene Vodoprivrednom osnovom predstavljaju rezervaciju prostora na temelju prethodno provedenih istraživanja. Detaljan položaj, oblik i granice planiranih retencija/akumulacija utvrdit će se projektnom dokumentacijom nakon čega će se moći utvrditi i njihov stvarni utjecaj na sastavnice okoliša i prirode.
* Potrebno je napraviti analizu te preispitati opravdanost zahvata iz prethodne točke s aspekta zaštite ljudi, realnih potreba za navodnjavanjem, ali i s aspekta zaštite cjelokupnog okoliša. Pri tome treba uzeti u obzir i druge metode zaštite od poplava.
* Kao mjera zaštite prostora određuje se, sukladno analizi, i faznost izgradnje prema potrebama i prioritetima te u smislu mogućnosti davanja prednosti izvođenju retencija u prvoj fazi, dok se akumulacije mogu izvoditi u nastavku, u slijedećoj fazi kada se to pokaže potrebnim. Lokacije predviđene za obranu od poplava i sa svrhom zaštite od poplava treba nastojati maksimalno koristiti u funkciji retencija gdje god je to moguće. Sve planirane akumulacije mogu se graditi i kao retencije, ako se za tim pokaže opravdanost i potreba.
* Na lokacijama retencija/akumulacija koje zahvaćaju ili imaju utjecaj na ekološku mrežu potrebno je:
* projektnom dokumentacijom osigurati ekološki prihvatljiv minimum u vodotocima nizvodno od zahvata retencija/akumulacija,
* tijekom postupka procjene utjecaja na ekološku mrežu na razini zahvata obraditi utjecaj na eventualno prisutnu lokalnu populaciju ovih područja.
* Očuvati u najvećoj mogućoj mjeri postojeće krajobrazne vrijednosti,
* Osigurati pročišćavanje svih otpadnih voda.
* Osiguranje sličnih stanišnih uvjeta za ciljne vrste područja ekološke mreže mora se omogućiti na svim lokacijama na kojima postoji rizik.
* Ribnjake se planira uz vodotoke, a ne na njima, kako bi se izbjegle promjene na prirodnim tokovima vodotoka i negativan utjecaj na bioraznolikost vodenih ekosustava. Na lokaciji ribnjaka Kukunjevac na rijeci Bijeloj tome se posvećuje posebna pozornost kako bi se izbjeglo ugrožavanje ciljnih vrsta na području ekološke mreže. Potrebno je utvrditi koristi li ciljna vrsta predmetni prostor te na osnovu tih rezultata definirati točne granice zahvata kroz projektnu dokumentaciju na način da se ne prekida tok rijeke Bijele. Sukladno tome potrebno je utvrditi i stanje ciljne vrste te stvarno zauzimanja staništa na konkretnom području, potrebu daljnjeg ispitivanja i uvođenja faznosti izgradnje za pojedinačne ribnjake, kao i mogući utjecaj na staništa i ekološku mrežu.
* Na temelju tih saznanja potrebno je spriječiti i mogući negativan utjecaj na konkretna travnjačka staništa, odnosno eventualno ograničiti obuhvat ribnjaka na način da se travnjačka staništa izuzmu. U daljnjoj razradi potrebno je obraditi utjecaj promjena na prirodnom toku rijeke na bioraznolikost šireg prostora te kontinuitet riječnog toka. Prije realizacije ribnjaka potrebno je utvrditi zadovoljavaju li količine vode potrebe ribnjaka i biološkog minimuma nizvodno od točke zahvaćanja za potrebe ribnjaka.
* Prostorni položaj, oblik i granice vodnih površina su orijentacijski i usmjeravajući, a za njihovo precizno utvrđivanje nužna su dodatna istraživanja i izrada odgovarajuće projektne dokumentacije kojom će se iste u potpunosti odrediti i konačno definirati, a time i njihov stvarni utjecaj na sastavnice okoliša i prirode.
* Potrebno je osigurati da koridori planiranih prometnica koje prolaze kroz područja ekološke mreže ne ugrožavaju ciljna staništa što je moguće riješiti na projektnoj razini pomicanjem trasa unutar dozvoljenog koridora. Kod prolaska planiranih trasa prometnica kroz vrlo visoko vrijedna krajobrazna područja te šumska i druga staništa potrebno je ista zaobići prilikom definiranja točne trase gdje god je to moguće. Na projektnoj razini, odnosno na razini procjene utjecaja na okoliš potrebno je riješiti i prijelaze prometnica i cjevovoda preko vodotoka te osigurati najoptimalnije rješenje prelaska da se ne prekine tok vode i ne onemoguće migracije vodene faune.
* U dokumentima procjene utjecaja na okoliš te prije realizacije pojedinih zahvata, potrebno je ocijeniti utjecaj predmetnog zahvata na okolna kopnena i vodena staništa te njihovu bioraznolikost, pri čemu treba preispitati i razmotriti i eventualne kumulativne utjecaje, a osobito kumulativni utjecaj na ekološku mrežu u odnosu na opravdanost zahvata.
* Cjevovode, kolektore i telekomunikacijske vodove potrebno je planirati u trasama prometnica, gdje god je to moguće, kako zahvati ne bi dodatno doprinosili fragmentaciji staništa.
* Uvjetna ograničenja za gradnju malih hidroelektrana nalažu obvezu osiguranja ekološki prihvatljivog minimalnog protoka nizvodno od zahvata pri čemu je, prilikom njegovog određivanja potrebno uzeti u obzir i ostakle/sve zahvate malih hidroelektrana koje se planiraju na pojedinom vodotoku.
* Sve zahvate i objekte malih hidroelektrana za koje se daljnjom dokumentacijom i analizom utvrdi postojanje značajnijih rizika od negativnih utjecaja na prirodne, okolišne i krajobrazne vrijednosti moguće je planirati samo na postojećim lokacijama te pregradama i vodnim stepenicama bez povećanja njihovih dosadašnjih gabarita.
* Za ublažavanje utjecaja malih hidroelektrana potrebno je osigurati riblje staze pri čemu je potrebno težiti uspostavljanju "prirodnih ribljih staza" te korištenju "fish friendly" turbina gdje god je to moguće.
* Smjernice za mjere zaštite prirodnih vrijednosti pri planiranju lokacija sunčanih elektrana su:
* U područjima zaštićenim temeljem posebnog zakona o zaštiti prirode, moguće je korištenje sunčane toplinske energije putem niskotemperaturnih i srednjetemperaturnih kolektora za ograničenu uporabu (za grijanje vode te za grijanje, hlađenje i ventilaciju u stambenim i drugim prostorima, te izravno za kuhanje, dezinfekciju i desalinizaciju), kao i korištenje fotonaponske sunčeve energije za elektrifikaciju pojedinačnih objekata.
* Pri odabiru lokacija za sunčane elektrane treba izbjegavati područja rasprostranjenosti ugroženih i rijetkih stanišnih tipova, zaštićenih i/ili ugroženih vrsta flore i faune (naročito ornitofaune), te uzeti u obzir karakteristike vodnih resursa i elemenata krajobraza pojedinih područja, a posebice ciljeve očuvanja područja ekološke mreže i moguće kumulativne utjecaje više planiranih i/ili izgrađenih sunčanih elektrana.
* Zbog izvjesnih utjecaja na vodne resurse (izravno korištenje vode, onečišćenje voda i dr.) na području Požeško-slavonske županije nije prihvatljivo planirati sunčane termalne elektrane.
* Izgradnju sunčanih elektrana trebalo bi potencirati u zonama gdje već postoji određena komunalna infrastruktura i infrastruktura transporta energije odnosno gdje nema zahtjeva ili su minimalni zahtjevi za gradnjom novih objekata.
* Navedene odrednice primjenjuju se i pri izradi dokumenata prostornog uređenja nižeg reda.
* Smjernice za mjere zaštite prirodnih vrijednosti tijekom moguće izgradnje i rada sunčanih elektrana su:
* Kako bi se izbjegao negativni utjecaj na vodene kukce (te posredno i druge organizme u hranidbenom lancu), potrebno je koristiti fotonaponske panele koji su razdijeljeni u više pojedinačnih dijelova bijelim nepolarizirajućim trakama (rešetkom) i/ili imaju bijeli okvir (Horváth, G., Blahó, M., Egri, A. et al. (2010) Reducing the Maladaptive Attractiveness of Solar Panels to Polarotactic Insects. Conservation Biology. 24(6):1644-1653.), odnosno panele koji se sastoje se od više ćelija (CPV - Concentrator PhotoVoltaic Systems) i time ne oponašaju vodene površine.
* Preporuka je da se unutar područja sunčane elektrane na većim prostorima na kojima se zbog konfiguracije terena neće postavljati fotonaponski moduli ostavi postojeće autohtono drveće i grmlje kako bi se sačuvao dio povoljnih područja za gniježđenje, hranjenje i obitavanje ptica.
* Vanjska ograda treba biti postavljena na minimalnoj udaljenosti od fotonaponskih modula i pratećih objekata kako bi se u najmanjoj mjeri izuzelo okolno stanište, a uz vanjsku ogradu treba omogućiti razvoj guste živice od autohtonog grmlja i drveća visine barem 2 m kako bi se smanjio utjecaj osvjetljenja, buke i ljudske prisutnosti na okolnu faunu.
* Vanjska rasvjeta prostora sunčane elektrane treba biti usklađena s odredbama Zakona o zaštiti od svjetlosnog onečišćenja (N.N. 114/11) i ne smije se postavljati na području izvan same sunčane elektrane. Vanjska rasvjeta treba biti minimalna, sa snopom svjetlosti bez emisije svjetla prema horizontu i postavljena na način da se izbjegne osvjetljavanje prostora izvan elektrane, kako se ne bi dodatno uznemiravale životinje u blizini sunčane elektrane.
* Pristupni putovi ne bi se smjeli ograđivati i osvjetljivati kako bi se izbjegla daljnja fragmentacija staništa.
* S obzirom na povećanje korištenja energije Sunca kao obnovljivog izvora energije čime se, u odnosu na korištenje fosilnih goriva, smanjuju emisije stakleničkih plinova i ostale štetne emisije, te uzevši u obzir razvoj tehnologija izvedbi sunčanih kolektora, termalnih i fotonaponskih sunčanih elektrana, nužno je koristiti materijale (netoksične za okoliš) i tehnologije (npr. tehnologija tankog filma) koje smanjuju rizike za očuvanje povoljnih uvjeta staništa i stabilnosti populacija vrste flore i faune, uz istodobno povećanje učinkovitosti.

Površine za smještaj sunčanih elektrana potrebno je definirati u skladu sa sljedećim mjerama sprečavanja, smanjenja ili ublažavanja potencijalnih negativnih utjecaja na okoliš i mjerama ublažavanja potencijalnih negativnih utjecaja na ekološku mrežu te sunčane elektrane treba smještavati prvenstveno:

* u skladu sa svim ekološkim kriterijima i mjerama zaštite okoliša
* preferabilno na brownfield područjima, onečišćenom tlu, područjima napuštenih/neaktivnih/ zatvorenih eksploatacijskih polja, zapuštenih poljoprivrednih površina (ukoliko poljoprivredno zemljište nije klasificirano kao osobito vrijedno (P1)) te na neplodnom tlu
* izvan osobito vrijednog obradivog zemljišta (P1) te vrijednog obradivog zemljišta (P2), osim u slučaju korištenja agrosunčanih panela prilikom čega se zemljište i dalje koristi u poljoprivredne svrhe, a sukladno Zakonu o prostornom uređenju i članku 787. ovih Odredbi
* izvan područja značajnih krajobraza, osobito vrijednih predjela – prirodnih i kultiviranih krajobraza, posebnih rezervata šumske vegetacije i ornitoloških rezervata, kao i geomorfoloških, paleontoloških lokaliteta kategorija spomenika prirode sukladno posebnom propisu o zaštiti prirode kao visokovrijednih prirodnih područja, i drugih zaštićenih područja prirodne baštine
* izvan zaštićenih područja i lokaliteta kulturne baštine
* izvan površina pod ciljnim stanišnim tipovima te pogodnih staništa za ciljne vrste područja ekološke mreže Natura 2000, osim ukoliko se procjenom utjecaja na ekološku mrežu pokaže da nemaju negativnog utjecaja
* izvan krajobrazno vrijednih predjela i vizura te područja velike vidljivosti - izbjegavati istaknute reljefne uzvisine (vrhove) koji dominiraju vizurom, otvorene horizonte i žarišne točke
* izvan šumskih površina, osobito državnih, a prilikom planiranja treba uzeti u obzir da ne dolazi do smanjenja općekorisnih funkcija šuma
* na način da se izbjegnu poplavna područja, a ukoliko se ipak odabere takva lokacija, istu je potrebno graditi na način da neće biti ugrožena od poplavnih voda (postavljanjem sunčanih panela barem 0,5 metara iznad najviše razine vode za povratno razdoblje od 100 godina)
* na način da se uvažavaju razvojne potrebe najbližih naselja za širenjem
* izvan koridora i površina planiranih infrastrukturnih građevina
* preporuča se duž postojećih infrastrukturnih koridora uz uvažavanje njihovih zaštitnih pojaseva, u blizini industrijskih i poslovnih sadržaja, te na područjima gdje već postoji određena komunalna infrastruktura i infrastruktura prijenosa energije, odnosno gdje nema zahtjeva ili su minimalni zahtjevi za gradnjom novih građevina
* prilikom odabira lokacije također je potrebno obratiti pažnju na ranjivost područja na klimatske uvjete te planirati izvedbu projekta na način da se otpornost na sadašnje i buduće klimatske uvjete ugradi u sam projekt
* izvan I. zone sanitarne zaštite izvorišta, dok je na nižim razinama planiranja potrebno propisati detaljnije uvjete za II., III. i IV. zonu, osobito u odnosu na zahtjeve prema standardima pristupnih prometnica
* ukoliko je ograđivanje sunčane elektrane nužno, ograđivanje područja elektrane kao i tip ograde određuje se zavisno od vrsta koje tu prebivaju - prednost dati zelenim ogradama u kojima će se koristiti autohtona vegetacija ili ostavljati ogradu izdignutu iznad terena ili razmaknutih elemenata, na način da se ostavi prostor između ograde i tla kako bi se osigurala povezanost ograđenog prostora i staništa za male životinje
* radi omogućavanja preleta ptica preko ograde visina ograde treba biti manja od gornje visine panela i okolne grmolike vegetacije, u protivnom radi povećanja vidljivosti za ptice planirati označavanje ograde u razini istoj i većoj od gornje visine panela i okolne grmolike vegetacije.
* instalacije/konstrukcije koje se postavljaju na poljoprivrednom zemljištu moraju biti instalirane na način da se nakon završetka životnog vijeka elektrane može vratiti prvotna namjena zemljišta te da ne dođe do nepovratne izmjene krajobraznih vrijednosti - preporuča se korištenje instalacija na pilotima, vijcima, čepovima ili prefabriciranim betonskim blokovima, kako bi se instalacija/konstrukcija nakon eksploatacije mogla ukloniti uz što manje utjecaje na okoliš
* ispod sunčanih panela potrebno je zadržati prirodnu (autohtonu) nisku vegetaciju ili zasaditi istu, a u slučaju postave agropanela moguće je / poželjno je uzgajati povrtlarske ili druge moguće kulture, odnosno prostor koristiti kao pašnjake i livade, te ih održavati (radi sprečavanja erozije); zabraniti tretiranje površine ispod panela pesticidima, a za dijelove pod pašnjacima i livadama obvezuje se održavanje vegetacije ispašom ili kasnom košnjom, u kojem slučaju je potrebno postaviti panele najmanje 70 cm iznad razine tla, te odgovarajuće zaštiti sve vodove i kablove
* omogućava se smještaj fotonaponskih postrojenja na umjetna vodna tijela (stajaćice) i ribnjake koji zadovoljavaju tehničke uvjete
* održavanje površina ispod sunčanih panela/ agropanela ne smije se provoditi pomoću herbicidnih sredstava
* sunčane panele se ne smije tretirati agresivnim kemikalijama koje mogu dospjeti u tlo/vode (uključivo i podzemne vode)
* nakon prestanka korištenja sunčane elektrane, potrebno je ukloniti panele i instalacije/konstrukcije, kao i sve ostale sadržaje elektrane, te lokaciju privesti prijašnjoj namjeni.
* osigurati zbrinjavanje i recikliranje sunčanih panela (i ostale prateće infrastrukture) po isteku njihovog životnog vijeka, a ova se obaveza prenosi na svakog nositelja zahvata u slučaju promjene vlasništva.
* pri utvrđivanju uvjeta gradnje i razgradnje postrojenja obavezno propisati sanaciju i obnovu lokacija nakon njegova uklanjanja i uklanjanja prateće infrastrukture. Na površinama gdje je nakon razgradnje potrebno uspostaviti travnjake i sl. vegetaciju plitkog korijenja, uklanjanje čvrstih podzemnih struktura potrebno je izvršiti najmanje do 1 m dubine, dok je uklanjanje kablova i slične infrastrukture obavezno. Ukoliko je prvotna namjena bila šuma ili višegodišnja poljoprivredna kultura, obavezno je propisati uklanjanje svih podzemnih struktura.

Na području sunčanih elektrana uklanjati invazivne biljne vrste, a održavanje vegetacije provoditi bez upotrebe kemijskih sredstava, odnosno ispašom ili mehaničkim putem.

Kroz razradu tehničkog rješenja i primjenom najbolje dostupne tehnologije osigurati očuvanje vegetacije ispod i između redova solarnih panela unutar obuhvata sunčane elektrane.

Izraditi elaborat krajobraznog uređenja sunčanih elektrana s ciljem zaštite postojećih vrijednih vizura i uklapanja u prirodni krajobraz, kao i elaborate za uklapanje prateće infrastrukture (dalekovodi, trafostanice i sl.) kako bi se izbjeglo narušavanje morfoloških vrijednosti krajobraza s naglaskom na fizičku fragmentaciju i degradaciju prirodnih i antropogenih elemenata krajobraza čime se izmjenjuje i razbija i vizualna cjelina i čitljivost krajobraza prvenstveno unošenjem velikih kontrastnih antropogenih ploha.



Na području Grada Požege nalaze se zaštićene i ugrožene biljne vrste koje se, u svrhu očuvanja, štite posebnim propisom.

Sve zahvate i djelatnosti posljedice kojih su degradacija i smanjivanje raznovrsnosti biljnog i životinjskog svijeta treba spriječiti.

Potrebno je sačuvati mrežu očuvanih biotopa međusobno povezanim koridorima.

Pri izgradnji infrastrukturnih građevina, komasacijskim i regulacijskim radovima potrebno je:

* izbjegavati presijecanje ključnih staništa i osigurati prijelaze i prolaze za faunu
* čuvati dijelove postojećih živica, šumaraka, potoka i drugih vodenih staništa.

Zaštita životinjskih vrsta na području Grada Požege provodi se temeljem posebnih propisa.

Iako ne postoji cjelovita inventarizacija ovog područja, prema dostupnim podacima iz crvenih knjiga ugroženih vrsta Hrvatske i postojećih stručnih studija, na ovom području stalno ili povremeno živi niz ugroženih i zaštićenih vrsta.

Mjere zaštite **zaštićenih i ugroženih vrste na području Grada Požege:**

* Na područjima i u neposrednoj blizini recentnih nalazišta ugroženih i zaštićenih vrsta:
* U što većoj mjeri očuvati prirodnost i povoljne stanišne uvjete.
* Ne planirati objekte koji uzrokuju svjetlosno onečišćenje i štetno djeluju na floru i faunu.
* Prije radova rekonstrukcije ili rušenja postojećih građevina nužno je kontaktirati nadležnu javnu ustanovu zaštite prirode radi utvrđivanja prisustva strogo zaštićene i/ili ugrožene faune, ponajprije šišmiša, te provoditi utvrđene dodatne mjere zaštite.
* U izdvojenim građevinskim područjima izgradnju novih objekata te rekonstrukciju ili rušenje postojećih građevina provoditi od rujna do ožujka kako bi se omogućilo neometano gniježđenje ptica u okolici, a nužno krčenje drvenaste vegetacije svesti na najmanju moguću mjeru.
* Onemogućiti prenamjenu i isušivanje vodotoka, prirodnih stajačica (bare i dr.)
* U što većoj mjeri očuvati prirodnost obale i cjelovitost priobalne vegetacije potoka,
* Očuvati povoljan vodni režim i povezanost vodnog toka potoka,
* Elektroenergetske objekte planirati i tehnički izvoditi na način da se ptice (posebice ptice velikog raspona krila) zaštite od stradavanja strujnim udarom
* Na projektnoj razini, po potrebi, osigurati mjere zaštite od kolizija ptica i šišmiša s vodovima dalekovoda.
* U cilju zaštite **šišmiša**, potrebno je očuvati njihova prirodna staništa u špiljama, šumama te skloništima po tavanima, crkvenim tornjevima i drugim prostorima na zgradama. U slučaju obnova zgrada i crkava u kojima je nađena kolonija šišmiša, poželjno je postaviti nova pogodna mjesta za sklonište kolonije.
* U cilju zaštite šumskih vrsta šišmiša, detaljne mjere očuvanja šumskih staništa propisuju se uvjetima zaštite prirode koji se ugrađuju u odgovarajuće šumsko-gospodarske osnove na području Grada Požege.
* U cilju zaštite vrsta vezanih za vlažna staništa (**vidra, dabar, močvarna rovka**) potrebno je u što većoj mjeri očuvati vodena i močvarna staništa i spriječiti melioraciju i isušivanje, odnosno ne planirati daljnje regulacije vodotoka te daljnje melioracije ovakvih površina bez Ocjene prihvatljivosti takvih zahvata na prirodu, sukladno posebnom zakonu o zaštiti prirode
* U cilju zaštite vrsta ptica vezanih za vodena i vlažna staništa, potrebno je o njima voditi brigu prilikom vodno-gospodarskih zahvata, koji se upravo radi zaštite ovih ptica ne preporučuju (npr. regulacije vodotoka), kao ni prenamjena ovakvih staništa u poljoprivredna zemljišta (melioracijski zahvati). U slučaju izvođenja ovakvih zahvata na područjima Ekološke mreže RH potrebno je provoditi ocjenu prihvatljivosti zahvata za ekološku mrežu, sukladno posebnim zakonima i propisima vezanih uz tu tematiku.
* U cilju zaštite vrsta ptica vezanih za šumska staništa, potrebno je o njima voditi brigu prilikom gospodarenja šumama, a naročito je potrebno ostavljati dostatan broj starih suhih stabala radi ptica dupljašica (kroz uvjete zaštite prirode odgovarajućih šumsko-gospodarskih osnova i/ili programa gospodarenja šumama).
* Leptiri su općenito ugroženi uslijed regulacije voda što izaziva promjene staništa uz vodotoke i isušivanje vlažnih staništa; uništavanja šuma i promjena u gospodarenju šumama koje uključuju uništavanje starih hrastova i čišćenje rubova šuma; kemijskog onečišćenja; intenziviranja poljoprivredne proizvodnje; sukcesije livadnih staništa; te sakupljačke aktivnost kolekcionara.
* U cilju zaštite leptira trebalo bi prvenstveno očuvati vodena i močvarna staništa te o njima voditi brigu prilikom gospodarenja šumama i travnjacima, melioraciji i vodno-gospodarskim zahvatima.
* Radi očuvanja europski ugroženih leptira plavaca (*Maculinea*) koji su usko vezani uz vlažne livade s određenim biljnim zajednicama, potrebno je takve livade evidentirati i dugoročno osigurati njihov opstanak (redovita košnja) te ih zaštititi kao područja ekološke mreže RH.
* Potrebno je očuvati staništa na kojima obitavaju vrste gmazova i vodozemaca s naglaskom na vlažna i vodena staništa.
* U cilju zaštite riba potrebno je o njima voditi brigu prilikom regulacija vodotoka i vodno-gospodarskih radova uz obavezu provođenja postupka ocjene prihvatljivosti zahvata za ekološku mrežu obzirom da područje Grada Požege obuhvaća ekološki značajna područja uvrštena u Ekološku mrežu RH.
* Nužno je onemogućiti i spriječiti onečišćenja vodotoka kako u nadzemnim tako i u podzemnim dijelovima. Zabranjeno je vodotoke poribljavati stranim (alohtonim) vrstama.
* Općenito, alohtone vrste predstavljaju velik problem i drugi su razlog smanjenja biološke raznolikosti na globalnom nivou, odmah nakon direktnog uništavanja staništa. Sukladno posebnim zakonima,, zabranjeno je uvođenje stranih divljih svojti u sve ekološke sustave

Mjere očuvanja prirodnih vrijednosti uključuju:

* inventarizaciju i valorizaciju biološke i krajobrazne raznolikosti sa procjenom njihove ugroženosti
* monitoring ugroženih staništa
* monitoring indikatorskih i ugroženih vrsta
* izgradnju “zelenih mostova” (prijelazi za životinje) tamo gdje nije moguće izbjeći izgradnje prometnica kroz staništa životinja
* smanjenje gubitaka površina i raznolikosti prirodnih i poluprirodnih travnjaka kao vrijednih antropogenih staništa bogatih biološkom raznolikošću
* čuvanje mreže prirodnih i poluprirodnih staništa koja nisu zanimljiva s proizvodnog stajališta, posebno uz rubove velikih monokulturnih površina, uz ceste putove i kanale
* očuvanje raznolikosti staništa na vodotocima (neutvrđene obale, sprudovi, brzaci, slapovi) i povoljnu dinamiku voda (meandriranje, prenošenje i odlaganje nanosa, povremeno prirodno plavljenje i dr.)
* prethodno snimanja postojećeg stanja te planiranja zahvata na uređenju i regulaciji vodotoka sa ciljem sprečavanja štetnog djelovanja voda (nastanak bujica, poplava i erozije) na način da se zadrži doprirodno stanje vodotoka, čime se osigurava da ne dođe do značajnog narušavanja hidromorfološkog stanja vodnih tijela
* racionalnije korištenje postojeće hidromelioracije u svrhu osposobljavanja poljoprivrednog zemljišta za povećanje proizvodne sposobnosti, a posebno zapuštenih poljoprivrednih površina.

Elemente krajobraza u krajobrazno vrijednim područjima treba štititi u cijelosti, pri čemu posebno mjesto zauzimaju raznovrsni ekološki sustavi i stanišni tipovi, u kombinaciji s elementima ruralnog krajobraza, formiranima u uvjetima lokalnih tradicija korištenja prostora u različitim gospodarskim i povijesnim okolnostima (kao posljedica uravnoteženog korištenja poljoprivrednog zemljišta za biljnu proizvodnju i stočarstvo). U planiranju je potrebno provoditi interdisciplinarna istraživanja temeljena na vrednovanju svih krajobraznih sastavnica, naročito prirodnih i kulturno-povijesnih vrijednosti unutar granica obuhvata plana. Uređenje postojećih i širenje građevinskih područja planirati na način da se očuvaju postojeće krajobrazne vrijednosti. U planiranju vodno gospodarskih zahvata treba voditi računa o krajobrazu i vodama kao krajobraznom elementu.

U prostornom planiranju i uređenju na svim razinama voditi računa da se zadrži krajobrazna raznolikost i prirodna kvaliteta prostora uz uvažavanje i poticanje lokalnih metoda gradnje i graditeljske tradicije. Treba poticati uporabu autohtonih materijala (npr. drvo, kamen) i poštivanja tradicionalnih arhitektonskih smjernica prilikom gradnje objekata specifične namjene.

Na području osobito vrijednih predjela krajobraza nije dozvoljeno slijedeće:

* gradnja stambenih i gospodarskih građevina koje se prema ovim Odredbama mogu graditi izvan građevinskog područja, osim pojedinačnih građevina - vinskih kuća, podruma, klijeti, vinogradarskih kuća i sl., ako su oni od tradicijskih materijala i tradicijskog načina gradnje, a kako su definirani odredbama 471. do 482. ovog Plana
* uklanjanje živica i šumaraka,
* promjene prirodnog korita vodotoka
* uklanjanje prirodne vegetacije na obalama vodotoka iz prethodne alineje, u pojasu širine 30 m,
* gradnja dalekovoda,
* narušavanje temeljnih vrijednosti krajobrazne raznolikosti (sklopova i posebice šumolike komponente).
* uklanjanje sklopova i građevina koje imaju elemente tradicijske izgradnje, odnosno, ako se radi dotrajalosti postojeće strukture trebaju ukloniti, nove se građevine moraju uklopiti u postojeće gabarite,
* izgradnja predimenzioniranih građevina,
* na šumom obraslim područjima obvezno je uravnotežiti površinu sječa s ukupnom šumskom površinom, a sječu obavljati postupno,
* gradnja baznih postaja (antenskih stupova)
* ukoliko je zbog postizanja osnovne pokrivenosti nemoguće izbjeći planiranje i izgradnju samostojećih stupova na zaštićenom ili vrijednom području isti se trebaju planirati rubno, odnosno na način da se izbjegnu istaknute i krajobrazno vrijedne lokacije i vrhovi uzvisina
* na prostoru velikih vrijednih ili zaštićenih područja planirati minimalni broj stupova koji omogućava pokrivenost.
* tipski objekt za smještaj opreme treba projektirati na način da se koriste materijali i boje prilagođeni prostornim obilježjima okolnog prostora i tradicionalnoj arhitekturi (žbukana pročelja, dvostrešni kosi krov pokriven crijepom i dr.)
* na novoj lokaciji samostojeći antenski stup treba biti takvih karakteristika da može prihvatiti više operatora.
* ukoliko je na planiranoj lokaciji već izgrađen samostojeći antenski stup koji ne može prihvatiti druge operatore, novi stup se može graditi na udaljenosti koja minimalno utječe na krajobraz, na način da se ovisno o uvjetima prostora određuje područje - zona unutar koje je moguće locirati samo jedan stup.
* za planirane samostojeće antenske stupove na području ekološke mreže koji sami ili s drugim zahvatima mogu imati bitan utjecaj na područje ekološke mreže, treba ocijeniti, sukladno Zakonu o zaštiti prirode, njihovu prihvatljivost za ekološku mrežu, odnosno na ciljeve očuvanja tog područja ekološke mreže.

U krajobrazno vrijednim područjima potrebno je očuvati karakteristične prirodne značajke te je u tom cilju potrebno:

- sačuvati ih od prenamjene te unaprjeđivati njihove prirodne vrijednosti i posebnosti u skladu s okolnim prirodnim uvjetima i osobitostima da se ne bi narušila prirodna krajobrazna slika,

- odgovarajućim mjerama sprječavati šumske požare,

- uskladiti i prostorno organizirati različite interese,

- izbjegavati raspršenu izgradnju po istaknutim reljefnim uzvisinama, obrisima, i uzvišenjima te vrhovima, kao i dužobalnu izgradnju,

- izgradnju izvan granica građevinskog područja kontrolirati u veličini gabarita i izbjegavati postavu takve izgradnje uz zaštićene ili vrijedne krajobrazne pojedinačne elemente.

Preporučljivo je izraditi i provoditi programe razvoja održivog turizma u zaštićenim područjima po bilo kojoj osnovi (izuzev posebnih rezervata i spomenika prirode), s naglaskom na definiranje prihvatnog kapaciteta područja ("carrying capacity").

Kod izgradnje planiranih prometnica koje se nalaze u vrijednom i visoko vrijednom krajobraznom tipu potrebno je

* što manje zadirati u prirodni pokrov,
* zelenim barijerama spriječiti negativne vizualne utjecaje,
* za sanaciju strmina izbjegavati mlazni beton,
* prilikom krajobraznog uređenja upotrebljavati autohtone biljke i lokalne materijale,
* izbjegavati pravolinijsku sječu šuma te sanirati šumski rub nakon izgradnje,
* iskoristiti pogodna mjesta za izgradnju odmorišta i vidikovaca
* prilikom definiranja točne trase cesta nastojati maksimalno iskoristiti postojeće ceste.

Mjere očuvanja krajobraznih vrijednosti uključuju:

* vodotoci s pripadajućim vegetacijskim pojasom u kojem se nalaze, u krajobraznom vrednovanju smatraju se jednom prostornom i strukturnom cjelinom te je u takvim prostorima potrebno namjeravane zahvate usklađivati i provoditi uvažavanjem krajobraznih vrijednosti i obilježja
* prije izvođenja hidrotehničkih radova i prenamjene zemljišta (isušivanje vlažnih livada, pretvaranje u oranice) potrebno je provjeriti svrhovitost zahvata u odnosu na narušavanje ili umanjivanje krajobraznih vrijednosti i ekonomsku isplativost, dok je opravdane zahvate potrebno izvoditi uz maksimalno očuvanje izvornih obilježja prostora
* sprječavanje geometrijske regulacije vodotoka i agromeliorativnih zahvate u svrhu očuvanja preostalih poplavnih površina, potočnih šumaraka i živica
* prirodne vodne krajobraze i vodne ekosustave potrebno je, kao izuzetno vrijedne te kao nositelje prepoznatljivosti i identiteta, sačuvati u najvećoj mogućoj mjeri
* šume su (kao visoka vegetacija) od posebnog značaja i vrijednosti za krajobraz, te ih je, u najvećoj mogućoj mjeri potrebno sačuvati kao jedan od najbitnijih dijelova krajobraza
* šumarke i živice u nizinskim (posebice uz vodotoke) i brežnim predjelima (vinogradarsko-voćarska područja) potrebno je sačuvati u najvećoj mogućoj mjeri kao nositelje bogatstva i raznolikosti kulturnog krajobraza, a posebice radi održavanja sustava eko-ravnoteže (sustav flore i faune), staništa ptica i životinja
* poželjno je pošumljavati nekvalitetno poljoprivredno zemljište i područja unutar zaštitnih zona vodocrpilišta
* spriječiti napuštanje i zarastanje u šumsku vegetaciju manjih kvalitetnih poljoprivrednih površina
* sve nadzemne infrastrukturne koridore potrebno je racionalizirati i sektorski usuglašeno objedinjavati, a posebice prometne koridore koji za sobom nužno povlače često nekontroliranu izgradnju objekata, odnosno širenje naselja
* prilikom planiranja prometnih koridora birati varijantu najmanje pogubnu za ugrožena staništa i područja važna za ugrožene vrste.
* planirane koridore infrastrukture (prometna, elektrovodovi i sl.) izvoditi duž prirodne reljefne morfologije.
* prilikom planiranja potencijalnih lokacija za energetska postrojenja za iskorištavanje energije vjetra uvažiti ograničenja nužna za zaštitu ugroženih vrsta ptica i šišmiša.
* pri izvođenju građevinskih i drugih zemljanih radova obvezna je prijava nalaza minerala ili fosila koji bi mogli predstavljati zaštićenu prirodnu vrijednost u smislu posebnog zakona o zaštiti prirode te poduzeti mjere zaštite od uništenja, oštećenja ili krađe
* očuvati sigovine i živi svijet speleoloških objekata, ne mijenjati stanišne uvjete u speleološkim objektima, u njihovom nadzemlju i neposrednoj blizini
* identitet ruralnog krajobraza potrebno je očuvati na način da se zadrži prepoznatljiva slika sela i zaselaka koji se prepliću i stapaju s prirodnom pozadinom
* potrebno je osigurati oblikovanje objekata i ostalih elemenata zahvata na način da se vizualno ne ističu i ne dominiraju okolicom
* u blizini vizualno najistaknutijih elemenata zahvata potrebno je zasaditi zelene barijere
* prilikom sadnje upotrebljavati isključivo autohtoni biljni materijal karakterističan za neposrednu okolicu
* prilikom izgradnje vodnih površina, jezera, ribnjaka, a osobito retencija/akumulacija u krajobrazno vrijednom području, potrebno je obale oblikovati u skladu s krajobraznim uzorcima iz neposredne okoline te izbjegavati pravolinijsko oblikovanje.
* na obali je potrebno izvršiti sadnju stablašica i grmlja u svrhu stabilizacije obale te povećanja vrijednosti krajobrazne slike.
* vanjska obloga vizualno istaknutih dijelova građevine mora materijalom odgovarati lokalnom kontekstu.
* planirane zahvate poželjno je iskoristiti za stvaranje atraktivnih prostora namijenjenih boravku posjetitelja, a u svrhu odmora i rekreacije
* izgradnja u ruralnim predjelima ne smije se vršiti na vizualno vrijednim, značajnim ili eksponiranim lokacijama i na kontaktu sa šumom i vodom. Nove intervencije u prostoru moraju biti odmjerene i ne smiju odudarati od ambijentalnih obilježja u kojima nastaju. U tom je smislu potrebno oblikovati naselja i građevine tako da se lokacijom i arhitekturom usklade s tradicionalnim graditeljstvom te poticati uporabu autohtonih materijala (npr. drvo) i poštivanja tradicionalnih arhitektonskih smjernica prilikom gradnje objekata specifične namjene
* katnost izgradnje u gradu Lipiku (obuhvat UPU-a) utvrđuje se maksimalno do Pod+P+4+Ptk za višestambenu izgradnju, a za ostala naselja do Pod+P+1+Ptk, kako bi se u pogledu visine objekata zadržala relativno očuvana slika naseljenih predjela Županije
* potrebno je stimulirati ozelenjavanje gradskih i rubnih dijelova naselja i kapitalnih objekata infrastrukture.
* planirati izgradnju koja neće narušiti izgled krajobraza, a osobito treba od izgradnje štititi panoramski vrijedne točke, obale rijeka i jezera, vrhova uzvisina te značajnije vizure od zaklanjanja većom izgradnjom
* poljoprivredni pejzaž nizinskog dijela štiti se od neplanske izgradnje formiranjem građevinskih područja isključivo uz postojeće prometnice, te izbjegavajući poljoprivredne površine,
* uređenje postojećih i širenje građevinskih područja planirati na način da se očuvaju postojeće krajobrazne vrijednosti,
* ne planirati širenje građevinskog područja na račun ugroženih močvarnih i obalnih staništa. Zaustaviti daljnju degradaciju preostalih močvarnih i obalnih staništa, te prema mogućnostima izvesti njihovu revitalizaciju.
* pri oblikovanju građevina (posebice onih koje se mogu graditi izvan naselja) treba koristiti materijale i boje prilagođene prirodnim obilježjima okolnog prostora i tradicionalnoj arhitekturi.

Na lokaciji planiranoj za odlagalište građevinskog otpada potrebno je u najmanjoj mogućoj mjeri zadirati u okolni šumski pokrov, izbjegavati linijsku sječu stabala te sadnjom sanirati šumski rub. Nakon završetka rada zahvata ili pojedinih etapa područje je potrebno biotehnički sanirati.

U okviru projektne dokumentacije integrirati krajobrazno-arhitektonski elaborat kojim se razmatraju mogućnosti vizualnog uklapanja zahvata u postojeći krajobraz, s ciljem sprječavanja narušavanja vrijednosti prirodnog i antropogenog krajobraza fragmentiranjem i direktnim zauzimanjem postojećih morfoloških elemenata krajobraza čime se mijenja vizualni identitet postojećeg krajobraza.

Što hitnije je potrebno izvršiti zatvaranje i sanaciju svih odlagališta otpada koja se trenutno još uvijek koriste/divljih odlagališta otpada. Gdje god je moguće potrebno je predvidjeti biološku sanaciju i kreiranje staništa nalik okolnom prirodnom.

**6.2. KULTURNA DOBRA**

Sukladno odredbama posebnog zakona o zaštiti i očuvanju kulturnih dobara, kultura dobra od interesa su za Republiku Hrvatsku i uživaju njezinu osobitu zaštitu te predstavljaju nacionalno blago. Bez obzira na vlasništvo, preventivnu zaštitu ili registraciju, ona uživaju zaštitu prema odredbama tog zakona. Pod kulturnim dobrima se podrazumijevaju i arheološki lokaliteti. Na sva kulturna dobra na području Grada Požege primjenjive su odredbe navedenog zakona.

Unutar obuhvata ovog Plana nalaze se te su prikazana zaštićena i evidentirana nepokretna kulturna dobra, kao i uvjeti njihova korištenja i zaštite.

Za ovaj prostorni plan izrađena je Konzervatorska podloga koja obuhvaća inventarizaciju kulturnih dobara na području obuhvata plana (bez obzira na njihov status zaštite), njihovu sistematizaciju po vrstama, valorizaciju prema stručnim kriterijima, definira zone i režime njihove zaštite, te određuje mjere zaštite i očuvanja svih vrsta kulturnih dobara.

Na području Grada Požege su, sukladno odredbama posebnog zakona o zaštiti i očuvanju kulturnih dobara, zaštićena te evidentirana slijedeća kulturna dobra:

**Tablica br. 8.**

| **Zaštićena (Z) i evidentirana (E) kulturna dobra na području Grada Požege** | | | | | | |
| --- | --- | --- | --- | --- | --- | --- |
| **Red**  **br:** | **Naselje** | **Naziv kulturnog dobra** | **Adresa / k. o., k. č. br.** | **Vrsta kulturnog dobra** | **Klasifikacija prema Registru** | **Status** |
| 1. | ALAGINCI | Imanje iz 19. st. |  | Nepokretno pojedinačno | Ruralni kompleks | E |
| 2. | BANKOVCI | Prapovijesno, srednjovjekovno i novovjekovno nalazište | Poljoprivredna površina jugozapadno od naselja Bankovci, uz cestu Požega - Biškupci | Nepokretno pojedinačno | Kopneno arheološko nalazište | E |
| 3. | BANKOVCI | Kbr. 40, nalazište iz srednjeg eneolitika |  | Nepokretno pojedinačno | Kopneno arheološko nalazište | E |
| 4. | CRKVENI VRHOVCI | Nalazište iz kasnog eneolitika |  | Nepokretno pojedinačno | Kopneno arheolooško nalazište | E |
| 5. | DERVISAGA | Arheološka zona Rosulje – Žabljak | k.o. Dervišaga,  k.č.br. 143, 142, 141, 140, 139, 138, 137, 136, 135, 134, 133, 132/2, 132/1, 131, 130, 129, 128, 127, 126, 125, 124, 123, 122, 121, 120, 119, 118, 117, 116, 115, 114, 113, 112, 108/3, 108/2, 108/1, 43/3, 43/2, 43/1, 45, 44, 46, dio 1074, 107/2, 107/1, 106, 105, 104, 1054, 48, 94, 92, 86, 85, 84, 83, 81, 82, 87, 91, 95, 100, 101, 102, 103, 99, 98, 97, 96, 90, 89, 88 | Nepokretno kulturno-povijesna cjelina | Kopnena arheološka zona | Z – 7640 |
| 6. | DONJI EMOVCI | Prapovijesno nalazište | Poljoprivredna površina sjeverozapadno od Donjih Emovaca, s istočne strane ceste koja vodi prema Emovačkom Lugu | Nepokretno pojedinačno | Kopneno arheološko nalazište | E |
| 7. | DRŠKOVCI | Prapovijesno i novovjekovno nalazište | Poljoprivredna površina istočno od naselja Drškovci, a zapadno od grada Požege | Nepokretno pojedinačno | Kopneno arheološko nalazište | E |
| 8. | EMOVACKI LUG | Arheološko nalazište Lug, prapovijesno naselje | k. o. Donji Emovci, k. č. br. 498/220, 498/32, 498/221, 498/33, dio 498/175, 498/176, 498/290, 498/273, 498/229, 498/276, 498/174 | Nepokretno pojedinačno | Kopneno arheološko nalazište | E |
| 9. | GORNJI EMOVCI | Arheološko nalazište Duljine, prapovijesno i srednjovjekovno naselje | k.o. Donji Emovci,  k.č.br. 126/1, 126/2, 129, 113/4, 113/5, 113/6, 113/7, 113/3, 113/1, 111/1, 111/2, 111/3, 104/1, 104/2, 104/3, 110, 109, 108, 107, 106, 105, 86/1, 86/3, 86/5, 164/1, 165, 166, 134/3 | Nepokretno pojedinačno | Kopneno arheološko nalazište | E |
| 10. | GORNJI EMOVCI | Krčevina, prapovijesno i srednjovjekovno naselje | k.o. Donji Emovci  k.č.br. 125/2, 125/3 | Nepokretno pojedinačno | Kopneno arheološko nalazište | E |
| 11. | KUNOVCI | Praprad/Paprad, nalazište iz brončanog doba i antike | Oranica Paprad/Praprad kod Kunovaca | Nepokretno pojedinačno | Kopneno arheološko nalazište | E |
| 12. | LAZE PRNJAVOR | Potok Jastrebac, nalazište iz neolitika/eneolitika | Nalaz u potoku Jastrebac kod Gradske šume | Nepokretno pojedinačno | Kopneno arheološko nalazište | E |
| 13. | LAZE PRNJAVOR | Jezerine, nalazište iz neolitika/eneolitika | Oranica Jezerine | Nepokretno pojedinačno | Kopneno arheološko nalazište | E |
| 14. | MARINDVOR | Prapovijesno naselje |  | Nepokretno pojedinačno | Kopneno arheološko nalazište | E |
| 15. | MARINDVOR | Nalazište iz neoliktika/ eneolitika |  | Nepokretno pojedinačno | Kopneno arheološko nalazište | E |
| 16. | MIHALJEVCI | Naselje sopotske kulture mlađeg kamenog doba |  | Nepokretno pojedinačno | Kopneno arheološko nalazište | E |
| 17. | NOVA LIPA | Gornje Polje, prapovijesno nalazište | k.o. Stara Lipa  k.č.br. 295/127, 295/50 | Nepokretno pojedinačno | Kopneno arheološko nalazište | E |
| 18. | NOVI ŠTITNJAK | Glavica, prapovijesno naselje | k.o. Požega  k.č.br. 2834/1,2834/5;  k.o. Novi Štitnjak  k.č.br. 1287 | Nepokretno pojedinačno | Kopneno arheološko nalazište | E |
| 19. | POŽEGA | Arheološka zona grada Požege | k. o. Požega  2150/2, 2150/1, 2151, 2152, 2153, dio 2343/1, 2356/5, 2376, dio 2412, dio 2651, 2663, dio 2665, 2666, 2667, dio 2668, 2669, dio 2671, 2674, 2675, dio 6723, 2154/1, 2154/2, 2155/1, 2155/2, 2156, 2157/3, 2157/2, 2158/2, 2158/1, 2181, dio 2355/1, 2372/4, 2374/4, 2379/4,2382,2396,2159,2160, 2161, 2162/1, 2162/3, 2162/2,2163, 2164,2165,2166,2167,2168,2169, 2170,2171,2172,2173,2174,2175, 2176, 2178/2, 2178/1, 2178/4, 2179, 2180, 2182, 2183, 2184/2, 2184/1, 2185/1, 2185/2, 2186, 2187, 2188, 2190,2191,2192,2193,2194, 2196/1, 2196/2, 2353/2, 2353/4, 2356/1, 2357, 2356/4, 2358, 2359/3, 2359/2, 2359/1, 2360, 2362/1, 2362/2, 2363/1, 2363/2, 2364, 2365, 2366, 2367, 2368/1, 2368/3, 2368/2, 2368/4, 2369, 2370/1, 2371/1, 2371/2, 2372/5, 2373/1, 2374/7, 2374/1, 2374/2, 2375, 2377/1, 2377/2, 2378/3, 2378/4, 2378/2, 2378/1, 2379/1, dio 2380/10, dio 2380/6, 2381/2, 2381/1, 2381/3, dio 2383/1, 2384, 2385, dio 2386, 2387, 2388, 2389, 2390, 2391, 2392/1, 2392/2, 2393, 2394, 2395, 2397, 2398, 2399, 2400/2, 2400/1, 2401, 2403, 2404/1, 2404/2, 2404/3, 2405/2, 2405/4, 2405/5, 2405/1, 2405/3, 2405/6, 2406, 2407/1, 2407/2, 2408, 2409, 2411, 2417, 2418, dio 2627 /3, dio 2628/2, 2672, dio 2650, dio 2664, dio 2670/1, 2673, dio 2680, 1494, 1495, 1496/1, 1496/2, dio 1518/1, 1913/3, 1913/4, 1926/1, 1935, 1957,2097,2098, 2099/1, 2100, 2102/2, 2103, 2108, 2109,2123,2124,2125,2137, 2143/1, 1497/2, 1497/1, 1498, dio 1505, dio 1506, 1518/2, dio 1519, 1900/3, 1915, dio 1955/3, 1988/2, dio 2096, 2131, 1955/2, 2143/2, 2117, 1889/2, 1889/3, 1890/1, 1890/2, 1893, 1894, 1895, 1896/1, 1896/3, 1896/2, 1897, 1898/1, 1898/2, 1899, 1900/1, 1900/2, 1901, 1902, 1903, 1904, 1905, 1906, 1907, 1908, 1909, 1910/2, 1910/1, 1910/3, 1911, 1912/1, 1912/5, dio 1912/3, dio 1913/1, 1913/8, dio 1916, 1917/3, 1917/2, 1917/1, 1918/2, 1918/1, 1919, 1920/2, 1920/1, 1921, 1922, 1924, 1925/2, 1926/2, 1929, 1930, 1932/1, 1932/2, 1936, 1937, 1955/1, 1956, dio 1954, 1958, 1961, 1962/1, 1962/2, 1963, 1964, 1965/1, 1965/2, 1965/3, 1966/1, 1967/2, 1967/1, 1968, 1969, 1970/2, 1970/1, 1971/2, 1972/2, 1971/1, 1971/3, 1972/1, 1973, 1974, 1979, 1980/3, 1980/2, 1980/1, 1988/4, 1988/6, 1981, 1982, 1983, 1984, 1985, 1986, 1987, 1988/3, 1988/5, 1988/7,  1988/1, 1989, 1994, 1990, 1993, 1991, 1992, 1995, dio 1997, 1998/1, 1998/2, 1998/3, 1998/4, dio 1999, dio 2000, 1998/5, 1998/6, 2005, 2006, dio 2007 /l, 2099/2, 2101 , 2102/1, 2104, 2105, 2106/2, 2106/1, 2106/5, 2106/6, 2106/4, 2106/3, 2107, 2110, 2113, 2114, 2115/4, 2115/5, 2115/1, 2115/2, 2115/3, 2116, 2118, 2120, 2121, 2122, 2126/1, 2126/2, 2127, 2128/1, 2128/2, 2129, 2130, 2132/1, 2132/2, 2133, 2136, 2138, 2139, 2140/1, 2140/2, 2140/5, 2140/3, 2140/4, 2141, 2142, 2144, 2145, 2146/1, 2146/2, 2147, 2148, 2149/2, 2149/3, 2149/1, 1224, 1225/1, 1225/2, dio 1227/1, 1250/1, 1250/2, 1335/4, 1352, 1369/1, 1397, 1420, 1425. 1428/1, 1435/2, 1471, 1493, 1225/3, dio 1226/1, 1226/2, dio 1259, 1372, 1421/2, 1434, 1475, 1227/3, 1257, 1229, 1230, 1231, 1232, 1233, 1234, 1236, 1237, 1238, 1239, 1240/2, 1240/1, 1242, 1243, 1244, 1245/2, 1245/1, 1246, 1247, 1248, 1249, 1251, 1252, dio 1253/12, 1254, 1256, 1258/2, 1258/1, dio 1260/2, dio 1260/1, dio 1331, 1369/2, 1335/1, 1335/2, dio 1341, 1353, 1354, 1355, 1357, 1359/1, 1359/2, 1364, 1365, 1366, 1367, 1368/1, 1368/2, 1369/3, 1370, 1371/2, 1371/1, 1373/1, 1373/2, 1374, 1375, 1378, 1379/2, 1379/1, 1380, 1381, 1382/1, 1382/4, 1382/2, 1382/3, 1382/5, 1383, 1384, 1385, 1386, 1387/1, 1387/3, 1387/2, 1388/2, 1388/3, 1388/1, 1389, 1390, 1391, 1392, 1393, 1394/1, 1395, 1396/2, 1396/1, 1398, 1399, 1400, 1401, 1402, 1403, 1404/1, 1404/2, 1405/2, 1405/1, 1406, I 407, 1408, 1409, 1410, 1411, 1412, 1413, 1414, 1415, 1416/2, 1416/1, 1416/3, 1417, 1418/2, 1418/3, 1419/1, 1419/2, 1421/1, 1422, 1423, 1424, 1426, 1427/2, 1427/1, 1429, 1430, 1431/1, 1431/2, 1432/1, 1433, 1432/2, 1435/1, 1436, 1469, 1437, 1438/2, 1438/1, 1439, 1440/1, 1440/2, 1441, 1442, 1443, 1444/2, 1444/1, 1444/3, 1445, 1446, 1447, 1448/3, 1448/4, 1449, 1448/5, 1448/2, 1448/6,  1448/1, 1450/2, 1462/2, 1450/1, 1452, 1453, 1454, 1455, 1456, 1457, 1458, 1459, 1460, 1461, 1462/1, 1463/2, 1463/1, 1464, 1465/1, 1466, 1467, 1468, 1472, 1473, 1474/1, 1474/2, 1476/1, 1476/2, 1476/3, 1477, 1478, 1479, 1487, 1480, 1481/3, 1481/2, 1481/1, 1482, 1483, 1484, 1486, 1488, 1490, 1491/2, 1491/3, 1491/1, 1491/4, 1492, 1009, 1011, 1012/1, 1012/2, 1013, 1014, 1015, 1017/1, 1018/3, 1019, 1018/1, 1021, 1023, 1024, 1025/2, 1025/1, 1027, 1028, 1029, 1042/29, 1042/43, 1170/1, 1170/2, 1170/3, 1170/4, 1170/5, 1172, 1200/1, 1042/19, 1042/14, 1042/15, 1042/21, 1042/22, 1042/23, 1042/24, 1042/18, 1042/20, dio 1042/25, 1042/13, 1042/17, dio 1042/32, dio 1042/28. dio 1042/40, 1193, 1042/16, 1050/1, 1050/2, 1050/3, 1052, 1053, 1054/1, 1054/2, 1055, 1056/1, 1056/2, 1059/2, 1056/3, 1058/5, 1058/2, 1058/3, 1058/4, 1058/1, 1059/1, 1060, 1061, 1062, 1063, 1064, 1065, 1066, 1067, 1069, 1071, 1073, 1075, 1077, 1079, 1080, 1081, 1083,dio 1168, dio 1169/2, 1173, 1174, 1175, 1176, 1177/1, 1178/1, 1179, 1180, 1182, 1183, 1184, 1185/2, 1185/3, 1185/1, 1186, 1188/2, 1187, 1189, 1190, 1191, 1192, 1194, 1195, 1196, 1197, 1199/1, 1199/2, 1200/2, 1200/3, 1201, 1202, 1203/1, 1203/2, 1203/3, 1205, 1206/1, 1206/2, 1207, 1209, 1210, 1211, 1212/1, 1212/2, 1213,1214, 1215, 1217, 1218, 1220/1, 1222, 1223/2, 1890/3, 2177, 2373/2, 2197/2, 2197/3, dio 1008/2, 1889/1, 1889/4, 1900/3, 1913/4, 2155/2, 2155/1, 2152, 2154/1, 6696, dio 5660, 6692, 2410, 2416, 2195, 2372/1 | Nepokretno - kulturno-povijesna cjelina | Kopnena arheološka zona | Z-7608 |
| 20. | POŽEGA | Prapovijesno naselje |  | Nepokretno pojedinačno | Kopneno arheološko nalazište | E |
| 21. | POŽEGA | Ciglana - Bajer, groblje iz kasnog brončanog doba | Zemljište „Bajer“, lokacija nekadašnje ciglane u Požegi | Nepokretno pojedinačno | Kopneno arheološko nalazište | E |
| 22. | POŽEGA | Ulica Pavla Radića br. 41 – naselje iz ranog I razvijenog neolitika te kasnog brončanog doba | Ulica Pavla Radića u Požegi, okućnica kbr. 41 | Nepokretno pojedinačno | Kopneno arheološko nalazište | E |
| 23. | POŽEGA | Arheološka zona Okruglica | k.o.. Požega,  k.č.br. 3247, 3249, 3246, 4207, dio 6682, dio 6659 | Nepokretno kulturno – povijesna cjelina | Kopnena arheološka zona | Z-7639 |
| 24. | POŽEGA | Arheološka zona Ugarina, naselje iz neolitika/eneolitika, kasnog brončanog doba i srednjeg vijeka | k. o. Požega,  k.č.br. 4177, 4178, 4179, 4181, 4182, 4183, 4184, 4185, 4186, 4188, 4189 | Nepokretno kulturno-povijesna cjelina | Kopnena arheološka zona | E |
| 25. | POŽEGA | Risnice – Veliki Begluci, naselje iz ranog i razvijenog neolitika | Sjeverni dio Požege, prema Mihaljevcima na sjeveru i Štitnjaku na sjeverozapadu | Nepokretno pojedinačno | Kopneno arheološko nalazište | E |
| 26. | POŽEGA | Katedrala sv. Terezije Avilske | Trg sv. Terezije 13 | Nepokretno pojedinačno | Sakralna građevina | Z-413 |
| 27. | POŽEGA | Kapela sv. Roka | Orljavska ulica | Nepokretno pojedinačno | Sakralna građevina | Z-408 |
| 28. | POŽEGA | Crkva sv. Lovre | Trg Sv Trojstva 18 | Nepokretno pojedinačno | Sakralna građevina | Z-406 |
| 29. | POŽEGA | Kužni pil Sv.Trojstva | Trg Sv. Trojstva | Nepokretno pojedinačno | Sakralno- profana građevina | Z-410 |
| 30. | POŽEGA | Isusovački kolegij-Požeška biskupija | Trg Sv. Trojstva 18 | Nepokretno pojedinačno | Sakralno-profana građevina | Z-409 |
| 31. | POŽEGA | Franjevački samostan sa crkvom sv. Duha | Trg Sv. Trojstva 21 | Nepokretno pojedinačno | Sakralna građevina | Z-407 |
| 32. | POŽEGA | Zgrada Muzeja | Ul. Matice hrvatske 1 | Nepokretno pojedinačno | Javna građevina | Z-411 |
| 33. | POŽEGA | Županijska palača | Županijska 7 | Nepokretno pojedinačno | Javna građevina | Z-412 |
| 34. | POŽEGA | Palača suda | Sv. Florijana 2 | Nepokretno pojedinačno | Javna građevina | Z-2197 |
| 35. | POŽEGA | Zgrada apoteke | Županijska 2 | Nepokretno pojedinačno | Javna građevina | Z-4237 |
| 36. | POŽEGA | Zgrada u Županijskoj 19 | Županijska 19 | Nepokretno pojedinačno | Javna građevina | Z-3184 |
| 37. | POŽEGA | Kuća Kušević | Trg Sv. Trojstva 7 | Nepokretno pojedinačno | Javna građevina | Z-4240 |
| 38. | POŽEGA | Kuća Horvat | Trg Sv. Trojstva 10 | Nepokretno pojedinačno | Javna građevina | Z-4239 |
| 39. | POŽEGA | Kuća dr. Archa | Trg Sv.Trojstva 13 | Nepokretno pojedinačno | Javna građevina | Z-4238 |
| 40. | POŽEGA | Atelier M. Kraljevića | Trg Sv. Trojstva 15 | Nepokretno pojedinačno | Javna građevina | Z-4242 |
| 41. | POŽEGA | Kuća Ciraky | Kanižlićeva 11, 13 | Nepokretno pojedinačno | Javna građevina | Z-4241 |
| 42. | POŽEGA | Židovsko groblje |  | Nepokretno pojedinačno | Memorijalna građevina | Z-3191 |
| 43. | POŽEGA | Kompleks Poljoprivredne škole s pomoćnim ogradama | Rataraička 3 | Nepokretno pojedinačno | Javna građevina | Z-3692 |
| 44. | POŽEGA | Vojarna i sklop zgrada |  | Nepokretno pojedinačno | Vojni kompleks | E |
| 45. | POŽEGA | Kazneni zavod |  | Nepokretno pojedinačno | Profani kompleks | E |
| 46. | POŽEGA | Kapela sv. Filipa i Jakova | Vučjak 32 | Nepokretno pojedinačno | Sakralna građevina | Z-2908 |
| 47. | POŽEGA | Zgrada Isusovačke gimnazije | Trg Sv. Trojstva 16 i 17 | Nepokretno pojedinačno | Sakralna građevina | Z-2906 |
| 48. | POŽEGA | Zgrada Stare svilane | Trg Matka Peića 3 | Nepokretno pojedinačno | Javna građevina | Z-2812 |
| 49. | POŽEGA | Zgrada nekadašnjeg svratišta „Kruni" | Županijska 15 i 17 | Nepokretno pojedinačno | Javna građevina | Z-3186 |
| 50. | POŽEGA | Palača velikog župana | Županijska 9 | Nepokretno pojedinačno | Javna građevina | Z-3189 |
| 51. | POŽEGA | Zgrada katastra | Županijska 11 | Nepokretno pojedinačno | Javna građevina | Z-3185 |
| 52. | POŽEGA | Palača Hranilović | Lermanova 8 | Nepokretno pojedinačno | Javna građevina | Z-2808 |
| 53. | POŽEGA | Kuća Samardžija | Lermanova 10 | Nepokretno pojedinačno | Javna građevina | Z-2809 |
| 54. | POŽEGA | Kino „Central" | Lermanova 1 | Nepokretno pojedinačno | Javna građevina | Z-2811 |
| 55. | POŽEGA | Zgrada „Prve požeške štedionice" | A. Kanižlića 1 | Nepokretno pojedinačno | Javna građevina | Z-2810 |
| 56. | POŽEGA | Kuća Koydl | Lermanova 6 | Nepokretno pojedinačno | Javna građevina | Z-2588 |
| 57. | POŽEGA | Kuća Lerman | Lermanova 4 | Nepokretno pojedinačno | Javna građevina | Z-2589 |
| 58. | POŽEGA | Kuća Wolf | Pape Ivana Pavla II 2 | Nepokretno pojedinačno | Javna građevina | Z-2590 |
| 59. | POŽEGA | Kuća Kraljević | Pod gradom 3 | Nepokretno pojedinačno | Javna građevina | Z-2587 |
| 60. | POŽEGA | Kuća Gabrielli | Sv. Florijana 3 | Nepokretno pojedinačno | Javna građevina | Z-2814 |
| 61. | POŽEGA | Zgrada Prve gradske bolnice | Vučjak 34 | Nepokretno pojedinačno | Javna građevina | Z-2815 |
| 62. | POŽEGA | Kuća Klesinger | Trg Sv. Trojstva 4 | Nepokretno pojedinačno | Javna građevina | Z-2816 |
| 63. | POŽEGA | Zgrada FINA-e | Trg Sv. Trojstva 19 | Nepokretno pojedinačno | Javna građevina | Z-2813 |
| 64. | POŽEGA | Kompleks gradskog magistrala | Trg Sv. Trojstva 1-3 | Nepokretno pojedinačno | Javna građevina | Z-3190 |
| 65. | POŽEGA | Zgrada Kazališne kavane | Trg Sv. Trojstva 20 | Nepokretno pojedinačno | Javna građevina | Z-2905 |
| 66. | POŽEGA | Zgrada OŠ Antuna Kanižlića | Antuna Kanižlića 2 | Nepokretno pojedinačno | Javna građevina | Z-2907 |
| 67. | POŽEGA | Zgrada nekadašnjeg restorana „Mislav" | Cirakijeva 12 | Nepokretno pojedinačno | Javna građevina | Z-2904 |
| 68. | POŽEGA | OS Julija Kempfa | Ugao Ulice Kamenita vrata i Ulice dr. F. Tuđmana | Nepokretno pojedinačno | Javna građevina | E |
| 69. | POŽEGA | Spomenik fra Luki Ibrišimoviću Sokolu | Trg sv. Terezije Avilske | Nepokretno pojedinačno | Ostalo | Z-6218 |
| 70. | POŽEGA | Kulturno-povijesna cjelina |  | Nepokretno cjelina | Urbana kulturno-povijesna cjelina | Z-2798 |
| 71. | POŽEGA | Kuća Bauer | Antuna Kanižlića 7 | Nepokretno pojedinačno | Javna građevina | Z-3188 |
| 72. | POŽEGA | Kuća Mokrić-Grgić | Antuna Kanižlića 9 | Nepokretno pojedinačno | Javna građevina | Z-3187 |
| 73. | POŽEGA | Kuća Arch | Matice hrvatske 26 | Nepokretno pojedinačno | Javna građevina | Z-3691 |
| 74. | POŽEGA | Kuća Malčić | Matije Gupca 1 | Nepokretno pojedinačno | Javna građevina | Z-3694 |
| 75. | POŽEGA | Kuća Reiss | Matice hrvatske 12 | Nepokretno pojedinačno | Javna građevina | Z-3695 |
| 76. | POŽEGA | Kuća Sablek | Matice hrvatske 18 | Nepokretno pojedinačno | Javna građevina | Z-3693 |
| 77. | POŽEGA | Zgrada nekadašnje Tvornice pokućstva Hinka Stipanića | Matice hrvatske 13 | Nepokretno pojedinačno | Javna građevina | Z-3696 |
| 78. | POŽEGA | Spomen grobnica logoraša uz cestu Požega - Kaptol | k.o. Požega  k.č.br. 5751 | Nepokretno pojedinačno | Memorijalno obilježje | Z-2776 |
| 79. | POŽEGA | Grobnica obitelji pl. Kraljević na groblju sv. Ilije u Požegi | Požega, Arslanovci | Nepokretno pojedinačno | Memorijalna građevina | Z-6879 |
| 80. | STARA LIPA | Bostani, prapovijesno naselje | k.o. Stara Lipa,  k.č.br. 215/1 | Nepokretno pojedinačno | Kopneno arheološko nalazište | E |
| 81. | STARA LIPA | Poljana, prapovijesno i srednjovjekovno naselje | k.o. Stara Lipa,  k.č.br. 221/3 – 224/1 | Nepokretno pojedinačno | Kopneno arheološko nalazište | E |
| 82. | TURNIĆ | Nalazište iz neolitika/eneolitika |  | Nepokretno pojedinačno | Kopneno arheološko nalazište | E |
| 83. | TURNIĆ | Blagovišće, Dol, Glavica – prapovijesno groblje |  | Nepokretno pojedinačno | Kopneno arheološko nalazište | E |
| 84. | TURNIĆ | Arheološka zona Gladnerovac, prapovijesno, antičko, srednjovjekovno i novovjekovno naselje | k.o. Šeovci,  k.č.br. 5/2 | Nepokretno  kulturno- povijesna cjelina | Kopnena arheološka zona | E |
| 85. | TURNIĆ | Mjesno groblje, prapovijesno nalazište |  | Nepokretno pojedinačno | Kopneno arheološko nalazište | E |
| 86. | VIDOVCI | Arheološka zona Glogovi | k.o. Vidovci,  k.č.br.94, 95, 96, 97, 98, 99, 100, 101, 102, 103, 104, 105, 106, 107, 108, 109, 110/1, 110/2, 111, 112, 113, 114/1, 114/2, 115, 116, 117, 118, 119, 120, 121, 122, 123, 124, 1151, 75, 76, 77, 78, 79, 80, 81, 82, 83 | Nepokretno  kulturno-povijesna cjelina | Kopnena arheološka zona | Z - 7641 |
| 87. | VIDOVCI | Arheološka zona Rosulje | k.o. Vidovci,  k.č.br. 36/4, 36/3, 36/2, 37/1, 37/2, 38, 39, 40, 41, 42, 43, 44, 46, 48, 51, 50, 58, 57, 59, 56, 55, 63, 62, 64, 65, 66, 61, 60, 67, 68, 69, 70, 71, 72/1, 72/2, 73, 74, 1148 | Nepokretno  kulturno-povijesna cjelina | Kopnena arheološka zona | Z-7638 |

Izvor podataka: Ministarstvo kulture i medija, Uprava za zaštitu kulturne baštine, Konzervatorski odjel u Požegi

Brojnost, gustoća i značenje evidentiranih kulturno-povijesnih elemenata u prostoru određuje osobito vrijedna kulturno-povijesna područja i moguće je izdvojiti:

1. arheološka područja odnosno područja izrazite gustoće arheoloških lokaliteta nalaza
2. područja veće gustoće tradicijskog graditeljstva (uvjetne etnozone)
3. područja izrazite gustoće kulturno-povijesnih vrijednosti
4. zone integralnih prirodnih i kulturno-povijesnih vrijednosti
5. osobito vrijedna kulturno-povijesna područja.

Za sva navedena područja, na osnovi provedenih analiza, dane su sljedeće opće smjernice prostorno planskih mjera zaštite kulturno-povijesnih vrijednosti:

1. omogućiti pristup potencijalno atraktivnim lokacijama, primjereno ih obraditi i prezentirati;
2. pri urbanizaciji i reurbanizaciji pojedinih područja valja voditi računa o njihovim specifičnostima, napose o tipu naselja i njegove planske matrice te građevinske strukture te o njegovim oblikovnim značajkama u trećoj dimenziji;
3. radi očuvanja krajobraznih vrijednosti osobito osjetljivih područja značajnog krajolika, smanjivati građevinska područja; ovu temeljnu odrednicu Plana ostvariti afirmacijom i revitalizacijom zapuštene graditeljske baštine (osobito područje ruralnih i poluurbanih cjelina naselja u zoni integralnih prirodnih i kulturno-povijesnih vrijednosti, odnosno na njezinom rubnom području);
4. otkloniti ili ublažiti uzroke degradacija osobito vrijednih predjela integralnih prirodnih i kulturno-povijesnih vrijednosti (degradacije prouzročene gradnjom komunalne ili industrijske infrastrukture, eksploatacijom prirodnih bogatstava, procesima urbanizacije, novim građevinskim područjima i sl.);
5. naselja evidentnih spomeničkih svojstava primjereno stručno obraditi na razini planova nižega reda radi njihove klasifikacije i utvrđivanja odgovarajućeg režima zaštite koji će uvjetovati njihov razvoj i prostorno uređenje.

Svi zahvati koji mogu prouzročiti promjene na zaštićenim građevinama, sklopovima, predjelima i lokalitetima ili u njihovoj neposrednoj blizini (popravak i održavanje postojećih građevina, nadogradnje, prigradnje, preoblikovanja i građevne prilagodbe (adaptacije), rušenja i uklanjanja građevina ili njihovih dijelova, novogradnje na zaštićenim parcelama ili unutar zaštićenih predjela, funkcionalne prenamjene postojećih građevina i izvođenje radova na arheološkim lokalitetima) podliježu posebnom konzervatorskom postupku.

Mjere zaštite odnosno opće odredbe i upravni postupak pri zaštiti kulturnih dobara primjenjuju se na građevine (parcele) koje su: zaštićene – označene oznakom (Z)

Za sve zahvate na građevinama, građevnim sklopovima, predjelima (zonama) i lokalitetima, za koje je ovim Prostornim planom utvrđena obaveza zaštite, kao i za radove i zahvate unutar zaštićene kulturno-povijesne cjeline grada Požege, kod nadležne ustanove za zaštitu spomenika (Ministarstvo kulture, Uprava za zaštitu kulturne baštine – Konzervatorski odjel u Požegi, Trg Matka Pejića 3) potrebno je ishoditi zakonom propisane suglasnosti:

* posebne uvjete ili potvrdu glavnog projekta (u postupku ishođenja lokacijske dozvole ili drugog odgovarajućeg akta)
* prethodno odobrenje (u postupku ishođenja građevinske dozvole ili drugog odgovarajućeg akta, odnosno za sve zahvate na zaštićenim kulturnim dobrima)
* nadzor u svim fazama radova koju provodi Konzervatorski odjel u Požegi (prilikom zemljanih radova u sklopu navedenih zahvata preporuča se osigurati i arheološki nadzor).

Zaštićenim kulturnim dobrima, na koja se obvezatno primjenjuje navedeni postupak, smatraju se kulturna dobra koja su upisana u Registar kulturnih dobara RH, odnosno koja su kategorizirana kao zaštićena i preventivno zaštićena kulturna dobra.

Prilikom planiranja građevinskih ili drugih zemljanih radova na području zaštićenih (Z) kulturnih dobara potrebno je postupiti u skladu sa sustavom mjera zaštite koji je određen rješenjem o utvrđivanju svojstva kulturnog dobra ili rješenjem o preventivnoj zaštiti te, ovisno o vrsti zahvata, ishoditi dokumente nadležnog Konzervatorskog odjela iz stavka 3. ovog članka.

Detaljne mjere zaštite za pojedino zaštićeno ili preventivno zaštićeno kulturno dobro određene su rješenjem o njegovoj trajnoj zaštiti.

Mišljenje se može zatražiti i za građevine izvan područja zaštite, osobito u dijelu koji graniči sa zaštićenim predjelom, ako se građevine nalaze na osobito vidljivim mjestima važnim za sliku naselja i krajobraza.

O pojedinačnim zahvatima za koje je potrebno ishoditi lokacijsku i/ili građevinsku dozvolu i/ili drugi akt potreban za građenje, nadležni Konzervatorski odjel će se kao javnopravno tijelo očitovati u okviru regularnog pravnog postupka.



Za kulturna dobra za koja će se eventualno u budućnosti, a za vrijeme primjene ovog Plana, provoditi postupak utvrđivanja svojstva kulturnog dobra primjenjuju se sljedeće mjere zaštite:

* očuvanje i obnova tradicijskog graditeljstva i svih drugih povijesnih građevina spomeničkih svojstava kao nositelja prepoznatljivosti prostora
* očuvanje povijesne slike, volumena i obrisa naselja, naslijeđenih vrijednosti krajolika i slikovitih vizura
* čuvanje u izvornom izgledu i funkciji povijesnih građevina i građevina izgrađenih u duhu tradicijskog graditeljstva.

Za svaku pojedinačnu povijesnu građevinu, koja je u postupku utvrđivanja svojstva kulturnog dobra, te kod koje će biti utvrđena svojstva kulturnog dobra kao najmanja granica zaštite utvrđuje se pripadajuća parcela ili, ako je to posebno istaknuto, njen povijesni dio.

Kulturna dobra orijentacijski su naznačena na kartografskom prikazu br. 3.A., a utvrđuju se sukladno članku 9. ovih Odredbi. Zaštićenim kulturnim dobrom imaju se, prema Odredbama ovog Plana, smatrati i sva kulturna dobra koja će se, nakon donošenja PPUG-a Požega, još zaštititi sukladno posebnom zakonu.

Naknadne izmjene ili dopune posebnih uvjeta korištenja prostora koje se odnose na zaštitu kulturno - povijesnih vrijednosti, kao i izmjene upisa u registar zaštićenih kulturnih dobara ne smatraju se izmjenom ovog plana.

-Nepokretna kulturna dobra podliježu pravima i obvezama iz posebnog zakona o zaštiti kulturnih dobara bez obzira na njihov trenutni pravni status zaštite.



Evidentirana kulturna dobra (E) iz članka 852. ovih Odredbi, kao i tradicijske građevine iz članka 874. smatraju se zaštićenima prostorno-planskim mjerama ovog Plana, trajno ili do provođenje procedure zaštite temeljem posebnog zakona.

Za zahvate evidentiranim kulturnim dobrima (E), kao i za tradicijske građevine iz članka 874., koje se štite samo prostorno-planskim mjerama ovog Plana, nije obvezan upravni postupak propisan u članku 854., ali je potrebno zatražiti savjetodavno sudjelovanje službe zaštite, odnosno stručno mišljenje Konzervatorskog odjela.

Za evidentirane građevine (E) mjere zaštite i obnove provodi lokalna uprava na temelju općih preporuka i Odredbi ovog Plana.

Za evidentirane i rekognoscirane građevine (E) preporuča se primjena sljedećih mjera:

* Povijesne građevine obnavljaju se cjelovito, zajedno sa njihovim okolišem (vrtom, voćnjakom, dvorištem, pristupom i sl.).
* Oko pojedinačnih građevina istaknutih Planom pridržavati se principa "zaštite ekspozicije" - ne dozvoljava se izgradnja predimenzioniranih zgrada neprimjerenih materijala i oblikovanja koje mogu zakloniti vizure na predmetno dobro ili s njega na kontaktni okoliš.
* Starije vrednije zgrade i skupine tradicijskog graditeljstva obnavljati u izvornom stanju.
* Raznim mjerama na razini lokalne zajednice poticati obnovu i održavanje starih, umjesto izgradnje novih kuća.
* Na jednoj građevnoj parceli mogu se dozvoliti dvije stambene zgrade u slučaju da se radi o očuvanju vrijedne tradicijske kuće uz koju se, na parceli u graditeljski skladnoj cjelini sa zatečenim ambijentom, može predvidjeti izgradnja nove kuće. Preporuča se staru kuću sačuvati i obnoviti, te ju koristiti za stanovanje, poslovni prostor ili u turističke svrhe (seoski turizam).
* Kod izdavanja uvjeta za izgradnju bilo koje vrste zgrade potrebno je paziti na mikroambijent naselja, tj. novogradnju uskladiti sa zatečenim tlocrtom i visinskim veličinama postojeće zgrade (ili postojećih zgrada) kako bi se ustrojio skladan graditeljsko-ambijentalni sklop.
* Vrijedne gospodarske zgrade izgrađene u naseljima moraju se sačuvati bez obzira na nemogućnost zadržavanja njihove izvorne namjene, te se mogu prenamijeniti u poslovne prostorije ili u svrhu predstavljanja i promidžbe tradicijskog graditeljstva. Izgradnju novih gospodarskih, pomoćnih i drugih objekata na parceli potrebno je definirati kao prizemne objekte koje je moguće graditi na liniji parcele, odnosno poprečno po cijeloj širini parcele, čime se diferencira stambeno od gospodarskog dvorišta.
* Nove gospodarske i stambene zgrade mogu se graditi od drveta sa pokrovom od crijepa, što predstavlja tradicijske materijale (dodatnom obradom treba osigurati njegovu zaštitu od požara, atmosferilija i drugih oštećenja) ili zidanjem no tipološki, oblikovno i gabaritno usklađene sa zatečenim ambijentom.
* Dugačka parcela okomita na ulicu, kvaliteta je koju treba zadržati. Takav oblik parcele najlogičniji je i funkcionalno najprihvatljiviji poljodjelskom kućištu. Zadržavanjem tradicijskog položaja kuće na parceli sa smještajem na regulacijskoj liniji i populariziranjem povijesnih tipova sa zabatnim pročeljem na ulicu, a jednim uzdužnim zidom na susjednoj međi i sličnog tipa samo paralelnog sa ulicom, sačuvala bi se osnovna dispozicija kućišta i izgled sela.
* Novu izgradnju treba ograničava se ovim Odredbama na spomenuta dva tipa, osobito u blizini centara naselja. Pri tome se preporuča ograničiti širinu izgradnje do maksimalno 6 m, dok dužina ovisi o potrebi vlasnika, pri čemu treba favorizirati izdužene, pravokutne, a ne kvadratične tlocrtne oblike. Odnos širine prema dužini kuće trebao bi biti minimalno 1:2. Po tipologiji kuću je moguće graditi i u obliku slova L uz mogućnost izvedbe kolnog ulaza, ako ulično krilo zauzima širinu cijele parcele. Visina nove izgradnje je prizemna ili P + potkrovlje, a izuzetno u središtu naselja za poslovne ili javne zgrade je maksimalno P+1, maksimalne širine 8 m, sa visinama etaža od maksimalno 3 metra.
* U oblikovanju gabarita treba koristiti karakteristične značajke tradicijskog načina gradnje što u prvom redu obavezuje na prizemnu izgradnju, te kosi krov pokriven crijepom uz uvažavanje ritma i veličine prozorskih otvora. Novu kuću treba prilagoditi suvremenim uvjetima komfora i standarda. Ulično pročelje kao glavni likovni nositelj identiteta i osebujnosti afiniteta svakog vlasnika treba i može i nadalje zadržati estetsku i simboličku poruku, pri čemu ne bi izostala niti mogućnost ukrašavanja zabata tradicijskim ili suvremenim znamenjem i ukrasima.
* Povijesne građevine potrebno je sačuvati od rušenja ili drastičnijih preoblikovanja te vlasnike takvih objekata raznim mjerama na razini organa lokalne uprave poticati na njihovo očuvanje i održavanje.
* Prilagodbe suvremenom stambenom i gospodarskom standardu dopustive su u interijeru takvih povijesnih građevina dok je pročelje i vanjske gabarite potrebno očuvati u izvornom izgledu.
* U slučaju potpuno dotrajalih građevina koje je nužno ukloniti preporuča se da se novi objekti grade na istoj poziciji (u odnosu na parcelacijske međe, pomak od ulice i položaj unutar parcele) te u približno istim gabaritima kako se u mjerilu ne bi poremetio sklad očuvanog uličnog poteza.
* Prilikom ozelenjavanja parcele u sačuvanim uličnim potezima preporuča se samo sadnja autohtonih biljnih vrsta koje pretežno dominiraju u postojećem zelenom fondu naselja. Postojeću crnogoricu u drvoredima i na drugim javnim površinama treba postupno zamijeniti odgovarajućim listopadnim biljnim vrstama čija je upotreba povijesno potvrđena.

**Zaštita kulturno-povijesnih i prirodnih vrijednosti** podrazumijeva:

* Očuvanje i zaštita prirodnog i kultiviranog krajolika kao temeljne vrijednosti prostora nastale funkcionalnom povezanošću arhitektonske baštine i prirodnih osobitosti krajolika
* Poticanje i unapređivanje održavanja i obnove zapuštenih poljoprivrednih zemljišta, zadržavajući njihov tradicijski i prirodni ustroj
* Zadržavanje i korištenje, u najvećoj mogućoj mjeri, povijesnih trasa putova, starih cesta i pješačkih staza
* Očuvanje povijesnih cjelina (sela, zaselaka) u njihovom izvornom okruženju s povijesnim graditeljskim ustrojem i naslijeđenom parcelacijom
* Oživljavanje starih zaselaka i osamljenih gospodarstava etnološke, arhitektonske i ambijentalne vrijednosti
* Očuvanje i obnovu tradicijskog graditeljstva i svih drugih povijesnih građevina spomeničkih svojstava kao nositelja prepoznatljivosti prostora
* Očuvanje povijesne slike, volumena i obrisa naselja, naslijeđenih vrijednosti krajolika i slikovitih vizura
* Zadržavanje i očuvanje prepoznatljivih toponima, naziva sela, zaselaka, brda i potoka, od kojih neka imaju simbolična i povijesna značenja
* Očuvanje prirodnih značajki predjela kao što su obale vodotoka, prirodne šume, bare, rukavci vodotoka, kultivirani krajolik – budući da pripadaju ukupnoj prirodnoj i stvorenoj baštini
* Čuvanje u izvornom izgledu i funkciji povijesnih zgrada; škola, općina, vatrogasnih domova, crkvi, župnih stanova, kapela i poklonaca, i zgrada građenih u duhu tradicijskog graditeljstva

Zaštita kulturno-povijesnih, ambijentalnih i drugih prostornih cjelina određena je zonom zaštite, dok je za pojedinačna kulturna dobra nivo zaštite vezan za provedenu kategorizaciju istih. Na kartografskom prikazu br. 3. A. "Uvjeti korištenja i zaštite prostora - uvjeti korištenja" u mjerilu 1:25.000 označene su kulturno-povijesne cjeline i pojedinačne zgrade koje u skladu sa Zakonom o zaštiti i očuvanju kulturnih dobara imaju svojstvo kulturnog dobra i podliježu ovim mjerama. Na istom kartografskom prilogu označena su i evidentirana kulturna dobra koja imaju svoju ulogu u cjelokupnoj slici prostora.

Na kartografskom prilogu sva kulturna dobra su označena prema klasifikaciji i tipologiji. Unutar njihove zone stroge zaštite, tj. neposrednom pripadajućem okruženju mogući su zahvati održavanja, rekonstrukcije i sanacije dok se u kontaktnim zonama njihove ekspozicije ili šireg pejsažnog okruženja isključuje svaka mogućnost izgradnje. To se osobito odnosi na stari grad, na crkve, župne dvorove, škole, i dr. na koje se pružaju vrijedne ulične vizure unutar naselja ili u neizgrađenoj zoni izvan naselja.

Za kulturno-povijesnu cjelinu, u zoni zaštite propisuje se zaštita osnovnih elemenata naselja: povijesne matrice naselja, način korištenja površina, karakteristični potezi i grupe zgrada, građevna linija, mjerilo i sve drugo što na bilo koji način sudjeluje u sveukupnoj ambijentalnoj vrijednosti cjeline. Kontaktna zona podrazumijeva kontrolu stanja u dijelu naselja koje svojim strukturalnim elementima ne zadovoljava kriterije za zaštitu ali sudjeluje u ukupnoj slici naselja, stoga se propisuje matrica naselja, građevna linija, gabariti, oblikovanje ili neizgrađenost ako se radi o kultiviranom prostoru.

Unutar ovih zona zaštite najčešće su stambene i gospodarske zgrade, neke veoma zapuštene pa osim zaštite najčešće trebaju i revitalizaciju koja bi trajno očuvala njihove ukupne vrijednosti. To podrazumijeva intervencije tipa održavanja, sanacije, rekonstrukcije, ili prenamjene dok se u slučaju lošeg građevinskog stanja može dopustiti izgradnja zamjenske zgrade podražavajući gabarit postojeće, ponavljajući oblikovne elemente i materijale izvana, a prema suglasnosti i posebnim (konzervatorskim) uvjetima građenja. Tradicijske zgrade je moguće prilagoditi suvremenim zahtjevima stanovanja ili neke druge funkcije, a da one zadrže svoj vanjski izgled i ne utječu na promjenu ambijenta čiji su dio. Moguće je u cilju poboljšanja stanja i neke nove zgrade preoblikovati ili preseliti stare zgrade, kako bi se upotpunio ambijent zaštićene cjeline. Potrebno je očuvati karakteristike i tip naselja te izbjegavati širenje građevinske zone duž prometnica ili na račun vrijednog prirodnog krajobraza. Novu gradnju predvidjeti u neposrednoj blizini postojeće građevne strukture naselja tako da slijedi propozicije gradnje tradicijskog graditeljstva koje je već definiralo mjerila ambijenta u kom se nalazi. Stoga prilikom izdavanja akta temeljem kojeg se može graditi potrebno je postupiti sukladno članku 854. ovih Odredbi.

Ukoliko nisu ishođene zakonom propisani uvjeti i suglasnosti, nije moguće izdati akt temeljem kojeg se može graditi za bilo kakve građevne zahvate unutar navedenih zaštićenih cjelina (rekonstrukcija, sanacija, dogradnja, prenamjena i sl.).

Na području **kulturno – povijesne cjelina grada Požege** utvrđuje se sustav mjera zaštite u skladu s Obveznom uputom o utvrđivanju sustava mjera zaštite za kulturno – povijesne cjeline.

Kulturno povijesna cjelina grada Požege zonirana je prema stupnju vrijednosti i očuvanosti povijesne strukture, u četiri zone zaštite.

To su:

A zona – zona najstrože zaštite

B zona – zona stroge zaštite

Zone C i D zaštićene su temeljem ovog plana te se na njih ne odnose odredbe Zakona o zaštiti i očuvanju kulturnih dobara.

**A ZONA – zona najstrože zaštite**

Ovoj zoni odgovara režim potpune konzervatorske zaštite povijesne urbana strukture, pejsažnih obilježja te pojedinačnih zgrada, unutar koje je potrebno očuvati sva bitna obilježja prostorne i građevne strukture određene topografijom, povijesnom građevnom supstancom, te raznolikošću namjena i sadržaja.

Mjere zaštite i očuvanja su:

- Sanacija i održavanje u povijesnom kontinuitetu očuvane urbane matrice, mjerila i slike naselja, povijesne graditeljske strukture posebno vrijednih zgrada i poteza, te postojeće i očuvane povijesne parcelacije.

- Preferira se zadržavanje izvorne namjene, ali je iznimno moguća prenamjena iz stambene, ili gospodarske i pomoćne, u poslovnu namjenu.

- Sanacija i održavanje svake zgrade koja je sačuvala izvorna graditeljska obilježja

- Na osnovi detaljne konzervatorske analize moguća je i rekonstrukcija, restauracija, adaptacija, preoblikovanje i iznimno izvedba faksimila (za statički neopravdanu sanaciju).

- Novogradnja, dogradnja i nadogradnja moguće su samo na strukturno nepotpuno definiranim česticama

- Na građevnim česticama, u uličnom potezu, treba zadržati min. 20% a kod uglovnica 10% zelenih površina na prirodnom tlu, zasađenih pretežito visokim zelenilom, ako je u zatečenom stanju postotak manji, može ga se zadržati.

- Etažnost nove gradnje je u pravilu prizemlje i jedan kat s mogućnošću gradnje podruma, iznimno potkrovlja kada je postojeće kod susjednih zgrada. Maksimalna je etažnost P+2 i ovisi o susjednoj izgradnji odnosno postojećoj katnosti kod zamjenske gradnje.

- Održavanje i uređivanje neizgrađenih površina i pripadajuće urbana opreme

- Promjene urbane opreme i obrade partera su moguće na temelju posebnih Konzervatorskih uvjeta. Preferira se vraćanje povijesnog popločenja ulica (kamenim kockama). Potrebno je kompleksno uređenje Vučjaka u otvorenom koritu gdje to prostorni elementi dozvoljavaju.

- Nije moguće otvaranje novih ulica, osim onih predviđenih planom.

- Prije usvajanja konačnih projekata za uređenje ploha Trga Sv. Trojstva i Trga sv. Terezije potrebno je provesti temeljita arheološka istraživanja, a eventualne rezultate istraživanja uključiti u konačno rješenje prema posebnim konzervatorskim smjernicama.

- Arheološkim istraživanjem plohe Trga Sv. Trojstva utvrditi posebno: eventualne arheološke ostatke gradske kuće u središnjem dijelu Trga, ostatke temelja Gazi-Husrev begova karavansaraja i hamama u istočnom dijelu Trga, te tragove čaršije i zapadne regulacione linije trga na zapadnoj strani Trga. U odabranim sondama istražiti ukupnu stratigrafiju koju je moguće utvrditi.

- Arheološkim istraživanjem plohe Trga sv. Terezije, u zapadnom dijelu plohe utvrditi eventualne tragove prostiranja srednjovjekovne ulice, opkopa istočno od nje, tragove musale, odnosno groblja.

- Sukcesivno istraživati ostatke gradskih zidina, osobito u dvorišnom dijelu kompleksa Županije, te u prostoru predviđenom za parkiralište uz Ul. sv. Vida.

- Provesti probna i zaštitna arheološka istraživanja zapadno od Ul. Kamenita vrata (u dvorištu zgrade "Na Me") blizu prije pronađenih ostataka zida i groblja, mogućeg položaja srednjovjekovne župne crkve sv. Pavla.

- Obnoviti otvoreno korito potoka Vučjaka, najprije u dijelu uz kompleks Gradske vijećnice, a zatim i u Ulici Matice Hrvatske.

- Uređenje partera trgova Sv. Trojstva i sv. Terezije sprovesti na temelju arhitektonskih natječaja, nakon arheoloških istraživanja i prema posebnim konzervatorskim uvjetima, a partera ulica u povijesnoj jezgri u skladu s posebnim konzervatorskim smjernicama za pojedine ulice ili ulične sklopove.

- Provoditi javne natječaje za značajnije lokacije i interpolacije unutar ove zone. Za sve je zahvate potrebno ishoditi posebne uvjete i prethodno odobrenje nadležnoga tijela zaštite.

**B ZONA – zona stroge zaštite**

Ovoj zoni odgovara režim zaštite vrijednih, ambijentalno očuvanih poteza i djelomična zaštita ustroja naselja.

Mjere zaštite i očuvanja su:

− Potpuna zaštita i očuvanje urbana matrice – građevne strukture, parcelacije, uličnih poteza, prepoznatljivih ambijenata, prostornih odnosa i glavnih ekspozicija

− Održavanje, popravak i manji građevni zahvati na postojećim građevinama prema posebnim konzervatorskim uvjetima koji su potrebni i za dogradnje i nadogradnje dvorišnih građevnih nižih kategorija zaštite. Iznimno moguća izvedba faksimila.

− Nova gradnja moguća je na strukturno nedovršenim građevnim česticama i/ili neizgrađenim površinama, ali samo kao interpolacija.

− Zamjenska gradnja je moguća nakon rušenja dotrajalih zgrada koje nisu ocijenjene kao vrijedne spomeničke ili povijesne zgrade.

− Specifične prostorne gradske cjeline, danas nezadovoljavajuće korištenje i oblikovane, treba urediti na način koji će se u najvećoj mjeri očuvati njihova prepoznatljivost, a ujedno će pridonijeti kvaliteti gradskog prostora: potez Sokolove ulice s Vučjakom, širi prostor kapele Sv. Roka, Ulica M. Kraljevića – Trg Matka Peića.

− Nije moguća promjena tipologije povijesne obiteljske ili višeobiteljske stambene gradnje višestambenim građevinama s više od 5 stanova.

− Građevne čestice kao osnovne jedinice urbane matrice ne mogu se povezivati uz ulicu u jednu veću da bi se gradila višestambena zgrada.

− Za sve zahvate u prostoru potrebno je ishoditi posebne uvjete i prethodno odobrenje nadležnog tijela zaštite.

**C ZONA – zona umjerene zaštite kontaktna zona zaštićene povijesne strukture**

Predložena je zaštita temeljem Zakona o zaštiti kulturnih dobara. U ovoj se zoni primarno štite ekspozicija povijesne jezgre, osigurava kontrola mjerila, obrisa, volumena i krajobraznog karaktera cjeline.

Mjere zaštite i očuvanja su:

− Ograničavanje širenja naselja i zadržavanja zelenih cezura među dijelovima naselja kako bi se zadržala njihova samosvojnost i povijesni identitet

− Uz pridržavanje osnovnih načela i minimalnih ograničenja dopustivi su i veći građevni zahvati, odnosno novogradnje.

− Pojedini specifični predjeli unutar zone C ovisno o stanju konsolidiranosti zahtijevaju različite oblike intervencija.

− U prilaznim pravcima novu gradnju treba planirati tako da ne zaklanja vizure na prostorne dominantne povijesne jezgre - tornjeve crkava, Stari Grad. Područje na obali Orljave treba rješavati kao ozelenjenu zonu, a korito urediti na urbano primjeren način.

− Izgradnja uz planiranu "Priorljavsku" ulicu mora formirati kvalitetno ulično pročelje. Parkiranja smjestiti iza zgrada.

− Mišljenje tijela iz članka 854. ovih Odredbi može se zatražiti i u svim drugim slučajevima kada nadležne službe u postupku izdavanja akta temeljem kojeg se može graditi dozvole ocijene da je to potrebno.

**D ZONA – zona zaštite krajolika kulturno-povijesne cjeline**

Obuhvaća uži i širi prirodni i kultivirani prostor integralno povezan s kulturno-povijesnom cjelinom grada Požege. Prostor se većim dijelom nalazi izvan granice GUP-a.

Mjere zaštite i očuvanja su:

− Dozvoljava se izgradnja samo u interpolacijama, ili kao zamjenska, bez povećanja visine,

− Postojeće građevne čestice kvalitetno ozeleniti autohtonim zelenilom

− U svrhu sanacije kontaktnog prostora južnog ruba povijesne jezgre i krajolika padina Požeške gore posaditi drvored uz Ul. Sv. Vida na osnovi studije vizura, osobito s ploha Trg a Sv. Trojstva.

− Arheološki istražiti postojanje ostataka gradskih zidina u prostoru predviđenom za javno parkiralište i garažu u Ul. Sv. Vida

- Sanacija i održavanje u povijesnom kontinuitetu očuvane urbane matrice, mjerila i slike naselja, povijesne graditeljske strukture posebno vrijednih zgrada i poteza, te postojeće očuvane povijesne parcelacije

- Moguće je prilagođavanje funkcija i sadržaja suvremenim potrebama uz minimalne intervencije u povijesnu strukturu (sanacija, konzervacija, konzervatorska rekonstrukcija, prezentacija).

- Unošenje novih struktura usklađenih s prethodno navedenim elementima strogo se kontrolira posebnim uvjetima nadležne službe zaštite.

- Sanacija i održavanje svake zgrade koja je sačuvala izvorna graditeljska obilježja

- Održavanje i uređivanja neizgrađenih površina i pripadajuće urbane opreme.

U svim dijelovima grada gdje je, radi zaštite vizura na kulturno-povijesne vrijednosti zona A i B, nužno provesti zaštitu ekspozicije, potrebno je kontrolirati gabarite nove gradnje, kao i građevne intervencije na postojećoj gradnji.

Vrijednost i brojnost potencijalnih **arheoloških lokaliteta** i nalazišta upućuje na potrebu za rekognosticiranjem i istraživanjem. Zaštita arheoloških lokaliteta provodi se u skladu s načelima arheološke struke i konzervatorske djelatnosti:

* sanacijom, konzervacijom i prezentacijom vidljivih ostataka građevina, važnih za povijesni i kulturni identitet prostora, odnosno
* odgovarajućom obradom, dokumentiranjem i pohranom u muzejske ustanove predmeta s lokaliteta, koje se obzirom na njihov karakter ne može prezentirati.

Zaštita arheoloških nalazišta i nalaza također je regulirana odredbama posebnog zakona o zaštiti i očuvanju kulturnih dobara koje se primjenjuju na sva arheološka nalazišta do sada poznate arheološke lokalitete, na potencijalne nove arheološke lokalitete, kao i na cijelo područje Grada Požege.

Arheološka nalazišta na području Grada Požege prikazana su u jedinstvenoj tablici kako slijedi:

**Tablica br. 9.**

| **Red**  **br:** | **Naselje** | **Naziv kulturnog dobra** | **Adresa / k. o., k. č. br.** | **Vrsta kulturnog dobra** | **Klasifikacija prema Registru** | **Status** |
| --- | --- | --- | --- | --- | --- | --- |
| 1. | BANKOVCI | Prapovijesno, srednjovjekovno i novovjekovno nalazište | Poljoprivredna površina jugozapadno od naselja Bankovci, uz cestu Požega - Biškupci | Nepokretno pojedinačno | Kopneno arheološko nalazište | E |
| 2. | BANKOVCI | Kbr. 40, nalazište iz srednjeg eneolitika |  | Nepokretno pojedinačno | Kopneno arheološko nalazište | E |
| 3. | CRKVENI VRHOVCI | Nalazište iz kasnog eneolitika |  | Nepokretno pojedinačno | Kopneno arheolooško nalazište | E |
| 4. | DERVISAGA | Arheološka zona Rosulje – Žabljak | k.o. Dervišaga,  k.č.br. 143, 142, 141, 140, 139, 138, 137, 136, 135, 134, 133, 132/2, 132/1, 131, 130, 129, 128, 127, 126, 125, 124, 123, 122, 121, 120, 119, 118, 117, 116, 115, 114, 113, 112, 108/3, 108/2, 108/1, 43/3, 43/2, 43/1, 45, 44, 46, dio 1074, 107/2, 107/1, 106, 105, 104, 1054, 48, 94, 92, 86, 85, 84, 83, 81, 82, 87, 91, 95, 100, 101, 102, 103, 99, 98, 97, 96, 90, 89, 88 | Nepokretno kulturno-povijesna cjelina | Kopnena arheološka zona | Z – 7640 |
| 5. | DONJI EMOVCI | Prapovijesno nalazište | Poljoprivredna površina sjeverozapadno od Donjih Emovaca, s istočne strane ceste koja vodi prema Emovačkom Lugu | Nepokretno pojedinačno | Kopneno arheološko nalazište | E |
| 6. | DRŠKOVCI | Prapovijesno i novovjekovno nalazište | Poljoprivredna površina istočno od naselja Drškovci, a zapadno od grada Požege | Nepokretno pojedinačno | Kopneno arheološko nalazište | E |
| 7. | EMOVACKI LUG | Arheološko nalazište Lug, prapovijesno naselje | k. o. Donji Emovci, k. č. br. 498/220, 498/32, 498/221, 498/33, dio 498/175, 498/176, 498/290, 498/273, 498/229, 498/276, 498/174 | Nepokretno pojedinačno | Kopneno arheološko nalazište | E |
| 8. | GORNJI EMOVCI | Arheološko nalazište Duljine, prapovijesno i srednjovjekovno naselje | k.o. Donji Emovci,  k.č.br. 126/1, 126/2, 129, 113/4, 113/5, 113/6, 113/7, 113/3, 113/1, 111/1, 111/2, 111/3, 104/1, 104/2, 104/3, 110, 109, 108, 107, 106, 105, 86/1, 86/3, 86/5, 164/1, 165, 166, 134/3 | Nepokretno pojedinačno | Kopneno arheološko nalazište | E |
| 9. | GORNJI EMOVCI | Krčevina, prapovijesno i srednjovjekovno naselje | k.o. Donji Emovci  k.č.br. 125/2, 125/3 | Nepokretno pojedinačno | Kopneno arheološko nalazište | E |
| 10. | KUNOVCI | Praprad/Paprad, nalazište iz brončanog doba i antike | Oranica Paprad/Praprad kod Kunovaca | Nepokretno pojedinačno | Kopneno arheološko nalazište | E |
| 11. | LAZE PRNJAVOR | Potok Jastrebac, nalazište iz neolitika/eneolitika | Nalaz u potoku Jastrebac kod Gradske šume | Nepokretno pojedinačno | Kopneno arheološko nalazište | E |
| 12. | LAZE PRNJAVOR | Jezerine, nalazište iz neolitika/eneolitika | Oranica Jezerine | Nepokretno pojedinačno | Kopneno arheološko nalazište | E |
| 13. | MARINDVOR | Prapovijesno naselje |  | Nepokretno pojedinačno | Kopneno arheološko nalazište | E |
| 14. | MARINDVOR | Nalazište iz neoliktika/ eneolitika |  | Nepokretno pojedinačno | Kopneno arheološko nalazište | E |
| 15. | MIHALJEVCI | Naselje sopotske kulture mlađeg kamenog doba |  | Nepokretno pojedinačno | Kopneno arheološko nalazište | E |
| 16. | NOVA LIPA | Gornje Polje, prapovijesno nalazište | k.o. Stara Lipa  k.č.br. 295/127, 295/50 | Nepokretno pojedinačno | Kopneno arheološko nalazište | E |
| 17. | NOVI ŠTITNJAK | Glavica, prapovijesno naselje | k.o. Požega  k.č.br. 2834/1,2834/5;  k.o. Novi Štitnjak  k.č.br. 1287 | Nepokretno pojedinačno | Kopneno arheološko nalazište | E |
| 18. | POŽEGA | Arheološka zona grada Požege | k. o. Požega  granice zaštićenog područja su:  1. sjeverna – od početka Ulice Arslanovci na istoku ide prema sjeveru Njemačkom ulicom; od sredine Njemačke ulice skreće prema zapadu te prolazi sjeverno od Ulice dr. Franje Tuđmana i paralelno s njom, pri čemu okomito siječe Ulice dr. Vlatka Mačeka, Vukovarsku, Stjepana Radića, Cvjetnu, Primorsku, Slavonsku, Julija Kempfa te se polukružno spušta prema jugozapadu na Ul. sv. Roka zapadno od kapelice sv. Roka;  2. južna – nadovezujući se na sjevernu, obuhvaća zemljište južno od Ulice Matice Hrvatske, idući paralelno s njom, zatim crkvu sv. Duha s Franjevačkim samostanom, zgradu Požeške biskupije s crkvom sv. Lovre, a nadalje parcele na kojima se među ostalim nalaze objekti OŠ Antuna Kanižlića i SD „Tomislav Pirc“ pa sve do Grginog dola, odakle se diže prema početku Ulice Arslanovci na istoku | Nepokretno - kulturno-povijesna cjelina | Kopnena arheološka zona | Z-7608 |
| 19. | POŽEGA | Prapovijesno naselje |  | Nepokretno pojedinačno | Kopneno arheološko nalazište | E |
| 20. | POŽEGA | Ciglana - Bajer, groblje iz kasnog brončanog doba | Zemljište „Bajer“, lokacija nekadašnje ciglane u Požegi | Nepokretno pojedinačno | Kopneno arheološko nalazište | E |
| 21. | POŽEGA | Ulica Pavla Radića br. 41 – naselje iz ranog I razvijenog neolitika te kasnog brončanog doba | Ulica Pavla Radića u Požegi, okućnica kbr. 41 | Nepokretno pojedinačno | Kopneno arheološko nalazište | E |
| 22. | POŽEGA | Arheološka zona Okruglica | k.o.. Požega,  k.č.br. 3247, 3249, 3246, 4207, dio 6682, dio 6659 | Nepokretno kulturno – povijesna cjelina | Kopnena arheološka zona | Z-7639 |
| 23. | POŽEGA | Arheološka zona Ugarina, naselje iz neolitika/eneolitika, kasnog brončanog doba i srednjeg vijeka | k. o. Požega,  k.č.br. 4177, 4178, 4179, 4181, 4182, 4183, 4184, 4185, 4186, 4188, 4189 | Nepokretno kulturno-povijesna cjelina | Kopnena arheološka zona | E |
| 24. | POŽEGA | Risnice – Veliki Begluci, naselje iz ranog i razvijenog neolitika | Sjeverni dio Požege, prema Mihaljevcima na sjeveru i Štitnjaku na sjeverozapadu | Nepokretno pojedinačno | Kopneno arheološko nalazište | E |
| 25. | STARA LIPA | Bostani, prapovijesno naselje | k.o. Stara Lipa,  k.č.br. 215/1 | Nepokretno pojedinačno | Kopneno arheološko nalazište | E |
| 26. | STARA LIPA | Poljana, prapovijesno i srednjovjekovno naselje | k.o. Stara Lipa,  k.č.br. 221/3 – 224/1 | Nepokretno pojedinačno | Kopneno arheološko nalazište | E |
| 27. | TURNIĆ | Nalazište iz neolitika/eneolitika |  | Nepokretno pojedinačno | Kopneno arheološko nalazište | E |
| 28. | TURNIĆ | Blagovišće, Dol, Glavica – prapovijesno groblje |  | Nepokretno pojedinačno | Kopneno arheološko nalazište | E |
| 29. | TURNIĆ | Arheološka zona Gladnerovac, prapovijesno, antičko, srednjovjekovno i novovjekovno naselje | k.o. Šeovci,  k.č.br. 5/2 | Nepokretno  kulturno- povijesna cjelina | Kopnena arheološka zona | E |
| 30. | TURNIĆ | Mjesno groblje, prapovijesno nalazište |  | Nepokretno pojedinačno | Kopneno arheološko nalazište | E |
| 31. | VIDOVCI | Arheološka zona Glogovi | k.o. Vidovci,  k.č.br.94, 95, 96, 97, 98, 99, 100, 101, 102, 103, 104, 105, 106, 107, 108, 109, 110/1, 110/2, 111, 112, 113, 114/1, 114/2, 115, 116, 117, 118, 119, 120, 121, 122, 123, 124, 1151, 75, 76, 77, 78, 79, 80, 81, 82, 83 | Nepokretno  kulturno-povijesna cjelina | Kopnena arheološka zona | Z - 7641 |
| 32. | VIDOVCI | Arheološka zona Rosulje | k.o. Vidovci,  k.č.br. 36/4, 36/3, 36/2, 37/1, 37/2, 38, 39, 40, 41, 42, 43, 44, 46, 48, 51, 50, 58, 57, 59, 56, 55, 63, 62, 64, 65, 66, 61, 60, 67, 68, 69, 70, 71, 72/1, 72/2, 73, 74, 1148 | Nepokretno  kulturno-povijesna cjelina | Kopnena arheološka zona | Z-7638 |

Za zaštićene arheološke lokalitete (Z), navedene u priloženim tablicama, granice rasprostranjenosti utvrđene su katastarskim česticama, a sustav mjera zaštite određen je rješenjem o utvrđivanju svojstva kulturnog dobra ili rješenjem o preventivnoj zaštiti.

Prilikom planiranja građevinskih ili drugih zemljanih radova na području zaštićenih (Z) arheoloških lokaliteta potrebno je postupiti u skladu sa sustavom mjera zaštite koji je određen rješenjem o utvrđivanju svojstva kulturnog dobra ili rješenjem o preventivnoj zaštiti te, ovisno o vrsti zahvata, ishoditi posebne uvjete, odnosno potvrdu glavnog projekta ili prethodno odobrenje nadležnog Konzervatorskog odjela.

Građevinske intervencije u prostoru uvjetovane su prethodnim arheološkim istraživanjima u skladu s posebnim uvjetima, a svaki je mogući zahvat podređen rezultatima provedenih istraživanja.

O svim površinskim nalazima koji se zateknu na području zaštićenih ili preventivno zaštićenih arheoloških lokaliteta neophodno je izvijestiti Konzervatorski odjel.

Zabranjuje se pregled arheoloških zona, arheoloških nalazišta (lokaliteta) i područja pojedinih arheoloških nalaza, zaštićenih u skladu sa Zakonom, detektorima za metal ili drugim sličnim uređajim u svrhu pronalaženja arheoloških nalaza, bez prethodnog odobrenja nadležnog tijela.

Kako se evidentiranim arheološkim lokalitetima (E) zbog neistraženosti uglavnom ne mogu utvrditi točne granice te su locirani položajem, površine na tim lokalitetima mogu se koristiti na dosad uobičajen način.

Ukoliko se na istima planira izvođenje građevinskih ili zemljanih radova kojima se zemljište priprema za sadnju trajnih nasada te drugih radova potrebno je prethodno zatražiti stručno mišljenje nadležnog Konzervatorskog odjela i osigurati arheološki nadzor tijekom radova. Ukoliko se tijekom nadzora ustanove kulturni slojevi s nalazima, investitor je dužan poštivati i provoditi sve mjere zaštite koje odredi nadležni Konzervator. Na položajima na kojima su zabilježena arheološka nalazišta izvjesna je pojava novih arheoloških nalaza, o čemu je neophodno obavijestiti nadležno tijelo.

Arheološkim lokalitetom smatra se i ono područje, na cijelom obuhvatu Grada Požege, koje do sada nije evidentirano i ne nalazi se u službenom popisu nadležnog konzervatorskog odjela i u ovom Prostornom planu, ukoliko se na njemu pronađu arheološki nalazi.

Sukladno zakonu, dobro za koje se predmnijeva da ima svojstva kulturnog dobra, a nalazi se ili se nađe u zemlji ili vodi, vlasništvo je RH.

O svim slučajnim pokretnim ili nepokretnim arheološkim nalazima koji se primijete na području Grada Požege, na površini zemlje, pod zemljom ili pod vodom, neophodno je odmah obavijestiti nadležni Konzervatorski odjel, a predmete predati područnom muzeju.

Ako se kod izvođenja građevinskih ili drugih radova na preostalom području Grada Požege zateknu arheološki nalazi, izvođač je dužan radove prekinuti te o nalazima bez odgađanja obavijestiti nadležno tijelo, odnosno nadležni Konzervatorski odjel te nakon toga postupati sukladno konzervatorskim uputama i smjernicama.

Arheološki lokaliteti predstavljaju dio kulturne baštine osobito važan za povijesni i kulturni identitet prostora. Na svim lokalitetima obavezna je primjena slijedećih mjera zaštite:

* Svi zemljani radovi koji uključuju kopanje zemljišta dublje od 40 cm na postojećim arheološkim lokalitetima, moraju izvesti ručnim iskopom pod nadzorom i uputama arheologa, uz prethodno utvrđene mjere zaštite i odobrenje nadležne konzervatorske ustanove, koja može propisati i prethodno izvođenje zaštitnih arheoloških iskopavanja i istraživanja. Svi planirani građevinski radovi na navedenim lokalitetima uvjetovani su rezultatima arheoloških istraživanja, bez obzira na prethodno izdane uvjete i odobrenje.
* Na arheološkim lokalitetima koji do sada nisu istraživani te nisu poznate granice rasprostiranja mogućih arheoloških nalaza potrebno je izvršiti probna arheološka sondiranja na temelju kojih će se moći odrediti točne granice zaštićene arheološke zone, te izvršiti točnu geodetsku izmjeru lokacija.
* Zabranjuje se intenzivno poljodjeljsko korištenje zemljišta te duboko oranje preko 50 cm, osim ako nije drugačije propisano rješenjem.
* U slučaju zemljanih iskopa bilo koje vrste (instalacijski rovovi, kanali…) za radove je potrebno ishoditi posebne uvjete, odnosno prethodnu dozvolu te osigurati nadzor konzervatora-arheologa Ministarstva kulture. U slučaju eventualnih arheoloških nalaza potrebno je odmah obustaviti radove. Ovisno o vrsti i vrijednosti nalaza odredit će se mjere zaštite, te eventualna izmjena projekta, trase i slično.
* Prilikom izvođenja svih šumarskih radova na danas pošumljenom području zaštićene arheološke zone, za sve radove krčenja šume, vađenja panjeva i sl. potrebno je osigurati stalan nadzor nadležnog konzervatora-arheologa. Na ovim se područjima ne dozvoljava daljnje pošumljavanje, a vlasnici pošumljenih površina obavezuju se uklanjati samoniklu mladu šumu.



Arheološka iskapanja i istraživanja bilo koje vrste (terenski pregledi, iskopavanja i dr.) i arheološki nadzor nad građevinskim radovima mogu se obavljati samo na temelju odobrenja koje rješenjem daje nadležno tijelo, a odobrenje se može izdati samo pravnim i fizičkim osobama koje ispunjavaju uvjete stručne osposobljenosti za obavljanje takvih radova, sukladno Zakonu.

Sukladno posebnom propisu o arheološkim istraživanjima, pod arheološkim istraživanjima podrazumijevaju se arheološka iskopavanja (sustavno, zaštitno, revizijsko, probno i arheološki nadzor), arheološki pregledi terena (rekognosciranje i reambulacija) te nedestruktivne metode (geofizička istraživanja i aeroarheologija tj. arheološka zračna fotografija).

Neovlaštenim i nestručnim osobama zabranjeno je stoga vršiti terenske preglede koji uključuju ciljano prikupljanje arheoloških nalaza te kopanje zemljišta u potrazi za nalazima.

Za zaštićena kulturna dobra, kao i za ona kod kojih će tek biti utvrđena svojstva kulturnog dobra, navedena u tablici iz članka 852. ovih Odredbi te za svaku pojedinačnu povijesnu građevinu (sakralne građevine, stambene i dr.) kod koje su utvrđena spomenička svojstva pojedinačne građevine, sklopove i arheološke lokalitete navedene u članku 866. te tradicijsku arhitekturu, kao najmanja granica zaštite utvrđuje se pripadna parcela ili, ako je to posebno istaknuto, njezin povijesno vrijedni ambijent (dio).

Mjere zaštite odnosno opće odredbe i upravni postupak pri zaštiti kulturno-povijesne baštine primjenjuju se na zaštićene građevine (parcele) (Z). Za sve ostale evidentirane (E) građevine, mjere zaštite i obnove provodi lokalna uprava na temelju općih preporuka i Odredbi ovoga Prostornog plana.

Tradicijska arhitektura također se štiti ovim Odredbama, i to na autentičnim lokacijama i s autentičnom namjenom, ali je prihvatljiva mogućnost korištenja građevina za turističke sadržaje, te u okviru etno-sela i/ili muzeja na otvorenom. Potrebno je štititi i njihovo neposredno okruženje sa prirodnim i kultiviranim krajobrazom i ekspozicijama.

Na povijesnim građevinama koje su nositelji identiteta te tradicijskim kućama, mogući su radovi konzervacije uz očuvanje izvornog izgleda i oblikovanja, kao i neophodni radovi građevinske sanacije.

Povijesne ruralne graditeljske cjeline s pojedinačnim zgradama graditeljske cjeline potrebno je štititi od neplanske izgradnje, te nastojati zadržati u prostoru u izvornom obliku.

Pojedinačna gazdinstva s očuvanom stambenom zgradom i okućnicom kao i čestice s očuvanim gospodarskim zgradama koje nisu unutar zona zaštite povijesnih cjelina dani su u popisu pojedinačnih kulturnih dobara. Zbog njihove tipološke vrijednosti, a i drugih potencijalnih vrijednosti koje pruža ovo područje potrebno ih je zaštititi od daljnjeg propadanja jer su uglavnom zapušteni i u lošem stanju. Potrebna je njihova obnova i eventualno uključivanje u suvremeni život - u turističke, edukativne ili neke druge svrhe. Osobito bi trebalo sačuvati one građevine koji su tipološki vrijedne i u dobrom stanju, a nalaze se uz put i izloženi su uličnim vizurama, stimulirajući vlasnike od strane Grada i Županije da ih održe.

Za kulturno–povijesnu urbanističku cjelinu grada Požege granice zaštite određene su na kartografskom prikazu br. 3.A.

Za evidentirana kulturna dobra nisu određene prostorne međe prema katastarskim česticama, nego su ista locirana položajem.



Vlasnici (korisnici) građevina kod kojih su utvrđena spomenička svojstva (Z) te vlasnici (korisnici) građevina kod kojih je u tijeku postupak utvrđivanja svojstva kulturnog dobra mogu putem nadležnog Konzervatorskog odjela, Uprave za zaštitu kulturne baštine iz državnog proračuna zatražiti novčanu potporu za održavanje i kvalitetnu obnovu povijesno vrijednih zgrada.



Parkovi i drvoredi te ostali dijelovi prirode uređeni rukom čovjeka kao urbani elementi, vrijedni su primjeri hortikulturnog uređenja prostora i svakako ih unutar pripadajućih čestica treba dovesti u izvorni oblik i takve održavati. Kako bi se njihova zaštita provodila na odgovarajući način potrebno je, osim nadležnog Konzervatorskog odjela uključiti i stručnjake koji se bave zaštitom prirodne baštine.

**7. Gospodarenje otpadom**

Na području Grada Požege osigurani su uvjeti i provedba propisanih mjera gospodarenja otpadom temeljem važećih zakona i propisa, Strategije i Plana gospodarenja otpadom RH te temeljem Plana gospodarenja otpadom Požeško-slavonske županije i Planom gospodarenja otpadom Grada Požege.

Mjere potrebne za ostvarivanje ciljeva održivog gospodarenja otpadom utvrđene Planom gospodarenja otpadom Grada Požege potrebno je provoditi i usklađivati s važećom zakonskom regulativom.

Gospodarenje otpadom i građenje građevina za gospodarenje otpadom od interesa su za Republiku Hrvatsku.

Gospodarenje otpadom i učinkovitost gospodarenja otpadom osiguravaju Vlada Republike Hrvatske i ministarstvo nadležno za zaštitu okoliša propisivanjem mjera gospodarenja otpadom. Provedbeno tijelo na državnoj razini je Fond za zaštitu okoliša i energetsku učinkovitost.

Uvjete i provedbu propisanih mjera gospodarenja otpadom dužno je osigurati izvršno tijelo jedinice lokalne samouprave i izvršno tijelo jedinice područne (regionalne ) samouprave. Više jedinica lokalne i područne (regionalne) samouprave može sporazumno osigurati zajedničku provedbu mjera.

Jedinice lokalne samouprave na području Požeško-slavonske županije dužne su međusobno surađivati i uz koordinaciju županije osigurati provedbu propisanih mjera za odvojeno prikupljanje otpada.

Centar za gospodarenje otpadom i obrada opasnog otpada postupkom spaljivanja ili odlaganja od posebnog su interesa za Republiku Hrvatsku.

Centar za gospodarenje otpadom mora omogućiti kompletno zbrinjavanje otpada što podrazumijeva sustav građevina i uređaja za obradu, oporabu i/ili zbrinjavanje otpada.

Planom gospodarenja otpadom Republike Hrvatske definiran je koncept centara za gospodarenje otpadom po kojemu će sve JLS Požeško-slavonske županije po zatvaranju postojećih odlagališta komunalnog otpada “Vinogradine” i “Crkvište” zbrinjavati otpad na lokaciji centra za gospodarenje otpadom „Šagulje“ u Brodsko posavskoj županiji. U svom obuhvatu RCGO „Šagulje“ ima i izgradnju pretovarnih stanica – PS Požega i PS Pakrac. Pretovarna stanica (transfer stanica) je građevina za privremeno skladištenje, pripremu i pretovar otpada namijenjenog transportu prema centru za gospodarenje otpadom. Pretovarna stanica PS Požega planirana je na lokaciji „Vinogradine“.

Lokacija za gospodarenje komunalnim i neopasnim proizvodnim otpadom na području Grada Požege je također lokacija “Vinogradine” kod naselja Alilovci.

No na lokaciji „Vinogradine“ je i nakon zatvaranja i sanacije odlagališta, predviđeno provoditi aktivnosti vezane uz održivo gospodarenje otpadom koje je u nadležnosti provedbe JLS, u smislu privremenog skladištenja, pripreme i pretovara otpada namijenjenog transportu prema RCGO „Šagulje“ na daljnje postupanje i zbrinjavanje, nakon što isti bude izgrađen i ustrojen.

Osim za odlaganje komunalnog otpada, neopasnog proizvodnog otpada, građevinskog otpada i azbestnog otpada, lokacija gospodarenja otpadom „Vinogradine“ predviđena je za skladištenje, pripremu i pretovar otpada namijenjenog transportu prema centru za gospodarenje otpadom i prema ovlaštenim oporabiteljima te za obradu otpada. Za potrebe uspostave cjelovitog sustava gospodarenja otpadom u funkciji navedenih djelatnosti nalazit će se komunalno servisne građevine za djelatnost gospodarenja otpadom i ostale komunalne djelatnosti, građevine za odlaganje otpada (odlagalište neopasnog otpada, kazeta za zbrinjavanje otpada koji sadrži azbest i sl.), građevine za sakupljanje otpada (reciklažno dvorište, skladište neopasnog otpada, skladište opasnog otpada, pretovarna stanica i sl.), građevine za obradu otpada (sortirnice, kompostane, postrojenja za obradu otpada i sl.), građevine i uređaji za pročišćavanje otpadnih voda te građevine za gospodarenje građevnim otpadom (komunalno servisne građevine za gospodarenje građevnim otpadom, građevine za odlaganje građevnog otpada, građevine za sakupljanje građevnog otpada - reciklažno dvorište, skladište građevnog otpada i sl., te građevine za obradu građevnog otpada i sl.).

Prilaz svim dijelovima lokacije „Vinogradine“ na kojoj se odvijaju aktivnosti vezane uz održivo gospodarenje otpadom koje je u nadležnosti provedbe JLS osiguran je direktno s površina javne namjene, odnosno površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice, sukladno važećem Zakonu o prostornom uređenju, ili spajanjem postojećih čestica u jednu katastarsku i građevinsku česticu s istom namjenom za odlagališta otpada u vlasništvu nadležnog komunalnog poduzeća.

Lokacija u Industrijskoj ulici u Požegi također je planirana za komunalno-servisnu namjenu i gospodarenje otpadom. Na toj su lokaciji predviđene komunalno-servisne građevine za djelatnost gospodarenja otpadom, građevine za sakupljanje otpada (reciklažno dvorište, skladište neopasnog otpada i sl.) i građevine za obradu otpada (sortirnica, građevina za pripremu otpada za ponovnu oporabu i sl.). Lokacija navedenih građevina određuje se na nivou Prostornog plana uređenja Grada Požege.

Reciklažno dvorište je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada.

Reciklažno dvorište za potrebe Grada Požege riješeno je u sklopu gospodarske zone između rijeke Orljave i željezničke pruge na lokaciji „Industrijska ulica“, a nalazi se na k.č. br. 470/6 (i 470/2) k.o. Požega.

Na lokaciji „Industrijska ulica“ planiraju se:

* na k.č.br. 470/6 k.o. Požega
* građevina za sakupljanje otpada (reciklažno) dvorište
* na k.č.br. 470/2 k.o.o Požega)
* komunalno servisne građevine za djelatnost gospodarenja otpadom i ostale komunalne djelatnosti
* građevine za sakupljanje otpada (skladište neopasnog otpada i sl.)
* građevine za obradu otpada (sortirnica, građevina za pripremu otpada za ponovnu uporabu i sl)

Uz navedeno, reciklažno dvorište može se izvesti i na lokaciji „Vinogradine“ iz članka 882. ovih Odredbi te na drugim lokacijama unutar gospodarskih zona koje nisu označene na kartografskim prikazima, ovisno o potrebama i projektima.

Na području jedinica lokalne samouprave u kojima ima više od 3000 stanovnika potrebno je osigurati najmanje jedno reciklažno dvorište ili mobilno reciklažno dvorište te po još jedno reciklažno dvorište na svakih idućih 25.000 stanovnika. U reciklažnim dvorištima, može se planirati i odvojeni dio za ponovnu uporabu proizvoda sukladno važećem Planu gospodarenja otpadom RH.

Davatelj usluge osigurat će odvojeno sakupljanje komunalnog otpada putem mobilnog reciklažnog dvorišta u pravilnim mjesečnim razmacima u svakom naselju, sukladno važećoj odluci o načinu pružanja javne usluge sakupljanja komunalnog otpada.

Grad Požega može sklopiti sporazum/ugovor o korištenju reciklažnog dvorišta sa susjednom jedinicom lokalne samouprave koja ima izgrađeno reciklažno dvorište na svom području te na taj način korisnicima usluge sa svog područja omogućiti predaju otpada u reciklažnom dvorištu susjedne jedinice lokalne samouprave.

U reciklažnom dvorištu, potrebno je, na način određen posebnim propisima, osigurati odvojeno sakupljanje otpadne ambalaže (otpadnog papira, otpadne plastike, otpadnog metala i otpadnog stakla).

U reciklažnom dvorištu građani, osim vrsta otpada navedenih u prethodnom stavku, mogu odlagati i ostale vrste komunalnog otpada (problematični otpad, otpadni papir, otpadni metal, otpadno staklo, otpadna plastika, otpadni tekstil, krupni (glomazni) otpad, ulja i masti, boje, deterdženti, lijekovi, baterije i akumulatori, električna i elektronička oprema, građevni otpad iz kućanstva[[3]](#footnote-3) i ostalo sukladno Pravilniku o gospodarenju otpadom).

Reciklažno dvorište za građevni otpad namijenjeno je razvrstavanju, mehaničkoj obradi i privremenom skladištenju građevnog otpada s područja Grada, koji je nastao prilikom gradnje građevina, rekonstrukcije, uklanjanja i održavanja postojećih građevina te otpad nastao od iskopanog materijala koji se ne može bez prethodne oporabe koristiti za građenje građevine.

Reciklažno dvorište za građevni otpad s područja Grada Požege planira se na lokaciji „Vinogradine“ iz članka 882. ovih Odredbi te na drugim lokacijama unutar gospodarskih zona koje nisu označene na kartografskim prikazima, ovisno o potrebama i projektima.

Kao lokacija za gospodarenje građevnim otpadom, odnosno za odlaganje miješanog građevnog otpada koji ne sadrži opasne tvari sukladno posebnim propisima i otpada od rušenja objekata na području Grada Požege određuje se također lokacija „Vinogradine“.

S građevnim otpadom i otpadom koji sadrži azbest fizičke i pravne osobe dužne su postupati u skladu s propisom kojim se uređuje gospodarenje građevnim otpadom i otpadom koji sadrži azbest te ga predati ovlaštenoj osobi.

Otpad koji sadrži azbest odlaže se na posebno predviđenu plohu na odlagalištu otpada. Ploha za odlaganje otpada koji sadrži azbest za Grad Požegu, ali i za cijelo područje Požeško-slavonske županije, nalazi se na lokaciji „Vinogradine“.

Opasnim otpadom fizičke i pravne osobe dužne su postupati u skladu s propisom kojim se uređuje gospodarenje posebnom kategorijom otpada te ga predati ovlaštenoj osobi. Fizičke osobe (građani) dužne su opasni komunalni otpad i ambalažu koja je opasni otpad (npr. ambalaža od boja, lakova, razrjeđivača, sredstava za čišćenje, sredstava za zaštitu bilja i sl.) odvajati od miješanog komunalnog otpada i od ostalih vrsta otpada te ju odvojeno predati u reciklažno dvorište ili prodavatelju (u trgovinu) proizvoda od kojih je nastala ova otpadna ambalaža ili sakupljaču otpadne ambalaže.

Privremeno skladištenje opasnog otpada, također se sukladno odredbama posebnih propisa, do trenutka predaje osobi ovlaštenoj za skupljanja, prijevoz i skladištenje istog, može rješavati i na mjestu njegova nastanka uz provedbu propisanih mjera zaštite, a temeljem posebnog odobrenja.

Ukoliko i kada se temeljem posebnog propisa, zakona ili odluke nadležnog tijela status centra za gospodarenje otpadom, kao i status bilo koje druge lokacije za odlaganje otpada određene ovim Planom, promijeni, isto se neće smatrati odstupanjem od Plana već će se navedene lokacije tretirati sukladno posebnom propisu ili aktu koji je na snazi.

Privremeni smještaj otpada može se osigurati u građevini za skladištenje otpada – skladištu, do njegove oporabe i/ili zbrinjavanja.

Proizvođač otpada namijenjenog oporabi ili zbrinjavanju može vlastiti proizvedeni otpad privremeno skladištiti na za to namijenjenom prostoru unutar svojeg poslovnog prostora.

Ostala odlagališta moraju se zatvoriti i sanirati. Prostor odlagališta se nakon njihovog zatvaranja može koristiti sukladno odredbama koje se odnose na korištenje prostora i gradnju van građevinskih područja.

Potrebno je, na način određen posebnim propisima, osigurati javnu uslugu sakupljanja komunalnog otpada na kvalitetan, postojan i ekonomski učinkovit način u skladu s načelima održivog razvoja i zaštite okoliša. Pri tome je potrebno osigurati odvojeno sakupljanje miješanog komunalnog otpada iz kućanstava i drugih izvora, biootpada iz kućanstava, reciklabilnog komunalnog otpada, opasnog komunalnog otpada i glomaznog otpada iz kućanstava.

Na području Grada Požege osigurano je obavljanje javne usluge sakupljanja otpada iz prethodnog stavka.

Posjednici otpada dužni su odvojeno od ostalog otpada ovlaštenoj osobi predati opasni otpad, otpadni papir, metal, staklo, plastiku, papir, glomazni otpad, tekstil, obuću, ambalažni otpad i otpad koji se smatra posebnom kategorijom otpada.

Odvojeno sakupljenim otpadom potrebno je gospodariti sukladno redu prvenstva gospodarenja otpadom i na način koji ne dovodi do miješanja skupljenog otpada s drugom vrstom otpada ili otpadom koji ima drukčija svojstva.

Količine otpada na odlagalištima otpada moraju se smanjiti ponovnom uporabom proizvoda, odvojenim sakupljanjem otpada, iskorištavanjem vrijednih svojstava reciklabilnog otpada te korištenjem biootpada za proizvodnju komposta u okviru kompostane, odnosno u kućanstvima koja imaju mogućnost vlastitog kompostiranja.

Ponovna uporaba predstavlja mjeru sprječavanja nastanka otpada, a odnosi se na postupke kojima se omogućava ponovno korištenje proizvoda ili njihovih dijelova, koji još nisu ušli u tokove otpada, u istu svrhu za koju su izvorno napravljeni. Prostor za ponovnu uporabu proizvoda može se organizirati u reciklažnim dvorištima i na lokaciji gospodarenja otpadom u Industrijskoj ulici u Požegi.

Reciklabilni otpad potrebno je prikupljati „na kućnom pragu“ u okviru javne usluge sakupljanja komunalnog otpada i u reciklažnim dvorištima/mobilnim reciklažnim dvorištima.

Biootpad je potrebno prikupljati „na kućnom pragu“ u okviru javne usluge sakupljanja komunalnog otpada i u kompostani. Kompostana za područje Požeško-slavonske županije nalazi se na lokaciji „Vinogradine“.

Na javnim površinama na području Grada postaviti zelene otoke s pojedinačnim spremnicima putem kojih bi se organiziralo odvojeno prikupljanje otpadnog papira i kartona, stakla, plastike i tekstila. Nove zelene otoke moguće je formirati, ovisno o gustoći naseljenosti, na lokacijama na kojima se ukaže potreba, na javnim površinama koje su pristupačne za dopremu otpada, na način da ne ometaju kolni i pješački promet.

Mikrolokacije "zelenih otoka" određivat će Grad Požega i lokalno komunalno poduzeće.

Jalovinu nastalu tijekom eksploatacije mineralnih sirovina odlagati na postojećim jalovištima. Prilikom registracije novih eksploatacijskih polja u tijeku ishođenja lokacijske dozvole, odnosno drugog odgovarajućeg akta propisanog Zakonom, nužno je predvidjeti i površinu za odlaganje jalovine te istu obraditi tijekom izrade rudarskog projekta eksploatacijskog polja, koja u naravi može biti i privremenog karaktera.

Prema Pravilniku o postupanju s viškom iskopa koji predstavlja mineralnu sirovinu kod izvođenja građevinskih radova, Grad Požega je dužan odrediti lokaciji za odlaganje viška iskopa, koje mogu biti privremenog karaktera. Smještaj te lokacije je u sklopu reciklažnog dvorišta za građevinski otpad. Ako zbog opravdanih razloga (npr. udaljenosti transporta na definirane lokacije za smještaj viška iskopa ) moguće je donijeti drugačiju odluku o novim privremenim lokacijama i na drugim mjestima.

Zbrinjavanje otpada životinjskog tkiva može se vršiti isključivo u kafilerijama, sukladno posebnom propisu.

Lokaciju za privremeno sabiralište i/ili kafileriju određuje Grad Požega u suradnji s nadležnim tijelima i sukladno posebnom propisu iz prethodnog stavka.

Na području Grada Požege djelatnost javne usluge odvoza komunalnog otpada (miješanog, biorazgradivog i reciklabilnog) obavljat će se prema odluci Grada Požege putem ovlaštenog davatelja usluge koju obavlja tvrtka „Komunalac Požega d.o.o.“, i/ili drugi davatelj usluge sukladno važećim zakonskim propisima.

Odvoz biootpada uspostavit će se sukladno Pravilniku o gospodarenju otpadom i odlukama JLS, a oporaba obavljati u kompostani na lokaciji „Vinogradine“.

Miješani komunalni otpad potrebno je prikupljati u tipizirane spremnike za otpad i vreće. Biootpad izdvojen iz komunalnog otpada potrebno je prikupljati u tipizirane spremnike ili vreće ili u kompostere u okviru okućnica.

Za postavljanje spremnika potrebno je osigurati odgovarajuće prostore kojima se neće ometati kolni i pješački promet te koji će po mogućnosti biti ograđeni tamponom zelenila, ogradom ili sl.

Kućanstva u objektima individualnog, obiteljskog i višeobiteljskog stanovanja koja samostalno koriste spremnike otpada za miješani komunalni otpad i biorazgradivi komunalni otpad te reciklabilnog otpada, moraju na zemljištu u vlasništvu ili na kojem imaju pravo korištenja, odrediti mjesto za privremeno odlaganje miješanog komunalnog otpada i biorazgradivog komunalnog otpada, primjereno ga zaštititi, oblikovati i uklopiti u okoliš, postaviti vizualne zaštitne konstrukcije ili sl te osobito ne smještati spremnike vidljivo na ulici ili u prednjem dijelu okućnice (osim u dane odvoza) što je potrebno propisati i odlukama o komunalnom redu te u skladu s uvjetima pružatelja javne usluge.

Sav komunalni otpad prikupljati isključivo u odgovarajuće spremnike za otpad, na za to predviđena mjesta, sukladno vrsti otpada i namjeni spremnika,

U najvećoj mogućoj mjeri odvojeno prikupljati pojedine vrste komunalnog otpada za koje davatelj usluga omogući odvojeno odlaganje u posebne spremnike na mjestu nastanka odnosno u posebne spremnike za pojedine vrste otpada koji se nalaze na za tu namjenu uređenim javnim površinama i u reciklažnim dvorištima,

Spremnike za otpad držati na mjestu određenom za njihovo držanje i ne premještati ih bez suglasnosti davatelja usluga.

**8. Mjere sprječavanja nepovoljna utjecaja na okoliš**

Za područje Grada Požege, treba izvršiti inventarizaciju svih zagađivača na području Grada te Programom mjera zaštite okoliša na području Grada Požege, propisati mjere za uklanjanje štetnih utjecaja na okoliš.

Ovisno o odabranom sustavu praćenja stanja okoliša na razini Županije, Grad je obvezan uključiti se u navedeni sustav, odnosno uspostaviti vlastiti.

Za sprječavanje erozije tla i sanaciju područja pojačane erozije potrebno je poduzeti slijedeće mjere:

* utvrditi područja zabrane sječe i čišćenja šuma,
* vršiti pošumljavanje s autohtonim vrstama i grmolikim raslinstvom, uz istovremeno terasiranje gdje god je to moguće,
* poljoprivredne površine obrađivati konturno, paralelno sa slojnicama, a ratarske kulture zamjenjivati višegodišnjim kulturama,
* vinograde saditi u redovima paralelnim sa slojnicama,
* površine zatravnjivati uz odvodnjavanje i konzervaciju vlage.

Prilikom izdavanja akata za gradnju za zgrade gospodarskih djelatnosti, potrebno je u skladu s posebnim propisima osigurati mjere sprečavanja nepovoljna utjecaja na okoliš (zaštita od buke, zagađenja zraka, vibracija, elektroenergetskog zračenja, pročišćavanje otpadnih voda, tehnološki otpad i sl.)

Prilikom izdavanja lokacijskih dozvola akata za gradnju za ostale zgrade e potrebno je osigurati mjere zaštite od požara, te osigurati izgradnju skloništa osnovne zaštite kod izvođenja zgrada a društvenih djelatnosti (npr. škola, vrtić i sl.) i ostalim zgradama u skladu s važećom zakonskom regulativom. Kod izdavanja akata za gradnju potrebno je pridržavati se važećih propisa o prostornim standardima, urbanističko-tehničkim uvjetima i normativima za sprečavanje urbanističko-arhitektonskih barijera.

Potrebno je izraditi Program zaštite i poboljšanja kakvoće zraka koji donosi Gradsko vijeće, a koji je sastavni dio Programa zaštite okoliša za područje Grada, i to za ona područja Grada u kojima je razina onečišćenosti zraka iznad tolerantnih vrijednosti, a u skladu s odredbama posebnog zakona o zaštiti zraka.

Gradsko vijeće, temeljem procijenjene razine onečišćenosti, u slučaju da je ta razina viša od graničnih vrijednosti, uspostavlja lokalnu mrežu za praćenje kakvoće zraka.

Grad Požega određuje lokacije postaja u lokalnoj mreži, donese program mjerenja razine onečišćenosti i osigura uvjete njegove provedbe.

Za područje Grada potrebno je izraditi kartu buke, sukladno posebnom propisu. U slučaju da se kartom buke utvrde područja buke većeg intenziteta od dozvoljenog posebnim propisom, potrebno je provesti mjere zaštite od buke, sukladno uvjetima i obilježjima područja (zelenilom, ogradama i sl.).

Za sve zahvate za koje postoje rizici moraju se uzeti u obzir rezultati Strateške studije o utjecaju na okoliš Prostornog plana Požeško-slavonske županije koja je izrađena za Prostorni plan Požeško-slavonske županije, ali je obuhvatila i sve značajne zahvate na području Grada Požege.

Određivanje obveze provedbe postupka procjene utjecaja zahvata na okoliš, kao i sama procjena, provodi se u skladu s odredbama posebnih propisa.

Ostale mjere zaštite okoliša provodit će se sukladno posebnim propisima te uvjetima i mjerama utvrđenim ovim Planom, i to:

**A) Zaštita tla**

* obradivo tlo, potrebno je koristiti u skladu s PPUG Požega, kartografskom prikazu br. 1. "Korištenje i namjene prostora/površina" i prema odredbama ovog Plana, odnosno gradnjom unutar utvrđenih građevinskih područja, a ukoliko se ne koristi u navedene svrhe, potrebno ga je pošumiti autohtonim biljnim vrstama.
* obradivo tlo nije dozvoljeno devastirati iskopom, koji nema poljoprivrednu namjenu, niti je na njemu dozvoljeno vršiti radnje asfaltiranja, betoniranja, te navoza, razastiranja ili nabijanja različitog dovezenog materijala po površini, odnosno vršiti druge radnje koje mogu dovesti do smanjenja kvalitete u smislu poljoprivredne proizvodnje.
* površine obradivog tla nije dozvoljeno ograđivati, ukoliko nisu uređene kao izdvojena građevinska područja prema uvjetima iz poglavlja 2.3.1., te trajni nasadi ili izdvojena poljoprivredna gospodarstva, prema uvjetima iz poglavlja 2.3.2. ove Odluke.
* određivanje točne trase prometnica unutar dozvoljenog koridora na način da se u što većoj mjeri spriječi fragmentacija poljoprivrednog zemljišta te da se u što manjoj mjeri presijecaju postojeće poljoprivredne površine, odnosno da se iste polažu po granicama parcela ili koristeći postojeće poljske putove,
* gradnjom van građevinskih područja sukladno uvjetima iz poglavlja 2.3.2. ovih Odredbi,
* načinom vođenja infrastrukture utvrđenim u PPUG-u Požege i sukladno člancima 603. – 611. te 708. ovih Odredbi, te uz najveću moguću zaštitu poljoprivrednog zemljišta prilikom određivanja infrastrukturnih trasa
* planiranjem komasacije (okrupnjavanje) poljoprivrednih čestica gdje god je to moguće,
* na obradive površine može se razastirati, odnosno izlijevati sadržaj iz gnojnih jama, u skladu s Pravilnikom o zaštiti poljoprivrednog zemljišta od onečišćenja štetnim tvarima, samo ukoliko je u potpunosti biološki razgradiv, odnosno ukoliko u njemu nema primjesa tvari štetnih za tlo, vode, te uzgoj usjeva ili konzumaciju konačnog poljoprivrednog proizvoda.
* u cilju formiranja obradivih tla različitih proizvodnih kvaliteta, a time i stvaranja mogućnosti razvoja ekološke i biološke poljoprivredne proizvodnje, obradivo tlo na prostoru Općine razdijeljeno je na površine na kojima se može obavljati poljoprivredna proizvodnja s različitim stupnjem ekološke osjetljivosti.
* radi zaštite tla učinaka erozije, potrebno je u kontaktnim prostorima naselja, a posebno na područjima vinograda i voćnjaka održavati, odnosno proširivati manje šumske zajednice
* nekvalitetno poljoprivredno zemljište koje ekonomski nije opravdano koristiti u poljoprivredne svrhe može se prenamijeniti pošumljavanjem,
* sva postojeća, legalna i nelegalna odlagališta komunalnog otpada potrebno je sanirati iskopom i premještanjem materijala, u skladu s važećim propisima o zaštiti okoliša.
* zbrinjavanjem otpada na način utvrđen u poglavlju 7. ovih Odredbi,
* ponovnim obrađivanjem (rekultivacijom) površina koje se više ne koriste za prvotnu namjenu (npr. rudna jalovišta, odlagališta otpada, klizišta),
* kroz zaštitu šuma i šumskih površina
* održavanjem postojećih šuma putem očuvanja i pravilnog gospodarenja,
* djelovanjem na očuvanju šuma kao ekološkog sustava i važnog činitelja u krajobrazima,
* razvojem i jačanjem šuma zasađenih u neeksploatacijske svrhe radi podržavanja ekološko prihvatljivih programa pošumljavanja novih i već pošumljenih područja,
* zaštitom šuma od onečišćivača, požara, nametnika i bolesti te drugih negativnih utjecaja
* sprječavanjem prenamjene šuma i šumskog zemljišta i rubnog pojasa uz šumu širine 50 m
* pridržavanjem odredbi članaka 704., 706. i 708. ovih Odredbi prilikom gradnje elektroenergetskih građevina
* očuvanjem i korištenjem preostalog kvalitetnog zemljišta za poljodjelsku i stočarsku svrhu kroz:
  + smanjenje korištenja kvalitetnog zemljišta za nepoljoprivredne svrhe,
  + poticanje i usmjeravanje proizvodnje zdrave hrane,
  + smanjivanje uporabe pesticida, umjetnog gnojiva te ostalih preparata na primjerenu razinu,
  + zaštitu poljoprivrednog tla kod određivanja trasa infrastrukturnih zahvata u prostoru u najvećoj mogućoj mjeri,
  + davanje prednosti tradicionalnim poljoprivrednim granama koje imaju povoljne preduvjete za proizvodnju,
  + promicanje obiteljskih poljodjelskih gospodarstva kao temelja poljoprivrede,
  + osposobljavanje neobrađenih i i napuštenih poljoprivrednih površina za poljoprivrednu proizvodnju (tehničkim i gospodarskim mjerama),

**B) Zaštita voda**

* mjerama zaštite vodonosnika i izvorišta, utvrđenim u člancima 725. – 729. ovih Odredbi,
* uvjetima odvodnje otpadnih voda utvrđeni u poglavlju 5.5. ovih Odredbi,
* u cilju zaštite površinskih tokova prioritetna je izgradnja cjelovitog sustava odvodnje i pročišćavanja sanitarno-fekalnih i tehnoloških voda te oborinskih voda iz naselja i izdvojenih područja za gospodarske i društvene djelatnosti,
* ne dozvoljava se ispuštanje otpadnih sanitarno-fekalnih voda u vodotoke, kanale hidromelioracijskog sustava, niti sustava oborinske odvodnje,
* oborinske vode s površina parkirališta moguće je upustiti u sustav odvodnje oborinskih voda uz obaveznu prethodnu separaciju pijeska, ulja i masti, u skladu s posebnim propisima,
* zbog zaštite površinskih i podzemnih voda, potrebno je pratiti sastav i kvalitetu poljoprivrednog zemljišta, te provoditi kontrolu primjene zaštitnih sredstava, posebno kontrolom prisutnosti nitrata u tlu jednom u 5 godina na svinjogojskim i jednom u 7 godina na govedarskim farmama,
* otpadne vode iz domaćinstava, u naseljima koja nemaju izgrađenu mrežu sustava odvodnje otpadnih voda, moraju se prikupljati u nepropusnim sabirnim armirano-betonskim jamama, koje omogućavaju Iako pražnjenje i odvoz u zatvorenim posudama na mjesto ispusta.
* pražnjenje sabirnih jama treba vršiti odvozom na uređaj za pročišćavanje otpadnih voda,
* podovi u stajama i svinjcima moraju biti nepropusni za tekućinu i imati rigole za odvodnju fekalija u gnojišnu jamu. Dno i stjenke gnojišta do visine od 50 cm iznad terena moraju biti izvedeni od nepropusnog materijala. Sva tekućina iz staja, svinjaca i gnojišta mora se odvesti u jame ili silose za fekalije i ne smije se razlijevati po okolnom terenu. Jame i silosi za fekalije moraju imati siguran i nepropustan pokrov, te otvore za čišćenje i zračenje,
* svi gospodarski pogoni, te poljoprivredna gospodarstva i farme trebaju imati izveden sustav odvodnje, koji onemogućuje izlijevanje i prodiranje otpadnih voda u tlo,
* građevine oborinske odvodnje, kao i građevine oborinske odvodnje s cestovnih i željezničkih prometnica te površina u krugu industrijskih postrojenja i benzinskih crpki, moraju se projektirati i graditi tako da opasne i druge onečišćujuće tvari u tim vodama ne prelaze granične vrijednosti emisija propisane za otpadne vode, ovisno o mjestu ispuštanja,
* radi zaštite podzemnih voda potrebno je prilikom izdavanja lokacijskih dozvola propisati i mjere zaštite:
* izgraditi sustave za odvodnju otpadnih voda od vodonepropusnih elemenata,
* oborinske vode s prometnih površina i parkirališta odvoditi putem slivnika u javni sustav odvodnje,
* naročitu pažnju posvetiti kod uređenja groblja da se drenažu i odvodnju izvede u javni sustav odvodnje, tj. da se ne ugrožavaju okolna naseljena područja i podzemne vode,
* radi zaštite kvalitete voda rekreacijskih ribnjaka potrebno je izvesti sustave pročišćavanja vode prirodnim ili umjetnim načinima, a prvenstveno osiguranjem protoka vode kroz jezero i drugim postupcima kojima se podiže razina kisika i korisnog ozona u vodi jezera, te osigurava min. II kategorija vode,
* izričito se zabranjuje ispuštanje otpadnih voda u navedene vode bez obzira na stupanj pročišćavanja,
* smanjivanjem uporabe pesticida, umjetnog gnojiva i ostalih preparata, a u zonama sanitarne zaštite i njihovim potpunim ukidanjem - ako je to utvrđeno Odlukom o zaštiti izvorišta,
* korištenjem i uređivanjem vodotoka, vodnih površina i resursa u skladu s posebnim propisima te usklađivanje svih zahvata vezanih za vodne površine, uređivanje zemljišta uz vodotoke te vodoopskrbu i odvodnju sa uvjetima nadležnih tijela za gospodarenje i upravljanje vodama koji se ishode na temelju tih propisa
* preispitivanjem nužnosti izvođenja novih regulacija i hidrotehničkih zahvata u tom pojasu, a u svrhu zaštite vodnih eko sustava, vodnog krajobraza, odnosno šireg vegetacijskog pojasa uz rijeke i potoke,
* sprječavanjem pretvaranja vlažnih livada u njive i oranice, kao i izvođenja novih regulacija, gdje god je to moguće,
* zabranom utjecaja bilo koje nove namjene u prostoru na postojeću kvalitetu voda na vodotocima I. kategorije, kao i smanjenja kvalitete voda na ostalim vodotocima

**C) Zaštita zraka i zaštita od buke**

* uvjetima gradnje u građevinskom području naselja, utvrđenim u članku 20. ovih Odredbi,
* uvjetima utvrđenim za gradnju građevina gospodarske namjene sukladno članku 142. i 143. ovih Odredbi,
* uvjetima gradnje poljoprivrednih građevina za uzgoj životinja, sukladno člancima 171. – 182. te 435. – 437. ovih Odredbi,
* kontinuiranim mjerenjem i kontrolom emisije dimnih plinova,
* sustavnom kontrolom svih poslovnih i gospodarskih pogona kao i manjih zanatskih radionica u pogledu onečišćenja zraka, vode i produkcije otpada u skladu s minimalnim dozvoljenim standardima,
* lociranjem zahvata u prostoru kod kojih se javlja izvor onečišćenja zraka na dovoljnu udaljenost od građevinskih područja naselja, odnosno od pretežito stambeno-poslovne izgradnje
* lociranjem proizvodnih pogona, kao i vanjskih prostora na kojima će se odvijati rad, najmanje na udaljenost od stambenih zgrada koja je propisana ovim Odredbama, a kako bi se povremeno opterećenje (bukom, vibracijama, dimom, čađi, prašinom, mirisima i sl.) svelo na najmanju moguću mjeru,
* lociranjem mogućih izvora onečišćavanja zraka ispravno u odnosu na stambene i slične zone, uzimajući osobito u obzir smjer i intenzitet dominantnih vjetrova te udaljenost od naseljenih područja,
* izbjegavanjem sadržaja koji onečišćuju zrak u gospodarskim zonama, a ako to nije moguće, onda poduzimati zaštitne mjere ugradnjom uređaja za pročišćavanje zraka
* planiranjem i podizanjem nasada zaštitnog zelenila oko postojećih i planiranih izvora onečišćenja zraka,
* zaštitu naselja od zagađenja ispušnim plinovima motornih vozila, sadnjom visokog zelenila u širini najmanje 5,0 m uz koridore koji su ugroženi bukom (planirana brza cesta, državna cesta i druge prometnice velikog intenziteta prometa)
* sadnjom zaštitnog zelenila u pojasevima koje dijele stambene zone od zona gospodarske namjene na način opisan u članku 156. ovih Odredbi
* nastavljanjem aktivnosti vezanih za plinofikaciju,
* uvođenjem korištenja plinovitog goriva za postojeće velike potrošače gdje god je to tehnički moguće,
* korištenjem plinovitog goriva za veće i srednje potrošače, gdje god je to tehnički moguće, te naročito u širokoj potrošnji,
* nastojanjem da se kotlovnice na kruta goriva rekonstruiraju za korištenje plina kao goriva, gdje god i čim to bude moguće,
* na građevinskom području može se spaljivati samo drvo i lignocelulozni otpad.
* ograničavanjem emisije i propisivanjem tehničkih standarda u skladu sa stanjem tehnike te uspostavljanje načela maksimalne zaštite za vrlo otrovne i kancerogene tvari,
* sprječavanjem značajnog povećanja opterećenja zraka štetnim sastojcima, pri čemu se razina značajnog opterećenja ocjenjuje temeljem rezultata procjene utjecaja na okoliš,
* lociranje uređaja za pročišćavanje otpadnih voda koji se nalaze u zoni utjecaja, prilikom određivanja točne lokacije, na dovoljnoj udaljenosti od prvih stambenih objekata (više od 500 m) gdje god je to moguće,
* korištenje ostalih prepoznatih tehnike smanjivanja emisija onečišćujućih tvari i buke tijekom korištenja zahvata u prostoru, osobito za zahvate za koje postoje određeni rizici kao što su: gospodarske zone, eksploatacijska polja, prometnice, uređaji za pročišćavanje otpadnih voda, odlagališta otpada i sl.
* zaštitu zraka na području Grada potrebno je provoditi sukladno važećem zakonu o zaštiti zraka i podzakonskim propisima proizašlim temeljem zakona.
* na području za koje je utvrđeno da je kakvoća zraka prve kategorije djeluje se preventivno kako se zbog građenja i razvitka područja ne bi prekoračile granične vrijednosti (GV).
* na području za koje je utvrđeno da je kakvoća zraka druge kategorije provode se mjere smanjivanja onečišćenosti zraka kako bi se postigle granične vrijednosti (GV).
* emisije sumpornog dioksida i dušičnih oksida u skladu s preuzetim međunarodnim obvezama moraju se smanjiti,
* na područjima za koja je utvrđeno da su razine sumporovog dioksida i dušikovog dioksida iznad propisanih pragova upozorenja te pragova upozorenja za prizemni ozon provode se mjere iz kratkoročnih akcijskih planova kako bi se postigle granične vrijednosti (GV) ili ciljna vrijednost za prizemni ozon.
* za velike izvore onečišćenja zraka može se utvrditi udio u onečišćenju zraka na regionalnoj razini i uskladiti s potrebama zaštite od zakiseljavanja uzimajući u obzir daljinski prijenos onečišćenja.
* radi poboljšanja kakvoće zraka od mobilnih izvora onečišćenja zraka treba osigurati dobru protočnost prometnog sustava i unaprijediti javni gradski putnički promet,
* emisije u zrak unutar sportskih i rekreacijskih površina, dozvoljene su u mjeri koja osigurava I. kategoriju kvalitete zraka (čist i umjereno onečišćen zrak)
* u ostalim dijelovima građevinskih područja emisije u zrak dozvoljene su u mjeri koja osigurava II. kategoriju kvalitete zraka (umjereno onečišćen zrak)
* poštivanjem propisane mjere zaštite zraka pri projektiranju, izgradnji i korištenju odlagališta otpada, pri čemu tijekom korištenja količina emisije onečišćujućih tvari ne smije prelaziti zakonom dozvoljene granice, a prevencija prekoračenja dozvoljenih vrijednosti uključuje npr. sprečavanje ispuštanja neugodnih mirisa iz zatvorenih postrojenja, pročišćavanje takvih plinova biofilterima i po potrebi vrećastim filterima, iskorištavanjem bioplina i dr.,
* identificiranjem potencijalnih izvora buke,
* kontinuiranim vršenjem mjerenja buke u najugroženijim područjima,
* tehnologijom koja sprječava nedozvoljenu količinu buke i emisiju prašine iznad dozvoljene količine i sastava, a koju moraju imati sve gospodarske građevine s izvorima buke i zagađenja
* planiranje građevina i postrojenja koje mogu biti izvor prekomjerne buke na odgovarajućoj udaljenosti od stambenih građevina i područja te rekreacijskih zona i drugih tihih djelatnosti, a u izuzetnim slučajevima i izvan naselja,
* provođenjem posebnih propisa o najvišoj mogućoj dopuštenoj razini buke na vanjskim prostorima u sklopu građevinskih područja, odnosno u zonama naselja ovisno o namjeni sukladno posebnom propisu
* bučne gospodarske djelatnosti potrebno je grupirati unutar gospodarskih zona, s poštivanjem zakonom određenih mjera zaštite u odnosu na područja posebno osjetljiva na buku te sukladno ovom Odredbama,
* u zonama gospodarske namjene - pretežno industrijske obavezne su zone zaštitnog zelenila u pojasevima uz građevne zone naselja,
* u zonama prekomjerne buke od npr. željeznica, industrijskih pogona i postrojenja te sličnih izvora, ne bi trebalo planirati nove stambene zone, odnosno građevinska područja zbog štetnog utjecaja buke na zdravlje ljudi, kao i troškova izgradnje barijere za zaštitu od buke
* radi zaštite od buke te stvaranja zvučnih barijera potrebna je između željezničke pruge te stambenih dijelova naselja sadnja visokog zelenila - ovim planom predlaže se da se na građevnim česticama koje se nalaze uz koridore koji su ugroženi bukom (autoput, željeznica) sadi drveće u širini od min. 5 m, a izgradnja planira u dubini građevne čestice što više odmaknuta od izvora buke,
* sukladno važećem zakonu o zaštiti od buke i posebnim propisima, jedinice lokalne i područne (regionalne) samouprave obvezni su provoditi zaštitu od buke, kao i osigurati njezino provođenje te raditi na smanjenju i kontroliranju buduće buke

**D) Zaštita životinja**

* valorizacijom staništa divljih životinja kroz formirana lovišta na način da se infrastrukturnim i vodnogospodarskim sustavima ne ugrozi slobodna migracija divljači karakteristične za područje, ne umanji bonitet lovišta smanjivanjem površina lovišta ispod 1000 ha ili više od 20% površine lovišta ili lovno produktivne površine,
* rješavanjem problema fragmentacije lovišta izgradnjom primjerenih prijelaza za divljač tijekom projektiranja infrastrukturnih zahvata (prometnica) koje se ograđuju, a za neograđene treba na mjestima migracijskih putova postaviti odgovarajuće vizualno-akustičke repelente radi izbjegavanja šteta na divljači i od divljači,
* planiranjem i provođenjem mjera zaštite životinja prilikom gradnje novih prometnica (ograde, prolazi za životinje) i dalekovoda (zaštita ptica) na dionicama na kojima se takva potreba utvrdi analizom kroz propisanu proceduru i dokumentaciju,
* donošenjem odluke JLS o određivanju lokacije za smještaj napuštenih i izgubljenih životinja te izgradnju objekata za tu namjenu na predmetnoj lokaciji sukladno važećem zakonu o zaštiti životinja.

**E) Zaštita šuma**

* izvršiti valorizaciju na način da se izbjegavaju zahvati u sastojinama gospodarskih jednodobnih šuma (uređajni razredi hrasta lužnjaka 140 godina, hrasta kitnjaka 120 godina, obične bukve 100 godina), sastojine koje su u fazi oplodne sječe, sastojine I. i II. dobnog razreda, sastojine u kojima je Osnovom ili Programom propisana sanacija ili konverzija,
* ukoliko se u gore navedenim sastojinama ipak planiraju zahvati, nastojati da se isti izvode u dijelovima površina navedenih sastojina koje su lošije kvalitete, lošijeg zdravstvenog stanja, smanjenog obrasta, lošijeg i smanjenog prirasta (manjeg od 2%), slabije drvne zalihe (manje od 300 m3/ha),
* šumske površine na Dilju i Krndiji gospodarske su namjene i mogu se koristiti u skladu s posebnim propisima, uz uvjet da se time na području Općine ne smanji ukupna površina pod šumama,
* zaštita šume i šumskog zemljišta provodi se temeljem važećeg zakona o šumama,
* maksimalno štititi obraslo šumsko zemljište te zahvate planirati na neobraslom šumskom zemljištu i zemljištu obraslom početnim ili degradacijskim razvojnim stadijima šumskih sastojina (garizi, šibljaci),
* mjerama zaštite šuma i šumskog zemljišta potrebno je spriječiti prekomjernu eksploataciju i devastaciju šuma, a poticati pošumljavanje goleti te osigurati osnove za racionalno gospodarenje šumama i šumskim zemljištem,
* gospodarenje šumama obuhvaća uzgoj, zaštitu i korištenje šuma i šumskih zemljišta te izgradnju i održavanje šumske infrastrukture, sukladno sveeuropskim kriterijima za održivo gospodarenje šumama,
* prilikom planiranja zahvata izbjegavati usitnjavanje površina obraslih šumom na manje od 1000 m2 u svrhu očuvanja stabilnosti i bioraznolikosti šumskog ekosustava,
* u sastojinama zaštitnih šuma koje služe za zaštitu zemljišta, voda, naselja, objekata i druge imovine izbjegavati izvođenje onih zahvata koji bi ugrozili njihovu zaštitnu ulogu,
* izbjegavati promjenu namjene šuma i šumskog zemljišta ako je ono predviđeno za sadnju višegodišnjih nasada na kojima je odobreno pravo služnosti ili se planira osnivanje služnosti,
* na poljoprivrednim površinama unutar područja ostalog obradivog tla, šuma i šumskog zemljišta /oznaka PŠ/, odnosno na prostorima gdje to nije u suprotnosti s ekonomikom poljoprivrednog gospodarenja, potrebno je čuvati mozaični krajolik isprepletenih obradivih površina i manjih šumaraka, odnosno visokog raslinja.

**8.1. UPRAVLJANJE RIZICIMA**

**8.1.1. Mjere posebne zaštite**

Svi kriteriji vezani za posebne mjere zaštite detaljno su razrađeni u dokumentu pod nazivom *Procjena rizika* kojeg je, temeljem važećih propisa, izradio Grad Požega.

Procjena je polazni dokument za izradu Plana djelovanja civilne zaštite za Grad Požegu, a koji se sastoji od planova po mjerama civilne zaštite i spašavanja s razrađenim zadaćama za svakog od nositelja, čijim se ostvarivanjem osigurava djelovanje operativnih snaga u aktivnostima zaštite i spašavanja na području Grada Požege.

Pri tome je osobito potrebno pridržavati se članka 36. Pravilnika o metodologiji za izradu procjena ugroženosti i planova zaštite i spašavanja („Narodne novine“, br. 30/14 i 67/14), čijim provođenjem se osigurava usklađenost između planiranih sadržaja u prostoru i propisanih preventivnih mjera zaštite.

Također je potrebno pridržavati se važećeg Zakona o sustavu civilne zaštite, Procjene rizika te Plana djelovanja civilne zaštite i Pravilnika o mjerama zaštite od elementarnih nepogoda i ratnih opasnosti u prostornom planiranju i uređivanju prostora, kao i važećeg Pravilnika o postupku uzbunjivanja stanovništva.

Planiranje i izgradnju skloništa kao mjeru zaštite i spašavanja od ratnih opasnosti potrebno je primjenjivati temeljem navedenog Plana.

**8.1.2. Mjere zaštite od ratnih opasnosti** **i elementarnih nepogoda**

Gradnja skloništa kao mjera sklanjanja planira se sukladno postojećim propisima te propisima koji trebaju biti doneseni u budućnosti, a usvojit će se za vrijeme korištenja ovog Plana.

Postojeća skloništa i građevine, odnosno dijelovi građevina koje mogu biti namijenjene sklanjaju i zaštiti ljudi moraju se održavati te se u sklopu njih mora očuvati mogućnost funkcije zaštite, a u svrhu kako bi se u iznimno kratkom roku ista mogla početi koristiti u svrhu zaštite i sklanjanja stanovništva.

Skloništima se ne smatraju građevine, odnosno podrumske i druge prostorije u građevinama koje mogu biti prilagođene za sklanjanje ljudi.

Za takve prostore također treba predvidjeti i njihovu drugu namjenu, a građevinski ih je potrebno izvesti na način da se mogu brzo prilagoditi za sklanjanje osoba.

Za mjeru zbrinjavanja potrebno je predvidjeti veće građevine (domove, škole, športske dvorane, veća skladišta ili hale), a ako nema dovoljno građevina potrebno je predvidjeti veći prostor s mogućnošću brzog priključka na komunalnu infrastrukturu (igrališta, neizgrađena građevinska zemljišta i sl.)

Vlasnici i korisnici građevina u kojima se okuplja veći broj osoba (škole, športske dvorane, veći trgovački centri i dr.) dužni su, sukladno posebnom zakonu, uspostaviti i održavati odgovarajući sustav uzbunjivanja građana te ga povezati s Centrom 112 (Državna uprava za zaštitu i spašavanje).

Zakloni i skloništa se ne smiju graditi ili postavljati u neposrednoj blizini skladišta zapaljivih materijala, u razini nižoj od podruma zgrade niti u plavnim područjima.

Zaštita građevina od potresa provodi se projektiranjem i gradnjom građevina, kako je detaljnije opisano u člancima 938. – 940. ovih Odredbi, a sukladno posebnim propisima.

**8.1.3. Mjere zaštite od požara i eksplozija**

Položaj, projektiranje i gradnja svih građevina moraju se uskladiti s posebnim propisima o zaštiti od požara i eksplozije.

Prilikom svih intervencija u prostoru te izrade dokumenata prostornog uređenja užih područja koji se izrađuju na temelju ovog Plana obvezno je koristiti odredbe posebnih propisa koji reguliraju ovu oblast.

Građevine i postrojenja u kojima će se skladištiti i koristiti zapaljive tekućine i plinovi moraju se graditi na sigurnoj udaljenosti od ostalih građevina i komunalnih uređaja prema posebnim propisima.

Eventualnim planiranjem gospodarske zone u kojoj će se skladištiti zapaljive tekućine i plinovi, kod izgradnje takve vrste građevina, potrebno je predvidjeti sigurnosne udaljenosti od drugih objekata, a u skladu s odredbama posebnih zakona i podzakonskim aktima koji reguliraju ovu problematiku.

Kod gradnje plinovoda potrebno je primjenjivati odredbe posebnih propisa za siguran transport tekućih i plinovitih ugljikovodika magistralnim naftovodima i plinovodima, uvažiti opće akte lokalnog distributera plina te posebnu pažnju posvetiti sigurnosnim udaljenostima od magistralnih i distributivnih plinovoda.

Tako je u pojasu širokom 30,0 m s jedne i s druge strane računajući od osi magistralnog plinovoda nakon izgradnje istog zabranjena izgradnja stambenih građevina.

Iznimno, stambene građevine se mogu graditi u pojasu užem od 30,0 m ako je njihova gradnja već bila predviđena Planom prije projektiranja plinovoda te ako se primjene posebne zaštitne mjere, s time da najmanja udaljenost stambene građevine od plinovoda mora biti:

* za promjer plinovoda do 125 mm 10,0 m
* za promjer plinovoda od 125 do 300 mm 15,0 m
* za promjer plinovoda do 500 mm 20,0 m
* za promjer plinovoda većeg od 500 mm 30,0 m

Udaljenost plinovoda od postojećih građevina, uz primjenu posebnih mjera zaštite, može biti i manja.

Obzirom da su postojeći distributivni plinovodi na području Grada većim dijelom izgrađeni od čeličnih cijevi i dotrajali, preporuča se, gdje je to moguće, prilikom rekonstrukcije ulica i cestovnih pravaca, i rekonstrukcija rečenih plinovoda.

U dogovoru s lokalnim distributerima potrebno je voditi računa o sigurnosnim udaljenostima od električnih, elektroničkih komunikacijskih, komunalnih i drugih instalacija.

Radi omogućavanja spašavanja osoba iz građevine, kao i gašenja požara na građevini i otvorenom prostoru, potrebno je do postojećih i planiranih građevina osigurati nesmetan vatrogasni pristup vatrogasnoj tehnici i gasiteljima, a sukladno odredbama posebnog propisa o uvjetima za vatrogasne pristupe.

U svezi toga potrebno je precizno odrediti lokaciju i površine za ljetne terase ugostiteljskih objekata i mjesta za parkiranje ispred građevina, posebno u središnjim dijelovima grada, iz razloga da se osigura prolazak i pristup vatrogasnoj tehnici.

Planom su osigurani koridori cjevovoda za količine vode potrebne za gašenje požara u skladu s odredbama posebnog propisa o hidrantskoj mreži za gašenje požara.

U svrhu sprječavanja širenja požara na susjedne građevine, građevina mora biti:

* udaljena od susjednih građevina - određuje se sukladno posebnim propisima iz segmenta zaštite od požara uzimajući u obzir mogućnost prijenosa na susjedne građevine, požarno opterećenje, brzinu širenja požara, požarne karakteristike materijala građevine, veličinu otvora na vanjskim zidovima građevine i druge faktore,
* odvojena od susjednih građevina - odvojiti požarnim zidom koji, ukoliko se izvodi goriva krovna konstrukcija, mora presijecati krovište po cijeloj dužini te mora biti izveden sukladno posebnim propisima iz segmenta zaštite od požara.

Prilikom nove izgradnje potrebno je voditi računa o prostornim uvjetima zaštite od požara, posebice o:

* mogućnosti evakuacije i spašavanja ljudi, životinja i imovine,
* sigurnosnim udaljenostima između građevina ili njihovom požarnom odjeljivanju,
* osiguranju pristupa i operativnih površina za vatrogasna vozila,
* osiguranju dodatnih izvora vode za gašenje,

a uzimajući u obzir i postojeća i nova naselja, odnosno građevine, postrojenja i prostore te njihova požarna opterećenja i zauzetost osobama.

Planiranim zahvatima u prostoru ne smije se onemogućiti slobodan ulaz/izlaz vatrogasne tehnike iz/u građevinu Vatrogasnog doma Požega kako se ne bi umanjila efikasnost vatrogasnih intervencija.

Na području Grada Požege potrebno je predvidjeti izgradnju, odnosno rekonstrukciju vanjske hidrantske mreže, sukladno odredbama posebnog propisa.

Sukladno posebnim propisima potrebno je ishoditi suglasnost nadležne Policijske uprave za mjere zaštite od požara primijenjene projektnom dokumentacijom za zahvate u prostoru na građevinama određenim prema tim propisima.

**8.1.4. Prirodne katastrofe i velike nesreće**

**8.1.4.1. Poplave**

Zaštitu od poplava treba provoditi u skladu sa Zakonom o vodama, te Državnim i Županijskim planovima obrane od poplava.

U svrhu zaštite od poplava potrebno je redovito održavanje svih vodotoka, te izgradnja planiranih kanala i akumulacija/retencija (te drugih ovisno o potrebama):

* planirana akumulacija „Selište“
* planirana akumulacija „Kaptolka“
* planirana retencija „Pakao“
* planirana retencija „Nakop“
* planirana retencija „Veliki Dol“
* planirana retencija „Vučjak“
* planirana akumulacija / retencija „Emovački potok“
* planirana akumulacija / retencija „Perenački potok“



Vodotoci na području Grada Požege su, uz rijeku Orljavu, u velikoj mjeri bujičnog karaktera. Na pojedinim dionicama vodotoci su regulirani, kao što je regulirana i rijeka Orljava na području samog grada Požege,, no u brdskim dijelovima i izvan grada, vodotoci većinom nisu regulirani, te u slučaju jakih i/ili dugotrajnih kiša dolazi do izlijevanja i plavljenja, osobito u nizinskim dijelovima grada Požege i prigradskih naselja kada se bujice slijevaju velikom brzinom u nizinu ili u rijeku Orljavu. To za posljedicu ima materijalnu štetu u naseljenim područjima, na pratećim prometnicama i poljoprivrednim usjevima, te trajno utječe na kvalitetu života stanovništva na području Grada Požege te uzrokuje opasnost po život, zdravlje, stambene građevine i druga materijalna dobra građana.

U svrhu preventivnog djelovanja kojim se pospješuje obrana od poplava treba provoditi slijedeće aktivnosti:

* regulirane vodotoke i retencije, obrambene nasipe, zemljane brane i ispusne uređaje na njima održavati u primjerenom stanju kako ne bi nastajale neprilike za vrijeme velikih voda,
* preostale vodotoke ili njihove dijelove, koji još nisu regulirani (pretvoreni u kanale) zadržati u prirodnom obliku, osiguravajući samo nužnu protočnost za velike vode,
* u slivovima bujičnih potoka provoditi zaštitu reljefa i šumarskim metodama sanirati

degradirana tla.

Područja Grada koja su izložena eventualnom plavljenju treba predvidjeti za namjene koje nisu osjetljive na isto, pa neće trpjeti velike posljedice zbog velikih voda. U područjima gdje nisu regulirani vodotoci, a izgradnja nije suprotna Prostornom planu objekti se moraju graditi od čvrstog materijala na način da dio objekta ostane nepoplavljen i za najveće vode.

Potrebno je zaštititi postojeće lokalne izvore vode i bunare koji se moraju održavati i ne smiju zatrpavati ili uništavati na drugi način.

Zabranjuje se gradnja objekata u inundacijama (prostor između nasipa i vodotoka) te u blizini obrambenih nasipa. Osigurati slobodan prostor oko vodotoka (inundacije) kako bi se moglo vršiti redovno održavanje vodotoka i time spriječila opasnost od poplava.

Na području Grada utvrđeno je poplavno područje. Do izgradnje nasipa ili provođenja drugih mjera, kojim će se ovo područje zaštititi od poplave, na poplavnom području u pravilu nije dozvoljena gradnja građevina van građevinskog područja, izuzev vodno gospodarskih građevina i vodova infrastrukture te sukladno članku 26. ovih Odredbi.

U potencijalno poplavnim područjima, kako ne bi došlo do ugrožavanja ljudi i materijalnih dobara, može se planirati izgradnja uz uvjet izrade potpunog i kompletnog rješenja zaštite zgrade od velikih voda, odnosno, projektnu dokumentaciju treba uskladiti s kriterijima i normativima iz "Vodoprivredne osnove sliva rijeke Orljave" (VRO Zagreb, 1990. god.) "Višegodišnji program gradnje regulacijskih i zaštitnih vodnih građevina i građevina za melioracije", "Strateška studija višegodišnji program gradnje regulacijskih i zaštitnih vodnih građevina i građevina za melioracije", odnosno, studije "Hidrološke analize sliva Orljave s novelacijom rješenja zaštite od poplava" ("Vodoprivredno-projektni biro" d.d. Zagreb, srpanj 2012. god.). i studije – Projekt više struka „Projekt zaštite od poplave na slivu Orljave“ (Elektroprojekt d.d. Zagreb, Institut za elektroprivredu i energetiku, Zagreb, SL-Consult, Ljubljana, Institut IGH Zagreb i Projektni biro, Split, 2017. god.) .

Svi vodotoci kroz naselja moraju se urediti na 100-godišnju veliku vodu, a potok Vučjak zbog njegove opasnosti da poplavi povijesnu jezgru grada Požege na 1000-godišnju veliku vodu.

Sve vodnogospodarske zgrade i zahvate treba graditi i provoditi uz maksimalno uvažavanje prirodnih i krajobraznih obilježja.

Na području planiranih novih zona/izdvojenih građevinskih područja potrebno je uspostaviti što bržu i pogodniju odvodnju u svrhu što povoljnijih uvjeta korištenja prostora i obavljanja gospodarskih i drugih djelatnosti. U tu svrhu potrebno je dograditi postojeći sustav melioracijske odvodnje, a cjelokupni sustav treba redovito održavati i uređivati.

Pri tome treba posebnu pažnju posvetiti poslovima osobito značajnim za upravljanje vodama, počevši od projektiranja vodnih građevina do tehničkog i gospodarskog održavanja vodnog dobra, regulacijskih i vodnih građevina i uređaja, melioracijskih sustava za odvodnjavanje, tehničkih radova u cilju obrane od poplave i drugih oblika zaštite od štetnog djelovanja voda te uređivanja vodotoka (regulacijski radovi).

**8.1.4.2. Potresi**

Sukladno procjeni ugroženosti i privremenoj seizmološkoj karti RH područje Grada Požege nalazi na području VII stupnja MCS s povratnim periodom od 475 godina.

Protupotresno projektiranje građevina kao i građenje treba provoditi zakonskoj regulativi o građenju i postojećim tehničkim propisima.

U svrhu efikasne zaštite od potresa, potrebno je konstrukcije svih građevina planiranih za izgradnju na području Grada uskladiti sa zakonskim i podzakonskim propisima za predmetnu seizmičku zonu („Pravilnik o tehničkim normativima za izgradnju objekata visokogradnje u seizmičkim područjima – pročišćen tekst sa svim dopunama i izmjenama sl. list br. 31/81, 49/82, 29/83, 21/88 i Narodne novine 52/90).

Za područja u kojima se planira izgradnja većih stambenih i poslovnih građevina, potrebno je izvršiti geomehaničko i drugo ispitivanje terena kako bi se postigla maksimalna sigurnost konstrukcija na predviđene potrese.

Potrebno je osigurati dovoljno široke i sigurne evakuacijske putove, omogućiti nesmetan pristup svih vrsta pomoći u skladu s važećim propisima.

U građevinama društvene infrastrukture, sportsko-rekreacijske, zdravstvene i slične namjene koje koristi veći broj različitih korisnika, osigurati prijem priopćenja nadležnog županijskog centra 112 o vrsti opasnosti i mjerama koje je potrebno poduzeti.

Ceste i ostale prometnice, posebnim mjerama treba zaštititi od rušenja zgrada i ostalog zaprečavanja radi što brže i jednostavnije evakuacije ljudi i dobara.

Kod križanja cesta u dvije ili više razina mora se osigurati cijeli lokalitet čvorišta tako da se isti režim prometa može preprojektirati za odvijanje na jednoj razini

Detaljnije, na gradskom području Grada Požege je utvrđen VIIº MCS , i to na povratni period od 95 godina, odnosno 475 godina. Zaštita građevina od potresa provodi se projektiranjem i gradnjom građevina, sukladno posebnim propisima.

Prema maksimalnim magnitudama potresa širi gradski prostor grada Požege se nalazi u seizmičkom području VII. stupnja seizmičnosti po ljestvici Mercali-Cancani-Sieberg (MCS). Pri analizi korištene su karte s tumačem koje su sastavni dio Nacionalnog dodatka za niz normi.

Na gradskom području Grada Požege utvrđeni su maksimalni intenziteti potresa te se mogu očekivati potresi u rangu VIIº po MCS ljestvice, a obuhvaćena su sva naselja. Zaštita građevina od potresa provodi se projektiranjem i gradnjom građevina, sukladno posebnim propisima normi HRN EN 1998-1:2011/NA:2011, Eurokod 8: Projektiranje potresne otpornosti konstrukcija - 1. dio: Opća pravila, potresna djelovanja i pravila za zgrade. Iznos horizontalnih vršnih ubrzanja tla tipa A (agR) za povratna razdoblja od Tp = 95 i 475 godina izražen je u jedinicama gravitacijskog ubrzanja (1 g = 9.81 m/s2). Za područje obuhvata ovog plana vrijednost Tp iznosi do 0,081 g do 0,191 g.

Kod projektiranja objekata visokogradnje mora se koristiti tzv. projektna seizmičnost sukladno podacima seizmološke karte za povratni period od 500 godina prema kojoj ovo područje ulazi u nekadašnje zoniranje zona od VIIº MCS ljestvice.

**8.1.4.3. Ostale prirodne pojave**

SUŠA



Suša i toplinski val može uzrokovati ozbiljne štete u poljoprivredi, vodoprivredi i drugim

gospodarskim djelatnostima, te može doći do poteškoća u opskrbi pitkom vodom.

Potrebno je planirati sustav za melioracijsko navodnjavanje poljoprivrednih površina, voćnjaka, povrtnjaka i svih ostalih površina jer vrlo lako u sušnim periodima dolazi do nepovratne štete dugogodišnjim nasadima. Ublažavanje i otklanjanje izravnih posljedica prirodne nepogode podrazumijevaju procjenu šteta i posljedica, sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, te sve ostale radnje kojima se smanjuju posljedice suše.

ORKANSKI VJETROVI I PIJAVICE

Orkanski vjetrovi i pijavice od 8 Bf imaju oznaku olujnog vjetra pri čemu je brzina vjetra od 17,2 do 20,7 m/s ( odnosno 62 do 74,52 km/h) i više bofora (Bf), a na našem prostoru se događa i do to je 10 Bf - prema Beanfortovoj ljestvici koja nosi oznaku Žestoke oluje (Čupa drveće iz zemlje, i pravi velike štete na zgradama), čija brzina iznosi do 32,6 m/s (117,36 km/h) apsolutno pretpostavlja primjenu propisanih uvjeta pri projektiranju i izvođenju građevina kako tijekom takvih vjetrova ne bi nastala oštećenja na građevinama i njihovim konstruktivnim dijelovima.

Takvi vjetrovi mogu nanijeti velike štete na ratarski kulturama, voću, povrću i vinogradima pa je potrebno planirati blagovremeno obavještavanje i zaštitu. U rjeđim slučajevima uslijed olujnog nevremena može doći do oštećenja građevinskih objekata, objekata kritične infrastrukture (npr. električni ili telekomunikacijski vodovi) ili kratkotrajnog onemogućavanja odvijanja prometa, zbog pada drveća na prometnice. Uz olujne i orkanske vjetrove vezana je pojava pijavica.

TUČA

Tuča se sve češće javlja tijekom cijele godine i predstavlja prije svega veliku opasnost za poljoprivredne površine, voćnjake, povrtnjake, ali i za građevine (krovovi, prozori) te pokretnu imovinu. Potrebna je organizacija sustava za obranu od tuče.

Protugradna obrana vrši se generatorima i ostalim tehničkim sredstvima, a njome rukovodi DHMZ. Sezona obrane od tuče traje od 1.svibnja do 30.rujna, odnosno u periodu kada ova elementarna nepogoda može prouzročiti najveće štete.

Za površine pokrivene nasadima voćnjaka, vinograda i drugih sličnih kultura, u preventivnom djelovanju prije svega se podrazumijeva nabavu mreža protiv tuče čime se zaštićuju nasadi i urod od posljedica tuče. Područja koja se ne mogu štititi mrežama preventivno ulaganje je osiguranje uroda i nasada kod osiguravajućih društva od posljedica tuče.

MRAZ

Nove okolnosti (globalno zagrijavanje) ima za posljedicu promjenu klime i neusklađenost čovjekovih navika i obveza s godišnjim dobom i trendovima te utječe na ugroženost poljoprivrednih, usjeva od mrazova. Česta pojava je da u rano proljeće stradavaju naročito vinogradi i voćnjaci, ali i druge poljoprivredne kulture. U svrhu zaštite potrebno je planirati zaštitu nasada pokrivanjem i odgovarajućim sličnim aktivnostima. Preventivno djelovanje prije svega podrazumijeva uvođenje „novih-starih trendova proizvodnje“ kao i prilagođavanje novim tehnologijama poljoprivredne proizvodnje (unutar staklenika ili plastenika) čime se zaštićuju nasadi i urod od posljedica mraza. Kod većih gospodarstvenika, kao i na područjima koja se ne mogu štititi plastenicima preventivno ulaganje je osiguranje uroda i nasada od posljedica mraza kod osiguravajućih društva.

SNJEŽNE OBORINE I POLEDICE

Područje Grada Požege nije ugroženo visokim nanosima snijega koji izazivaju velike materijalne štete i uzrokuju ozbiljne poremećaje u prometu i opskrbi stanovništva. Padanje snijega neprekidno od 30 ili više cm u roku 12 sati ima obilježje elementarne nepogode.

Visoki nanosi snijega mogu nanijeti štetu zgradama i građevinama koje služe za stanovanje ili proizvodnju, a naročito starijim zgradama kojima može uzrokovati razne poremećaje na relativno kraći period. Mjerama zaštite od snježnih nanosa potrebno je organizirati učinkovitu zimsku službu za čišćenje prometnica i održavanje prohodnim tijekom zimskih mjeseci.

Poledice su učestala pojava u zimskim mjesecima, pri čemu su ugrožene sve prometnice na području Grada. Posljedice su otežano odvijanje prometa i povećana vjerojatnost pojedinačnih prometnih nesreća.

KLIZIŠTA

Pojava klizišta pod utjecajem se geološke građe, geomorfoloških procesa, fizičkih procesa sezonskog karaktera (npr. oborine) te ljudskih aktivnosti (sječa vegetacije, veliki građevinski radovi usjecanja pokosa terena, način obrade tla, izgradnja cesta i slično).Nestabilnost tla koja se javlja je lokalnog karaktera i ovisi o debljini rastresitog pokrivača i litološkom sastavu podloge.

Preventivne mjere radi umanjenja posljedica prirodne nepogode u svrhu efikasne zaštite od klizišta na području postojećih te potencijalnih klizišta, u slučaju gradnje, potrebno je propisati obavezu geološkog ispitivanja tla ovlaštene geološke tvrtke, koja posjeduje odgovarajuće certifikate te zabraniti, odnosno uvjetovati izgradnju stambenih, poslovnih i drugih građevina na područjima potencijalnih ili postojećih klizišta. Za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice aktiviranja klizišta.

Na području Grada Požege nalaze evidentirana pojedinačna klizišta i to:

|  |  |  |  |
| --- | --- | --- | --- |
| **EVIDENCIJA KLIZIŠTA NA PODRUČJU GRADA POŽEGE** | | | |
| **NASELJE** | **ADRESA** | **K.Č.BR.** | **K.O.** |
| Požega | Ulica Marka Marulića | 4969,  4970/1,  4971/2,  4970/2,  4962/2,  4962/1,  4971/7,  4961/10 | Požega |

Ukoliko se na području Grada pojave druga klizišta, s istima će se također postupati sukladno stavku 2. ovog članka.

**8.1.5. Tehničko – tehnološke katastrofe i velike nesreće**

Opasnost od tehnoloških nesreća proizlazi iz proizvodnje, prerade, skladištenja i manipuliranja opasnim tvarima te su navedeno incidenti, odnosno katastrofe, uzrokovane tehničkim ili tehnološkim propustima, kvarovima ili nepravilnostima, a utemeljene su Direktivom 2012/18/EU Europskog parlamenta i Vijeća od 4. srpnja 2012. te Direktivom Vijeća 96/82/EZ (SL L 197, 24. 7. 2012.).

Vrste opasnih tvari i njihove granične količine navedene su zakonskim propisom.

Izvori mogućih tehnoloških nesreća su:

1. pokretni (transport opasnih tvari prometnicama i cjevovodima)
2. nepokretni (industrijski procesi, skladišta-rashladni sustavi i prehrambena industrija).

Posljedice tehničko-tehnoloških nesreća mogu biti:

* direktne posljedice (fizička ozljeda ljudi, materijalna šteta, zagađenje okoliša i gubitak života.
* indirektne posljedice (dugoročni učinci na zdravlje ljudi i okoliša, ekonomska nestabilnost i ometanje održivog razvoja).

U blizini lokacija gdje se proizvode, skladište, prerađuju, prevoze, sakupljaju ili obavljaju druge radnje s opasnim tvarima u apsolutnom dosegu) ne preporuča se gradnja objekata u kojem boravi veći broj osoba (dječji vrtići, škole, sportske dvorane, stambene građevine i sl.).

Nove objekte koji se planiraju graditi u kojima se pojavljuju opasne tvari potrebno je locirati na način da u slučaju nesreće ne ugrožavaju stanovništvo (rubni dijelovi poslovnih zona) te obavezivati na uspostavu sustava za uzbunjivanje i uvezivanje na 112.

Za nove izvore mogućih tehnoloških nesreća treba pri izdavanju akta temeljem kojeg se može graditiizvršiti analizu opasnih djelatnosti u skladu s posebnim propisima rangirati s obzirom na procjenu razmjera posljedica te izvršiti procjenu opasnosti od mogućih nesreća.

Na osnovi procjene vrsta i stupnjeva rizika od tehnoloških nesreća i osjetljivosti prostora na pojedine vrste štetnih djelovanja treba planirati prostorni raspored drugih sadržaja u dosegu najnepovoljnijeg slučaja učinka moguće nesreće te odrediti posebne uvjete građenja kako bi se spriječili ili umanjili učinci potencijalne incidentne situacije.

Za slučaj tehničko tehnoloških nesreća Grad ima tim civilne zaštite koji bi trebao otklanjati štetne posljedice nastale djelovanjem nekontroliranog ispuštanja opasnih tvari, i omogućiti pravovremenu evakuaciju ugroženog stanovništva.

Odlukom o određivanju cesta po kojima smiju motorna vozila prevoziti opasne tvari i o određivanju mjesta za parkiranje motornih vozila s opasnim tvarima („Narodne novine“, br. 57/07) određeno je da prijevoz opasnih tvari cestama na području Grada Požege nije dozvoljen, osim u slučajevima opskrbe gospodarskih subjekata, benzinskih ili plinskih postaja i stanovništva.

Budući da dijelom teritorija Grada Požege prolazi trasa željezničke pruge za lokalni promet L206 Pleternica – Požega - Velika, moguća je situacija provoza svih vrsta otrovnih, zapaljivih, eksplozivnih i ostalih tvari karakterističnih i opasnih svojstava po zdravlje ljudi i okoliš.

Na području Grada se, obzirom na mogućnost trasnporta u svrhu opskrbe gospodarskih subjekata, benzinskih ili plinskih postaja i stanovništva te postojanje željezničke pruge, mogu dogoditi eksplozije i požar, kao i da u okoliš i slivno područje dospiju opasne i štetne tvari te onečiste vodocrpilišta.

Preventivne prostorno-planske mjere za sprečavanje posljedica nesreća pri transportu opasnih tvari provode se određivanjem odgovarajućih koridora za prometnice prema njihovom razvrstavanju. Za cijevni transport opasnih tvari treba odrediti zaštitni koridor i tehničke uvjete za smanjenje posljedica mogućih nesreća za ljude, materijalna dobra i okoliš, ovisno o vrsti, količini i tlaku opasne tvari i vrsti mogućeg učinka nesreće.

U blizini trasa po kojima se prevozi opasna tvar namijenjena tvrtkama za proces proizvodnje ne preporuča se gradnja objekata u kojem boravi veći broj osoba (dječji vrtići, škole, sportski objekti i sl.). Iste po mogućnosti locirati u unutrašnjost naselja.

**8.1.6. Epidemiološke i sanitarne opasnosti**

Na području Grada Požege moguća je pojava epidemija/pandemija (ljudi), stočnih zaraznih bolesti te bolesti biljnih poljoprivrednih proizvoda.

Sve navedene bolesti ljudi i životinja mogu se pojaviti, a osobito u nešto većem obimu u slučaju velikih nesreća ili katastrofa, no obzirom na educiranost liječničkog i veterinarskog kadra, iskustava s ranijim pandemijama te dobre prometne povezanosti sa okolnim JLS i županijama, iste ne bi trebale utjecati na funkcioniranje jedinice lokalne samouprave. Sve službe i funkcioniranje unutar Grada Požege trebalo bi se i u tim uvjetima odvijati na način propisan od strane nadležnih službi zaštite, a uz funkcioniranje svih važnijih službi, opskrbe i procesa rada.

Gospodarske građevine za uzgoj životinja ne smiju se graditi u radijusu od 500 m oko

potencijalne lokacije vodocrpilišta.

Obzirom na pojavu bolesti kao što su ptičja gripa a posebno svinjska kuga, bolest kvrgave kože (Lumpy skin disease) tamo gdje je to još moguće potrebno je u vangradskim naseljima spriječiti širenje istih i njihovo spajanje, odnosno ostaviti razmake koji omogućavaju stvaranje dezinfekcijskih barijera – koridora.

**8.2. KRAJOBRAZNE, KULTURNE I PRIRODNE**

**VRIJEDNOSTI PODRUČJA GRADA**

Mjere zaštite krajobraznih i prirodnih vrijednosti, te kulturno-povijesne baštine određene su u poglavlju 6. ove Odluke.

**9. Mjere provedbe plana**

**9.1. OBVEZE IZRADE PROSTORNIH PLANOVA**

Sukladno Zakonu i PPŽ-u te potrebama prostornog uređenja Grada Požege, PPUG-om Požege utvrđuje se obveza izrade slijedećih prostornih planova:

* Generalni urbanistički plan grada Požege /Generalni urbanistički plan (GUP) Požege - izrađen
* Urbanistički plan uređenja izdvojenog građevinskog područja gospodarske zone poslovne namjene „Luka“ u Požegi /Urbanistički plan uređenja „Luka“ - izrađen
* Urbanistički plan uređenja izdvojenog građevinskog područja gospodarske zone poljoprivredne namjene i rekreacijske zone „Požega – sjever“ u Požegi /Urbanistički plan uređenja gospodarske zone poljoprivredno-poslovne namjene i rekreacijske zone „Požega – sjever“ - izrađen
* Urbanistički plan uređenja izdvojenog građevinskog područja ugostiteljsko - turističke namjene „Emovački lug 1“ /Urbanistički plan uređenja „Emovački lug 1“ - izrađen
* Urbanistički plan uređenja izdvojenog građevinskog područja ugostiteljsko - turističke namjene „Emovački lug 2“ /Urbanistički plan uređenja „Emovački lug 2“ – izrađen
* Urbanistički plan uređenja izdvojenog građevinskog područja ugostiteljsko - turističke i sportsko - rekreacijske namjene „Sovinjak“

Odlukom o izradi urbanističkog plana uređenja može se, sukladno Zakonu, odrediti uži ili širi obuhvat tog Plana od obuhvata određenog Prostornim planom i ovom Odlukom te se može odrediti obuhvat tog Plana i za područje za koje obuhvat nije određen ovim Prostornim planom i ovom Odlukom.

Područja za koja se ovim Planom utvrđuje obveza izrade prostornih planova (ili je prostorni plan već izrađen) označena su na kartografskom prikazu br. 3.B. u MJ 1 : 25.000 te na pripadajućim kartografskim prikazima građevinskih područja naselja u MJ 1 : 5.000.

Do donošenja UPU-a iz članka 952. ovih Odredbi, izgradnja i rekonstrukcija u okviru njihovih obuhvata dozvoljena je u područjima koja se smatraju izgrađenim i uređenim, odnosno na sve dijelove na koje se mogu primjeniti odredbe o neposrednoj provedbi, odnosno u slučajevima i pod uvjetima određenim važećim Zakonom o prostornom uređenju, a sukladno Odredbama ovog Plana.

Do donošenja UPU-a iz prethodnog stavka, na području obuhvata na kojem je određena obveza izrade UPU-a, primjenjuju se Odredbe ovog Plana, na onim dijelovima na kojima je gradnja dozvoljena sukladno pretkodnom stavku, odnosno temeljem važećeg Zakona o prostornom uređenju.

**9.2. PRIMJENA POSEBNIH RAZVOJNIH I DRUGIH MJERA**

U cilju poticanja razvoja Grada u planiranju uređenja prostora potrebno je prioritetno osigurati:

* Izradu projektne dokumentacije i izgradnju akumulacije i retencija na obroncima Požeške gore, (retencije Pakao, Nakop, Veliki Dol, Vučjak i akumulacija Selište)
* Rješavanje imovinsko - pravnih odnosa za izgradnju komunalne infrastrukture u gospodarskim zonama Požega te za izgradnju ostalih komunalnih objekata i uređaja, za one zone u kojima to nije riješeno;
* Uređenje gradskog trga s pripadajućim građevinama za vozila u mirovanju i pripadajućih prometnica s uređenjem prometnih čvorišta;
* Sudjelovanje u izgradnji novih kružnih tokova planiranih na raskrižjima Državne ceste i lokalnih gradskih cesta;
* Regulacija vodotoka rijeke Orljave na dionici željeznički most Vidovci do mosta u Kuzmici u dužini (cca 3.8 km);
* Izgradnja postrojenja za obradu građevinskog otpada na području odlagališta Vinogradine;
* Izgradnju objekata vodoopskrbe :
* izradu projekata i gradnju mreže u naseljima i gospodarskim zonama Požega, za one kojima to nije riješeno;
* Izgradnju objekata odvodnje:
* dovršetak sustava odvodnje otpadnih voda sa uređajem za pročišćavanje (i biološki dio uređaja) za naselja Požega (u okviru aglomeracije),
* Izradu projektne dokumentacije rješavanje odvodnje oborinskih voda za područje obuhvata gradskih i prigradskih naselja grada Požege te održavanje postojeće mreže (cca 25 km) kao i izgradnju dodatne mreže,
* Izgradnju objekata za opskrbu električnom energijom:
* obnovu objekata za opskrbu električnom energijom u naseljima (obnova i izgradnja i rekonstrukcija dalekovoda, novih trafostanica, niskonaponske mreže, te javne rasvjete);
* Izgradnju građevina javne i društvene namjene :
* izgradnju novog vrtića u Mihaljevcima i gradu Požega, Izgradnju osnovne škole u Požegi,
* izradu projektne dokumentacije i izgradnju dvorane uz osnovnu školu u Požegi,
* izgradnju građevina javne i društvene namjene u svim naseljima,
* Izgradnja atletskog stadiona u Požegi;
* Obnova i izgradnja malih športskih igrališta po svim naseljima;
* Sudjelovanje u aktivnostima vezanim uz izradu projektne dokumentacije i gradnji planiranog prometnog pravac brze ceste obilaznice grada Požega (dio ukupne trase)/ Brestovac-Pleternica;
* Izradu projektne dokumentacije i gradnju novih ulica u stambenim gospodarskim zonama;
* Izradu projektne dokumentacije i gradnju biciklističke infrastrukture;
* Projektiranje i izgradnju novih i obnovu postojećih površina zelenih parkova (npr. novi park uz rijeku Orljavu);
* Izgradnja žičare kojom bi se povezao prostor lokaliteta „**Thallerova koliba -** nekad vrlo značajnog u povijesnom životu grada Požega te, istovremeno, prostor jednog od najljepših vidikovaca na brdu iznad Trga Svetog Trojstva smještenog u blizini kapele sv. Vida na Požeškoj gori, s požeškim Starim gradom, ili prostorom oko Trga Sv. Trojstva, ili s nekom drugom lokacijom u Gradu Požegi, ovisno o analizi i saznanjima o opravdanosti i korištenju prostora
* Razvoj ugostiteljsko – turističkih sadržaja s posebnim naglaskom na smještajne kapacitete;
* Uređenje i obnova zelenih površina i gradskih parkova;
* Izgradnja pješačkih mostova preko rijeke Orljave;
* Rješavanje pitanja proširenja groblja u Vidovcima, Dervišagi;
* Izradu planova navodnjavanja poljoprivrednog zemljišta, u suradnji s nadležnom pravnom osobom s javnim ovlastima.

Prioritet je izgradnja brzih cesta naročito zaobilaznice grada Požege, te modernizacija postojećih državnih cesta.

Zaštita vodonosnika kao najvažnijeg prirodnog resursa zahtijeva primjenu sljedećih mjera:

* osmišljavanje i usmjeravanje poljoprivredne proizvodnje na način primjeren zaštiti vodonosnika i tla (ograničena i kontrolirana upotreba zaštitnih sredstava), uz obavezno unapređenje stočarske i peradarske proizvodnje rješavanjem zbrinjavanja otpada i otpadnih voda na farmama,
* sustavno rješavanje problema zbrinjavanja otpada i odvodnje otpadnih voda prioritetno za naselja i infrastrukturu koja se nalazi na vodonosniku.

Formiranje gradskih urbanih zona je moguće objedinjavanjem svih kontaktnih prostora u zajedničko građevinsko područje za razvoj naselja koja su se međusobno spojila (Požega – Vidovci - Dervišaga i sl.). Potrebne su poticajne i razvojne mjere s državne razine prvenstveno za jačanje Grada Požege.

Posebne razvojne mjere koje je potrebno sustavno provoditi još su i:

* revitalizacija naselja, gospodarstva i poljodjelstva na realnim osnovama,
* provedba stimulativnih mjera (sufinanciranje, kreditiranje, porezne olakšice i sl.) za ostanak (i povratak) stanovništva u područjima u kojima je moguće stvoriti realne perspektive za razvoj, uz ulaganje u one djelatnosti koje će osigurati primjerene uvjete za život.

**9.3 REKONSTRUKCIJA GRAĐEVINA**

**ČIJA JE NAMJENA PROTIVNA PLANIRANOJ NAMJENI**

Sve legalno izgrađene postojeće građevine, a koje su u suprotnosti sa planiranom namjenom ili su izgrađene protivno uvjetima gradnje utvrđenim u PPUG Požega, mogu se rekonstruirati pod uvjetom da se ne povećavaju vanjski gabariti, odnosno u opsegu neophodnom za poboljšanje uvjeta života i rada.

Ako je izgrađenost građevne čestice (kig), na kojoj je izgrađena građevina iz prethodnog članka veća od dozvoljene, ista se prilikom rekonstrukcije ili gradnje zamjenskih te novih građevina na toj čestici može zadržati, ali se ne smije povećati.

Građevinama iz članka 959. ovih Odredbi može se mijenjati namjena sukladno uvjetima iz ovog Plana.

**III. PRIJELAZNE I ZAVRŠNE ODREDBE**

Izmjene i dopune PPUG Požege iz članka 1. ove Odluke izrađene su u 7 (sedam) izvornika ovjerenih pečatom Gradskog vijeća Grada Požege i potpisane po predsjedniku Gradskog vijeća. Od toga se 1 (jedan) izvornik nalazi u pismohrani izrađivača Plana.

Istovremeno, izvornik IV. Izmjena i dopuna PPUG Požege se u 2 (dva) primjerka dostavlja i čuva u Upravnom odjelu za komunalne djelatnosti i gospodarenje Grada Požege te u 1 (jednom) primjerku u pismohrani Grada Požege, dok se po 1 (jedan) izvornik zajedno s ovom Odlukom dostavlja i čuva u:

* Ministarstvu prostornog uređenja, graditeljstva i državne imovine Republike Hrvatske,
* Zavodu za prostorno uređenje Požeško-slavonske županije
* Upravnom odjelu za gospodarstvo i graditeljstvo Požeško-slavonske županije

U skladu s odredbama Zakona o prostornom uređenju, svatko ima pravo uvida u dokumentaciju II. izmjena i dopuna PPUG Požega.

Uvid u Plan može se izvršiti svakog radnog dana na adresama:

* Grad Požega, Upravni odjel za komunalne djelatnosti i gospodarenje, Trg Sv. Trojstva 1, 34000 Požega,
* Požeško-slavonske županije, Upravnog odjela za gospodarstvo i graditeljstvo, Županijska 7, 34000 Požega,

Ova Odluka stupa na snagu 8 (osmog) dana od dana objave u "Službenim novinama Grada Požege".

**Ad. 3.**

**Prijedlog Odluke o prijenosu prava vlasništva nekretnine k.č.br. 2124 upisane u**

**z.k.ul.br. 6842 u k.o. Požega**

PREDSJEDNIK - daje riječ gradonačelniku koji potom daje riječ Klari Miličević, pročelnici Upravnog odjela za imovinsko-pravne poslove kako bi obrazložila ovu točku dnevnog reda.

KLARA MLIČEVIĆ - daje kratko obrazloženje ove točke dnevnog reda.

PREDSJEDNIK - otvara raspravu.

Uraspravi je sudjelovao vijećnik Mitar Obradović.

PREDSJEDNIK - zaključuje raspravu, daje na glasovanje Odluku o prijenosu prava vlasništva nekretnine k.č.br. 2124 upisane u z.k.ul.br. 6842 u k.o. Požega i konstatira da je Gradsko vijeće Grada Požege, većinom glasova (12 glasova za i 5 suzdržanih glasa) usvojilo

O D L U K U

o prijenosu prava vlasništva nekretnine k.č.br. 2124 upisane u z.k.ul.br. 6842 u k.o. Požega

Članak 1.

Grad Požega, Trg Sv. Trojstva 1, Požega, donosi Odluku da se bez naknade prenese pravo vlasništva Grada Požege, nekretnine k.č.br. 2124 opisane kao POŽEGA, ŽUPANIJSKA, DVORIŠTE, PARKIRALIŠTE JAVNA ZGRADA, Požega, Županijska 13, ukupne površine 743 m2, upisane u z.k.ul.br. 6842 u k.o. Požega, ustanovi Državni arhiv u Požegi, Županijska 13, 34000 Požega, OIB: 48755158135.

Članak 2.

Tržišna vrijednost nekretnine navedene i opisane u članku 1. ove Odluke, utvrđena je Elaboratom o procjeni tržišne vrijednosti koji je sačinjen u studenom 2024. godine od strane stalnog sudskog vještaka za graditeljstvo i procjenu nekretnina Zorana Fumića, dipl. ing. arh. iz Požege i iznosi 212.300,00 eura.

Članak 3.

Prijenos prava vlasništva nekretnine iz članka 1. ove Odluke provodi se u svrhu realizacije projekta izgradnje zgrade javne i društvene namjene, Državnog arhiva u Požegi i potrebe osiguranja bespovratnih sredstava za provedbu navedenog projekta.

Grad Požega ovom Odlukom ustanovi Državni arhiv u Požegi predaje i prenosi u vlasništvo i pravomoćnu građevinsku dozvolu, KLASA: UP/I-361-03/23-01/000062, URBROJ: 2177-07-01/3-23-0022 od 20. listopada 2023. godine kao i svu popratnu projektnu dokumentaciju ishođenu za potrebe izgradnje zgrade Državnog arhiva u Požegi.

Između Grada Požege i Državnog arhiva u Požegi sklopit će se ugovor o prijenosu prava vlasništva bez naknade.

Članak 4.

Upravni odjel za imovinsko-pravne poslove Grada Požege zadužuje se za provedbu ove Odluke sukladno važećim zakonskim odredbama i odlukama Grada Požege.

Članak 5.

Ova Odluka stupa na snagu danom donošenja, a objavit će se u Službenim novinama Grada Požege.

**Ad. 4.**

**Prijedlog Odluke o osnivanju Gradskog kazališta Požega**

PREDSJEDNIK - daje riječ gradonačelniku koji potom daje riječ Ljiljani Bilen, pročelnici Upravnog odjela za samoupravu kako bi obrazložila ovu točku dnevnog reda.

LJILJANA BILEN – daje kratko obrazloženje ove točke dnevnog reda.

PREDSJEDNIK - otvara raspravu.

U raspravi je sudjelovao vijećnik Mitar Obradović.

PREDSJEDNIK - zaključuje raspravu, daje na glasovanje Odluku o osnivanju Gradskog kazališta Požega i konstatira da je Gradsko vijeće Grada Požege, većinom glasova (16 glasova za i 1 suzdržan glas) usvojilo

O D L U K U

o osnivanju Gradskog kazališta Požega

I. UVODNE ODREDBE

Članak 1.

Ova Odluka o osnivanju Gradskog kazališta Požega (u nastavku teksta: Odluka) smatra se osnivačkim aktom, kojim se uređuje status i ustrojstvo Gradskog kazališta Požega koje je osnovano i ustrojeno 4. studenog 1994. godine kao kazališna kuća, javna ustanova u vlasništvu Grada Požege, za obavljanje kazališne djelatnosti i to Odlukom o osnivanju kazališne kuće u Požegi (Službene novine Grada Požege, broj: 7/94.) koja je mijenjanja i dopunjena Odlukom o izmjeni i dopuni Odluke o osnivanju kazališne kuće u Požegi (Službene novine Grada Požege, broj: 4/07.) i Odlukom o izmjeni i dopuni Odluke o osnivanju kazališne kuće u Požegi (Službene novine Grada Požege, broj: 15/13.).

Članak 2.

Ovom Odlukom dosadašnja kazališna kuća preustrojava se u kazalište, sa svrhom trajnog obavljanja kazališne djelatnosti, sukladno odredbama Zakona o kazalištima i Zakona o ustanovama.

II. NAZIV I SJEDIŠTE I OSNIVAČ KALZALIŠTA

Članak 3.

(1) Naziv ustanove je: Gradsko kazalište Požega.

(2) Skraćeni naziv ustanove je: GKP.

(3) U pisanoj komunikaciji s fizičkim i pravnim osobama u inozemstvu, Kazalište može uz svoj naziv upotrebljavati i prijevod naziva na stranom jeziku.

(4) Naziv Kazališta mora biti istaknut na zgradi u kojoj je njegovo sjedište i na objektima u kojima obavlja svoju djelatnost.

Članak 4.

(2) Sjedište Kazališta je u Požegi, Trg Sv. Trojstva kbr.20.

Članak 5.

Osnivač Kazališta je Grad Požega, MB:0554430, OIB:95699596710 sa sjedištem u Požegi, Trg Sv. Trojstva kbr. 1 (u nastavku teksta: Osnivač).

1. DJELATNOST KAZALIŠTA

Članak 6.

1. Djelatnost Kazališta obuhvaća:

* priprema i organizacija te javno izvođenje dramskih, plesnih, glazbenih, glazbeno-scenskih, lutkarskih i drugih scenskih djela

- organizacija javnog izvođenja predstava gostujućih kazališta i kazališnih družina.

(2) Uz temeljnu djelatnost iz stavka 1. ovog članka, odnosno djelatnosti upisane u sudski registar, Kazalište može obavljati i druge djelatnosti koje služe za obavljanje navedenih djelatnosti, ako se one uobičajeno i u manjem opsegu obavljaju uz upisane djelatnosti.

Članak 7.

Kazalište kao pravni sljednik kazališne kuće je javna ustanova od interesa za Grad Požegu koja djelatnost iz članka 6. ove Odluke obavlja kao javnu službu, na području Osnivača.

1. USTROJSTVO I UPRAVLJANJE KAZALIŠTEM

Članak 8.

Unutarnjim ustrojstvom osigurava se racionalan i djelotvoran rad Kazališta radi ostvarivanja kazališne djelatnosti.

Članak 9.

Ustrojstvo i upravljanje Kazalištem pobliže se uređuje Statutom i/ili drugim općim aktom Kazališta sukladno zakonima i ovoj Odluci.

1. TIJELA KAZALIŠTA

Članak 10

Tijela Kazališta su Kazališno vijeće i Ravnatelj.

Kazališno vijeće

Članak 11.

(1) Kazališno vijeće ima pet članova. Tri člana Kazališnog vijeća imenuje Gradonačelnik Grada Požege (u nastavku teksta: Gradonačelnik) iz reda istaknutih kulturnih djelatnika u području društvenih znanosti, humanističkih znanosti ili u umjetničkom području s radnim iskustvom u javnom kulturnom sektoru, istaknutih znanstvenika odnosno nastavnika u području društvenih znanosti, humanističkih znanosti ili u umjetničkom području te pravni ili ekonomski stručnjaci s iskustvom u području kulture. Jedan član bira se iz redova kazališnih umjetnika zaposlenih u Kazalištu, a jedan iz redova svih zaposlenika sukladno Zakonu o radu.

(2) Ako članu Kazališnog vijeća iz reda kazališnih umjetnika odnosno zaposlenika prestane rad, prestaje mu i članstvu u Kazališnom vijeću.

(3) Za člana Kazališnog vijeća imenuje se osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij.

(4) Kazališno vijeće može se konstituirati kada je imenovana većina članova Kazališnog vijeća.

(5) Mandat članova Kazališnog vijeća je četiri godine.

(6) Za vrijeme trajanja mandata član Kazališnog vijeća iz stavka 2. ovoga članka ne može biti u poslovnom odnosu s Kazalištem.

(7) Članovi kazališnog vijeća imaju pravo na novčanu naknadu za svoj rad u visini koju odredi Osnivač i koja se isplaćuje na teret Osnivača.

Članak 12.

Kazališno vijeće:

- na prijedlog ravnatelja potvrđuje godišnji program rada i razvoja Gradskog kazališta Požega koji mora biti u skladu s osnovnim programskim i financijskim okvirom iz članka 20. stavka 5. Zakona o kazalištima

- na prijedlog Ravnatelja razmatra i usvaja godišnji financijski i programski plan i plan nabave te njihove izmjene i dopune tijekom godine

- prati ostvarivanje programa te njegovo financijsko i kadrovsko izvršavanje

- razmatra i usvaja programska i financijska izvješća ravnatelja

- na prijedlog Ravnatelja, donosi Statut Gradskog kazališta Požege (u nastavku teksta: Statut) uz prethodnu suglasnost Osnivača i druge opće akte Kazališta sukladno Statutu

- obavlja i druge poslove određene zakonom i Statutom.

Ravnatelj

Članak 13.

(1) Ravnatelj organizira i provodi umjetnički program i za njega je odgovoran, organizira i vodi poslovanje, predstavlja i zastupa Kazalište u pravnom prometu i pred tijelima javne vlasti, donosi godišnji program rada i razvoja, vodi poslovnu politiku i odgovoran je za zakonitost rada Kazališta.

(2) Zadaće i ovlasti Ravnatelja pobliže se utvrđuju Statutom.

(3) Ravnatelj može sukladno Statutu, Kazališnom vijeću predložiti imenovanje svog zamjenika.

Članak 14.

(1) Ravnatelj se imenuje na temelju javnog natječaja sukladno odredbama Zakona o kazalištima, ove Odluke i Statuta.

(2) Za Ravnatelja može biti imenovana osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij
* koja se odlikuje stručnim, radnim i organizacijskim sposobnostima
* pet godina rada u kulturi.

(3) Uz dokaze o ispunjenju uvjeta iz natječaja, kandidat je dužan prijavi priložiti četverogodišnji program, koji obavezno sadrži financijski i kadrovski plan ostvarenja predloženog programa.

(4) Ravnatelj ne može biti osoba koja prema zakonu kojim se uređuju trgovačka društva ne može biti članom uprave.

(5) Ravnatelja imenuje i razrješava Gradonačelnik na prijedlog Kazališnog vijeća.

(6) Imenovanje i razrješenje vršitelja dužnosti ravnatelja Kazališta obavlja se na isti način, ali bez provođenja javnog natječaja.

(7) Ravnatelj se imenuje na temelju predloženog mandatnog programa rada koji obvezno sadrži financijski i kadrovski plan ostvarenja predloženog programa.

Članak 15.

(1) Ravnatelj imenuje svog zamjenika između djelatnika Kazališta koji ga zamjenjuje u slučaju odsutnosti.

(2) Zamjenik ima prava i ovlasti Ravnatelja za vrijeme dok ga zamjenjuje.

(3) Razrješenjem Ravnatelja, zamjenik se razrješava dužnosti i prestaje mu rad o čemu odluku donosi vršitelj dužnosti Ravnatelja odnosno novi Ravnatelj.

(4) Zamjenik ravnatelja koji je prije imenovanja bio zaposlen u Kazalištu na neodređeno vrijeme, ima pravo povratka na rad i raspored na radno mjesto koje odgovara njegovu stupnju obrazovanja i radnom iskustvu, a što se pobliže uređuje sporazumom s poslodavcem.

VI. SREDSTVA KAZALIŠTA

Članak 16.

(1) Sredstva za rad Kazališta osigurava Osnivač na temelju prihvaćenog prijedloga programa i financijskog plana Kazališta, a sredstva za rad uključuju sredstva za plaće, produkcijska sredstva, materijalne rashode, kao i sredstva za investicije i investicijsko održavanje, ako posebnim zakonima nije drukčije određeno. Produkcijska sredstva uključuju honorare te troškove opreme i izvođenja programa. Osnivač je dužan osigurati sredstva za plaće i druga materijalna prava kazališnih umjetnika i kazališnih radnika.

(2) Osnivač je dužan osigurati sredstva iz stavka 1. ovoga članka sukladno kriterijima i standardima koje na prijedlog Kazališnog vijeća utvrđuje Osnivač.

(3) Sredstva za rad Kazališta mogu se osigurati:

- iz proračuna Republike Hrvatske u dijelu u kojem program utvrde kao javnu potrebu

- iz proračuna jedinica lokalne i područne (regionalne) samouprave u dijelu u kojem program utvrde kao javnu potrebu

- iz vlastitih prihoda ostvarenih obavljanjem osnovne djelatnosti i ostalih djelatnosti za koje je registrirano sponzorstvima, darovanjima i

- na drugi način u skladu u skladu sa Zakonom o kazalištima i drugim zakonima.

VII. NAČIN RASPOLAGANJA DOBITI

Članak 17.

(1) U slučaju da Kazalište ostvari dobit, ista će upotrijebiti isključivo za obavljanje i razvoj registrirane djelatnosti.

(2) Dobit se utvrđuje na kraju poslovne godine.

(3) O raspodjeli dobiti odlučuje Osnivač.

VIII. NAČIN POKRIVANJA GUBITAKA

Članak 18.

1. Kazalište odgovara za obveze cijelom svojom imovinom.
2. Osnivač ustanove solidarno i neograničeno odgovara za njene obaveze.

IX. MEĐUSOBNA PRAVA I OBVEZE OSNIVAČA I KAZALIŠTA

Članak 19.

U cilju zaštite osnivačkih prava i osiguranih sredstava za rad Kazališta, Osnivač će putem svojih tijela vršiti kontrolu poslovanja i utroška sredstva.

Članak 20.

(1) Kazalište je dužno je podnijeti godišnje izvješće o ostvarenju programskog i financijskog poslovanja nadležnom upravnom tijelu Osnivača te uvijek na zahtjev Osnivača.

(2) Izvješće iz stavka 1. ovoga članka podnosi Ravnatelj uz obvezno dostavljanje mišljenja Kazališnog vijeća.

Članak 21.

(1) Ako Kazališno vijeće ne prihvati godišnje programsko i financijsko izvješće ravnatelja Kazališta, Gradonačelnik može Ravnatelja razriješiti dužnosti prije isteka mandata.

(2) Gradonačelnik ne može razriješiti Ravnatelja prije isteka mandata ako je Kazalište financijski i programski poslovali u okviru osnovnog programskog i financijskog okvira za mandatno razdoblje koji je odredio Osnivač prilikom natječaja za izbor Ravnatelja odnosno ako je Kazalište poslovalo u okviru godišnjeg financijskog i programskog plana koji je usvojilo Kazališno vijeće.

(3) Gradonačelnik ne može razriješiti Ravnatelja zbog neprihvaćanja programskog i financijskog izvješća ako je na ostvarenje godišnjeg financijskog i programskog plana utjecala viša sila odnosno odluka Osnivača kojom je mijenjan

opseg ili smjernice programa odnosno ako sam Osnivač nije do kraja proračunske godine osigurao sva ugovorena sredstva za rad Kazališta.

(4) Gradonačelnik će razriješiti Ravnatelja ako je pravomoćno osuđen za počinjene kaznenog djela koje je nanijelo štetu poslovanju ili ugledu Kazališta.

(5) Prije donošenja odluke o razrješenju Ravnatelju mora se pružiti mogućnost očitovanja o razlozima razrješenja.

(6) U slučaju razrješenja iz stavka 1. ovoga članka, Gradonačelnik može razriješiti i članove Kazališnog vijeća koje je imenovao.

Članak 22.

Kazalište je dužno voditi racionalno financijsko poslovanje, te pravodobno izvršavati druge obveze koje ima sukladno Zakonu o kazalištima, ovoj Odluci i Statutu, te drugim pozitivnim propisima.

Članak 23.

Kazalište ima pravo tražiti od Osnivača da sukladno njegovoj nadležnosti i objektivnim mogućnostima, osigura odgovarajuća sredstva i druge uvjete za Kazalište.

Članak 24.

(1) Osnivač donosi odluku o nazivu i sjedištu Kazališta, te o promjeni naziva i sjedišta, daje prethodnu suglasnost na promjenu djelatnosti Kazališta, donosi odluke o statusnim promjenama i prestanku Kazališta te druge odluke u okviru zakonskih ovlaštenja Osnivača.

(2) Pri donošenju odluka koje se tiču osnivanja, statusnih promjena, prestanka i tijeka djelovanja Kazališta, Osnivač je vezan odlukama nadležnog ministarstva i drugih državnih tijela, donesenih u okviru njihovih nadležnosti.

Članak 25.

Kazalište je dužno obavljati kazališnu djelatnost za koju je osnovano i djelovati u cilju potpune profesionalizacije dramskog ansambla Kazališta.

X. POSLOVI I BROJ KAZALIŠNIH UMJETNIKA I DRUGIH KAZALIŠNIH RADNIKA ZAPOSLENIH U KAZALIŠTU

Članak 26.

Poslovi i broj kazališnih umjetnika i drugih kazališnih radnika zaposlenih u Kazalištu utvrđuju se aktom o ustrojstvu i unutarnjem redu Kazališta.

Članak 27.

(1) Na radne odnose kazališnih umjetnika i drugih kazališnih radnika u Kazalištu primjenjuju se odredbe Zakona o radu, ukoliko Zakonom o kazalištima nije drukčije propisano.

(2) Kazališno vijeće aktom iz članka 26. ove Odluke propisuje uvjete koje moraju ispunjavati zaposleni u Kazalištu.

XI. ZASTUPANJE I PREDSTAVLJANJE I OGRANIČENJA GLEDE STJECANJA, OPTEREĆIVANJA I OTUĐIVANJA NEKRETNINA I DRUGE IMOVINE

Članak 28.

(1) Kazalište zastupa i predstavlja ravnatelj.

(2) Ravnatelj zastupa i predstavlja Kazalište samostalno i pojedinačno bez ograničenja do iznosa od 15.000,00 eura, a preko te vrijednosti do iznosa od 30.000,00 eura uz prethodnu suglasnost Kazališnog vijeća, a iznad iznosa od 30.000,00 eura uz prethodnu suglasnost Kazališnog vijeća i Osnivača.

Članak 29.

(1) Pravni posao kojim se stječu, opterećuju ili otuđuju nekretnine u vlasništvu Kazališta, Ravnatelj ne može zaključiti bez suglasnosti Osnivača, bez obzira na njihovu vrijednost.

(2) Iznimno od odredbe stavka 1. ovog članka, predsjednik Kazališnog vijeća zastupa Kazalište u svim poslovima koje Kazalište sklapa s Ravnateljem.

XII. OPĆI AKTI

Članak 30.

Akti Kazališta su Statut i drugi opći akti kojim se uređuju pojedina pitanja iz djelokruga rada Kazališta sukladno zakonu, ovoj Odluci i Statutu.

Članak 31.

Statutom se utvrđuje ustrojstvo, ovlasti i način odlučivanja tijela Kazališta, način raspolaganja sredstvima, način ostvarivanja javnosti rada, te druga pitanja od važnosti za obavljanje djelatnosti i poslovanja Kazališta.

Članak 32.

Statut se objavljuje u Službenim novinama Grada Požege, a drugi opći akte Kazališta objavljuju se na oglasnoj ploči Kazališta.

XIII. NADZOR RADA I OPĆIH AKATA

Članak 33.

Nadzor nad zakonitošću rada i općih akata Kazališta sukladno Zakonu o kazalištima obavlja Ministarstvo kulture i medija RH.

XIV. PRIJELAZNE I ZAVRŠNE ODREDBE

Članak 34.

(1) Kazalište je dužno uskladiti svoje poslovanje, Statut i druge akte sukladno odredbama Zakona o kazalištima i ovoj Odluci, u roku šezdeset dana od dana stupanja na snagu ove Odluke.

(2)Kazalište nakon izvršenog usklađivanja svojeg poslovanja s odredbama Zakona o kazalištima i ove Odluke zadržava pravni slijed i kontinuitet nad svim nekretninama, pokretninama i dokumentacijom koju je posjedovalo i imalo u svom vlasništvu ili na korištenju prije donošenja ove Odluke.

Članak 35.

Ravnatelj Kazališta sukladno Zakonu o kazalištima i ovoj Odluci nastavlja s radom do isteka mandata na koji je imenovan.

Članak 36.

Kazalište od kazališne kuće danom upisa u sudski registar preuzima zaposlenike, opremu, pismohranu, sredstva za rad koji su do stupanja na snagu ove Odluke služili za obavljanje kazališne djelatnosti.

Članak 37.

Kazališno vijeće imenovat će se sukladno Zakonu o kazalištima, ovoj Odluci i Statutu.

Članak 38.

Stupanjem na snagu ove Odluke stavlja se izvan snage Odluka o osnivanju kazališne kuće u Požegi (Službene novine Grada Požege, broj: 7/94., 4/07. i 17/13.).

Članak 39.

Ova Odluka stupa na snagu osmog dana od dana objave u Službenim novinama Grada Požege.

**Ad. 5.**

**Prijedlog Odluke o osnivanju Savjeta mladih Grada Požege**

PREDSJEDNIK - daje riječ gradonačelniku koji potom daje riječ Ljiljani Bilan, pročelnici Upravnog odjela za samoupravu kako bi obrazložila ovu točku dnevnog reda.

LJILJANA BILEN **-** daje kratko obrazloženje.

PREDSJEDNIK - otvara raspravu**.**

Vijećnik Ante Kolić u 17,36 sati izlazi van iz gradske vijećnice.

PREDSJEDNIK – konstatira da je na sjednici sada nazočno 16 vijećnika Gradskog vijeća Grada Požege.

PREDSJEDNIK - zaključuje raspravu**,** daje na glasovanje Odluku o osnivanju Savjeta mladih Grada Požege i konstatira da je Gradsko vijeće Grada Požege, bez rasprave, jednoglasno (16 glasova za) usvojilo

O D L U K U

o osnivanju Savjeta mladih Grada Požege

I. OPĆE ODREDBE

Članak 1.

(1)Ovom se Odlukom osniva Savjet mladih Grada Požege.

(2) Savjet mladih Grada Požege (u nastavku teksta: Savjet mladih) je savjetodavno tijelo Grada Požege koje promiče i zagovara prava, potrebe i interese mladih u cilju njihovog sudjelovanja i odlučivanja o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih Grada Požege.

(3) Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 2.

Savjet mladih svojim djelovanjem, prijedlozima i mišljenjima ima utjecaj na pripremu, donošenje i provedbu odluka Gradskog vijeća Grada Požege (u nastavku teksta: Gradsko vijeće) koje su od interesa za mlade, a time i na bolji položaj mladih u lokalnoj sredini i razrješavanje problema mladih.

Članak 3**.**

Ova Odluka sadržava odredbe o:

- broju članova Savjeta mladih

- načinu izbora članova Savjeta mladih

- rokovima provedbe izbora za članove Savjeta mladih

- radnom tijelu Gradskog vijeća koje provjerava valjanost kandidatura i izrađuje listu valjanih kandidatura

- načinu utjecaja Savjeta mladih na rad Gradskog vijeća u postupku donošenja odluka i drugih akata od

neposrednog interesa za mlade i u vezi s mladima

- načinu financiranja rada i programa Savjeta mladih

- osiguravanju prostornih i drugih uvjeta za rad Savjeta mladih

- pravu na naknadu troškova za sudjelovanje u radu Savjeta mladih te

- drugim pitanjima od značaja za rad Savjeta mladih.

II. BROJ I SASTAV ČLANOVA SAVJETA MLADIH

Članak 4.

(1) Savjet mladih ima devet (9) članova uključujući predsjednika i zamjenika predsjednika.

(2) U Savjet mladih se biraju mladi koji u trenutku podnošenja kandidature za članstvo u Savjetu mladih imaju od navršenih petnaest (15) do navršenih trideset (30) godina života te koji imaju prebivalište ili boravište na području grada Požege.

(3) Osoba ne može istodobno biti član Savjeta mladih i član Gradskog vijeća.

1. IZBOR ČLANOVA SAVJETA MLADIH

Članak 5.

(1) Članove Savjeta mladih bira Gradsko vijeće na temelju pisanih i obrazloženih kandidatura u skladu sa zakonom kojim se uređuje sustav lokalne i područne (regionalne) samouprave, Statutom Grada Požege, Poslovnikom o radu Gradskog vijeća Grada Požege, Zakonom o savjetima mladih te ovom Odlukom.

(2) Postupak izbora članova Savjeta mladih pokreće Gradsko vijeće na temelju ove Odluke i objavom Javnog poziva za isticanje kandidatura.

(3) Kandidature za članove Savjeta mladih temeljem javnog poziva za isticanje kandidatura ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih od najmanje petnaest (15) mladih.

Članak 6.

(1) Izbor članova Savjeta mladih provodi se u Gradskom vijeću sukladno Zakonu o savjetima mladih, zakonu kojim se uređuje sustav lokalne i područne (regionalne) samouprave te općim aktima Grada Požege.

(2) Javni poziv za podnošenje prijedloga kandidata za izbor članova Savjeta mladih mora sadržavati:

- opis postupka izbora sukladno Zakonu o savjetima mladih

- uvjete za isticanje kandidatura sukladno Zakonu o savjetima mladih

- rokove za prijavu

- rokove za provedbu provjere zadovoljavanja formalnih uvjeta prijavljenih kandidata

- rok izbora članova Savjeta mladih.

(3) Javni poziv objavljuje se na mrežnim stranicama Grada Požege, a po potrebi i na drugi način utvrđen Zakonom, neposredno nakon stupanja na snagu odluke iz članka 5. stavka 2. ove Odluke.

(4) Grad Požega, prema dostupnim kontaktima, obavijest o objavi javnog poziva za isticanje kandidatura dostavit će udrugama mladih i za mlade, srednjim školama, visokim učilištima i pomladcima političkih stranaka koji djeluju na području grada Požege.

(5) Rok za podnošenje prijedloga kandidata je dvadeset (20) dana od dana objave javnog poziva.

Članak 7.

(1) Pisane i obrazložene kandidature za izbor članova Savjeta mladih sastavljene sukladno objavljenom javnom pozivu i ovoj Odluci, ovlašteni predlagatelji predaju Odboru za izbor i imenovanja Gradskog vijeća (u nastavku teksta: Odbor za izbor i imenovanja), prema uputama iz javnog poziva.

(2) Prijedlog iz stavka 1. ovog članka obavezno sadrži:

* naziv i sjedište ovlaštenog predlagatelja
* podatke o kandidaturi (ime i prezime, datum i godina rođenja, prebivalište ili boravište- fotokopija osobne iskaznice ili prijave boravišta)
* obrazloženje prijedloga.

(3) Prijedlog kandidata koji je nepravovremen, nepotpun ili nepravilno sastavljen neće se razmatrati.

Članak 8.

(1) Odbor za izbor i imenovanja obavlja provjeru formalnih uvjeta prijavljenih kandidata u roku od deset (10) dana od isteka roka za podnošenje prijava.

(2) Nakon obavljene provjere formalnih uvjeta prijavljenih kandidata, Odbor za izbor i imenovanja u roku od petnaest (15) dana od isteka roka za podnošenje prijava sastavlja izvješće o provjeri formalnih uvjeta te utvrđuje popis važećih kandidatura.

(3) Izvješće o provjeri formalnih uvjeta i popis važećih kandidatura dostavljaju se Gradskom vijeću te se objavljuju na mrežnim stranicama Grada Požege.

Članak 9.

(1) Gradsko vijeće na prvoj sjednici nakon objave popisa važećih kandidatura raspravlja izvješće o provjeri formalnih uvjeta.

(2) Popis važećih kandidatura utvrđuje se na način da se ime i prezime kandidata na listi navodi prema redoslijedu zaprimljenih pravovaljanih prijedloga.

(3) Lista sadrži:

* naznaku predlagatelja
* ime i prezime kandidata
* datum i godina rođenja.

(4) Nakon rasprave o izvješću o provjeri formalnih uvjeta, Gradsko vijeće s popisa važećih kandidatura javnim glasovanjem bira članove Savjeta mladih.

Članak 10.

(1) U slučaju da nije moguće izabrati Savjet mladih zbog dva ili više kandidata s jednakim brojem glasova, glasovanje se ponavlja za izbor kandidata do punog broja članova Savjeta mladih između onih kandidata koji u prvom krugu nisu izabrani jer su imali jednak broj glasova. Glasovanje se ponavlja dok se ne izaberu svi članovi Savjeta mladih.

(2) Članovi Savjeta mladih između sebe izabiru jednog predstavnika Savjeta mladih u Savjet mladih Požeško-slavonske županije.

(3) Rezultati izbora za članove Savjeta mladih objavljuju se na mrežnim stranicama Grada Požege.

1. KONSTITUIRANJE SAVJETA MLADIH

Članak 11.

(1) Prvu sjednicu Savjeta mladih saziva predsjednik Gradskog vijeća, u roku od trideset (30) dana od dana objave rezultata izbora koji predsjedava sjednici do izbora predsjednika Savjeta mladih.

(2) Savjet mladih se smatra konstituiranim izborom predsjednika Savjeta mladih.

(3) Obavijest o konstituiranju Savjeta mladih objavljuje se na mrežnim stranicama Grada Požege.

Članak 12.

(1) Predsjednika i zamjenika predsjednika Savjeta mladih biraju i razrješuju članovi Savjeta mladih većinom glasova svih članova Savjeta mladih, sukladno odredbama Zakona o savjetima mladih.

(2) Ako Savjet mladih u roku od trideset (30) dana od dana proglašenja službenih rezultata izbora za članove Savjeta mladih ne izabere predsjednika Savjeta mladih, Gradsko vijeće objavit će novi javni poziv za izbor članova Savjeta mladih.

V. MANDAT ČLANOVA

Članak 13.

(1) Mandat članova Savjeta mladih počinje danom konstituiranja Savjeta mladih i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća Grada Požege sukladno odredbama zakona kojim se uređuje lokalna i područna (regionalna) samouprava.

(2) Gradsko vijeće razriješit će člana Savjeta mladih i prije isteka mandata:

- na osobni zahtjev člana Savjeta mladih

- ako neopravdano izostane s najmanje 50% sjednica Savjeta mladih u godini dana.

(3) Član Savjeta mladih koji za vrijeme trajanja mandata navrši trideset (30) godina nastavlja s radom u Savjetu mladih do isteka mandata na koji je izabran.

(4) Ako se broj članova Savjeta mladih spusti ispod dvije trećine (2/3) početnog broja, Gradsko vijeće će provesti postupak dodatnog izbora za onoliko članova koliko ih je prestalo biti članom prije isteka mandata.

(5) Mandat članova Savjeta mladih izabranih postupkom dodatnog izbora traje do isteka mandata članova Savjeta mladih izabranih u redovitom postupku biranja članova Savjeta mladih.

(6) Gradsko vijeće raspustit će Savjet mladih samo ako Savjet mladih ne održi sjednicu dulje od šest (6) mjeseci.

VI. DJELOKRUG RADA

Članak 14.

U okviru svog djelokruga Savjet mladih:

- bira predsjednika i zamjenika predsjednika Savjeta mladih

- donosi Poslovnik o radu Savjeta mladih

**-** osniva stalna i povremena radna tijela, te bira i razrješava članove radnih tijela

- raspravlja na sjednicama Savjeta mladih o pitanjima značajnim za rad kao i o pitanjima iz djelokruga Gradskog vijeća koji su od interesa za mlade

- u suradnji sa predsjednikom Gradskog vijeća inicira donošenje odluka, programa i drugih akata od značaja za mlade i unaprjeđenje položaja mladih na području grada Požege

- predlaže Gradskom vijeću raspravu o pojedinim pitanjima od značenja za unapređivanje položaja mladih na području grada Požege te način rješavanja navedenih pitanja

- putem svojih predstavnika sudjeluje u radu Gradskog vijeća prilikom donošenja odluka, mjera, programa i drugih akata, davanjem mišljenja, prijedloga i preporuka o pitanjima i temama od interesa za mlade

- sudjelujeu izradi, provedbi i praćenju provedbe lokalnih programa za mlade, daje pisana očitovanja i prijedloge nadležnim tijelima o potrebama i problemima mladih, a po potrebi predlaže i donošenje programa za otklanjanje nastalih problema i poboljšanje položaja mladih

- potiče informiranje mladih, međusobnu suradnju Savjeta mladih u Republici Hrvatskoj te suradnju i razmjenu iskustava s organizacijama civilnog društva i odgovarajućim tijelima drugih zemalja

- potiče mlade na aktivnu participaciju u lokalnoj samoupravi te ih prema potrebi poziva na sjednice i uključuje u svoj rad

- po potrebi poziva predstavnike tijela Grada Požege na sjednice Savjeta mladih

- predlaže i podnosi Gradskom vijeću na odobravanje program rada i financijski plan za ostvarivanje programa rada Savjeta mladih

- potiče razvoj financijskog okvira provedbe politike za mlade i podrške razvoju organizacija mladih i za mlade, te sudjeluje u programiranju prioriteta natječaja i određivanje kriterija financiranja organizacija mladih i za mlade

- obavlja i druge savjetodavne poslove od interesa za mlade.

VII. NAČIN RADA SAVJETA

Članak 15.

(1) Savjet mladih predstavlja predsjednik Savjeta mladih.

(2) Zamjenik predsjednika zamjenjuje predsjednika za vrijeme njegove odsutnosti i spriječenosti u obavljanju dužnosti.

Članak 16.

(1) Savjet radi na sjednicama koje se održavaju kao redovite i izvanredne, a saziva ih i njima predsjeda predsjednik Savjeta mladih.

(2) Redovite sjednice Savjeta mladih predsjednik saziva najmanje jednom svaka tri (3) mjeseca, a po potrebi i češće.

(3) Sjednica Savjeta mladih može se održati i elektroničkim putem.

(4) Članovima Savjeta mladih koji ne mogu nazočiti sjednici Savjeta mladih koja se održava fizički omogućit će se, sukladno tehničkim i organizacijskim mogućnostima, sudjelovanje na sjednici Savjeta mladih elektroničkim putem, odnosno audio i / ili videokonferencijskim putem.

(5) Članovi Savjeta mladih koji će na sjednici Savjeta mladih sudjelovati na način opisan u stavku 4. ovoga članka, o tome će predsjednika Savjeta mladih obavijestiti najkasnije tri (3) dana prije održavanja sjednice Savjeta mladih.

(6) Predsjednik Savjeta mladih dužan je na prijedlog najmanje jedne trećine (1/3) članova Savjeta mladih sazvati izvanrednu sjednicu Savjeta mladih u roku od petnaest (15) dana od dana dostave zahtjeva.

Članak 17.

(1) Savjet mladih o pitanjima iz djelokruga rada može odlučivati i donositi akte, ako je na sjednici nazočna većina članova Savjeta mladih.

(2) Savjet odlučuje većinom glasova, ako je na sjednici nazočna većina članova Savjeta mladih, osim ako Zakonom o savjetima mladih nije određeno drukčije.

(3) Ako su prilikom odlučivanja glasovi podijeljeni na jednak broj glasova za i protiv, odlučujući je glas predsjednika Savjeta mladih.

(4) Član Savjeta mladih koji ima osobni interes u donošenju odluka o nekim pitanjima, može sudjelovati u raspravi o tom pitanju, ali je izuzet od odlučivanja.

Članak 18.

(1) U radu Savjeta mladih mogu sudjelovati i osobe koje nisu članovi Savjeta mladih, ako svojim radom mogu pridonijeti boljem radu Savjeta mladih u pripremi stručnih podloga za zauzimanje stajališta na postupku izrade, donošenja i provedbe Programa rada Savjeta mladih i drugih akata iz djelokruga rada Savjeta mladih, te davanju mišljenja, prijedloga i preporuka Gradskom vijeću u vezi s donošenjem odluka i programa od interesa za mlade.

(2) Osobe iz stavka 1. ovoga članka sudjeluju u radu Savjeta mladih, ali bez prava glasovanja na sjednicama Savjeta mladih.

(3) Na sjednice Savjeta mladih se, prema potrebi, pozivaju i predstavnici pojedinih tijela Grada Požege, ako to zahtijeva sadržaj dnevnog reda o kojem raspravlja i odlučuje Savjet mladih.

VIII. POSLOVNIK O RADU I PROGRAM RADA SAVJETA

Članak 19.

(1) Savjet mladih donosi Poslovnik o svom radu, kojim se pobliže uređuje način rada Savjeta mladih i njegovih radnih tijela, postupak izbora i razrješenja predsjednika i zamjenika predsjednika Savjeta mladih i članova radnih tijela Savjeta mladih u skladu s Zakonom o savjetima mladih i ovom Odlukom.

(2) Poslovnik o radu Savjeta mladih donosi se većinom glasova svih članova Savjeta mladih.

Članak 20.

(1) Svoj rad Savjet mladih temelji na programu rada koji donosi većinom glasova svih članova Savjeta mladih.

(2) Savjet mladih donosi program rada i financijski plan Savjeta mladih za svaku kalendarsku godinu.

(3) Program rada sadržava godišnje aktivnosti Savjeta mladih u skladu s njegovim djelokrugom rada i to:

- sudjelovanje u kreiranju i praćenju provedbe lokalnog programa djelovanja za mlade

- suradnja s drugim savjetodavnim tijelima mladih u Republici Hrvatskoj i inozemstvu

- konzultiranje s mladima i organizacijama mladih i za mlade o temama bitnim za mlade

- suradnja s tijelima jedinica lokalne i područne (regionalne) samouprave u politici za mlade

- ostale aktivnosti važne za rad Savjeta mladih i poboljšanje položaja mladih.

(4) Program rada Savjeta mladih obuhvaća i ostale sadržaje u sklopu djelokruga rada Savjeta mladih za poboljšanje položaja mladih, uključivanje mladih u razrješavanje njihovih problema i lokalnu zajednicu, te organiziranje tematskih foruma, tribina i radionica radi boljeg informiranja mladih i suradnje s mladima u Republici Hrvatskoj i šire.

Članak 21.

(1) Ako su programom rada Savjeta mladih za provedbu planiranih sadržaja predviđena financijska sredstva, ta se sredstva, na temelju financijskog plana, osiguravaju u Proračunu Grada Požege u skladu sa Zakonom, ovom Odlukom i Statutom Grada Požege.

(2) Program rada Savjeta mladih popraćen financijskim planom donosi se i podnosi na odobravanje Gradskom vijeću najkasnije do 30. studenog tekuće godine za sljedeću kalendarsku godinu.

(3) O svom radu Savjet mladih podnosi godišnje izvješće Gradskom vijeću do 31. ožujka tekuće godine za prethodnu godinu te ga dostavlja na znanje Gradonačelniku Grada Požege (u nastavku teksta: Gradonačelnik) koji ga objavljuje na mrežnim stranicama Grada Požege.

IX. RADNA TIJELA

Članak 22.

(1) Savjet mladih može, u skladu sa svojim djelokrugom, imenovati svoje stalne i povremene radne skupine za uža područja djelovanja, te organizirati forume, tribine i radionice za pojedine dobne skupine mladih ili srodne vrste problema mladih.

(2) U radna se tijela, osim članova Savjeta mladih, mogu birati, bez prava glasa, i stručnjaci iz pojedinih područja za koja se osnivaju radna tijela, a koji mogu svojim stručnim znanjima utjecati na bolju pripremu programa i njihovo ostvarivanje.

(3) Prema potrebi, radna tijela sudjeluju u organiziranju foruma, tribina, predavanja i radionica za pojedine specijalizirane sadržaje od interesa za mlade.

X. FINANCIRANJE, PROSTORNI I DRUGI UVJETI ZA RAD SAVJETA

Članak 23.

(1) Financijska sredstva za rad i program rada Savjeta mladih, prostorne, tehničke i druge materijalne uvjete za rad Savjeta mladih osigurava Grad Požega. Financijska sredstva za rad Savjeta mladih sukladno mogućnostima osiguravaju se u Proračunu Grada Požege.

(2) Stručne i administrativne poslove za potrebe rada Savjeta mladih obavlja Upravni odjel za samoupravu Grada Požege.

(3) Članovi Savjeta mladih imaju pravo na naknadu za svoj rad u iznosu od 27,00 eura mjesečno.

(4) Članovi Savjeta mladih koji su predstavnici Savjeta mladih u Savjetu mladih Požeško-slavonske županije imaju pravo na naknadu za svoj rad samo po jednoj osnovi i to u Savjetu u kojem članovi Savjeta primaju naknadu za rad u višem iznosu.

(5) Članovi Savjeta mladih imaju pravo na naknadu troškova prijevoza za dolazak na sjednice Savjeta mladih kao i drugih putnih troškova neposredno vezanih za rad u Savjetu mladih, a odnose se na troškove organiziranja tribina i predavanja u gradu Požegi. Također, mogu im se odobriti i naknade troškova smještaja koji je neposredno vezan uz rad Savjeta mladih, u skladu s ovom Odlukom.

(6) Grad Požega osigurava dostupnost pouzdanih informacija o svim pitanjima od interesa za mlade, o članovima Savjeta mladih i radu Savjeta mladih na svojoj mrežnoj stranici.

XI. ODNOS SAVJETA MLADIH, GRADSKOG VIJEĆA I GRADONAČELNIKA

Članak 24.

**(**1) Gradsko vijeće sve pozive i materijale za svoje sjednice te zapisnike s održanih sjednica dostavlja Savjetu mladih u istom roku kao i članovima Gradskog vijeća te je obvezno i na drugi prikladan način informirati Savjet mladih o svom radu, a na prijedlog Savjeta mladih raspravit će i pitanje od interesa za mlade.

(2) Predsjednik Gradskog vijeća po potrebi, a najmanje svakih šest (6) mjeseci održava zajednički sastanak sa Savjetom mladih, na koji po potrebi poziva i druge članove Gradskog vijeća i drugih tijela Grada Požege, a može pozvati i stručnjake iz pojedinih područja vezanih za mlade i rad s mladima.

(3) Inicijativu za zajednički sastanak predsjednika Gradskog vijeća i Savjeta mladih može pokrenuti i Savjet mladih.

(4) Na prijedlog Savjeta mladih, Gradsko vijeće će raspraviti pitanje od interesa za mlade, i to najkasnije na prvoj sljedećoj sjednici od dana dostave zahtjeva Savjeta mladih pod uvjetom da je prijedlog podnesen najkasnije sedam (7) dana prije dana održavanja sjednice Gradskog vijeća.

(5) Predsjednik, zamjenik predsjednika ili drugi član Savjeta mladih kojeg Savjet mladih imenuje dužan je odazvati se pozivima na sjednice Gradskog vijeća, prisustvovati sjednicama s pravom sudjelovanja u raspravi, ali bez prava glasa te dostaviti svaki podatak ili izvještaj koji o pitanju iz njegova djelokruga zatraži Gradsko vijeće.

Članak 25.

(1) Gradonačelnikpo potrebi, a najmanje svakih šest (6) mjeseci održavazajednički sastanak sa Savjetom mladih na kojem se raspravlja o svim pitanjima od interesa za mlade te o međusobnoj suradnji i drugim pitanjima.

(2) Gradonačelnik svakih šest (6) mjeseci pisanim putem obavještava Savjet mladih o svojim aktivnostima od važnosti i interesa za mlade.

XII. PRAVO PODNOŠENJA ŽALBE

Članak 26.

(1) Ako su podnositelju prijedloga za izbor kandidata Savjeta mladih u postupku podnošenja prijedloga povrijeđena prava, ovlašteni predlagatelj ima pravo žalbe.

(2) Žalba se podnosi Odboru za statutarno-pravna pitanja Gradskog vijeća Grada Požege (u nastavku teksta: Odbor za statutarno-pravna pitanja) u roku četrdeset osam (48) sati od dana odbijanja prijama prijedloga.

(3) Odbor za statutarno-pravna pitanja provjerava formalnu ispravnost odbijenog prijedloga kandidata za izbor članova Savjeta mladih, i njegova odluka je konačna.

XIII. PRIJELAZNE I ZAVRŠNE ODREDBE

Članak 27.

Sastavni dio ove Odluke čini:

- Obrazac - 1: Javni poziv za isticanje kandidatura

- Obrazac - 2: Isticanje kandidature za izbor članova Savjeta mladih Grada Požege

- Obrazac - 3: Popis predlagatelja koji pripadaju neformalnoj skupini mladih

- Obrazac - 4: Izjava o prihvaćanju kandidature za izbor člana Savjeta mladih Grada Požege.

Članak 28.

Postojeći saziv Savjet mladih osnovan sukladno Zakonu o savjetima mladih (Narodne novine, broj: 41/14.) i Odluci o osnivanju Savjeta mladih Grada Požege (Službene novine Grada Požege, broj: 19/14.) nastavlja s radom do isteka mandata svojih članova sukladno odredbama navedenog Zakona i Odluke.

Članak 29.

Stupanjem na snagu ove Odluke prestaje važiti Odluka o osnivanju Savjeta mladih Grada Požege (Službene novine Grada Požege, broj: 19/14.).

Članak 30.

Ova Odluka stupa na snagu osmog dana od dana objave u Službenim novinama Grada Požege.

**Ad 6.**

**Prijedlog Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za period od 1. siječnja do 30. travnja 2025. godine**

PREDSJEDNIK - daje riječ gradonačelniku koji potom daje riječ Ljiljani Bilen, pročelnici Upravnog odjela za samoupravu kako bi obrazložila ovu točku dnevnog reda.

LJILJANA BILEN - daje kratko obrazloženje.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za period od 1. siječnja do 30. travnja 2025. godine i konstatira da je Gradsko vijeće Grada Požege, bez rasprave, jednoglasno(16 glasova za) usvojilo

Vijećnik Ante Kolić u 17,40 sati se vraća u gradsku vijećnicu.

PREDSJEDNIK – konstatira da je na sjednici sada nazočno 17 vijećnika Gradskog vijeća Grada Požege.

O D L U K U

o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za period od 1. siječnja do 30. travnja 2025. godine

1. OPĆE ODREDBE

Članak 1.

Ovom Odlukom određuje se visina i način raspoređivanja sredstava za rad političkih stranaka i nezavisnih vijećnika u Gradskom vijeću Grada Požege za 2025. godinu (u nastavku teksta: Odluka).

Članak 2.

Riječi i pojmovi koji se koriste u ovoj Odluci, a koje imaju rodno značenje, odnose se na jednak način i na muški i na ženski rod, bez obzira u kojem se rodu koriste.

II**.** VISINA I NAČIN RASPOREĐIVANJA SREDSTAVA ZA RAD POLITIČKIH STRANAKA ZASTUPLJENIH U GRADSKOM VIJEĆU

Članak 3.

Sredstava namijenjena za financiranje političkih stranaka i nezavisnih vijećnika Gradskoga vijeća Grada Požege od 1. siječnja do 30. travnja 2025. godini planirana su u Proračunu Grada Požege za 2025. godinu (u nastavku teksta: Proračun), u ukupnom iznosu od 3.034,84 eura.

Članak 4.

(1) Sredstva iz članka 3. ove Odluke raspoređuju se na način da se utvrdi jednak iznos sredstava za svakog vijećnika u Gradskom vijeću Grada Požege (u nastavku teksta: Gradsko vijeće), tako da pojedinoj političkoj stranci, odnosno nezavisnom vijećniku pripadaju sredstva razmjerno broju njihovih vijećnika u Gradskom vijeću, a prema Konačnim rezultatima izbora za članove Gradskog vijeća Grada Požege provedenih 16. svibnja 2021. godine od 21. svibnja 2021. godine.

(2) Za svakog člana Gradskog vijeća podzastupljenog spola, političkim strankama i nezavisnim vijećnicima pripada i pravo na naknadu u visini od 10% iznosa predviđenog po svakom članu Gradskog vijeća.

Članak 5.

Političkim strankama i nezavisnim vijećnicima zastupljenim u Gradskom vijeću raspoređuju se sredstva osigurana u Proračunu Grada Požege za 2025. godinu, na način utvrđen u članku 4. ove Odluke, a za razdoblje od 1. siječnja do 30. travnja 2025. godinu iznose:

|  |  |  |  |  |
| --- | --- | --- | --- | --- |
| Red. br. | Kandidacijska lista / nezavisni vijećnici | Broj članova u GV/ 464,53 eura godišnje po članu / za razdoblje 1. siječnja do 30. travnja 2025. godine 154,84 eura po članu | Broj članova podzastupljenog spola u GV / 46,45 eura po članu godišnje / za razdoblje 1. siječnja - 30. travnja 2025. godine 15,48 eura po članu podzastupljenog spola | Ukupno od 1. siječnja do 30. travnja 2025. / euro |
| 1. | HRVATSKA DEMOKRATSKA ZAJEDNICA - HDZ | 9 / 4.180,77 / 1.393,56 | 3 / 139,36 / 46,44 | 1.440,00 |
| 2. | SOCIJALDEMOKRATSKA PARTIJA - SDP | 6 / 2.787,13/ 929,04 | 2 / 92,90 / 30,96 | 960,00 |
| 3. | MOST | 2 / 929,06 / 309,68 | - | 309,68 |
| 4. | DOMOVINSKI POKRET | 2 / 929,06 / 309,68 | 1 / 46,45 / 15,48 | 325,16 |
| S v e u k u p n o | | 19 / 8.826,02 / 2.941,96 | 6 / 278,71 / 92,88 | 3.034,84 |

Članak 6.

(1) Obračun i isplatu sredstava sukladno ovoj Odluci obavlja Upravni odjel za financije i proračun Grada Požege.

(2) Sredstva za financiranje iz članka 5. ove Odluke doznačit će se na žiro-račun političke stranke, odnosno na poseban račun nezavisnog vijećnika, najkasnije do 15. travnja 2025. godine.

III. ZAVRŠNA ODREDBA

Članak 7.

Ova Odluka stupa na snagu osmog dana od dana objave u Službenim novinama Grada Požege.

**Ad.7.**

**Prijedlog Odluke o izmjenama i dopunama Odluke o komunalnim djelatnostima na**

**području grada Požege**

PREDSJEDNIK - daje riječ gradonačelniku koji potom daje riječ Jeleni Vidović, službenici ovlaštenoj za privremeno obavljane poslova pročelnika kako bi obrazložila ovu točku dnevnog reda.

JELENA VIDOVIĆ - daje kratko obrazloženje.

PREDSJEDNIK - otvara raspravu.

U raspravi je sudjelovao vijećnik Mitar Obradović.

PREDSJEDNIK - zaključuje raspravu, daje na glasovanje Odluku o izmjenama i dopunama Odluke o komunalnim djelatnostima na području Grada Požege i konstatira da je Gradsko vijeće Grada Požege**,** jednoglasno (17 glasova za) usvojilo

O D L U K U

o izmjenama i dopunama Odluke o komunalnim djelatnostima na području grada Požege

Članak 1.

Ovom Odlukom mijenja se i dopunjuje Odluka o komunalnim djelatnostima na području grada Požege (Službene novine Grada Požege, broj: 14/24.) (u nastavku teksta: Odluka).

Članak 2.

U čanku 6. stavku 1. Odluke, točka „7. obavljanje dimnjačarskih poslova“ briše se, a točka „8. usluge parkiranja na uređenim javnim površinama“ postaje točka 7.

Članak 3.

Iza članka 10. Odluke dodaje se glava IV. i članak 10.a koji glase:

„IV. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU UGOVORA O KONCESIJI

Članak 10.a

(1) Pravne ili fizičke osobe na temelju ugovora o koncesiji mogu obavljati na području grada Požege komunalnu djelatnost obavljanje dimnjačarskih poslova.

(2) Postupak davanja koncesije provodi se u skladu sa Zakonom o koncesijama, Zakonom i ovom Odlukom.

(3) Postupak davanja koncesije započinje danom slanja na objavu obavijesti o namjeri davanja koncesije koja se zajedno s dokumentacijom za nadmetanje objavljuje u elektroničkom oglasniku javne nabave Republike Hrvatske, a završava izvršnošću odluke o davanju koncesije ili odluke o poništenju postupka davanja koncesije.

(4) Postupak javnog natječaja provodi Povjerenstvo koje ima predsjednika i najviše četiri člana, a imenuje ga Gradonačelnik.

(5) Odluku o slanju i objavi obavijesti o namjeri davanja koncesije donosi Gradonačelnik

(6) Na osnovu prijedloga Povjerenstva Gradonačelnik upućuje Gradskom vijeću Grada Požege (u nastavku teksta: Gradsko vijeće) prijedlog Odluke o dodjeli koncesije ili poništenju javnog natječaja.

(7) Odluku o odabiru najpovoljnijeg ponuditelja donosi Gradsko vijeće.

(8) Na temelju odluke o davanju koncesije Gradonačelnik s odabranim ponuditeljem sklapa ugovor o koncesiji.

(9) Naknada za koncesiju uplaćuje se u korist Proračuna Grada Požege.“

Članak 4.

Glava „IV. PRIJELAZNE I ZAVRŠNE ODREDBE“ Odluke, postaje glava „V.“.

Članak 5.

Iza članka 12. Odluke dodaje se članak 12.a koji glasi:

„Članak 12.a

Nakon stupanja na snagu ove Odluke komunalnu djelatnost obavljanja dimnjačarskih poslova nastavit će obavljati trgovačko društvo Komunalac Požega d.o.o. za komunalne djelatnosti iz Požege, u većinskom vlasništvu Grada Požege kojem je povjereno obavljanje dimnjačarskih poslova i to sve do okončanja postupka davanja u koncesiju dimnjačarskih poslova i sklapanja ugovora o koncesiji za obavljanje dimnjačarskih poslova s odabranim ponuditeljem.“

Članak 6.

Ova Odluka stupa na snagu osmog dana od dana objave u Službenim novinama Grada Požege.

**Ad. 8.**

**Prijedlog Odluke o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o.**

PREDSJEDNIK - daje riječ gradonačelniku koji potom daje riječ Jeleni Vidović, službenici ovlaštenoj za privremeno obavljane poslova pročelnika kako bi obrazložila ovu točku dnevnog reda.

JELENA VIDOVIĆ – daje kratko obrazloženje ove točke dnevnog reda.

PREDSJEDNIK - otvara raspravu.

U raspravi je sudjelovala vijećnica Martina Vlašić Iljkić.

PREDSJEDNIK - zaključuje raspravu, daje na glasovanjeOdluku o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o. i konstatira da je Gradsko vijeće Grada Požege, većinom glasova, (12 glasova za i 5 suzdržana glasa) usvojilo

O D L U K U

o davanju suglasnosti Gradonačelniku Grada Požege da na Skupštini trgovačkog društva TEKIJA d.o.o. prihvati pripajanje trgovačkog društva VODE LIPIK d.o.o. trgovačkom društvu TEKIJA d.o.o.

Članak 1.

Gradsko vijeće Grada Požege daje suglasnost Gradonačelniku Grada Požege da na Skupštini trgovačkog društva TEKIJA d.o.o. iz Požege, Vodovodna 1, OIB:57790565988 kao društva preuzimatelja prihvati pripajanje trgovačkog društva VODE LIPIK d.o.o. iz Pakraca, Aleja kestenova 35, OIB: 22292251967 trgovačkom društvu TEKIJA d.o.o. iz Požege, Vodovodna 1, OIB:57790565988.

Članak 2.

Ovlašćuje se Gradonačelnik Grada Požege da u svojstvu zakonskog zastupnika Grada Požege provede sve zakonom i drugim propisima i aktima propisane potrebne radnje i postupke u svrhu pripajanja, koje je usklađeno sa Zakonom o vodnim uslugama (Narodne novine, broj: 66/19).

Članak 3.

Ova Odluka stupa na snagu danom donošenja te s istim danom proizvodi pravne učinke u pravnom prometu.

**Ad 9.**

**a) Rješenje o razrješenju predsjednika i članova Povjerenstva za procjenu šteta od prirodnih nepogoda**

PREDSJEDNIK - daje riječ gradonačelniku koji potom daje riječ Jeleni Vidović, službenici ovlaštenoj za privremeno obavljane poslova pročelnika kako bi obrazložila ovu točku dnevnog reda.

JELENA VIDOVIĆ - daje kratko obrazloženje.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Rješenje o razrješenju predsjednika i članova Povjerenstva za procjenu šteta od prirodnih nepogoda i konstatira da je Gradsko vijeće Grada Požege, bez rasprave, jednoglasno (17 glasova za) usvojilo

R J E Š E N J E

o razrješenju predsjednika i članova Povjerenstva za procjenu šteta od prirodnih nepogoda

I.

Gradsko vijeće Grada Požege razrješava Dalibora Tomljanovića, ing., dužnosti predsjednika Povjerenstva za procjenu šteta od prirodnih nepogoda (u nastavku teksta: Povjerenstvo) te članove Mirelu Višaticki, prof. i Danka Mjertana, dipl.ing. koji su imenovani Rješenjem o razrješenju i imenovanju Povjerenstva za procjenu šteta od prirodnih nepogoda (Službene novine Grada Požege, broj: 19/22.):

II.

Ovo Rješenje stupa na snagu danom donošenja, a objavit će se u Službenim novinama Grada Požege.

**b) Rješenje o imenovanju Povjerenstva za procjenu šteta od prirodnih nepogoda.**

PREDSJEDNIK - daje riječ gradonačelniku koji potom daje Jeleni Vidović, službenici ovlaštenoj za privremeno obavljane poslova pročelnika kako bi obrazložila ovu točku dnevnog reda.

JELENA VIDOVIĆ - daje kratko obrazloženje.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Rješenje o imenovanju predsjednika i članova Povjerenstva za procjenu štete od prirodnih nepogoda i konstatira da je Gradsko vijeće Grada Požege, bez rasprave(17 glasova za) usvojilo

R J E Š E N J E

o imenovanju Povjerenstva za procjenu šteta od prirodnih nepogoda

I.

Gradsko vijeće Grada Požege u Povjerenstvo za procjenu šteta od prirodnih nepogoda (u nastavku teksta: Povjerenstvo) imenuje:

1. Olega Radovanliju, mag.ing.aedif. za predsjednika
2. Pavu Štimca, mag.ing. računarstva, za člana
3. Valentinu Mirković, bacc.ing. inženjerstva okoliša, za članicu
4. Mirelu Višaticki, prof., za članicu
5. Danka Mjertana, dipl.ing. agronomije, za člana.

Predsjednik i članovi Povjerenstva imenuju se na vrijeme od četiri godine i o njihovu imenovanju obavještava se povjerenstvo Požeško-slavonske županije.

II.

Zadaće Povjerenstva utvrđene su člankom 14. stavkom 2. Zakona o ublažavanju i uklanjanju posljedica prirodnih nepogoda.

III.

Sredstva za rad Povjerenstva osiguravaju se u Proračunu Grada Požege.

Stručne i administrativne poslove za Povjerenstvo obavlja Upravni odjel za komunalne djelatnosti i gospodarenje Grada Požege.

IV.

Ako Povjerenstvo nije u mogućnosti, zbog nedostatka specifičnih stručnih znanja, procijeniti štetu od prirodnih nepogoda, Povjerenstvo može od povjerenstva Požeško-slavonske županije zatražiti imenovanje stručnog povjerenstva na području u kojem je proglašena prirodna nepogoda.

V.

Ova Odluka stupa na snagu danom donošenja, a objavit će se u Službenim novinama Grad Požege.

PREDSJEDNIK - zaključuje 31. sjednicu Gradskog vijeća Grada Požege u 17,50 sati.

PREDSJEDNIK

Matej Begić, dipl.ing.šum.

ZAPISNIČARKA

Gordana Gajer

1. brojčane vrijednosti sustava u ovom poglavlju su uvrštene na temelju poznatih podataka i studija, te su stoga orijentacijske i mogu se mijenjati sukladno novim spoznajama [↑](#footnote-ref-1)
2. brojčane vrijednosti sustava u ovom poglavlju su unesene na temelju poznatih podataka i studija, te su stoga orijentacijske i mogu se mijenjati sukladno novim spoznajama [↑](#footnote-ref-2)
3. odnosi se samo na građevni otpad koji nastaje održavanjem i manjim popravcima koje obavlja sam vlasnik u količini ne većoj od 200 kg u šest uzastopnih mjeseci. [↑](#footnote-ref-3)